
STRAIPSNIS Iš „OKULTIZMO ŽURNALO“ 
1907 m., sausio vidurys 


Adrijos jūros pakrantėje nutiko keistas įvykis. Sausio 9 d., 
kiek prieš vidurnaktį, italų garlaivių bendrovei priklausantis 
laivas „Viktorinė“ Mėlynųjų kalnų krašte plaukė pro vietą, 
vadinamą Ivano ietimi. Stebėtojas atkreipė tiltelyje stovėjusio 
kapitono dėmesį į netoli kranto plūduriuojantį mažytį šviesulį. 
Plaukti puikiu oru arti Ivano ieties - į pietus keliaujačių jūreivių 
paprotys, nes vandenys čia gilūs ir nėra nuolat tekančių sro- 
vių bei išsikišusių uolų. Prieš keletą metų šioje vietoje garlaivi- 
ninkai buvo įpratę laikytis kranto taip arti, kad Loido bendrovė 
atsiuntė pranešimą, jog; joks dėl šių aplinkybių įvykęs nelai- 
mingas atsitikimas nebus traktuojamas kaip įprasta nelaimė, 
nutikusi plaukiant jūra. Kapitonas Mirolanis buvo vienas tų, 
kurie primygtinai reikalavo laikytis reikiamo atstumo nuo 
kyšulio, bet dėl minėtos aplinkybės nusprendė, kad reikėtų 
patikrinti, ar koks žmogus nepakliuvo į nelaimę. Todėl liepė 
sulėtinti variklių apsukas ir laivas atsargiai nuplaukė kranto 
link. Kartu su kapitonu ant tiltelio stovėjo du karininkai - Sin- 
joris Falamano ir Destilija, taip pat denyje buvo keleivis po- 
nas Piteris Kolfildas, jo pranešimai apie dvasių apsireiškimus 
atokiose vietose puikiai žinomi „Okultizmo“ žurnalo skaity- 
tojams. Tolesnis keisto įvykio aprašymas, užrašytas ir patvir- 
tintas kapitono Mirolanio ir kitų minėtų ponų parašais, buvo 
atsiųstas mums. 

„„„Buvo 1907 m. sausio 9 d., šeštadienis, be vienuolikos 
minučių vidurnaktis, kai pastebėjau keistą reginį netoli kyšu- 
lio, žinomo kaip Ivano ietis ir esančio Mėlynųjų kalnų krašte. 
Švietė mėnulis, stovėjau laivo pirmagalyje. Ten nebuvo nieko, 

kas užstotų man vaizdą. Buvome kiek nutolę nuo Ivano ieties. 
Plaukėme iš šiaurės į pietus plačia įlanka, į kurią išsikišęs šis 
kyšulys. Laivo kapitonas Mirolanis - labai atsargus jūreivis ir 
laikėsi toliau nuo kranto, kaip reikalavo Loido bendrovė. Ta- 
čiau, nors buvo toli, pamatęs mėnesienoje mažytę baltą mo- 
ters figūrą valtelėje, plaukiančioje keista kryptimi, apšviestą 
blankios šviesos (man atrodė, kad tai žaltvykslė!), pamanė, kad 
ji galėjo pakliūti į bėdą, ir ėmė atsargiai plaukti jos link. Du jo 
karininkai - Sinjoris Falamano ir Destilija — stovėjo šalia ant til- 
telio. Aš kartu su jais mačiau Tai. Kiti įgulos nariai ir keleiviai 
buvo apačioje. Kai priplaukėme arčiau, tikroji To prigimtis man 
tapo kuo aiškiausia, bet neatrodė, kad jūrininkai iki paskutinės 
minutės suvokė, ką mato. Šiaip ar taip, nieko keista - nė vie- 
nas jų neturi nei Žinių, nei patirties tokiuose slėpininguose 
reikaluose, o aš daugiau nei trisdešimt metų studijuoju šį 
dalyką ir spėjau skersai išilgai išnaršyti žemę, n-tąjį kartą 
nagrinėdamas visus įrašus apie dvasių apsireiškimus. Kiek 
galėjau spręsti iš judesių, karininkai negreitai suvokė, kas man 
buvo taip akivaizdu, o aš neskubėjau jiems pranešti, idant jie 
nesumanytų pakeisti laivo kurso, kol nebūsiu pakankamai arti, 
kad kruopščiai apžiūrėčiau objektą. Viskas klostėsi kaip suma- 
niau. Galiausiai priplaukėme taip arti, kad galėjau tyrinėti. 
Žinoma, stovėdamas pirmagalyje mačiau geriau nei buvusieji 
ant tiltelio. Netrukus išvydau valtį, kuri iš pat pradžių atrodė 
keistos formos - tai buvo ne kas kita, o karstas, kuriame esanti 
moteris vilkėjo įkapėmis. Ji stovėjo atsukusi mums nugarą ir 
negirdėjo mūsų artinantis - plaukėme lėtai, varikliai veikė be- 
veik be garso ir tamsus vandens paviršius beveik neraibuliavo, 
kai jį skrodė forštevenis. Staiga nuo tiltelio pasigirdo klaikus 
šauksmas - (italai neįtikėtinai lengvai susijaudina) kimus vai- 
rininko balsas davė komandas, mašinų skyriuje suskambėjo 
varpelis. Kaip tada atrodė, laivo pirmagalis akimirksniu ėmė 
suktis palei dešinįjį bortą visu greičiu pirmyn, ir, prieš man 
susivokiant, Šmėkla pamažu ėmė tolti. Paskutinis mano ma- 
tytas dalykas buvo blykstelėjęs baltas veidas, o jame - tam- 
sios spindinčios akys figūrai nusileidus į karstą, kaip migla ar 
dūmai dingsta papūtus vėjeliui.“ 


PIRMA KNYGA - 
RODŽERIO MELTONO TESTAMENTAS 


RODŽERIO MELTONO TESTAMENTO 
SKAITYMAS IR KAS IŠ TO IŠĖJO 


Užrašė vyriausiasis vyriausiojo Rodžerio Meltono brolio ir 
artimiausio giminaičio Ernesto Meltono vyriausiojo sūnaus 
Ernesto Halbardo Meltono sūnus Vidinio Templio teisės 
studentas Ernestas Rodžeris Halbardas Meltonas 


Manau, mažų mažiausia naudinga - galbūt net būtina — 
pateikti išsamų aprašymą to, kas susiję su mano velionio an- 
tros eilės senelio Rodžerio Meltono testamentu. 

Pristatysiu kai kuriuos jo šeimos narius ir papasakosiu, 
kuo jie vertėsi ir kokie buvo. Pradėsiu nuo galo. Mano tėvas 
Ernestas Halbardas Meltonas buvo vienintelis vyriausiojo tai- 
kos teisėjo, o vienu metu ir vyriausiojo teisėjo, sero Džefrio 
Halbardo Meltono iš Humkrofto, esančio Šropšyro grafystėje, 
sūnaus Ernesto Meltono sūnus. Iš savo tėvo Rodžerio Meltono 
mano prosenelis seras Džefris paveldėjo nedidelį dvarą. Be to, 
mano proprosenelio laikais mūsų pavardė buvo rašoma su 
raide „i“, t. y. Miltonai, bet jis pakeitė „i“ į „e“, nes buvo prak- 
tiškas Žmogus, nelinkęs į sentimentus ir būgštavęs, kad vi- 
suomenė nesupainiotų jo su radikalių pažiūrų poeto ir Krom- 
velio laikais tam tikras pareigas ėjusio Miltono! šeimos nariais. 
Dėl to paties praktiško požiūrio, lėmusio pavardės pakeitimą, 
jis ėmėsi verslo. Taip, nors buvo jaunas, pradėjo verstis odi- 


1 Turimas omenyje Džonas Miltonas (1608-1674). 

ninkyste. Tam panaudojo ir savo Torabos dvarui Safolke 
priklausančius tvenkinius ir upelius bei ąžuolynus. Verslas 
sekėsi, ir jis sukaupė didelį turtą, kurio dalį skyrė Šropšyro 
dvarui įsigyti. Tada nustatė paveldėjimo tvarką, o tiesioginis 
paveldėtojas esu aš. 

Be mano senelio, seras Džefris turėjo dar tris sūnus ir duk- 
terį, išvydusią pasaulį dvidešimt metų po jaunesniojo brolio 
gimimo. Šie sūnūs buvo: palikuonių nepalikęs Džefris, nu- 
žudytas 1857 m. Mirato mieste kilus Sipajų maištui“. Jis su kar- 
du rankoje stojo prieš civilius gyventojus kovodamas dėl savo 
gyvybės. Rodžeris (apie jį netrukus papasakosiu) ir Džonas. 
Jis, kaip ir Džefris, mirė nespėjęs vesti. Taigi iš penkių sero 
Džefrio vaikų teliko trys: mano senelis, turėjęs tris vaikus, išjų 
brandos sulaukė tik mano tėvas, Rodžeris ir Peišensė, o kiti du — 
sūnus ir duktė — mirė dar vaikystėje. 1858 m. gimusi Peišensė 
ištekėjo už airio Selendžerio, kurio pavardę paprasčiau buvo 
tarti kaip Selindžeris, nors vėlesnės kartos iki šiol pasirašo 
senąja forma - Sent Ležeras. Vyras buvo nutrūktgalvis, nesto- 
kojantis drąsos ulonų pulko kapitonas, po Amoafulo mūšio 
anglų-ašančių kare? apdovanotas Viktorijos kryžiumi. Tačiau 
baiminuosi, kad jam trūko rimtumo ir pastovaus tikslo, kurie, 
kaip sako mano tėvas, yra išskirtinis mūsų šeimos bruožas. 
Jis iššvaistė beveik visą iš tėvo paveldėtą turtą, o tas ir taip 
nebuvo labai didelis, ir mano antros eilės tetos nelaimei, liku- 
sias dienas jos vyras tikriausiai būtų nugyvenęs skurde. Tai 
nerūpėjo Meltonų šeimos nariams - labai išdidiems žmonėms, 
negalintiems pakęsti skurdžių šeimos medyje. Nė vienas iš 
mūsų daug apie tai negalvojo. 

Laimei, mano senelio sesuo Peišensė teturėjo vieną vaiką 
ir ankstyva kapitono Selindžerio (leidžiu sau jį taip vadinti) 
mirtis nesuteikė jai galimybės susilaukti daugiau atžalų. 
Peišensė neištekėjo antrą kartą, nors mano senelė kelis kar- 
tus bandė ją supiršti. Turiu pasakyti, ji visada buvo ryžtinga, 


2 Indijos pasipriešinimas Anglijos kolonizacijai 1857 m. 
3 Vienas iš mūšių, vykusių su ašančių gentimi, pasipriešinusia ko- 
lonizacijai. Iš viso vyko trys anglų-ašančių karai. 

išdidi moteris, nepralenkiama savo gilia išmintimi. Jos vienin- 
telis sūnus, atrodo, paveldėjo savo būdą greičiau iš tėvo, nei 
iš mano šeimos. Jis buvo švaistūnas ir nenuorama, mokykloje 
nuolat gaudavo pylos ir krėtė kvailystes. Mano tėvas - šeimos 
galva jau aštuoniolika metų - dažnai mėgino duoti patarimų 
sūnėnui, bet dėl šio dvasios įnoringumo ir šiurkštumo turėjo 
liautis. Esu girdėjęs savo tėvą sakantį, kad sūnėnas jam grasino. 
Peišensės sūnus buvo smarkaus būdo ir beveik negerbė kitų. 
Niekas, net mano tėvas, negalėjo jo paveikti - turiu omenyje, 
nukreipti tinkama linkme. Išskyrus jo motiną, mūsų šeimos 
narę, ir moterį, gyvenančią kartu su jais - lyg ir guvernantę — 
tetą, kaip jis vadino. Štai kaip ji tapo jų šeimos nare: kapitonas 
Selindžeris turėjo jaunesnįjį brolį, tas neapdairiai vedė škotę, 
kai abu buvo dar labai jauni. Jie neturėjo iš ko gyventi, gauda- 
vo tik tiek pajamų, kiek jiems duodavo nerūpestingasis ulonas, 
nors ir pats beveik nieko neturėjo, buvo plikas kaip tilvikas — 
kaip supratau, taip škotai nekukliai apibūdina lėšų stygių. Kiek 
žinau, jaunoji buvo kilusi iš senos ir teigiamai pasižymėjusios, 
nors ir netekusios turto, šeimos — šį posakį vis dėlto sunku 
vartoti apibūdinant šeimą ar asmenį, niekada ir neturėjusius 
turto, kurio galėtų netekti. Nenuostabu, kad kol reikėjo karių, 
Makelpiai (tokia buvo ponios Selindžer mergautinė pavardė) 
buvo gerbiami. Tačiau mūsų šeimai būtų per daug žema net 
iš motinos pusės susigiminiuoti su varginga ir nereikšminga 
šeima. Manau, kovotojams nereikėtų kurti šeimos. Kareiviai 
nėra labai reikšmingi, nors mano tokie esantys. Mūsų šeimoje 
taip pat buvo kariavusiųjų, bet nesu girdėjęs, kad kuris nors 
iš jų kariavo savo noru. Laimei, ponas Selindžeris turėjo tik 
seserį — jų šeimoje buvo du vaikai, priešingu atveju juos visus 
būtų tekę materialiai remti mano šeimai. 

Ponas Selindžeris tebuvo jaunesnysis karininkas ir Žuvo 
mūšyje prie Maivando*, o jo žmona liko kęsti skurdo. Lai- 
mei, ji mirė — velionės sesuo paskleidė istoriją, kad mirė nuo 


+ Britų ir Afganistano gyventojų mūšis Kandaharo provincijoje, 
Maivando rajone. 

sukrėtimo ir sielvarto prieš gimstant vaikui, kurio laukėsi. Tuo 
metu mano pusbrolis - tiksliau, mano tėvo pusbrolis, jo antros 
eilės tetos sūnus — dar buvo visai mažas. Jo motina pakvietė 
panelę Makelpi, savo svainės seserį, atvažiuoti ir apsigyven- 
ti kartu. Ta taip ir padarė - juk elgetos nesirenka - ir padėjo 
auginti jaunąjį Selindžerį. 

Pamenu, kartą tėvas davė man sovereną? už tai, kad pa- 
sakyčiau sąmojį apie panelę Makelpi. Tuo metu buvau dar 
berniukas, man buvo ne daugiau nei trylika, bet mūsų šeimos 
nariai nuo pat mažų dienų pasižymi protu, ir tėvas man pasa- 
kojo apie Selindžerių šeimą. Žinoma, mano šeima nieko neži- 
nojo apie juos nuo kapitono Selindžerio mirties — ratas, ku- 
riam priklausome, nesirūpina nuskurdusiais giminaičiais - ir 
išsiaiškino, kaip panelė Makelpi tapo šeimos nare. Ji buvo lyg 
ir auklė, nes kartą ponia Selindžer pasakė man, kad ši padėjo 
jai auklėti sūnų. 

— Tėve, - tariau, - jei ji auklėjo vaiką, ją reikia vadinti pane- 
le Maskelpi“! 

Kai mano trečios eilės pusbroliui Rupertui sukako dvyli- 
ka, jo motina mirė - dėl to jis sielojosi ilgiau nei metus. Pa- 
nelė Makelpi ir toliau gyveno su juo. Pagauk, kad nori ją iš- 
sisukinėjančią! Tokie Žmonės neina į vargšų prieglaudą, jei 
tik gali nuo jos išsisukti! Žinoma, mano tėvas, kaip šeimos 
galva, buvo paskirtas vienu iš globėjų. Antras buvo jo dėdė 
Rodžeris, velionės brolis. Trečiuoju globėju tapo nuskurdęs 
škotų dvarininkas generolas Makelpis, turėjęs daug bevertės 
žemės Krume, Rosšyre. Pamenu, tėvas davė man dešimties 
svarų banknotą, kai pertraukiau jį, pasakojantį apie jaunojo 
Selindžerio neįžvalgumą ir pabrėžiantį, kad jis gimė per klai- 
dą. Žinojau, kad Makelpio dvaras turi šiokios tokios vertės, o 
tėvas paklausė: 

— Kokios? 

— Įkaitinių raštų, - atsakiau. 


> 20šilingų vertės moneta, naudota Anglijos rinkoje. 
6 Tikriausiai autorius turėjo omenyje žodį „apsimetėlė“ nuo žo- 
džio Mask - kaukė. 

Žinojau, kad neseniai tėvas įsigijo daug tokių raštų, o mano 
koledžo draugas iš Čikagos vadino juos vertės „kapokliu“. Kai 
ginčijausi su tėvu, ar verta juos pirkti, nes taip jis galįs pakenk- 
ti šeimos turtui, kurį paveldėsiu, jis atsakė taip gudriai, kad 
niekada to nepamiršiu: 

— Padariau taip, kad galėčiau laikyti kumštyje drąsųjį gene- 
rolą, jei šis sumanytų kelti rūpesčių. Ir jei bloga virstų blogiau- 
sia, Krumas - gera vieta bambekliui ir pasipūtėliui gyventi. 

Mano tėvui netrūksta įžvalgumo. 

Kai mano pusbrolis - nuo šiol vadinsiu jį pusbroliu, kad 
koks nors negeranoriškai nusiteikęs skaitytojas nepamanytų, 
jog noriu pasityčioti iš Ruperto Selindžerio nelabai aiškios pa- 
dėties vis primindamas, kokia tolima giminystė sieja mūsų šei- 
mas... Kai mano pusbrolis Rupertas Selindžeris užsigeidė pa- 
daryti akivaizdžią finansinę kvailystę, kreipėsi į mano tėvą ir 
atvyko aptarti klausimo į mūsų dvarą Humkrofte netinkamu 
laiku, nekviestas ir nepaisydamas net paprasčiausių manda- 
gumo taisyklių. Tada buvau šešerių metų pyplys, bet net aš 
negalėjau nepastebėti jo prastos išvaizdos. Drabužiai buvo 
apdulkėję, o plaukai susivėlę. Pamatęs jį tėvas (kartu įėjau į 
kabinetą) tarė šiurpiu balsu: 

— Viešpatie! — Jis neteko žado, kai vaikinas stačiokiškai 
atsakė į jo pasveikinimą, kad keliavo trečiąja klase. Žinoma, 
niekas iš mano šeimos narių niekada nekeliavo žemesne nei 
pirmoji klasė, net tarnai važiuoja antrąja. Tėvas įsiuto, kai šis 
pridūrė visą kelią nuo stoties ėjęs pėsčiomis. 

— Tai bent puikų renginį parodėte mano nuomininkams 
ir prekybininkams! Jie matė mano, nors ir tolimą, bet vis dėl- 
to giminaitį, sliūkinantį kaip valkata į dvarą! Juk mano alėja 
yra dviejų mylių ir vieno pečo? ilgio! Nenuostabu, kad iš- 

Rupertas — šioje vietoje ranka nekyla pavadinti jo pusbro- 
liu - labai įžūliai atkirto: 

— Sere, ėjau pėsčias, nes neturiu pinigų, bet galiu jus pati- 
kinti, kad nenorėjau būti įžūlus. Atėjau norėdamas paklausti 


7 Ilgio mato vienetas, lygus 5,03 m. 

jūsų patarimo ir paprašyti pagalbos, ne todėl, kad esate svar- 
bus asmuo ir turite ilgą alėją (tai patyriau savo kailiu), o dėl to, 
kad esate vienas iš mano globėjų. 

- Jūsų globėjas, ponaiti! - pertraukė tėvas. - Jūsų globėjas? 

— Atleiskite, sere, - pasakė jis tyliai. - Turėjau omenyje — 
mano brangios mamos testamento patikėtinis. 

— Ar galėčiau pasiteirauti, - tarė tėvas, - kokį patarimą pa- 
geidautumėte gauti iš vieno savo brangios motinos testamen- 
to patikėtinių? 

Rupertas labai išraudo ir jau ketino atsikirsti (buvo matyti 
iš jo išraiškos), bet susilaikė ir taip pat mandagiai tarė: 

—Sere, norėčiau, kad patartumėte, kaip geriausia įgyvendinti, 
ką esu sumanęs, nes būdamas nepilnametis negaliu to padaryti. 
Tai turi būti įvykdyta per mano mamos testamento patikėtinius. 

— Ir kokios pagalbos pageidautumėte? — paklausė tėvas 
įkišdamas ranką į kišenę. Žinau, ką reiškia šis judesys, esu ma- 
tęs su juo kalbėdamasis. 

— Pagalba, kurios prašau, - atsakė Rupertas, išrausdamas 
labiau nei įprasta, - padės ir man, ir mano patikėtiniui. Noriu 
padaryti tai, ką esu sumanęs. 

- Ir kas tai galėtų būti? - paklausė tėvas. 

— Sere, norėčiau perleisti turtą savo tetai Džanetai. 

— Panelei Maskelpi? — pertraukė tėvas, matyt, prisiminęs 
mano pašaipą. 

Rupertas dar labiau išraudo. Nusisukau, nes nenorėjau, 
kad pamatytų mano šypsnį. Jis tyliai tęsė: 

— Makelpi, sere! Savo tetai panelei Džanetai Makelpi, kuri 
visada man buvo labai maloni ir kurią mylėjo mano mama, 
noriu perleisti pinigus, man paliktus brangios mamos. 

Tėvas neabejotinai tikėjosi, kad reikalas ne toks rimtas. Ru- 
perto akyse suspindo ašaros, bet taip ir nenuriedėjo skruostais. 
Po trumpos pauzės tėvas pasipiktinęs — žinojau, kad tik apsi- 
meta - tarė: 

— Rupertai, taip greitai užmiršote savo motiną, kad norite 
perleisti paskutinę jos paliktą dovaną? 

Rupertas buvo besėdąs, bet pašoko ir atsistojo prieš tėvą 


sugniaužęs kumščius. Jis buvo visai išblyškęs ir žiūrėjo taip 

piktai, kad pamaniau, jog prikuls tėvą. Jo balsas tapo tarsi sve- 
timas, tvirtas ir duslus. 

— Sere! - išrėkė jis. 

Jei būčiau rašytojas, kuriuo, ačiū Dievui, nesu (ir dirbant 
man nereikia pasitelkti proto), apibūdinčiau jo balsą kaip 
griaudintį. „Sugriaudėjo“ — ilgesnis žodis nei „išrėkė“ ir, žino- 
ma, padėtų uždirbti pensą, mokamą rašytojui už vieną eilutę. 
Tėvas taip pat išblyško ir stovėjo nejudėdamas. Rupertas žvel- 
gė įjį ibedęs akis kokią pusę minutės (tada šis laiko tarpas at- 
rodė ilgesnis), staiga nusišypsojo ir sėsdamasis pasakė: 

- Atsiprašau. Žinoma, jūs tokių dalykų nesuprantate. - Tė- 
vas nespėjo įterpti nė žodelio, nes Rupertas tęsė: - Grįžkime 
prie reikalo. Kadangi neatrodo, kad ketintumėte patenkinti 
mano prašymą, leiskite paaiškinti, kam tai darau, nes nepa- 
miršau, ką noriu padaryti. Nepamiršau savo brangios mamos 
noro padaryti tetą Džanetą laimingą ir nenorėčiau nukrypti 
nuo šio tikslo. 

— Tetą Džanetą? - klausdamas tėvas labai tinkamai pasišai- 
pė už jo nuomonės nepaisymą. - Ji nėra jūsų teta. Net jos sese- 
rį, kuri buvo ištekėjusi už jūsų dėdės, galima vadinti jūsų teta 
tik iš mandagumo. 

Negalėjau nejausti, kad Rupertas nori šiurkščiai atsikirsti 
mano tėvui, bet atsakė gana mandagiai. Jei tuo metu būčiau 
buvęs toks pat augalotas kaip jis, būčiau puolęs jį, bet Ruper- 
tas, palyginti su bendraamžiais, buvo labai didelis. Aš buvau 
lieknas. Mano mama sako, kad lieknumas - kilmės požymis. 

— Sere, mano teta Džaneta yra teta iš meilės. Mandagumas - 
per menkas žodis nusakyti tokiam atsidavimui, kokį ji mums 
rodo. Tačiau, sere, neturėčiau varginti jūsų tokiais dalykais. 
Manau, mano šeimos santykiai neliečia jūsų šeimos. Esu Selin- 
džeris! 

Tėvas pasisuko ir pažvelgė į vaikiną. Prieš pradėdamas 
kalbėti, jis sėdėjo labai ramiai: 

— Ką gi, ponaiti Selindžeri. Turėsiu apmąstyti jūsų prašymą 
ir maždaug po valandos pranešiu savo sprendimą. Tuo tarpu 
gal norėtumėte užkąsti? Manau, turėjote labai anksti keltis, to- 
dėl nepusryčiavote? 

Rupertas gana maloniai nusišypsojo. 

— Gryna tiesa, sere. Nuo vakarykštės vakarienės kąsnio 
burnoje neturėjau, esu alkanas kaip vilkas. 

Tėvas paskambino ir liepė liokajui pakviesti ūkvedę. Kai ji 
atėjo, tėvas tarė: 

— Ponia Martindail, palydėkite šį jaunuolį į savo kambarį ir 
patiekite jam pusryčius. 

Kelias sekundes Rupertas stovėjo labai ramiai. Jo išblyšku- 
sį veidą vėl nudažė raudonis. Paskui nusilenkė tėvui ir nusekė 
paskui ponią Martindail durų link. 

Maždaug po valandos tėvas nusiuntė tarną, kad pakviestų 
Rupertą į kabinetą. Mes su mama taip pat ten nuėjome. Tarnas 
grįžo ir pranešė: 

— Sere, ponia Martindail pagarbiai klausia, ar galėtų su ju- 
mis pasikalbėti. 

Tėvas nespėjo atsakyti, kai mama liepė ją pakviesti. Ūkve- 
dė buvo čia pat - tokie žmonės kaip ji paprastai sukiojasi ne- 
toli raktų skylutės - ir netrukus įėjo. Atsistojo prie durų ir nu- 
silenkė. Atrodė išblyškusi. Tėvas paklausė: 

— Na? 

— Pamaniau, kad bus geriau, jei ateisiu ir papasakosiu jums 
apie ponaitį Selindžerį. Būčiau atbėgusi tuojau pat, bet bijojau 
jus trukdyti. 

— Na? - Tėvas griežtai elgiasi su tarnais. Kai pats būsiu šei- 
mos galva, trypsiu juos savo kojomis. Tai geriausias būdas su- 
laukti iš tarnų ištikimybės! 

— Sere, kaip pageidavote, nuvedžiau jaunąjį džentelmeną į 
savo kambarį ir liepiau paruošti puikius pusryčius, nes mačiau, 
kad jis baisiai išalkęs — jaunuolis dar auga, o jau toks aukštas! 
Netrukus atnešė pusryčius. Jie buvo puikūs! Jų skleidžiamas 
gardus kvapas net man sužadino alkį. Ten buvo kiaušinių ir 
skrudinto kumpio, ant grotelių keptų inkstų ir puodelis kavos, 
sviestu suteptas skrebutis ir pašteto... 

- Pateikta kaip nurodyta meniu, - pastebėjo mama. - Tęskite! 

— Kai viskas buvo paruošta ir tarnaitė išėjo, pastačiau kėdę 
prie stalo ir tariau: „Sere, jūsų pusryčiai paruošti!“ Jis atsistojo 
ir pasakė: 

— Dėkoju, ponia, jūs labai maloni! - nusilenkė man taip pa- 
garbiai, tarsi būčiau tikra dama. 

— Tęskite, - pasakė mama. 

— Sere, tada jis ištiesė ranką, pasakė „Viso gero, ačiū jums“ 
ir paėmė savo skrybėlę. Paklausiau: „Ar neketinate pusryčiau- 
ti? Jis atsakė: „Ačiū, ponia, nepusryčiausiu. Negaliu čia valgy- 
ti... turiu omenyje, šiuose namuose!“ Ponia, jis atrodė toks 
vienišas, kad pajutau, kaip mano širdis tirpsta, ir išdrįsau pa- 
klausti, ar galėčiau ką nors dėl jo padaryti. Išdrįsau tarti: „Pa- 
sakykite man, mielasis. Sere, daug metų gyvenu šioje žemėje, 
ojūs dar tik berniukas, nors užaugęs būsite puikus vyras, kaip 
ir jūsų gerbiamas nuostabus tėvas, kurį puikiai prisimenu, ir 
geras, kaip vargšė jūsų miela motina.“ 

Jis atsakė: „Jūs labai maloni.“ Jam tai ištarus, pakėliau jo 
ranką ir pabučiavau. Puikiai prisimenu jo vargšę mielą motiną, 
ji mirė tik prieš metus. Jis nusisuko, bet jį apgręžusi (ponia, jis 
dar jaunas, nors jau toks augalotas) pamačiau skruostais rie- 
dančias ašaras. Priglaudžiau jo galvą prie krūtinės — kaip Ži- 
note, ponia, pati turėjau vaikų, bet jie mirė. Jis nesipriešino, 
šiek tiek pakūkčiojo. Paskui atsitiesė, o aš pagarbiai atsistojau 
šalia. Tada pasakė: 

— Pasakykite ponui Meltonui, kad nevarginsiu jo. 

Paklausiau: 

— Sere, ar nenorėtumėte pats jam to pasakyti, kai su juos 
susitiksite? 

— Nebesusitiksiu su juo. Grįžtu namo! - atsakė jis. 

Jis nepusryčiavo, nors buvo alkanas, ir ketino grįžti kaip 
atėjo, todėl išdrįsau paklausti: 

— Sere, jei nenorite čia pusryčiauti, gal galėčiau ką nors dėl 
jūsų padaryti, kad palengvinčiau kelionę? Sere, ar turite pa- 
kankamai pinigų? Jei ne, gal galėčiau jums šiek tiek jų duoti 
arba paskolinti? Labai didžiuosiuosi, jei leisite man tai padary- 
ti. 

Jis nuoširdžiai atitarė: 

— Taip. Jei pageidaujate, paskolinkite šilingą, nes neturiu 
nė sudilusio penso. Nepamiršiu jūsų gerumo. 

Imdamas monetą vaikinas patikino: „Pinigus grąžinsiu, 

bet niekada negalėsiu grąžinti kitos skolos — negalėsiu atsily- 
ginti užjūsų gerumą. Saugosiu monetą.“ 

— Sere, jis paėmė šilingą - daugiau nebūtų paėmęs - ir tarė 
sudie. Prie durų atsisuko, grįžo prie manęs, apglėbė per lieme- 
nį, kaip daro berniukai, ir pasakė: 

— Ponia Martindail, tūkstantį kartų dėkoju jums už jūsų ge- 
rumą, užuojautą ir už tai, kaip kalbėjote apie mano tėtį ir ma- 
mą. Ponia Martindail, matėte mane verkiantį, - ištarė, - retai 
verkiu - pastarąjį kartą verkiau grįžęs į ištuštėjusius namus po 
vargšės mamos laidotuvių. Tačiau nei jūs, nei kas nors kitas 
nebepamatys mano ašarų. 

Tai pasakęs, ištiesė plačią nugarą, pakėlė gražią, išdidžią 
galvą ir išėjo. Pro langą mačiau jį, žingsniuojantį alėja. Sere, jis 
labai išdidus, pagarbiai pridursiu, garbė jūsų šeimai. Vaikas 
išėjo alkanas ir Žinau — už tą šilingą maisto nepirks! 

Tėvas neketino to ilgiau kęsti, todėl rėžė jai: 

— Jums turi būti žinoma, kad jis nepriklauso mano šeimai. 
Tiesa, mus sieja giminystė per moteriškąją liniją, bet nelaiko- 
me jo ar jos savo šeimos nariais. - Jis nusisuko ir ėmė skaityti 
knygą. Tai buvo aiški panieka jai. 

Mama nė žodžio neištarė, kol ponia Martindail baigė pa- 
sakoti. Ji pati buvo išdidi ir negalėjo pakęsti pavaldinių įžūlu- 
mo, 0 ūkvedė atrodė labai pasitikinti savimi. Žinoma, mama 
ne visai mūsų klasės atstovė, nors jos giminė yra gana gerbia- 
ma ir nepaprastai turtinga. Ji kilusi iš druskos prekeivių Dal- 
melingtonų šeimos, kurių vienas narys konservatoriams pasi- 
traukus iš valdžios gavo pero titulą. Ji tarė ūkvedei: 

— Manau, ponia Martindail, nuo pirmos šio mėnesio die- 
nos Man nebereikės jūsų paslaugų! Kadangi nelaikau darbe 
atleistų tarnų, štai jūsų mėnesio atlyginimas, išmokamas jums 
šio mėnesio 25 dieną, ir kito mėnesio alga vietoj įspėjimo. Pa- 
sirašykite šį kvitą. — Kalbėdama mama pildė kvitą. Moteris 
pasirašė netarusi nė žodžio ir padavė kvitą mamai. Ji atrodė 
nustebusi. Mama atsistojo ir išlingavo iš kambario - ji visada 
taip vaikščiodavo, kai supykdavo. 

Kol nepamiršau, paminėsiu, kad kitą dieną atleistą ūkvedę 
pasamdė Šropšyro grafienė. Paaiškinsiu kodėl: Šropšyro gra- 

fas K. G., teismo ir vykdomosios valdžios vadovas grafystėje, 
pavydi mano tėvo padėties visuomenėje ir stiprėjančios įtakos. 
Tėvas ketina per kitus rinkimus atstovauti konservatoriams ir 
netrukus jam tikrai bus suteiktas baroneto titulas. 


Viktorijos kryžiaus ordino ir Pirties 2-ojo laipsnio ordino 
kavalieriaus generolo majoro sero Kolino Aleksandro Makelpio, 
gyvenančio Krume, Rosšyre, Škotijoje, laiškas eskvairui 
Rupertui Selindžeriui, gyvenančiam Niulando parko 14, 
Dalviče, Londone, Pietryčiuose 


1892 m. liepos 4 d. 

BRANGUS KRIKŠTASŪNI, 

Nuoširdžiai apgailestauju, kad negaliu patenkinti tavo 
prašymo perleisti panelei Džanetai Makelpi turtą, kurį motina 
paliko tau testamentu ir kurio patikėtinis esu. Pridursiu, jei 
tai būtų mano galioje, laikyčiau ypatinga garbe palaikyti tokį 
norą - ne todėl, kad turto gavėja, kuriai ketini perleisti savo 
turtą, yra artima mano giminaitė. Tačiau čia ir slypi problema. 
Įsipareigojau tvarkyti patiką, surašytą kilnios ponios savo vie- 
nintelio sūnaus - nesuterštos garbės vyro ir mano brangaus 
draugo sūnaus, iš abiejų tėvų paveldėjusio garbės jausmą ir, 
esu tikras, norinčio gyvenimą nugyventi taip, kad būtų vertas 
tėvų ir tų, kuriais jo tėvai pasitikėjo, pagarbos — vardu. Esu 
tikras, supranti, kad ir kokį duočiau sutikimą, šiuo klausimu 
mano rankos surištos. 

Dabar, brangus berniuk, pasakysiu, kad tavo laiškas sutei- 
kė man didžiausią malonumą. Neapsakomai džiaugiuosi, kad 
matau tavo tėvo, vyro, kurį mylėjau, sūnų - berniuką, kurį my- 
lių — turint tą patį dvasios kilnumą, už kurį tavo tėvą gerbė visi 
jo draugai: tiek seniai, tiek jaunuoliai. Kad ir kaip pakryptų rei- 
kalai, visada tavimi didžiuosiuosi, ir jei seno kareivio kardas — 
tai viskas, ką turiu - kada nors kokiu nors būdu galės tau padė- 
ti, jis ir jo šeimininkas tarnauja ir tarnaus tau, kol būsiu gyvas. 

Nuliūdau pagalvojęs, kad Džaneta dėl mano veiksmų ne- 
gali gauti tos dvasios ramybės ir patogumų, kurie kyla iš geros 

materialinės padėties. Tačiau, mielas Rupertai, daugiau nei po 
septynerių metų būsi pilnametis. Tada, jei galvosi taip pat, - 
nė kiek neabejoju, kad nepakeisi savo ketinimų, - būsi pats 
sau šeimininkas, galėsi veikti niekieno nevaržomas. Tuo tarpu 
užtikrinsiu, kol galėsiu, kad mano brangioji Džaneta nejaustų 
jokio nepritekliaus: daviau nurodymus savo valdytojui kas 
pusmetį siųsti Džanetai pusę tų pajamų, kurios gali būti gautos 
bet kokiu pavidalu iš mano dvaro Krume. Apgailestaudamas 
turiu pasakyti, kad dvaras turi nemenkų skolų, bet iš to, koks jis 
yra - arba gali būti laisvas nuo tokio suvaržymo kaip įkaitiniai 
raštai, - tikiu, kad kažkas vis dėlto teks ir jai. Be to, brangus 
berniuk, galiu atvirai pasakyti, jog jaučiu tikrą malonumą, kad 
tu ir aš galime būti susieti tokio įsipareigojimo. Visada širdy- 
je buvai man tarsi sūnus. Pridursiu, kad pasielgei taip, kaip 
norėčiau, kad pasielgtų mano sūnus, kurį Aukščiausiasis pa- 
gailėjo man duoti. Telaimina tave Dievas, mielasis. 

Visada tavo 

KOLINAS ALEKSANDRAS MAKELPIS 


Rodžerio Meltono, gyvenančio Oupenšo Greindže, 
laiškas eskvairui Rupertui Selindžeriui, gyvenančiam 
Niulando parko 14, Dalviče, Londone, Pietryčiuose 


1892 m. liepos 1 d. 

GERBIAMAS SŪNĖNE, 

Atsakau įjūsų birželio 30 d. laišką. Nuodugniai apsvarstęs 
jūsų prašymą, padariau išvadą, kad mano, kaip patikėtinio, 
pareiga neleidžia man duoti visiško sutikimo jūsų pageidavi- 
mui patenkinti. Paaiškinsiu savo sprendimą. Surašydama 
testamentą sesuo norėjo, kad iš tokio turto, koks buvo jos 
žinioje, kasmet gautos pajamos būtų panaudotos jums - jos 
sūnui - aprūpinti. Šiuo tikslu ir siekdama apsaugoti jus nuo 
išlaidavimo ar kvailumo, tiksliau, bet kokio dosnumo, kad 
ir kiek būtų nusipelnęs asmuo, idant neliktumėte skurdžius 
ir taip nesužlugdytumėte motinos geranoriškų ketinimų 
ateityje užtikrinti jūsų išsilavinimą, patogumą ir gerovę, 

neperdavė turto tiesiai į jūsų rankas, kad neimtumėte veikti 
kaip užsigeisite. Priešingai, patikėjo pagrindinį kapitalą vy- 
rams, kurie, jos įsitikinimu, bus pakankamai ryžtingi ir tvirti 
įgyvendinti jos ketinimus, net jei jiems bus pataikaujama ar 
bus daromas spaudimas, verčiantis juos pasielgti priešingai. Ji 
įpareigojo patikėtinius naudoti jūsų labui kasmet iš valdomo 
kapitalo gaunamas palūkanas ir tik jas (kaip konkrečiai nu- 
rodyta testamente), kad mums patikėtas turtas būtų perduo- 
tas nepaliestas jums sulaukus pilnametystės. Laikau griežtai 
apibrėžta pareiga šiuo klausimu tvirtai ir tiksliai vykdyti nu- 
rodytas sąlygas. Neabejoju, kad kiti patikėtiniai galvoja taip 
pat. Dėl to pagal aplinkybes mes, patikėtiniai, turime vykdyti 
ne tik bendrą pareigą jums, kaip testamente nurodytam objek- 
tui, bet ir vienas kitam. Manau, jūsų prašymas nesuderinamas 
su įgaliojimo esme arba mūsų pačių mintimis, kad bet kuris iš 
mūsų turi eiti jam priimtinu keliu — patenkinti ar atmesti jūsų 
prašymą, net jei reikėtų iškęsti nepalenkiamą kito patikėtinio 
priešinimąsi. Tačiau kiekvienas iš mūsų turi atlikti jam tekusią 
nemalonią šios pareigos dalį nejausdamas baimės ar prielan- 
kumo. Žinoma, suprantate, kad laikas, kuris turi praeiti, kol 
paveldėsite savo turtą, yra ribotas. Pagal testamento sąlygą 
perduosime savo įgaliojimus, kai jums sukaks dvidešimt vie- 
neri, t. y. po septynerių metų. Iki to laiko, jei galėčiau, mielai 
patenkinčiau jūsų norus, bet turiu griežtai laikytis prisiimtos 
pareigos. Po tiek laiko būsite visiškai laisvas pats atsisakyti 
savo turto ir niekas nebegalės jums paprieštarauti ar išsakyti 
pastabų. 

Išreiškęs taip aiškiai, kaip tik galėjau, apribojimus, sais- 
tančius mane su pagrindiniu jūsų turtu, pridursiu, kad bet 
kokiu būdu, kuris yra mano galioje ar žinioje, būsiu labai lai- 
mingas įgyvendindamas jūsų norus tiek, kiek tai priklauso 
nuo manęs. Žinoma, panaudosiu įtaką, kurią galiu daryti 
kitiems patikėtiniams, kad juos įtikinčiau laikytis panašių 
nuostatų dėl jūsų norų. Manau, jūs visiškai laisvas naudotis 
savo nuosavybe kaip patinka. Tačiau kol sulauksite pilname- 
tystės, esate tik savo motinos palikimo naudotojas ir tegalite 
laisvai paskirstyti kasmet gaunamą pelną. Kaip patikėtiniai 

turime pirmenybės teisę naudoti gautą pelną jums išlaikyti, 
drabužiams ir išsilavinimui apmokėti. Tai, kas liks apmokėjus 
šias išlaidas, galite tvarkyti kaip pageidaujate. Jei trokštate, 
galite surašyti patikėtiniams skirtą įgaliojimą, kad visa suma 
ar bet kuri jos dalis būtų išmokėta panelei Džanetai Makelpi, 
ir tai bus įvykdyta. Tikėkite manimi, mūsų pareiga - apsaugo- 
ti pagrindinį turtą, todėl turime nepaisyti nurodymų, kurie 
gali kelti jam pavojų. Tačiau tuo mūsų apribojimai baigiasi. 
Globos laikotarpiu galime tvarkyti tik pagrindinį turtą. Be to, 
kad nekiltų jokių klaidų, galime tvarkyti bet kuriuos bendrus 
nurodymus tiek laiko, kol jie bus panaikinti. Esate ir turite 
būti laisvas bet kuriuo metu keisti savo nurodymus arba įga- 
liojimus. Turėsime vadovautis naujausiu dokumentu. 

Nekomentuosiu pagrindinių jūsų pageidavimų nuostatų. 
Esate laisvas tvarkytis taip, kaip pageidaujate. Suprantu, kad 
jūsų polėkis yra nuoširdus, ir tikiu, kad taip veikiate, nes to no- 
rėjo mano sesuo. Dar būdama gyva išreiškė nuomonę apie jū- 
sų ketinimus ir, esu įsitikinęs, jiems pritartų. Taigi, gerbiamas 
sūnėne, jei pageidausite, būsiu laimingas jos bei jūsų labui iš 
savo kišenės apmokėdamas jūsų sąskaitas (tai liktų tarp jūsų ir 
manęs) ir išmokėdamas sumą, lygią tai, kokią norite perleisti 
panelei Džanetai Makelpi. Gavęs iš jūsų laišką, žinosiu, kaip 
elgtis toliau. Linkiu viso, kas geriausia. 

Jums atsidavęs dėdė 

RODŽERIS MELTONAS 


Eskvairui Rupertui Selindžeriui 


Ruperto Selindžerio laiškas Rodžeriui Meltonui 


1892 m. liepos 5 d. 

GERBIAMAS DĖDE, 

Nuoširdžiai dėkoju jums už malonų laišką. Suprantu, kad 
neturėjau jūsų, kaip patikėtinio, to prašyti. Aiškiai supran- 
tu jūsų pareigą ir sutinku su jūsų požiūriu. Pridedu patikė- 
tiniams skirtą laišką, prašydamas jų išmokėti kasmet iki toles- 

nio mano nurodymo panelei Džanetai Makelpi, gyvenančiai 
nurodytu adresu, bet kokią sumą, kuri lieka iš mano mamos 
palikimo apmokėjus išlaidas, kurių, jūsų nuomone, reikia ma- 
no išlaikymui, drabužiams ir išsilavinimui, ir man vieną sva- 
rą sterlingų per mėnesį, kurį mano brangi mama visada man 
duodavo asmeninėms išlaidoms. Šią sumą ji vadino kišenpi- 
nigiais. 

Atsižvelgdamas į jūsų labai malonų ir dosnų pasiūlymą 
duoti mano gerbiamai tetai Džanetai sumą, kurią, jei galėčiau, 
duočiau pats, labai nuoširdžiai dėkoju jums tiek brangios tetos 
(kuriai, žinoma, nesakysiu apie jūsų pasiūlymą, nebent įga- 
liosite mane tai padaryti), tiek savo vardu. Manau, bus geriau, 
jei ji nežinos apie jūsų pasiūlymą. Teta Džaneta labai išdidi 
ir nepriims jokios pašalpos. Man, žinoma, kitaip: nuo tada, 
kai buvau labai mažas, ji man tapo antrąja mama ir aš ją la- 
bai myliu. Mirus tikrajai mamai, kuri man buvo svarbiausia, 
daugiau nieko neturiu. Jaučiame vienas kitam tokią meilę, kad 
išdidumui nelieka vietos. Dar kartą dėkoju, gerbiamas dėde, ir 
telaimina jus Dievas. 

Jums atsidavęs sūnėnas 

RUPERTAS SELINDŽERIS 


Ernesto Rodžerio Halbardo Meltono įrašo tęsinys 


Dabar papasakosiu apie kitą sero Džefrio sūnų - Rodžerį. 
Jis buvo trečias vaikas ir trečias sūnus. Vienintelė duktė Pei- 
šensė buvo dvidešimt metų jaunesnė už paskutinį, ketvirtą, 
brolį. Apie Rodžerį papasakosiu tai, ką girdėjau iš tėvo ir se- 
nelio. Apie savo antros eilės tetą nieko nežinau, buvau labai 
mažas, kai ji mirė, pamenu ją tik kartą matęs. Ji buvo labai 
aukšta, daili moteris, šiek tiek per trisdešimt, labai tamsių 
plaukų ir šviesių akių. Manau, jos akys buvo pilkos arba švie- 
siai mėlynos, kokios tiksliai - neprisimenu. Ji atrodė labai 
išdidi, bet pasakysiu tik tai, kad man buvo maloni. Pamenu, 
labai pavydėjau Rupertui, nes jo mama atrodė taip išskirtinai. 
Rupertas buvo aštuoneriais metais už mane vyresnis, bijojau, 

kad mane prikuls, jei pasakysiu ką nors, kas jam nepatiks. 
Taigi buvau tylus, nebent pamiršdavau toks būti, ir kartą Ru- 
pertas labai piktai ir, manau, neteisingai pasakė, kad aš - „pa- 
niurusi maža bjaurybė“. Nepamiršau to ir neketinu pamiršti. 
Man ne vis tiek, ką jis pasakė ar galvojo. Dabar jis ten (jei dar 
gyvas), kur niekas jo negali rasti, be pinigų ar kitų gėrybių, 
nes tą turėtą turtelį sulaukęs pilnametystės perleido Maskel- 
pi. Jis norėjo perduoti turtą iš karto po savo motinos mirties, 
bet mano tėvas, paskirtas jo turto patikėtiniu, atsisakė paten- 
kinti šį prašymą, o kitas patikėtinis — dėdė Rodžeris, kaip jį 
vadinu, manė, kad patikėtiniai neturi įgaliojimų leisti Ruper- 
tui iššvaistyti iš motinos paveldėtą turtą. Šaipydavausi, kai 
tėvas vadino jį iš tėvo paveldėtu turtu. Trečiasis patikėtinis — 
seras Kolinas Maskelpis pasakė, kad duodamas tokį leidimą 
negali palaikyti niekieno pusės, nes Maskelpi - jo dukterėčia. 
Storžievis senis. Pamenu, kai pamiršęs juos siejančią giminystę, 
pasakiau sąmojį apie Maskelpi, jis skėlė man tokį antausį, kad 
vos nenulėkiau per visą kambarį. Jis kalbėjo su ryškiu škotiškų 
akcentu. Tebegirdžiu jį sakant: 

— Pietiečiui derėtų elgtis šiek tiek pagarbiau ir nemėgink 
vadinti jos kitu vardu, nes išmalsiu tavo marmūzę, tu maža 
bjaurybe! 

Mačiau, kad tėvas labai įsižeidė, bet nieko nepasakė. Ma- 
nau, jis prisiminė, kad generolas yra Viktorijos kryžiaus ordino 
kavalierius ir dvikovų mėgėjas. Tačiau norėdamas parodyti, 
kad tai nejo kaltė, nusuko man vieną ausį, o paskui ir kitą - tą, 
kuriai teko antausis! Spėju, jis manė, kad tai teisinga! Turiu 
pridurti - vėliau man buvo atlyginta. Kai generolas išėjo, tėvas 
davė man penkių svarų sterlingų vertės banknotą. 

Nemanau, kad dėdė Rodžeris buvo labai patenkintas dėl 
to, kaip Rupertas pasielgė su palikimu, ir nemanau, kad nuo 
tos dienos būtų su juo susitikęs. Gal ir nesusitiko - juk Ruper- 
tas netrukus pabėgo: papasakosiu apie tai, kai ateis laikas. Ir 
kodėl mano dėdė turėtų nerimauti dėl jo? Jis ne Meltonas, aš 
būsiu šeimos galva - žinoma, kai Viešpats pas save pašauks 
mano tėvą! Dėdė Rodžeris turi krūvas pinigų ir yra nevedęs, 
taigi jei nori palikti juos patikimose rankose, nekils jokių rū- 

pesčių. Savo pinigus uždirbo versdamasis, kaip jis vadina, 
„Rytų prekyba“. Kiek suprantu, prekiavo Levante ir rytinėje 
jo dalyje. Žinau, kad įvairiose šalyse - Turkijoje, Graikijoje, 
Maroke, Egipte, pietinėje Rusijos dalyje ir Šventojoje Žemėje, 
Persijoje, Indijoje, Hersonese, Kinijoje, Japonijoje ir Ramiojo 
vandenyno salose — turi „namų“, kaip sako prekybininkai. 
Nesitikima, kad mes, žemvaldžiai, galėtume daug nusimany- 
ti apie prekybą, bet mano dėdė nusimanė - arba, deja, kad 
nusimanė! Turiu pasakyti, kad ne tik nusimanė, bet ir daug 
nuveikė. Dėdė Rodžeris buvo labai niūrus žmogus, todėl ma- 
ne auklėjo būti pagarbų, niekada jo nekalbinti. Vaikystėje tė- 
vai - ypač mama - versdavo mane eiti ir pasisveikinti su juo, 
būti mandagų. Jis niekada nebuvo malonus man, jį tegaliu pri- 
siminti kaip niurzgų senį. Tačiau jis niekada nematė Ruperto, 
todėl manau, kad ponaitis neturi net tikimybės būti įtrauktas 
į testamentą. 

Kai paskutinį kartą mačiau dėdę, jis buvo šiurkštus. Elgėsi 
su manimi kaip su berniuku, nors man jau ėjo aštuoniolikti 
metai. Įėjau į jo biurą nepasibeldęs, o jis net nežvilgtelėjo nuo 
rašomojo stalo, prie kurio kažką rašė, ir išrėkė: 

— Nešdinkis! Kaip drįsti trukdyti mane, kai esu užsiėmęs? 
Nešdinkis po velnių! 

Stovėjau ten pat pasiruošęs jį perverti žvilgsniu, kai jis 
pakels akis, nes negalėjau pamiršti, kad mirus tėvui būsiu 
šeimos galva. Tačiau pažvelgęs į mane neapstulbo, tik šaltai 
tarė: 

— A, tai tu. Maniau, tai vienas mano pasiuntinukų. Jei nori 
pasikalbėti, sėsk ir palauk, kol baigsiu. 

Atsisėdau ir laukiau. Tėvas nuolat sakydavo, kad turiu 
stengtis įgyti dėdės palankumą ir jam įtikti. Tėvas yra labai 
įžvalgus žmogus, o dėdė Rodžeris - labai turtingas. 

Nemanau, kad dėdė R. yra toks įžvalgus, koks manosi esąs. 
Kartais daro siaubingų verslo klaidų. Pavyzdžiui, prieš kele- 
tą metų įsigijo didžiulį dvarą Adrijos jūros pakrantėje, šalyje, 
vadinamoje Mėlynųjų kalnų kraštu. Bent jau sakė, kad įsigijo. 
Slapta prasitarė mano tėvui. Tačiau neparodė jokių nuosavy- 
bės dokumentų ir labai abejoju, ar juos turėjo. Tuo blogiau 

man, nes tėvas įsitikinęs, kad dėdė paklojo už dvarą nemenką 
sumelę, o kadangi esu paveldėtojas, tai smarkiai sumažina ga- 
limą turtą. 

Dabar apie Rupertą. Kaip minėjau, būdamas maždaug ke- 
turiolikos jis pabėgo ir daug metų apie jį nieko negirdėjome. 
Kai mes, tiksliau, mano tėvas, gavome apie jį Žinių, jos buvo 
nemalonios. Jis parsisamdė junga į burlaivį, plaukiantį aplink 
Horno kyšulį. Paskui prisidėjo prie keliaujančios į Patagonijos 
centrą ekspedicijos, toliau patraukė į Aliaską, vėliau nuklydo 
į Aleutų salas. Dar nukeliavo į Centrinę Ameriką, nusidangi- 
no į Vakarų Afriką, aplankė Ramiojo vandenyno salas, Indiją 
ir daugelį kitų vietų. Visi žinome išmintingą posakį, kad ant 
riedančio akmens samanos neauga, tad net jei samanos būtų 
nors šio to vertos, pusbrolis Rupertas mirtų kaip elgeta. Iš tik- 
rųjų niekas nepakęstų jo kvailo, pagyrūniško išlaidumo. Tik 
pažiūrėkit, kaip jis sulaukęs pilnametystės pasielgė - visą mo- 
tinos turtelį perleido Maskelpi! 

Esu įsitikinęs, dėdė Rodžeris nieko nesakė mano tėvui, 
bet kaip šeimos galvai jam, žinoma, vis tiek buvo pranešta, ir 
jis neapsidžiaugė. Mano mama pati valdo nemažą turtą ir su- 
pranta, kad jį reikia išlaikyti savo rankose - kai paveldėsiu jį, 
ojo paveldėjimo tvarka nėra nustatyta, todėl esu nešališkas — 
galiu pritarti šiam protingam sprendimui. Niekada nė vienas 
iš mūsų daug negalvojo apie Rupertą, bet nuo tada, kai jis ėmė 
ristis tiesiai į elgetų gretas ir virsti pavojingu įkyruoliu, verti- 
name jį kaip pašalietį. Žinome, koks jis iš tikrųjų yra. Niekada 
nemėgau jo ir visada jį niekinau. O dabar susierzinome, nes 
mus susaistė gerbiamo dėdės Rodžerio testamentas. Advoka- 
tas ponas Trentas, tvarkęs mano gerbiamo dėdės reikalus ir jo 
testamentą, sako, kad prieš viešai paskelbiant jo valią būtina 
žinoti, kur yra kiekvienas galimas paveldėtojas. Jį reikia rasti, 
todėl turime laukti. Ypač sunku man, tikrajam paveldėtojui. Iš 
Ruperto pusės labai neapgalvota taip slėptis. Parašiau senajam 
Makelpiui, bet neatrodo, kad tas supranta arba iš viso rūpinasi 
šiuo reikalu — juk jis nėra paveldėtojas! Makelpis atrašė, kad 
tikriausiai Rupertas Sent Ležeras — jis taip pat laikosi senojo 
pavardės rašymo - nežino apie dėdės mirtį, bet jis pasistengs 

išvaduoti mūsų šeimą iš nerimo. Še tau kad nori, išvaduoti 
mūsų šeimą iš nerimo! Nesame sunerimę, tenorime žinoti. Jei 
mes - ypač aš - tie, kurie turime kęsti visus nepakeliamus ir 
neteisingus paveldėjimo mokesčius, esame sunerimę, tai pri- 
valome tokie būti. Šiaip ar taip, Rupertas tikrai šiek tiek nusi- 
vils ir ištaikys laiko susitikti, kai parsiras ir sužinos, kad yra 
beviltiškas elgeta! 


Šiandien mes (tėvas ir aš) gavome laišką iš pono Trento. 
Jis praneša, kad vieta, kur galėtų būti „ponas Rupertas Sent 
Ležeras“,nustatyta ir kadjam išsiųstas laiškas, kuriame rašoma 
apie vargšo dėdės Rodžerio mirtį. Kiek žinoma, paskutinė jo 
buvimo vieta — Titikakos ežeras. Taigi gera naujiena ta, kad 
jis gali gauti laišką, kuriame jo „prašoma nedelsiant grįžti 
namo ir suteikiama tiek pat informacijos apie testamentą, kaip 
ir kiekvienam dėdės šeimos nariui“, t. y. nieko nepasakyta. 
Manau, turėsime laukti mėnesių mėnesius, kol galų gale gau- 
sime savo turtą. Nieko gero! 


Edvardo Binghemo Trento laiškas Ernestui 
Rodžeriui Halbardui Meltonui 


Linkolns In Fylds 176 

1906 m. gruodžio 28 d. 

GERBIAMAS SERE, 

Džiaugiuosi galėdamas pranešti, kad ką tik gavau pono 
Ruperto Sent Ležero laišką. Jis rašo, kad ketina išvykti iš Rio 
de Žaneiro gruodžio 25 d. Karališkosios pašto bendrovės gar- 
laiviu „Amazonė“. Be to, rašo, kad prieš išvykdamas iš Rio de 
Žaneiro telegrafuos, kada laivas, jei nenutiks nieko netikėto, 
atplauks į Londoną. Kadangi visiems kitiems suinteresuotiems 
velionio Rodžerio Meltono testamentu asmenims, kurių var- 
dai pateikti jo nurodymuose dėl testamento skaitymo, buvo 
pranešta ir jie išreiškė norą dalyvauti, kai bus nurodyti laikas 

ir vieta, pranešu, kad gautoje telegramoje rašoma, jog laivas 
turėtų atplaukti į Londono uostą sausio 1 d. Jei „Amazonė“ 
neatplauktų nurodytu laiku, pranešu, kad eskvairo Rodžerio 
Meltono testamentas bus skaitomas mano biure sausio 3 d., 
ketvirtadienį, 11 valandą ryto. 

Pagarbiai 

EDVARDAS BINGHEMAS TRENTAS 


Eskvairui Ernestui Rodžeriui Halbardui Meltonui, 
gyvenančiam Humkrofte, Šropšyro grafystėje. 


Telegrama: Rupertas Selindžeris Edvardui Binghemui Trentui 
„Amazonė“ atplauks į Londoną sausio 1 d. Selindžeris. 


Telegrama (siųsta per Loido bendrovę): 
Rupertas Selindžeris Edvardui Binghemui Trentui 
Lizardas, gruodžio 31 d. 
„Amazonė“ atplauks į Londoną rytoj ryte. Viskas gerai. Se- 
lindžeris. 


Telegrama: Edvardas Binghemas Trentas 
Ernestui Rodžeriui Halbardui Meltonui 
Rupertas Selindžeris atvyko. Testamentas bus skaitomas 
kaip numatyta. Trentas. 


Ernesto Rodžerio Halbardo Meltono įrašo tęsinys 


1907 m. sausio 4 d. 

Dėdės Rodžerio testamentas perskaitytas. Tėvas perdavė 
man pono Trento laiško kopiją bei telegramas, kurias įklijavau 
prie šio įrašo. Abu kantriai, t. y. nieko nesakydami, laukėme 
sausio 3 d. Vienintelė mūsų šeimoje nekantravo mama. Ji kal- 
bėjo tokius dalykus, kad jei senasis Trentas būtų čia, jo ausys 

įkaistų. Sakė, kad absurdiškai beprasmiška atidėlioti testa- 
mento skelbimą ir versti laukti atvykstant nežymaus asmens, 
kuris net nėra šeimos narys, net neturi mūsų pavardės. Jis ga- 
lėtų parodyti šiek tiek daugiau pagarbos asmeniui, kuris vieną 
dieną bus šeimos galva! Manau, tėvo kantrybė buvo beišsen- 
kanti, kai jis tarė: 

— Tiesa, brangioji, tiesa! — tai pasakęs atsistojo ir išėjo iš 
kambario. Kiek vėliau, eidamas pro biblioteką, girdėjau jį žing- 
sniuojantį pirmyn atgal. 

Sausio 2 d., trečiadienį, po pietų su tėvu išvykome į miestą. 
Kaip visada, apsistojome Kleridžo viešbutyje. Mama taip pat 
norėjo vykti, bet tėvas pamanė, kad jai geriau likti namuose. 
Ji nesutiko tol, kol kiekvienas pažadėjome, kad perskaičius 
testamentą atsiųsime po telegramą. 

Be penkių vienuolika įėjome į pono Trento biurą. Tėvas ne- 
būtų atėjęs anksčiau - kaip jis teigė, prastos manieros rodyti 
savo nekantrumą, o labiausiai - prieš skelbiant tokį dalyką kaip 
testamentas. Buvo nuobodu, turėjome vaikščioti kaimynystėje 
kokį pusvalandį iki paskirto laiko, kad nebūtų per anksti. 

Įėję į kambarį pamatėme generolą serą Koliną Makelpį ir 
labai įdegusį, augalotą vyriškį, kurį pamaniau esant Rupertą 
Selindžerį —- pagalvojau: iš pažiūros jis neatrodo priklausantis 
mūsų giminei. Jis ir senasis Makelpis pasirūpino atvykti laiku! 
Pagalvojau, kad tai gana vulgaru. Ponaitis Selindžeris skaitė 
laišką. Matyt, jis atėjo visai neseniai, nors laiško turinys jam la- 
bai rūpėjo, skaitė tik pirmą lapą, ojų, kiek pastebėjau, buvo visa 
šūsnis. Neatitraukė akių nuo lapo man įėjus, net nežvilgtelėjo, 
kol nebaigė skaityti viso laiško. Galite nė neabejoti, kad nei aš, 
nei mano tėvas (jis kaip šeimos galva turėjo sulaukti daugiau 
pagarbos) nesiruošėme prie jo prieiti. Juk jis - skurdžius ir 
švaistūnas, ir jam neteko garbės nešioti mūsų pavardę. Tačiau 
generolas žengė į priekį ir širdingai su mumis pasisveikino. 
Jis, matyt, pamiršo, arba apsimetė pamiršęs, kaip nemanda- 
giai kartą su manimi pasielgė, pasisveikino gana draugiškai, 
manau, šilčiau nei su tėvu. Buvau pamalonintas, šiaip ar taip, 
kad ir kaip elgtųsi, jis - pasižymėjęs vyras, apdovanotas Vikto- 
rijos kryžiaus ordinu, jam suteiktas baroneto titulas. Tai nutiko 

neseniai, po karo prie Indijos sienos. Vis dėlto nebuvau linkęs 
rodyti širdingumo. Nepamiršau jo šiurkštumo ir pamaniau, 
kad nori man įsiteikti. Žinojau, kad gavęs gerbiamo dėdės mi- 
lijonus būsiu svarbus asmuo, ir, be abejo, senasis Makelpis taip 
pat tai žinojo. Taigi pasielgiau taip, kaip jis pasielgė su ma- 
nimi. Kai jis ištiesė ranką, įdėjau vieną pirštą įją ir tariau: 

— Kaip sekasi? 

Jis labai išraudo ir nusisuko. Apsikeitėme su tėvu verian- 
čiais žvilgsniais - nė vienas mūsų nesigailėjo taip su juo pasiel- 
gęs. Visą tą laiką ponaitis Selindžeris, atrodė, nieko negirdėjo 
ir nematė, tik toliau skaitė laišką. Pamaniau, kad senasis Mas- 
kelpis ketino įtraukti ir jį į pokalbį, nes išgirdau kažką tyliai 
sakantį. Skambėjo kaip „Nagi!“, bet ponas S. neišgirdo. Tik- 
riausiai nepastebėjo. 

Kai ponas Mas. ir ponaitis S. tylėdami atsisėdo, nė vienas 
ranka smakrą, o aš, norėdamas parodyti savo abejingumą 
dviem S., išsitraukiau užrašų knygelę ir pradėjau rašyti, kad 
įamžinčiau šią akimirką. 


Įrašo tęsinys 


Mus pamatęs pašoko, priėjo prie tėvo ir gana šiltai paspau- 
dė jo ranką. Tėvas atsakė labai šaltai. Vis dėlto atrodė, kad 
Rupertas to nepastebėjo, jis nuoširdžiai priėjo prie manęs. At- 
sitiko taip, kad tuo metu dariau kažin ką kita ir iš pradžių ne- 
pastebėjau ištiestos rankos, bet kai pažvelgiau į ją, laikrodis 
ėmė mušti vienuolika valandų. Mušant valandas į kambarį 
įėjo ponas Trentas. Paskui jį sekė raštininkas, kuris laikė užra- 
kintą dėžutę, ir dar du vyriškiai. Įėjęs nusilenkė mums iš eilės 
pradėdamas nuo manęs. Stovėjau priešais duris, kiti buvo pa- 
sklidę po kambarį. Tėvas liko sėdėti, o seras Kolinas ir ponas 
Selindžeris atsistojo. Ponas Trentas niekam nepaspaudė ran- 
kos - net man. Tesulaukėme šio pagarbaus nusilenkimo. Kiek 
suprantu, tokiais oficialiais atvejais štai toks advokatų etiketas. 

Paskui jis atsisėdo didelio kambario viduryje stovėjusio 
stalo gale ir pakvietė mus atsisėsti. Žinoma, tėvas, kaip šeimos 
galva, atsisėdo jam iš dešinės. Seras Kolinas ir Selindžeris užė- 
mė vietas priešais mano tėvą, pirmasis atsisėdo šalia advoka- 
to. Be abejo, generolas žino, kad baronetas turi pirmumo teisę. 
Kada nors pats būsiu baronetas ir turiu nusimanyti apie tokius 
dalykus. 

Raštininkas paėmė raktą, kurį jam padavė jo šeimininkas, 
atrakino metalinę dėžutę ir išėmė iš jos popierių šūsnį, perrištą 
raudonos spalvos juostele. Padėjo juos priešais advokatą, o 
tuščią dėžutę - už jo ant grindų. Paskui jis ir kiti du vyriškiai 
atsisėdo tolimajame stalo gale, pastarasis išsitraukė didelį są- 
siuvinį ir kelis pieštukus, kuriuos padėjo priešais save. Jis nea- 
bejotinai buvo stenografistas. Ponas Trentas atrišo juostelę, 
kurią padėjo šiek tiek toliau. Nuo viršaus paėmė antspauduotą 
voką, perlaužė antspaudą ir išėmė pergamentinį popierių, ku- 
rio viduje buvo keli užantspauduoti vokai, ir padėjo juos ant 
kitos popierių šūsnies, gulėjusios priešais jį. Paskui išvyniojo 
pergamentinį popierių ir padėjo jį atverstą. Pasitaisė akinius 
ir tarė: 

— Ponai, ant voko, kurio antspaudą jums matant perlaužiau, 
užrašyta „Mano paskutinioji valia ir testamentas. Rodžeris 
Meltonas, 1906 m. birželio mėn.“ Šiame dokumente, - iškėlė ir 
parodė jį, - parašyta: 


Aš, Rodžeris Meltonas, Oupenšo Greindžo, esančio Dorseto 
grafystėje, Berklio kvartalo Nr. šimtas dvidešimt trys, esančio 
Londone, valdų ir Visariono pilies Mėlynųjų kalnų krašte, sa- 
vininkas, būdamas sveiko proto surašiau savo paskutinę valią 
ir testamentą tūkstantis devyni šimtai šeštų mūsų Viešpaties 
metų birželio mėnesio vienuoliktą dieną, pirmadienį, savo 
seno draugo ir patikėtinio Edvardo Binghemo Trento biure, 
esančiame Londone adresu Linkolns In Fylds gatvė, šimtas 
septyniasdešimt šeši, šiuo dokumentu panaikindamas visus 
anksčiau surašytus savo testamentus ir suteikdamas šiam 
testamentui galią kaip vienintelei ir paskutinei savo valios 
išraiškai, paskirsčiau savo turtą taip: 

Savo giminaičiui ir sūnėnui, taikos teisėjui eskvairui Er- 
nestui Halbardui Meltonui, gyvenančiam Humkrofte, 
Šropšyro grafystėje, jo asmeniniam naudojimui ir naudai 
palieku dvidešimt tūkstančių svarų sterlingų, kuriems ne- 
taikomi jokie muitai, valstybiniai ir kiti mokesčiai, ir kurie 
turi būti išmokėti jam iš man priklausančių penkių pro- 
centų Monrealio miesto, esančio Kanadoje, obligacijų. 
Savo gerbiamam draugui ir kolegai vykdant bendrą pati- 
ką, paskirtą testamentu anksčiau už ją mirusio velionio 
kapitono Ruperto Selindžerio našlės, velionės mano sesers 
Peišensės, baronetui, Viktorijos kryžiaus ordino ir Pirties 
2-ojo laipsnio ordino kavalieriui generolui majorui Kolinui 
Aleksandrui Makelpiui, gyvenančiam Krume, Rosšyro 
grafystėje, Škotijoje, palieku dvidešimt tūkstančių svarų 
sterlingų, kuriems netaikomi jokie muitai, valstybiniai ir 
kiti mokesčiai, ir kurie turi būti išmokėti jam iš man pri- 
klausančių penkių procentų Toronto miesto, esančio Kana- 
doje, obligacijų. 

Panelei Džanetai Makelpi, šiuo metu gyvenančiai Krume, 
Rosšyro grafystėje, Škotijoje, palieku dvidešimt tūkstančių 
svarų sterlingų, kuriems netaikomi jokie muitai, valstybi- 
niai ir kiti mokesčiai, ir kurie turi būti išmokėti jai iš man 
priklausančių penkių procentų Londono grafystės tarybos 
obligacijų. 

Skirtingų asmenų labdarai ir patikos valdytojams, išvardy- 
tiems šio testamento priede, pažymėtame raide „A“, palie- 
ku šiame priede išvardytas įvairias sumas, kurioms netai- 
komi jokie muitai, valstybiniai ir kiti mokesčiai. 


Toliau ponas Trentas išvardijo tame sąraše paminėtus as- 


menis ir neatidėliodamas pranešė, kad iš viso jiems palikta 
du šimtai penkiasdešimt tūkstančių svarų sterlingų. Daugelis 
paveldėtojų buvo seni draugai, tos pačios profesinės sąjungos 
nariai, pavaldiniai ir tarnai, kai kuriems iš jų buvo palikta 
gana didelės sumos pinigų ir konkretūs daiktai, pavyzdžiui, 
antikvariatas ir paveikslai. 

5. Savo giminaičiui ir sūnėnui Ernestui Rodžeriui Halbardui Mel- 
tonui, šiuo metu gyvenančiam tėvo dvare Humkrofte, Šrop- 
šyro grafystėje, palieku dešimt tūkstančių svarų sterlingų. 

6. Savo senam ir brangiam draugui Edvardui Binghemui 
Trentui, kurio biuras yra Linkolns In Fylds gatvėje, šimtas 
septyniasdešimt šeši, Londone, palieku dvidešimt tūkstan- 
čių svarų sterlingų, kuriems netaikomi jokie muitai, vals- 
tybiniai ir kiti mokesčiai, ir kurie turi būti išmokėti iš man 
priklausančių penkių procentų Mančesterio miesto, esan- 
čio Anglijoje, obligacijų. 

7. Savo brangiam sūnėnui, vieninteliam mano brangios se- 
sers Peišensės Melton sūnui Rupertui Selindžeriui, gimu- 
siam iš jos santuokos su kapitonu Rupertu Selindžeriu, pa- 
lieku tūkstantį svarų sterlingų. Taip pat minėtam Rupertui 
Selindžeriui palieku testamentu toliau minimą sumą su 
reikalavimu, kad jis priims sąlygas, išvardytas jam adre- 
suotame ir pažymėtame raide „B“ laiške, kurį palikau 
saugoti anksčiau minėtam Edvardui Binghemui Trentui 
ir kuris yra neatskiriama šios mano valios dalis. Jei jis ne- 
sutiktų vykdyti tame laiške išvardytų sąlygų, suteikiu įga- 
liojimą ir teisę paskirstyti testamentu paliktas pinigines 
sumas ir nuosavybę remiantis tomis pačiomis sąlygomis, 
išvardytomis laiške, pažymėtame raide „C“, ir šiuo metu 
paliktame saugoti Edvardui Binghemui Trentui antspau- 
duotame mano antspaudu voke, kuriame yra mano pas- 
kutinė valia, kuris turi būti saugomas minėto Edvardo 
Binghemo Trento, be to, minėtas laiškas, pažymėtas raide 
„GC“, taip pat yra neatskiriama mano testamento dalis. Jei 
kiltų kokių nors abejonių tiek dėl mano paskutinio noro, 
tiek dėl mano nuosavybės perleidimo, anksčiau paminėti 
testamento vykdytojai įgis visą teisę spręsti ir tvarkyti vi- 
sus šiuos klausimus, kaip jiems gali atrodyti geriausia be 
tolesnių apskundimų. Jei bet kuris šiame testamente pami- 
nėtas paveldėtojas užginčys patį testamentą ar kurią nors 
jo dalį arba suabejos jo teisėtumu, jis neteks pagrindinio 
šiuo testamentu jam palikto turto ir bet koks palikimas fak- 
tiškai nustos galioti ir bus anuliuotas. 

Atsižvelgiant į įstatymus ir prievoles, susijusias su testa- 
mento procesiniais veiksmais ir mano slaptų patikų paslap- 
ties išsaugojimu, nurodau testamento vykdytojams sumo- 
kėti visus bet kokios mano turto dalies, likusios išmokėjus 
išvardytus palikimus ir paliktos labai tolimiems giminai- 
čiams ir asmenims, nesusijusiems su manimi kraujo ryšiais, 
paveldėjimo, turto, turto padalijimo, palikimo, paveldimos 
nuosavybės ir kitus muitus, rinkliavas bei mokesčius. 

Savo testamento vykdytojais skiriu baronetą generolą ma- 
jorą serą Koliną Aleksandrą Makelpį, gyvenantį Krume, 
Rosšyro grafystėje, ir Edvardą Binghemą Trentą, advokatą, 
kurio biuras yra Linkolns In Fylds gatvėje, šimtas 
septyniasdešimt šeši, Vakarų centriniame Londone, su- 
teikdamas jiems visą teisę vykdyti mano nurodymus esant 
bet kokioms aplinkybėms, kurių gali kilti vykdant mano 
valią pagal šį testamentą. Kaip atlygį už jų, kaip mano tes- 
tamento vykdytojų paslaugas, kiekvienam bus išmokėta 
iš pagrindinio turto po šimtą tūkstančių svarų sterlingų, 
kuriems netaikomi jokie muitai ir jie nėra kaip nors kitaip 
apmokestinami. 

Ant laiškų, pažymėtų raidėmis „B“ ir „C“, užrašytos dvi 
pastabos yra neatskiriamos šios mano paskutinės valios 
dalys, kurios oficialiai patvirtinus testamentą turi būti lai- 
komos jo 10 ir 11 punktais. Vokai pažymėti raidėmis „B“ ir 
„C“, ant abiejų vokų ir kiekvieno jų turinio užrašyta: „B“ 
turi būti skaitomas kaip 10 mano testamento punktas, o 
„C“ - kaip 11 punktas. 

Jei vienas iš minėtų testamento vykdytojų mirtų anksčiau 
nei bus įvykdytos minėtos sąlygos, praėjus pusantrų metų 
nuo mano testamento paskelbimo dienos arba prieš paskel- 
biant laiško, pažymėto raide „C“, sąlygas, visos ir atskiros 
teisės ir pareigos, pavestos abiem mano testamentu, pereis 
likusiam testamento vykdytojui. Jei mirtų abu testamento 
vykdytojai, dalyko aiškinimas ir visų reikalų įforminimas, 
susiję su šia mano paskutine valia, pereis asmeniui, kuris 
tuo metu bus paskirtas Anglijos lordu kancleriu, arba tam 
asmeniui, kurį šiuo tikslu gali skirti pastarasis. 

Ši paskutinė mano valia išreikšta tūkstantis devyni šimtai 
septintų mūsų Viešpaties metų sausio mėnesio pirmą die- 
ną. 

RODŽERIS MELTONAS 


Mums, Endriui Rositeriui ir Džonui Kolsonui bei pačiam 
testatoriui dalyvaujant, testatorius Rodžeris Meltonas pasi- 
rašė ir užantspaudavo šį dokumentą. Tai paliudydami pasi- 
rašėme: 

Andrius Rositeris, raštininkas iš Praimrouz aveniu 9, 

Vakarų centrinis Londonas; 

Džonas Kolsonas, biuro, esančio Linkolns In Fylds 176, 

tarnautojas ir Šv. Tabitos bažnyčios, esančios Klerkenvele, 

Londone, zakristijonas. 


Baigęs skaityti, ponas Trentas sudėjo visus popierius ir vėl 
surišo juos raudonos spalvos juostele. Laikydamas rankoje 
šūsnį popierių, atsistojo ir pasakė: 

— Tai viskas, džentelmenai, nebent kuris nors iš jūsų pagei- 
dautų ko nors manęs paklausti, žinoma, atsakysiu į visus jūsų 
klausimus kiek leis man suteikti įgaliojimai. Paprašysiu jūsų, 
sere Kolinai, pasilikti, nes turime sutvarkyti kai kuriuos reika- 
lus arba paskirti laiką, kada galėtume susitikę juos sutvarkyti. 
Jūsų taip pat, pone Selindžeri, nes esama laiško, kurį turiu jums 
perduoti. Svarbu, kad atplėštumėte jį testamento vykdytojų 
akivaizdoje, bet nebūtina, kad dar kas nors dalyvautų. 

Pirmą žodį tarė tėvas. Žinoma, kaip grafystės džentelme- 
nas, turintis padėtį visuomenėje ir dvarą, ir kurio kartais pra- 
šoma pirmininkauti posėdžiuose - tada, kai nėra titulą turin- 
čio asmens - jis pajuto pareigą pasisakyti pirmas. Nors senojo 
Makelpio titulas suteikia jam pranašumo, buvo sprendžiamas 
šeimos, kurios galva yra mano tėvas, reikalas, o senasis Ma- 
kelpis tėra į šį reikalą įtrauktas pašalietis — ir tai tik per mo- 
teriškąją liniją, per vyro jaunesniojo brolio žmoną, atitekėjusią 
į mūsų šeimą. Tėvas kalbėjo su ta pačia išraiška, kokią nutaiso 
užduodamas svarbius klausimus liudininkams per kas tris 
mėnesius šaukiamus taikos teisėjų teismo posėdžius. 

— Norėčiau kai ką išsiaiškinti. — Patikėtinis nusilenkė (jis 
gaus savo 120 tūkstančių, tai galėtų būti malonesnis - manau, 
jog pats tai pavadintų meilikavimu), todėl tėvas pažvelgęs į 
jo laikomą juostele perrištą popierių šūsnį, tęsė. - Kiek vertas 
visas turtas? 

Patikėtinis atsakė greitai ir, manau, šiurkštokai. Jis buvo iš- 
raudęs ir šį kartą nenusilenkė, manyčiau, jo socialinės padėties 
asmeniui labai trūko gerų manierų. 

— Sere, negaliu apie tai pranešti. Galiu pasakyti, kad nepra- 
neščiau, net jei galėčiau. 

— Milijono? - vėl paklausė tėvas. Tuo metu jis įpyko, o vei- 
das buvo raudonesnis nei senojo patikėtinio. Šį kartą tas atsa- 
kė labai tyliai. 

— Ak, kaip per kryžminę apklausą. Sere, tepasakysiu, kad 
niekas negali to žinoti, kol apskaitininkai nepatikrins testato- 
riaus reikalų iki šios dienos. 

Ponas Rupertas Selindžeris, kuris visą šį laiką atrodė pik- 
tesnis net už patikėtinį ar mano tėvą - nors neįsivaizduoju, dėl 
ko turėjo pykti - sugniaužė kumščius ir atsistojo tarsi ruoštųsi 
kalbėti, bet pagavęs senojo Makelpio ir patikėtinio žvilgsnius, 
vėl atsisėdo. 

Pastaba. Ši trijulė, atrodo, puikiai sutaria. Neturiu išleisti jų 
iš akių. Tuo metu neatkreipiau į tai dėmesio, nes tėvas uždavė 
kitą klausimą, kuris mane labai sudomino. 

— Ar galėčiau paklausti, kodėl neparodėte mums kitų testa- 
mento priedų? 

Prieš atsakydamas patikėtinis didele šilkine nosine kruopš- 
čiai nusišluostė akinius. 

— Paprasta, nes kiekviename iš šių dviejų laiškų, atitinka- 
mai pažymėtų raidėmis „B“ ir „C“, yra pateikti nurodymai dėl 
jų atplėšimo ir turinio paslapties išsaugojimo. Atkreipsiu jūsų 
dėmesį į tai, kad abu vokai užantspauduoti ir kad testatorius ir 
abu liudininkai užrašė savo vardus ir pavardes ant kiekvieno 
voko atlanko. Perskaitysiu juos. 

— Ant laiško, pažymėto raide „B“ ir adresuoto „Rupertui 
Selindžeriui“ užrašyta: „Šis laiškas turi būti įteiktas Rupertui 
Selindžeriui patikėtinių ir atplėštas jų akivaizdoje. Jei pagei- 

dauja, jis gali padaryti kopiją arba užrašų, bet paskui turi per- 
duoti laišką ir voką testamento vykdytojams, kurie turi tuojau 
pat jį perskaityti, kiekvienas jų, jei pageidauja, turi teisę pasi- 
daryti kopiją ar užrašų. Paskui laiškas turi būti įdėtas į voką, 
o pats vokas ir jame esantis laiškas įdėti į kitą voką, ant kurio 
turi būti užrašyta, kas jame yra, ir pasirašyta ant atlanko abiejų 
testamento vykdytojų ir minėtojo Ruperto Selindžerio. 
(pasirašė) RODŽERIS MELTONAS 1906 06 01“ 


— Ant laiško, pažymėto raide „C“ ir adresuoto „Edvardui 
Binghemui Trentui“ užrašyta: „Šis laiškas, adresuotas Edvar- 
dui Binghemui Trentui, turi būti jo saugomas neatplėštas 
dvebus metus po paskutinės mano valios paskelbimo, nebent 
anksčiau nei baigsis nurodytas laikotarpis, minėtasis Rupertas 
Selindžeris nuspręs arba atsisakys priimti sąlygas, išvardytas 
mano laiške jam, pažymėtame raide „B“, kurį gaus ir perskai- 
tys mano testamento vykdytojų akivaizdoje per testamento 
paskelbimą, kai tik bus perskaitytas paskutinis mano valios 
punktas (išskyrus dešimtą ir vienuoliktą punktus). Šiame laiš- 
ke pateikti nurodymai, kaip abu testamento vykdytojai ir mi- 
nėtasis Rupertas Selindžeris turi elgtis, kai minėtasis Rupertas 
Selindžeris priims arba atsisakys priimti sąlygas, kurios bus 
jam žinomos, jei jis nepaisys arba atsisakys priimti, arba pa- 
teiks atsisakymą priimti sąlygas praėjus dvejiems metams po 
mano mirties. 

(pasirašė) RODŽERIS MELTONAS 1906 06 01“ 


Perskaitęs paskutinę pastabą, atsargiai įsidėjo ją į kišenę. 
Paskui paėmė kitus laiškus ir atsistojo: 

— Pone Rupertai Selindžeri, - tarė jis, - prašau taip atplėšti 
šį laišką, kad visi čia esantys galėtų matyti, jog pastabos vir- 
šuje yra užrašyta: „B. Perskaityti kaip mano tetstamento 
10 punktą.“ 

Selindžeris pasiraitojo rankoves, tarsi ketintų rodyti foku- 
są — tai buvo taip teatrališka ir kvaila - paskui, jo riešai buvo 
gana kaulėti, sulaužė antspaudą ir išėmė iš voko laišką. Pui- 
kiai tai matėme. Laiškas buvo sulenktas pirmu puslapiu į 

išorę, 0 jo viršuje buvo užrašytas patikėtinio minėtas saki- 
nys. Patikėtinio paprašytas jis padėjo laišką ir voką ant stalo 
priešais save. Tada atsistojo raštininkas, priėjęs padavė po- 
pierėlį advokatui ir grįžo į savo vietą. Ponas Trentas kažką 
užrašė ant jo, paprašė visų čia esančių, net tarnautojo ir steno- 
grafisto, pažvelgti į laiško pastabą ir tai, kas buvo užrašyta 
ant voko, ir pasirašyti dokumentą, kuriame buvo parašyta: 
„Mes, toliau pasirašiusieji, pareiškiame, kad matėme užant- 
spauduotą laišką, pažymėtą raide „B“ ir pridėtą prie Rodže- 
rio Meltono testamento, perskaityto mūsų, įskaitant poną Ed- 
vardą Binghemą Trentą ir serą Koliną Aleksandrą Makelpį, 
akivaizdoje ir pareiškiame, kad jame buvo dokumentas, ku- 
rio antraštė skelbia: „B. Perskaityti kaip mano tetstamento 10 
punktą“ ir kad voke nebuvo jokio kito turinio. Tai paliudy- 
dami mes, kiekvieno iš čia esančių akivaizdoje, pasirašėme.“ 

Patikėtinis davė tėvui ženklą pradėti. Tėvas - smalsus vy- 
ras. Jis paprašė didinamojo stiklo, kurį netrukus atnešė kam- 
baryje sėdėjusio raštininko pašauktas tarnautojas. Tėvas labai 
Paskui netaręs nė žodžio jį pasirašė. Tėvas - tik žmogus. Vėliau 
pasirašė kiti. Patikėtinis sulenkė dokumentą ir įdėjo jį į voką. 
Prieš užantspauduodamas pasiuntė aplink ir mes galėjome 
įsitikinti, kad ten yra būtent tai, ką pasirašėme. Tėvas išėmė 
popierių ir perskaitė, paskui įdėjo atgal. Tada patikėtinis 
paprašė visų pasirašyti ant atlanko, ką mes ir padarėme. Tuo- 
met užlašino ant jo smalkos ir paprašė tėvą užantspauduoti 
savo antspaudu. Jis taip ir padarė. Paskui savo antspaudus 
pridėjo pats patikėtinis ir Makelpis. Tada įdėjo šį voką į kitą 
voką, kurį pats užantspaudavo ir ant kurio atlanko pasirašė 
jis ir Makelpis. 

Po visko tėvas atsistojo, taip pat pasielgiau ir aš. Mūsų pa- 
vyzdžiu pasekė kiti du vyriškiai — tarnautojas ir stenografis- 
tas. Tėvas neištarė nė žodžio, kol neatsidūrėme gatvėje. Ėjome 
pirmyn ir netrukus išėjome pro atidarytus vartus į aikštę. Jis 
atsisuko sakydamas: 

- Eikš. Čia nieko nėra ir galėsime ramiai pasikalbėti. Noriu 
kai ką su tavimi aptarti. - Kai jis atsisėdo ant suolo, kur šalia 

nieko nebuvo, tęsė: - Esi teisės studentas. Ką visą tai reiškia? — 
Pamaniau, kad tai puiki proga pasakyti epigramą, todėl tariau: 

— Pinigų viliojimas! 

— Hm! -nutęsė tėvas. - Dėl tavęs ir manęs viskas aišku. Tau 
teko dešimties tūkstančių, o man - dvidešimties tūkstančių 
svarų sterlingų išmalda. Tačiau kokį poveikį turi arba turės 
tos slaptos patikos? 

— Ak, tai, - supratau. - Manau, viskas bus gerai. Dėdė Ro- 
džeris akivaizdžiai nenorėjo, kad vyresnės kartos per daug pa- 
sipelnytų iš jo mirties. Tačiau Rupertui Selindžeriui jis paliko 
tik tūkstantį svarų sterlingų, o man - dešimt tūkstančių. Atro- 
do, jis buvo palankesnis savo tiesioginiams giminaičiams. Ži- 
noma... - Tėvas pertraukė mane: 

— Ką galėtų reikšti kita palikta suma? 

— Nežinau, tėve. Akivaizdžiai esama nežinia kokių sąlygų, 
kurias jis turės įvykdyti, bet dėdė aiškiai nesitikėjo, kad tas jas 
priims. Kodėl priešingu atveju skyrė kitą patiką ponui Trentui? 

— Tiesa! - pritarė tėvas ir tęsė: - Stebiuosi, kodėl paliko to- 
kias milžiniškas sumas Trentui ir senajam Makelpiui. Tai per 
didelis atlygis už testamento vykdytojo paslaugas, nebent... 

— Nebent, tėve? 

— Nebent jo paliktas turtas tikrai milžiniškas. Štai kodėl 
klausiu. 

— Štai kodėl, - nusijuokiau, - jis nesiteikė atsakyti. 

— Ernestai, skaičius turėtų būti didelis. 

— Sutinku, tėve. Paveldėjimo mokesčiai sukels apmaudą. 
Kokie bjauriai pinigus viliojantys yra tie paveldėjimo mokes- 
čiai! Kodėl turiu kentėti net dėl jūsų mažo turto... 

— Tai jau taip! — atsikirto tėvas trumpai ir atžariai. Tėvas 
yra toks juokingai jautrus. Galima pamanyti, kad tikisi gyventi 
amžinai. Netrukus tęsė: - Įdomu, kokios tos patikos sąlygos. 
Tai tiek pat svarbu žinoti kaip ir palikimo dydį, kad ir koks jis 
yra. Be to, testamente nepaminėta apie turto, likusio sumokėjus 
skolas ir mokesčius, paveldėtoją. Ernestai, mano berniuk, ar 
galėtume dėl to kovoti? 

— Kaip suprasti, tėve? — paklausiau. Jis buvo labai šiurkš- 
tus kalbėdamas apie savo turto paveldėjimo mokesčius, nors 

ir nustatė paveldėjimo tvarką - jį turiu paveldėti aš. Taigi nu- 
sprendžiau parodyti jam, kad teisėje išmanau daugiau nei 
jis. —- Baiminuosi, kad jei imsime nagrinėti įdėmiau, neverta 
bus kovoti. Pirmiausia, tai gali būti paminėta Selindžeriui skir- 
tame laiške, kuris yra testamento dalis. Ir jei šis laiškas neteks 
galios jam atsisakius vykdyti sąlygas (kad ir kokios jos būtų), 
tada teisinę galią įgyja patikėtiniui skirtas laiškas. Kas jame 
parašyta, mums yra nežinoma ir galbūt jis pats to nežino — 
pastabumo. Tačiau net jeigu laiške „C“ paminėti nurodymai 
neteks galios, tada pagrindinis testamento tekstas suteikia 
Trentui visišką galią veikti kaip šis užsigeis. Jei norės, galės pa- 
silikti viską sau ir niekas jam nė žodžio negalės pasakyti. Tiesą 
sakant, jis pats yra paskutinė teismo apeliacijos instancija. 

— Hm! - suniurnėjo tėvas. - Keistas testamentas, manau, jį 
galėtų panaikinti lordo kanclerio teismas. Galbūt prieš imda- 
miesi šio reikalo turėtume pamėginti kreiptis į jį! - tai pasakęs 
atsistojo ir tylėdami nuėjome namo. 

Mama labai smalsavo dėl viso šio reikalo - moterys visada 
tokios. Tėvas ir aš sutarėme pasakyti tik tiek, kiek jai būtina 
žinoti. Manau, abu baiminomės, kad dėl savo moteriško silp- 
numo pridarys mums rūpesčių ko nors prikalbėjusi ar elgda- 
masi neapgalvotai. Ir tikraiji nesistengė slėpti savo priešiškumo 
Rupertui Selindžeriui ir labai tikėtina, kad gali mėginti kaip 
nors jam pakenkti. Taigi kai tėvas pasakė, kad jam vėl reikia 
trumpam išeiti, nes nori pasitarti su savo advokatu, pašokau ir 
išsakiau norą vykti kartu — pareikšiu, ką manau šiuo klausimu. 


Laiško, pažymėto raide „B“ ir pridėto prie paskutinės 
Rodžerio Meltono valios kaip neatskiriama dalis, turinys 


1907 m. birželio 11 d. 

Šis laiškas kaip neatskiriama mano paskutinės valios da- 
lis apima visą mano paliktą turtą, likusį sumokėjus skolas ir 
mokesčius, išskyrus palikimus, išvardytus pagrindinėje šio 
testamento dalyje. Šio testamento turto, likusio sumokėjus sko- 

las ir mokesčius, paveldėtoju - tuo atveju, jei jis priims sąlygas, 

pagal testamente nustatytas taisykles - skiriu gerbiamą sūnėną 

Rupertą Selindžerį, vienintelį mano velionės sesers Peišen- 

sės Melton sūnų, gimusį iš jos santuokos su velioniu kapitonu 

Rupertu Selindžeriu. Priėmus sąlygas ir įvykdžius pirmąją są- 

lygą, visa mano palikto turto dalis, likusi sumokėjus skolas ir 

mokesčius ir išmokėjus visus nurodytus palikimus ir visas mano 
skolas bei įsipareigojimus, bus visiška jo nuosavybė, kurią galės 
tvarkyti ar perleisti savo nuožiūra. Toliau išdėstytos sąlygos. 

1. Jis turi laikinai priimti devynis šimtus devyniasdešimt de- 
vynis tūkstančius svarų sterlingų, kuriems netaikomi jokie 
muitai, valstybiniai ir kiti mokesčiai, paminėti laiške, adre- 
suotame mano testamento vykdytojams. Šią sumą turės 
priimti šešių mėnesių laikotarpiui nuo mano paskutinės 
valios paskelbimo datos ir naudotis apskaičiuotomis de- 
šimties procentų metinėmis palūkanomis, kurių nustatyto 
dydžio jis turi jokiu būdu nekeisti. Pasibaigus šešių mė- 
nesių laikotarpiui, turi raštu pareikšti mano testamento 
vykdytojams, kad sutinka arba atsisako vykdyti kitas sąly- 
gas. Jei sutiktų, per vieną savaitę nuo testamento paskelbi- 
mo turės raštu pareikšti testamento vykdytojams, kad su- 
tinka vykdyti šią patiką. Jei atsisakytų, jam atiteks anksčiau 
minėti devyni šimtai devyniasdešimt devyni tūkstančiai 
svarų sterlingų, kuriems netaikomi jokie muitai, valstybi- 
niai ir kiti mokesčiai, ir testamentu paliktas tūkstantis svarų 
sterlingų, iš viso milijonas svarų sterlingų, kuriam netaiko- 
mi jokie mokesčiai. Tačiau pateikęs tokį raštišką atsisaky- 
mą, remiantis šiuo pateiktu dokumentu nebeturės jokios 
teisės arba suinteresuotumo toliau perduoti mano turtą. 
Gavę tokį raštišką atsisakymą, mano testamento vykdyto- 
jai įgis teisę tvarkyti mano paliktą turtą, likusį sumokėjus 
skolas ir mokesčius, ir išmokėjus anksčiau minėtus devy- 
nis šimtus devyniasdešimt devynis tūkstančius svarų ster- 
lingų bei visus muitus, valstybinius ar kitus mokesčius 
kaip nustatyta paveldėjimo įstatymo perduodant šią sumą 
minėtam Rupertui Selindžeriui, taip pat šie mano testa- 
mento tvarkytojai įgis teisę toliau veikti pagal nurodymus, 

pateiktus laiške, pažymėtame raide „C“, kuris taip pat yra 
neatskiriama mano paskutinės valios ir testamento dalis. 
Jei pasibaigus ar prieš pasibaigiant nustatytam šešių mėne- 
sių terminui minėtasis Rupertas Selindžeris priims kitas są- 
lygas, jis naudosis visomis pajamomis, kurios bus gautos iš 
mano testamentu palikto turto dalies, likusios sumokėjus 
skolas ir mokesčius, ir kurios bus išmokamos jam kas tris 
mėnesius pirmosiomis ketvirčio dienomis anksčiau minėtų 
testamento vykdytojų, t. y. baroneto generolo majoro sero 
Kolino Aleksandro Makelpio ir Edvardo Binghemo Tren- 
to, ir naudos šias pajamas remdamasis toliau išvardytomis 
sąlygomis. 

Minėtasis Rupertas Selindžeris turi apsigyventi Visarionų 
pilyje, Mėlynųjų kalnų krašte, mažiausia šešių mėnesių lai- 
kotarpiui, praėjus ne daugiau nei trims mėnesiams po mano 
testamento paskelbimo. Jei įvykdys jam paskirtas sąlygas ir 
taip gaus teisę valdyti mano paliktą turtą, likusį sumokėjus 
skolas ir mokesčius, turi ir toliau gyventi minėtoje pilyje vie- 
nerius metus su pertraukomis. Jam nereikės atsisakyti Di- 
džiosios Britanijos pilietybės, jei bus gautas oficialus Didžio- 
sios Britanijos slaptosios valstybės tarnybos sutikimas. 


Praėjus pusantrų metų nuo mano testamento paskelbimo, 


turės asmeniškai pateikti mano testamento vykdytojams išlai- 
dų, išmokėtų ar apmokėtų tvarkant patiką, ataskaitą ir jei jie 
bus patenkinti ir bus bendros nuomonės apie sąlygas, išdės- 
tytas anksčiau minėtame laiške, pažymėtame raide „C“, kuris 
yra neatskiriama mano testamento dalis, turės užrašyti savo 
pritarimą ant testamento ir taip galutinai patvirtinti ir ap- 
mokestinti testamentą. Tai atlikus, minėtasis Rupertas Selin- 
džeris savarankiškai ir be tolesnės kontrolės ar poreikio kon- 
troliuoti valdys visą mano turtą, likusį sumokėjus skolas ir 
mokesčius. Liudiju tai ir t. t. 


(pasirašė) RODŽERIS MELTONAS 


Šį dokumentą tą pačią dieną kaip ir testamentą patvirtino 
liudininkai. 


PIRMA KNYGA - Rodžerio Meltono testamentas 43 


(Asmeniškai ir konfidencialiai) Edvardo Binghemo Trento 
pastabos dėl Rodžerio Meltono testamento 


1907 m. sausio 3 d. 

Visų testamentu suinteresuotų asmenų materialūs intere- 
sai ir gautas pelnas bei velionio Rodžerio Meltono, gyvenusio 
Oupenšo Greidže, turtas yra toks didelis, kad jei tektų dėl jo 
bylinėtis, aš, kaip advokatas ir testatoriaus norų vykdytojas, 
manau, nepakenks pateikti tam tikras pastabas apie įvykius, 
pokalbius ir kita, nepatvirtinta dokumentiniais įrodymais. 
Pirmąsias pastabas užrašiau netrukus po įvykio, kol kiekvie- 
na poelgio ir pokalbio smulkmena neišdilo iš atminties. Taip 
pat pabandysiu pakomentuoti tai, kas vėliau galėtų atgaivinti 
mano prisiminimus, o man mirus galbūt galės pasitarnauti 
kaip vienu metu užrašytos nuomonės ir tuo pačiu tam tikras 
orientyras kitam asmeniui ar kitiems asmenims, kurie vėliau 
gali tęsti ir vykdyti man patikėtas užduotis. 


DĖL RODŽERIO MELTONO TESTAMENTO PASKELBIMO 

Kai 1907 m. sausio 3 d., ketvirtadienį, priešpiet, 11 valandą 
ryto išėmiau iš dėžutės testamentą ir perskaičiau jį visą, išsky- 
rus laiškų, pažymėtų raidėmis „B“ ir „C“, punktus, be manęs 
dalyvavo dar šie asmenys: 


1. Taikos teisėjas, testatoriaus sūnėnas Ernestas Halbardas 
Meltonas. 

2. Anksčiau minėtojo sūnus Ernestas Rodžeris Halbardas 
Meltonas. 

3. Testatoriaus sūnėnas Rupertas Selindžeris. 

4. Antrasis testamento vykdytojas baronetas generolas majo- 
ras seras Kolinas Aleksandras Makelpis. 

5. Vienas iš testatoriaus testamentą pasirašiusių liudininkų ir 
mano tarnautojas Endrius Rositeris. 

6. Stenografistas Alfredas Nugentas (ponų Kaslų biuro, esan- 
čio Brims Bildings 21, Vakarų centriniame Londone, tar- 
nautojas). 

Kai testamentas buvo perskaitytas, ponas E. H. Meltonas 
paklausė, kokia yra testatoriaus palikto turto vertė. Nemanau, 
kad esu įgaliotas ar kaip nors kitaip galiu atsakyti į šį klausi- 
mą. Jis uždavė ir kitą klausimą - kodėl dalyvavusiems asme- 
nims nebuvo parodyti slapti testamento punktai. Atsakiau 
perskaitydamas ant dviejų laiškų vokų, pažymėtų raidėmis 
„B“ ir „C“, užrašytus nurodymus, kurie buvo pakankamai 
aiškūs. Tam, kad nekiltų klausimų dėl fakto, kad laiškuose, 
pažymėtuose raidėmis „B“ ir „C“, pateiktos pastabos turi bū- 
ti perskaitytos kaip 10 ir 11 testamento punktai, paprašiau 
Ruperto Selindžerio atplėšti voką, pažymėtą raide „B“, visų 
esančių kambaryje akivaizdoje. Tai mačiusieji pasirašė mano 
paruoštą dokumentą paliudydami, kad matė atplešiamą voką 
ir kad pastaba skelbė: „B. Perskaityti kaip mano testamento 
10 punktą“, o pačiame voke, tebuvo šis turinys. Prieš pasira- 
šydamas dokumentą taikos teisėjas ponas Ernestas Halbardas 
Meltonas per didinamąjį stiklą, kurį paprašė atnešti, kruopš- 
čiai apžiūrėjo tiek voką, tiek prie laiško pridėtos pastabos ant- 
raštę. Ant stalo padėtą dokumentą, sulenktą taip, kad būtų 
matoma tik pastaba, jis ketino apversti, nes geidė perskaityti 
laiško turinį. Iš karto pasakiau jam, kad pastaboje nurodyta 
nagrinėti tik puslapio antraštę, o ne laiško turinį. Jis pažvelgė 
į mane labai piktai, bet nieko nepasakė ir po trumpos kruopš- 
čios apžiūros pasirašė. Įdėjau pastabą į voką, ant kurio atlanko 
visi pasirašėme. Prieš pasirašydamas ponas Ernestas Halbar- 
das Meltonas išėmė ir patikrino dokumentą. Paprašiau įdėti jį 
atgal, ką jis ir padarė, paskui užlašino ant jo smalką ir pridėjo 
savo antspaudą. Aš ir seras Kolinas A. Makelpis taip pat pridė- 
jome savo antspaudus. Įdėjau šį voką į kitą voką, kurį užant- 
spaudavau savo antspaudu ir kartu su antruoju testamento 
vykdytoju pasirašėme ant atlanko, dar užrašiau datą. Buvau 
už tai atsakingas. Kai kiti dalyvavusieji asmenys išėjo, antrasis 
testamento tvarkytojas, aš ir Rupertas Selindžeris, kuris mano 
paprašytas pasiliko, įėjome į mano asmenines patalpas. 

Ten ponas Rupertas Selindžeris perskaitė pastabą, pažy- 
mėtą raide „B“, kuri turi būti perskaityta kaip testamento 10 
punktas. Jis neabejotinai turi geležinius nervus, nes kol skaitė 

dokumentą, kuriuo jam perduodamas (pagal išdėstytas sąly- 
gas), turtas, savo dydžiu neturintis lygių Europoje ir, kiek man 
žinoma, tokio turto neturi net karališkųjų šeimų atstovai, jo 
veide nesukrutėjo nė vienas raumenėlis. Perskaitęs jį du kar- 
tus, atsistojo ir tarė: 

— O kad būčiau geriau pažinojęs savo dėdę. Jis tikriau- 
siai turėjo karaliaus širdį. Neteko girdėti apie tokį dosnumą, 
kokį jis parodė man. Pone Trentai, iš šios pastabos sąlygų 
arba testamento prierašo, ar kad ir kas tai yra, matau, kad per 
savaitę turiu pareikšti, ar sutinku priimti man iškeltas sąlygas. 
Norėčiau, kad pasakytumėte man štai ką: ar turiu laukti sa- 
vaitę? Atsakiau, kad testatorius skyrė tokį terminą, kad prieš 
priimdamas galutinį oficialų sprendimą ir pateikdamas pa- 
reiškimą, paveldėtojas turėtų pakankamai laiko nuodugniai 
apsvarstyti kiekvieną punktą. Tikslesnis atsakymas būtų toks: 
kaip nurodyta per savaitę gali pareikšti kada priims sąlygas, 
bet ne vėliau. Pridūriau: 

— Primygtinai patariu neskubėti. Įpainiota tokia milžiniška 
suma ir, kad būtumėte tikras, būtų puiku atlikti viską ne tik 
nepriekaištingai tvarkingai, bet ir labai atidžiai ir nuodugniai 
apsvarsčius, kad nebekiltų klausimų dėl jūsų ketinimo, jei 
koks nors arba kitas asmuo griebtųsi visų galimų priemonių 
siekdamas atimti iš jūsų teisę į palikimą. 

— Dėkoju, sere, - atsakė jis. —- Veiksiu kaip maloniai pata- 
riate tiek šiuo klausimu, tiek kitais klausimais. Pasakysiu jums 
ir savo gerbiamam dėdei Kolinui, kad ne tik priimsiu dėdės 
Rodžerio sąlygas, bet kai ateis laikas spręsti kitus dalykus, pri- 
imsiu kiekvieną jo iškeltą sąlygą. — Jis buvo nusiteikęs labai 
rimtai ir man suteikė daug malonumo matyti ir girdėti jį tai 
sakantį. Būtent taip turėtų elgtis dosniai apdovanotas jaunas 
vyras. Kadangi atėjo metas, perdaviau jam adresuotą storą vo- 
ką, pažymėtą raide „D“, kurį laikiau savo seife. Įvykdęs šį įsi- 
pareigojimą pasakiau: 

— Jums nebūtina skaityti laiško čia. Galite pasiimti ir per- 
skaityti jį, kai būsite vienas ir turėsite laiko. Jis priklauso jums 
be jokių įsipareigojimų, kad ir kokie būtų prie jo pridėti. Be to, 
nepakenks, jei žinosite, kad turiu užantspauduotą šio laiško 

nuorašą, ant kurio užrašyta „Atplėšti, jei kiltų proga“, bet 
ne kitaip. Ar susitiktumėte su manimi rytoj, o gal geriau pa- 
vakarieniaukime vieni du čia šį vakarą? Norėčiau su jumis 
pasikalbėti ir jūs galėsite užduoti man klausimų. - Jis mielai 
sutiko. Beje, buvau sujaudintas to, kaip prieš išeidamas su ma- 
nimi atsisveikino. Seras Kolinas Makelpis išėjo su juo, nes Se- 
lindžeris turėjo palydėti jį į Reformos klubą. 


Rodžerio Meltono laiškas, ant kurio užrašyta „D. Dėl Ruperto 
Selindžerio. Turi būti įteiktas jam Edvardo Binghemo Trento, 
jei ir kai tik tas išreikš (oficialiai ar neoficialiai) norą priimti 
sąlygas, išvardytas laiške, pažymėtame raide „B“, kuris yra mano 
testamento 10 punktas. R. M.“ 1907 01 01 Rupertui Selindžeriui 


Pastaba. (Užantspauduotas) nuorašas paliktas saugoti E. B. 
Trentui ir turi būti atplėštas, jei bus būtina, kaip nurodyta. 

1906 m. sausio 11 d. 

BRANGUS SŪNĖNĘ, 

Kai (jei iš viso) gausi šį laišką, žinosi, kad (išskyrus kai 
kurias testamentu paliktas sumas) iškėlęs tam tikras sąlygas, 
palikau tau didžiąją savo turto dalį - tokio didelio turto, kad jis 
gali pasitarnauti kaip priemonė, padėsianti išgarsinti drąsaus 
ir kompetentingo vyro vardą ir įamžinti jį istorijoje. Mano tes- 
tamento 10 punkte išvardytos ypatingosios sąlygos, kurių turi 
būti laikomasi, manau, tam pasitarnaus tavo asmeninis turtas, 
bet duosiu patarimą, kuriuo gali sekti arba nesekti, kaip pagei- 
dausi, pabandysiu išsamiai ir aiškiai nupasakoti savo norus, 
kad galėtum susidaryti vaizdą, jei norėsi juos įgyvendinti 
arba bent jau pamėginsi tai padaryti ir, tikiuosi, galiausiai tau 
pavyks. Pirmiausia paaiškinsiu — kad suprastum ir turėtum 
kuo pasiremti — jog galia, tiksliau tai vadinti spaudimu, ku- 
ris seka po turto kaupimo, yra garbės troškimas. Apimtas 
šio troškimo plušau nuo ryto iki vakaro, kol taip sutvarkiau 
reikalus, atidžiai stebėdamas, kad mano sumanymus galėtų 
įgyvendinti vyrai, kuriuos pasirinkau ir išbandžiau ir kurie 
atitiko mano keliamus reikalavimus. Metų metus truko, kad 

pagaliau būčiau patenkintas: galiausiai subūriau šiuos tvirtus 
vyrus, įvertindamas juos pačius ir jų svarbą mano sumany- 
mams. Nors dar buvau jaunas, sukaupiau didelį turtą. Taupiai 
naudojau jį daugiau nei keturiasdešimt metų asmeniniams 
poreikiams tenkinti, drąsiai investavau į rizikingus sumany- 
mus. Tačiau buvau labai atsargus, kruopščiai nagrinėjau juos 
supančias sąlygas, tad net dabar mano skolų arba nesėkmingų 
investicijų sąrašas beveik tuščias. Galbūt dėl to man sekėsi, o 
turtas kaupėsi taip greitai, kad kartais vargiai spėdavau pasi- 
naudoti jo teikiamais privalumais. Taip tiesiau sau kelią trokš- 
damas garbės, bet man buvo per penkiasdešimt, kai pasitaikė 
tokia proga. Kalbu laisvai, brangus Rupertai, nes kai skaitysi šį 
laišką, jau atgulsiu amžino poilsio ir nei garbės troškimas, nei 
nesusipratimo baimė, net panieka negalės manęs sujaudinti. 
Mano komercinės ir finansinės avantiūros apėmė ne tik To- 
limuosius Rytus, bet ir kiekvieną link jų vedusio kelio pėdą, 
todėl puikiai pažįstu Viduržemio jūros pakrantę ir šio baseino 
jūras. Kelionių aukštyn ir žemyn Adrijos jūra metu man visada 
darė įspūdį Mėlynųjų kalnų krašto didingas grožis ir čionykštis 
garbingumas. Pagaliau pasitaikė proga aplankyti šį nuostabų 
regioną. Kai dešimtame dešimtmetyje tebevyko Balkanų ka- 
rai, vienas iš didžiųjų vaivadų slaptai atėjo pas mane susitarti 
dėl didžiulės paskolos šalies labui. Tiek Europos, tiek Azijos 
finansinėse srityse buvo žinoma, kad aktyviai dalyvavau tautų 
lobių politinėse kovose: taigi pas mane atėjo vaivada Visario- 
nas, nes vienintelis galėjau ir buvau pasiruošęs įgyvendinti jo 
norus. Po slaptų parengiamųjų derybų jis paaiškino man, kad 
jo tauta yra ant didžiosios krizės slenksčio. Tau tikriausiai Ži- 
noma keista narsios, nedidelės Mėlynųjų kalnų krašto tautos 
istorija. Daugiau nei tūkstantį metų — nuo pat gyventojų įsi- 
kūrimo po Rosoro negandų - po kelių vyriausybės reformų 
ji sugebėjo išsaugoti nepriklausomybę. Iš pradžių šalį valdė 
karalius, kurio įpėdiniai pasižymėjo tokiu despotiškumu, kad 
buvo nuversti nuo sosto. Paskui valdžia atiteko vaivadoms, 
kurie ja dalijosi su valdytojais, savo galia ir funkcijomis iš da- 
lies panašiais į Juodkalniją valdantį kunigaikštį vyskupą; pas- 
kui ją valdė princai, dabar prie valdžios vairo stovi neregu- 

liariai renkama Taryba, taip pat besidalijanti turima valdžia 
su valdytoju, kurio funkcija visiškai pasikeitė — dabar jis turi 
išimtinai dvasinę paskirtį. Tokia Taryba, valdanti nedidelę, 
neturtingą šalį neturėjo pakankamai lėšų ginkluotei įsigyti, 
kurios nedelsiant ir primygtinai reikėjo, dėl to vaivada Visa- 
rionas, turėjęs didžiulį dvarą ir tuo metu buvęs šeimos, nuo 
seno vadovavusios šaliai, atstovas, laikė pareiga veikti savo 
nuožiūra, nes pati valstybė negalėjo to padaryti. Kaip už- 
statą pageidaujamai didžiulei paskolai gauti, pasiūlė man 
įsigyti visą jo dvarą, jei užtikrinsiu jam teisę išsipirkti jį per 
nustatytą terminą (turiu pasakyti, kad terminas prieš kurį 
laiką baigėsi). Dar iškėlė sąlygą, kad turto perdavimas ir sutar- 
tis liktų paslaptyje, nes plačiai pasklidus Žiniai, kad jo turtas 
perėjo į kito asmens rankas, tikriausiai baigtųsi tuo, kad aš ir 
jis žūtume nuo kalniečių, nors ištikimų, bet nepaprastai įtarių, 
rankos. Tuo metu baimintasi Turkijos puolimo ir reikėjo apsi- 
ginkluoti, todėl patriotas vaivada aukojo savo didžiulį dvarą 
visuomenės gerovei. Puikiai žinojo, kokia tai buvo auka, bet 
visada laikė savaime suprantamu dalyku, kai kalbėdavomės, 
kad Mėlynųjų kalnų kraštas galėtų pereiti prie konstitu- 
cinio valdymo formos ir jei Konstitucijos principai pakeistų 
asmeniškesnį valdymą, jo šeima turi būti laikoma kilmingiau- 
sia. Seniau, prieš įkuriant Tarybą ir net perimant valdžią vaiva- 
doms, Visarionai visada kovojo už laisvę, kartais priešinosi 
karaliui ir mesdavo iššūkį princų valdžiai. Ši pavardė tapo ko- 
vos už tautos laisvę, tautiškumą, kovos su svetimšalių pries- 
pauda simboliu, o drąsūs kalniečiai pasišventė jai taip, kaip 
kiti laisvų šalių vyrai stoja po savo vėliava. 

Tokia ištikimybė buvo galia ir parama šaliai, kuriai teko 
susidurti su daugybe grėsiusių pavojų ir bet kas, kas susieja 
su visuma, buvo natūralu. Kitos jėgos, didelės ir mažos, ban- 
džiusios užkariauti šalį, troško užvaldyti jos siuzerenitetą bet 
kokiomis priemonėmis — gudrumu ir jėga. Graikija, Turkija, 
Austrija, Rusija, Italija, Prancūzija — nieko nepešė. Rusija, kurios 
puolimai dažnai buvo atremiami, laukė galimybės užpulti. 
Austrija ir Graikija, nors jas vienijo bendras tikslas ir planas, 
buvo pasiruošiusios mesti visas savo pajėgas ir labai tikėtina, 

kad bus nugalėtojos. Kitos Balkanų pusiasalio šalys taip pat 
troško prijungti prie savo plačių teritorijų nedidelį Mėlynųjų 
kalnų krašto gabalėlį. Albanija, Dalmatija“, Hercogovina, Ser- 
bija, Bulgarija geidulingai žvelgė į šią šalį, kuri savaime buvo 
gamtos sukurta didžiulė natūrali tvirtovė, turinti pašonėje 
galbūt puikiausią uostą tarp Gibraltaro ir Dardanelų sąsiaurių. 

Tačiau nuožmūs, pavojų užgrūdinti kalniečiai buvo ne- 
nugalimi. Amžius jie kovojo su tokiu užsidegimu ir įtūžiu, 
kad niekas negalėjo jų palaužti ar susilpninti kėsindamasis į 
jų nepriklausomybę. Laikas ėjo, amžius keitė amžių, o jie ryž- 
tingai priešinosi pasitikdami įsiveržusias kariaunas prieša- 
kinėse linijose. Šis neblėstantis laisvės troškimas turėjo savo 
poveikį. Visos iki vienos didžiosios jėgos žinojo, kad tuščias 
darbas mėginti užkariauti šią nedidelę tautą, tikriau sakant, šį 
nenuilstantį milžiną. Vėl ir vėl vienetai kalniečių kovojo prieš 
šimtus retindami jų gretas ir nesiliaudami, kol užmuš priešus 
arba pamatys juos traukiantis palei sienas. 

Daug metų praėjo, bet Mėlynųjų kalnų kraštas liko nepar- 
klupdytas, visos jėgos ir šalys bijojo, kad kitos nesusivienytų 
prieš tą, kuri pradės pulti. 

Tuo metu, apie kurį kalbu, visur Mėlynųjų kalnų krašte - ir 
kitur - jautėsi, kad Turkija rengiasi pulti. Jos puolimo objek- 
tas buvo nežinomas, bet čia buvo įrodymų, kad turkų „šnipų 
biuras“ energingai šniukštinėja po ryžtingą mažą kaimynę. 
Ruošdamasis tam, vaivada Peteris Visarionas susitarė su ma- 
nimi dėl paskolos, būtinos „karui reikalingiems pinigams ir 
ištekliams“ gauti. 

Situacija buvo kebli dėl to, kad tuo metu didžioji dalis iš- 
rinktos Tarybos buvo pavaldi senajai graikų stačiatikių baž- 
nyčiai ir šį tikėjimą išpažino šalies gyventojai, kurie glaudžiai 
susiejo savo likimą su ja. Todėl tikėtina, jog kilus karui, šis ne- 
sunkiai virs - kad ir kokia būtų jo priežastis ar pradžia - dviejų 
religijų karu. Ši Balkanuose turėtų būti viena iš didžiųjų tautų, 
kurios baigties nė vienas protas negalėtų apskaičiuoti ar net 
spėti. 


š Dabar Kroatija. 


50 Bram Stoker. DAMA SU ĮKAPĖMIS 


Kurį laiką tyrinėjau šalį ir jos gyventojus ir visa pamilau. 
Visariono pasiaukojimo kilnumas iš karto padarė man įspūdį, 
jaučiau, kad ir aš turiu ištiesti jam pagalbos ranką paremdamas 
šalį ir jos gyventojus. Tiek viena, tiek kita nusipelnė būti laisvi. 
Kai Visarionas padavė man pardavimo dokumentą, ketinau 
jį suplėšyti, bet jis nuspėjo mano ketinimą ir užbėgo tam už 
akių. Pakėlęs ranką, kad mane sulaikytų, prakalbo: 

— Numanau, ką ketinate daryti ir, patikėkite manimi, vi- 
sa širdimi gerbiu jus už tai. Tačiau, mano drauge, taip neturi 
būti. Mes, kalniečiai, esame neįtikėtinai išdidūs. Vienas jų esu 
ir aš: mano protėviai daugelį amžių tam tikru būdu vadova- 
vo ir atstovavo kalniečiams, kurie leistų man padaryti viską, 
kas mano galioje. Kiekvienas atskirai ir visi kartu džiaugtų- 
si galėdami kovoti — tik pašauk juos, bet iš pašaliečio pagal- 
bos nepriimtų. Brangus drauge, jie įsižeistų ir parodytų jums, 
linkinčiam mums visko, kas geriausia, neslepiamą priešiš- 
kumą, kuris įstumtų jus į pavojų, ir tikėtina, kad dėl to net mir- 
tumėte. Štai kodėl, mano drauge, prašau jūsų įtraukti į sutartį 
punktą, kuriuo turėčiau teisę išsipirkti savo dvarą, dėl kurio 
buvote linkęs taip dosniai pasielgti. 

Štai, brangus sūnėne Rupertai, vieninteli mano brangios se- 
sers sūnau, pavedu tau oficialiai — jei brangini mane, save ir 
garbę — išaiškėjus, kad tas kilniadvasis vaivada Peteris Visa- 
rionas, stojęs į pavojų dėl šalies gerovės, pateko į nelaimę, 
pakenkusią jo reputacijai dėl to, kad pardavė savo palikimą, 
tu, susipažinęs su kalniečiais - nebūtinai tais pačiais - grąžinsi 
Visarionui arba jo įpėdiniams besąlygišką teisę į nuosavybę, su 
kuria jis pageidavo išsiskirti - nors de facto nustatytas terminas, 
per kurį jo teisė išsipirkti neteko galios, baigėsi. Tai pirmiau- 
sia tik mano ir tavo slapta patika ir pareiga; pareiga, kuria 
įpareigojau savo paveldėtojus ir kuri turi būti vykdoma, kad 
ir kokią kainą tektų mokėti. Nemanyk, kad nepasitikiu arba 
abejoju tuo, ar tau pavyks, ir todėl ėmiausi kitos atsargumo 
priemonės, kad mano puoselėjama mintis būtų įgyvendinta. Iš 
tikrųjų įstatymas gali, jei reikės — nė vienas Žmogus nežino, kas 
nutiks, kai jis nebelaikys gyvenimo vairo, - sutikti, kad mirties 
ar kitu atveju nurodymas tampa mano testamento punktu 

arba prierašu; taigi antrą laišką parašiau kaip vadovą kitiems 
nurodydamas šios patikos vykdymą bet kokios nesėkmės at- 
veju. Tačiau kol kas norėčiau, kad tai būtų mūsų dviejų paslap- 
tis. Parodydamas tau visišką pasitikėjimą papasakosiu, kad 
laiškas, apie kurį užsiminiau anksčiau, yra pažymėtas raide 
„C“ ir adresuotas mano advokatui ir vienam iš testamento 
vykdytojų Edvardui Binghemui Trentui, ir turi būti laikomas 
mano testamento vienuoliktu punktu. Be to, jis turi mano nu- 
rodymus ir šio laiško kopiją, kuri, jei reikės, ir tik tada turi būti 
perskaityta ir ja turi būti vadovaujamasi vykdant mano valią 
dėl tau iškeltų sąlygų, pagal kurias esi paveldėtojas, tvarkymo. 

Dabar, brangus sūnėne, pereisiu prie mano širdžiai mie- 
lesnio objekto — tavęs. Kai skaitysi šį laišką, jau būsiu atgulęs 
amžino poilsio, todėl neturėtų trukdyti dabar ta sąlyga, kuri 
subrendo manyje per ilgą ir savanaudišką gyvenimą. Tavo 
mama buvo man labai brangi. Kaip Žinai, ji buvo dvidešimčia 
metų jaunesnė už savo jauniausiąjį brolį, kuris buvo dvejais 
metaisjaunesnis už mane. Taigi buvome jauni vyrai, kai ji tebu- 
vo kūdikis, ar bereikia sakyti, kad buvo mūsų numylėtinė — 
kiekvienam iš mūsų buvo beveik kaip savo vaikas ir kartu mū- 
sų sesuo. Žinai apie jos švelnumą ir turėtas puikias savybes, 
todėl praleisiu tai, bet norėčiau, kad žinotum, kokia be galo 
brangi ji man buvo. Kai ji ir tavo tėvas susipažino ir pamilo 
vienas kitą, buvau labai toli: tvarkiau verslo reikalus centrinėje 
Kinijoje ir ne vienas mėnuo praėjo, kol gavau žinių iš namų. 
Kai pirmą kartą išgirdau apie tavo tėvą, jie jau buvo susituokę. 
Džiaugiausi, kad buvo labai laimingi. Jiems nereikėjo nieko, 
ką būčiau galėjęs duoti. Kai jis taip netikėtai mirė, bandžiau ją 
guosti, galėjo naudotis viskuo, ką turėjau. Ji buvo išdidi mote- 
ris —- bet ne su manimi. Suprato, kad nors atrodau šaltas ir kie- 
tas (galbūt toks ir buvau), bet tik nejai. Tačiau nebūtų priėmusi 
jokios pagalbos. Kai spyriau ją, pasakė, kad turi pakankamai 
lėšų tau išmokyti ir jums abiems išlaikyti, kol bus gyva; tavo 
tėvas ir ji nusprendė, kad turi augti sveikas ir energingas, o 
ne paskendęs prabangoje, ir manė, kad geriau išugdys tavo 
charakterį, jei išmoksi pasikliauti savo jėgomis ir tenkintis 
tuo, ką tavo gerbiamas tėvas tau paliko. Tavo motina visada 

buvo protinga ir rūpestinga mergaitė ir dabar visa jos išmintis 
ir dėmesys buvo skirti tau, tavo tėvo ir jos sūnui. Daug kas 
įstrigo mano atmintyje, ką sakė kalbėdama apie tave. Vieną 
pokalbį pamenu iki šiol. Sakiau, kad jai gali pritrūkti lėšų, ka- 
dangi jaunuolis gali turėti per didelių ambicijų. Ji atsakė: 

— Tiesa! Taip gali būti! Esama pavojaus, kad tai nutiks. - Po 
kurio laiko tęsė: —- Geriau žinoti, kas yra skurdas nei gyventi 
jame! 

Užtikrinu, vaikeli, kad tai didi tiesa, ir, tikiuosi, prisiminsi 
tai kaip savo mamos išmintį. Taigi leisk pasakyti kai ką, kas yra 
tokios išminties suformuota: nors man labai sunku ir nejauku, 
kad kai buvau vienas globėjų, nesutikau patenkinti prašymo 
perleisti tavo nedidelį turtą panelei Makelpi. Manau, kad už 
tai grieži ant manęs dantį iki šios dienos. Na, jei širdyje liko 
kartėlio, sužinojęs tiesą nebepyksi. Šis tavo prašymas suteikė 
man neapsakomą malonumą. Atrodė, tarsi tavo mama būtų 
prisikėlusi iš mirusiųjų. Perskaitęs trumpą tavo laišką pirmą 
kartą panorau turėti sūnų, kuris būtų toks kaip tu. Pasinėriau 
lyg ir į svajas, mąstydamas, kad jei nebūčiau per senas vesti, 
sūnus galėtų leisti su manimi paskutinius mano gyvenimo me- 
tus - jei tai kada nors buvo man skirta. Tačiau priėjau išvadą, 
kad to negali būti. Nepažinojau ir nesutikau moters, kurią 
būčiau galėjęs pamilti taip, kaip tavo mama pamilo tavo tėvą ir 
kaip jis pamilo ją. Dėl to nuolankiai paklusau likimui. Tariausi 
nueisiąs savo vienišą kelią iki galo. Ir tada į mano tamsią būtį 
prasiskverbė šviesos spindulys - tu. Nors galėjai nejausti man 
sūniškų jausmų - negalėčiau tikėtis, kad tas švelnus prisimini- 
mas būtų stipresnis. Tačiau galėjau tau jausti tėvišką meilę. 
Niekas negalėjo uždrausti ar sukliudyti saugoti tą jausmą kaip 
paslaptį neliečiamoje širdies šventovėje, kur trisdešimt metų 
nešiojau meilaus mažo kūdikio - tavo mamos - paveikslą. Ma- 
no berniuk, kai ateityje turėsi laimės ir galios bei įgysi garbės, 
tikiuosi, kartkartėmis prisiminsi vienišą senį, kurio paskutinio 
gyvenimo metus pragiedrino tavo egzistavimas. 

Mintys apie tavo mamą priminė man mano pareigą. Dėl 
jos prisiėmiau šventą užduotį: tvarkyti jos norus dėl sūnaus. 
Žinau, kaip ji pasielgtų. Tai galėjo būti - būtų - kova tarp po- 

linkio ir pareigos, nugalėjo pareiga. Taigi vykdžiau savąją 
pareigą, galiu patikinti, kad tuo metu tai buvo žiauri ir karti 
užduotis. Pasakysiu, kad tuo tada džiaugiausi, kai pagalvo- 
ju apie padarinius. Kaip tikriausiai prisimeni, bandžiau su- 
tvarkyti tavo norus kitu būdu, bet tavo laiškas taip apsunkino 
mano darbą, kad turėjau atsisakyti ano sumanymo. Užtikrinu, 
kad tavo laiškas sužavėjo mane labiau nei kas kada nors anks- 
čiau buvo sužavėjęs. 

Nereikia nė sakyti, kad nuo to laiko labai įdėmiai sekiau 
tavo gyvenimą. Kai išplaukei, slaptai naudojausi kiekviena 
verslo galimybe, kad sužinočiau, kas tau nutiko. Kol sulaukei 
pilnametystės, nuolat tave stebėjau - nesikišau, tik norėjau ži- 
noti, kur esi, kad galėčiau rasti, jei reikėtų. Kai atitinkamu lai- 
ku mane pasiekė žinia apie tavo kaip pilnamečio pirmąjį veiks- 
mą, buvau patenkintas. Žinojau apie tavo pirminį ketinimą 
dėl Džanetos Makelpi, kuriai turi būti perleisti vertybiniai po- 
pieriai. 

Nuo to laiko stebėjau - Žinoma, pasitelkęs svetimas akis — 
tavo sprendimus. Man būtų buvę malonu, jei būčiau galėjęs 
padėti įgyvendinti bet kokias tavo viltis ir svajas, bet supra- 
tau, kad per tuos metus, praėjusius nuo tavo pilnametystės iki 
šios dienos, savaip siekei įgyvendinti savo planus ir svajones, 
kaip ir mano siekimus - netrukus paaiškinsiu ką turiu ome- 
nyje. Turėjai tokią nuotykingą prigimtį, kad net mano plačiai 
nusidriekęs informacijos rinkimo tinklas — pavadinčiau jį as- 
meniniu „Žinių rinkimo skyriumi“ — buvo nepakankamai pla- 
tus. Jis buvo ganėtinai išplėstas Rytuose — bent jau apėmė di- 
džiąją jų dalį. Tačiau keliavai į Šiaurę ir Pietus bei Vakarus ir 
galiausiai pamėginai išbandyti savo jėgas tokiose vietose, kur 
komercija ir tikrovė neturi atramos —- minties, dvasinių, para- 
psichologinių reiškinių - trumpai kalbant - paslapčių pasauli- 
uose. Kai negalėjau gauti Žinių iš savo informacijos tarnybos, 
turėjau išplėsti tinklą ir atidaryti — ne savo vardu, žinoma — 
kelis naujus sandėlius, pritaikytus tam tikram informacijos 
rinkimo skyriui ir nuotykiui. Jei norėsi daugiau sužinoti apie 
šiuos dalykus, ponas Trentas, kurio vardu palikta vertybinių 
popierių, džiaugsis galėdamas papasakoti smulkiau. Kai ateis 

laikas šie vertybiniai popieriai, kaip ir kitas mano turtas, pri- 
klausys tau, jei norėsi juos priimti. Skaitydamas leidinius 
„Nuotykių žurnalas“, „Paslapčių krautuvėlė“, „Okultizmas“, 
„Oro balionas ir lėktuvas“, „Povandeninis laivas“, „Džiunglės 
ir pampos“, „VaiduokHų pasaulis“, „Tyrinėtojas“, „Giria ir 
sala“, „Vandenynas ir įlankos“ dažnai gaudavau žinių, kai 
negalėdavau pasinaudoti kitomis priemonėmis tam, kad suži- 
nočiau, kur esi ir ką ketini daryti. Pavyzdžiui, kai dingai inkų 
džiunglėse, pirmųjų gandų apie tavo keistus nuotykius ir at- 
radimus dingusiuose Eudori miestuose suteikė „Nuotykių“ 
žurnalo korespondentas daug anksčiau nei „Times“ aprašė 
senovės Žmonių pastatytą akmens šventyklą, kur išliko tik ne- 
dideli į gyvates panašūs drakonai, kurių milžiniški protėviai 
buvo primityviai iškalti ant aukojimo aukuro. Puikiai prisi- 
menu, kad susijaudinau vien perskaitęs šį skurdų pasakojimą, 
kaip vienas žengei į tikrą pragarą. Iš žurnalo „Okultizmas“ 
sužinojau, kaip vienas ištvėrei vaiduoklių lankomuose Elora 
požemiuose, atokiuose Himalajų užkampiuose ir patyrei tokių 
išgyvenimų, jog, tie, kurie susibūrę artinosi prie uoloje iškaltos 
paslėptos šventyklos, beveik apalpo iš baimės, kai išėjai dre- 
bantis ir baisiai išblyškęs. 

Džiūgaudamas skaičiau apie visus šiuos dalykus. Ugdei 
save, kad patirtum įdomesnį ir didingesnį nuotykį, kuris vaini- 
kuotų tavo brandų amžių. Perskaitęs tavo apibūdinimą, apra- 
šytą minint įvykius Mihaske, Madagaskare, kur velnio garbi- 
nimas retas dalykas, pajutau, kad teliko laukti tavęs grįžtančio 
namo, kad aptartume sumanymą, apie kurį taip ilgai svars- 
čiau. Štai ką perskaičiau: „Tai vyras, kuriam nė vienas nuoty- 
kis nėra per daug beprotiškas ar drąsus. Jis yra beatodairiškos 
narsos įsikūnijimas tarp daugelio laukinių ir civilizuotų žmo- 
nių, kuriems nekelia baimės materialūs dalykai, bet kurių šir- 
dys pradeda drebėti mirties akimirką susidūrus su anapusin- 
iu paslapčių pasauliu. Jis drąsiai stojo ne tik prieš laukinius 
žvėris ir žmones, bet ir nepabūgo stebėti Afrikos magijos ir 
Indijos misticizmo ritualų. Parapsichologinių tyrimų draugi- 
ja ilgai naudojasi jo narsa ir stebi jį, kaip savo patikimiausią 
agentą ar atradimų šaltinį. Jis yra pačiame jėgų žydėjime, be- 

veik milžino stoto ir jėgos, išmokytas naudotis visų šalių vi- 
sais įmanomais ginklais, užgrūdintas įvairių negandų, aštraus 
proto ir sumanus, suprantantis žmogaus prigimtį iki pačių jos 
gelmių. Nepakanka pasakyti, kad jis bebaimis. Trumpai ta- 
riant, tai vyras, kurio stiprybė ir drąsa puikiai tinka bet ko- 
kiam sumanymui įgyvendinti. Jis išdrįsta ir išdrįstų padaryti 
bet ką pasaulyje arba už jo ribų, Žemėje ar po žeme, jūroje ar 
ore, nebijodamas nieko materialaus ar neregėto: nei Žmogaus 
ar vaiduoklio, nei Dievo, nei Velnio.“ 

Jei tau įdomu, nešiojausi šią iškarpą užrašų knygutėje nuo 
tos valandos, kai ją perskaičiau, iki dabar. 

Pameni, minėjau, kad niekada per daug nesikišau nė į vie- 
ną tavo nuotykių. Norėjau, kad „paklustum likimui“, kaip 
sako škotai, ir Žinoti apie tavo žygius - tik tiek. Dabar, kai pil- 
nai parengiau tave dideliam sumanymui įgyvendinti, neno- 
rėčiau, kad suklystum eidamas šiuo keliu ir duosiu tau galin- 
giausią ginklą — be tavo asmeninių savybių — didelei garbei 
pasiekti — tikslui, brangus sūnėne, kuris, esu visiškai tikras, 
yra tau toks pat brangus kaip ir man. Tam dirbau daugiau nei 
penkiasdešimt metų, bet dabar atėjo laikas, kai deglas slysta iš 
mano senų rankų, perduodu jį tau, brangiausiam giminaičiui, 
kad neštum jį ir toliau vykdytum mano sumanymą. 

Pirmiausia į mane kreipėsi nedidelė Mėlynųjų kalnų kraš- 
to tauta. Ji neturtinga, bet išdidi ir drąsi. Jos Žmonės nusipel- 
nė laimėti ir patariu susieti likimą su jais. Gali atrodyti, kad 
bus sunku laimėti, kai individai, tokie kaip šie žmonės, netur- 
tingi ir išdidūs: šios savybės yra linkusios veikti viena kitą be 
galo stipriai. Tie vyrai nesutramdomi ir niekas negalės būti su 
jais, nebent viskuo drauge dalytųsi ir būtų pripažintas vadu. 
Tačiau, jei laimėsi jų palankumą, jie bus ištikimi iki mirties. Jei 
esi ambicingas - Žinau, kad toks esi - ši šalis gali būti tinkama 
vieta garbės troškimui patenkinti. Su tavo ambicijomis ir tur- 
tu, kurį esu laimingas galėdamas tau palikti, gali rizikuoti ir 
po šiaurinę Pietų Amerikos dalį, būsiu laimingas padėdamas 
tau įgyvendinti šią ir bet kurią kitą ambiciją ir laikysiu garbe 
viskuo su tavimi dalytis, bet laikas eina. Man jau septynias- 

dešimt dveji... vyro amžius yra septyniasdešimt — manau, 
supranti ką noriu pasakyti; aš... Paaiškinsiu: ambicingiems 
siekiams didžiosios tautos neįkandamos pašaliečiui - net savo 
tautoje esame apriboti ištikimybės (ir blaivaus proto). Tik ne- 
didelėse tautose tokios didelės ambicijos gali būti pasiektos. 
Jei palaikai mano požiūrį ir norus, Mėlynųjų kalnų kraštas yra 
tavo žemė. Tikėjausi kada nors tapti vaivada - net didžiuoju. 
Tačiau amžius atbukino mano asmenines ambicijas, kaip 
kad suvaržė jėgas. Nebesvajoju apie tokią garbę, bet Žiūriu į 
tai, kaip į galimybę tau, jei rūpi. Per mano testamentą įgysi 
svarią padėtį ir gausi didžiulį turtą ir nors galėjai įspėti pirmąjį 
mano norą, kaip jau minėjau šiame laiške, gerai atlikdamas šią 
užduotį, kalniečių širdyse įgysi didesnę galią, nei turėdamas 
šį turtą, jei jie kada nors sužinotų apie jį. Tuo metu, kai pa- 
veldėsi mano turtą, vaivada Visarionas tikriausiai bus miręs, 
atleistas nuo bet kokių mano iškeltų sąlygų, nors tikiu, kad jas 
vykdysi, kaip ir kitus įsipareigojimus vykdyti tau liepia tavo 
garbė ir mano norai. Jei aplinkybės susiklostytų taip, kad Visa- 
rionas tebebus gyvas, turėsi perleisti jam turtą. Jei taip neat- 
sitiks: veiksi, kaip manysi esant tinkama, ko tau ir linkėčiau. 
Priešingu atveju kalniečiai neturi kokiu nors būdu iš tavęs 
sužinoti apie Visariono ir mano sutartį. Jie (jei kada nors taip 
atsitiktų) turi sužinoti apie tai iš kitų, ne iš tavęs. Jei taip atsi- 
tiktų, paliksi turtus be jokio guid pro guo?. Nesirūpink dėl jo, 
mano paliktas turtas, kurį paveldėsi, suteiks tau laisvę ir galėsi 
įgyti kitų turtų Mėlynųjų kalnų krašte ar bet kuriame pasaulio 
kampelyje, kurį pasirinksi. 

Jei kiti puls tave ir turėsi galimybę, atsakyk greitesniu ir 
smarkesniu puolimu. Jei atsitiktų taip, kad paveldėsi Visarionų 
pilį, pastatytą ant Ivano ieties kyšulio, nepamiršk, kad slaptai 
ją sutvirtinau ir apginklavau. Ten yra ne tik masyvių grotų, 
bet ir grūdintos bronzos durų. Mano šalininkas Rukis, kuris 
ištikimai tarnavo man beveik keturiasdešimt metų ir mano 
pavedimu vyko į daugelį pavojingų ekspedicijų, viliuosi, tar- 


* Paslauga už paslaugą (Iot.). 


PIRMA KNYGA - Rodžerio Meltono testamentas 57 


naus tau taip pat gerai, kaip tarnavo man. Elkis su juo gerai, 
jei ne dėl savęs, tai dėl manęs. Palikau jam maisto atsargų, kad 
galėtų ramiai gyventi, bet jis mieliau imtųsi vykdyti pavo- 
jingus sumanymus. Jis tylus kaip kapas ir narsus kaip liūtas. 
Žino kiekvieną įtvirtinimų smulkmeną ir slaptas gynybos 
priemones. Prasitarsiu — kadaise jis buvo piratas. Tuomet buvo 
labai jaunas ir seniai pakeitė savo požiūrį, bet tai žinodamas 
galėsi suprasti jo prigimtį. Jei pasitaikys proga, pamatysi, koks 
jis naudingas. Jei priimsi mano laiško sąlygas, Mėlynųjų kalnų 
kraštas, bent jau iš dalies, bus tavo namai, pagyvenk ten kiek 
laiko, bent savaitę —- kaip kad daro Anglijos turtuoliai. Tačiau 
neprivalai ten likti ir niekas neturės galios priversti tavęs to 
padaryti. Tepuoselėju viltį. Tačiau yra vienas dalykas, kurio 
daugiau nei viliuosi — trokštu, jei gerbi mano norus, daryk, ką 
gali, bet neatsisakyk Didžiosios Britanijos pilietybės, nebent 
specialiu Slaptosios valstybės tarnybos susitarimu ir sutikimu. 
Tokį susitarimą oficialiai galės parengti mano draugas Edvar- 
das Binghemas Trentas arba tas asmuo, kurį jis paskirs po savo 
mirties, arba kuris tvarkys šį klausimą ir padarys taip, kad nė 
vienas dokumentas nebūtų išsaugotas. Tik Parlamentui bus 
žinoma apie paveldėtus turtus ir bus patvirtinta karaliaus. 

Mano paskutinis žodis tau - būk drąsus, doras ir nieko ne- 
bijok. Daugelis dalykų - net karaliaus valdžia — kartais laimi- 
ma tik kardu. Narsi širdis ir tvirta ranka gali daug pasiekti. 
Tačiau kad ir kas būtų laimėta kardu, negali būti išlaikyta vien 
tik juo. Tik teisingumas gali ilgai išsilaikyti. Vyrai seks tuo, 
kuriuo pasitikės: paprasti žmonės nori paklusti, o ne vado- 
vauti. Jei tau teks laimė vadovauti, būk drąsus. Neprarask 
budrumo, lavink bet kokius gebėjimus, kurie gali padėti arba 
apsaugoti. Nieko nebijok. Nevenk nieko, ką kilnaus turi. Pri- 
siimk atsakomybę, kai to reikia. Nevenk, ko kiti vengia. Kad 
ir kokiame pasaulyje, dideliame ar mažame, gyventum - būk 
kilnus. Nieko nebijok, nesvarbu, kad ir kas tai būtų ir iš kur 
ateitų. Vienintelis tikras kelias sutikti pavojų - jį niekinti, iš- 
skyrus savo protą. Pasitik jį prie vartų, ne menėje. 

Giminaiti, mano ir tavo giminės pavardės, garbingai susi- 
maišiusios tavyje, dabar lieka su tavimi! 

Ruperto Selindžerio, gyvenančio Bodmino gatvėje 32, 
Viktorija, Pietryčiai, laiškas panelei Džanetai Makelpi, 
gyvenančiai Krume, Rosšyro grafystėje 


1907 m. sausio 3 d. 

BRANGIAUSIOJI TETA DŽANETA, 

Žinau, kad nudžiugsite išgirdusi apie milžinišką turtą, kurį 
gavau per dėdės Rodžerio testamentą. Galbūt seras Kolinas 
parašys jums apie tai, nes jis yra vienas testamento vykdytojų, 
be to, jūs taip pat esate viena paveldėtojų, todėl paliksiu jam 
malonumą papasakoti šią dalį. Nelaimei, kol kas negaliu pra- 
nešti visko apie savo palikimą, bet noriu, kad Žžinotumėte, jog, 
blogiausiu atveju turiu gauti daug didesnę sumą nei kada 
nors svajojau galėsiąs valdyti. Kai tik galėsiu išvykti iš Londo- 
no - kur, žinoma, turiu likti, kol tvarkomi reikalai - atvyksiu 
į Krumą pasimatyti su jumis ir tikiuosi, kad tada galėsiu su- 
teikti tiek žinių, kad galėtumėte įspėti įvykusias nepapras- 
tas permainas, pakeitusias mano materialinę padėtį. Tai lyg 
išsipildžiusi neįgyvendinama svajonė: nieko panašaus nemi- 
nima „Tūkstančio ir vienos nakties“ pasakose. Tačiau detalės 
turi palaukti, pažadėjau saugoti paslaptį. Jūs taip pat turėsite 
pažadėti. Brangioji, juk neprieštarausite? Šiuo metu noriu tik- 
tai papasakoti apie savo didelį turtą ir kad netrukus kuriam 
laikui turėsiu išvykti gyventi į Visarioną. Teta Džaneta, ar no- 
rėtumėte drauge vykti? Pasikalbėsime apie tai plačiau, kai at- 
vyksiu į Krumą, bet norėčiau, kad pagalvotumėte. 

Jus mylintis RUPERTAS 


Iš Ruperto Selindžerio dienoraščio 


1907 m. sausio 4 d. 

Įvykiai klostėsi taip greitai, kad vargiai turėjau laiko apie 
juos pamąstyti. Tačiau kai kurie dalykai yra tokie svarbūs ir 
taip pakeitė mano požiūrį į gyvenimą, kad bus puiku, jei šį tą 
užrašysiu. Gal kada nors norėsiu prisiminti kai kurias detales — 
galbūt įvykių seką ar ką nors panašaus - vėliau tai gali praver- 

sti. Jei esama teisybės tuose dalykuose, kuriuos turiu išsamiai 
apmąstyti, bus sunku viską užrašyti. Spėju, teta Džaneta saugos 
užrašus užrakintus, kaip elgiasi su visais mano dienoraščiais 
ir dokumentais. Tai vienas iš daugelio gerų tetos Džanetos 
bruožų: ji nesmalsi ir turi kai kurių kitų savybių, sulaikančių 
ją nuo smalsavimo, kuo negali pasigirti kitos moterys. Atrodo, 
gyvenime tepasmalsavo tiek, kad perskaitė vieno mano die- 
noraščio viršelį ir niekada neskaitytų jo viso be mano leidimo. 
Todėl šie užrašai paskui taip pat nukeliaus pas ją. 

Praeitą vakarą vakarieniavau su ponu Trentu jo pageida- 
vimu. Vakarieniavome jo kambaryje. Vakarienę užsisakėme 
viešbutyje. Jis nekvietė padavėjų, nors juos atsiuntė kartu su 
vakariene, patarnavome sau patys. Kadangi buvome vieni du, 
galėjome nevaržomi kalbėtis ir kol vakarieniavome daug ką 
aptarėme. Jis pradėjo pasakoti apie dėdę Rodžerį. Džiaugiausi, 
norėjau žinoti viską, ką tik ponas Trentas galėjo man papa- 
sakoti apie jį, nes pažinojau dėdę labai mažai. Žinoma, kai 
buvau mažas, jis dažnai lankėsi mūsų namuose, labai mylėjo 
mamą, 0 ji mylėjo jį. Maniau, kad mažas berniukas galėjo jį 
erzinti. Kai lankiau mokyklą, jis buvo toli Rytuose. Kai mirė 
vargšė mama, dėdė gyveno Mėlynųjų kalnų krašte ir daugiau 
jo nemačiau. Kai parašiau jam laišką dėl tetos Džanetos, jis 
atsakė labai maloniai ir buvo visiškai teisus šiuo klausimu, 
tad pradėjau jo bijoti. Taigi pabėgau ir nuo tada klajojau, todėl 
nebuvo jokios progos susitikti. Tačiau tas jo laiškas atvėrė man 
akis. Jis galvojo apie mane, kol keliavau aplink pasaulį lauk- 
damas ištiestos pagalbos rankos; o kad būčiau žinojęs ar bent 
jau įtaręs, koks jis buvo ir kaip manimi rūpinosi, juk kartais 
galėjau grįžti su juo pasimatyti, net jei turėjau apkeliauti pusę 
pasaulio. Na, dabar tegaliu įgyvendinti jo valią; tai bus atpir- 
kimas už apleidimą. Jis tiksliai žinojo, ko nori ir, manau, laikui 
bėgant ir aš sužinosiu ir visa suprasiu. 

Maždaug taip mąsčiau, kai ponas Trentas pradėjo pasakoti 
ir viskas, ką pasakė, tiksliai atitiko mano mintis. Du vyrus nea- 
bejotinai siejo glaudi draugystė - priėjau tokią išvadą, kai buvo 
skelbiamas testamentas, ir perskaitęs laiškus — todėl nenuste- 
bau, kai ponas Trentas pasakė, kad jie lankė vieną mokyklą: 

dėdė Rodžeris mokėsi vyresnėse klasėse, o jis - jaunesnėse; nuo 
tada ir vėliau jie pasitikėjo vienas kitu. Padariau išvadą, kad po- 
nas Trentas iš pirmo žvilgsnio įsimylėjo mano mamą, net kai ji 
buvo dar maža mergaitė, bet jis buvo vargšas, drovus ir nekal- 
bus. Sumanęs prisipažinti sužinojo, kad ji sutiko mano tėvą ir 
negalėjo nematyti, kaip jie myli vienas kitą. Todėl tylėjo. Pasakė, 
kad niekam niekada nė žodžiu apie tai neužsiminė - net mano 
dėdei Rodžeriui, nors tas žinojo, bet niekada nesakė, kad tam 
pritaria. Negalėjau nematyti, kad mielas senukas jautė man 
tėviškus jausmus — esu girdėjęs apie romantišką prisirišimą, 
perkeliamą mylimosios vaikams. Nepykau ant jo, priešingai, 
dar labiau jį už tai pamėgau. Labai myliu mamą - visada gal- 
voju apie ją esamuoju laiku - negaliu galvoti apie ją kaip apie 
mirusią. Tarp bet kurio asmens, kuris ją mylėjo, ir manęs esama 
saito. Mėginau parodyti ponui Trentui, kad jaučiu jam simpatiją, 
tai suteikė jam didelį malonumą ir mačiau, kad jo simpatija man 
vis stiprėjo. Prieš mums išsiskiriant, jis pasakė, kad ketina nebe- 
praktikuoti. Tikriausiai suprato, kaip nusivyliau — kaip galėsiu 
išsiversti be jo? - švelniai padėjo ranką man ant peties ir tarė: 

— Turėsiu vieną klientą, kurio reikalus, tikiuosi, visada 
tvarkyti ir kuriam, kol būsiu gyvas, džiaugsiuosi galėdamas 
dirbti — jei jis norės mano paslaugų. 

Nenorėjau kalbėti, tad paėmiau jo ranką. Jis paspaudė ma- 
nąją ir labai nuoširdžiai pasakojo: 

— Tvarkiau jūsų dėdės reikalus iki paskutinio savo įsipa- 
reigojimo beveik penkiasdešimt metų. Jis visiškai manimi 
pasitikėjo ir tuo didžiavausi. Galiu nuoširdžiai pasakyti, Ru- 
pertai, - tikiuosi, neprieštarausite, jei kreipsiuos į jus taip fa- 
miliariai? — nors interesai, kuriuos gyniau, buvo labai dideli, 
kad nepiktnaudžiaudamas man rodomu pasitikėjimu galėjau 
dažnai naudoti savo Žinias asmeninei naudai gauti, bet nieka- 
da, tvarkydamas smulkius ar didelius reikalus, tuo nepasinau- 
dojau ir nepiktnaudžiavau šiuo pasitikėjimu —- nesutepiau šio 
žiedo. Ir dabar, kai jis paminėjo mane savo testamente ir taip 
dosniai apdovanojo, kad nebereikia dirbti, man bus tikras ma- 
lonumas ir garbė, jei galėsiu tvarkyti norus, kurie iš dalies yra 
man žinomi, ir dabar geriau suprantu jus, jo sūnėną. 

Kalbėjomės iki vidurnakčio, jis pasakė man daug labai įdo- 
mių dalykų apie dėdę Rodžerį. Per pokalbį paminėjo, kad dėdės 
Rodžerio paliktas turtas turėtų būti vertas daugiau nei šimto 
milijonų, taip nustebau, kad garsiai paklausiau, nors neketinau. 

— Kaip, po galais, vyras, pradėjęs verslą nuo nulio, galėjo 
susikrauti tokį milžinišką turtą? 

— Sąžiningu būdu, - atsakė jis. — Ir dėl savo sumanumo. 
Jis apkeliavo pusę pasaulio ir taip žengdamas koja kojon su 
visuomeniniais ir tautiniais judėjimais žinojo, kad lemiamą 
akimirką į jį bus kreiptasi dėl paskolos. Visada buvo dosnus 
ir visada stodavo į laisvės gynėjų pusę. Žinojo, kaip ir kada 
padėti, net šiuo metu yra tautų, tik dabar žengiančių laisvės 
stiprinimo keliu, jos visos jam skolingos. Nenuostabu, kad per 
svarbias šventes kai kuriose šalyse išlenkiama taurelė jam at- 
minti, kaip anksčiau buvo geriama į jo sveikatą. 

— Sere, kaip aš ir jūs turėtume išgerti! - pasakiau pripildęs 
ir pakėlęs savo taurę. Išgėrėme slidinas taures. Nepasakėme 
nė žodžio, paspaudžiau ištiestą senojo džentelmeno ranką. 
Taip spausdami vienas kitam ranką tyliai gėrėme. Pajutau, 
kaip užima kvapą, mačiau, kad ir jis susijaudino. 


Iš E. B. Trento pastabos 


1907 m. sausio 4 d. 

Paprašiau pono Ruperto Selindžerio pavakarieniauti vienu 
du mano biure, nes norėjau su juo pasikalbėti. Rytoj aš ir se- 
ras Kolinas oficialiai susitiksime tvarkyti reikalų, todėl pama- 
niau, kad iš pradžių bus geriau neoficialiai pasikalbėti su juo 
akis į akį, nes norėjau papasakoti jam apie tam tikrus dalykus, 
dėl kurių mūsų rytdienos susitikimas duos daugiau naudos. 
Jis galės geriau suprasti reikalus, kuriuos turime aptarti. Se- 
ras Kolinas yra vyriškumo įsikūnijimas ir nenorėčiau kito ko- 
legos šio nepaprasto testamento vykdytojo funkcijoms atlikti, 
bet jis neturėjo malonumo kaip aš dalytis su testatoriumi visą 
gyvenimą trūkusia draugyste. Rupertas Selindžeris turi suži- 
noti asmenines detales apie dėdę, o aš geriausia pateikčiau 

savo konfidencialius pranešimus. Rytoj turime sutvarkyti ga- 
lybę formalumų. Rupertas mane sužavėjo. Jis būtent toks, kokį 
norėčiau matyti jo motinos - arba savo - sūnų, jei man būtų nu- 
sišypsojusi laimė būti tėvu. Tačiau tai ne man. Pamenu: seniai 
seniai skaičiau Lamo esė, kurios vienas epizodas įsirėžė man į 
atmintį: „Alisos vaikai vadina tėvu Bartrumą“!?. Kai kurie mano 
seni draugai perskaitę šį įrašą imtų iš manęs juoktis, bet ši pas- 
taba skirta man vienam ir niekas iki mano mirties jos nepama- 
tys, nebent man leidus. Kai kuriuos būdo bruožus vaikinas 
paveldėjo iš tėvo: turi drąsos, kuri kelia nerimą tokiam senam 
nuobodai teisininkui kaip aš. Tačiau kažkaip jį pamilau labiau 
nei bet ką kitą —- bet kokį Žmogų gyvenime - net labiau nei jo 
dėdę, senąjį draugą Rodžerį Meltoną; ir Viešpats paliudys, kad 
turėjau daug priežasčių jį mylėti. Dabar kaip niekada anksčiau. 
Susižavėjau matydamas kaip jaunąjį nuotykių ieškotoją su- 
jaudino dėdės nuomonė apie jį. Jis tikrai puikus vaikinas, net 
pavojingi Žygiai nepaveikė jo širdies gerumo. Man malonu gal- 
voti, kad Rodžeris ir Kolinas susipažino per berniuko dosnumą 
rūpinantis panele Makelpi. Nelabai klystu — senasis kareivis 
bus jam geras draugas. Pasitelkęs tokį seną advokatą kaip aš 
ir tokį seną kareivį kaip jis bei tokią pagyvenusią tikrą damą 
kaip panelė Makelpi, mylinčią net Žemę, kuria jis žengia, ir 
prižiūrinčią jį, taip pat visas savo puikias savybes ir nuostabią 
pasaulio pažinimo patirtį bei milžinišką turtą, kuris tikrai bus 
jo, šis jaunas vyras daug pasieks. 


Ruperto Selindžerio laiškas panelei Džanetai Makelpi, 
gyvenančiai Krume 


1907 m. sausio 5 d. 

BRANGIAUSIOJI TETA DŽANETA, 

Reikalai sutvarkyti — kiek supratau, pirmasis etapas. Turė- 
siu kelias dienas, gal ir savaites, likti Londone, kad įvykdyčiau 
tam tikrus dalykus, šiuo metu sąlygojamus dėdės Rodžerio 


10 Čarlzas Lamas (Charles Lamb) — anglų eseistas. 

palikimo priėmimo. Tačiau, mieloji, kai tik galėsiu, atvyksiu į 
Krumą ir praleisiu su jumis tiek dienų, kiek tik įmanoma. Atvy- 
kęs papasakosiu viską, ką tik galėsiu, ir asmeniškai padėkosiu 
už sutikimą vykti su manimi į Visarioną. Kaip norėčiau, kad 
brangi mama būtų gyva! Būčiau padaręs ją laimingą, žinau, 
kad pajėgčiau; ir tuomet trise, kurie dalijosi džiaugsmais ir 
vargais, dalytumėmės šia nauja prabanga. Pasistengsiu išreikš- 
ti visą savo meilę ir parodyti dėkingumą jums abiem... Mieloji, 
dabar visa našta teko jums, aš ir jūs likome vieni. Ne, ne vieni, 
kokie turėtume būti, dabar turiu du šaunius draugus, kuriuos 
jau branginu. Vieną puikiai pažįstate. Seras Kolinas - nuostabus 
vyrasir savaip puikus yra ponas Trentas. Teta Džaneta, esu laim- 
ingas, kad pažįstu šiuos du vyrus, kurie suvokia mano reikalus. 
Ar aš neteisus? Atsiųsiu jums telegramą, kai tik sėkmingai su- 
sidorosiu su savo darbu, ir norėčiau, kad pagalvotumėte apie 
visa, apie ką kada nors gyvenime svajojote, kad galėčiau - jei 
tik mirtingojo rankos išgali — tai suteikti jums. Juk neatimsite iš 
manęs šio didelio malonumo, tiesa, mieloji? Viso gero. 
Jus mylintis RUPERTAS 


E. B. Trento pastaba 


1907 m. sausio 6 d. 

Oficialus mano ir sero Kolino susitikimas su Rupertu Selin- 
džeriu praėjo gana gerai. Iš to, ką jis pasakė užvakar ir pakar- 
tojo praeitą vakarą, beveik pradėjau tikėtis, kad be išlygų 
priims viską, kas išdėstyta ar numatyta Rodžerio Meltono tes- 
tamente. Kai atsisėdome prie stalo - formalumas, kuriam bu- 
vome pasiruošę, - pirmieji jo ištarti žodžiai buvo: 

— Spėju, turiu atlikti šį formalumą, be to, pasakysiu, kad 
priimu kiekvieną galimą sąlygą, kurią iškėlė dėdė Rodžeris, ir 
todėl esu pasiruošęs pasirašyti, pridėti antspaudą ir patvirtin- 
ti - kad ir kaip šis ritualas vadinasi — bet kokį dokumentą, kurį 
jūs, sere, - pasisuko į mane, - manote esant būtiną ar patar- 
tumėte patvirtinti ir kuriam abu pritarsite. 

Jis atsistojo ir kelias minutes vaikščiojo po kambarį, aš ir 
seras Kolinas sėdėjome ramiai ir tylėjome. Vėl atsisėdo ir po 

kelių nerimo akimirkų - pamaniau, retai taip jaudinasi - tarė: 

— Viliuosi, kad suprantate — žinoma, suprantate, kalbu tik 
tam, kad dabar yra proga formalumui atlikti, - kad esu pa- 
siruošęs tuojau pat priimti sąlygas! Darau tai, tikėkite manimi, 
ne tam, kad pradėčiau valdyti šį milžinišką turtą, bet dėl jį pali- 
kusio asmens. Vyro, kuris mane mylėjo ir manimi pasitikėjo, 
bet kuriam pakako stiprybės valdyti jausmus. Vyro, lydėjusio 
mane mintimis į tolimas šalis ir bebaimius nuotykius, kuris, 
nors gyveno kitame pasaulio gale, buvo pasiruošęs ištiesti man 
pagalbos ranką, buvo neeilinis žmogus, o jo rūpinimasis ma- 
no mamos sūnumi buvo nepaprastos meilės brangiai mamai 
išraiška. Todėl aš ir ji priimame šią patiką, kad ir kokia ji būtų. 
Mąsčiau apie tai per naktį ir visą tą laiką negalėjau atsikra- 
tyti minties, kad mama buvo kažkur šalia. Vienintelė mintis, 
dėl kurios galėjau atsisakyti imtis šio darbo, kaip norėjau ir 
ketinau daryti, - jos nepritarimas. Dabar, kai esu patenkintas 
tuo, kad ji tam pritartų, priimu viską. Kad ir kas atsitiktų, kad 
ir kokios būtų pasekmės, eisiu šiuo man skirtu keliu. Tepade- 
da man Dievas! - Seras Kolinas atsistojo ir, turiu pripažinti, 
tokios karingos figūros nesu regėjęs. Jis buvo apsivilkęs para- 
dinę uniformą, nes po susitikimo su mumis ketino eiti į kara- 
liaus surengtą priėmimą. Išsitraukė kardą iš makšties ir padė- 
jęs jį ant stalo priešais Rupertą, kalbėjo. 

— Sere, ketinate vykti į keistą ir pavojų kupiną šalį - skai- 
čiau apie ją nuo tada, kai susitikome - ir būsite ten beveik vie- 
nas tarp nuožmių kalniečių, kurie piktinasi pašaliečių buvi- 
mu ir kuriems esate ir turėtumėte būti pašalietis. Jei kada nors 
pakliūsite į bėdą ir jums reikės Žmogaus, kuris petys į petį sto- 
tų sujumis, viliuosi, suteiksite tą garbę man! - Tai pasakęs, pa- 
kėlė kardą. Aš ir Rupertas taip pat atsistojome - niekas nesėdi 
tokio poelgio kaip šis akivaizdoje. - Didžiuojuosi, kad esate 
giminė mano šeimai: tenorėčiau, kad Viešpats būtų susaistęs 
mus artimesne giminyste. 

Rupertas sugriebė jo ranką ir nulenkęs galvą atsakė: 

— Sere Kolinai, man garbė, ir nieko didingesnio už ką tik 
man pasiūlyta nebuvo tekę nė vienam vyrui. Geriausias būdas, 
kuriuo galiu parodyti, kaip tai vertinu, būtų kreiptis į jus, jei 

kada nors pakliūčiau į pavojų. Sere, prisiekiu Jupiteriu, istorija 
kartojasi. Kai buvau jaunesnis, teta Džaneta pasakodavo man, 
kaip Makelpis iš Krumo padėjo kardą priešais princą Čarlį. 
Viliuosi, galėsite jai apie tai papasakoti; ji taip tuo didžiuosis ir 
bus labai laiminga. Nepamanykite, sere, kad laikau save Karo- 
liu Edvardu. Prašau tik todėl, kad teta Džaneta yra tokia gera 
man, jog; pagrįstai galėčiau galvoti, kad esu jis. 

Seras Kolinas didingai nusilenkė. 

— Rupertai Selindžeri, mano brangi dukterėčia yra labai 
protinga ir įžvalgi moteris. Be to, manau, turi aiškiaregystės 
dovaną, kuri yra mano šeimos palikimas. Lydėsiu dukterėčią, 
kad ir kur reikėtų eiti! - Viskas buvo didinga; atrodė, kad grį- 
žau į Pretendentų laikus. 

Tačiau dabar buvo laikas veikti, o ne reikšti jausmus - susi- 
tikome spręsti ateities, ne praeities klausimų; todėl pateikiau 
trumpą, savo paties parengtą dokumentą. Remdamasis jo tvir- 
tu pareiškimu, kad priims testamento sąlygas ir slaptus laiš- 
kus, parengiau oficialų priėmimo dokumentą. Kai dar kartą 
oficialiai paklausiau, kokie yra pono Selindžerio norai, ir jis 
pareiškė, kad priima visa, pakviečiau liudininkais du savo tar- 
nautojus. 

Paskui vėl liudininkų akivaizdoje paklausiau, ar jis priima 
sąlygas, pastarieji pasirašė ir paliudijo dokumentą, aš ir seras 
Kolinas taip pat pasirašėme liudijimą. 

Taigi pirmasis Ruperto Selindžerio paveldėjimo etapas 
įvykdytas. Kitam žingsniui atlikti manęs nereikės, kol praeis 
šeši mėnesiai nuo to laiko, kai paveldės Visarionų dvarą. Ka- 
dangi pareiškė, kad ketina ten nuvykti per dvi savaites, nuo 
dabar faktiškai reikš šiek tiek daugiau nei šešis mėnesius. 


ANTRA KNYGA - VISARIONAS 


Ruperto Selindžerio, gyvenančio Visarionų pilyje, esančioje Ivano 
ieties kyšulyje, Mėlynųjų kalnų krašte, laiškas Džanetai Makelpi, 
gyvenančiai Krumo pilyje, Rosšyro grafystėje, Škotijoje 


1907 m. sausio 23 d. 

BRANGIAUSIOJI TETA DŽANETA, 

Pagaliau esu čia. Kaip ir žadėjau, atlikau oficialią pareigą — 
parašiau serui Kolinui ir ponui Trentui skirtus laiškus, kurie 
guli priešais mane ant stalo užantspauduoti ir paruošti išsiųsti. 
Juose pranešu, kad atvykau į pilį (jie nebus išsiųsti anksčiau 
nei jums skirtas laiškas) - ir dabar galiu parašyti jums. 

Visarionas — žavingiausia vieta pasaulyje. Tikiuosi, jums 
čia patiks. Esu tikras, kad patiks. Atvykome garlaiviu, plau- 
kiančiu iš Triesto į Duresį. Pažinojau vietovę iš žemėlapio, 
taip pat Žinių apie ją suteikė vienas karininkų, su kuriuo susi- 
bičiuliavau ir kuris su malonumu rodė įdomias vietas, kai tek- 
davo išlipti į krantą. Ivano ietis, kur pastatyta pilis, - smarkiai 
į jūrą išsikišęs kyšulys. Tai gana savita vieta — kyšulys toli į 
jūrą išsikišusiame kyšulyje, plati įlanka ir, nors tai kyšulys, jis 
yra taip toli nuo pakrantėje verdančio gyvenimo, kaip galite 
įsivaizduoti. Pagrindinis kyšulys - tai platus, aukštai virš safy- 
ro mėlynumo žydrynės iškilusios kalnų grandinės galas. Pui- 
kiai suprantu, kodėl ši šalis buvo pavadinta Mėlynųjų kalnų 
kraštu, juk aplink, kiek tik žvilgsnis pajėgia aprėpti, matomi 
vien kalnai ir šie kalnai atrodo mėlyni! Krantas nuostabus — 
pavadinčiau „geležimi kaustytu“, nes visas uolotas: kai kur 
matomi dideli, siaubą keliantys skardžiai; kitur - išsikišusios 
uolos; toliau išvysti nedideles uolotas saleles, vienur apaugu- 

sias medžiais ir žolynais, kitur plikas. Kai kuriose vietose yra 
nedidelių, bet dažnai su giliais, įdomiais urvais uolotų nišų ir 
įdubų. Kai kurių nišų krantai smėlėti, kitaip atrodo nuostabios 
vandens nugludintos povandeninės uolos, kurias skalauda- 
mos bangos sukelia nepaliaujamą ūžesį. 

Tačiau Visarionas neabejotinai gražiausia mano regėta 
vieta — šioje ar kurioje kitoje šalyje. Pilis pastatyta ant paties 
kyšulio krašto (turiu omenyje mažąjį, tikriau sakant, mažesnijį 
kyšulį), kuris tęsiasi kalnų grandinės atšaka. Mažesnis kyšu- 
lys ar kalno pailginimas - milžiniškas; žemiausias stačios uo- 
los kraštas prie pilies ne žemesnis nei pora šimtų pėdų!!. Ši 
uolos vieta tikrai labai savita. Manau, Motina Gamta pačioje 
namų ruošos pradžioje -— tikriau sakant, kūrimo pradžioje — 
tikriausiai norėjo duoti savo vaikui žmogui elementarią sav- 
igynos pamoką. Tai absoliučiai natūrali tvirtovė, kokią seniau 
galėjo suprojektuoti milžinas Vobanas. Pilis - vienintelė ma- 
toma iš jūros. Besiartinantis priešas, kad ir kas jis būtų, ga- 
lėjo matyti šią siaubą keliančią, į svaiginantį aukštį virš jūros 
iškilusią statmeną juodų uolų sieną. Net jos viršūnę vaini- 
kuojantys seni įtvirtinimai ne pastatyti, o iškirsti uoloje. Ilgas, 
labai gilus siauras užutėkis plukdo savo vandenis už pilies 
vingiuodamas į šiaurės vakarus ir sudarydamas saugų ir 
paslėptą uostą, supamą aukštos, stačios uolos. Į jį, tarsi į be- 
dugnę, įkrenta kalnų upelis, kuriame vandens kiekis nieka- 
da nemažėja. Vakariniame užutėkio krante pastatyta pilis — 
milžiniški rūmai, kuriuose dera įvairūs architektūros stiliai: 
nuo dvylikto amžiaus iki statinių, kurie šioje puikioje Senojo 
Pasaulio šalyje nebestatomi maždaug nuo karalienės Elžbietos 
I laikų. Galiu pasakyti, kad atrodo nuostabiai. Karininkas, su 
kuriuo stovėjau ant tiltelio, parodė į vieną vietą ir tarė: „Štai 
ten matėme plūduriuojančiame karste velionę.“ Susidomėjau, 
todėl išklausinėjau jį apie šį įvykį. Iš užrašų knygutės jis iš- 
siėmė italų laikraščio iškarpą ir padavė man. Pakankamai ge- 
rai skaitau ir kalbu itališkai, todėl nekilo sunkumų. Kadangi, 
brangi teta Džaneta, nekalbate šia kalba ir abejoju, ar kas 


1 Pėda = 30,48 cm. 

nors galės jums padėti Krume, nesiunčiu iškarpos. Girdėjau, 
kad pranešimas apie įvykį buvo išspausdintas paskutiniame 
„Okultizmo“ dienraščio numeryje, kurį jums bus nesunku 
gauti. Padavęs man iškarpą prisistatė: „Esu Destilija!' Jo pasa- 
kojimas buvo toks neįprastas, kad apipyliau jį klausimais. Jis 
atvirai atsakė į kiekvieną atkakliai laikydamasis nuomonės, 
kad tai ne iliuzija ar miražas, sapnas ar miglotas reginys. „Ją 
matėme keturiese, - pasakojo jis, - trys stovėjo ant tiltelio, o 
anglas Kolfildas buvo pirmagalyje. Jis nupasakojo tiksliai tą 
patį, ką ir mes matėme. Kapitonas Mirolanis, Falamano ir aš: 
nė vienas nemiegojome ir puikiai jautėmės. Žiūrėjome pro 
naktinius žiūronus, kurie yra galingesni nei paprasti. Žinote, 
kad plaukdami palei rytinę Adrijos jūros pakrantę ir tarp salų 
į pietus turime naudotis gerais žiūronais. Viskas buvo nu- 
šviesta sidabrinės pilnaties. Žinoma, buvome šiek tiek nutolę 
nuo kranto ir nors Ivano ietis yra giliuose vandenyse, reikia 
saugotis, nes kyšulys kaip tik ten, kur teka pavojingos sro- 
vės.“ Vos prieš kelias savaites Loido agentas pasakė man, 
kad bendrovė po užsitęsusio potvynių ir atoslūgių bei jūros 
srovių tyrinėjimo nusprendė, kad siekiant išvengti nuostolių, 
kurių gali kilti dėl įprastų, plaukiant jūra gresiančių pavojų, 
reikia laikytis toliau nuo Ivano ieties. Kai pabandžiau gauti iš- 
samesnį „Okultizmo“ dienraščio pasakojimą apie karstą-valtį 
ir velionę, agentas tik gūžtelėjo pečiais. „Sinjore, tai viskas, — 
atsakė jis. - Tas anglas be galo ilgai klausinėjo ir užrašė viską, 
ką žinojome.“ 

Kaip matote, brangioji, mūsų naujam būstui netrūksta sa- 
vų prietaringų įdomybių. Ar ne puiki mintis turėti velionę, 
gulinčią karste, kuris plūduriuoja aplink mūsų kyšulį? Abejo- 
ju, ar ką nors panašaus galite įsivaizduoti Krume. Kaip pasaky- 
tų amerikietis: „Daro šią vietą panašią į namus.“ Teta Džaneta, 
bet kuriuo atveju atvykusi čia neturėsite laiko liūdėti, be to, 
galėsime išvengti rūpesčių, nes nereikės vežtis iš Škotijos kai 
kurių jūsų vaiduoklių, kad jaustumėtės naujojoje šalyje kaip 
namie. Nežinau, ar galėtume pakviesti velionę išgerti su mu- 
mis arbatos. Žinoma, tai būtų vėlyva arbatėlė. Manyčiau, nenu- 
sižengtume etiketui, jei ji vyktų tarp vidurnakčio ir aušros! 

Turiu papasakoti apie pilį ir jos apylinkes. Taigi po dienos 
ar dviejų parašysiu apie tai kitame laiške ir pasistengsiu kuo 
išsamiau pavaizduoti esamą padėtį, kad galėtumėte pakanka- 
mai pasiruošti atvykimui. Tai tiek, sudie, brangioji. 

Jus mylintis RUPERTAS 


Ruperto Selindžerio, gyvenančio Visarionų pilyje, 
laiškas Džanetai Makelpi, gyvenančiai Krumo pilyje 


1907 m. sausio 25 d. 

Brangi teta Džaneta, tikiuosi, mano pasakojimas apie damą 
karste jūsų neišgąsdino. Žinau, kad esate ne iš bailiųjų, juk 
girdėjau iš jūsų tiek daug neįtikėtinų istorijų, taigi ši neturėtų 
įvaryti baimės. Juo labiau kad dar turite slaptą aiškiaregystės 
dovaną. Vis dėlto šiame laiške nebebus vaiduoklių ar istorijų 
apie juos. Noriu papasakoti apie mūsų naująjį būstą. Taip 
džiaugiuosi, kad netrukus atvyksite; jau buvau bepradedąs 
liūdėti — kartais neturėdamas jokio tikslo slampinėju po pilį ir 
suvokiu, kad mano mintys kažkur keistai klaidžioja. Jei gerai 
savęs nepažinočiau, imčiau manyti, kad įsimylėjau! Teta Dža- 
neta, čia nėra nieko, ką būtų galima įsimylėti, todėl nereikia 
jaudintis. Mieloji, žinau, kad jei įsimylėsiu, pradėsite nerimau- 
ti. Manau, kad kada nors turėčiau vesti. Gavus tokį turtą, kokį 
man paliko dėdė Rodžeris, vesti - mano pareiga. Taip pat 
žinau, kad niekada nevesiu nemylimos moters. Esu visiškai 
įsitikinęs, kad jei aš pamilsiu ją, jūs, teta Džaneta, taip patją pa- 
milsite! Tiesa, brangioji? Jausiu tik dalį džiaugsmo, jei jos ne- 
pamilsite. Jei jos nepamilsite — ir aš jos nemylėsiu. Na, užteks! 

Prieš apibūdindamas Visarioną įteiksiu jums, kaip pilies 
šeimininkei, dovanėlę: tai suteiks kantrybės perskaityti likusią 
laiško dalį. Pilyje trūksta daugelio dalykų, kad būtų patogu 
gyventi — visko, kas tik gali šauti jums į galvą. Tiesą sakant, 
be galo trūksta namų jaukumo. Dėdė Rodžeris sustiprino gy- 
nybinę pilies pusę ir kol kas ji galėtų atlaikyti apsiaustį. Ta- 
čiau čia nėra galimybių gaminti ar daryti pavasarinę tvarką! 
Kaip žinote, nelabai išmanau buitinius dalykus, todėl negaliu 

smulkiau papasakoti; galite manyti, kad trūksta visko. Kalbu 
ne apie baldus ar sidabrinius ir net auksinius stalo įrankius, 
ar meno kūrinius, - čia pilna nuostabiausių senovinių daiktų, 
kokius tik gali sukurti jūsų vaizduotė. Manau, dėdė Rodžeris 
buvo lyg ir kolekcininkas - per metų metus surinko daugybę 
nuostabių daiktų iš įvairių pasaulio kampelių ir siuntė juos čia. 
Tačiau pilyje nėra nė vieno stiklinio, fajanso, porcelianinio ar 
kitokio indo, baltinių, virtuvės rykų, išskyrus paprasčiausius, 
namų ūkio padargų ir įrengimų. Manau, dėdė Rodžeris čia 
apsistodavo ne ilgiau nei trumpai iškylai. Nejaučiu nepatogu- 
mų - geležinė keptuvė ir prikaistuvis, kuriais galiu pats nau- 
dotis - viskas, ko man reikia. Tačiau, brangi teta Džaneta, ne- 
noriu, kad gyventumėte kiauliškai. Norėčiau, kad turėtumėte 
viską, kas geriausia ir ko tik užsigeis jūsų širdis. Dėdės Ro- 
džerio dėka kaina nebeturi reikšmės, taigi norėčiau, kad viską 
užsakytumėte. Mieloji, žinau, kad kaip moteris neatsisaky- 
site malonumo eiti apsipirkti. Tačiau tai turės būti apsipirki- 
mas urmu, nes pilis - milžiniškas statinys, kuris tarsi liūnas 
praris viską, ką pajėgsite nupirkti. Palieku spręsti jums, bet 
prašau pasitelkite visą įmanomą pagalbą. Nebijokite nupirkti 
per daug. Negalėsite nieko neveikti, kai čia būsite. Galiu jus 
patikinti, jog atvykusi turėsite ne tik begalę darbo, bet ir tiek 
daug apie ką pamąstyti, jog jums kils noras sprukti iš čia. Ir 
dar, teta Džaneta, tikiuosi, kad per ilgai neužtruksite. Nenoriu 
būti savanaudis, bet jūsų berniukas jaučiasi vienišas ir nori jus 
matyti. Atvykusi būsite imperatorienė. Smulkioms išlaidoms 
siunčiu 1000 svarų čekį ir laišką bankui, kad jis pripažintų ir 
apmokėtų jūsų išrašytus čekius bet kokiai mano gautai sumai. 
Nenorėčiau taip daryti, kad neužgaučiau tokių milijonierių 
kaip jūs, bet taip bus geriau - prekybos būdai yra ne tik griežti, 
bet ir sukti. 

Beje, jumis dėtas paimčiau ar atsiųsčiau keletą tarnų - iš 
pradžių nedaug, tik tiek, kiek reikia mums dviem patarnau- 
ti. Vėliau galėsite pasisamdyti ir atsisiųsti tiek tarnų, kiek pa- 
geidausite. Pasamdykite ir susitarkite dėl atlyginimo, tarnai 
galės atvykti mums pareikalavus, kai jums atrodys, kad jų 
reikia (jiems pradėjus tarnauti, turėsite gerai su jais elgtis). Teta 

Džaneta, manau, turėtumėte pasamdyti, tarkime, penkiasde- 
šimt ar šimtą Žmonių, nes pilis - baisiai didelė! Gal galėtumėte, 
be kitų tarnų, kuriuos manote tinkama turėti, pasamdyti (Ži- 
noma, už tą pačią algą) dar šimtą vyrų. Norėčiau, kad juos pa- 
rinktų ir patikrintų generolas, jei gali skirti tam laiko. Taip pat 
norėčiau klano nario, kuriuo galėčiau pasikliauti, jei reikės. Keti- 
name gyventi šiuo metu mums svetimoje šalyje ir bus puiku, 
jei būsime pasiruošę susidurti su sunkumais akis į akį. Žinau, 
kad seras Kolinas turi vyrų, kurie darys garbę tiek Škotijai, tiek 
Rosšyrui, tiek Krumui - vyrų, kurie padarys įspūdį Mėlynųjų 
kalnų krašto gyventojams. Neabejoju, kad pastarieji atvers 
jiems savo širdis, be abejo, merginos tikrai neliks abejingos, jei 
kurie nors iš jų viengungiai! Atleiskite! Jei čia įsikursime, mūsų 
sekėjai tikriausiai taip pat norės įsikurti. Be to, Mėlynųjų kalnų 
krašto gyventojai galbūt norės turėti šalininkų! Jie norės, kad 
pastarieji taip pat įsikurtų ir susilauktų palikuonių! 

Aprašysiu vietovę. Na, ne tuojau pat. Ji tokia nuostabi ir 
graži. Jau tiek daug parašiau apie kitus dalykus, kad apie pilį 
papasakosiu kitame laiške. Linkėjimai serui Kolinui, jei jis 
Krume. Miela teta Džaneta, kaip norėčiau, kad brangi mama 
būtų gyva! Be jos viskas atrodo taip nyku ir tuščia. Kaip ji mė- 
gautųsi! Kaip didžiuotųsi! Mieloji, jei ji galėtų būti su mumis, 
būtų jums dėkinga už viską, ką padarėte dėl jos berniuko! Kaip 
aš, tikėkite manimi, esu jums nuoširdžiausiai ir švelniausiai 
dėkingas. 

Jus mylintis RUPERTAS 


Ruperto Selindžerio, gyvenančio Visarionų pilyje, 
laiškas Džanetai Makelpi, gyvenančiai Krumo pilyje 


1907 m. sausio 26 d. 

BRANGI TETA DŽANETA, 

Prašau skaityti šį laišką tarsi jis būtų vakarykščio tęsinys. 

Pilis tokia milžiniška, kad vargu ar man pavyktų pateikti 
smulkesnį jos apibūdinimą. Lauksiu, kol atvyksite, ir tada 
kartu apeisime ją ir išsiaiškinsime viską, ką tik galima apie ją 

sužinoti. Reikės kartu paimti Rukį - jam atrodo, kad žino kiek- 
vieną jos kampelį pradedant pagrindiniu bokštu ir baigiant 
kankinimo kameromis, - galime užtrukti keletą dienų. Žinoma, 
nuo tada, kai čia atvykau, spėjau daug kur pabuvoti - įvairiu 
senas sargybos patalpas, menę, koplyčią, įtvirtinimus, stogą. 
Klaidžiojau po kažkokį uolotų koridorių tinklą. Kiek pavyko 
apžiūrėti, dėdė Rodžeris turėjo išleisti dideles sumas pilies 
gynybai ir, nors nesu kareivis, lankiausi daugybėje skirtingais 
būdais įtvirtintų vietų, todėl šį tą išmanau apie įtvirtinimus. 
Dėdė atnaujino pilį pagal šiuolaikinius standartus, dėl to ji 
beveik neįveikiama, nebent apgulties metu būtų naudojama 
sunkioji ar apgulties artilerija. Jis taip pasistengė, kad kai ku- 
riuos išorinius įtvirtinimus ir pagrindinį bokštą apkalė metalo 
lakštais, atrodančiais kaip grūdintas plienas. Nustebsite juos 
pamačiusi. Tačiau kol kas atidžiai ištyrinėjau tik kelis kambari- 
us, o geriausiai vieną jų - savo kambarį. Kitos patalpos: svetainė 
(ne didžioji salė, kuri yra milžiniška), nuostabi biblioteka, ku- 
rioje viešpatauja baisi netvarka, (kada nors turėtume pasam- 
dyti bibliotekininką, kad ją sutvarkytų), jums skirti svetainė, 
buduaras ir miegamieji kambariai — visi puikios būklės. Mano 
kambarys būtent toks, koks man labiausiai tinka. Nemanau, 
kad norėtumėte jame įsikurti. Jei vis dėlto jums kambarys pa- 
tiks, perleisiu jį. Tai buvo dėdės Rodžerio kambarys, kai jis čia 
apsistodavo; pagyvenęs jame kelias dienas pradėjau geriau su- 
prasti jo charakterį (tikriau sakant, mąstyseną), ko negalėčiau 
suvokti pasitelkęs kokį kitą būdą. Ši patalpa kaip tik tokia, 
kokioje norėčiau gyventi, todėl savaime aišku, kodėl suprantu 
kitą vyrą, kuriam jis taip pat patiko. Tai gražus, didelis kam- 
barys, esantis ne pačioje pilyje, bet nuošalioje vietelėje. Jis yra 
ne atskirai, nieko panašaus, kažkuo primena šalia pilies įrengtą 
žiemos sodą. Žvelgiant į koridorių ir galerijų vidų atrodo, kad 
čia visada būta panašios vietos. Jei būtina, t. y. jei pilis būtų 
užpulta, patalpą galima izoliuoti didele kaip seifo durys pli- 
eno plokšte, kuri išslenka iš tarpusienio ir gali būti valdoma 
tiek iš vidaus, tiek iš išorės. Mechanizmą galima aktyvuoti 
iš mano kambario arba pagrindinio bokšto. Jis paslėptas ir 

niekas, išskyrus Rukį ir mane, nežino, kur jo ieškoti. Iš kam- 
bario galima išeiti per dideles duris (tai šiuolaikinės balkono 
durys, manau, jas įstatė dėdės Rodžerio įsakymu —- amžių 
amžius čia būta didelės angos), atsidarančias į plačią, dešinėn 
ir kairėn besitęsiančią marmurinę aikštelę, kur įrengti į terasą 
nusileidžiantys balto marmuro laiptai. Laiptai yra senovės 
italų meistrų darbo, dailiai iškalti ir, žinoma, bėgant amžiams 
nukentėję nuo oro negandų. Kai kur baltas marmuras turi žals- 
voką atspalvį, suteikiantį ypatingo žavesio. Kadangi terasa to- 
kia daili ir erdvi, kartais sunku patikėti, kad ji - tvirtovės dalis. 
Žvilgtelėjęs įją vagis netvertų džiaugsmu. Pasakytų: „Štai toks 
įsilaužimas man prie širdies. Galima tiesiog vaikščioti pirmyn 
atgal.“ Tačiau, teta Džaneta, lyginant su bet kuriuo vagimi se- 
nasis Rodžeris buvo tikras gudragalvis. Jis ėmėsi tokių apsau- 
gos priemonių, kad vagis žado netektų. Iš sienos išslenkantys 
du plieniniai skydai užsidaro iš kitos pusės tiesiai priešais 
didžiules duris. Vienas skydas nukaltas iš geležies grotelių, 
sudarančių rombo pavidalo raizginį. Pro šias groteles nepralys 
nė vienas už kačiuką didesnis padaras, o sodas, kalnai ir visas 
vaizdas matomi pro juos tarsi pro vualį. Kitas skydas - didelis 
plieno lakštas, kuris išslenka panašiai kaip pirmasis, tik šis su- 
lydytas iš žiedų. Žinoma, jie ne tokie sunkūs kaip seifo durys, 
dengiančios nedidelę pagrindinėje sienoje esančią angą, bet 
Rukis minėjo, kad jų nepramuš net sunkiausia šratinė kulka. 

Papasakojęs apie tai, idant nepradėtume nerimauti dėl šių 
gynybos priemonių neatidėliodamas rašau, kad kiekvieną nak- 
tį prieš eidamas miegoti visada naudoju vieną iš tų geležinių 
skydų. Žinoma, pabudęs grąžinu jį į vietą. Kartą bandžiau už- 
leisti groteles, bet nors jos - puiki apsaugos priemonė, nema- 
nau, kad kada nors jas naudosiu. Jei užleisčiau jas išorėje, 
galvūgalyje skambėtų kaip pavojaus signalas, o paspaudus 
mygtuką priešais išslinktų vientisas plieno skydas. Tiesą sa- 
kant, palieku jį atdarą, nes priešingu atveju man būna nejau- 
ku. Uždarau langą, tik kai šalta ar lyja. Kol kas oras puikus, bet 
man sakė, kad netrukus prasidės liūtys. 

Brangi teta, manau, jums patiks mano poilsio kambarys, 
nors neabejotinai sunerimsite pamačiusi, koks jis sujauktas. 

Negaliu su tuo taikstytis. Kaip nors turiu susitvarkyti ir ge- 
riausia pradėti nuo savo kambario! 

Vėl per daug parašiau, turiu baigti. Šį vakarą pratęsiu savo 
pasakojimą, bet jau kitame laiške. Viskas iš eilės. Neversiu 
jūsų laukti. Kitame laiške aprašysiu viską, ką galiu papasakoti 
apie mūsų naujus namus. 

Jus mylintis RUPERTAS 


Ruperto Selindžerio, gyvenančio Visarionų pilyje, 
laiškas Džanetai Makelpi, gyvenančiai Krumo pilyje 


1907 m. sausio 29 d. 

BRANGI TETA DŽANETA, 

Kaip minėjau ankstesniame laiške, iš mano poilsio kam- 
bario galima matyti sodą arba, jei tiksliau, vieną iš sodų, nes 
čia jų — akrų akrai. Maniškis yra vienas seniausių ir tikriau- 
siai beveik toks pat senas, kaip pati pilis su senų laikų erke- 
riais. Vidinę sodo dalį juosianti siena seniai sulyginta su žeme, 
bet kitame sodo gale dar likę jos pėdsakų. Ten ji sujungta su 
išoriniais įtvirtinimais ir sudaro ilgą, lankininkams skirtą kaze- 
matą, pro kurį šaudydavo, ir paaukštintą akmenų galeriją, kur 
jie stovėdavo. Tai tokio pat tipo pastatas kaip ir sargybos tako 
mūrinys ant stogo, o po juo yra labai senos sargybos patalpos. 

Tačiau kad ir koks būtų šis sodas ir nesvarbu, kaip jis 
buvo apsaugotas, tai Žavingiausia pilies vieta. Sodą sudaro 
įvairių stilių: graikų, italų, prancūzų, vokiečių, olandų, anglų, 
ispanų, afrikiečių, maurų - visų senų tautų - sklypai. Ketinu 
įveisti naują — japonų stiliaus — sodą. Iškviečiau žymų Japoni- 
jos sodininką Minaro, kad jis parinktų augalų ir atvyktų su 
darbininkais jo sutvarkyti. Jis atveš medžių, krūmų ir gėlių 
bei akmeninių kūrinių — visko, ko gali reikėti. Pamatysite šių 
darbų rezultatus, o gal ir eigą. Čia įrengtas puikus tvenkinys ir 
vyrauja nuostabus klimatas, man sakė, dažniausiai jis čia toks 
švelnus, kad gali įveisti bet kokį sodą. Jei atsitiktų taip, kad kli- 
matas nebetiks, sumontuosime virš sodo didelį stiklinį stogą ir 
sukursime tinkamą. 

Sodas priešais mano kambarį įveistas pagal seną italų sti- 
lių. Darbai atlikti ypač skoningai ir rūpestingai, jame nerasi 
nė vienos detalės, kuri nekeltų susižavėjimo. Pats seras Tomas 
Braunas, rašęs apie sodo išdėstymą šachmatine tvarka, būtų 
sužavėtas ir pasisemtų naujų idėjų kitam „Kiro sodui“ parašyti. 
Jis toks didelis, kad galima rasti vis naujų grožybių. Manau, 
nežinomas meistras išnaršė visus Italijos pakampius ieško- 
damas senovės lobių išskirtinio grožio sodui papuošti. Net tai- 
syklingi takelių pakraščiai, padaryti iš senovinio, taip gražiai 
saulėje išblukusio akyto akmens, iškalti skirtingai. Žalieji sodų 
kūriniai, kad ir ilgam palikti be priežiūros ar likimo valiai, at- 
rodo nuostabiai. Nors akmens statiniai nenukentėjo —- daugelį 
amžių veikusios jėgos suteikė jiems naujo žavesio. Neliesiu jų, 
kol savo akimis nepamatysite, tik liepsiu išrauti piktžoles ir 
atžalynus, kad būtų matomas akmens statinių grožis. 

Čia ne tik nepaprastai gražių architektūros pastatų ar au- 
galijos lobių įvairovė, bet ir esama grožio, kurį Gamta sukūrė 
pasitelkusi savo pagalbininką Laiką. Teta Džaneta, ar paste- 
bėjote, kokius poetiško susižavėjimo jausmus pavojų užgrū- 
dinto seno vilko širdyje sužadino nuostabusis sodas! Ne tik 
kalkakmenis ir smiltainis ir net laikui bėgant apaugęs žalu- 
mynais marmuras, bet ir užaugę ir neprižiūrėti krūmai suspin- 
do nauju grožiu. Seniai seniai nežinomas Visariono sodininkas 
bandė įgyvendinti tokią mintį - pasodinti tokių augalėlių, ku- 
rie užaugtų šiek tiek aukštesni nei gėlės ir susidarytų nelygus 
augmenijos paviršius, nepaslepiantis nė vieno augalo, ir kiek- 
viena detalė būtų matoma iš bet kurio sodo kampelio. Tokį 
įspūdį man sukelia prieš akis atsiveriantis vaizdas! Nors krū- 
laiką gamta dirbo savo darbą skatindama natūralią atranką. 
Krūmai vis augo ir augo, kol galiausiai užaugo aukštesni už 
gėles ir piktžoles, kaip jiems būdinga, todėl dabar daug jų 
netvarkingai keroja po sodą (tai didelis sklypas) tarsi kažkuo 
panašūs į skulptūras, tik nematyti detalių. Kad ir kas buvo tas 
meistras, kuris sukūrė tą sodo dalį ir parinko akcentus, turėjo 
įdėti nemažai pastangų, kad gautų visų tų keistų aukštesnių 
krūmų pavyzdžių ypatingos, daugiausia geltonos ar baltos 

spalvos: baltų kiparisų, baltų bugienių, geltonų kukmedžių, 
pilkai auksiškų buksmedžių, sidabrinių kadagių, įvairių spal- 
vų klevų, lanksvų ir daugybę žemaūgių krūmų, kurių pavadi- 
nimų nežinau. Težinau, kad šviečiant mėnesienai (brangi teta 
Džaneta, šią šalį galima apibūdinti kaip mėnesienos kraštą!), 
jie atrodo vaiduokliškai blyškūs. Tai sukelia nepaprastai keis- 
tą įspūdį: esu tikras - jums patiks. Kaip žinote, man slėpiningi 
dalykai nekelia baimės. Manau, dėl to, kad patyriau tokią dau- 
gybę įvairių baimių, tikriau sakant, dalykų, kurie daugeliui 
žmonių įvarytų siaubo, tad pradėjau žiūrėti į visą baimių šei- 
myną su panieka - ne tiek aktyviai, kiek su santūria panieka. 
Žinau, kad jums taip pat čia patiks. Užrašysite visus pasakoji- 
mus ir nusiųsite juos Parapsichologinių tyrimų draugijai. Teta 
Džaneta, ar ne nuostabu bus pamatyti jūsų pavardę puikuo- 
jantis antraštiniame puslapyje? 


Ruperto Selindžerio, gyvenančio Visarionų pilyje, 
laiškas Džanetai Makelpi, gyvenančiai Krumo pilyje 


1907 m. sausio 30 d. 

BRANGI TETA DŽANETA, 

Praeitą naktį nebaigiau rašyti laiško. Gal žinote kodėl? Nes 
norėjau parašyti daugiau! Skamba absurdiškai, bet tai tiesa. 
Dalykas tas, kad, kai ketinau papasakoti apie šią žavingą vietą, 
užtikau naujų grožybių. Apskritai čia viskas gražu. Žvelgiant 
iš arti ar iš toli — tarsi žiūrint pro žiūronus ar mikroskopą - vis- 
kas atrodo taip pat. Galite žiūrėti ir žiūrėti, bet nerasite nieko, 
kas nepakerėtų jūsų. Vakar klaidžiojau po viršutinę pilies dalį 
ir užtikau kelis žavius kampelius, kuriuos iš karto pamėgau 
taip, tarsi būčiau žinojęs apie juos visą gyvenimą. Pradžioje 
pajutau godumą pasisavinęs kelis kambarius skirtingose pilies 
vietose — aš iš tų Žmonių, kurie gyvenime turėjo ne daugiau nei 
vieną kambarį, kurį galėtų vadinti savo, ir tai tik trumpą laiką! 
Pamiegojus jame jausmai pasikeitė ir dabar viskas ne taip 
jau blogai. Priskyriau jį kitai kategorijai - daug svarbesnei — 
privačiai nuosavybei. Jei būčiau filosofas, šioje vietoje įterpčiau 

cinišką pastabą: „Savanaudiškumas - skurdo požymis. Kilmės 
knygoje tai būtų pateikta kaip koks betikslis moralas.“ 

Dabar turiu tris miegamuosius, įrengtus kaip atskiri poil- 
sio kambariai. Vieną iš tų dviejų kambarių buvo pasirinkęs 
dėdė Rodžeris. Jis yra vieno bokštų, esančių pačiuose rytuose, 
viršuje: ten galiu pasitikti pirmuosius virš kalnų išlindusius 
saulės spindulius. Jame miegojau pastarąją naktį: pabudęs 
auštant (kaip buvau įpratęs kelionių metu), gulėdamas lovoje 
pamačiau pro atvirą langą (tiksliau - langelį, juk tai tvirtovės 
bokštas) visas neaprėpiamas, į rytus besidriekiančias platy- 
bes. Netoliese priešais pilkų kalnų kontūrus prasiskverbęs pro 
didelių griuvėsių sankaupas, kur seniai seniai nukrito sėkla, 
auga didelis ir pusiau permatomas sidabriškas beržas, pa- 
skleidęs šakas ir aplipęs lapeliais, o kalvos, mano nuostabai, 
ne mėlynos, bet pilkos. Dangumi beveik liesdami kalnų vir- 
šūnes plaukė balti plunksniniai debesys. Žvelgiant į tolį sunku 
buvo atskirti, kur kalnai, o kur debesys. Tai buvo labai ryškių ir 
keistų formų debesų pilnas dangus - ne lopinėlis plunksninių 
debesų, bet visas jų pasaulis! Kalnai buvo tikrai nuostabūs. To- 
kiame vaiskiame ore rodės ranka pasiekiami. Taip buvo tik šį 
rytą, blykstelėjus pirmiesiems aušros spinduliams, kol jie dar 
nepalietė naktinių debesų, tariausi suvokęs visą kalnų didybę. 
Prieš kurį laiką stebėjau tai Kolorado valstijos, Indijos, Tibeto 
ir Andų aukštikalnėse. 

Žiūrėdamas į daiktus iš viršaus, jauti nežinia ką ypatinga, 
kas kelia savigarbą. Aukštyje skirtumai tiesiog dingsta. Dažnai 
tai stipriai jutau skraidydamas oro balionu ar dirižabliu. Net 
čia, bokšto viršūnėje, atsiveriantis vaizdas kažkodėl skyrėsi 
nuo esančio apačioje. Suvoki vietą ir viską aplink ją ne kaip de- 
tales, o kaip visumą. Kai atvyksite ir mes įsikursime, norėčiau 
retkarčiais čia nakvoti. Gyvensiu žemutiniuose kambariuose, 
kur galėsiu džiaugtis sodo artumu. Nuo šiol turėčiau visa 
branginti dar labiau ir vėl valandėlei prarasti artumo jausmą, 
kad viską apžvelgčiau be puikybės. 

Tikiuosi, pradėjote spręsti tarnų klausimą. Man vis tiek, ar 
yra, ar nėra tarnų, bet puikiai Žinau, kad neatvyksite tol, kol 
nesutvarkysite šio reikalo! Dar vienas dalykas, teta Džaneta, - 

neturite apsikrauti darbais, kurių čia labai daug... Kodėl gi 
neatsivežus ko nors kaip sekretorius, kuris rašytų laiškus ir 
atliktų kitus panašius darbus? Žinau, kad nenorėtumėte sek- 
retoriaus vyro. Šiuo metu yra daug moterų, kurios gali ste- 
nografuoti ir spausdinti mašinėle. Galėtumėte tokį asmenį 
(trokštantį geresnio gyvenimo) rasti klane. Žinau, kad pada- 
rysite ją čia laimingą. Jei ji pagyvenusi, dar geriau, nes turės 
išmokti laikyti liežuvį už dantų, žiūrėti savo reikalų ir būti ne 
iš smalsiųjų. Priešingu atveju trukdytų mums, ieškantiems 
savo kelio ir bandantiems sutaikyti visokių rūšių priešybes 
naujoje šalyje bendraujant su nepažįstamais žmonėmis, kurių 
pradžioje nesuprasime ir kurie neabejotinai nenorės suprasti 
mūsų; kur kiekvienas vyras nešiojasi ginklą tarsi šis būtų saga! 
Sudie trumpam. 
Jus mylintis RUPERTAS 


Ruperto Selindžerio, gyvenančio Visarionų pilyje, 
laiškas Džanetai Makelpi, gyvenančiai Krumo pilyje 


1907 m. vasario 3 d. 

Vėl gyvenu ankstesniame kambaryje. Jaučiuosi lyg būčiau 
grįžęs namo. Pastarąsias kelias dienas vaikštinėjau tarp kalnie- 
čiųbandydamassusipažinti sujais. Tai varginantis užsiėmimas. 
Matau, kad man lieka laikytis savo. Jie primityviausi žmonės, 
kuriuos kada nors esu sutikęs - įsikalę į galvas amžių senumo 
idėjas. Dabar galiu suprasti, kokie buvo anglai ne karalienės 
Elžbietos I (tai jau civilizuoti laikai), o Ričardo Liūtaširdžio lai- 
kais ar dar seniau, kai absoliuti buvo ginklo valdžia. Kiekvie- 
nas vyras nešiojasi graižtvinį šautuvą ir puikiai žino, kaip juo 
naudotis. Manau, jei jiems tektų rinktis, ar vaikščioti nuogiems, 
ar be savo ginklų, nedvejodami pasirinktų pirmąjį variantą. 
Jie taip pat nešiojasi dviašmenį durklą, kuris tikriausiai yra jų 
nacionalinis ginklas. Tai sunkus, tiesus, trumpas durklas ir jie 
meistriškai juo naudojasi: Mėlynųjų kalnų vyrai durklu mo- 
suoja taip tvirtai ir įgudusiai kaip persų fechtavimo mokytojas 
savo rapyra. Jie tokie išdidūs ir santūrūs, kad jautiesi menkas 

pašalietis. Puikiai matau, kad jie piktinasi mano buvimu čia. 
Kalniečiai elgiasi maloniai, beveik broliškai, kai vienas jų lieka 
su manimi akis į akį, bet susirinkus keliems kyla jausmas, tarsi 
prieš juos stovėtum lyg nusikaltėlis, o jie būtų prisiekusieji. 
Keista ir man visiškai nauja situacija. Esu įpratęs bendrauti su 
įvairiais žmonėmis: nuo kanibalų iki mahatmų, bet, dievaži, 
nesu susidūręs su tokiu Žmonių tipu - su tokiais išdidžiais, 
tokiais išpuikusiais, tokiais uždarais, tokiais santūriais, tokiais 
bebaimiais, tokiais kilniais, tokiais svetingais žmonėmis. Dėdė 
Rodžeris buvo vyresnis, kai pasirinko juos kaip žmones, tarp 
kurių norėtų gyventi. Teta Džaneta, manęs nepalieka jausmas, 
kad jie labai panašūs į jūsų škotus kalnėnus - tik jų savybės 
ryškesnės. Esu tikras dėl vieno: galų gale puikiai sutarsime. 
Kelias bus ilgas ir reikės kantrybės. Jaučiu, kad pažinę mane 
geriau jie taps labai ištikimi, nebijau nei jų, nei to, ką padarys 
ar gali padaryti. Žinoma, jei pakankamai ilgai gyvensiu tarp 
jų, kad jiems pakaktų laiko mane pažinti. Visko gali atsitikti, 
kai gyveni su tokiais nepalenkiamais, išdidžiais žmonėmis, 
kuriems išdidumas yra svarbesnis nei maistas. Šiaip ar taip, 
tereikia minioje vieno vyro, kurio galvoje suktųsi blogos mint- 
ys, ar vienos klaidos, vieno akstino - ir tu žuvęs. Esu įsitikinęs, 
kad viskas bus gerai. Atvykau čia, kad pasilikčiau, kaip to no- 
rėjo dėdė Rodžeris. Liksiu čia, net jei atgulsiu amžino poilsio 
kur nors už sodo dėžėje - nesiauresnėje nei septynių pėdų su 
viršum ilgio (arba tokio pat dydžio karste Šv. Savos bažnyčios 
požemiuose anapus užutėkio senovinėje Visariono gyventojų 
kriptoje, kur daugelį amžių ilsisi tiek kilnių Žmonių)... 

Brangi teta Džaneta, perskaičiau, ką parašiau, ir bijau, kad 
sunerimsite. Nepasiduokite prietaringiems siaubams ar prie- 
taringoms baimėms. Tik juokavau dėl mirties - kam buvau 
linkęs jau prieš daug metų. Manau, nelabai taktiška, bet nea- 
bejotinai labai naudinga, kai senukas su juodais sparnais skra- 
joja aplink tave dieną ir naktį keistose vietose, kartais mato- 
mas, kartais nematomas. Tačiau visada galima išgirsti sparnų 
plazdenimą, ypač tamsoje, kai negali jo matyti. Teta Džaneta, 
juk Žinote, kad tas, kas kilo iš karių genties ir kas turi ypatingų 
gebėjimų, mato po ar per juodą uždangą. 

Brangiausioji, nė trupučio nebijau Mėlynųjų kalnų vyrų ir 
neabejoju dėl jų. Vertinu jų puikias savybes ir esu pasiruošęs 
mylėti juos pačius. Taip pat jaučiu, kad jie pamils mane (ir 
tikrai pamils jus). Jų mintys apie mane ne kankinančios, bet 
nerimastingos, susijusios su praeitimi, su viltimis ir galimu 
pasididžiavimu, o ne maža pagarba. Kol kas jie neturėjo gali- 
mybės susidaryti tokio įspūdžio vien iš matymo ar mano 
darbų. Žinoma, gali būti dėl to, kad nors jie - šaunūs, aukšti, 
stuomeningi vyrai, vis dėlto esu galva už juos aukštesnis ir 
platesnių pečių. Pastebėjau, kad Žiūri į mane tarsi vertintų, 
net kai laikosi atokiai, tiksliau sakant, laiko mane per ištiestos 
rankos atstumą. Manau, kurią nors dieną suprasiu, ką visa tai 
reiškia. Kol kas telieka kantriai laukti ir eiti savo keliu - kuris 
yra dėdės Rodžerio kelias. Kad ir kaip būtų, gyvendamas tarp 
svetimų žmonių išmokau kantrybės. Labos nakties. 

Jus mylintis RUPERTAS 


Ruperto Selindžerio, gyvenančio Visarionų pilyje, 
laiškas Džanetai Makelpi, gyvenančiai Krumo pilyje 


1907 m. vasario 24 d. 

BRANGI TETA DŽANETA, 

Nerandu žodžių, kuriais galėčiau išreikšti džiaugsmą per- 
skaitęs, kad netrukus atvyksite. Manau, šis atsiskyrimas prade- 
da veikti mano nervus. Praeitą naktį kurį laiką mąsčiau apie 
tai, ką ketinau daryti, bet pradėjau veikti per anksti. Buvau 
savo kambaryje rytiniame pilies bokštelyje, tiksliau, varpinės 
kambarėlyje, ir pamačiau šmėžuojančius tarp medžių, tarsi besi- 
slepiančius, vyrus. Nustačiau jų sueigos vietą miško lomos vi- 
duryje kaip tik už „natūralaus“ sodo, kaip žemėlapyje ar pilies 
plane jis pavadintas. Prisėlinau prie tos vietos taip tyliai, kaip 
tik įstengiau, ir netikėtai išėjau į jų vidurį. Susirinko apie du ar 
trys šimtai puikiausių kada nors matytų vyrų. Tai bent patirtis 
buvo, bet nenorėčiau to pakartoti, nes, kaip minėjau, šioje šaly- 
je kiekvienas vyras nešiojasi graižtvinį šautuvą ir puikiai Žino, 
kaip juo naudotis. Nemanau, kad nuo atvykimo dienos būčiau 

matęs viengungį (ar vedusį) vyrą be ginklo. Nejau ir miegoti 
eina su šautuvais! Pasakoju toliau. Kai atsidūriau tarp jų, visi 
graižtviniai šautuvai buvo nukreipti tiesiai į mane. Teta Dža- 
neta, nesijaudinkite, nė vienas ginklas neiššovė. Jei jie būtų šovę, 
neskaitytumėte šio laiško. Dabar gulėčiau tame žemės lopinėlyje 
ar karste su tiek švino, kiek tik būtų tilpę. Neabejoju, neatidėlio- 
dami būtų šovę - toks čia etiketas. Tačiau šį kartą jie sukūrė naują 
taisyklę. Nė vienas nepratarė nė žodžio ir, kiek galėjau matyti, 
net nesujudėjo. Pasitelkiau visą patirtį. Ne kartą buvau atsidūręs 
panašioje keblioje padėtyje, todėl elgiausi kuo natūraliau. Buvau 
sąmoningas (nepamirškite, viskas įvyko akimirksniu): jei būčiau 
išsigandęs ar pripažinęs pavojų vien tik pakeldamas rankas, 
būčiau sulaukęs kritikos. Visi stovėjo kaip įbesti, tartum ke- 
lioms sekundėms suakmenėjo. Tada tarsi vėjas būtų nuvilnijęs 
per rugių lauką, jie susižvalgė - šie žvilgsniai priminė nuostabą 
žmogaus, pabudusio jam nežinomoje vietoje ir bandančio su- 
vokti, kur jis yra. Po sekundės visi nuleido graižtvinius šautuvus 
ir stovėjo viskam pasiruošę. Tai buvo atlikta taip greitai ir dar- 
niai tarsi per pagerbimo ceremoniją Šv. Jokūbo aikštėje. 

Laimei, buvau be ginklo, todėl nekilo problemų. Kai reikia 
šaudyti, mano ranka taip pat greita. Vis dėlto išvengiau nesu- 
sipratimų, priešingai, Mėlynųjų kalnų vyrai (skamba panašiai 
kaip naujos Bondo gatvės gaujos pavadinimas, tiesa?) elgėsi 
su manimi kitaip nei per pirmą mūsų susitikimą. Stebėtinai 
mandagiai, beveik pagarbiai. Vis dėlto buvo santūresni nei 
įprastai ir kol buvau viduryje, negalėjau prieiti prie jų nė tru- 
pučio arčiau. Atrodė, tarsi būtų išsigandę manęs ar jaustų 
man pagarbią baimę. Neabejoju, kad greitai tai praeis ir, kai 
pažinsime vieni kitus geriau, tarp mūsų netruks įsižiebti drau- 
giški jausmai. Jie per geri vaikinai, tad verta šiek tiek luktelėti. 
(Beje, šis sakinys prastokas! Senais gerais laikais gaučiau nuo 
jūsų pylos už tai!) Viskas parengta jūsų kelionei. Rukis pasi- 
tiks jus Liverpulio gatvėje ir viskuo pasirūpins. 

Nerašysiu naujo laiško. Kai susitiksime Fiume, papasako- 
siu jums tai, kas liko. Iki susitikimo. Geros kelionės ir greito 
mūsų susitikimo. 

RUPERTAS 

Džanetos Makelpi, gyvenančios Visarionų pilyje, laiškas 
serui Kolinui Makelpiui, Jungtinės tarybos klubas, Londonas 


1907 m. vasario 28 d. 

BRANGUS DĖDE, 

Labai patogiai keliavau per visą Europą. Prieš kurį laiką 
Rupertas parašė man ir pranešė, kad, kai atvyksiu į Visarioną, 
būsiu sutikta kaip imperatorienė, ir jis neabejotinai pasirūpino, 
kad kelionėje su manimi būtų elgiamasi, kaip ir pridera elgtis 
su tokį titulą turinčia persona. Rukis, nuostabus senas ponas, 
keliavo gretimoje kupė, šalia man rezervuotos. Harviče jis viską 
puikiai organizavo ir taip iki pat Fiumo. Visur mane sutikdavo 
dėmesingi tarnautojai. Man vienai buvo skirtas visas vagonas, į 
kurį įsėdau Antverpene - visas vagonas, kuriame įrengtas val- 
gomasis, svetainė, miegamasis ir net vonios kambarys. Kitame 
vagone buvo įrengta virtuvė, kurioje man gamino vyriausia- 
sis virėjas, atrodantis kaip persirengęs prancūzų bajoras. Taip 
pat buvo padavėjas ir tarnaitė. Mano vargšė tarnaitė Magė iš 
pradžių jautė jiems pagarbią baimę. Ji sukaupė drąsą pateikti 
savo užsakymą, tik kai buvome netoli Kelno. Kad ir kur susto- 
davome, Rukis kartu su kitais tarnautojais stovėdavo platfor- 
moje prie mano vagono durų tarsi eitų sargybą. 

Fiume traukiniui sulėtinus greitį pamačiau laukiantį plat- 
formoje Rupertą. Jis atrodė nuostabiai tarsi milžinas. Puikiai 
jautėsi ir, atrodė, apsidžiaugė mane pamatęs. Tuojau pat paly- 
dėjo prie automobilio ir nuvežė į krantinę, kur laukė kateris. 
Šis nuplukdė mus prie nuostabios didelės garais varomos jach- 
tos, parengtos išplaukti bet kurią akimirką, nežinau, kaip jis 
ten atsidūrė, bet stovėdamas ant trapo mūsų jau laukė Rukis. 

Čia taip pat įsikūriau vien man skirtose kajutėse. Kartu su 
Rupertu pavakarieniavome — manau, dar niekada taip pui- 
kiai nevakarieniavau. Iš Ruperto pusės buvo labai miela taip 
viskuo pasirūpinti dėl manęs. Jis vos palietė valgį - suvalgė 
gabalėlį didkepsnio ir išgėrė stiklinę vandens. Nors keliavau 
ištaigingai, jaučiausi labai pavargusi ir anksti nuėjau miegoti. 

Kai pabudau, dar buvo ankstyvas rytas. Užlipau į denį. 
Buvome netoli kranto. Rupertas ir kapitonas stovėjo tiltelyje, 

o Rukis buvo locmanas. Pastebėjęs mane Rupertas nubėgo 
laiptais žemyn ir palydėjo ant tiltelio. Paskui dar kartą nubėgo 
žemyn ir šį kartą grįžo nešinas neregėto grožio kailine man- 
tija. Apgaubė ja mano pečius ir pabučiavo. Jis - jautriausios 
širdies, geriausias ir drąsiausias jaunuolis pasaulyje! Kol ro- 
dė į Visarioną, kurio link plaukėme, pasiūlė parankę. Tai 
žavingiausia kada nors mano matyta vieta. Neaprašinėsiu jos 
dabar, bus geriau, jei pats ją pamatysite ir pasigėrėsite kaip aš. 
Pilis milžiniška. Kai tik viskas čia bus paruošta ir sutvarky- 
ta, atsiųskite pasamdytus tarnus; nesu tikra, ar jų nereikės 
daugiau. Amžių amžius čia vargu ar buvo valyta ir šluota ir 
abejoju, ar kada nors kas buvo kruopščiai ją tvarkęs nuo tada, 
kai pilis buvo pastatyta. Dėde, manau, būtų puiku, jei Ruper- 
tui rengiamą kariauną padidintumėte dukart. Berniukas už- 
siminė, kad ketino jums apie tai parašyti. Manau, bus geriau, 
jei senasis Laklanas ir jo žmona Sendė Merė prižiūrėtų tar- 
naites, kai atvyks. Daug merginų išlaikyti kartu bus sunkiau 
nei laivų flotilę. Taigi būtų išmintinga turėti autoritetingą as- 
menį, ypač kai nė viena jų nekalba jokia užsienio kalba. Jei Ru- 
kis (su juo susitiksite stotyje Liverpulio gatvėje) galės, atveš vi- 
są grupę čia. Jis pasisiūlė imtis šio darbo, jei pageidausiu. Be to, 
manau, bus geriau, kad atėjus metui išvykti ne tik merginos, 
bet ir Laklanas, ir Sendė Merė vadintų jį ponu Rukiu. Čia jis 
labai svarbus asmuo - lyg ir pilininkas; ir nors labai santūrus 
vyriškis, turi retai pasitaikančių puikių savybių. Dėl to būtų 
protinga palaikyti jo autoritetą. Kai jūsų klano nariai atvyks, 
Rukis ims jiems vadovauti. Ai-ai-ai! Parašiau tokį ilgą laišką, 
todėl turiu sustoti ir kibti į darbą. Netrukus vėl parašysiu. 
Švelniai jus mylinti DŽANETA 


Laiškas nuo anksčiau minėto asmens anksčiau minėtam asmeniui 


1907 m. kovo 3 d. 

BRANGIAUSIAS DĖDĘ, 

Viskas puikiai klostosi. Kadangi nėra naujienų, rašau, nes 
esate man geras; noriu jums padėkoti už visus per mane ir 

Rupertą patirtus rūpesčius. Manau, prieš siųsdami tarnus tu- 
rėtume kiek palaukti. Rukis išvyko kažkokiu Ruperto pave- 
dimu ir kurį laiką negrįš; Rupertas mano, kad jis užtruks porą 
mėnesių. Čia daugiau nėra nieko, ką galėtų pasiųsti vadovau- 
ti. Be to, nepritariu minčiai dėl visų tų be palydos atvyksiančių 
merginų. Net Laklanas ir Sendė Merė nemoka šio krašto kal- 
bos ir nežino papročių. Kai tik Rukis grįš, galėsime juos visus 
iškviesti. Manyčiau, kai kurie jūsų klano nariai tuo metu jau 
bus parengti ir vargšėms merginoms, kurios jausis keistokai 
tokioje naujoje šalyje kaip ši, kur papročiai taip skiriasi nuo 
mūsiškių, bus lengviau, kai žinos, kad šalia yra keletas tau- 
tiečių. Būtų gerai, kad susižadėjusieji (žinau, kad tokių esa- 
ma), susituoktų prieš atvykdami. Tai bus patogiau daugeliu 
atžvilgiu ir nereikės skirti papildomų patalpų jiems apgyven- 
dinti. Beje, Mėlynųjų kalnų vyrai yra labai patrauklūs. Labos 
nakties. 
DŽANETA 


Sero Kolino Makelpio, gyvenančio Krume, 
laiškas Džanetai Makelpi, gyvenančiai Visarione 


1907 m. kovo 9 d. 

BRANGI DŽANETA, 

Tinkamu laiku gavau abu jūsų laiškus ir džiaugiuosi, kad 
jums taip patiko naujieji namai. Tai tikrai turėtų būti nuostabi 
ir nepaprasta vieta, net užsidegiau troškimu ją pamatyti. Prieš 
tris dienas atvykau į Krumą ir, kaip paprastai, geriau jaučiuosi 
kvėpuodamas tėvynės oru. Brangioji, laikas nenumaldomai 
eina ir pradedu jausti, kad esu nebe jaunas. Pasakykite Ruper- 
tui, kad visi vyrai parengti ir trokšta vykti į Visarioną. Jie tikrai 
šaunūs. Nemanau, kad kada nors regėjau šaunesnių. Trenira- 
vau ir mokiau juos kaip kareivius, be to, išmokiau daugelio 
amatų, kaip kas pasirinko. Taigi šalia Ruperto bus vyrai, kurie 
gali atlikti beveik bet kokį darbą. Žinoma, ne visi išmano visus 
amatus, bet tarp jų yra tų, kurie gali daryti kad ir ko reikės. Yra 
kalvių, dailidžių, balnininkų, sodininkų, vandentiekininkų, 

peiliakalių, ginklininkų. Visi gimė ūkininkais, bet įgijo ir me- 
džioklės Žinių — jie sudarys puikią namų darbininkų grupę. 
Beveik visi - puikūs šauliai. Mokiau juos naudotis revolveriu, 
fechtuotis ir valdyti palašą bei džiudžitsu meno; surengiau 
jiems karinį muštrą, paskyriau seržantus ir kapralus. Šį rytą 
atlikau patikrinimą ir patikinu jus, brangioji, jie ištreniruoti ne 
prasčiau, 0 gal ir geriau nei Karališkoji gvardija. Didžiuojuosi 
savo klano vyrais! 

Manau, išmintingai siūlote vežti merginas kartu ir dar iš- 
mintingiau dėl vedybų. Manyčiau, įsikūrus svetimoje šaly- 
je bus daugiau besituokiančių. Kadangi Rupertas ketina ten 
įsikurti, džiaugiuosi, kad šalia turės nedidelę tautiečių kolo- 
niją. Jiems irgi tai bus naudinga, žinau, brangioji, jis neskriaus 
tautiečių. Kalvos čia skurdžios, o gyvenimas sunkus ir kas me- 
tai reikia vis daugiau sklypų - anksčiau ar vėliau mūsų Žmo- 
nių vis mažės. Galbūt toli už imperijos sienų mūsų nedidelio 
Makelpių klano kolonija tam tikru būdu pasitarnaus tautai 
ir karaliui. Tai tik svajonė! Matau, kad būdamas čia pradedu 
suprasti vieną Isajos pranašystės dalį: „Jaunuoliai tesvajoja, o 
senoliai tesapnuoja.“ 

Be to, brangioji, kalbant apie sapnus: siunčiu kelias dėžes 
jūsų kambaryje buvusių knygų. Beveik visos skirtos keistai 
temai, kurią mes suprantame - aiškiaregystei, vaiduokliams, 
sapnams (štai kodėl prisiminiau), prietarams, vampyrams, 
vilkolakiams ir panašiems šiurpą keliantiems tautosakos objek- 
tams. Peržvelgiau keletą knygų ir mačiau jūsų žymes, pabrau- 
kimus ir pastabas, taigi pamaniau, kad pasigesite jų naujuose 
namuose. Esu tikras, kad jausitės geriau šalia turėdama šiuos 
senus draugus. Užrašiau knygų pavadinimus ir išsiunčiau 
sąrašą į Londoną, kad vėl mane aplankiusi jaustumėtės kaip 
namie visomis prasmėmis. Jei grįšite pas mane visam (jei įma- 
noma), tebebūsite labai laukiama. Tačiau esu tikras, kad Ru- 
pertas, kuris, žinau, labai jus myli, pasistengs padaryti jus 
laimingą ir nebenorėsite jo palikti. Taigi turėsiu dažniau ap- 
lankyti jus abu, net jei tektų ilgam išvykti iš Krumo. Keista, 
tiesa? Dabar, kai Rodžeris Meltonas taip maloniai su manimi 
pasielgė ir galiu vykti kur širdis geidžia, ir daryti ką noriu, 

vis labiau trokštu likti namuose, prie savo židinio. Nemanau, 
kad kas nors, išskyrus jus ar Rupertą, gali išvilioti mane iš 
čia. Pulkelyje, kaip jį vadinu, plušu be poilsio. Vyrai puikūs, 
esu tikras, jie darys mums garbę. Visos uniformos puikiai pa- 
siūtos. Tarp vyrų nerasite nė vieno, kuris neatrodytų kaip ka- 
rininkas. Džaneta, kai atvyksime užimti Visariono sargybos 
posto, didžiuositės jais. Manyčiau, porą mėnesių dar skirsiu 
viskam, ką dar galiu čia padaryti. Atvyksiu su jais. Rupertas 
parašė man, kad mano, jog bus patogiau atvykti tiesiai į mūsų 
laivą. Taigi po kelių savaičių atvykęs į Londoną atplauksiu 
tinkamu išnuomuotu laivu. Galėsime išvengti daugybės rū- 
pesčių ir mūsų žmonės mažiau nerimaus. Ar ne puiku plaukti 
vienu laivu, jei išnuomočiau pakankamai didelį, į kurį įlaipin- 
čiau ir visas mūsų merginas? Jie pažįsta vieni kitus. Mieloji, juk 
kareiviai lieka kareiviais, o merginos - merginomis. Ten bus 
giminaičių, klano vyrų ir moterų, būsiu ir aš - jų vadas. Pra- 
neškite man savo nuomonę ir valią šiuo klausimu. Ponas Tren- 
tas, su kuriuo mačiausi prieš išvykdamas iš Londono, paprašė 
manęs: „perduokite nuoširdžiausius mano linkėjimus“ - per- 
duodu žodis žodin. Trentas — puikus vyras, jis man patinka. 
Prieš baigiantis mėnesiui pažadėjo mane aplankyti. Tikiuosi, 
mėgaujatės vienas kito draugija. 

Sudie, mieloji, ir Viešpats tesergi jus ir mūsų brangųjį ber- 
niuką. 


Švelniai jus mylintis dėdė 
KOLINAS ALEKSANDRAS MAKELPIS 


TREČIA KNYGA - DAMOS PASIRODYMAS 
Ruperto Selindžerio dienoraštis 


1907 m. balandžio 3 d. 

Prieš išsamiai aprašydamas keistą šios nakties įvykį laukiau 
iki šios akimirkos — dabar gerokai po vidurdienio. Kalbėjausi 
su asmenimis, kurie, Žinau, yra normalūs. Kaip paprastai, pa- 
pusryčiavau su apetitu ir nebuvo jokių priežasčių manyti, kad 
mano sveikata prasta ar esu nepilno proto. Todėl iš esmės šis 
įrašas gali būti laikomas ne tik tiesa, bet ir tiksliu įvykio iki 
menkiausių smulkmenų aprašymu. Ištyriau tiek daug atvejų ir 
parengiau pakankamai pranešimų Parapsichologinių tyrimų 
draugijai, kad negaliu nepaisyti būtinybės kuo smulkiau ir 
kruopščiau aprašyti tokius dalykus. 

Vakar buvo 1907 m. balandžio 2 d., antradienis. Dieną lei- 
dau įdomiai, turėjau gana daug įvairių darbų. Papietavę su te- 
ta Džaneta po arbatėlės vaikštinėjome po sodus - ypač daug 
laiko skyrėme apžiūrėti sklypui, kuriame įveisime japoniško 
stiliaus sodą ir pavadinsime jį „Džanetos sodu“. Vilkėjome 
lietpalčius, nes netrukus prasidės smarkių liūčių sezonas, pa- 
našus į nežinia kiek truksiantį tvaną. Šiuo metu lyja su per- 
traukomis, bet liūtims artėjant prie pabaigos neabejotinai 
pradės pilti kaip iš kibiro. Vakarieniavome septintą. Po vaka- 
rienės surūkiau cigarą, paskui valandą sėdėjau su teta Dža- 
neta svetainėje. Atsisveikinome puse vienuoliktos. Grįžau į 
savo kambarį ir parašiau kelis laiškus. Dešimt minučių po 
vienuoliktos prisukau laikrodį, todėl tiksliai žinojau, kiek bu- 
vo valandų. Ruošdamasis gulti atitraukiau storą užuolaidą 
prieš duris, kurios atsiveria į marmurinius laiptus, vedančius į 

itališko stiliaus sodą. Prieš atitraukdamas užuolaidą užgesinau 
šviesas kambaryje — prieš miegą norėjau pasigrožėti gamta. 
Teta Džaneta turi senamadišką požiūrį (ar padorumo jausmą, 
vargiai žinau, kurį iš jų), kad reikia laikyti langus uždarytus, o 
užuolaidas užtrauktas. Pamažu ketinau priversti ją nepaisyti 
šios nuostatos mano kambario atžvilgiu, bet šiuo metu per- 
mainos tik parengiamosios stadijos ir, žinoma, neturiu skubėti 
arba per daug spirtis, nes tai ją užgautų. Ši naktis buvo viena 
tų, kai laikiausi senos tvarkos. Džiaugiausi galėdamas žval- 
gytis po sodą, nes vaizdas buvo savotiškai nuostabus. Jau il- 
gokai nelijo, nepaliaujama liūtis, kuri laikinai viską užliejo, 
praėjo, ir vanduo kai kuriose vietose greičiau lašėjo nei pylė. 
Turėtų prasidėti dulksna, nebe liūtys. Dėl mėnulio, protarpiais 
pasirodančio iš už dangumi plaukiančios debesų galybės, bu- 
vo labai šviesu. Kadangi mėnulis tai pasirodydavo, tai ding- 
davo, sodo krūmai ir statulos metė keistus šešėlius. Ilgas tiesus 
takas, nutiestas nuo marmurinių laiptų, pabarstytas puikiu 
smėliu, baltu dėl kvarco ir atneštu čia nuo pakrantės, esančios 
nuošalioje vietoje į pietus nuo pilies. Palei taką tai šen, tai ten 
augantys aukšti balti bugieniai, kukmedžiai, kadagiai, kiparisai 
ir įvairių spalvų klevai bei lanksvos ir jų šakos — visa buvo ap- 
šviesta iš už debesų išlindusio mėnulio ir priminė vaiduoklius. 
Daugelis vazų ir skulptūrų bei urnų prieblandoje liko panašūs į 
šmėklas ir atrodė keistesni nei paprastai. Praeitą naktį mėnulio 
šviesa buvo ypač ryški, todėl galėjau matyti ne tik sodus iki pat 
gynybinės sienos, bet ir didžiosios girios glūdumoje augančius 
medžius. Toliau prasideda kalnų grandinė, kur girioje augantys 
medžiai kelia sidabrines, panašias į liepsnas šakas, pakreipda- 
mi jas priklausomai nuo didelių stačių uolų ir iškilusių į žemės 
paviršių uolotų milžiniškų kalnų sausgyslių išsidėstymo. 

Kol gėrėjausi šiuo nuostabiu vaizdu, pamaniau, kad pama- 
čiau kažkokį baltą šmėkštelėjimą, panašų į neryškų blyksnį, 
pasirodantį tai prie vieno krūmo ar statulos, tai prie kitų - ir 
kiekvienas jų užstodavo tą pavidalą. Iš pradžių nebuvau tik- 
ras, ar tikrai kažką mačiau, o gal tik pasirodė. Tai savaime kėlė 
šiokį tokį nerimą, nes ilgai buvau mokomas akimirksniu pa- 
stebėti mane supančias smulkmenas, nuo kurių dažnai pri- 

klausė ne tik mano, bet ir kitų gyvybė, todėl įpratau pasitikėti 
savo akimis; ir bet kas, kas kelia nors menkiausią abejonę, 
daugiau ar mažiau yra susirūpinimo priežastis. Dabar, kai tai, 
ką pastebėjau, patraukė mano dėmesį, dar atidžiau įsižiūrėjau 
ir po akimirkos buvau patenkintas tuo, ką mačiau: judėjo ka- 
žin kas, apsirengęs baltai. Suprantama, to pakako, kad galvo- 
je gimtų mintis, įvairiais būdais mane įtikinėjanti, jog; tai vai- 
duoklių lankoma vieta. Tą mintį dar labiau pakurstė tetos 
Džanetos prietaringi įsitikinimai, sustiprėję dėl perskaitytų 
knygų apie slėpinius, o vėliau dėl mūsų atsiskyrėliško gyveni- 
mo būdo pilyje ir kasdienių pokalbių apie keistenybes. Ar 
verta stebėtis, kad visiškai pabudęs sąmoningai susirūpinau 
laukdamas tam tikrų tolesnių šio vaiduoklio - kokiu jį palai- 
kiau esant - apsireiškimų. Tai neabejotinai turėjo būti tam tik- 
ros rūšies apsireiškimas ar vaiduoklis, kuris judėjo be garso. 
Tam, kad geriau matyčiau ir girdėčiau, atsargiai atitraukiau 
sulenkiamąsias groteles, atidariau stiklines duris ir basas, vil- 
kėdamas tik pižamą išėjau į marmuro terasą. Koks šaltas buvo 
šlapias marmuras! Kaip slogiai kvepėjo lietaus užlietas sodas! 
Tarsi naktis, drėgmė ir net mėnulio šviesa traukė aromatą iš 
visų žydinčių gėlių. Atrodė, kad naktis sunkiai alsavo, pusiau 
apsvaigusi! Stovėjau marmurinių laiptų viršuje ir visas vaiz- 
das, atsivėręs priešais mane, buvo nepaprastai vaiduokliškas — 
balto marmuro terasa ir balti laiptai, baltu kvarciniu smėliu 
pabarstyti takeliai, žėrintys dėl protarpiais prasiskverbiančios 
mėnulio šviesos; balti, žalsvoki arba gelsvoki krūmai - viskas 
atrodė neryšku ir vaiduokliška tokioje kerinčioje šviesoje, o 
kur dar baltos statulos ir vazos. Tarp jų vis dar be garso šmėkš- 
čiojo toji paslaptinga nepagaunama figūra; negaliu pasakyti, ji 
reali ar mano vaizduotės padarinys. Įdėmiai įsiklausydamas 
sulaikiau kvėpavimą, bet girdėjau tik nakties garsų skleidėjus. 
Girioje ūkė pelėdos, aplink tyliai pasinaudoję tuo, kad nustojo 
lyti, tarsi šešėliai šmėkščiojo šikšnosparniai. Tačiau daugiau 
nebuvo jokio vaiduoklio ar šmėklos, ar kad ir kas tai būtų, 
ženklo - gal tai tebuvo vaizduotės vaisius. 

Taigi šiek tiek luktelėjęs grįžau į kambarį, uždariau langą, 
užstūmiau groteles ir užtraukiau storą užuolaidą, paskui už- 

pūčiau žvakę ir tamsoje atsiguliau į lovą. Po kelių minučių tik- 
riausiai užmigau. 

— Kas tai? — beveik girdėjau galvoje skambančius žodžius, 
kai pabudęs atsisėdau lovoje. Atmintyje aiškiau nei dabar gir- 
dėjau nerimastingą garsą, primenantį silpną barbenimą į lan- 
gą. Akimirką laukdamas, kad barbenimas pasikartos, sėdėjau 
ausis ištempęs, mechaniškai, bet tankiai kvėpavau, o širdis 
plakė taip greitai, kad nedrąsūs asmenys pavadintų tai baime. 
Tyloje jis vėl pasigirdo - šį kartą labai labai silpnai, bet neabejo- 
tinai kažkas barbeno į stiklines duris. 

Pašokau iš lovos, atitraukiau užuolaidą ir akimirką sustin- 
gau iš nuostabos. 

Ten, balkone, spindinčioje mėnulio šviesoje stovėjo mote- 
ris, susisupusi į baltas, permirkusias įkapes, nuo kurių ant 
marmurinių grindų lašėjo vanduo, sudarydamas balą, lėtai 
tekančią žemyn šlapiais laiptais. Elgsena ir drabužiai bei ap- 
linkybės - visa piršo mintį, kad, nors ji judėjo ir kalbėjo, prie- 
šais mane stovi ne gyvas, 0 miręs žmogus. Ji buvo jauna ir 
labai graži, bet mirtinai išblyškusi. Nors jos išblyškęs veidas 
buvo ramus, dėl ko ji atrodė tokia pat šalta kaip šlapias mar- 
muras, ant kurio stovėjo, jos tamsios akys spindėjo keistai, bet 
viliojančiai. Net neryškioje mėnulio šviesoje, kuri, nepaisant 
visko, buvo greičiau apgaulinga nei teikė šviesos, negalėjau 
nepastebėti vienos retos jos akių savybės. Kiekvieno Žmogaus 
akys žiba savaip - todėl atrodo, kad mūsų žvilgsnyje spindi 
žvaigždės. Kaskart jai sujudėjus Žvaigždės jos akyse sužėrė- 
davo nauju grožiu, dar nuostabesne ir spindulingesne jėga. 
Kai atitraukiau storą užuolaidą, ji maldaujamai žiūrėjo į mane 
ir išraiškingais mostais prašė ją įleisti. Nesąmoningai paklu- 
sau - nustūmiau plienines groteles ir atidariau stiklines duris. 
Kai stiklinės durys atsidarė, pastebėjau, kad ji dreba. Rodės, ji 
tokia nusilpusi nuo šalčio, kad beveik negalėjo judėti. Pajutęs 
jos bejėgiškumą nebegalvojau apie situacijos keistumą. Nors 
vilkėjo įkapes, negalvojau, kaip ją išvaduoti iš mirties gniaužtų. 
Paprasčiausiai visiškai apie tai negalvojau: tenkinausi priim- 
damas dalykus tokius, kokie jie buvo - ji - moteris, atsidūrusi 
tam tikroje siaubingoje bėdoje, ir to pakako. 

Man svarbūs mano jausmai, nes vėliau galėsiu jais pasi- 
remti mėgindamas suvokti įvykius arba lygindamas jų seką. 
Viskas taip keista ir neįprasta, kad šis įrašas vėliau gali suteikti 
tam tikrą orientyrą ar raktą kam nors, kas, priešingu atveju, 
liktų nesuprantama. Visada maniau, kad sunkiai supranta- 
mais klausimais pirmieji įspūdžiai tikroviškesni nei vėlesnės 
išvados. Mes, žmonės, nuojauta, priešingai nei protu, pasitiki- 
me per mažai, nors ji - didžioji Gamtos dovana visiems gy- 
viems padarams, kad šie galėtų apsiginti ir gyventi. 

Išėjau į balkoną negalvodamas, kad vilkiu pižamą, paju- 
tau, kad moteris buvo sustingusi ir vargiai galėjo judėti. Net 
tada, kai pakviečiau įeiti ir papildžiau žodžius judesiais, jei 
nesuprastų mano kalbos, ji stovėjo lyg suakmenėjusi, tik šiek 
tiek svirduliavo tarsi jai liko tik tiek jėgų, kad galėtų išsilaikyti 
ant kojų. Baiminausi dėl tokios jos būklės, nes bet kuriuo me- 
tu galėjo kristi negyva. Taigi paėmiau ją už rankos, kad įves- 
čiau į kambarį. Tačiau ji atrodė per silpna net pabandyti žengti 
žingsnį. Kai švelniai patraukiau ją norėdamas padėti, ji susvir- 
duliavo ir būtų parkritusi, jei nebūčiau pagavęs į glėbį. Paskui 
pusiau pakėlęs įvedžiau į kambarį. Jos kojos, išvaduotos nuo 
kūno svorio, vos rėmė žemę, ir taip, beveik man nešant ją ant 
rankų, įėjome į kambarį. Ji buvo leisgyvė; turėjau duoti jai pa- 
ilsėti. Paklusdamas jos judesiui, uždariau stiklines duris ir 
užstūmiau skląstį. Manau, kambario šiluma — nors jame buvo 
vėsu, bet šilčiau nei drėgname lauke - greitai paveikė ją, aki- 
mirką atrodė, kad ji pradeda atsigauti. Po kelių sekundžių, tarsi 
būtų atgavusi jėgas, pati užtraukė storą užuolaidą. Atsidūrėme 
aklinoje tamsoje, kurioje išgirdau ją angliškai sakant: 

— Šviesos. Uždekite žvakę! 

Suradau degtukus ir tuojau pat uždegiau žvakę. Įsižiebus 
dagčiui, ji priėjo prie durų ir patikrino, ar šios užrakintos ir ar 
skląstis užstumtas. Įsitikinusi, kad viskas gerai, priėjo prie ma- 
nęs, jos permirkusios įkapės paliko drėgną pėdsaką ant žalio 
kilimo. Tuo metu žvakė pakankamai įsidegė leisdama aiškiai 
ją matyti. Ji drebėjo ir virpėjo lyg drugio krečiama; susisupo 
į permirkusias įkapes ir atrodė graudžiai. Nesąmoningai pa- 
klausiau: 

— Ar galiu jums kuo nors padėti? 

Ji atsakė angliškai vis dar virpančiu balsu, beveik persmel- 
kiančiu švelnumu, kuris, atrodė, kažkaip įsiskverbė tiesiai į 
širdį ir keistai mane paveikė. 

— Sušildykite mane. 

Nuskubėjau prie židinio. Jame nebuvo malkų, kad būtų 
galima užkurti ugnį. Pasisukęs į ją tariau: 

— Luktelėkite čia kelias minutes. Pakviesiu ką nors, kas at- 
neštų malkų ir užkurtų ugnį. 

Kai tuojau pat atsakė, jos balsas skambėjo ryžtingai. 

— Ne, ne! Geriau liksiu... - akimirką padvejojo, bet sugrie- 
busi įkapių kraštą paskubomis tęsė, — ...kokia esu. Pasitikiu ju- 
mis — daugiau niekuo kitu, todėl neturėtumėte apgauti mano 
pasitikėjimo. — Beveik akimirksniu baugščiai suvirpėjo, vėl 
prisitraukė įkapes taip graudžiai, kad man suspaudė širdį. 

Manau, esu praktiškas Žmogus. Įpratęs veikti. Paėmiau ša- 
lia lovos savo vietoje gulintį tamsiai rudą medvilninį chalatą — 
žinoma, jis buvo labai ilgas - ir padavęs pasakiau: 

— Apsivilkite jį. Tai vienintelis šiltas daiktas, kuris tiktų. Pa- 
laukite, turite nusivilkti šias permirkusias — permirkusias... — 
ieškojau tinkamesnio žodžio, kuris jos neįžeistų — ...šią sukne- 
lę - šį drabužį - kostiumą — kad ir kas tai yra. - Parodžiau į 
kambario kampe stovėjusią kartūno širmą, atitveriančią mano 
vonią, kur gulėjo išvakarėse paruošta šalta kempinė, nes anks- 
ti keliuosi. 

Ji rimtai nusilenkė ir paėmusi chalatą ilga, balta, dailia ran- 
ka nusinešė jį už širmos. Buvo girdėti silpnas šnaresys ir tada 
tylus šleptelėjimas, kai permirkęs drabužis nukrito ant grindų; 
paskui pasigirdo greitesnis šnaresys, o po minutės ji išėjo nuo 
galvos iki kojų susisupusi į ilgą medvilninį chalatą, kuris vil- 
kosi grindimis, nors ji buvo aukšta. Vis dėlto skausmingai 
tebedrebėjo. Paėmęs nuo indaujos grafiną su brendžiu ir stik- 
linę pasiūliau šiek tiek įpilti, bet mostelėjusi ranka atsisakė, 
nors sunkiai aimanavo. 

— Ak, taip sušalau - taip sušalau! - kaleno dantimis. 

Man kėlė skausmą jos liūdna būklė. Iš nevilties sutrikęs, 
nes nežinojau, ką daryti, tariau: 

— Pasakykite, ką galiu padaryti, kad padėčiau jums, ir aš 
padarysiu. Nekviesiu pagalbos; čia nėra ugnies — nieko, kad 
galima būtų ją užkurti; nenorite išgerti šiek tiek brendžio. Ką, 
po galais, galiu padaryti, kad sušiltumėte? 

Išgirdęs jos atsakymą nustebau, nors jis buvo pakankamai 
praktiškas — toks praktiškas, kad neišdrįsau to pasiūlyti. Prieš 
prabildama keletą sekundžių žvelgė tiesiai į mane. Paskui su 
mergaitiško nekaltumo išraiška, kuri nuginklavo įtarimus ir 
tuojau pat įtikino mane savo atviraširdišku pasitikėjimu, tarė 
balsu, kuris iš karto mane sujaudino ir sukėlė mano gailestį. 

— Leiskite pailsėti valandėlę ir užklokite apklotu. Taip ga- 
lėsiu sušilti. Mirštu nuo šalčio. Mane kausto mirtina baimė. 
Atsisėskite šalia ir leiskite laikyti jus už rankos. Esate tvirtas, 
stiprus ir atrodote drąsus. Tai nuramins mane. Nesu bailė, bet 
šiąnakt baimė smaugia mane. Vargiai galiu kvėpuoti. Leiskite 
čia likti, kol sušilsiu. Jei tik žinotumėte, ką man teko iškęsti ir 
ką tebekenčiu, esu tikra, kad pajustumėte man gailestį ir pa- 
dėtumėte. 

Pasakyti, kad buvau nustebęs, būtų švelnus mano jausmų 
apibūdinimas. Nebuvau apstulbęs. Mano gyvenimas nebuvo 
toks, kad neatskirčiau apsimestinio drovumo. Keliauti į keistas 
vietas pas svetimus žmones, su nesuprantamais požiūriais — 
įgyti savotiškos patirties ir kartais patirti keistų nuotykių: vy- 
ras, kuriam svetimos Žmogui būdingos aistros, nėra tas, kuris 
tiktų nuotykių kupinam gyvenimui, kokį pats gyvenau. Ta- 
čiau net aistringas ir patirties turintis vyras, net drovuolis, kai 
gerbia moterį ir jam rūpi jos nuomonė, gali apstulbti. Jis turi 
pasitelkti visą savo kilnumą ir santūrumą jai apsaugoti. Net 
jei ji atsidurtų dviprasmiškoje padėtyje, jos garbė šaukiasi jo 
garbės. Tai šauksmas, kuris negali - neturi - likti be atsako. 
Pasigirdus tokiam trimito garsui kuriam laikui net aistra turi 
pasitraukti į šalį. 

Gerbiau šią moterį - labai gerbiau. Jos jaunystę, grožį ir nai- 
vumą; pastebėjau, kad ji nepaiso etiketo, persiduodančio per 
paveldimą tradicinį orumą; jos siaubinga baimė ir kančia - turi 
būti kažko daugiau jos liūdnoje padėtyje nei galima maty- 
ti — visa tai kelia pagarbą. Vis dėlto pagalvojau, kad būtina 

paprieštarauti nesmagiam pasiūlymui. Sakydamas tai tikrai 
jaučiausi kaip kvailys ir storžievis. Galiu nuoširdžiai pasakyti, 
kad dariau tai tik jos labui ir geriausių paskatų vedinas, toks jau 
esu. Jaučiausi baisiai nesmagiai ir užsikirtau prieš ištardamas: 

— Be abejo - formalumai! Būsite čia viena per naktį! Viešoji 
nuomonė - formalumas... 

Ji pertraukė mane be galo oriai - taip oriai, kad buvau pri- 
verstas nutilti, tarsi prie gerklės kas būtų pridėjęs lenktinį peilį, 
ir neabejotinai pajutau esąs jos pavaldinys. Tačiau šis orumas 
buvo toks maloningai naivus ir nuoširdus, jame jautėsi toks ne- 
paprastas savigarbos supratimas —- kad suvokiau savo padėtį, 
todėl negalėjau nei pykti, nei įsižeisti. Tegalėjau jausti gėdą dėl 
savo mąstymo ir dorovės smulkmeniškumo. Tardama šiuos 
žodžius ledo šaltumo balsu — dabar tiek dvasiniu, tiek kūniš- 
ku - atrodė, tarsi Išdidumo įsikūnijimas. 

— Ką man reiškia formalumai ar papročiai! Jei tik Žinotu- 
mėte, iš kur atkeliavau - gyvenimas (jei tai galima taip pava- 
dinti), kurį gyvenu —- vienatvė - siaubas! Ir dar turiu paisyti 
papročių nusileisdama asmeninei veiksmų laisvei. Net tokia, 
kokia esu - net čia ir vilkėdama šį apdarą - esu aukščiau pa- 
pročių. Man nerūpi formalumai ir jie nevaržo manęs. Bent tai 
laimėjau už patirtas kančias, net jei nebeteks patirti to kokiu 
nors kitu būdu. Leiskite pasilikti. - Paskutinius žodžius ištarė 
maldaujamai, nepaisydama viso savo išdidumo. Tai sakant jos 
balse vis tiek skambėjo aukštos natos - tame, ką sakė ir darė, 
jos pozoje ir judesiuose, balso skambesyje, išdidžioje laikyse- 
noje ir nepalenkiamame spindinčių akių žvilgsnyje, kurio ne- 
pajėgiau atremti, matėsi išdidumas. Joje ir jos drabužiuose 
buvo kažin kas nepaprastai didinga, kad susidūrus akis į akį 
su jos orumu mano silpnas mėginimas paisyti dorovės atrodė 
menkas, kvailas ir ne vietoje. Netaręs nė žodžio paėmiau nuo 
senovinės komodos krūvą apklotų; keliais užklojau ją, paskui 
atitraukiau lovatiesę, ji atsigulė ir išsitiesė lovoje visu ūgiu. Pa- 
ėmiau kėdę ir atsisėdau šalia. Kai ji ištiesė ranką iš po apklotų 
krūvos, paėmiau ją tardamas: 

— Sušilkite ir pailsėkite. Pamiegokite, jei galite. Jums nebe- 
reikia bijoti - saugosiu jus, net jei man tai kainuotų gyvybę. 

Ji dėkinga pažvelgė į mane, jos spindinčios akys dar la- 
biau suspindėjo tokia šviesa prieš kurią nublanko net žvakės, 
užstotos mano kūno, liepsna... Ji buvo šalta kaip ledas, kaleno 
dantimis taip smarkiai, kad baiminausi, jog dėl permirkusių 
įkapių nepasigautų kokios ligos. Vis dėlto jaučiausi toks ne- 
rangus, kad negaliu rasti žodžių savo nuogąstavimams iš- 
reikšti; be to, vargiai iš viso drįsau pasakyti ką nors apie ją 
po tų išdidžių žodžių, kuriais ji sutiko mano geranorišką pro- 
testą. Buvau jai tik prieglobsčio ir šilumos teikėjas — tai men- 
kino mane kaip asmenį. Ką galėjau padaryti esant tokioms 
žeminančioms aplinkybėms? Tik tyliai sėdėti ir laukti, kaip 
toliau rutuliosis įvykiai. 

Pamažu ji vis tyliau ir tyliau kaleno dantimis, nes pagaliau 
sušilo. Nors buvau išsibudinęs, jutau, kaip mane veikia ši tyla - 
suėmė miegas. Kelis kartus bandžiau jį nuvyti, bet kadangi 
negalėjau laisvai judėti nesukeldamas nerimo savo keistai ir 
gražiai viešniai, turėjau nusileisti snauduliui. Tebebuvau ap- 
stulbęs iš nuostabos, todėl negalėjau blaiviai mąstyti. Man te- 
liko valdytis ir laukti. Prieš sutelkdamas mintis užmigau. 

Pabudau iš apėmusių miegų išgirdęs gaidžio giedojimą 
kažkuriame pilies fligelyje. Mirtinai ramiai gulėjusios figūros 
krūtinė lėtai kilnojosi, bet tą pačią akimirką, kai pasigirdo gie- 
dojimas, ji ėmė tankiau kvėpuoti. Garsas pasiekė jos miego 
vartus. Greitai, grakščiai ji nušoko nuo lovos ant grindų ir atsi- 
stojusi visu ūgiu piktai sušnibždėjo: 

— Išleiskite! Turiu eiti! Turiu eiti! 

Tuo metu buvau visiškai pabudęs ir akimirksniu viską pri- 
siminiau, nes to niekada nepamiršiu —- niekada negalėsiu pa- 
miršti: beveik iki galo sudegusios žvakės skleidžiama blanki 
šviesa atrodė dar blankesnė dėl pirmo blausaus aušros spin- 
dulio, prasiskverbusio pro storos užuolaidos kraštą; aukšta, 
liekna figūra, apsivilkusi rudu chalatu, kurio apačia vilkosi 
grindimis, juodų, šviesoje žvilgančių plaukų, dar labiau pa- 
brėžiančių jos marmuro baltumo veidą, kuriame juodos akys 
per žvaigždes spinduliavo liepsningą švytėjimą. Atrodė, kad 
ji skubėjo apimta nepaprasto susijaudinimo; jos nekantrumas 
buvo begalinis. 

Buvau taip apstulbęs, be to, mieguistas, kad nemėginau 
jos sustabdyti, bet nesąmoningai vykdžiau jos norus. Kai ji už- 
bėgo už širmos, ir - kiek galėjau spręsti iš garso, greitai nusi- 
metė šiltą chalatą ir vėl apsivilko šaltas kaip ledas, šlapias įka- 
pes, atitraukiau užuolaidą ir atstūmiau stiklinių durų skląstį. 
Kai tai padariau, ji jau stovėjo už manęs drebėdama. Kai ati- 
dariau duris, ji greitai, be garso, agoniškai virpėdama išbėgo. 
Skubėdama pro mane sumurmėjo taip tyliai, kad vos girdėjosi 
per dantų kalenimą. 

— Ak, dėkoju - tūkstantį kartų dėkoju! Tačiau turiu eiti. Tu- 
riu! Turiu! Vėl ateisiu ir pasistengsiu išreikšti savo dėkingu- 
mą. Iki to laiko nesmerkite manęs už nedėkingumą. - Ir išėjo. 

Žvelgiau įkandin, kai ji ėjo baltu taku šmėkščiodama nuo 
vieno krūmo prie kito arba nuo vienos statulos prie kitos taip, 
kaip atėjo. Šaltoje auštančios dienos šviesoje ji atrodė vaiduok- 
liškiau nei juodos nakties tamsoje. 

Kai dingo miško šešėlyje, dar ilgai stovėjau terasoje žvelg- 
damas ir vildamasis, kad gal akimirkai vėl ją pamatysiu: ne- 
abejojau, kad ji kažkaip keistai mane traukė. Net tada jutau tų 
nuostabių spindinčių akių žvilgsnį, kuris visada mane lydės, 
kol būsiu gyvas. Buvo kažkokio žavesio, kuris įsiskverbė giliau 
nei į mano akis, kūną ar širdį — giliai į pačias mano sielos gel- 
mes. Galvoje viskas susimaišė taip, kad sunkiai galėjau aiškiai 
mąstyti. Viskas priminė sapną; tikrovė atrodė tolima. Nebekėlė 
abejonių, kad vaiduokliška figūra, kuri buvo taip arti manęs 
tamsiomis nakties valandomis, buvo iš kūno ir kraujo. Tačiau 
ji buvo tokia šalta, tokia šalta! Niekaip negalėjau sutelkti min- 
čių į kitą teiginį: ar mano ranką laikė gyva moteris, ar lavonas, 
kuriam laikui ar progai kažkokiu keistu būdu atgaivintas. 

Net jei būčiau norėjęs, būtų buvę per sunku susikaupti, bet 
aš to ir nenorėjau. Be abejonės, visa paaiškės vėliau. Iki tol no- 
rėjau svajoti, kaip bet kuris kitas laimingasis svajoja, nors ir 
būtų kankinančių dvejonių, niūrių minčių, abejonių ar siaubo. 

Uždariau langą ir užtraukiau užuolaidą, tik dabar, kai ma- 
no basos kojos ėmė šilti ant minkšto kilimo, pajutau, kaip buvo 
šalta stovėti ant šlapių marmurinių terasos grindų. Norėdamas 
sušilti atsiguliau į lovą, kurioje ji gulėjo. Sušilęs pamėginau 

blaiviai mąstyti. Neilgai gvildenau nakties įvykį - arba tai, kas 
atmintyje iškildavo kaip faktai. Tačiau mąstant apie tai, rodės, 
bet kokia galima išvada silpnėja ir suvokiau, kad bergždžiai 
bandau sutaikyti gyvenimo logiką ir niūrų nakties epizodą. 
Per daug stengiausi susitelkti, o kas man beliko; pertrauktas 
miegas primygtinai reikalavo savo ir negalėjau su juo kovoti. 
Nežinau, ką sapnavau - jei iš viso sapnavau. Težinojau, kad 
buvau pasiruošęs pabusti, kai atėjo laikas. Kažkas smarkiai 
beldėsi į duris. Po akimirkos pašokau iš lovos visiškai nuvijęs 
visus miegus, atstūmiau skląstį ir grįžau į lovą. Išgirdau sku- 
botą klausimą: 

— Ar galiu įeiti? 

Įėjo teta Džaneta. Panašu, kad mane pamačiusi pajuto pa- 
lengvėjimą ir nė nepaprašyta paaiškino, kodėl taip nerimavo. 

— Ak, berniuk, visą naktį taip nerimavau dėl tavęs. Mačiau 
viziją ar regėjimą, ar kažką panašaus į šiurpias fantazijas. Bi- 
jau, kad... - tai sakydama atitraukė užuolaidą ir pastebėjusi 
drėgnus pėdsakus ant grindų pakreipė kalbą kita linkme. — 
Berniuk, ką padarei miegamajam? Ak, kokia netvarka! Smerk- 
tina taip vargti ir švaistytis... — ir taip toliau. Buvau laimingas 
girdėdamas šią tiradą, kurią pasakytų kiekviena gera šeimi- 
ninkė piktindamasi, kad nepaisoma jos nustatytos tvarkos. 
Kantriai klausiausi - jaučiau pasitenkinimą galvodamas, ką ji 
pamanytų (ir pasakytų), jei žinotų tiesą. Buvau labai laimin- 
gas, kad taip lengvai išsisukau. 


Ruperto dienoraščio tęsinys 


1907 m. balandžio 10 d. 

Keletą dienų po to, ką vadinu „epizodu“, keistai jaučiausi. 
Niekam - net tetai Džanetai - nepatikėjau savo paslapties. Net 
ji, miela ir atviraširdė bei liberalių pažiūrų moteris, galėjo ne- 
pakankamai gerai suprasti, kad teisingai ir pakančiai vertintų 
įvykį, o ir aš nenorėjau girdėti neigiamų pastabų apie savo keis- 
tą lankytoją. Kažin kodėl negalėjau pakęsti minties, kad kas 
nors prie jos priekabiautų ar ieškotų trūkumų, nors pakankamai 

keista, kad nuolat ieškojau būdų jai nuo savęs apginti; nepai- 
sant mano norų galvoje įkyriai kildavo visokiausių abejonių ir 
nesmagių klausimų, į kuriuos reikėjo atsakyti. Suvokiau, kad 
ginu ją kartais kaip moterį, kurią slegia dvasinė baimė ir fizi- 
nė kančia, kartais kaip būtybę, kuri nepaklūsta gyvenimą val- 
kaip į gyvą Žmogų, ar kaip į kažką, kas turi tam tikrą keistą 
būvį kitame pasaulyje ir tegali pasiremti mūsų gyvybe. Abe- 
jonių kankinama vaizduotė ir mintys apie blogį, pavojų, ne- 
tikrumą, net baimę, taip atkakliai ir įvairiomis formomis ap- 
niko mane, kad suvokiau, jog mano instinktyvus tylėjimas 
virsta užsibrėžtu tikslu. Šis instinktyvus atsargumas greitai 
pasiteisino, kai teta Džaneta logiškai pagrįsdama pasakė, ką 
galvoja. Ji buvo pilna niūrių spėjimų ir tai, apie ką galvojau, 
kėlė liguistas baimes. Pirmą kartą gyvenime mačiau tetą Dža- 
netą nervinantis! Ilgai slapta tikėjau ją turint tam tikrą dova- 
ną — aiškiaregystę ar kad ir ką, kas priklauso ypatingoms ga- 
lioms ar prietarais besiremiančiai išminčiai, o gal ir liguistam 
mąstymui. Galbūt šią įgimtą savybę sustiprino jos knygose, ku- 
rias atsiuntė seras Kolinas, aprašyti atvejai. Atrodo, ji dienų die- 
nas, išskyrus kai pasakodavo man apie geriausių ekspertų ap- 
rašytus pražūtingiausius ir baisiausius atsitikimus, skaitė šiuos 
darbus, kuriuose daugiausia buvo rašoma apie okultinius reiš- 
kinius. Prieš savaitę suvokiau, kad esu okultinių istorijų ir jų ap- 
sireiškimų, kuriuos vėliau patyriau per daugelį metų, ekspertas. 

Visi apmąstymai sukėlė man rūpestį - ypač po tetos Dža- 
netos garsiai išsakytų pastabų. Ji visada kalba remdamasi sa- 
vo įsitikinimais, taigi jos susirūpinimas buvo įrodymas, kad 
pradedu nerimauti; kai pats išnagrinėjau faktą, deja, priėjau 
išvadą, kad ji buvo teisi, bent iki šiol, nes mano elgesys kėlė rū- 
pestį. Vis dėlto tuo metu mano dvasinė būsena sulaikė mane 
nuo bet kokio prisipažinimo - tai tikroji priežastis, kodėl taip 
stipriai buvau pasinėręs į save ir buvau toks išsiblaškęs. Taip 
ir laikiausi, kankindamas save kaip ir anksčiau introspekci- 
niais klausinėjimais; o ji, būdama įžvalgi moteris, stebėjo ma- 
ne ir stengėsi rasti priežastį, toliau detaliai dėstydama savo 
įsitikinimus ir baimes. 

Mano vaizduotė virte virė dėl kasvakarinių pokalbių su 
teta, kai po vakarienės likdavome dviese - kitu metu vengiau 
klausinėti. Amžini jos prietarai vis vertė iš naujo nerimauti. 
Prieš daugelį metų maniau, kad ištyriau šios psichologijos sri- 
ties gelmes; bet naujas minčių etapas, aptiktas pačiose sielos 
gelmėse, kur mano gražiosios viešnios buvimas ir liūdnos 
bei baisios aplinkybės užvaldė mane, vėl sukeldamos nerimą 
savimanos klausimu. Pradėjau galvoti, kad turiu persvarstyti 
savo vertybes ir kitaip suprasti etinius įsitikinimus. Kad ir ką 
dariau, vis galvojau apie nesuprantamus dalykus, su kuriais 
susidūriau. Remdamasis ankstesne patirtimi ir nesąmoningai 
bandydamas iš eilės viską sudėlioti pradėjau narplioti šį atvejį. 


Taip mąstydamas prieš savo valią pripažinau aplinkybių, 
nepalankių mano viešniai ir jos aplinkai, panašumą į bruožus, 
tradicijos ir prietarų priskiriamus keistoms atgyvenoms, 
tebeklaidžiojančioms žeme, nors turėtų priklausyti mirties 
pasauliui; toks, kaip šis pusiau gyvenimas greičiau yra gyvojo 
numirėlio egzistencija, o ne tikras gyvenimas. Tai vampyrai ir 
vilkolakiai; šiai klasei tam tikra prasme galima priskirti antrąjį 
„aš“ — vieną tų dvilypių gyvenimų, dažniausiai priklausančių 
mussupančiai tikrovei. Taip patastralinio pasaulio būtybes. Bet 
kuriame iš išvardytų pasaulių esama materialių antgamtinių 
būtybių, kurios sukuriamos siekiant vienintelio pastovaus tik- 
slo. Nesvarbu, ar antgamtinė būtybė valdo sielą, ar siela, atsis- 
kyrusi nuo kūno, veikia pastarąją; arba kitaip: ar piktos jėgos 
valdo mirusį kūną, ar kūnas nepaleidžia piktos sielos dėl jos 
praeities. Nors būdai labai skirtingi, bet kuriuo atveju rezul- 
tatas toks pat: nesudarantys vienybės siela ir kūnas sujungti 
nežemiškos jėgos nežemiškų būdu nežemiškiems tikslams. 

Daug apie tai galvojau ir, pasitelkęs savo naktinių nuotykių 
patirtį, klaikų pavidalą, tiksliausiai apibūdinantį mano žaviąją 
viešnią, išsiaiškinau, kad ji turėtų būti vampyrė. Antrasis „aš“, 
astralinės būtybės ir kiti panašūs kūnai nesutapo su naktine 
patirtimi. Vilkolakis - panašus į vampyrą, todėl nėra prasmės 
jo klasifikuoti ar iš viso nagrinėti. Tada sutelkiau dėmesį į tai, 
kad Dama su įkapėmis (taip nusprendžiau ją vadinti) įgavo 

naują jėgą. Tetos Džanetos bibliotekoje radau užuominų, ku- 
riomis godžiai sekiau. Giliai širdyje nekenčiau šių ieškojimų 
ir norėjau liautis. Tačiau neturėjau tiek valios. Kad ir ką dary- 
čiau — niekada taip dažnai nevijau šalin abejonių, — naujos 
abejonės ir fantazijos užėmė senųjų vietą. Aplinkybės beveik 
atkartojo „Septynių velnių“ didaktinę alegoriją, kurioje apra- 
šomas piktųjų dvasių išvarymas. Galėjau suturėti abejones. 
Galėjau suvaldyti fantazijas. Tačiau abejonės ir fantazijos 
sukūrė tokią stipriai juntamą jėgą, kad buvau priverstas pri- 
imti bet kokį paslapingą skaitalą, galintį patvirtinti teikiančią 
pasitenkinimą mintį. Todėl nedrąsiai priėmiau vampyrės 
teoriją - bent jau kol atliksiu tyrimą taip bešališkai, kaip tik ga- 
liu. Slenkant dienoms tvirtėjo įsitikinimas. Kuo daugiau apie 
tai skaičiau, tuo daugiau tiesioginių įkalčių liudijo šios teorijos 
naudai. Kuo daugiau apie tai mąsčiau, tuo atkakliau tikėjau. 
Vėl ir vėl sklaidžiau tetos Džanetos knygas norėdamas rasti ką 
nors, kas paneigtų mano teoriją, bet bergždžiai. Kad ir kokie 
šiuo metu tvirti buvo mano įsitikinimai, radęs peno naujiems 
apmąstymams vėl sutrikau. 

Trumpai tariant, vampyrės teoriją liudijo faktai: 

Ji atėjo naktį —- remiantis teorija, tai laikas, kai vampyras 
gali laisvas judėti kaip patinka. 

Ji vilkėjo įkapes — būtina aplinkybė pakilti iš kapo ar ka- 
pavietės; drabužiai astraliniame pasaulyje nesvarbūs ir kitiems 
veiksniams neturi įtakos, taigi nieko paslaptingo. 

Jai reikėjo padėti įeiti į kambarį - griežta taisyklė, ką vienas 
skeptiškas okultizmo kritikas pavadintų „vampyro etiketu“. 

Išgirdusi gaidžio giedojimą įnirtingai skubėjo išeiti. 

Ji atrodė nepaprastai šalta; jos miegas buvo beveik nenor- 
malus savo intensyvumu, be to, ją pažadino gaidžio giedojimas. 

Išvardyti faktai rodo ją paklūstant tam tikriems dėsniams, 
nors ne visai tokiems, kokie valdo žmogų. Veikiama tokių ap- 
linkybių, kokias ji turėjo kentėti, jos gyvybinė jėga viršijo žmo- 
giškąją - lyg išgyventų nuolatinį prisikėlimą. Be to, toks ryžtas, 
kokį ji parodė, veikiama neaiškių priverstinių nurodymų, jos 
ledo šaltumo permirkusios įkapės, kuriomis ir vėl apsivilko 
išeidama naktį, buvo vargiai įprasta moteriai. 

Tačiau jei tai tiesa ir jei ji iš tikrųjų vampyrė, ar kitokia 
būtybė, kad ir kokia būtų, ar tokią būtybę, galima būtų iš- 
laisvinti pasitelkus kerus arba kitaip išvaryti piktąsias dva- 
sias? Rasti atsakymą — kitas mano uždavinys. Tiesą sakant, 
mane kamavo troškimo vėl ją pamatyti. Niekada anksčiau ne- 
buvau sujaudintas iki sielos gelmių. Nesvarbu, atėjo iš Dan- 
gaus ar Pragaro, iš žemės ar pakilo iš kapo, sieksiu grąžinti jai 
gyvenimą ir ramybę. Jei ji tikrai vampyrė, uždavinys gali būti 
sunkus ir kiek užtruksiu jį įgyvendindamas; jei ji nėra tokia ir 
jei tik ją supančios aplinkybės sudaro tokį įspūdį, uždavinys 
gali būti paprastesnis, o rezultatas malonesnis. Ne, ne malo- 
nesnis; kas gali būti maloniau nei grąžinti prarastą ar tariamai 
prarastą mylimos moters sielą! Štai pagaliau tiesa išplaukė į 
paviršių! Manau, įsimylėjau. Jei taip, man per vėlu su tuo ko- 
voti. Tegaliu kantriai laukti, kol vėl ją pamatysiu. Kol kas nie- 
ko negaliu padaryti. Visiškai nieko nežinau apie ją — net jos 
vardo. Kantrybės! 


Ruperto dienoraščio tęsinys 


1907 m. balandžio 16 d. 

Vienintelis palengvėjimas, kurį jutau bandydamas įminti 
mane persekiojančią Damos su įkapėmis mįslę, buvo nerimą 
keliantys įvykiai mano pasirinktoje šalyje. Neabejotinai yra 
kažkas daugiau, apie ką man nebuvo pranešta. Kalniečiai 
susirūpinę ir sunerimę klaidžioja pavieniui ir grupėmis, ren- 
kasi keistose vietose. Spėju, taip buvo ir senais laikais per slap- 
tai rengiamas sueigas, kai turkai, graikai, austrai, italai ir ru- 
sai mynė jiems ant kulnų. Tai nepaprastai mane jaudino, nes 
ilgai mąsčiau, kad turėčiau dalytis likimu su Mėlynųjų kalnų 
krašto gyventojais. Gerai tai ar blogai, bet noriu čia likti: Jy 
suis, jy reste.? Nuo šiol viskuo dalysiuos su Mėlynųjų kalnų 
krašto gyventojais ir nei Turkija, nei Graikija, nei Austrija, nei 
Italija, nei Rusija, net Prancūzija ar Vokietija, nei žmogus, nei 


12 Esu ir liksiu čia (pranc.) 

Dievas, nei velnias neprivers manęs atsisakyti savo tikslo. Su 
šiais patriotais dalysiuos likimu! Pirma atrodė, kad sunkiau- 
sia buvo pelnyti vyrų palankumą. Jie tokie išdidūs, tad baimi- 
nausi, kad net nesuteiks man garbės būti vienu jų! Tačiau kaž- 
kaip dalykai susiklostė savaime, nesvarbu, kaip sunku buvo 
pradžioje. Tiek to! Prisiminus įvykius, pradžia neturi reikšmės 
— ir jei taip buvo, tai jau nebesvarbu. Bet kuriuo atveju - ne- 
reikšminga. 

Vakar po pietų išgirdęs, kad netoliese ketinama surengti 
didelę sueigą, dalyvavau joje. Manau, turėjau pasisekimą. Jei 
tai ką nors įrodo, buvau pakilios nuotaikos ir patenkintas, 
kai išsiskirstėme. Nors teta Džaneta buvo liūdna ir nerimavo 
dėl sueigos, pasinaudojusi aiškiaregystės dovana nepamatė 
nieko, kas lemtų bloga. Kai linkėjau labos nakties, ji paprašė 
palenkti galvą. Kai padariau tai, padėjo savo rankas ant jos ir 
pavedžiojo aplink. Girdėjau, kaip sumurmėjo. 

— Keista! Nieko nejaučiu; galėčiau prisiekti, kad mačiau 
tai! 

Paprašiau paaiškinti, bet ji nesutiko. Pirmą kartą šiek tiek 
spyrėsi ir atsisakė net kalbėti apie tai. Nebuvo nei susirūpinusi, 
nei liūdna, taigi neturėjau priežasčių nerimauti. Nieko nepa- 
sakiau, palauksiu ir pamatysiu, kas bus. Dauguma paslapčių 
atskleidžiamos ar dingsta laikui bėgant. Tačiau apie sueigą, 
kol nepamiršau! 

Prisijungiau prie susirinkusių kalniečių, tikrai manau, kad 
dauguma džiaugėsi mane matydami, nors kai kurie jų atro- 
dė priešiškai nusiteikę, nepatenkinti. Vienybė - retas dalykas. 
Iš tikrųjų jos beveik neįmanoma pasiekti, o laisvoje visuo- 
menėje ji iš viso nepriimtina. Kai vienybė akivaizdi, sueigos 
trūkumas - emocijos, ardančios bendrą nuomonę, tikrąjį vie- 
nybės pagrindą. Todėl iš pradžių sueiga buvo šaltoka ir santūri. 
Tačiau netrukus jie atlyžo ir po kelių liepsningų prakalbų ma- 
nęs paprašė tarti žodį. Laimei, tik sužinojęs apie dėdės Ro- 
džerio norus, pradėjau mokytis Balkanų pusiasalio kalbos ir 
kadangi turiu tam tikrų gabumų kalboms ir daug patirties, 
netrukus ėmiau šį tą suprasti. Praleidęs čia kelias savaites ir 
turėdamas galimybę kasdien kalbėtis su vietiniais gyventojais 

jų gimtąja kalba išmokau suprasti tarimą ir intonacijas, taigi 
dabar jaučiausi gana laisvai ja kalbėdamas. Supratau kiekvieną 
per sueigą ištartą žodį ir, kai pradėjau kalbėti, pajutau, kad 
jie supranta, ką sakau. Tai patirtis, su kuria tam tikru būdu 
ir mastu susidūrė kiekvienas kalbantysis. Jis lyg ir nujaučia, 
ar jo klausomasi; jei atsako, tai neabejotinai supranta. Praeitą 
vakarą tai patyriau. Kalbėdamas kiekvieną akimirką jaučiau, 
pagaliau supratau, kad vyrai visiškai palaiko mano ketinimus, 
patikėjau jiems asmeninį tikslą. Tai buvo abipusio pasitikėjimo 
pradžia; baigdamas kalbėti pasakiau priėjęs išvadą, kad jiems 
apsiginti ir apsisaugoti bei tautai suvienyti labiausiai reikia 
ginklų —- naujausių modelių ginklų. Šioje vietoje jie pertraukė 
mane audringais pritarimo šūksniais, kurie taip sujaudino, 
kad pasakiau daugiau nei ketinau ir būčiau išdrįsęs: 

— Taip, - pakartojau, - apsisaugoti ir jūsų —- mūsų - šaliai 
suvienyti, nes atvykau gyventi tarp jūsų. Kol gyvybė rusens 
manyje, čia bus mano namai. Esu su jumis širdimi ir siela. Gy- 
vensiu, kovosiu petys į petį ir, jei reikės, mirsiu kartu su ju- 
mis! - Šioje vietoje šūksniai buvo nepakartojami ir jauni vyrai 
pakėlė savo ginklus, kad saliutuotų kaip priimta Mėlynųjų 
kalnų krašte. Tačiau akimirksniu valdytojas* iškėlė ranką 
ir judesiu liepė nutilti. Tą pačią akimirką įsivyravo tyla ir jis 
prabilo iš pradžių griežtai, bet vėliau atsiduodamas bendram 


*  Valdytojas - Mėlynųjų kalnų krašto valdininkas. Jis yra tam ti- 
kras pareigas einantis oficialus senųjų princų ir vyskupų, kadai- 
se valdžiusių šalį, įpėdinis. Laikui bėgant valdymo sistema buvo 
pakeista, bet funkcijos - apribotos asmeninės įtakos - išliko. Šiuo 
metu tautą valdo Taryba. Bažnyčiai (kuri, žinoma, priklauso Ry- 
tų Bažnyčiai) atstovauja arkivyskupas, sutelkęs savo rankose vi- 
sas dvasines funkcijas ir jų organizavimą. Šias dvi organizacijas 
(jos visiškai nepriklausomos viena nuo kitos) jungianti grandis 
yra valdytojas, kuris ex officio [lot. pagal užimamas pareigas] yra 
Tarybos narys. Pagal paprotį jis nebalsuoja, bet dalyvauja susi- 
rinkimuose kaip nepriklausomas patarėjas, kuriuo pasitiki abi 
tautą valdančios šalys. (aut. past.) 

tikslui pakėlė balsą ir kalbėjo labai iškilmingai. Jo žodžiai dar 
ilgai po sueigos skambėjo man ausyse ir kitos mintys sukosi 
galvoje. 

— Tylos! - nugriaudėjo balsas. - Nekelkime triukšmo, kad 
jo garsas neatsilieptų aidu girioje ar kalvose šiuo mūsų šaliai 
baisių sunkumų ir gresiančių pavojų metu. Pagalvokite apie 
šią sueigą, vykstančią čia slaptai, kad nė šnabždesys ištartų 
žodžių nebūtų išgirstas už jos ribų. Ar jūs, drąsūs Mėlynųjų 
kalnų krašto vyrai, atėjote čia per girią tarsi šešėliai tam, kad 
kai kurie iš jūsų neapgalvotai praneštų priešams apie slaptą 
sueigos tikslą? Jūsų ginklų griaudėjimas neabejotinai informa- 
tyviai suskambės ausyse tų, kurie linki mums bloga ir mėgina 
pakenkti. Mieli tautiečiai, ar žinote, jog turkas dar kartą pakilo, 
kad mums pakenktų? Šnipai sukruto ir artėja siekdami veikti 
prieš mūsų tautą, tai supykdė kalniečius taip, kad šie užsidegė 
aistra ir visa nušluos ugnimi ir kardu. Be to, kažkur šalyje yra 
išdavikas, todėl bet koks neatsargus nerūpestingumas gali pa- 
sitarnauti jų tikslui. Mūsų slapti veiksmai iškilo aikštėn. Turkų 
samdiniai arti sienų ir gali būti, kad kai kurie jų jau praėjo 
pro sargybą ir yra tarp mūsų neatpažinti. Todėl turime būti 
dvigubai atsargesni. Tikėkite manimi, kad dalysiuos su ju- 
mis, savo broliais, meile šiam narsiam anglui, atvykusiam pas 
mus dalytis mūsų liūdesiu ir troškimu, ir tikiu, kad tai mus 
palaikys. Mus visus vienija noras jį pagerbti — tačiau ne tokiu 
būdu, kai pavojus gali atskristi lyg ant meilės sparnų. Mano 
broliai, mūsų naujas brolis atvyko pas mus iš didžios tautos 
— tai galingoji Britanija, visada kovojanti laisvės vardu ir tarp 
tautų yra mūsų vienintelė draugė, kuri dabar padės mums 
pasiekti tikslą. Mes, Mėlynųjų kalnų krašto gyventojai, geriau 
ją pažįstame, nes ji stojo su kalaviju rankoje prieš mūsų priešus. 
Ir štai jos sūnus, dabar mūsų brolis, ištiesė mums milžino 
ranką ir atvėrė liūto širdį. Vėliau, kai pavojus nebesups mūsų, 
kai tyla bus mūsų išorinis sargas, pagerbsime jį kaip priimta 
mūsų šalyje. Tačiau iki tol jis neabejos, nes yra kilniaširdis, kad 
mūsų meilė ir padėka bei sveikinimai matuojami ne šauksmų 
garsumu. Kai ateis metas šauksmai suskambės jo garbei - ne 
tik šautuvai poškės, bet gaus varpai, griaudės pabūklai ir 

skambės galingas laisvų Žmonių, vieningai šaukiančių, bal- 
sas. Tačiau dabar turime būti išmintingi ir nebylūs, nes, tur- 
kas vėl beldžiasi į mūsų vartus. Deja! Grįžkime prie to, dėl 
ko susirinkome: dėl mūsų gražios ir kilnios šalies, kurią tauta 
myli visa širdimi. Dėl šios šalies mus apgaudinėja ir smurtauja 
prieš mus, todėl net savo nerimu dalijamės atsargiai. 

Šioje vietoje jis nutilo ir visi giliai sudejavo, šis garsas vis 
stiprėjo ir stiprėjo, kol miškai aplink mus, atrodo, palūžo nuo 
galingo, ilgo ir nepertraukiamo raudojimo. Kalbėtojas pamatė, 
kad pasiekė savo tikslą, ir baigė kalbą trumpu sakiniu. 

— Tačiau mūsų tautos tikslas išlieka! - tada iškalbingu mos- 
tu parodė į mane, kad tęsčiau, ir susiliejo su minia. 

Kaip galėjau net mėginti tęsti po tokio kalbėtojo vildama- 
sis, kad turėsiu pasisekimą? Paprasčiausiai pasakiau jiems, ką 
jau esu sakęs. 

— Kadangi jums reikia ginklų, nupirkau jų. Mano įgaliotinis 
mūsų sutartu kodu pranešė, kad parūpino man - mums - pen- 
kiasdešimt tūkstančių naujausio modelio prancūzų „Indžis- 
Malbrono“ šautuvų, kurie pranoksta visus kitus modelius, ir 
tiek šaudmenų, kad pakaktų metus trunkančiam karui. Jam 
jau perduota pirma partija, netrukus ji bus atvežta. Taip pat 
yra kitų karo ginklų, kuriais, kai jie bus atvežti, jei reikės, 
galėsime apginkluoti kiekvieną vyrą ir moterį - net vaikus — 
kad apgintų mūsų šalį. Mano broliai, esu su jumis ir varge, ir 
džiaugsme! 

Labai didžiavausi girdėdamas galingą, stiprėjantį šūksnį. 
Prieš tai jaučiausi pakilėtas, bet dabar šis asmeninis pasieki- 
mas beveik sujungė mane su kalniečiais. Džiaugiausi ilgais ne- 
paliaujamais plojimais, kad atgaučiau savitvardą. 

Buvau visiškai patenkintas, kad sueigos dalyviai neprašė 
kitų kalbėti, jie pradėjo skirstytis be jokio oficialaus perspėjimo. 
Abejoju, ar netrukus bus kitų sueigų. Oras ėmė bjurti - netru- 
kus prasidės kitas liūčių sezonas. Žinoma, nemalonu, bet liū- 
tys turi savo žavesio. Darganotu oru pas mane atėjo Dama su 
įkapėmis. Galbūt kai pradės lyti, ji vėl ateis. Visa siela tikiuosi, 
kad ateis. 

1907 m. balandžio 23 d. 

Lijo be paliovos ištisas keturias paras, todėl žemumos pri- 
mena pelkes. Saulės šviesoje visi kalnai spindėjo nuo bėgan- 
čių upelių ir krioklių. Be jokios akivaizdžios priežasties buvau 
keistai pakilios nuotaikos. Teta Džaneta sugadinoją palinkėjusi 
man, kaip paprastai sako, „Labos nakties“, ir patarusi būti at- 
sargiam, nes praeitą naktį sapne regėjo figūrą su įkapėmis. 
Baiminuosi, jai nepatinka, kad nevertinu to taip rimtai kaip ji. 
Neįžeisčiau jos pasaulio, jei galėčiau padėti susivokti, bet min- 
tis apie įkapes buvo taip arti tiesos, kad būsiu atsargus ir jokiu 
būdu neleisiu jai prisikasti prie savo paslapties. Taigi kai abe- 
jojau, ar Moiros vertina įsivaizduojamas įkapes kaip būtinybę, 
susijusią su manimi, jai būdingu tonu teta tarė: 

— Būk atsargus, berniuk. Nejuokauk su nežinomomis galio- 
mis. 

Galbūt dėl jos kalbų tai įstrigo į galvą. Moteriai nereikia to- 
kios pagalbos; ji visada šalia, bet kai tą naktį užrakinau kamba- 
rio duris, beveik nesitikėjau jos ten pamatyti. Nenorėjau mie- 
goti, todėl paėmiau tetos Džanetos knygą ir pradėjau skaityti. 
Antraštė skelbė: „Bekūnių dvasių galios ir ypatybės“. 

— Jūsų mokslo pradmenys, - kreipiausi į autorių, — vargiai 
yra patrauklūs, bet galiu šio to pasimokyti, ką galėčiau pri- 
taikyti. Perskaitysiu jūsų knygą. — Tačiau prieš pradėdamas 
skaityti nusprendžiau pažvelgti į sodą. Panašu, kad nuo apsi- 
lankymo nakties sodas įgavo naujo žavesio: retai būdavo nak- 
tų, kai prieš eidamas gulti nežvilgtelėdavau į sodą. Todėl ati- 
traukiau didelę užuolaidą ir pažvelgiau pro duris. 

Vaizdas buvo nuostabus, bet be gyvybės. Viskas buvo vai- 
duokliškai nuoga, sunkūs mėnesienos spinduliai prasiskver- 
bdavo pro dangumi plaukiančius debesis. Papūtė vėjas, lauke 
buvo drėgna ir šalta. Instinktyviai apsižvalgiau po kambarį 
ir pastebėjau, kad vieta ugniai užkurti paruošta: buvo smul- 
kiai sukapotų ir šalia židinio sukrautų malkų. Nuo pat tos 
nakties visada esu pasiruošęs užkurti ugnį. Dabar norėjau 
uždegti ją, bet nesiryžau, nes niekada to nedariau, nebent 

miegodavau lauke. Grįžau prie durų, atstūmiau skląstį ir išė- 
jau į terasą. Kai pažvelgiau į baltą taką ir leidau akims ap- 
rėpti sodo erdvę, kur viskas sublizgėdavo mėnesienai palie- 
tus drėgną daiktų paviršių, beveik nesitikėjau išvysiąs baltą 
figūrą, šmėkščiojančią tarp krūmų ir skulptūrų. Ankstesnis 
apsilankymas iškilo atmintyje taip gyvai, kad vargiai galėjau 
patikėti, jog tiek laiko praėjo nuo tos akimirkos. Regėjau tą 
patį vaizdą - ir vėl buvo vėlyvas vakaras. Gyvenimas Visari- 
one paprastas, keliuosi ir einu miegoti anksti - žymiai anks- 
čiau nei tą naktį. 

Pažvelgęs pamaniau, kad pastebėjau kažką baltą suspin- 
dėjus tolumoje. Tai tebuvo mėnulio spindulys, prasiskverbęs 
per nelygų debesies kraštą. Vis dėlto keistai susijaudinau. Pra- 
radau suvokimą. Situacija ar atsiminimas, o galbūt kokia pa- 
slaptinga jėga tarsi užhipnotizavo mane. Negalvodamas, ką 
darau, arba nesuvokdamas, kodėl tai darau, perėjau kambarį 
ir užkūriau ugnį. Paskui užpūčiau žvakę ir grįžau prie lango. 
Niekada negalvojau, kad galiu taip kvailai elgtis - stovėti prie 
durų už nugaros židiniui apšviečiant kambarį šioje šalyje, kur 
kiekvienas vyras visada nešiojasi ginklą. Vilkėjau vakaro dra- 
bužius — pro baltus marškinius puikiai matėsi mano krūtinė. 
Atidariau duris ir išėjau į terasą. Ilgai stovėjau mąstydamas. 
Visą laiką žvalgiausi po sodą. Kartą pamaniau, kad pamačiau 
judančią baltą figūrą, bet negalėjau jos sekti, pajutau, kad tuoj 
pradės lyti, todėl įėjau į kambarį, uždariau duris ir užtraukiau 
užuolaidą. Paskui suvokiau, kad kūrenasi jauki ugnis, priėjau 
prie židinio ir atsistojau priešais. 

Suklusau - lyg kartą pabarbenta į duris. Nuskubėjau prie 
jų ir atitraukiau užuolaidą. 

Ten, terasoje, lyjant lietui stovėjo figūra, vilkinti baltomis 
įkapėmis, atrodanti dar nelaimingesnė nei anksčiau. Kaip ir 
anąkart, ji atrodė mirtinai išblyškusi, bet akys žvelgė nekan- 
triai — tai buvo nauja. Manau, ją patraukė ugnis, dabar taip 
įsiliepsnojusi, kad sausos malkos traškėjo. Liepsnos metė šok- 
čiojančią šviesą kambaryje ir kiekvienas blyksnis nušviesdavo 
baltai apsirengusią figūrą pabrėždamas juodų akių spindesį ir 
nejudančias žvaigždes jose. 

Netaręs nė žodžio atidariau duris ir paėmęs ištiestą baltą 
ranką įvedžiau Damą su įkapėmis į kambarį. 

Kai įėjo ir pajuto liepsnojančios ugnies šilumą, jos akyse 
blykstelėjo laimingas žvilgsnis. Ji judėjo taip, tarsi bėgtų prie 
židinio, tačiau greitai atsitraukė, paskatinta atsargumo ins- 
tinktyviai apsižvalgė. Uždarė duris ir užstūmė skląstį, palie- 
tė svirtį, kad išslinktų grotelės, ir standžiai užtraukė užuolai- 
dą. Paskui nuskubėjo prie durų ir patikrino, ar jos užrakintos. 
Patenkinta tuo, kad viskas gerai, greitai priėjo prie ugnies ir 
atsiklaupusi priešais ištiesė rankas. Beveik akimirksniu per- 
mirkusios įkapės ėmė garuoti. Stovėjau nustebęs. Ji ėmėsi 
tokių atsargumo priemonių savo buvimo čia paslapčiai išsau- 
goti. Ji labai kentėjo — tai, ką darė, buvo akivaizdi kančios iš- 
raiška — ir norėjo apsisaugoti nuo nežinia kokio pavojaus. Tuo- 
met suvokiau, kad neturėčiau pulti jos kamantinėti, ko jokiu 
būdu sau neleisčiau. Vis tiek turiu ja pasirūpinti; toks šaltis 
gali sukelti plaučių uždegimą ir kitas ligas, nebent buvo imtąsi 
atsargumo priemonių. Vėl paėmiau chalatą, kurį ji vilkėjo 
praeitą kartą, ir padaviau mostu parodydamas į širmą, kurią 
paverčiau jai skirtu persirengimo kambariu. Nustebau, kai at- 
sisakė. Laukiau. Ir ji laukė, paskui padėjo chalatą ant akme- 
ninio židinio grotelių krašto. Paklausiau: 

— Ar nenorėtumėte persirengti kaip praeitą kartą? Tada 
jūsų... suknelė galės išdžiūti. Persirenkite! Man bus ramiau, jei 
vilkėsite sausą drabužį, paskui galėsite apsivilkti savąjį. 

— Kaip galiu persirengti, kai čia esate? 

Tai išgirdęs nustebau: praeitą kartą ji dėl to nesijaudino. 
Tik nusilenkiau - kalbėti mažiausia būtų netinkama - ir nu- 
ėjau prie durų. Užėjęs už užuolaidos, atidariau duris. Prieš iš- 
eidamas į terasą pažvelgiau kambarin ir tariau: 

— Neskubėkite. Nėra kur skubėti. Drįsčiau pasakyti, kad 
čia rasite visko, ko gali reikėti. Būsiu terasoje, kol pakviesi- 
te. - Tai pasakęs išėjau į terasą ir uždariau paskui save stikli- 
nes duris. 

Stovėjau žiūrėdamas į nuobodų vaizdą, rodės, kad mano 
galvoje viskas susimaišė. Viduje girdėjosi šnaresys, paskui pa- 
mačiau tamsiai rudą figūrą, slenkančią palei užuolaidos kraštą. 

Išlindo balta ranka ir ji mostu pakvietė įeiti. Įėjau, užstūmiau 
paskui save skląstį. Ji perėjo kambarį ir vėl atsiklaupė priešais 
ugnį ištiesdama rankas. Įkapės gulėjo šiek tiek praskleistos 
vienoje židinio pusėje ir smarkiai garavo. Paėmiau kelias pa- 
galvėles ir priegalvius ir sukroviau juos į krūvelę priešais ją. 

— Sėskitės čia, - tariau, — ir ramiai pailsėkite šilumoje. — 
Kai pažvelgė į mane spindinčiomis akimis, jos veidą nudažė 
sodrios spalvos, bet taip galėjo atrodyti dėl žioruojančios šilu- 
mos. Netarusi nė žodžio, bet pagarbiai linktelėjusi tuojau pat 
atsisėdo. Ant pečių uždėjau storą apklotą ir atsisėdau ant kė- 
dės už kelių pėdų nuo jos. 

Mažiausiai penkias ar šešias minutes sėdėjome tylėdami. 
Galų gale pasukusi galvą į mane prakalbo švelniu, tyliu bal- 
su. 

— Norėjau anksčiau ateiti, kad padėkočiau už jūsų labai 
mielą ir maloningą pagalbą, bet aplinkybės buvo tokios, kad 
negalėjau palikti savo... savo... — svyravo prieš tęsdama - 
„savo būsto. Negaliu, kaip daugelis, elgtis, kaip noriu. Mano 
egzistencija liūdna, šalta ir rūsti, pilna mane bauginančio siau- 
bo. Tačiau dėkoju jums. Nesisieloju, kad delsiau, kas valandą 
vis aiškiau matau, koks esate man geras ir supratingas bei už- 
jaučiantis. Viliuosi, kad kurią nors dieną suvoksite, koks malo- 
nus esate ir kokia esu jums už tai dėkinga. 

— Esu laimingas, kad galiu jums pasitarnauti, - pasakiau nė 
nepajutęs, kad ištiesiau ranką. 

Ji to tarsi nepastebėjo. Žvelgė į ugnį ir šiltas raudonis nu- 
dažė jos kaktą, skruostus bei kaklą. Priekaištas buvo toks man- 
dagus, kad negalėjai įsižeisti. Tai rodė jos drovumas ir santū- 
rumas: dabar neleistų man prisiartinti, net paliesti jos rankos. 
Tačiau mačiau, kad jos širdis neatstumia manęs — tai rodė 
nuostabios spindinčios juodos akys. Šie akių blyskstelėjimai - 
tikri liepsnojantys blyksniai prasiskverbdavo per jos neištartą 
sąlygą - visiškai išsklaidė bet kokias dvejones, kurių ji dėl ma- 
nęs galėjo turėti. Dabar buvau įsitikinęs, kad mano širdis pa- 
vergta. Žinojau, kad įsimylėjau - taip stipriai, kad jaučiau - jei 
šios moters, kad ir kas ji būtų, nebus šalia, mano ateitis bus 
visiškai tuščia. 

Netrukus paaiškėjo, kad ji neketina likti taip ilgai kaip pra- 
eitą kartą. Kai pilies laikrodis išmušė vidurnaktį, ji netikėtai 
pašoko ant kojų tardama: 

— Turiu eiti! Jau vidurnaktis! 

Tuojau pat atsistojau, jos energingi žodžiai akimirksniu iš- 
vaikė miegą, dėl nuovargio ir šilumos apgaubusį savo skraiste. 
Ji vėl skubėjo apimta susijaudinimo, todėl greitai nuėjau prie 
durų, bet kai atsigręžęs pažvelgiau, nepaisydama savo skubos 
ji tebestovėjo. Mostelėjau į širmą ir užlindau už užuolaidos, ati- 
dariau duris ir išėjau į terasą. Dingdamas už užuolaidos akies 

Ji išėjo pro duris neįtikėtinai greitai, vėl apsivilkusi tą siau- 
bingą apdarą. Basa šlapiu šaltu marmuru, dėl ko ėmė drebėti, 
pralėkdama pro mane sušnibždėjo: 

— Dar kartą dėkoju. Esate man geras. Kada nors tai supra- 
site. 

Vėl stovėjau terasoje, žiūrėjau, kaip lipdama laiptais ji nyks- 
ta tarsi šešėlis ir dingsta už artimiausio krūmo. Paskui pasiro- 
dydavo tai vienoje, tai kitoje vietoje nepaprastai skubėdama. 
Mėnulis pasislėpė už sunkių debesų virtinės, todėl nepakako 
šviesos įžiūrėti. Tegalėjau matyti blyškų mirgėjimą tai šen, tai 
ten, kai ji ėjo savo slaptu keliu. 

Ilgai stovėjau vienas terasoje galvodamas, sekdamas jos 
kelią ir stebėdamasis, kur galėtų būti galutinis jos kelionės tiks- 
las. Kadangi ji kalbėjo apie savo „būstą“, žinau, kad nuskriejo 
link aiškaus tikslo. 

Nebuvo prasmės stebėtis. Visiškai neišmaniau ją supančios 
aplinkos, todėl net negalėjau įspėti pradinės vietos. Grįžau 
į kambarį palikęs duris atdaras. Tarytum dabar viena mus 
skiriančia kliūtimi mažiau. Surinkau pagalvėles ir užklotus, 
gulėjusius priešais židinį, kuriame ugnis neliepsnojo, o degė 
tolygiai švytėdama, ir padėjau juos į vietą. Ryte, kaip ir anks- 
čiau, gali ateiti teta Džaneta, nenorėjau, kad gautų peno ap- 
mąstymams. Ji per daug sumani ir gali lengvai priartėti prie 
paslapties — ypač kai esu tetai toks artimas. Įdomu, ką pasaky- 
tų, jei pamatytų mane bučiuojantį pagalvę, ant kurios ilsėjosi 
mano gražiosios viešnios galva? 

Gulėjau lovoje saugomas nuo tamsos gęstančios ugnies 
švytėjimo, o galvoje įkyriai sukosi mintys: ji atėjo iš žemės, 
Dangaus ar pragaro — žavingoji viešnia buvo man brangesnė 
nei kas nors kitas pasaulyje. Šį kartą išeidama neužsiminė, kad 
grįš. Taip džiaugiausi jos buvimu ir taip nusiminiau, kad stai- 
ga išėjo, jog nesusiprotėjau paklausti. Kaip ir anksčiau, liko ga- 
limybė, kad ji grįš. Bet tai nuo manęs nepriklausė. 

Pakanka, kad anksti ryte atėjo teta Džaneta. Tebemiego- 
jau, kai ji pasibeldė į duris. Veikiamas pasąmonės net fiziškai 
pajutau garsą ir supratau jo priežastį. Tik visiškai pabudęs 
suvokiau, kad pasibeldė teta Džaneta ir laukia, kol pakviesiu 
ją įeiti. Pašokau ir atrakinęs duris grįžau į lovą. Įėjusi teta Dža- 
neta pajuto, kad kambaryje šalta. 

— Vaje, berniuk, mirtinai sušalsi šiame kambaryje. - Apsi- 
žvalgiusi ir pastebėjusi židinyje pelenus tęsė: —- Ak, juk nesi 
toks kvailas, tiesa, tau bent pakako sveiko proto užsikurti ug- 
nį. Džiaugiuosi, kad turėjai po ranka daug paruoštų sausų 
malkų. - Ji, matyt, pajuto, kad šaltas oras skverbiasi pro duris, 
priėjo ir atitraukė užuolaidą. Pamačiusi atdaras duris pakėlė 
rankas išreikšdama baimę, kuri man, žinančiam, kad nėra pa- 
grindo taip smarkiai nerimauti, buvo juokinga. Skubiai uždarė 
duris ir eidama prie mano lovos tarė: 

— Berniuk, tavo vargšė sena teta vėl išgyveno baisią nak- 
tį. 

— Vėl sapnavote, teta Džaneta? - paklausiau lengvabūdiš- 
kai, greičiau nerimtai, kaip man atrodė. 

Ji papurtė galvą ir atsakė. 

— Ne, Rupertai, nebent Viešpats per sapnus siunčia per- 
spėjimus, kuriuos mūsų dvasios tamsumas mano esant regė- 
jimus. 

Pakilau. Kai teta Džaneta vadina mane Rupertu, kaip visa- 
da vadindavo brangios mamos laikais, tai rimta. Kadangi tai 
grąžino mane į vaikystę, pagalvojau apie geriausią dalyką, ku- 
riuo ir ją galiu pradžiuginti, jei pavyktų - priminti senus lai- 
kus. Todėl pasislinkęs arčiau lovos krašto - kaip darydavau, 
kai buvau vaikas ir norėdavau ją nuraminti, - tariau: 

— Sėskitės, teta Džaneta, ir papasakokite. 

Ji tuojau pat linktelėjo ir jos veidą tarsi saulės spindulys 
nušvietė senų laimingų dienų prisiminimas. Ji atsisėdo, kaip 
kadaise suėmė mano rankas ir įdėjo savo ranką tarp jų. Jos 
akyse sužvilgo ašaros, kai pakėlė mano ranką ir pabučiavo ją 
kaip seniau. Tačiau tai buvo ir liūdna, ir juokinga scena: pase- 
nusi ir pražilusi, bet išlaikiusi mergaitiškos figūros lieknumą, 
smulkutė, daili kaip Dresdeno figūrėlė, metų rūpesčių išva- 
gotu veidu, bet nesavanaudiškų, švelnių ir kilnių bruožų teta 
Džaneta elegantiškai sėdėjo laikydama mano didelę ranką, 
žymiai didesnę už jos rankelę. Tarsi sena geroji fėja priešais 
gulintį milžiną - niekada nebuvau toks didelis kaip dabar, kai 
šalia buvo ši mažytė geroji mano gyvenimo fėja —- septynios 
pėdos prieš keturias pėdas. 

Kalbėjo kaip seniau, tarsi sekdama pasaką ketintų nura- 
minti išsigandusį vaiką. 

— Manau, regėjau viziją, nors tai galėjo būti ir sapnas. 
Nesvarbu kas, bet tai taip stipriai susiję su mano mažuoju 
berniuku, užaugusiu ir tapusiu milžinu, kad pabudau visa 
drebėdama. Brangus berniuk, manau, kad mačiau, kaip susi- 
tuokei. 

Tai suteikė man progą, nors ir menką, ją nuraminti, todėl 
nedelsdamas prakalbau. 

— Mieloji, ar verta dėl to jaudintis? Dar vakar kalbėjote, 
kad man reikėtų vesti ir susilaukti vaikų, kurie žaistų jums 
ant kelių, kaip jų tėvas žaisdavo, kai pats buvo bejėgis kūdikis. 

— Taip, berniuk, — rimtai atsakė ji. - Tačiau tavo vestuvės 
nebuvo tokios linksmos, kokių norėčiau. Tiesa, atrodei ją my- 
lįs visa širdimi. Jos juodos akys ir žavus veidelis, bet taviškės 
taip žėrėjo, kad, rodės, visa išdegins. Tačiau, berniuk, tai dar 
ne viskas — ne. Jos juodos akys, kuriose spindėjo visos nak- 
ties Žvaigždės, atsispindėjo tavose tarsi meilės ir aistros karštis 
įsiliejo į jas. Regėjau, kaip susikimbate rankomis, ir girdėjau 
keistai ramų balsą, bet daugiau nieko nemačiau. Regėjau tik 
tavo ir jos akis, jūsų rankas. Visa kita supo migla, ojus - tamsa. 
Ir kai laimino jus — supratau iš giedančių balsų ir džiaugsmo 
jos akyse, iš tavo puikios ir didingos laikysenos - šviesa tapo 
truputį ryškesnė, todėl galėjau įžiūrėti nuotaką. Ji buvo apsi- 

gaubusi nuostabiu puikių nėrinių vualiu. Į plaukus įsipynusi 
apelsinmedžio žiedų, nors buvo ir lapelių, be to, jos galvą vai- 
nikavo gėlių karūna su įpinta auksine juostele. Degė pago- 
niškos žvakės, kurios stovėjo ant stalo, greta gulėjo Biblija - tai 
darė keistą įspūdį; virš jos galvos ore ryškėjo tarsi tarsi ka- 
rūnos šešėlis. Ji mūvėjo aukso žiedą, o tu - sidabro. — Šioje vie- 
toje stabtelėjo ir suvirpėjo tarsi vylėsi nuvyti baimes. 

Paprašiau jos, kaip prašydavau vaikystėje. 

— Teęskite, teta Džaneta. 

Ji tarytum sąmoningai nepajuto skirtumo tarp praeities 
ir dabarties, bet pasiekiau savo: ji pasakojo taip, kaip seniau, 
nors pastebėjau, kad balsas skambėjo pranašiškai oriau nei ka- 
da nors teko girdėti. 

— Viskas, ką pasakiau, yra gražu, bet, ak, berniuk, baisiai 
trūko gyvenimo džiaugsmo, kokio tikėčiausi iš moters, kurią 
mano berniukas išsirinko sau į žmonas, ir sutuoktuvių! Ne- 
nuostabu, kai viskas pasakyta, nors tai buvo santuoka iš meilės, 
o gėlės vainike buvo neseniai nuskintos, ji vilkėjo ne kuo kitu, 
o baisiomis įkapėmis. Regėdama viziją — o gal tai buvo sapnas 
- tikėjausi pamatyti kirmėles, šliaužiančias vėliavos stiebu prie 
jos kojų. Brangus berniuk, jei tai buvo ne Mirtis, kui stovėjo 
šalia jos, tai Mirties šešėlis, apgaubęs ją tokia tiršta tamsa, kad 
nei žvakių šviesa, nei pagoniškų smilkalų dūmai negalėjo pro 
ją prasiskverbti. Ak, berniuk, berniuk, nesvarbu, ką regėjau — 
pabudusi ar mieganti! Skaudžiai kentėjau - taip skaudžiai, kad 
pabudau klykdama ir išpilta šalto prakaito. Būčiau atėjusi pas 
tave pažiūrėti, ar esi sveikas, bent paklausyti prie durų, ar gir- 
dėti kokių gyvybės ženklų, bet baiminausi tave pažadinti, kol 
neišauš. Nuo vidurnakčio, kai regėjau viziją, ir iki tos akimir- 
kos, kai atėjau čia, skaičiavau valandas ir minutes. 

— Teisingai padarėte, teta Džaneta, - pasakiau, - ačiū jums, 
kad taip rūpinatės, dabar ir visada. - Paskui tęsiau, nes norė- 
jau imtis atsargumo priemonių savo paslapčiai išsaugoti. Ne- 
galėjau pakelti minties, kad dėl tetos geranoriškumo mano 
paslaptis gali būti nevykusiai atskleista. Tai būtų katastrofa. 
Ji galėjo nubaidyti mano gražiąją viešnią, kurios net vardo ir 
kilmės nežinojau, ir aš nebepamatyčiau jos. 

— Teta Džaneta, niekada taip nedarykite. Esame per geri 
draugai, kad nepasitikėtume vienas kitu ar jaustume apmau- 
dą - kas neabejotinai atsitiks, jei vis galvosiu, kad jūs ar kitas 
asmuo gali mane sekti. 


Ruperto dienoraščio tęsinys 


1907 m. balandžio 27 d. 

Pagaliau turiu ką parašyti po vienatvės laikotarpio, kuris, 
atrodo, truko amžinai. Kadangi mano širdį pripildė daugybė 
įtarimų dėl piktųjų dvasių ir nepasitikėjimo, iškėliau sau už- 
davinį, kuris, manau, iš dalies padės atsikratyti įkyrių minčių. 
Nusprendžiau patyrinėti pilį supančias apylinkes — anksčiau 
tam neturėjau laiko. Tikiuosi, kad tai padės numalšinti vienat- 
vės skausmą, kuris kas valandą, diena iš dienos vis labiau stip- 
rėja. Net jei ir nepavyktų aptikti jokios užuominos, kur galėtų 
būti moteris, mylima taip stipriai, kad tai pradėjo virsti bepro- 
tybe. 

Netrukus pradėjau tyrinėti sistemiškai, nes pamaniau, kad 
turėčiau atlikti išsamų tyrimą. Kiekvieną dieną tyriau atokų 
plotą toliau nuo pilies pradėdamas iš pietų ir eidamas ratais 
palei rytus į šiaurę. Pirmąją dieną nusigavau tik iki užutėkio 
krašto, kurį kirtau valtimi ir priešingame krante išlipau stačios 
uolos papėdėje. Nusprendžiau, kad verta aplankyti tik stačias 
uolas. Šen ir ten matėsi į olas vedančios angos, kurias įsiminiau, 
kad vėliau ištyrinėčiau. Sugebėjau stačia uola įkopti į mažiau 
išsikišusią nei kitos vietą ir tęsiau kelionę. Labai graži, bet ne 
itin įdomi vieta. Ištyriau Visarioną ratu juosiančią pakopą ir 
grįžau kaip tik vakarienei. 

Kitą dieną plaukiau šiek tiek labiau į rytus. Buvo nesunku, 
nes kartą jau kėliausi per užutėkį. Prieš mane iškilo įspūdingai 
niūri senoji Šv. Savos bažnyčia. Nuo neatmenamų laikų ten 
laidojama daugelis kilniausių Mėlynųjų kalnų krašto gyventojų 
kartų, tarp jų buvo Visarionų šeimos narių. Priešingame kran- 
te vėl aptikau stačių uolų, kurias vienur kitur išvarpė olos, kai 
kurių jų angos plačios, o kitos pusiau panirusios į vandenį. 

Tačiau nebuvo kaip įkopti stačiomis uolomis į šią dalį, todėl 
turėjau daryti didelį lankstą, kad toliau tirčiau užutėkį; aptikau 
paplūdimio dalį, kur buvo įmanoma kopti. Įkopęs suvokiau, 
kad atsidūriau tarp pilies ir pietinio kalnų šlaito. Toli dešinėje 
arti stataus uolos krašto mačiau Šv. Savos bažnyčią. Iš karto 
nuėjau prie jos, nes iki šiol niekada nebuvau taip arti. Iki šiol 
tenkinausi ekskursijomis po pilį, daugybę sodų ir apylinkes. 
Nebuvau susidūręs su tokio architektūrinio stiliaus pastatu — 
keturi priestatai buvo tiksliai nukreipti į keturias pasaulio ša- 
lis. Didžiulis tarpduris, puošiamas nuostabaus senovinio, iš 
akmens iškalto priekinio fasado, nukreipto į vakarus, kad įėjęs 
asmuo eitų į rytus. Nustebau pamatęs, kad durys atdaros - ne- 
žinia kodėl tikėjausi, kad bus priešingai. Ne plačiai atidarytos, 
bet, sakyčiau, praviros — aiškiai neužrakintos ir negrotuotos, 
bet nepakankamai atdaros, kad kas pralįstų. Įėjau kirtęs platų 
priebažnytį, labiau primenantį koridorių nei pagindinį įėjimą, 
praėjau pro platų tarpdurį į Dievo namus. Pati bažnyčia buvo 
beveik apvali, keturios navos pakankamai erdvios, kad maty- 
tum visą milžiniško kryžiaus formos vidų. Buvo keistai blan- 
ku, nes langai maži ir aukštai, be to, jie iš žalios ir mėlynos spal- 
vos stiklo - kiekvienas langas turėjo savo spalvą. Stiklas buvo 
labai senas, trylikto ar keturiolikto amžiaus. Kad ir apgadinti 
bažnyčios suplėkusio oro, baldai, kurie čia buvo, labai gražūs 
ir prabangūs, ypač tokiai vietai kaip bažnyčia, kur durys palik- 
tos atdaros ir nė gyvos dvasios nematyti. Buvo keistai tylu net 
tokiai senai bažnyčiai, stovinčiai ant nuošalaus kyšulio. Nors 
ir dvelkiantis pažįstamu šaltumu čia viešpatavęs rimtumas 
buvo slogus, nes lankiausi svetimoje ir keistoje vietoje. Atrodė 
apleista, nors nebuvo ženklų, kurių dažnai galima pastebėti 
senose bažnyčiose. Nebuvo storo dulkių sluoksnio, nusėdusio 
klauptus ir altorių. 

Pačioje bažnyčioje ar jos navose neradau nieko, kuo galė- 
čiau remtis ieškodamas Damos su įkapėmis. Mačiau daug ant- 
kapių, skulptūrų, lentelių ir visai įprastų mirusiesiems skirtų 
paminklų. Šeimų pavardės ir datos surašytos ne iš eilės. Daž- 
nai kartojosi Visarionų pavardė su įrašais, kuriuos atidžiai 
skaičiau tikėdamasis rasti bent šiokios tokios informacijos. 

Tačiau veltui: nebuvo nieko, į ką verta Žiūrėti pačioje baž- 
nyčioje. Todėl nusprendžiau aplankyti kriptą. Neturėjau nei 
žibinto, nei žvakės, taigi teko grįžti į pilį pasirūpinti vienu jų. 

Buvo keista išeiti į saulės šviesą, akinančią tą, kurio akys 
pratusios prie šiaurės dangaus; peržengęs slenkstį pažvelgiau 
į blausią žibinto, kurį uždegiau tarpdury, šviesą. Pirmą kartą 
įeinant į bažnyčią mano protą taip stipriai užvaldė mintys apie 
vietos keistumą ir stiprus noras rasti kokių nors ženklų, kad 
neturėjau kada atidžiau jos apžiūrėti. Tačiau dabar detalės bu- 
vo svarbios, nes privalėjau rasti įėjimą į kriptą. Silpna žibinto 
šviesa negalėjo išsklaidyti didžiulio pastato pusiau chimeriškos 
tamsos, todėl turėjau paeiliui apšviesti kiekvieną tamsų kampą. 

Galų gale už didžiulės pertvaros radau siaurus akmeni- 
nius laiptus, kurie, atrodė, vingiavo žemyn iškirsti akmenyje. 
Nebandyta jų kaip nors paslėpti: jie buvo siauroje erdvėje už 
didžiulės pertvaros ir galėjai juos matyti tik priėjęs pakanka- 
mai arti. Žinojau, kad buvau šalia savo tikslo ir ėmiau leistis 
žemyn. Nors įpratau prie keistų paslaptingų dalykų ir paty- 
riau įvairiausių pavojų, leisdamasis senoviniais įvijiniais laip- 
tais bijojau ir mane beveik užvaldė vienatvė ir tuštuma. Buvo 
daug laiptelių, seniai nelygiai iškirstų vientisoje oloje, ant ku- 
rios pastatyta bažnyčia. 

Nustebau aptikęs kriptos duris neužrakintas. Nieko keista, 
kad bažnyčios durys buvo atdaros —- daugelyje šalių yra pa- 
protys leisti atvykėliams bet kuriuo metu pailsėti ir nurimti 
šventoje vietoje. Tačiau tikėjausi, kad bent paskutinė istorinių 
velionių poilsio vieta bus apsaugota nuo atsitiktinio įsibro- 
vimo. Net aš, ieškantis to, kas buvo labai artima širdžiai, prieš 
eidamas per tas atdaras duris pagarbiai stabtelėjau. Kripta bu- 
tai priėjau išvadą, kad ji — natūralus didelis urvas, žmogaus 
rankų pritaikytas tokiai paskirčiai. Kažkur netoliese girdėjau 
tekančio vandens skleidžiamą garsą, bet negalėjau nustatyti 
kur. Kartais nevienodais tarpais pasikartodavo užsitęsęs gau- 
dimas, tikriausiai ošė bangos, atsimušdamos į uolas. Tada 
prisiminiau, kad bažnyčia yra netoli kyšančios stačios uolos 
viršūnės ir potvynių metu pusiau į vandenį panirusių įėjimų. 

visą patalpą. Joje buvo daug didelių kapaviečių, daugiausia 
iš nedailiai aptašytų didžiulių akmens plokščių ar luitų. Da- 
lis buvo marmuriniai, visi išraižyti senoviškai. Kai kurie buvo 
tokie dideli ir sunkūs, kad nustebau pagalvojęs, kaip jie galėjo 
atsidurti čia, kur, regis, galima patekti tik nulipus siaurais 
įvijiniais laiptais. Pagaliau šalia vieno kriptos galo pamačiau 
kabančią didelę grandinę. Nukreipęs šviesą į viršų išvydau, 
kad ji perleista per žiedą, įkaltą į platų, neabejotinai žmogaus 
išgremžtą plyšį. Tikriausiai grandinė perleista per jį didžiu- 
liam sarkofagui nuleisti. 

Tiesiai virš grindų maždaug aštuonių ar dešimties pėdų 
aukštyje po kabančia grandine pamačiau didžiulį karsto ar 
sarkofago formos stačiakampį. Jis buvo uždengtas milžinišku 
storo stiklo dangčiu, pastatytu virš jo ant dviejų storų tamsaus 
ąžuolo lentų, lygiai nupjautų ir gulėjusių skersai viena kitos. 
Toliau nuo manęs kiekviena jų buvo sujungta su kita ąžuoline 
lenta, taip pat lygiai nupjauta, kuri atsargiai nuožulniai leido- 
si prie akmeninių grindų. Jei reikėtų atverti kapą, stiklas nu- 
čiuožtų žemyn per atramas ir nusileistų ant nuožulniai kylan- 
čių lentų. 

Skatinamas smalsumo sužinoti, kas galėtų būti tokioje keis- 
toje dėžėje, pakėliau žibintą nukreipdamas silpną šviesą per 
lęšį taip, kad ji kristų į vidų. 

Tada riktelėjęs atšokau, žibintas iškrito iš mano nusilpusių 
rankų ir atsitrenkęs į didelį storo stiklo dangtį skambtelėjo. 

Karste, padėjęs galvą ant minkštų pagalvėlių ir uždengtas 
iš baltos natūralios vilnos išausta skraiste, papuoštas auksu 
išsiuvinėtų smulkučių pušies šakelių ornamentu, gulėjo mo- 
ters — niekieno kito, o mano gražiosios viešnios - kūnas. Oda 
buvo marmuro baltumo, o ilgos juodos blakstienos ilsėjosi ant 
baltų skruostų tarsi miegant. 

Nespėjau nė šūktelėti ar išleisti kokio garso - iš siaubo ko- 
jos pačios mane nešė - išbėgau akmeninėmis grindimis, paki- 
lau stačiais laiptais ir perėjęs blankiai apšviestą bažnyčią išėjau 
į akinančią dienos šviesą. Suvokiau, kad mechaniškai pakėliau 
nukritusį žibintą ir nešiausi jį su savimi nubėgdamas. 

Nė neatsigręždamas lėkiau namų link. Visą dariau ins- 
tinktyviai. Tuomet naujas siaubas užvaldė mano protą savo 
paslaptingumu prasiskverbdamas giliau nei giliausios minčių 
ar vaizduotės gelmės. 


KETVIRTA KNYGA - PO VĖLIAVOS STIEBU 
Ruperto dienoraščio tęsinys 


1907 m. gegužės 1 d. 

Kelias dienas po paskutinio nuotykio tikrai buvau šiek 
tiek apstulbęs dėl susiklosčiusių aplinkybių, vargiai galėjau 
blaiviai, rišliai mąstyti. Stengiausi kiek įmanydamas atrody- 
ti ir elgtis įprastai. Laimei, netrukus turėjau įveikti pirmąjį 
išbandymą, kad galėčiau įgyvendinti išsikeltą tikslą, tad vėl 
pradėjau savimi pasitikėti. Pamažu praėjo pirminis apstulbi- 
mas ir galėjau įvertinti situaciją. Dabar, šiaip ar taip, sužinojau 
blogiausia, o kai žemiausias taškas pasiektas, reikalai turėtų 
pradėti taisytis. Vis dar buvau apgailėtinai jautrus bet kam, kas 
gali pakenkti mano Damai su įkapėmis arba mano nuomonei 
apie ją. Net pradėjau bijoti tetos Džanetos pranašiškų vizijų ar 
regėjimų. Jie taip lemtingai priartėdavo prie tiesos, kad nuolat 
grėsė pavojus, jog paslaptis bus atskleista. Dabar turėjau su- 
prasti, kad Dama su įkapėmis iš tikrųjų galėjo būti vampyrė — 
viena atstovių tos baisios padermės, įveikusios mirtį ir toliau 
tik dėl blogio velkančios amžinai gyvo numirėlio egzistenciją. 
Tikrai ėmiau tikėti, kad šiuo klausimus teta Džaneta netrukus 
vėl regės ką nors pranašiško. Jos pranašiškos spėlionės dėl 
abiejų apsilankymų mano kambaryje buvo tokios stebuklin- 
gai teisingos, kad vargu ar įmanoma, jog, teta galėjo suklysti 
regėdama mano tuoktuves ir interpretuodama jas. 

Tačiau mano baimės nepasiteisino: neturėjau priežasties 
įtarti, kad teta, pasitelkusi bet kokią jėgą ar savo paslaptingą 
dovaną, galėtų atskleisti mano paslaptį. Tik kartą pajutau, kad 
tikras pavojus buvo arti. Tai atsitiko anksti ryte, kai ji atėjo ir 
pabarbeno į duris. Paklausiau: 

— Kas ten? Kas yra? 

Ji atsakė susijaudinusi: 

— Ačiū Dievui, berniuk, tau viskas gerai! Saldžių sapnų. 

Vėliau, kai susitikome per pusryčius, paaiškino, kad prieš 
aušrą sapnavo košmarą. Teta pamanė, kad matė mane dide- 
lės bažnyčios kriptoje stovintį šalia akmeninio karsto, ir žino- 
dama, kad sapnuose tai nelaimę pranašaujantis simbolis, išdrį- 
so ateiti ir pažiūrėti, ar man viskas gerai. Ji neabejotinai ketino 
kalbėti apie mirtį ir laidotuves. 

— Beje, Rupertai, ar minėjau, kad didieji Dievo namai, pa- 
statyti ant skardžio anapus užutėkio, yra Šv. Savos bažnyčia, 
kur palaidoti kilmingi ir nusipelnę šaliai žmonės. Norėčiau, 
kad kurią nors dieną palydėtum mane ten. Apeisime ją ir kar- 
tu apžiūrėsime kapus ir paminklus. Manau, viena bijosiu ten 
eiti, bet viskas bus gerai, jei būsi su manimi. 

Įvykiai krypo tikrai pavojinga linkme, todėl nukreipiau 
pokalbį. 

— Atleiskite, teta Džaneta, bet jums geriau to nedaryti. Jei 
eisite į keistas senas bažnyčias ir prisisotinsite naujų siaubų, 
nežinau, kas atsitiks. Kasnakt sapnuosite košmarus apie ma- 
ne ir nei jūs, nei aš negalėsime miegoti. - Susijaudinau iki šir- 
dies gelmių, kad priešinuosi jos norui ir kad šis menkavertis 
priešinimasis galėjo ją įskaudinti. Tačiau neturėjau kito pasi- 
rinkimo; reikalas buvo per daug rimtas, kad leisčiau jai toliau 
kalbėti. Jei teta Džaneta nueis į bažnyčią, tikrai norės aplankyti 
kriptą. Jei tai padarys, nes negalės susilaikyti, ir pastebės ten 
stikliniu dangčiu uždengtą karstą, Dievas težino, kas gali 
įvykti. Jau regėjo mane tuokiantis su moterimi dar prieš man 
pačiam sužinant, kad puoselėju tokią viltį. Tik negalėjo at- 
skleisti, iš kur toji moteris atsirado. Tai galėjo būti toji jos aiš- 
kiaregystės jėga, kuri turėjo remtis tam tikromis Žiniomis ar 
įsitikinimais, jos regėjimas buvo tik intuityvus mano subjekty- 
vios minties supratimas. Tačiau kad ir kas tai buvo, žūtbūt tu- 
rėjo liautis. 

Dėl šio epizodo linkau į savistabą ir pamažu, bet primyg- 
tinai griebiausi savianalizės — ne jėgų pasisemti, o motyvams 
išsiaiškinti. Netrukus suvokiau, kad nagrinėju save, o tai buvo 

mano tikrieji norai. Iš pradžių galvojau, kad šiam procesui da- 
rė įtaką sveikas protas, bet greitai atmečiau šią galimybę kaip 
neįmanomą. Protas - šalta išraiška, o jausmas, kuris valdė ir 
vyravo manyje, yra niekas kita kaip aistra — staigi, karšta ir 
atkakli. 

Savianalizė galėjo nuvesti tik prie vieno - mano suvokia- 
mos tikrovės išreiškimo ir jau suformuoto aiškaus, bet sąmo- 
ningo ketinimo. Norėjau padaryti tai moteriai gera: pasitar- 
nauti jai kokiu nors būdu, bet kokia kaina užtikrinti jos naudą, 
nesvarbu, kaip sunku tai būtų mano jėgoms. Žinojau, kad 
myliu ją - myliu nuoširdžiausiai ir karščiausiai; nereikėjo sa- 
vęs analizuoti, kad tai suvokčiau. Deja, nei savianalizė, nei ki- 
tas man žinomas protinis procesas, negalėjo išspręsti vienos 
abejonės: arji - paprasta (ar ypatinga) moteris, atsidūrusi skau- 
džioje ir baisioje padėtyje; ar viena tų, kuriems sukelta siau- 
binga būsena, kurie tik iš dalies yra gyvi ir nėra savimi ar savo 
veiksmų šeimininkais. Kad ir kokia jos būklė, jaučiau jai di- 
delį švelnumą. Bet kuriuo atveju savianalizė išmokė vieno da- 
lyko - visų pirma jausti begalinį gailestį, kuris švelnėjo apim- 
damas visą mano esybę ir mane jau valdė tik savanaudiškas 
troškimas. Dėl to ėmiau ieškoti pateisinimų kiekvienam jos 
veiksmui. Taip darydamas žinojau, nors tuo metu, kai vyko 
šis procesas, galbūt tik nesąmoningai, kad suvokiau jos tikrąją 
prigimtį kaip gyvą moterį - moterį, kurią myliu. 

Mūsų mintys formuojasi pasitelkdamos skirtingus veiki- 
mo metodus: tarsi remdamosi analogija, kad materiali gyvy- 
bė yra „teisinga“. Pavyzdžiui, statant namą įdarbinama daug 
skirtingų profesijų Žmonių — architektų, statybininkų, mūri- 
ninkų, dailidžių, vandentiekio darbininkų ir daugybė kitų - ir 
dar kiekvienos gildijos narių ar amato meistrų. Todėl minčių ir 
jausmų pasaulyje žinios ir suvokimas pasiekia tikslą pasitelk- 
dami įvairius veiksnius, kurių kiekvienas atsako už savo už- 
davinio sprendimą. 

Nežinau, kaip stipriai gailestis veikė meilę; težinau, kad ir 
kokia jos padėtis: gyva ji ar mirusi, širdyje nekaltinau Damos 
su įkapėmis. Negali būti, kad ji mirusi kaip tradiciškai yra su- 
vokiama mirtis: velionis nevaikšto žeme turėdamas kūnišką 

pavidalą, net jei būtų dvasių, kurios įgauna tokį fizinį pavidalą. 
Ši moteris turėjo formą ir svorį. Kaip galėjau tuo abejoti - aš, 
kuris laikėją savo glėbyje? Galbūt ji buvo ne visai mirusi, o man 
suteikta proga grąžinti jai gyvenimą? Ak! Už tokią privilegiją 
tikrai verta paaukoti gyvybę. Tai gali būti įmanoma. Juk se- 
nos mitinės būtybės nėra tik pramanai; jie turėjo būti paremti 
kokiu nors įvykiu. Ar sena kaip pasaulis Orfėjo ir Euridikės 
istorija negali remtis kokiu nors giliai Žmogaus prigimtyje įsi- 
šaknijusiu principu ar jėga? Tarp mūsų nėra nė vieno, kuris 
nebūtų norėjęs netekties akimirką prikelti velionio. Taip, ir kas 
nejautė tos stiprios meilės jėgos iškeliavusiam anapilin, kad 
tik šis vėl būtų gyvas, nejaugi nežinome paslapties, kaip tai 
padaryti? 

Savo akimis regėjau tokius paslaptingus įvykius, kad ga- 
liu tikėti dar nepaaiškintais dalykais. Žinoma, esama barbarų 
ir tų senojo pasaulio žmonių, kurie iš kartos į kartą perduo- 
davo tradicijas, tikėjimus ir galias nuo amžių glūdumos, kai 
pasaulis dar buvo jaunas; kai buvo gaivalų ir Gamta greičiau 
eksperimentavo, o ne baigė savo darbą. Kai kurie iš šių ste- 
buklų gali būti dar senesni nei mūsų pasaulis. Ar dabar tu- 
rėtume kitų stebuklų, kurie skiriasi tik būdu, bet ar negalime 
mažiau jais tikėti? Mūsų laikais praktikuojamas obiizmas ir 
fanteizmas, ir galiu patvirtinti, kad savo akimis mačiau ir ki- 
tomis juslėmis jutau jų rezultatus. Beje, keistos apeigos nau- 
dojant tuo pačius objektus taip pat sėkmingai atliekamos ato- 
kiose Ramiojo vandenyno salose. Taip pat Indijoje ir Kinijoje, 
Tibete ir auksiniame Hersonese. Net ir vienos iš visų tų progų 
pakako, kad patikėčiau ir išjudinčiau supratimo galias, ir ne- 
kilo jokių moralinių dvejonių, kurios kliudytų tai suvokti. Tie, 
kurie gyvena, yra tokie pavargę, kad įgyja bebaimių žmonių 
reputaciją ir nei Dievas, nei velnias negali atgrasyti jų nuo 
veiklos ar sukliudyti siekti nustatyto tikslo, o nepasiruošusius 
nuotykiui gali atbaidyti. Kad ir su kuo narsieji galėjo susidur- 
ti - kas smagu ar skaudu, kartu ar saldu, reikalauja daug pa- 
stangų ar yra lengvai pasiekiama, malonu ar siaubinga, links- 
ma ar kelia baimę - jie turi priimti tai žengdami savo keliu 
tik į priekį, kaip geras bėgikas įveikia kliūtis iki finišo. Neturi 

nei svyruoti, nei gręžiotis atgal. Jei tyrinėtojas ar nuotykių ieš- 
kotojas turi skrupulų, jam geriau apleisti ypatingąją išmėgi- 
nimų sritį ir pasirinkti ramesnį gyvenimą. Nė vienas neturi 
apgailestauti. Nereikia to daryti; negailestingas gyvenimas tu- 
ri savo privalumų: gimdo tam tikrą pakantumą įstrigusiems 
įprastinėje egzistencijoje. 

Seniai girdėjau, kad aiškiaregystė - siaubinga net ja apdo- 
vanotam asmeniui. Dabar esu linkęs manyti, kad nelabai su- 
prantu. Teta Džaneta nuo seno praktikavo, todėl nuolat bijo- 
jau, kad mano paslaptis bus atskleista. Ji analizuoja mano 
veiksmus, kad ir ką daryčiau. Panašu į dvilypį egzistavimą; 
paprastai ji - senoji mano tetulė, o dabar regiu kitą asmenį, 
primenantį protinio teleskopo ir bloknoto rinkinį, kuris nuolat 
nukreiptas į mane. Žinau, ji tai daro dėl manęs, mano taip bū- 
siant geriausia. Tačiau tai mane varžo. Laimei, aiškiaregystė 
negali kalbėti taip aiškiai, kaip vaizduoja arba interpretuoja. 
Neapibrėžti jos skelbiami įsitikinimai tokie migloti ir nepati- 
kimi aiškinti - jie primena Delfų orakulo, visada sakiusio daly- 
kus, kurių niekas tuo metu negalėjo patvirtinti, bet kuriuos 
vėliau galėjai išaiškinti bet kuriuo iš kelių būdų, skelbiamas 
pranašystes. Mano atveju viskas teisinga ir panašu į apsaugą, 
bet teta Džaneta - labai sumani moteris: po kurio laiko suvoks 
esmę ir tuomet viską supras. O tada atsitiks taip, kad apie visą 
istoriją ji žinos daugiau nei aš. Ir galės interpretuoti įvykius 
ir Damą su įkapėmis, aplink kurią sukuosi, kitaip nei aš. Na, 
nieko baisaus. Teta Džaneta mane myli - Dievas mato, per vi- 
sus tuos metus turėjau daug galimybių patirti jos meilę - kad 
ir ką manytų, vis tik elgsis taip, kaip kad nuspėju. Esu tikras, 
kad ilgai mane koneveiks. Turėsiu tai iškęsti. Beje, turėsiu apie 
tai pagalvoti: jei teta Džaneta ims mane barti, bus neblogas 
įrodymas, kad turiu būti išbartas. Netikiu, kad viską išklo- 
siu. Jokiu būdu! Tai būtų per daug keista. Šaip ar taip, teta tik 


124 Bram Stoker. DAMA SU ĮKAPĖMIS 


moteris ir jei žinos, kad įsimylėjau, o kad Žinočiau jos vardą, 
galvos taip, kaip aš, išskyrus tai, kad aš priešinuosi mylimosios 
fizinei būsenai. Arba ims samprotauti, arba prikuls. Manau, 
norės prikulti mane šlepete, kaip darydavo, kai buvau mažas. 


1907 m. gegužės 3 d. 

Pastarąją naktį tikrai negalėjau baigti rašyti. Mintys apie 
tetą Džanetą įveikė mane kaip senais gerais laikais ir privertė 
leipti juokais. Tuo metu niekas pasaulyje nebeatrodė rimta. 
Ak, teta Džaneta, kad ir kaip klotųsi, viskas bus gerai. Esu 
įsitikinęs, kad nereikia jaudintis. Ir be to bus dėl ko nerimauti. 
Vis dėlto nerašysiu pastabų apie jos papasakotus regėjimus; 
galiu išjų šio to išmokti. 

Pastarąsias dvidešimt keturias valandas nemiegojau, per- 
Oho! Nenuostabu, kad senoji prietaringa, kai iki kaulų smege- 
nų persmelkta panašios medžiagos! Kai kuriose tų pasakaičių 
gali būti kruopelytė tiesos; beje, autoriai bent kai kuriomis jų 
tikėjo. Tačiau remiantis logika ar pagrįsta ir nuoseklia išvada, 
jas galėjo parašyti daugybė moteriškių! Panašu, kad šie okul- 
tizmo knygų „autoriai“ surinko kolekciją plikų faktų ir išdėstė 
juos pačiu nuobodžiausiu būdu, kokį tik galima sugalvoti. Jie 
remiasi tik kiekiu. Viena puikiai išgvildenta panaši istorija, pa- 
teikus logines pastabas, būtų įtikinamesnė trečiajai šaliai, nei 
visa jų hekatomba. 

Šalyje neabejotinai kažkas vyksta. Kalniečiai neramesni 
nei iki šiol buvo. Nuolat vaikšto pirmyn atgal, daugiausia 
naktį arba anksti ryte. Daug valandų praleidau rytinio bokšto 
kambaryje, iš kur stebėjau miškus ir remdamasis šen ir ten 
pasirodančiais ženklais padariau išvadą. Tačiau apie visą šią 
veiklą niekas nė žodžių man neužsiminė. Be abejo, nusivy- 
liau. Tikėjausi, kad kalniečiai manimi pasitiki; tas susirinki- 

mas, kai jie norėjo saliutuoti, suteikė man daug vilčių. Tačiau 
dabar aišku, kad visai manimi nepasitiki — bent kol kas. Na, 
neturėčiau skųstis. Tai teisinga ir pagrįsta. Iki šiol nieko ne- 
padariau, kad įrodyčiau savo meilę ir atsidavimą, kuriuos 
jaučiu šiai šaliai. Žinau, kad manimi pasitiki panašūs į mane, 
kad patinku jiems. Tačiau tautos pasitikėjimas yra kas kita. Jį 
reikia pelnyti ir pasiekti; pasitikėjimą reikia pateisinti, o tai 
padaryti leidžia neramūs laikai. Nė viena tauta taikos metu 
nesuteiks, negali suteikti, pašaliečiui garbės pelnyti visišką 
pasitikėjimą. O kodėl turėtų? Neturiu pamiršti, kad šioje šalyje 
esu pašalietis ir kad didžioji jos gyventojų dalis net mano 
vardo nežino. Galbūt jie geriau mane pažins, kai Rukis atveš 
ginklų ir amunicijos atsargų, kuriuos nupirko ir parplukdys iš 
Pietų Amerikos mažu karo laivu. Kai pamatys, kad perduodu 
visa tai tautai likdamas be kozirio prieš ją, gal pradės manimi 
pasitikėti. Tuo tarpu viskas, ką galiu daryti, tai laukti. Neabe- 
joju, kad laikui bėgant viskas susitvarkys. Jei nesusiklostys ge- 
rai - na, mirti galime tik kartą! 

Ar tikrai taip? O mano Dama su įkapėmis? Privalau da- 
bar apie ją negalvoti. Meilė ir karas - priešingybės, negaliu jų 
maišyti. Šiuo klausimu turiu elgtis išmintingai ir jokiu būdu 
nereikia rodyti jokio susierzinimo, jei toks būtų. 

Tačiau dėl vieno esu įsitikinęs: kažkas vyksta; greičiausiai — 
dėl turkų. Iš to, ką susirinkimo metu sakė valdytojas, aišku — 
jie ketina užpulti Mėlynųjų kalnų kraštą. Jei taip atsitiktų, tu- 
rime būti pasirengę, ir galbūt galėsiu padėti. Jėgos turi būti 
sutelktos; turime rasti būdą, kaip galėtume bendrauti. Šioje 
šalyje, kur nėra nei kelių, nei geležinkelio, nei telegrafo, reikia 
sukurti tam tikrą signalizavimo sistemą. Tuojau pat galiu pra- 
dėti tai tvarkyti. Galiu sukurti kodą ar pritaikyti tą, kurį jau 
esu naudojęs. Ant pilies stogo įtaisysiu semaforą, kuris bus 
matomas iš labai toli. Išmokysiu tam tikrą vyrų skaičių signa- 
lizuoti. Kai reikės, galėsiu parodyti kalniečiams, kad esu ver- 
tas užkariauti jų širdis... 

Visas šis darbas gali numalšinti kitos rūšies skausmą. Ge- 
rai, kad turėsiu apie ką galvoti, kol lauksiu kito savo Damos su 
įkapėmis apsilankymo. 

Praėjusias dvi savaites buvau užsiėmęs ir nepajutau, kaip 
prabėgo įvykių pilnos dienos. Tikrai manau, kad Mėlynųjų 
kalnų krašto gyventojai su manimi elgiasi geriau — Žinoma, 
kol kas ta jų dalis, su kuria palaikau ryšį. Jie nebe tokie įtarūs, 
o tai jau daug; nors ir aklai nepasitiki manimi. Manau, laikui 
bėgant viskas bus gerai, bet negaliu jų skubinti. Numanau, jie 
jau pasiruošę pasikliauti manimi, kad tik įgyvendintų savo tik- 
slus. Labai noriai priėmė signalizavimo idėją ir yra pasirengę 
treniruotis tiek ilgai, kiek norėsiu. Tai gali teikti (ir, manau, 
savaip teikia) jiems malonumą. Kiekvienas jų vyras gimęs būti 
kareiviu, ir treniruotės yra tik jų pačių norų įgyvendinimas 
ir tolesnis jėgų lavinimas. Manau, galiu suprasti, apie ką jie 
galvoja ir kokios viešosios politikos idėjos slypi už to. Kartu 
bandėme, kol jie patys įgavo visišką galią. Palieku jiems aps- 
varstyti idėjas, kokias galiu pasiūlyti, todėl jie nebijo, kad 
mėginsiu perimti valdžią ar sieksiu vadovauti. Tiek ilgai, kiek 
jie saugos nuo manęs paslaptį, mintis apie aukštąją politiką, 
savo tiesioginius ketinimus, esu bejėgis jiems kenkti ir galbūt 
pasitarnausiu, kai atsiras proga. Na, tenka pripažinti, kad tai — 
pasiekimas. Jie jau priėmė mane kaip asmenybę, o ne kaip vie- 
ną iš minios. Esu beveik įsitikinęs, kad jie patenkinti mano as- 
meniniu bona fides“. Tai politika, o ne įtartinumas, kuris mane 
varžytų. Na, politika yra laiko klausimas. Jie - nuostabūs žmo- 
nės, bet jei žinios būtų gausesnės už veiksmus, suprastų, kad 
visų politinių jėgų stipriausias veiksnys yra pasitikėjimas - kai 
jis gali būti suteiktas. Privalau valdytis ir niekada negalvoti 
apie juos blogai. Vargšės sielos! Nenuostabu, kad tūkstančius 
metų puolami turkų, patyrę sunkių išbandymų, tiek naudo- 
jant jėgą, tiek pasitelkus išgavystę tapo tokie įtarūs. Panašiai su 
jais elgėsi ir kitos tautos, su kuriomis teko bendrauti, išskyrus 
vieną, Manąją, ir apgaudinėdavo bei išduodavo juos. Vis tiek 
jie - puikūs kariai ir netrukus turėsime kariuomenę, kurios ne- 

galima nepaisyti. Jei laimėsiu jų pasitikėjimą, paprašysiu sero 
Kolino atvykti. Jis bus puikus kariuomenės vadas. Išsamios jo 
karybos žinios ir taktiniai sugebėjimai puikiai pasitarnaus. Ši 
mintis užlieja kūną šiluma, kai pagalvoju, kokią kariauną jis 
parengs iš šių nuostabių vyrų ir kokių išmokys kovos būdų, 
reikalingų šioje šalyje. 

Jei toks mėgėjas kaip aš, teturintis patirties mokyti necivi- 
lizuočiausius laukinius, gali daryti pažangą ar sistemiškai 
taikyti kalniečių individualų kovos būdą, tai toks didis karys 
kaip Makelpis padarys iš jų tobulą kovos mašiną. Atvykę Ško- 
tijos kalnėnai susitiks su jais, kaip kad kalniečiai visada daro. 
Tada turėsime jėgą, galinčią atsilaikyti prieš bet kokius sunku- 
mus. Viliuosi, kad Rukis greitai grįš. Noriu pamatyti tuos „In- 
džis-Malborn“ šautuvus saugiai sukrautus pilyje arba, dar 
geriau, išdalintus kalniečiams — tai bus atlikta kiek galima 
greičiau. Esu įsitikinęs, kad kai perduosiu šiems vyrams gink- 
lus ir šaudmenis, jie geriau mane supras ir nieko nuo manęs 
neslėps. 

Pastarąsias dvi savaites, kai nevykau į muštrą ar nevaikš- 
tinėjau tarp kalniečių mokydamas juos kodo, kurį ištobulinau, 
tyrinėjau artimiausių kalnų šlaitus. Negalėjau išlikti ramus. 
Man tikra kankynė dykinėti, kai esu tokios būsenos ir vis gal- 
voju apie savo Damą su įkapėmis... Keista, neketinau minėti 
šio žodžio. Iš pradžių nevartodavau, bet kartėlis dingo. 

Anksti ryte, dar prieš auštant, buvau pakankamai nera- 
mus, tad išėjau tyrinėti kalno šlaito. Kai tik ėmė aušti, atsitikti- 
nai aptikau slaptą vietą. Švito, pirmieji kylančios saulės spin- 
duliai užliejo kalno šlaitą ir mano dėmesį patraukė apšviesta 
anga. Tikrai slapta vieta — tokia slapta, kad iš pradžių pama- 
niau pasilaikysiąs ją sau. Tokioje vietoje kaip ši galima pačiam 
slėptis arba, pasitaikius progai, apsaugoti vertingus daiktus ir 
užkirsti kelią kam nors juos rasti. 

Vis dėlto, kai pamačiau ženklus, tiksliau, pėdsakus, kad 
kažkas jau naudojosi slaptaviete kaip prieglobsčiu, pradėjau 
kitaip galvoti ir pamaniau, kad pirmai progai pasitaikius pasa- 
kysiu apie ją valdytojui, nes jis - žmogus, kurio diskretiškumu 
galiu pasikliauti. Jei mums tektų kariauti ar kas nors įsiveržtų, 
kaip tik tokia vieta keltų pavojų. Negaliu to nepaisyti, nes ji 
per arti pilies. 

Ženklai buvo neryškūs — tik ant nedidelio uolos iškyšulio 
pastebėjau laužo pėdsakų, bet per suanglėjusius augalus ir 
išdegusią žolę neįmanoma pasakyti, kaip seniai degė ugnis. 
Tegalėjau spėlioti. Galbūt kalniečiai galėtų tiksliai atspėti ir 
net žinotų. Tačiau nesu tikras. Esu kalnėnas, turintis didesnę ir 
įvairesnę patirtį nei kuris nors jų. Nors nebuvau tikras, pada- 
riau išvadą, kad tas, kas naudojosi šia vieta, lankėsi čia ne taip 
jau seniai. Nebūtinai prieš kelias dienas, bet tikrai pastaruoju 
metu. Tas, kas čia lankėsi, puikiai paslėpė pėdsakus. Net rū- 
pestingai pašalino pelenus, o vieta, kur galėjo būti laužavietė, 
išvalyta ar iššluota taip, kad nieko neliko. Pasitelkiau šiokią to- 
kur oras susimaišo krypdamas, šiurkšti medžių žievė nudrėksta 
ir išbarstyta: gal siekiama atkreipti dėmesį į vietą. Aptikau 
pėdsakų, bet jie buvo nežymūs. Po paskutinio lietaus čia turėjo 
pripūsti dulkių, nes vis dar buvo sausa - kelias dienas nelijo. 

Ši vieta - mažytis siauras tarpeklis su vienu įėjimu, paslėp- 
tas už tuščios uolos atšakos, primenančios ilgą, nelygų ir iš- 
lenktą įtrūkimą, atsiradusį dėl susisluoksniavimo. Vos galėjau 
pralįsti, teko paplušėti: kad sumažinčiau krūtinėje oro, lėtai 
įkvėpdavau ir iškvėpdavau. Vidus išklotas mediena ir ten pa- 
likta daug maskavimo priemonių. 

Nueidamas pažymėjau, kur yra slaptavietė ir įsidėmėjau 
kelis kelrodžius, galinčius padėti man rasti kelią dieną ar nak- 
tį. Ištyrinėjau kiekvieną žemės pėdą aplink slaptavietę - prie- 
kyje, abiejose pusėse ir gale. Tačiau niekur negalėjau rasti aki- 
vaizdžių slaptavietės buvimo ženklų. Tai buvo tikrai slapta, 
Gamtos sukurta vieta. Negrįžau namo tol, kol nesusipažinau 

Vėliau tą dieną bandžiau rasti valdytoją ar kitą svarbų 
kalnietį manydamas, kad tokia slaptavietė, kuria naudotąsi 
taip neseniai, gali kelti pavojų; ypač šiuo metu, kai sueigoje, 
kurioje jie nesaliutavo, sužinojau, kad šalyje galėjo sukiotis 
šnipų ar išdavikų. 

Šįvakar prieš grįždamas į savo kambarį pamaniau, kad 
reikėtų išeiti anksti rytą ir paieškoti kokio nors tinkamo as- 
mens, kuriam galėčiau apie tai pranešti, kad vieta būtų stebi- 
ma. Dabar beveik vidurnaktis ir, kaip įprastai, paskutinį kartą 
pažvelgęs į sodą nusisukau. Teta Džaneta visą dieną ir ypač 
šį vakarą nerimavo. Manau, dėl to, kad neatėjau pusryčiauti 
įprastu laiku, o tai ją suerzino, ir šis protinis ar fizinis susierzi- 
nimas dienai slenkant stiprėjo. 

Kai atidariau į terasą vedančias stiklines duris, mano kam- 
baryje ant židinio atbrailos stovintis laikrodis, skambantis taip 
pat kaip ir esantis Šv. Jokūbo rūmuose, mušė vidurnaktį. Prieš 
atitraukdamas užuolaidą užgesinau šviesas — norėjau patirti 
visą mėnesienos keliamą įspūdį. Dabar, pasibaigus liūčių se- 
zonui, mėnulis toks pat gražus kaip ir lietingu oru, o didžioji jo 
dalis geriau matoma. Vietoj apsiausto vilkėjau vakaro drabu- 
žius — ilgą surišamą minkštą švarką ir, nors stovėjau terasoje, 
viduje jaučiau švelnią šilumą. 

Tačiau net šviečiant ryškiai mėnesienai tolimesni didžiojo 
sodo kampeliai skendo paslaptinguose šešėliuose. Žvelgiau į 
juos taip įdėmiai, kaip galėjau - iš prigimties turiu neblogą re- 
gėjimą ir puikiai jį ištreniravau. Ten nepastebėjau nė menkiau- 
sio krustelėjimo. Ramu lyg kape - nekrutėjo nė vienas lapelis, 
tarsi visa būtų suakmenėję. 

Ilgokai žiūrėjau vildamasis pamatyti savo Damą. Kelis kar- 
tus laikrodis mušė po ketvirtį valandos, bet stovėjau nekreip- 
damas dėmesio. Galų gale pamaniau tolimiausiame senos gy- 
nybinės sienos kampe išvydęs baltą blykstelėjimą. Tai truko 

akimirką ir vargiai galėjau nusakyti, kaip plakė mano širdis. 
Susivaldžiau ir stovėjau ramiai lyg būčiau stabas. Man buvo 
atlyginta: netrukus pamačiau kitą baltą blyksnį. Apėmė nenu- 
sakoma ekstazė, kai suvokiau, kad mano Dama ateina kaip ir 
anksčiau. Buvau beskubąs jos pasitikti, bet puikiai Žinojau, kad 
ji to nenorėtų. Taigi norėdamas ją pamaloninti grįžau į kambarį. 
Džiaugiausi tai padaręs, kai iš tamsaus kampelio, kur stovėjau, 
pamačiau, kaip ji lipa marmuriniais laiptais ir sustojusi baigš- 
čiai dairosi į duris. Paskui po ilgos pauzės išgirdau tokį silpną 
ir švelnų, lyg tolima Eolo arfos skleidžiama muzika, šnibždesį. 

— Ar esate? Ar galiu įeiti? Atsakykite! Esu viena ir bijau! 

Iš neapšviesto kampelio, kur buvau, išnirau taip netikėtai, 
kad ji išsigando. Tai supratau iš jos staigaus kvėptelėjimo, ku- 
riuo, laimei, sėkmingai nuslopino klyksmą. 

— Įeikite, — tariau tyliai. - Laukiau jūsų, nes jaučiau, kad 
ateisite. Vos pamatęs jus ateinančią, kad nebijotumėte, jog kas 
nors gali mus pamatyti, iš terasos grįžau čia. Tai neįmanoma, 
bet, manau, norėtumėte, kad būčiau atsargesnis. 

— Norėčiau... noriu, — atsakė tyliu, švelniu balsu, bet labai 
tvirtai. - Niekada nevengiu atsargumo. Daug kas gali nutikti. 
Ten, kur mažiausiai tikimės ar įtariame, gali būti akių! - Rim- 
tai ištarusi paskutinius Žodžius, virtusius tyliu šnibždesiu, 
įėjo į kambarį. Uždariau stiklines duris ir užstūmiau skląstį, 
užtraukiau geležines groteles ir sunkią užuolaidą. Paskui, už- 
degęs žvakę, priėjau ir įžiebiau ugnį židinyje. Per kelias se- 
kundes sausos malkos įsiliepsnojo ir pasigirdo traškesys. Ji 
neprieštaravo, kad uždariau duris ir užtraukiau užuolaidą; 
net nepasakė jokios pastabos, kad užkūriau židinį. Tylėdama 
pritarė, lyg tai būtų savaime suprantama. Kai prieš ją sudėjau 
pagalvėlių krūvą, kaip per praeitą jos apsilankymą, ji atsisėdo 
antjų ir ištiesė savo baltas, drebančias rankas šilumos link. 

Šią naktį ji buvo kitokia nei per praėjusias viešnages. 
Nuo jos sklido tam tikras rūpinimasis savimi, savigarba. Da- 
bar buvo nepermirkusi ir neužvaldyta drėgmės ir šalčio, 
o skleidė švelnų ir didingą orumą, apgobusį ją lyg šviesos 
skraistė. Nepanašu, kad būtų šalta ir nutolusi, šiurkšti ir rūsti. 
Priešingai, saugoma šio orumo atrodė švelnesnė ir malonesnė 

nei anksčiau. Tarsi jautė, kad galėtų būti ne tokia išdidi: dabar 
ji suprasta ir saugi. Jos įgimtas orumas sukūrė nesuvokiamą 
aureolę aplink ją, juntamą kitiems; pati nebuvo su tuo susi- 
jusi ar siejama. Pabrėžiu: ji atrodė tokia meiliai moteriška, kad 
stebiuosi mintimis, iškildavusiomis kaip ryškūs, bet abejoti- 
ni nuomonės tarpsniai tarp nesuvokiamo žavesio kerų, kaip 
galėjau pagalvoti, kad ji buvo kažkas kita, o ne tobula moteris. 
Pusiausėda ilsėdamasi ant pagalvių krūvos atrodė grakšti ir 
graži, žavinga ir švelni — tobula moteris, apie kokią tik gali 
svajoti tiek jaunas, tiek sulaukęs brandaus amžiaus vyras. 
Mintis mylėti tokią moterį ir garbinti ją neliečiamoje širdies 
šventovėje keltų susižavėjimą kiekvienam vyrui. Net valanda 
tokio kerinčio džiaugsmo galėtų puikiai numalšinti gyvenimo 
sukeltą skausmą, atkurti pusiausvyrą, nuskaidrinti pabaigą. 
Užrašęs šias mintis radau atsakymą į klausimą: jei atsitiktų 
taip, kad ji ne gyva, o viena pasmerktų ir keliančių gailestį 
gyvų numirėlių, tada dar svarbiau, dėl jos pačios švelnumo ir 
grožio, grąžinti jai gyvenimą ir dangaus palaimą - net jei rastų 
laimę kito vyro širdyje ir glėbyje. 

Kartą, kai pasilenkiau prie židinio, kad dar įmesčiau mal- 
kų, mano veidas buvo taip arti jos veido, jog skruostu paju- 
tau alsavimą. Susijaudinau pajutęs tokį neapsakomą artumą. 
Jos alsavimas buvo švelnus; švelnus kaip ėriuko kvėpavimas; 
švelnus tarsi vasarą pučiančio vėjelio dvelksmas, nuo kurio 
banguoja razetų laukai. Kaip tokią akimirką kas nors patikėtų, 
kad toks švelnus alsavimas galėtų sklisti iš numirėlio lūpų - 
numirėlio in esse ad in posse? —- kad puvimo dvokas gali būti 
toks saldus ir tyras? Pažvelgęs į ją nuo kėdės buvau apimtas 
laimingo pasitenkinimo: mačiau nuo degančių buksmedžio 
malkų kylančius liepsnų liežuvius, atsispindinčius jos žibu- 
riuojančiose nuostabiose juodose akyse, įgavusiose daugiau 
spalvų ir sužėravusiose nauja šviesa, tai ryškesne, tai blauses- 
ne, tarytum ji ko viltųsi, bet ir bijotų. Šviesai šokinėjant neby- 
lios laimės šypsena papuošdavo jos gražų veidą, džiaugsmin- 
gų liepsnų linksmumas atsispindėdavo skruostų duobutėse. 


5 Nuo galimybės prie tikrovės (Iot.) 

Iš pradžių šiek tiek sutrikau, kai mano akys užkliuvo už 
jos įkapių ir akimirksniu pajutau gailestį: kad tik oras vėl nesu- 
bjurtų, nors tai būtų pretekstas perrengti ją kitu drabužiu — 
bjaurėjausi tuo keliančiu gailestį apdaru. Vis dėlto pamažu šis 
jausmas dingo ir neieškojau priežasties jausti nepasitenkinimą. 
Galvoje suskambėjo vidinis balsas: „Įpranti prie bet ko, net 
įkapių!“ Po šios minties mane užliejo gailesčio, kad jai teko 
patirti tokį siaubą, banga. 

Netrukus, rodos, abu viską pasaulyje pamiršome, bent jau 
aš pamiršau viską, išskyrus tai, kad buvome vyras ir moteris, 
kad sėdėjome šalia. Situacijos keistumas ir aplinkybės tuo metu 
atrodė nesvarbūs - nevertėjo net galvoti apie tai. Tebesėdėjo- 
me atskirai ir mažai kalbėjomės, jei iš viso kalbėjomės. Nega- 
liu prisiminti nė žodžio, kurį nors vienas mūsų būtų ištaręs, 
kol sėdėjome priešais ugnį. Tačiau kalbėjomės kita kalba: akys 
yra iškalbingesnės nei tūkstančiai žodžių - jos akys pasakojo 
istoriją. Šiame teikiančiame pasitenkinimą pokalbyje klausi- 
mas ir atsakymas sekė vienas po kito ir su nenusakomu susi- 
žavėjimu suvokiau, kad mano meilė jai vėl suliepsnojo. Buvo 
nesuvokiama, kad visuose dalykuose turėjo būti nesuderina- 
mumo. Nebuvau nusiteikęs savęs klausinėti. Drovėjausi su 
tuo nepasitikėjimu savimi, kuris kyla iš tikros meilės — iš tos 
žavingos ir nenugalimos bei vyraujančios aistros. Rodės, jos 
akivaizdoje mane užplūdo tokie jausmai, kad nė žodžio nega- 
lėjau tarti. Šioje situacijoje kalba rodės nebūtina, nepakankama 
ir net akivaizdžiai nepadori. Ji taip pat tylėjo. Tačiau dabar, kai 
vienas prisimenu įvykius, esu įsitikinęs, kad ir ji jautėsi laim- 
inga. Ne, ne visai taip. „Laimė“ ne tas žodis, kuris apibūdintų 
tiek jos, tiek mano jausmus. „Laimė“ — gyvesnis, sąmonin- 
gesnis malonumas. Jautėme pasitenkinimą. Šis žodis puikiai 
išreiškia mūsų būseną; ir dabar, kai galiu nagrinėti savo jaus- 
mus ir suvokti, ką reiškia tas žodis, esu patenkintas jo tikslu- 
mu. „Pasitenkinimas“ turi ir teigiamą, ir neigiamą reikšmę 
arba atitinka ankstesnių įvykių sąlygą. Pasitenkinimas reiškia, 
kad nėra keliančios nerimą būsenos ir troškimo, o yra kažko 
teigiamo — kažin ko, kas laimėta, pasiekta arba įgyta. Mūsų 
mąstymas - tai gali būti mano prielaida, esu patenkintas, kad 

galvojome panašiai - reiškė, kad pasiekėme supratimą, iš kur 
visa tai galėjo ateiti. Tai duota Dievo, tebūnie taip! 

Kai sėdėjome tylėdami, žvelgdami vienas kitam į akis ir 
kol žvaigždės jos akyse buvo pripildytos slaptos ugnies, gal- 
būt dėl liepsnų atspindžių, ji netikėtai atsistojo ir išsitiesė visu 
ūgiu instinktyviai susisupdama siaubingomis įkapėmis. Vei- 
kiama greičiau dvasinės prievartos nei asmeninės valios bal- 
su, pilnu kančios, sušnibždėjo: 

— Turiu tuojau pat eiti. Jaučiu, kad greitai išauš. Turiu būti 
vietoje, kai išauš. 

Ji buvo tokia nuoširdi, kad pajutau negalįs prieštarauti jos 
norui; todėl pašokau ant kojų ir nubėgau prie durų. Plačiai ati- 
traukiau užuolaidą, kad paspausčiau grotelių mygtuką ir pa- 
siekčiau stiklinių durų skląstį, kurį atstūmiau. Vėl užėjau už 
užuolaidos ir laikiau atitraukęs jos kraštą, kad ji galėtų išeiti. 
Dama akimirką stabtelėjo ir pertraukusi užsitęsusią tylą tarė: 

— Esate tikras džentelmenas ir mano draugas. Suprantate 
visus mano norus. Iš visos širdies dėkoju jums. 

Ji ištiesė dailią, kilmingą ranką. Paėmiau ją ir atsiklaupęs 
pabučiavau. Palietęs ją lūpomis suvirpėjau. Ji taip pat suvir- 
pėjo, kai pažvelgė į mane taip, tarsi ieškotų mano sielos gelmių. 
Žvaigždės jos akyse, kuriose nebebuvo ugnies šviesos, vėl ėmė 
paslaptingai spindėti sidabru. Tada ištraukė ranką iš manųjų 
labai labai švelniai, tarsi būtų verčiama užtrukti, ir užėjo už 
užuolaidos. Lengvai, oriai linktelėjusi paliko mane klūpoti. 

Išgirdęs, kad stiklinės durys už jos tyliai užsidarė, atsisto- 
jau ir nuskubėjau už užuolaidos kaip tik laiku, kad spėčiau 
pažiūrėti, kaip ji leidžiasi laiptais. Norėjau įją Žiūrėti kiek gali- 
ma ilgiau. Aušra tik pradėjo kovoti su nakties tamsa ir blan- 
kioje, neryškioje šviesoje galėjau įžiūrėti blausią baltą figūrą, 
skriejančią tarp krūmų ir skulptūrų, kol galiausiai tolumoje 
susiliejo su tamsa. 

Dar ilgai stovėjau terasoje, kartais žvilgtelėdavau į tamsą 
tikėdamasis, kad būsiu palaimintas kitu blykstelėjimu; kar- 
tais užmerkdavau akis, kad galėčiau atkurti ir prisiminti, kaip 
ji leidosi laiptais. Pirmą kartą nuo tada, kai susitikome, nu- 

į mane. Dėl šio žavaus, pilno meilės ir gundančio žvilgsnio 
surizikuočiau įveikti bet kokias kliūtis savo kelyje. 

Kai dangus ėmė šviesėti, grįžau į kambarį. Apsvaigęs — 
pusiau užhipnotizuotas meilės — atsiguliau į lovą ir apimtas 
laimės sapnavau savo Damą su įkapėmis. 


Ruperto dienoraščio tęsinys 


1907 m. gegužės 27 d. 

Praėjo visa savaitė nuo tada, kai mačiau savo meilę! Nuo- 
lat apie ją galvojau! Kaip vaizdžiai pasakytų romanistas, nuo 
tada, kai pamačiau ją, mano aistra stiprėjo ne dienom, o valan- 
dom. Dabar ji tokia didelė, kad užvaldė mane, išvaikė visas 
abejones ir sunkumus. Manau, aistra turėtų būti tai, ką nuo 
seno paveikti kerų vyrai kenčia — kančia nebūtinai reiškia 
skausmą. Nesu kaip šiaudas, besisukantis pagautas neįvei- 
kiamų sūkurio verpetų. Jaučiu, kad vėl privalau ją pamatyti, 
net jei tai bus jos kape kriptoje. Manau, reikia daug ką apmąs- 
tyti — turiu pasiruošti pavojingai užmačiai. Nelankysiu jos 
naktį, nes galime nesusitikti, jei vėl pas mane ateitų... 

Išaušo rytas, paskui įdienojo, bet mano noras ir ketinimas 
niekur nedingo, todėl per patį vidurdienį plieskiant saulei nu- 
ėjau į seną Šv. Savos bažnyčią. Su savimi turėjau galintį ryškiai 
šviesti žibintą. Slapta suvyniojau jį: niekam neleisiu sužinoti, 
kad nešiausi tokį daiktą. 

Būgštavau. Per ankstesnį apsilankymą akimirką buvau 
sukrėstas, kai netikėtai pamačiau moters, kurią maniau mylįs 
(dabar esu tuo įsitikinęs) kūną, gulintį karste. Ėjau, nes dabar 
visa Žinojau ir norėjau pamatyti šią moterį kad ir karste. 

Vos tik pastūmęs didžiąsias duris, kurios vėl buvo neužra- 
kintos, uždegiau žibintą ir nuėjau prie kriptos laiptų už 
įmantriai išraižytos medinės pertvaros. Geriau apšvietęs ją 
darbas. Stengiausi drąsinti širdį mintimis apie savo Damą ir 
mūsų paskutinio susitikimo švelnumą ir orumą. Nepaisyda- 
ma visų pastangų širdis ritosi žemiau žemiau ir nusirito iki pat 

kulnų, kai abejodamas leidausi siaurais vingiuotais laiptais. 
Dabar esu tikras, kad rūpinausi ne savo saugumu, o ta, kurią 
dievinau ir kuri kentėjo tokioje baisioje vietoje. Malšindamas 
širdgėlą pagalvojau, kaip jausiuos, kai rasiu būdą jai išvaduoti 
iš siaubo pančių. Ši mintis nuramino mane ir atgavau drąsą. 
Tai priminė būdus, iki šiol padėdavusius išsilaikyti tokiose 
šlykščiose vietose kaip ši, tad galiausiai pastūmiau ir atidariau 
žemas siauras duris akmenyje iškaltų laiptų apačioje ir įėjau į 
kriptą. 

Nedelsdamas nuėjau prie stiklinio dangčio, uždėto ant že- 
miau pakabintų grandinių. Nors žibintą laikanti ranka drebė- 
jo, mirkčiojant šviesai galėjau matyti aplink save. Didelėmis 
pastangomis nusiraminau ir kilstelėjęs žibintą nukreipiau 
šviesą į sarkofagą. 

Krisdamas žibintas skambtelėjo atsitrenkęs į virpantį stik- 
lą, o aš stovėjau vienas tamsoje, akimirkai beveik paralyžiuotas 
nuostabos ir nusivylimo. 

Kapas tuščias! Net papuošimai buvo išimti. 

Nežinojau, kas atsitiko, kol suvokiau apgraibomis lipąs 
įvijiniais laiptais. Čia, palyginus su kriptoje vyraujančia akli- 
na tamsa, atrodė beveik šviesu. Pro laiptus, vedančius į rūsį, 
iš blausiai apšviestos bažnyčios prasiskverbė keli spinduliai. 
Nors jie buvo blankūs, pajutau, kad esu nebe aklinoje tam- 
soje. Su šviesa atgavau jėgas ir drąsą ir apgraibomis grįžau į 
kriptą. Ten įžiebęs degtuką radau kelią prie kapo ir pasiėmiau 
žibintą. Paskui lėtai nuėjau — norėdamas įrodyti jei ne drąsą, 
tai bent savigarbos likučius. Atsisakiau pavojingos užmačios 
ir per bažnyčią, kur užgesinau žibintą, išėjau pro paradinės 
didžiąsias duris į dienos šviesą. Atrodė, kad tiek kriptos 
tamsoje, tiek einant per blankiai apžviestą bažnyčią girdėjau 
paslaptingus garsus, tarsi kas šnabždėtų ir sulaikiau kvė- 
pavimą. Bet kai jau buvau laisvas, prisiminimai apie juos ne- 
beatrodė svarbūs. Buvau patenkintas nepraradęs sąmonės ir 
nuovokos, supratau, kad stoviu plačioje uolų terasoje priešais 
bažnyčią, saulės spinduliai plieskė į pakeltą veidą, o pažvelgęs 
žemyn pamačiau po kojomis vilnijančią jūros žydrynę. 

Ruperto dienoraščio tęsinys 


1907 m. birželio 3 d. 

Praėjo dar viena pilna įvairiausios veiklos savaitė, bet iki 
šiol neturėjau jokių Žinių apie savo Damą su įkapėmis. Netu- 
rėjau galimybės dieną vėl nueiti į Šv. Savos bažnyčią, kaip no- 
rėjau. Jaučiau, kad privalau ten nueiti naktį. Tamsa yra Damos 
laisvės metas ir turiu naktį palikti jai - priešingu atveju galime 
prasilenkti arba galbūt jos nebepamatysiu. 

Dienomis vyko tautinis judėjimas. Kalniečiai neabejotinai 
būrėsi dėl kažkokios priežasties, kurios negaliu suprasti ir apie 
kurią jie dvejojo man sakyti. Kad ir kaip norėjau, stengiausi 
nesmalsauti. Tai neabejotinai sukeltų įtarimą ir sužlugdytų 
mano viltis padėti tautai kovoti siekiant išsaugoti laisvę. 

Šie nuožmūs kalniečiai yra keistai, tiesiog liguistai įtarūs ir 
vienintelis būdas laimėti jų pasitikėjimą — pradėti pačiam pa- 
sitikėti. Jaunosios Amerikos ambasados atašė Vienoje, kelia- 
vęs per Mėlynųjų kalnų kraštą, kadaise štai ką pasakė. 

— Laikykite liežuvį už dantų ir jie atvers širdis. Jei taip ne- 
darysite, jie padės jums - numes nuo keteros! 

Akivaizdu, kad kalniečiai perdarė kodą pritaikydami jį 
sau. Tai buvo visiškai natūralu ir jokiu būdu neprieštaravo 
man rodomam draugiškumui. Čia, kur nėra nei telegrafo, 
nei geležinkelio, nei kelių, nei jokių veiksmingų susisiekimo 
būdų, gali būti naudojamas tik primityviausias informacijos 
perdavimo būdas. Taigi jei siekia išlaikyti kokią nors paslaptį 
tarp saviškių, turi laikyti paslaptyje ir kodą. Nors mielai iš- 
mokčiau naujo jų kodo ir juo naudotis, kadangi noriu būti 
naudingas draugas, o tai reiškia ne tik pasitikėjimą, bet ir to 
pasitikėjimo pateisinimą, privalau būti kantrus. 

Toks požiūris iš dalies padėjo laimėti jų pasitikėjimą, nes 
prieš mums išsiskiriant per paskutinę sueigą, davus svarbiau- 
sias tikėjimo ir slaptumo priesaikas, jie patikėjo man paslaptį. 
Vis dėlto tik išmokė kodo ir kaip juo naudotis - taip buvo 
žengtas pirmas žingsnis, bet tebeslėpė nuo manęs savo tikslą 
ar valstybinę paslaptį, nežinia ką, kas skatino juos bendrai 
veikti. 

Kol nepamiršau grįžęs namo užrašiau viską, ką man sakė. 
Įrašą nagrinėjau tol, kol jis taip įsismelkė į širdį, kad negalėjau 
jo pamiršti. Paskui sudeginau popierių. Galų gale laimėjau dar 
šį tą: naudodamasis semaforu galiu skubiai, slaptai ir tikslai 
siųsti visiems suprantamas žinutes iš vienos Mėlynųjų kalnų 
krašto dalies į kitą. 


Ruperto dienoraščio tęsinys 


1907 m. birželio 6 d. 

Praeitą naktį iš savo Damos su įkapėmis patyriau šį tą nau- 
jo - tiek, kiek materiali forma gali. Gulėjau lovoje ir beveik nu- 
grimzdau į sapnų karalystę, kai išgirdau keistą skrebenimą į 
stiklines terasos duris. Įsiklausiau, nors širdis tankiai daužėsi. 
Atrodė, garsas sklinda iš apačios ir atitraukęs sunkią užuolai- 

Mėnulio šviesoje sodas, kaip įprastai, atrodė vaiduokliškai, 
bet čia nebuvo nė menkiausio ženklo, kad kas judėtų - nieko 
nei terasoje, nei šalia jos. Nekantriai žvilgtelėjau žemyn, iš kur, 
spėjau, sklido garsas. 

Iš lauko pusės, po stiklinėmis durimis, lyg būtų stumtas 
vidun, gulėjo kelis kartus kruopščiai sulenktas popierėlis. Pa- 
kėliau jį ir išlanksčiau. Buvau susijaudinęs, širdis pakuždėjo, 
kas paliko raštelį. Jame didelėmis išplėstomis raidėmis, kaip 
keverzotų septynerių ar aštuonerių metų vaikas, buvo angliš- 
kai parašyta: „Susitikime prie vėliavos stiebo ant uolos!“ 

Aišku, žinojau, kur tai yra. Tai atokiausia pilies vieta ant 
uolos, kur iškeltas didelis vėliavos stiebas, ant kurio senais lai- 
kais plaikstėsi Visarionų šeimos vėliava. Tais tolimais laikais, 
kai pilį galėjo užpulti, ši vieta buvo puikiai sutvirtinta. Tada, 
kai pro erkerį šaudydavo, šis plotas tikrai turėjo būti visiškai 
neįveikiamas. 

Dengta galerija su iškirstomis vientisoje uoloje šaudomo- 
siomis angomis strėlėms laidyti juosė šį plotą ratu apsupda- 
ma didįjį uolų štoką, kurio viduryje ir buvo iškeltas vėliavos 
stiebas. Siauras, labai tvirtas pakeliamasis tiltas, išlikęs taikos 

metu, jungė išorinį uolų tašką ir įėjimą, suformuotą išorinėje 
sienoje ir apsaugotą šoninių bokštų ir nuleidžiamųjų grotų. Jis 
neabejotinai naudotas apsiginti nuo netikėtumų. Iš šios vietos 
tegalėjai matyti uolų liniją aplink. Todėl iš tos pusės neįma- 
noma pilies užpulti atplaukus valtimis. 

Greitai apsirengęs ir pasiėmęs medžioklinį peilį ir revolverį 
išėjau į terasą imdamasis man neįprastų atsargumo priemo- 
nių: užstūmiau paskui save groteles ir jas užrakinau. Įvykiai 
aplink pilį kol kas per daug neramūs, kad suteikčiau bent men- 
kiausią neprotingą galimybę ar būdą ją nuginkluoti, ar palik- 
čiau atvirą slaptą įėjimą. Radau kelią per uolotą koridorių ir 
užkopiau virvelinėmis kopėčiomis, pritvirtintomis prie uolų 
po vėliavos stiebu - patogus būdas taikos metu. 

Degiau iš nekantrumo, rodės, kad laikas slenka labai lėtai, 
todėl užkopęs dar labiau nusivyliau, kai niekur nepamačiau 
savo Damos. Vis dėlto širdis vėl laisvai daužėsi - galbūt lais- 
viau nei kada nors anksčiau - kai išvydau ją, prisiglaudusią 
pilies sienos šešėlyje. Ji buvo saugioje vietoje, todėl iš niekur 
negalėjau jos matyti, tik iš čia, kur stovėjau; net ir iš čia buvo 
matomos jos baltos įkapės, kurios ryškiai išsiskyrė tamsiame 
šešėlio fone. Mėnulio šviesa tokia ryški, kad šešėliai buvo be- 
veik nenatūraliai juodi. 

Nuskubėjau prie jos ir kai buvau arti impulsyviai paklau- 
siau: 

— Kodėl palikote savo kapą? - iš netikėtumo suglumau, nes 
šis klausimas buvo išsakytas ne vietoje ir nepatogus daugeliu 
atžvilgių. Norėdamas sušvelninti jį tariau. - Praėjo tiek daug 
laiko nuo tada, kai jus mačiau! Tai truko amžinybę! 

Ji labai greitai atsakė, net nesitikėjau; kalbėjo emocionaliai 
ir negalvodama. 

— Ir man prailgo! Ak, taip prailgo! Taip prailgo! Paprašiau 
jūsų ateiti čia, nes taip troškau jus matyti, kad negalėjau ilgiau 
laukti. Mano širdis ilgėjosi jūsų! 

Jos žodžiai ir nekantrumas, kažkas nenusakoma, kas skli- 
do išjos širdies, ilgesys, kai pilnatis palietė veidą parodydama 
akyse spindinčias žvaigždes, primenančias gyvą auksą - visa 
tai mane sujaudino, kaiji paklusdama troškimui iš šešėlio žengė 

manęs link. Negalvodamas ir netardamas nė žodžio - Gamta 
kalbėjo nebylia meilės kalba - žengiau prie jos ir apglėbiau. Ji 
pasidavė su tuo švelniu nesuvokimu, kuris yra tobula meilės 
išraiška, tarsi kas būtų davęs komandą, skambančią nuo pas- 
aulio sukūrimo dienos. Sąmoningai nesistengiau, žinau, kad 
tikrai to nedariau - mūsų lūpas sujungė pirmasis bučinys. 

Tuo metu man net nedingtelėjo, kad vyksta kažkas nepa- 
prasta. Tačiau vėliau naktį, kai tamsoje buvau vienas ir galvo- 
jau apie keistumą ir nesuprantamą susižavėjimą negalėjau 
nesuprasti, koks neįprastas buvo šis meilės susitikimas. Vieta — 
nuošali, laikas - naktis, jaunas ir stiprus vyras, pilnas gyvybės ir 
vilčių bei ambicijų; graži ir aistringa moteris, greičiausiai velio- 
nė, apvilkta įkapėmis guldant į kapą senos bažnyčios kriptoje. 

Mažai apie tai galvojau, kol buvome kartu - nebuvo jokio 
pagrindo. Meilė paklūsta savo įstatymams ir logikai. Po vė- 
liavos stiebu, kur buvo paprotys iškelti Visarionų šeimos vė- 
liavą, kad ši plaikstytųsi vėjyje, laikiau ją savo glėbyje: jutau 
švelnų alsavimą, jos širdis plakė šalia manosios. Ar reikėjo dar 
apie ką nors galvoti? Inter arma silent leges'* — proto balsas tyli 
aistros akivaizdoje. Ar mirusi, ar gyva numirėlė, viena koja 
stovinti pragare, kita — Žemėje, vampyrė, vis tiek myliu ją; ir 
teįvyksta, kas turi įvykti dabar ar vėliau, ji - mano. Kai ji bus 
mano žmona, ilgai kartu gyvensime, kad ir kokia lemtis mūsų 
lauktų, ar kad ir kur mūsų kelias nuvestų. Jei iš tikrųjų turiu at- 
kovoti ją iš pačių pragaro gelmių, tada tai bus mano uždavinys! 

Tačiau grįžkime prie įrašo. Jei jau pradėjau kalbėti aistros 
kalba, negaliu liautis. Nenoriu, net jei galėčiau; nepanašu, kad 
ir ji to norėjo kol laikiau glėbyje. Ar gali būti moteris - gyva ar 
mirusi - kuri nenorėtų išgirsti mylimojo jai reiškiamo susiža- 
vėjimo? 

Nemėginau slapukauti: spėju, ji Žinojo mano įsitikinimą 
dėl jos neaiškaus būvio ir, kadangi neišreiškė jokio protesto, 
nepasakė jokios pastabos, manau, priėmė jį. Kartais užmerk- 
davo akis, bet net tada jos veidas spinduliavo beveik neįtikė- 
tiną susižavėjimą. Kai gražios akys atsimerkdavo ir įdėmiai į 


16  Ginklams žvangant, įstatymai tyli. (Ciceronas) 

mane žvelgdavo, žvaigždės jose suspindėdavo ir švytėdavo, 
tarsi būtų įgavusios gyvybinės ugnies. Ji mažai, labai mažai 
kalbėjo ir nors pasakė tik kelis žodžius, kiekvienas skiemuo 
buvo kupinas meilės ir pasiekė pačias mano širdies gelmes. 

Netrukus, kai mūsų jausmų protrūkis nurimo ir virto 
džiaugsmu, paklausiau, kada galėčiau ją rasti, kai to norėsiu. Ji 
neatsakė tiesiai, bet prigludusi arčiau prie manęs, sušnibždėjo 
į ausį su tuo užimančiu kvapą švelnumu, kuriuo kalba įsimy- 
lėjusieji. 

— Atėjau čia įveikusi siaubingus sunkumus, ne tik todėl, 
kad tave myliu, to pakaktų, ir trokšdama patirti džiaugsmą 
tave matydama, bet todėl, kad noriu tave įspėti. 

— Kad įspėtum mane?! Kodėl? - paklausiau. 

Ji atsakė nedrąsiai, dvejodama, tarsi kovodama su kažkuo, 
kas dėl slaptų priežasčių rinko jai žodžius. 

— Tau gresia sunkumai ir pavojai. Esi jų apsuptas; ir jie visi 
yra rimti, nes slepiami nuo tavęs dėl žiauraus būtinumo. Kokią 
kryptį pasirinktum, negali niekur nueiti, negali nieko daryti, 
nieko sakyti - viskas kelia pavojų. Brangusis, pavojus tyko vi- 
sur — tiek šviečiant saulei, tiek nakties tamsoje; tiek viešose, 
tiek slaptose vietose; tiek tarp draugų, tiek tarp priešų; kai esi 
mažiausia tam pasiruošęs; kai mažiausiai to tikiesi. Ak, Žinau, 
ką turi iškęsti, todėl pasakoju tau apie tai dėl tavo gerovės! 

— Mylimoji! — tiek tegalėjau ištarti, kai dar arčiau priglau- 
džiau ją prie savęs ir pabučiavau. Matydamas, kad ji šiek tiek 
nurimo, grįžau prie to, ką iš dalies jau papasakojo. - Jei sun- 
kumai ir pavojus nuolat mane supa ir jei nematau jokio ženk- 
lo ar paskirties, ką galiu padaryti? Dievas mato, mielai save 
apsaugočiau — ne dėl savęs, bet dėl tavęs. Dabar turiu dėl ko 
gyventi ir būti stiprus bei lavinti gebėjimus, nes tai gali būti 
reikšminga tau. Jei negali papasakoti smulkiau, gal galėtum nu- 
rodyti tam tikrą būdą, kaip turėčiau elgtis, veikti, kas labiausiai 
atitiktų tavo norus arba kas, tavo manymu, būtų geriausia? 
kupinu meilės žvilgsniu, kurio nė vienas moters pagimdytas 
vyras negali neteisingai suprasti. Paskui lėtai, atsargiai, aiškiai 
tarė: 

— Būk drąsus ir nebijok. Būk teisingas sau ir man - tai tas 
pats. Taip geriausia apsisaugosi. Tavo saugumas nepriklauso 
nuo manęs. Ak, norėčiau, kad taip būtų! Dievas mato, no- 
rėčiau, kad taip būtų! 

Mano širdis susijaudino ne tik išgirdusi jos išsakytus no- 
rus, bet ir minint Dievo vardą. Dabar, kai čia tylu ir šviečia 
saulė, suprantu, kad tikėjau ją esant moterimi - gyva moteri- 
mi — ji visai nebuvo mirusioji: bet tą akimirką mano širdis ne- 
atpažino abejonės, o protas atpažino. Nutariau, kad šį kartą 
neišsiskirsime, kol ji nesužinos, jog mačiau ją ir kur mačiau, 
bet nekreipdamas dėmesio į savo mintis, godžiai klausiausi, 
kai ji toliau šnekėjo. 

— Neturi manęs ieškoti, pati rasiu tave, neabejok! Dabar, 
brangusis, mielasis, turime palinkėti vienas kitam labos nak- 
ties! Pasakyk dar kartą, kad mane myli, nes tai - švelnumas, 
kurio niekas nenorėtų atsisakyti, net tas, kuris dėvi tokį apdarą 
kaip šis ir ilsisi ten, kur aš. - Tai sakydama pakėlė įkapių kraštą 
rodydama man. 

Kas man beliko - dar kartą ją apglėbiau ir priglaudžiau 
dar arčiau. Dievas mato, visa dariau iš meilės; tai buvo ais- 
tringa meilė, persmelkusi mane iki kaulų smegenų, kai pri- 
glaudžiau jos brangų kūną. Tačiau dabar šis apglėbimas buvo 
nesavanaudiškas, tai buvo mano aistros išraiška. Buvau vedi- 
nas gailesčio - gailesčio, kuris gimsta kartu su tikra meile. Ne- 
atgaudami kvapo nuo bučinių netrukus paleidome vienas kitą, 
ji stovėjo skleisdama nuostabų žavesį tarytum mėnesienos nu- 
šviesta balta dvasia, ir kai jos gražios, žvaigždžių nušviestos 
akys, regis, užvaldė mane. Ji tarė apimta ilgesingos ekstazės: 

- Ak, kaip mane myli! Kaip mane myli! Ši meilė verta visko, 
ką man dėl jos teko patirti — net vilkėti šį siaubingą drabužį. — 
Vėl parodė įkapes. 

Štai toji proga pasakyti, ką žinojau, todėl pasinaudojau ja. 

— Žinau, žinau apie tai. Be to, Žinau apie tą poilsio vietą... 

Ji pertraukė mane sakinio vidury ne žodžiu, o išsigandusiu 
žvilgsniu ir apimta baimės atsitraukė. Spėju, tikrovėje negalė- 
jo būti dar blyškesnė nei atrodė paliesta mėnulio šviesos, dėl 
kurios nublanksta spalvos; sakytum, gyvybė akimirksniu ją 

paliko; žvelgė bijodama, tarsi kažkokiu siaubingu būdu būčiau 
laikęs ją pavergtą. Jei ne keliantis pasigailėjimą žvilgsnis, ji 
atrodytų kaip besielė marmuro statula - taip baisiai šaltai ji 

Akimirkos, kol laukiau ją prabylant, atrodė begalinės. Pa- 
galiau ji tarė pagarbiai šnibždėdama - net tylią naktį sunkiai 
girdėjosi: 

— Žinai... žinai, kur yra mano poilsio vieta! Kaip... kada 
sužinojai? 

Neturėjau kitos išeities, tik pasakyti tiesą. 

— Buvau Šv. Savos bažnyčios kriptoje. Netyčia sužinojau. 
Tyrinėjau pilies apylinkes ir nuėjau ten aptiktu keliu. Už per- 
tvaros radau akmenyje iškaltus įvijinius laiptus ir nulipau. 
Brangioji, mylėjau tave prieš tą siaubingą akimirką, o tada, kai 
žibintas skambtelėjo atsitrenkęs į stiklą, mano meilė sustiprėjo 
paveikta gailesčio. 

Kelias sekundes ji tylėjo. Kai prabilo, jos balsas skambėjo 
naujai. 

— Tačiau kodėl nesi sukrėstas? 

— Žinoma, buvau sukrėstas, - atsakiau skubinamas akimir- 
kos; ir dabar galvoju, kad išmintingai pasielgiau. - Vargu ar 
žodis „sukrėstas“ yra tinkamas. Buvau pritrenktas, jei šis Žodis 
tau ką nors sako - turėtum taip suprasti! Neketinau grįžti, nes 
bijojau, kad dėl mano veiksmų gali iškilti tarp mūsų tam tikra 
kliūtis. Tačiau kitą dieną grįžau tinkamu laiku. 

— Ir? — jos balsas skambėjo kaip švelni muzika. 

— Tuo metu patyriau kitą sukrėtimą, blogesnį nei prieš tai, 
nes tavęs ten nebebuvo. Tada iš tikrųjų supratau, kokia esi 
man brangi... kokia esi man brangi. Kol esu gyvas - gyva ar 
mirusi - visada būsi mano širdyje. 

Ji sunkiai alsavo. Pakilios nuotaikos nušviestos akys spin- 
dėjo taip, kad nustelbė mėnulio šviesą, bet ji neištarė nė žodžio. 
Tęsiau: 

— Brangioji, nuėjau į kriptą pilnas drąsos ir vilčių, nors 
nežinojau, koks siaubas dar kartą sukaustys mano žvilgsnį. 
Nedaug nutuokiame apie tai, kas gali mūsų laukti, nesvarbu, 
ko tikimės. Iš tos siaubingos tuštumos grįžau sunkia širdimi. 

— Kaip tu mane myli, brangusis! 

Pradžiugintas žodžių ir dar labiau balso skambesio atga- 
vau drąsą ir tęsiau. Dabar mano ketinimas buvo tvirtas. 

— Aš ir tu, brangioji, buvome skirti vienas kitam. Negaliu 
susitaikyti su tuo, ką tau teko iškęsti prieš mums susipažįs- 
tant. Gali būti, kad tebekenti, negaliu tam užkirsti kelio, iš- 
tvermė, kurios negaliu sutrumpinti, bet tai, ką gali padaryti 
žmogus - padarysiu dėl tavęs. Net pragaras nesustabdys ma- 
nęs, jei yra galimybė, kad įveikęs jo kankinimus galiu atko- 
voti tave! 

— Tada niekas tavęs nebesustabdys? - klausimas buvo iš- 
kvėptas švelniai kaip Eolo arfos melodija. 

— Niekas! - atsakiau ir išgirdau, kaip mano dantys klaptelė- 
jo. Kalbėjo už mane stipresnis vidinis balsas, nė neįtariau jo 
esant. Vėl kilo abejonių, apėmė jaudulys, virpėjimas, drebulys, 
tarsi buvo svarstoma daugiau nei gyvenimas ar mirtis. 

— Net tai? - pakėlė įkapių kraštą ir pamačiusi mano veidą 
bei supratusi atsakymą prieš man jį ištariant tęsė: - Ir viskas, 
kas su tuo susiję? 

— Netjei jos buvo pasiūtos iš kieto audinio, skirto pasmerk- 
tiesiems! 

Įsivyravo ilga pauzė. Kai vėl prabilo balsas buvo tvirtesnis. 
Jis skambėjo. Be to, jame pasigirdo džiaugsmo gaida - kaip 
žmogaus, jaučiančio naują viltį. 

— Bet ar žinai, ką kalba vyrai? Kai kurie jų sako, kad esu 
mirusi ir palaidota; kiti - kad ne tik esu mirusi ir palaidota, 
bet ir viena tų, kurie negali mirti kaip paprastas žmogus, o 
velka baisų gyvo numirėlio gyvenimą ir visa kam kenkia. Tie 
nelaimingi gyvi numirėliai, vyrų vadinami vampyrais, gyvena 
misdami gyvųjų krauju ir yra pasmerkti amžinoms kančioms 
pragare, jie sėja mirtį savo siaubingų bučinių nuodais! 

— Girdėjau, ką kartais sako vyrai, - atsakiau. — Taip pat 
žinau, ką sako mano širdis ir greičiau paklusiu jos nebyliam 
šauksmui nei visiems gyvųjų ar mirusiųjų balsams. Tebūnie 
kaip bus, pažadu tau. Jei atsitiktų taip, kad tavo senąjį gyveni- 
mą reikės vėl atkovoti iš pačios mirties ir pragaro nasrų, laiky- 
siuos duoto žodžio - dar kartą pasižadu! 


144 Bram Stoker. DAMA SU ĮKAPĖMIS 


Baigęs kalbėti, atsiklaupiau prieš ją ir apglėbęs prisitrau- 
kiau arčiau savęs. Jos ašaros krito ant mano veido, kai šnibždėjo 
ir braukė per mano plaukus švelnia, tvirta ranka. 

— Tikrai turi būti man skirtasis. Ką vertesnio už šventą san- 
tuoką Dievas gali suteikti bet kuriam Savo kūriniui? 

Kurį laiką abu tylėjome. 

Manau, pirmas atgavau jusles, todėl pirmas ir paklausiau: 

— Kada galėtume vėl susitikti? 

Nepamenu, kad būčiau to klausęs, kai anksčiau išsiskir- 
davome. Ji atsakė melodingu balsu, kuris skambėjo šiek tiek 
garsiau nei šnabždesys, toks švelnus kaip balandžio burkavi- 
mas. 

— Greitai, taip greitai, kaip tik galėsiu, neabejok. Mano 
brangusis, mano mielasis! — paskutinius keturis meilės Žo- 
džius ištarė tyliu, bet ištęstu ir persmelkiančiu balsu, nuo ku- 
rio suvirpėjau iš pasigėrėjimo. 

— Palik man kokią nors atminimo dovaną, - paprašiau, — 
kurią visada laikyčiau šalia savęs, kad nuraminčiau skaudančią 
širdį, kol vėl susitiksime ir kaskart po mūsų susitikimo, meilės 
vardan! 

Atrodė, ji ieško sprendimo. Akimirkai pasilenkė, stipriais 
pirštais skubiai atplėšė įkapių skiautelę. Pabučiavusi ją padavė 
man šnibždėdama. 

— Laikas išsiskirti. Dabar turiu eiti. Pasiimk ją ir amžinai 
saugok. Būsiu ne tokia nelaiminga savo baisioje vienatvėje, kol 
ji truks, jei žinosiu, kad ši mano dovana, kuri, gerai tai ar blo- 
gai, yra dalis manęs, kokią pažįsti, bus šalia tavęs. Mano bran- 
giausiasis, gali būti, kad kada nors džiaugsies ir net didžiuosies 
šia valanda, kaip aš džiaugiuosi ir didžiuojuosi. - Kai paėmiau 
skiautelę, ji pabučiavo mane. 

— Gyvas ar miręs, kad tik su tavimi! - Tariau ir nuėjau. Nu- 
sileidau virvelinėmis kopėčiomis ir ėjau uoloje iškaltu korido- 
riumi. 

Paskiausia, ką mačiau, buvo gražus mano Damos su įka- 
pėmis veidas, kai ji pasilenkė prie angos krašto. Kai lydėjo ma- 
ne žvilgsniu, jos akys buvo panašios į spindinčias žvaigždes. 
Niekada nepamiršiu to žvilgsnio. 

Po kelių įtempto mąstymo akimirkų pusiau mechaniškai 
nuėjau žemyn sodu. Atstūmęs groteles įėjau į tuščią kambarį, 
kuris atrodė dar tuštesnis prisiminus džiūgavimo kupinas 
akimirkas po vėliavos stiebu. Tarsi sapnuodamas atsiguliau į 
lovą. Gulėjau, kol patekėjo saulė - nemiegojau, mąsčiau. 


PENKTA KNYGA - APEIGOS VIDURNAKTĮ 
Ruperto dienoraščio tęsinys 


1907 m. birželio 20 d. 

Nuo tada, kai mačiau savo Damą, laikas pralėkė labai grei- 
tai - buvau užsiėmęs. Pasakiau kalniečiams, kad Rukis, kurį 
pasiunčiau atlikti vieno pavedimo, sudarė sutartį penkiems 
šimtams tūkstančių „Indžis-Malborn“ šautuvų ir tokiam kie- 
kiui šaudmenų, kokio, anot prancūzų specialistų atliktų skai- 
čiavimų, pakaktų metus truksiančiam karui. Per slaptą mūsų 
telegrafo kodą gavau iš jo žinutę, kad užsakymas sukomplek- 
tuotas ir krovinys jau kelyje. Ryte po susitikimo prie vėliavos 
stiebo gavau pranešimą, kad laivas, kurį Rukis išnuomojo 
kroviniui atplukdyti, atplauks į Visarioną naktį. Visi laukėme. 
Dabar visada pilyje turiu signalizuotojų grupę: signalai karto- 
jami taip greitai, kaip vyrai buvo įgudę per treniruotes, vyku- 
sias pavieniui ar grupėmis. Vylėmės, kad kiekvienas galintis 
kovoti šalies vyras laikui bėgant bus patyręs signalizuotojas. 
Be jų visada turime dar kelis dvasininkus - šalies bažnyčia irgi 
dalyvauja kare: jos kariai - vienuoliai, o jų vadai - vyskupai. 
Visi tarnauja, kai tik jų labiausiai reikia kovos lauke. Savaime 
suprantama, kad kaip mokslų ragavę vyrai jie mokosi greičiau 
nei paprasti kalniečiai; dvasiškiai beveik akimirksniu išmoko 
kodo ir signalizuoti. Dabar turime mažiausia po vieną tokį 
specialistą kiekvienoje bendruomenėje ir netrukus, jei reikės, 
dvasininkai galės patys signalizuoti tautai, taip galintiems 
kovoti vyrams pranešdami apie pavojų. Vyrai dabar su ma- 
nimi: pasakiau kalniečiams, kad laivas atplauks ir visi buvome 
pasiruošę, kai stebėjimo poste po vėliavos stiebu budintysis 


PENKTA KNYGA - Apeigos vidurnaktį 147 


atsiuntė žinią apie laivą, be šviesų plaukiantį kranto link. Visi 
susirinkome ant uoloto kyšulio krašto ir pamatėme jį lėtai 
plaukiantį ir pasiekiantį saugų uostą. Atplaukus laivui nubė- 
gome prie kanalą saugančios plūduriuojančios užtvaros ir di- 
džiulių šarvuotų užstumiamų vartų, kuriuos dėdė Rodžeris 
pastatė uostui apsaugoti, jei to reikėtų. 

Tada padėjome prišvartuoti garlaivį prie doko. 

Rukis atrodė sveikas kaip ridikas ir pilnas užsidegimo ir 
energijos. Įsipareigojimai ir mintys, besisukančios tik apie 
karo veiksmus, atrodė, grąžino jam jaunystę. 

Kai iškrovėme ginklų ir šaudmenų dėžes, nusivedžiau Ru- 
kį į kambarį, vadinamą „štabu“, kur jis pateikė atliktų darbų 
ataskaitą. Rukis turėjone tik parūpinti šautuvų ir šaudmenų, bet 
ir nupirkti iš vienos nedidelės Amerikos respublikų šarvuotą 
jachtą, pritaikytą karo tarnybai. Jį užvaldė užsidegimas, net 
apėmė jaudulys, kai pasakojo man apie tą laivą. 

— Tai yra naujausios karinio jūrų laivyno konstrukcijos lai- 
vas - torpedinė jachta. Nedidelis kreiseris, varomas naujausių 
turbinų, degalams naudojantis skystąjį kurą ir pilnai apgin- 
kluotas naujausiais ginklais ir įvairių rūšių sprogmenimis. 
Šiandien tai greičiausias laivas jūroje. Jį pastatė Tornkroftų, 
variklius parūpino Parsonsų, šarvais padengė Armstrongų, o 
apginklavo Krupų gamyklos. Jei kada nors teks dalyvauti ko- 
voje, ne pyragai bus priešininkui, nes šiam kreiseriui nebaisus 
joks užpuolimas, nebent tai būtų didelis šarvuotas karo laivas. 

Dar Rukis papasakojo, kad iš tos pačios respublikos, kurios 
tauta ką tik paskelbė lauktą taiką, įsigijo visą siuntą naujausių 
modelių artilerijos ginklų, kurių tikslumas aukščiausios 
kokybės, o asortimentas labai platus. Jie netrukus bus atpluk- 
dyti kartu su jiems tinkančiais šaudmenimis. 

Kai papasakojo likusias naujienas ir padavė man sąskaitas, 
nuėjome į doką pažiūrėti, kaip iškraunami karo reikmenys. 
Žinodamas, kas bus atvežta, vidurdienį nusiunčiau žinią kal- 
niečiams ir pranešiau, kad atvyktų iškrauti krovinio. Jie at- 
siliepė į kvietimą ir atrodė, kad visa šalis tą naktį judėjo. 

Jie atėjo po vieną ir grupelėmis, kai kurie pakeliui susitiko 
sutartose vietose — tarytum eitų ginti pilies įtvirtinimų. Atėjo 

slaptai ir tyliai, sėlino per miškus tarsi vaiduokliai; priėję iš 
Visariono centro išeinančius kelius susigrupavo. Jie vis artėjo, 
ir šis atvykimas atrodė baisesnis nei vaiduoklių procesija. Tai 
tikrai buvo fizinė dvasios išraiška — visą tautą valdė bendras 
tikslas. 

Beveik visi vyrai garlaivyje - mechanikai, daugiausia britai, 
jie puikiai tvarkėsi ir tikriausiai buvo patikimi. Rukis atrinko 
juos po vieną ir tai darydamas naudojosi savo kaip vyro ir di- 
dele nuotykių kupino gyvenimo patirtimi. Šie vyrai sudarys 
dalį šarvuotos jachtos įgulos, kai ši įplauks į Viduržemio jūros 
vandenis. Jie ir dvasininkai bei kovoti galintys vyrai, esantys 
pilyje, puikiai ir uoliai dirbo kartu; tai nusipelnė didžiausių 
pagyrimų. Atrodė, kad sunkios dėžės pačios palieka triumą: 
taip greitai jų procesija ėjo trapu pirmyn ir atgal nuo denio 
prie krantinės. Sandėliuoti ginklus čia, kad juos būtų galima 
toliau paskirstyti buvo mano sumanymas. Tokioje šalyje kaip 
ši, kur nėra geležinkelio ir net kelių, bet kokio karo reikmenų 
kiekio paskirstymas yra didelis triūsas ir jis turi būti atliktas 
pavienių Žmonių arba iš centrų. 

Tačiau atvykstantis didelis kalniečių skaičius teturėjo ne- 
didelę reikšmę. Laivo įgula, talkinama dvasininkų ir kovoti 
galinčių vyrų, sustatė dėžes prieplaukoje taip greitai, kaip 
tik įmanoma, ir mechanikai atidarė jas. Dėžių turinys buvo 
paruoštas pernešti. Regis, kalniečiai virto ištisiniu srautu: 
kiekvienas užsikrovęs ant pečių naštą nueidavo, o jam praei- 
nant pro grupės vadą, tas duodavo nurodymus, kokiu taku 
ir kur eiti. Kaip paskirstyti, kai ginklai bus atvežti, buvo nu- 
tarta mano štabe, o jų apibūdinimą ir kiekį pasižymėjo va- 
dai. Visi elgėsi taip, tarsi visas šis reikalas buvo didžiausia 
paslaptis. Vargu ar buvo ištartas bent vienas žodis, išskyrus 
būtinus nurodymus, ir tai - pašnibždomis. Visą naktį vyrai 
ateidavo ir išeidavo ir prieš aušrą krovinio teliko maždaug 
pusė. Kitą naktį buvo išdalinta likusi dalis, paskui mano vyrai 
nunešė į pilį šautuvų ir šaudmenų, skirtų jai apginti, jei kiltų 
būtinybė. Buvo tikslinga laikyti atsargą, jei ginklų kada nors 
reikėtų. Kitą naktį Rukis slapta grįžo į išnuomotą laivą. Jis tu- 
rėjo atgabenti nupirktą pabūklą ir sviedinių, kurie tuo metu 

buvo sandėliuojami vienoje Graikijos saloje. Kitą rytą, gavęs 
slaptą pranešimą, kad garlaivis atplaukia, daviau signalą 
kalniečiams susirinkti. 

Šiek tiek sutemus laivas be šviesų įplaukė į užutėkį. Užtva- 
ros vartai dar kartą buvo atidaryti ir, kai susirinko pakanka- 
mai vyrų ginklams pernešti, pradėjome iškrauti. Darbas vyko 
pakankamai sklandžiai, doke buvo visų būtinų gana naujų 
įrengimų, įskaitant porą keliamųjų strėlių ginklams iškrauti, 
kuriomis buvo galima greitai iškelti krovinį. 

Ginklai buvo tvirtai suveržti visų rūšių skryčiais ir po dau- 
gelio valandų nedidelė procesija dingo miškuose nebyli tarsi 
vaiduokliai. Kiekvieną pabūklą supo daug vyrų, kurie judėjo 
lyg arkliai, traukiantys krovinį. 

Po savaitės, kai buvo atplukdyti ginklai, pratybos vyko be 
pertraukų. Treniruotės su ginklais kėlė nuostabą. Daug pa- 
stangų reikalaujančiose pratybose kalniečiai rodė pagirtinai 
didelę jėgą ir ištvermę. Panašu, nuovargis jiems pažįstamas ne 
mažiau nei nuogąstavimai. 

Užtrukome savaitę, kol pasiekėme išskirtinę drausmę ir 
vadovavimą. Jie nesitreniravo šaudyti, nes daryti to slapta 
neįmanoma. Buvo pranešta, kad palei turkų pasienį telkiama 
sultono kariuomenė ir nors tai nebuvo pasirengimas karui, bet 
daugiau ar mažiau pavojinga. Anot mūsų žvalgų pranešimų, 
nors neaišku, kokiu tikslu ir kokio masto buvo šis judėjimas, 
akivaizdu, kad kažkam rengiamasi. Turkija nieko nedarė be 
pikto tikslo. Neabejotinai, kad toli sklindantis pabūklo garsas 
įspėtų turkus apie mūsų pasirengimą ir taip, deja, padidintų 
jų pranašumą. 

Kai pabūklai buvo iškrauti, žinoma, išskyrus tuos, kurie 
skirti pilies gynybai arba ten sandėliuoti, Rukis su įgula iš- 
plaukė. Laivą grąžino savininkams; vyrai bus parplukdyti ka- 
rine jachta ir sudarys dalį jos įgulos. Likusią dalį kruopščiai 
atrinko Rukis ir ji buvo slapta laikoma Kotore, pasirengusi 
tarnauti, kai to reikės. Jie puikūs ir nagingi vyrai, tinkantys 
bet kokiam darbui, kad ir ką paskirtum. Taip sakė Rukis, o jis 
turėjo žinoti. Jaunystėje įgyta eilinio patirtis padarė jį šios sri- 
ties ekspertu. 

Ruperto dienoraščio tęsinys 


1907 m. birželio 24 d. 

Praeitą naktį iš savo Damos gavau į ankstesnę panašią 
žinutę, kuri atsiųsta buvo panašiai kaip pirmoji. Vis dėlto šį 
kartą mūsų susitikimas turėjo įvykti ant pagrindinio bokšto 
švininiais lakštais dengto stogo. 

Prieš eidamas patirti šio nuotykio labai kruopščiai apsiren- 
giau, kad nesuteikčiau jokios progos namiškiams nerimauti, 
kad joks tarnas nepamatytų manęs; jei taip atsitiktų, teta Dža- 
neta tikrai apie tai sužinotų ir gautų peno begaliniams klausi- 
mams ir spėlionėms - 0 to visai netroškau. 

Prisipažįstu, tuo metu, kai paskubomis rengiausi, galvo- 
jau, jog nė nežinau, ką manyti apie tai, kad koks žmogus, net 
jei jis - numirėlis, gali vaikščioti arba patekti į tokią vietą be 
pašalinės pagalbos ar bent jau sąmokslo, surengto kurio nors 
pilies gyventojo. Apsilankymo prie vėliavos stiebo aplinkybės 
skyrėsi. Tarp kitko, toji vieta buvo pilies išorėje ir norėdamas 
ten patekti turėjau išeiti iš pilies slaptai ir iš sodo pusės užkopti 
pylimu. Tačiau čia to nė nereikėjo. Pagrindinis bokštas buvo 
imperium in imperio“. Jis stovėjo pilyje, nors atskirai nuo jos, ir 
turėjo savo gynybinius įtvirtinimus. Kiek man Žinoma, patekti 
ant stogo ne lengviau nei įeiti į sandėlį. 

Tačiau šis sunkumas nejaudino manęs, paprasčiausia top- 
telėjo tokia mintis. Apimtas artėjančio susitikimo džiaugsmo ir 
ilgesio ekstazės galvojau tik apie tai, todėl visi sunkumai išny- 
ko. Meilė kuria savo tikėjimą, niekada neabejojau, kad mano 
Dama lauks manęs paskirtoje vietoje. Kai perėjau mažą skliau- 
tuotą koridorių ir užlipau dvigubai grotuotais laiptatakiais, 
sumaniai iškaltais storoje sienoje, Žengiau ant švininiais lakš- 
tais dengto stogo. Puiku, jog kol kas laikai pakankamai taikūs, 
todėl nebūtina pastatyti sargybos visose panašiose vietose. 

Čia, blausiai apšviestame kampe, kur mėnulio šviesa ir pra- 
plaukiantys debesys metė tamsius šešėlius, pamačiau ją, kaip 
visada, apsivilkusią įkapes. Kodėl? Nežinojau. Jaučiau, kad 

situacija buvo net rimtesnė nei anksčiau. Tačiau buvau viskam 
pasirengęs. Mano protas jau dirbo. Apsisprendęs laimėti my- 
limą moterį, buvau pasiruošęs susidurti su mirtimi. Net da- 
bar, kai kelias trumpas akimirkas laikėme vienas kitą apglėbę, 
buvau pasiruošęs sutikti mirtį - arba daugiau nei mirtį. Dabar 
ji buvo man mielesnė ir brangesnė nei anksčiau. Kad ir kokių 
būta nuogąstavimų užsimezgant meilei ar jai stiprėjant, dabar 
jų nebeliko. Pasižadėjome vienas kitam ir pasitikėjome vienas 
kitu bei prisipažinome mylintys vienas kitą. Ar galėjome šiuo 
metu nepasitikėti ar net abejoti vienas kitu? Tačiau net jei 
kiltų tokių abejonių ar nuogąstavimų, jie turėtų išnykti mūsų 
abipusės aistros glėbyje. Dabar buvau pametęs galvą dėl jos ir 
turėjau pagrindą būti toks beprotiškai įsimylėjęs. Po stipraus 
mūsų apsikabinimo ji įkvėpė norėdama tarti žodį. 

— Atėjau tavęs įspėti, kad būtum atsargesnis nei anksčiau. 

Prisipažįstu, išgirdęs, kad ji galėjo ateiti vedina kitos prie- 
žasties, net jei ir rūpinimosi mano saugumu, pajutau aštrų 
skausmą. Aš, kurio galvoje sukosi mintys tik apie meilę, nega- 
lėjau neišgirsti karčios gaidelės savo balse, kai atsakiau. 

— Atėjau, nes myliu tave. 

Ji taip pat neabejotinai pajuto užslėptą skausmą. 

— Ak, brangiausiasis, aš taip pat atėjau, nes myliu tave. 
Kaip tik todėl, kad myliu, esu tokia susirūpinusi dėl tavęs. Ką 
man reiškia pasaulis - taip, ar dangus - jei tavęs nėra šalia? 

Jos žodžiai skambėjo taip nuoširdžiai, kad suvokiau savo 
šiurkštumą. Tokios meilės kaip ši akivaizdoje net mylinčiojo 
savanaudiškumas turėjo susigėsti. Negalėjau išreikšti savo 
jausmų žodžiais, todėl tik pakėliau jos laibą, grakščią rankelę 
ir pabučiavau ją. Kadangi ji gulėjo šiltai manojoje, negalėjau 
nepastebėti ne tik jos dailumo, bet ir stiprumo. Rankos švel- 
numas ir šiluma sujaudino mano širdį ir įsirėžė į atmintį. Tuoj 
pat dar kartą išpažinau jai savo meilę, ji klausėsi visa liepsno- 
dama. Aistrą pakeitė ramesnės emocijos. Kai buvau patenkin- 
tas atgaivinęs jos meilės jausmus, pradėjau vertinti jos 
rūpinimąsi mano saugumu, todėl grįžau prie reikalo. Jos pri- 
mygtinis reikalavimas, kuris rėmėsi asmenine meile, suteikė 
man tvirtesnį pagrindą baimintis. Meilės protrūkio akimirką 

pamiršau arba negalvojau, kokios stebuklingos jėgos ar Žinių 
vedama ji sugeba judėti taip keistai. Kodėl kaip tik šią akimirką 
ji buvo mano pilies viduje. Spynos ir grotos, net pačios mirties 
palikta žymė, atrodė, negali jos įkalinti. Laisvai veikdama ir 
judėdama, galėdama patekti į slaptas vietas, galėtų Žinoti, kas 
buvo nežinoma kitiems. Kaip kas nors galėjo išsaugoti paslaptį 
ar blogą ketinimą? Tokios mintys, tokie įtarimai nuolat sukosi 
mano galvoje; o susijaudinimo akimirkomis - dar intensyviau, 
bet visada per trumpai, kad pagrįstų įsitikinimus. Tačiau vis 
dar buvo padarinių, minčių, nesąmoningai pamirštų ir išny- 
kusių prieš įgaunant aiškesnį pavidalą. 

— O tu? - nuoširdžiai paklausiau. — Kaip dėl tau gresiančio 
pavojaus? 

Ji nusišypsojo, jos maži perlų baltumo dantys suspindėjo 
mėnulio šviesoje. | 

— Man negresia joks pavojus. Esu saugi. Esu labiausiai ap- 
saugotas asmuo, galbūt vienintelis toks visoje šioje šalyje. 

Neatrodė, kad iš karto suvokiau visą gilią jos žodžių pras- 
mę. Reikėjo šiokio tokio supratimo - tvirtinimo. Nebuvo taip, 
kad nepasitikėjau ar netikėčiau ja, bet maniau, kad ji gali klysti. 
Norėjau įsitikinti, todėl susimąstęs grauždamasis paklausiau: 

— Kaip labiausiai apsaugotas? Kas tave saugo? 

Kelias akimirkas, trukusias iki begalybės, ji žvelgė tiesiai 
man į akis. Žvaigždės jos akyse suspindo tarsi ugnis; paskui 
nuleisdama galvą suėmė įkapių klostę ir ištiesė man. 

— Tai. 

Dabar viskas tapo aišku ir suprantama. Dėl užplūdusių 
jausmų, sukrėtusių mane, žodžiai įstrigo gerklėje. Puoliau ant 
kelių ir laikydamas ją apglėbęs prispaudžiau arčiau savęs. Ji 
pamatė, kad susijaudinau, švelniai paglostė man plaukus ir 
meiliu prisilietimu prispaudė mano galvą prie savo krūtinės, 
kaip mama darytų ramindama išsigandusį vaiką. Netrukus 
grįžome į tikrovę. Sumurmėjau: 

— Tavo saugumas, tavo gyvenimas, tavo laimė man yra vis- 
kas. Ar leisi man jais pasirūpinti? 

Ji virpėjo mano glėbyje vis arčiau priglusdama. Atodė, jos 
rankos drebėjo iš džiaugsmo, kai kalbėjo. 

— Ar tikrai nori, kad visada būčiau su tavimi? Man būtų 
neapsakoma laimė, o tau, kas tai būtų tau? 

Pamaniau, kad norėjo išgirsti kalbant apie meilę jai ir kad 
moteriškai skatino mane išreiškti savo jausmus, todėl vėl prabi- 
lau apie aistrą, dabar šėlstančią manyje. Kai tvirtai apglėbėme 
vienas kitą, ji klausėsi degdama geismu. Galų gale nutilome, 
ilgai ilgai tylėjome ir, kadangi stovėjome greta, jaučiau, kad 
mūsų širdys plaka sutartinai. Dabar ji šnibždėjo taip giliai, 
švelniai ir tyliai, kaip kad dvelkia vasaros vėjelis. 

— Bus taip, kaip nori; ak, brangusis, bet iš pradžių turėsi 
iškęsti sunkų išbandymą - baisų išmėginimą! Nieko manęs 
neklausinėk! Privalai neklausinėti, nes neatsakysiu ir man bus 
skaudu ką nors neigti. Santuoka su tokiu asmeniu kaip aš turi 
savo apeigas, kurios iš anksto neaptariamos. Tai gali... 

Aistringai pertraukiau ją: 

— Nėra apeigų, kurių bijočiau, jei galiu suteikti tau gerą ir 
ilgai trunkančią laimę. Jei bus lemta, kad galėsiu tave vadinti 
savo žmona, nėra nieko siaubingo nei šiame, nei aname gyve- 
nime, ko su džiaugsmu nepriimčiau. Brangioji, nieko neklau- 
sinėsiu. Atiduodu save į tavo rankas. Pranešk, kai ateis metas, 
ir būsiu patenkintas. Sutinku paklusti. Sutinku! Tai per men- 
kas žodis mano jausmams išreikšti, per menkas nusakyti, ko 
geidžiu! Vengsiu bet ko, kas gali ateiti iš šio ar ano pasaulio 
taip ilgai, kiek reikės, kad būtum mano! 

Dar kartą laimingas kuždesys suskambėjo tarsi muzika 
mano ausyse. 

— Ak, brangusis, mielasis, kaip mane myli! Kaip mane my- 
li! - ji apglėbė mane ir kelias sekundes stovėjome apsikabinę. 
Netikėtai atsitraukė ir stovėjo išsitiesusi visu ūgiu taip oriai, 
kad negaliu net to nusakyti. Jos balsas įgavo naujos jėgos, kai 
tvirtai ir staccato tonu tarė: 

— Rupertai Selindžeri, prieš mums žengiant kitą žingsnį 
turiu kai ką pasakyti, kai ko paklausti ir įpareigoju tave, var- 
dan tavo švenčiausios garbės ir įsitikinimo, atsakyti man nuo- 
širdžiai. Ar tiki, kad esu viena iš tų nelaimingų būtybių, kurios 
negali mirti, bet turi vilkti gėdingą egzistenciją tarp Žemės ir 
pragaro ir kurių pragariška misija — naikinti kūną ir sielą tų, 

kurie juos mylėjo, kol pasiduos pagundai tapti tokie kaip jie? 
Esi džentelmenas ir narsuolis. Jaučiu, kad esi bebaimis. Pa- 
sakyk man gryniausią tiesą, kad ir kokia ji būtų! 

Ji stovėjo ten, kerinčioje šviesoje, tokia įsakmiai ori, kad at- 
rodė antžmogiška. Toje paslaptingoje šviesoje jos baltos įkapės 
lyg persišvietė ir ji buvo panaši į galingą dvasią. Ką galiu at- 
sakyti? Kaip galėjau sutikti, kad ji yra tokia būtybė, kokia tik- 
rai maniau ją esant, kai mane buvo apėmusi trumpalaikė abe- 
jonė? Buvau įsitikinęs, kad jei atsakysiu neteisingai, prarasiu 
ją amžiams. Atsidūriau labai keblioje padėtyje. Tokiu atveju 
tėra vienintelis dalykas, kuriuo galiu remtis - tiesa. 

Tikrai jaučiau, kad stovėjau tarp dviejų ugnių. Nebuvo 
galimybės išvengti baigties, todėl dėl visa apimančios ir įtiki- 
nančios tiesos kalbėjau. 

Akimirksniu pajutau, kad mano balsas skamba niūriai ir 
beveik dvejojančiai, bet nepamatęs nei pykčio, nei nepritari- 
mo savo Damos veide, o greičiau nekantrų laukimą, nurimau. 
Moteris džiaugiasi matydama stiprų vyrą - taip buvo visada. 

- Pasakysiu tiesą. Nepamiršk, kad nenoriu įžeisti tavo jaus- 
mų, bet kadangi šaukiesi mano garbės, turi atleisti man, jei 
įskaudinsiu. Tiesa, kad iš pradžių ir vėliau, kai pradėjau gal- 
voti apie įvykius, kai išėjai, aplinkybės pakurstė įspūdį - trum- 
pai buvau įsitikinęs, kad esi vampyrė. Kaip galiu neabejoti, 
net dabar, nors myliu tave visa siela, nors laikiau savo glėbyje 
ir bučiavau į lūpas, kai visi įkalčiai, atrodo, liudija tave esant 
ja? Nepamiršk, kad mačiau tave tik naktį, išskyrus tą karčią 
akimirką, kai per patį pusiaudienį mačiau, kaip visada, apsivil- 
kusią įkapes ir gulinčią lyg mirusią karste Šv. Savos bažnyčioje... 
Apie tai nekalbėsiu. Tikiu ir visiškai tavimi pasitikiu. Man vis 
tiek — esi moteris ar vampyrė. Myliu tave! Tebūnie esi... nesi 
moteris, kuo negaliu patikėti. Man bus garbė sutraukyti tavo 
pančius, atverti tavo kalėjimo duris ir išlaisvinti tave. Šiam tiks- 
lui pasiekti pašvenčiu savo gyvenimą! - kelias sekundes stovė- 
jau tylėdamas, virpėdamas nuo manyje pabudusios aistros. 

Dabar ji neteko išdidžios povyzos ir atgavo moterišką švel- 
numą. Tokia ji buvo panaši į atgijusią Pigmaliono statulą. Ji 
greičiau prašė nei įsakė: 

— Ar visada sakysi man tiesą? 

— Visada, tepadeda man Dievas! — atsakiau ir pajutau, 
kad mano balsas skambėjo įtikinamai. Jam tikrai nebuvo pa- 
grindo virpėti. Ji kurį laiką stovėjo tarsi suakmenėjusi, o aš 
buvau mažumą pralinksmėjęs laukdamas ekstazės, kai ji ap- 
glėbs mane. 

Tačiau ji nesuteikė švelnumo akimirkos. Staiga tarsi pabu- 
dusi iš sapno ištarė: 

— Dabar eik, eik! 

Pajutau būtinumą paklusti ir tuojau pat nusisukau. Ženg- 
damas link durų, per kurias įėjau, paklausiau: 

— Kada vėl tave pamatysiu? 

— Greitai! —- išgirdau atsakymą. —- Netrukus pranešiu, kada 
ir kur susitiksime. Na, eik, eik! - ji beveik stūmė mane nuo sa- 
vęs. 

Žengęs per žemą tarpdurį ir uždaręs duris bei nuleidęs 
grotas pajutau aštrų skausmą, kad taip užkertu jai kelią, bet 
bijojau, kad nekiltų kokio nors nesmagaus įtarimo, jei ji rastų 
duris atidarytas. Vėliau man šovė mintis, kad, jei ji užlipo ant 
stogo per duris, kurios buvo uždarytos, galės taip pat ir išei- 
ti. Ji akivaizdžiai žino slaptus kelius pilyje. Alternatyva: tik- 
riausiai ji turi tam tikrų antgamtinių savybių, suteikiančių jai 
keistų galių. Nenorėjau, kad mane persekiotų toji minčių vir- 
tinė, todėl pasistengęs išmečiau tai iš galvos. 

Grįžęs į savo kambarį užrakinau duris ir nuėjau miegoti 
tamsoje. Nedegiau šviesos, nes tuo metu visai to nenorėjau — 
negalėjau jos pakęsti. 

Pabudau šį rytą kiek vėliau nei paprastai jausdamas šiokį 
tokį nuogąstavimą, kurio negalėjau iš karto suprasti. Vis dėlto 
dabar, kai mano juslės visiškai pabudo ir pradėjo veikti, suvo- 
kiau, kad bijojau ir tikėdamasis, jog teta Džaneta ateis pas ma- 
ne apimta didesnio nei paprastai nerimo, nes ją aplankė dar 
baisesnis naujas regėjimas. 

Tačiau keista, ji neatėjo. Vėliau ryte, kai po pusryčių vaikš- 
tinėjome sode, pasiteiravau, kaip ji miegojo ir ar sapnavo. Ji 
atsakė, kad miegojo nepabusdama ir, jei ką nors sapnavo, tai 
tikriausiai malonius sapnus, nes neprisimena, būtent ką. 

— Žinai, Rupertai, - pridėjo, - jei turi atsitikti kas bloga ar 
sapnai bando mane įspėti, visada juos prisimenu. 

Vėliau likęs vienas, kai stovėjau ant skardžio anapus kyšu- 
lio, vis tiek negalėjau susilaikyti nepastebėjęs, kad šįkart jos 
aiškiaregystės galios nepasireiškė. Be abejo, jei ir būta meto, 
kai ji galėjo turėti pagrindą nuogąstauti, tai puikiai tiko nak- 
tis, kai paprašiau Damos, kurios ji nepažįsta, tekėti už manęs. 
Damos, kurios kilmės, net vardo, nežinau, kurią mylėjau visa 
širdimi ir siela - savo Damos su įkapėmis. 

Praradau tikėjimą aiškiaregyste. 


Ruperto dienoraščio tęsinys 


1907 m. liepos 1 d. 

Praėjo dar viena savaitė. Kantriai laukiau - ir pagaliau man 
atlyginta: vėl gavau laišką. Ruošiausi eiti miegoti, bet netrukus 
išgirdau tą patį paslaptingą garsą kaip praėjusius du kartus, 
t. y. tylų barbenimą į duris. Nuskubėjau prie stiklinių durų ir 
ten radau kitą kruopščiai sulenktą laiškelį. Tačiau negalėjau 
matyti jokio savo Damos, ar bet kurios kitos gyvos būtybės, 
ženklo. Laiške be adreso buvo parašyta: 

„Jei vis dar nepakeitei savo nuomonės ir nejauti nuogąs- 
tavimų, susitikime Šv. Savos bažnyčioje anapus užutėkio rytoj 
naktį, be penkiolikos dvyliktą. Jei ateisi, ateik slapta ir, aišku, 
vienas. Ateik tik tuo atveju, jei esi pasiruošęs baisiam išmė- 
ginimui. Ateik, jei myli mane, ir neabejok bei nebijok. Ateik!“ 

Nereikia nė sakyti, kad paskutinę naktį nemiegojau. Ban- 
džiau, bet nesėkmingai. Neabejoju, nejaučiau jokios liguistos 
laimės, kad nemiegočiau. Paprasčiausiai mane užvaldė mintys 
apie artėjančią ekstazę, kai šauksiu savo Damą, pačią artimiau- 
sią, pačią brangiausią. Šioje vilčių laukimo jūroje visi mažiau 
svarbūs dalykai buvo nustumti į šalį. Net miegas, kuriam sun- 
ku atsispirti, neįveikė manęs, kaip įprastai, todėl gulėjau tyliai, 
ramiai, patenkintas. 

Vis dėlto išaušus rytui ėmiau nekantrauti. Nežinojau, ką 
daryti, kuo užsiimti, kur ko ieškoti. Laimei, netrukus po pus- 

ryčių atėjo Rukis. Jis turėjo puikių žinių apie šarvuotąją jachtą, 
kuri praeitą naktį išmetė inkarą netoli Kotoro ir kuria atplukdė 
paties išsirinktą įgulą, laukusią, kada jis atplauks jų paimti. Jis 
nenorėjo rizikuoti plaukti tokia jachta į kokį nors uostą, kad 
jo neužlaikytų ar kitaip nesukliudytų, ir plaukė atvira jūra 
iki aušros. Jachtoje buvo mažas torpedinis laivas, kuriam lai- 
kyti buvo įrengta patalpa su pakilimu į denį. Jachta įplauks į 
užutėkį dešimtą valandą vakaro, tuo metu jau bus tamsu. Ta- 
da priplauks arčiau Otranto, kur bus pasiųsta valtis, kad per- 
duotų mano žinutę. Tai mūsų sukurtas kodas ir aš perduosiu 
nurodymus, kurią naktį ir kokią apytiksliai valandą jachtai 
įplaukti į užutėkį. 

Besiruošiant ateičiai praėjo diena. Iki tada nejutau jokio as- 
meninio neramumo. Rukis, kaip sumanus vadas, ilsėjosi, kol 
galėjo. Puikiai žinojome, kad mažiausia porą parų teks mažai 
miegoti, jei iš viso turėsime laiko numigti. 

Dėl įpročio valdytis laikiausi ir sugebėjau sėkmingai ištverti 
dieną nepatraukęs nepageidaujamo dėmesio. Torpedinio laivo 
atplaukimas ir Rukio išvykimas leido ramiau atsikvėpti. Prieš 
valandą palinkėjau labos nakties tetai Džanetai ir užsiraki- 
nau vienas. Mano laikrodis stovi ant stalo priešais mane, kad 
galėčiau būti tikras, jog išeisiu laiku. Per pusvalandį pasiek- 
siu Šv. Savos bažnyčią. Buvau pasiruošęs luotą, pririštą šioje 
pusėje už pėdos nuo skardžio, kur vingiuotas takas eina palei 
vandenį. Dabar yra dešimt minučių po vienuolikos. Pridėsiu 
apytikriai penkias minutes, kad saugiai nukeliaučiau. Ginklus 
palikau kambaryje, ėjau nepasišviesdamas kelio. Gyvam ar 
negyvam, niekam šią naktį nekelsiu jokio nepasitikėjimo. 


Ruperto dienoraščio tęsinys 


1907 m. liepos 2 d. 

Kai buvau prie bažnyčios, ryškiai šviečiant mėnuliui pa- 
žiūrėjau į laikrodį ir pamačiau, kad vieną minutę turiu luk- 
telėti. Todėl stovėjau tarpdurio šešėlyje ir stebėjau priešais 
atsivėrusį vaizdą. Aplink nei žemėje, nei jūroje nemačiau nė 

menkiausio gyvybės ženklo. Ant plataus plokščiakalnio, ant 
kurio pastatyta bažnyčia, nebuvo nieko, kas judėtų. Vėjas, ma- 
loniai pūtęs vidurdienį, dabar nurimo ir nešlamėjo nė vienas 
lapelis. Galėjau matyti aplink užutėkį ir pastebėjau, kad tiesus 
horizontas, kur stūkso dantytos pilies sienos su pagrindiniu 
bokštu ir šaudymo angomis, iškarpiusiomis dangų, iškilęs virš 
tamsios uolų linijos, žemės šešėlyje apvedusios šį paveikslą 
deguto juodumo rėmais. Kai mačiau tą patį vaizdą anksčiau, 
liniją, kur uolos kyla iš jūros, žymėjo baltų putų kraštas. Ta- 
čiau tuo metu, dieną, jūra buvo safyro mėlynumo; o dabar tai 
tamsiai mėlynos platybės — tokios tamsios, kad atrodė beveik 
juodos. Jūra net nebangavo ir nevilnijo — paprasčiausia tai 
buvo tamsios, šaltos, negyvos platybės, be jokio šviesos spin- 
dulėlio, švyturio ar laivo; nesigirdėjo jokio ypatingo garso, 
kurį galėčiau išskirti —- nieko, tik nesuskaitoma daugybė bal- 
sų, susiliejusių į vieną nepaliaujamą, neaiškų garsą tolumoje. 
Buvo puiku, bet neturėjau laiko sustoti prie šio vaizdo - bū- 
čiau pasiekęs tam tikrą dvasinę būseną, nerimą keliančią me- 
lancholiją. 

Pasakysiu, kad nuo tada, kai gavau savo Damos siųstą Ži- 
nutę, kurioje rašoma apie šį apsilankymą Šv. Savos bažnyčio- 
je, visas degiau - galbūt ne kiekvieną akimirką sąmoningai ar 
užtikrintai, bet visada buvau pasiruošęs šokti į ugnį. Ar no- 
rėjau ir ar galėjau save lyginti su kaitriu Žaizdru: šiuo metu 
turėjau ne degint, o veikiau suprast širdį; bet aš degiau, visa 
siautulinga jėga galėjo išsiveržti iš manęs, sudegindama 
mane patį. Į galvą tikrai nešovė jokia mintis apie baimę. Kai 
susijaudindavau ar nurimdavau, išgyvendavau kitas emoci- 
jas, užplūstančias ir atslūgstančias, bet nejutau jokios baimės. 
Širdies gilumoje puikiai žinojau, koks yra mano tikslas, kuriam 
tarnavo tas slaptas ieškojimas. Žinojau ne tik iš savo Damos 
žodžių, bet ir iš savo jausmų ir įgytos patirties, kad nežinia 
koks siaubingas išmėginimas turi įvykti prieš patiriant kokią 
nors laimę, kuri gali būti iškovota. Buvau pasirengęs priimti šį 
išmėginimą, nors nežinojau nei jo būdo, nei smulkmenų. Tai 
buvo vienas atvejų, kai vyras privalo aklai eiti keliu, galinčiu 
vesti į kančią ar mirtį, ar anapus nežinomų siaubų. Tačiau pas- 


PENKTA KNYGA - Apeigos vidurnaktį 159 


kui vyras — jei iš tikrųjų jis turi vyro širdį —- visada gali ap- 
sispręsti: galų gale žengti pirmą žingsnį, nors gali atsitikti taip, 
kad per mirtingojo silpnumą negalės įgyvendinti ketinimo ar 
pateisinti pasitikėjimo savo jėgomis. Manau, toks buvo narsių 
sielų, kurios anksčiau susidurdavo su inkvizicijos kankini- 
mais, protinis nusistatymas. 

Nors nejaučiau jokios paniškos baimės, kilo tam tikrų abe- 
jonių. Abejonė — viena tų protinių būsenų, kurios negalime 
valdyti. Abejonės veikia mūsų tikrovę, bet mes to nejaučiame 
ir savo sprendimus vertiname kaip galimybes, dėl kurių ir vėl 
abejojame. Pasak Viktoro Kuzino, „net jei vyras viskuo abejo- 
ja, galų gale bent dėl pačios abejonės jis yra tikras.“ Kartais 
abejojau, ar Dama su įkapėmis — vampyrė. Dauguma įvykių 
skatino taip manyti, ir čia, ant pačios nežinomybės slenksčio, 
kai pro pravertas duris patekau į aklinos tamsos platybes, 
visos gausios, kada nors turėtos abejonės apsupo mane. Gir- 
dėjau, kad žmogui skęstant esti akimirka, kai visas gyveni- 
mas pralekia pro akis per trumpesnį už sekundę laiką, kurio 
nė neįmanoma apskaičiuoti. Taip man buvo tą akimirką, kai 
įžengiau į bažnyčią. Tuomet iškilo viskas, kas buvo, ką žinojau 
apie savo Damą ir bendra tendencija - įrodyti ar įsitikinti, kad 
ji tikrai - vampyrė. Daug kas įvyko ir daug sužinojau, kas 
patvirtino mane ne veltui abejojus. Net perskaitęs knygas iš te- 
tos Džanetos bibliotekėlės ir pastabas jose, paveiktas brangios 
tetos labai keistų įsitikinimų, palikusių nedidelį plyšį abejonei, 
kai padėjau Damai peržengti savo namų slenkstį. Pirmą kartą 
Dama žengė per slenkstį pagal vampyrų tradiciją; gaidžiui su- 
giedojus pabėgo nuo šilumos, kuria mėgavosi tą keistą pirmąją 
mūsų susitikimo naktį; kitą kartą greitai išėjo vidurnaktį. Tai 
pačiai kategorijai priskirčiau faktus: ji nuolat dėvi įkapes, net 
pasižadėjome laikydami jų skiautelę, duotą man atminimui; ji 
ramiai gulėjo stikliniame karste; atėjo į vieną slapčiausių vietų 
įtvirtintoje pilyje, kur beveik ant kiekvienų durų kabojo spyna 
ir buvo užstumtas skląstis; kad ir grakšti, bet keistai, be garso 
šmėkščiojo nakties tamsoje. 

Visi šie dalykai ir tūkstantis kitų, mažiau svarbesnių šiuo 
metu, atrodė, susijungė į pradinį įsitikinimą. Tačiau tada at- 


160 Bram Stoker. DAMA SU ĮKAPĖMIS 


mintyje iškilo paskutiniai prisiminimai, kai buvau ją apglėbęs, 
jos bučiniai, jos širdies plakimas greta manosios, jos švelnūs 
įsitikinimo ir tikėjimo žodžiai, kuriuos svaiginančiai šnibždėjo 
man į ausį, jos... sustojau. Ne! Negaliu patikėti, kad ji gali būti 
kas kita, o ne gyva moteris su siela ir jausmais, iš kūno ir krau- 
jo, turinti visus švelnius ir aistringus moteriškus instinktus. 

Todėl nepaisydamas jokių, nekintamų ar laikinų, prikaus- 
tančių dėmesį įsitikinimų ir galvoje besisukančių, besigru- 
miančių jėgų, įėjau į bažnyčią neapimtas abejonės. 

Buvau susitelkęs tik į vieną: kas mažiausia kėlė kokių nors 
abejonių ar nuogąstavimų. Ketinau atlikti, ką pažadėjau. Be to, 
jutau, kad buvau pakankamai stiprus įgyvendinti savo keti- 
nimą, kad ir kokia siaubinga ar šiurpi būtų nežinomybė. 

Kai įėjau į bažnyčią ir už savęs uždariau sunkias duris, tam- 
sa ir vienatvė prislėgė mane visu savo siaubingumu. Didžiulė 
bažnyčia atrodė gyva paslaptis: mintis ir prisiminimus užvaldė 
aklina tamsa. Per nuotykingą gyvenimą išėjau ištvermės ir 
drąsos išmėginimų mokslus, bet dabar tai nepadėjo. 

Į priekį ėjau apčiuopomis. Sulig kiekviena sekunde vis gi- 
liau panirdavau į akliną tamsą. Staiga į nieką aplink save ne- 
kreipdamas dėmesio suvokiau erdvę - nepaisant Žinių, supra- 
timo ar net spėlionių niekada anksčiau apie tai nepagalvojau. 
Ant manęs užleista protu nesuvokiama tamsa. Žinojau, kad 
aplink kapai - po mano kojomis, uolose iškirstoje kriptoje, ilsisi 
mirusieji. Galbūt kai kurie jų, Žinau, vienas jų tikrai, nužengė 
per niūrius nežinomybės vartus ir dėl kažkokios paslaptin- 
gos jėgos ar veiksnio grįžo atgal į materialųjį pasaulį. Nebuvo 
tokios amžinojo poilsio vietos, kad negalvočiau, jog net oras, 
kuriuo kvėpuoju, gali būti pilnas dvasių pasaulio būtybių. Šio- 
je aklinoje tamsoje iškilo siaubingų fantazijų pasaulis. 
uolotas grindis, po kuriomis vienišoje kriptoje, sunkaus ak- 
mens karste, po kraupiu stikliniu dangčiu, guli moteris, kurią 
myliu. Galėjau matyti jos gražų veidą, ilgas juodas brakstie- 
nas, švelnias lūpas, kurias bučiavau, dabar sukaustytas mir- 
ties miego. Galėjau matyti laisvai paskleistas įkapes, kurių 
skiautelė kaip brangi dovana net dabar buvo arti mano širdies, 

sniego baltumo vilnonį austą užtiesalą, papuoštą auksu siuvi- 
nėtomis pušies šakelėmis, nežymų įdubimą pagalvėlėje, ant 
kurios jos galva tikriausiai jau seniai ilsisi. Galėjau iš šalies 
matyti save, stovintį ten per pirmąjį apsilankymą. Dar kartą 
iškilęs prisiminimas atgaivino tą brangų vaizdą - brangų, nors 
jis degino akis ir kamavo širdį - ir suvokiau didžiausią liūdesį, 
didžiausią to tuščio kapo vienatvę! 

Štai! Jutau, kad privalau apie tai nebegalvoti, kad mintys 
neatimtų jėgų, kai man labiausiai reikės visos mano drąsos. 
Sumišau! Tamsa pati savaime pakankamai baisi, kad sukeltų 
tokius niūrius prisiminimus ir fantazijas... Ir dar turėjau patirti 
nežinia kokį išmėginimą, kuris net jai, perėjusiai ir grįžusiai 
pro mirties vartus, kėlė siaubą. 

Išganingai palengvėjo, kai apgraibomis per tamsą slinkda- 
mas į priekį vėl užtikau kažin kokią bažnyčios detalę. Laimei, 
tvyrojo įtampa, kitaip niekada nebūčiau sąmoningai suvaldęs 
besiveržiančio iš lūpų riksmo. 

Bet ką būčiau atidavęs, kad galėčiau įžiebti bent degtuką. 
Jaučiau, kad bent viena sekundė šviesos vėl paverstų mane 
vyru. Tačiau žinojau, kad tai prieštarautų numatytai mano 
buvimo čia sąlygai ir turėtų pražūtingų pasekmių tai, kurios 
atėjau gelbėti. Tai net galėtų sužlugdyti mano planus ir atimtų 
suteiktą galimybę. Tuo metu šios mintys padrąsino mane stip- 
riau nei kada nors anksčiau, nes, ką dariau, buvo net ne mano 
kova ar savanaudiški tikslai, ne paprasčiausias nuotykis, o 
kova dėl gyvybės ar mirties su nežinomais sunkumais ir pa- 
vojais. Tai buvo kova vardan tos, kurią myliu, ne tik už jos 
gyvybę, bet galbūt net už jos sielą. 

Tačiau mąstymas apie atsakomybę ir jos reikšmės suvoki- 
mas kėlė dar didesnį siaubą. Dėl aklinos bažnyčios tamsos iš- 
kilo kitų siaubingų, įtemptų akimirkų prisiminimų. 

Audringų, slėpiningų apeigų, vykusių pačiose gūdžiausio- 
se Afrikos džiunglėse, kai vidury pasikartojančios siaubo sce- 
nos Obi ir į jį panašios piktosios dvasios pasirodė nerūpestin- 
giems, persisotinusiems siaubu garbintojams, kurių gyvybės 
nevertos nė sudilusio skatiko; kai net Žmogaus aukojimas tebu- 
vo nutikimas, o senų juodosios magijos linksmybių dvokas ir 

nesenos skerdynės užteršė orą, kad net aš, rizikavęs gyvybe, 
išgyvenęs pavojus, slaptas apeigų liudininkas, nebegalėjau 
stebėti šios scenos iki galo, pakilau ir pabėgau išsigandęs. 

Paslaptingų scenų, vykusių anapus Himalajų kalnų uolose 
iškirstose šventyklose. Fanatiški žiniai, nuo kurių lūpų dribo 
putos, abejingi kaip mirtis, negailestingi ir apimti siautulio, 
apgaubti kapų tylos tarsi trečiąja akimi regėjo pragariškų jėgų 
iškviestas vizijas. 

Pasiutusių Madagaskaro salos velnio garbintojų šokių, kai 
net pats žmogiškumas dingdavo fantastiškame orgijų siautu- 
lyje. 

Keistų tamsumo paslapčių Tibeto aukštikalnėse esančiuo- 
se vienuolynuose. 

Siaubingų aukojimų su paslaptinga pabaiga atokiuose 
Šiaurės Kinijos kampeliuose. 

Apeigų su daugybe nuodingų gyvačių ir keistų judesių, at- 
liekamų Šiaurės Amerikos indėnų zuni ir mohikanų žiniuonio 
Uolinių kalnų pietvakariuose, už didžiųjų lygumų. 

Slaptų sueigų milžiniškose senose Meksikos šventyklose ir 
prie užmirštų miestų užgesiusių aukurų didžiulių Pietų Ame- 
rikos džiunglių širdyje. 

Nesuvokiamo siaubo apeigų Patagonijos priebėgose. 

Prisiminimai... Dar kartą susilaikiau. Tokios mintys netin- 
kamas pasiruošimas tam, ką turėsiu ištverti. Šią naktį mano 
žygį palaikė meilė, viltis, pasiaukojimas moteriai, kuri visame 
pasaulyje buvo brangiausia mano širdžiai, kurios ateitimi ke- 
tinau dalytis, ar tas dalijimasis galėjo nuvesti į dangų ar pra- 
garą. Ranka, kuri imasi tokios užduoties, turi būti tvirta. 

Privalau pasakyti, kad tie siaubingi prisiminimai tebebuvo 
naudingi man ruošiantis išmėginimui. Jie buvo paremti įvy- 
kiais, kuriuos savo akimis regėjau, patyriau ir kurių liudinin- 
kas buvau. Ar galėjau, sukaupęs tokią patirtį, tikėtis ko nors 
baisesnio?.. 

Be to, jei artėjantis išmėginimas buvo antgamtinis ar ant- 
žmogiškas, ar galėtų jis savo siaubingumu pralenkti niekin- 
giausių Žmonių rankomis atliktus niekšiškiausius ir beviltiš- 
kiausius veiksmus?.. 

Atgavęs narsą vėl susivokiau kelyje ir pajutau, kad liečiu 
pertvarą, už kurios buvo į kriptą vedantys laiptai. 

Čia tyliai, ramiai pradėjau laukti. 

Atlikau tą darbo dalį, kurią žinojau, kaip atlikti. Padariau, 
ką galėjau; likusią dalį turėjo atlikti kiti. Tai, kas turėjo įvykti, 
ir kas, kiek Žinau, nepavaldu man. Tiksliai paklusau nurody- 
mams, pasitelkęs visas savo Žinias ir jėgas, įvykdžiau man iš- 
keltą sąlygą. Todėl teliko laukti. 

Aklina tamsa turi keistą ypatybę. Nuo tamsos juodumo 
pavargusios akys pradeda regėti įsivaizduojamą šviesą. Neži- 
nau, kiek tai veikia gryna ir paprasta vaizduotė. Gali būti, kad 
nervai turi jusles, kurios galvoje sukelia refleksą, veikiantį vi- 
sas žmogaus funkcijas; kad ir koks būtų mechanizmas, žmo- 
nės tamsoje regi šviesos atspindžius. 

Taip buvo ir man, kai vienas stovėjau tamsioje tylioje baž- 
nyčioje. Tai šen, tai ten, atrodo, blykstelėdavo švieselės. 

Taip pat ir su klausa - retkarčiais pasigirsdavo keistų pri- 
slopintų garsų, greičiau atgarsių nei tikrų vibracijų. Iš pradžių 
kažin kas nežymiai judėjo - šnarėjo, girgždėjo, sūkuriavo, vos 
kvėpavo. Dabar, kai išsivadavau lyg ir iš kažkokio hipnozės 
transo, kurio, kol laukiau, buvau apimtas veikiamas tamsos ir 
tylos, apsižvalgiau stebėdamasis. 

Šviesos ir garsų iliuzijos tartum tapo tikros. Kuo tikriausiai 
vietomis mačiau švieseles - nepakankamas, kad įžiūrėčiau de- 
tales, bet užtektinai ryškias, kad išsklaidytų akliną tamsą. Ma- 
niau, nors gal tai prisiminimų ir vaizduotės kratinys, galįs įžiū- 
rėti bažnyčios kontūrus; nors neryškiai, bet neabejotinai buvo 
matomas platus ikonostasas. Instinktyviai apsižvalgiau ir su- 
virpėjau. Aukštai virš manęs kabėjo švieselėmis pažymėtas di- 
delis graikų kryžius. 

Sutrikau iš nuostabos ir stovėjau ramiai, linkęs paklusti ir 
niekam nesipriešinti, nuolankiai trokšdamas to, kas turi įvykti, 
pasiruošęs bet kam, greičiau neigiamai nei teigiamai nusitei- 
kęs — nuotaika išreiškė dvasinį nuolankumą. Tai tikrojo neofito 
būsena, dėl kurios Bažnyčia pavadintų mane „nerangiu naujoku“. 

Kai buvo šiek tiek šviesiau, bet nepakankamai ryšku, ne- 
aiškiai mačiau priešais save stovintį altorių, ant kurio gulėjo 

didelė atversta knyga, ojoje du žiedai - vienas sidabrinis, kitas 
auksinis - ir du gėlių vainikai, kurių galai buvo surišti audinio 
atraiža — viena buvo sidabrinės spalvos, kita — auksinės. Ne- 
daug teišmanau apie senosios graikų bažnyčios, kurios religiją 
išpažįsta Mėlynųjų kalnų krašto gyventojai, apeigas, bet ne- 
abejojau dėl daiktų, kuriuos mačiau priešais save, paskirties. 
Instinktyviai žinojau, kad čia, nors tokiu baisiu būdu atvestas, 
būsiu sutuoktas. Ta mintis privertė suvirpėti širdį iki pačių jos 
gelmių. Maniau, geriausia, ką galėjau daryti - išlikti labai ra- 
mus ir nesistebėti niekuo, kad ir kas vyktų; bet neabejokite, 

Susirūpinęs įdėmiai dairiausi, bet nemačiau jokio buvimo 
ženklo tos, su kuria atėjau susitikti. 

Vis dėlto atsitiktinai pastebėjau, kad tokios šviesos, kokia ji 
buvo, neskleidė jokia liepsna, jokia ugnis. Kad ir koks tos švie- 
sos šaltinis, ji buvo prislopinta tarsi degtų po kažkokiu žalios 
spalvos plono, išraižyto akmens dangčiu. Tai kėlė labai keistą 
ir trikdantį įspūdį. 

Netrukus krūptelėjau, kai šalia manęs iš tamsos išniro 
vyriškio ranka ir sugriebė manąją. Pasisukęs išvydau šalia 
stovintį spindinčių juodų akių, ilgų juodų plaukų ir juodos 
barzdos vyrą. Jis vilkėjo prabangų, įmantriai papuoštą auk- 
su brokato apdarą. Jo galvą gaubė aukštas, išsikišęs apdanga- 
las, glaudžiai surištas juoda kaklaskare, kurios galai nugaroje 
sudarė ilgus, kabančius šydus. Šie šydai, krintantys ant nuo- 
stabių paauksuoto brokato apdarų, kėlė nepaprastą iškilmin- 
gą įspūdį. 

Pasidaviau vedančiai rankai ir netrukus suvokiau, kiek ga- 
lėjau matyti, kad esu vienoje šventovės pusėje. 

Grindyse šalia mano kojų žiojėjo bedugnė, į kurią taip 
aukštai virš galvos, kad neryškioje šviesioje negalėjau įžiūrėti, 
kurji prasideda, leidosi grandinė. Tai pamačius mane užplūdo 
keistų prisiminimų banga. Negalėjau neprisiminti grandinės, 
kabėjusios virš stikliniu dangčiu uždengto kapo kriptoje, ir 
instinktyviai pajutau, kad baisi bedugnė šventovės grindyse 
buvo kriptos lubos, prie kurių pritvirtinta sarkofagą laikanti 
grandinė. 

Girdėjosi girgždėjimas ir žvangėjimas - girgždėjo gervė ir 
žvangėjo grandinės. Kažkas kažkur šalia manęs sunkiai alsa- 
vo. Buvau taip įnikęs į tai, kas vyksta, kad nemačiau, kaip 
viena po kitos iš supančios tamsos tyliai it vaiduokliai išniro 
kelios juodais vienuolių drabužiais apsirengusios figūros. Jų 
veidus dengė juodi gobtuvai su skylėmis, pro kurias galėjau 
matyti juodas spindinčias akis. Mano vedlys tvirtai laikė mane 
už rankos. Dėl šio prisilietimo, kuris padėjo man išlikti rames- 
niam, jaučiausi saugus. 

Gervė girgždėjo ir grandinės žvangėjo taip ilgai, kad neži- 
nomybė tapo beveik nepakeliama. Galų gale pasirodė geležinis 
žiedas, per kurio vidurį buvo perleistos keturios trumpesnės, 
plačiai išsiskleidusios grandinės. Po kelių sekundžių galėjau 
matyti, kad jos pritvirtintos prie didelio akmeninio karsto, už- 
dengto stikliniu dangčiu, kampų. Kildamas jis užėmė visą an- 
gą. Kai karsto dugnas pasiekė grindų lygį, jis sustojo ir nebe- 
judėjo. Nebuvo vietos svyruoti. Karstą iš karto apsupo nemažai 
juodai apsirengusių figūrų, kurios pakėlė stiklinį dangtį ir nu- 
sinešė jį į tamsą. Tada į priekį išėjo labai aukštas vyras, juoda 
barzda ir galvos apdangalu kaip mano vedlio, bet su trimis 
užrišimais; jis taip pat vilkėjo puošniu, gražiai krintančio audi- 
nio ir gausiai auksu siuvinėtu apdaru. Jis pakėlė ranką ir tuojau 
pat aštuonios kitos juodai apsirengusios figūros žengė į prie- 
kį ir palinko virš akmeninio karsto iškeldamos iš jo nejudantį 
mano Damos, vis dar vilkinčios savo įkapes, kūną ir paguldė jį 
švelniai ant šventovės grindų. 

Apgailestavau, kad tą akimirką blankios šviesos ėmė ges- 
ti ir galiausiai dingo — teliko aukštai virš galvos didelio kry- 
žiaus kontūrus žyminčios švieselės. Tik jos teikė šviesą tam- 
sai išsklaidyti. Manąją laikiusi ranka atsigniaužė ir suvokiau, 
kad likau vienas. Po kelių akimirkų, kai liovėsi girgždėti ger- 
vė ir žvangėti grandinės, pasigirdo stiprus garsas, tarsi akmuo 
brūžintųsi į akmenį; tada įsivyravo tyla. Klausiausi įdėmiai, 
bet negalėjau išgirsti šalia savęs nė menkiausio garso. Net 
nutilo atsargus, prislopintas kvėpavimas aplink mane, kuris 
anksčiau smarkėjo. Ką turėjau daryti bejėgis, paliktas neži- 
nioje? Kurį laiką, kuris, atrodė, tęsėsi visą amžinybę, likau 

koks buvęs — ramus ir tylus. Galų gale įveiktas tą akimirką 
nesuprantamos emocijos lėtai atsiklaupiau ir nuleidau galvą. 
Užsidengęs veidą rankomis, bandžiau prisiminti jaunystėje 
išmoktas maldas. Esu tikras, kad manęs neapėmė jokia baimė 
ir kad nedvejojau dėl savo ketinimo. Tiek daug dabar žinau, 
bet net ir tada Žinojau ne mažiau. Tikiu, kad galų gale mane iki 
širdies gelmių palietė užsitęsusi įspūdinga tamsa ir paslaptis. 
Atsiklaupimas nebuvo simbolinio dvasios nuolankumo prieš 
aukštesnę jėgą išraiška. Suvokęs tiek daug, pajutau didesnį 
pasitenkinimą nei tada, kai įėjau į bažnyčią, atgavęs drąsą pa- 
traukiau rankas nuo veido ir pakėliau nuleistą galvą. 

Impulsyviai pašokau ant kojų ir išsitiesiau - laukiau. Atro- 
dė, kad visa pasikeitė nuo tada, kai klūpojau. Prietemoje sken- 
dinčioje bažnyčioje vėl sužibo švieselės, kurios iš lėto ryškėjo 
apšviesdamos blausią erdvę. Priešais mane stovėjo altorius, 
ant kurio gulėjo atversta knyga, o joje auksinis ir sidabrinis 
žiedai bei du gėlių vainikai. Taip pat mėlynomis liepsnelėmis 
degė dvi ilgos žvakės - vienintelės, ką mačiau esant tikra. 

Iš tamsos išėjo ta pati aukšta figūra, apsivilkusi puošniu 
apdaru ir su tiara. Ji vedė už rankos mano Damą, vis dar ap- 
sivilkusią įkapes, bet virš jų nuo vainiko ant galvos krito labai 
senų ir nuostabių nėrinių neįtikėtino plonumo šydas. Net to- 
kioje blausioje šviesoje galėjau įžiūrėti dailaus nėrinio grožį. 
Šydas buvo sutvirtintas apelsinmedžio žiedų ir kipariso bei 
lauro šakelių, keistas derinys, puokšte. Rankoje Dama laikė 
tokią pat, tik didesnę puokštę. Švelnus ir svaiginantis aroma- 
tas skverbėsi į mano šnerves. Užuodęs ir pajutęs aromato su- 
žadintą jausmą pradėjau virpėti. 

Paklususi jos ranką laikiusiam vedančiajam atsistojo man 
iš kairės priešais stalą. Tada vedlys užėmė savo vietą už jos. Ki- 
tame stalo gale, mums iš dešinės, atsistojo ilgabarzdis kunigas, 
apsivilkęs nuostabiu drabužiu ir užsidėjęs kepurę su tuo pačiu 
juodos spalvos šydu. Vienas jų, kuris, atrodė, yra svarbesnis 
nei tie du, perėmė iniciatyvą davęs mums ženklą padėti dešinę 
ranką ant atverstos knygos. Žinoma, mano Dama išmanė apei- 
gas ir suprato, ką sakė kunigas, todėl pati ištiesė ranką. Mano 
vedlys tuo pat metu ir tokiu pat būdu ištiesė manąją. Net esant 


PENKTA KNYGA - Apeigos vidurnaktį 167 


tokioms paslaptingoms aplinkybėms suvirpėjau palietęs savo 
Damos ranką. 

Tris kartus peržegnojęs mūsų kaktas kunigas padavė kiek- 
vienam po ploną uždegtą žvakę. Žvakės norėjome ne dėl pa- 
pildomos ryškesnės šviesos, bet dėl to, kad leido mums šiek 
tiek geriau matyti vienas kito veidus. Džiūgavau žvelgdamas 
į savo nuotakos veidą, kurio išraiška įtikino, kad ji jautėsi taip 
pat. Jaučiau neapsakomą malonumą, kai įsmeigus akis į mane 
jos išblyškusius skruostus nudažė vos pastebimas raudonis. 

Tada kunigas iš eilės, pradėdamas nuo manęs, iškilmingu 
balsu klausė, ar sutinkame tuoktis: tai bendra visoms pana- 
šioms apeigoms. Atsakiau taip, kaip galėjau, sekdamas savo 
vedlio murmesiu. Mano Dama atsakė aidžiai, bet švelniai. Ne- 
rimavau, net jaučiau sielvartą, kad kunigui klausiant sutikimo 
neišgirdau jos vardo, kurio, gana keista, nežinojau. Kadangi 
nemokėjau kalbos ir frazės nebuvo sakomos pažodžiui kaip 
mūsų apeigose, negalėjau suprasti, kuris žodis reiškė vardą. 

Po kelių ritmiškai sukalbėtų maldų ar nematomo choro 
progiesmiu ištartų palaiminimų kunigas paėmė nuo atvers- 
tos knygos žiedus ir tris kartus laikydamas auksinį žiedą lai- 
mindamas peržegnojo mano kaktą, paskui užmovė žiedą ant 
mano dešinės rankos piršto; tada padavė mano Damai sidab- 
rinį Žiedą ir pakartojo tas pačias apeigas. Spėju, tai buvo pa- 
laiminimas - kulminacija sujungiant du į vieną. 

Stovėjusieji už mūsų tris kartus apkeitė žiedus, nuimdami 
juos nuo vieno piršto ir uždėdami ant kito taip, kad galų gale 
mano žmona mūvėjo auksinį žiedą, o aš - sidabrinį. 

Tada pasigirdo giedojimas, kurio metu kunigas smilkė, o 
mano žmona ir aš laikėme savo žvakes. Paskui, kai mus palai- 
mino, girdėjosi iš tamsos sklindantys nematomų giedančiųjų 
atsakymai. 

Po ilgų maldų ir laiminimo apeigų, sugiedotų triskart, ku- 
nigas paėmė gėlių vainikus ir uždėjo ant mūsų galvų, pirma 
apvainikuodamas mane paauksuoto audinio atraiža surištu 
vainiku. Paskui davė ženklą ir tris kartus palaimino kiekvieną. 
Už mūsų stovėję vedliai tris kartus apkeitė vainikus, kaip kei- 
tė Žiedus, tad galų gale apsidžiaugiau pamatęs, kad mano 

žmonos galvą vainikavo paauksuoto, o manąją — sidabrinio 
audinio atraiža surišti vainikai. 

Paskui tyloje atėjo nuojauta, kad turi įvykti kažkas iškil- 
minga. Nenustebau, kai kunigas paėmė į rankas didelę auksinę 
taurę. Klūpodami aš ir mano Žmona tris kartus gurkštelėjome 
išjos. 

Kai po kurio laiko pakilome, kunigas kaire ranka paėmė 
mano dešinę ir aš, pamokytas vedlio, padaviau dešinę ranką 
savo žmonai. Taip viena eile, su kunigu priekyje, ritmingai ra- 
tu apėjome altorių. Tie, kurie palaikė mus, ėjo paskui laikyda- 
mi vainikus virš mūsų galvų ir sukeisdami juos, kai sustoda- 
vome. 

Sugiedojus tamsoje himną kunigas nuėmė vainikus. Kuo 
aiškiausiai tai - apeigų pabaiga: kunigas perdavė mus vienas 
kitam ir mes apsikabinome. Tada palaimino mus - tuos, kurie 
dabar buvo vyras ir žmona! 

Šviesos iš karto užgeso: kai kurios tarsi nuslopo, kitos susi- 
liejo su juoduma. 

Likę tamsoje mes, aš ir mano žmona, vėl apsikabinome ir 
kelias akimirkas stovėjome kartu širdis prie širdies, tvirtai lai- 
kydami vienas kitą glėbyje aistringai bučiavomės. 

Instinktyviai pasisukome link pravertų bažnyčios durų, 
kur galėjome matyti per plyšį įslinkusią mėnulio šviesą. Ei- 
nant žmona mane tvirtai laikė kairiąja ranka, mes perėjome 
senąją bažnyčią ir išėjome į lauką. 

Nepaisant mus supančios tamsos buvo malonu atsidurti 
gryname ore drauge suja ir patirti šį naują mūsų ryšį. Mėnulis 
buvo aukštai danguje ir po bažnyčios blankumos ir tamsos 
šviesa atrodė ryški kaip dieną. Dabar pirmą kartą galėjau tin- 
kamai įsižiūrėti į savo Žmonos veidą. Kerinti mėnesiena ga- 
lėjo pasitarnauti nežemiškam grožiui sustiprinti, bet nei mė- 
nulio, nei saulės šviesa negalėjo atspindėti gyvo Žmogaus 
didybės grožio. Apie nieką negalėjau galvoti kol gėrėjausi jos 
spindinčiomis akimis, bet kai dairydamasis saugumo sume- 
timais žvilgsniu užkliuvau už jos figūros, man susopo širdį. 
Sidabrinė mėnesiena išryškino kiekvieną detalę sukeldama 
baisų įspūdį. Mačiau, kad ji vilkėjo tik įkapes. Po paskutinio 

palaiminimo prieš grįždama į mano glėbį tikriausiai tamso- 
je nusiėmė nuotakos šydą. Žinoma, tai galėjo būti pagal jos 
bažnyčios nustatytas apeigas, bet vis tiek skaudėjo širdį. Susi- 
žavėjimas vadinti ją tik savo šiek tiek išblėso todėl, kad nebuvo 
šios nuotakos puošmenos. Tačiau dėl to Dama nebuvo mažiau 
švelnesnė man. Kartu ėjome taku per mišką, ji žengė neatsilik- 
dama nuo manęs, kaip Žmona ir turi žengti. 

Kai praėjome medžius ir priėjome pakankamai arti, kad 
matytume pilies stogą, dabar paauksuotą mėnesienos, ji susto- 
jo ir žvelgdama į mane meilės pilnomis akimis, pasakė. 

— Čia turiu tave palikti! 

— Kaip? — buvau apstulbęs ir jutau, kad savo nusivylimą 
išreiškiau nuostaba. 

Ji greitai tęsė: 

— Deja! Dabar neįmanoma, kad eičiau toliau! 

— Tačiau kas tau kliudo? —- paklausiau. - Dabar esi mano 
žmona. Tai mūsų vestuvių naktis ir tavo vieta - būti su manimi! 

Jos atsakymo aimana sujaudino mane iki širdies gelmių. 

— Ak, žinau, žinau! Nėra nieko, nieko negali būti, ko mano 
širdis trokštų labiau nei dalytis vyro namais. Ak, mielasis, 
brangusis, jei tik žinotum, ką reikštų man visada būti su ta- 
vimi! Tačiau tikrai negaliu — dar negaliu! Nesu laisva! Jei tik 
žinotum, kiek daug man kainavo tai, kas įvyko šiąnakt, arba 
kiek tai kainavo kitiems, taip pat kiek dar tai man kainuos - su- 
prastum. Rupertai... - pirmą kartą ji kreipėsi į mane vardu ir, 
savaime suprantama, labai susijaudinau, — ...Rupertai, mano 
vyre, jei nepasitikėčiau tavimi ir mūsų meilės galia, nebūčiau 
išdrįsusi padaryti to, ką padariau šiąnakt. Tačiau, brangusis, 
žinau, kad mane palaikysi; tavo žmonos garbė yra tavo gar- 
bė, kaip tavoji yra mano. Mano garbė šaukiasi tavosios, ir tu 
gali man padėti: vienintelė pagalba, kurios šiuo metu galiu 
sulaukti iš tavęs - pasitikėk manimi. Būk kantrus, mylimasai, 
būk kantrus! Ak, būk kantrus, palauk šiek tiek ilgiau! Tai ne- 
truks ilgai. Taip greitai, kaip tik mano siela išsilaisvins, ateisiu 
pas tave, savo vyrą, ir nebesiskirsime. Sutik palaukti kurį lai- 
ką! Tikėk, kad myliu tave iki pačių savo sielos gelmių ir gy- 
venimas toli nuo tavęs man yra kartesnis nei tau! Prisimink, 

brangusis, kad nesu tokia kaip kitos moterys, kurią nors dieną 
aiškiai tai suvoksi. Šiuo metu ir dar kiek laiko būsiu suvaržyta 
kitų man primestos pareigos ir savo pačios įsipareigojimų - tai 
pasižadėjau duodama švenčiausią priesaiką, kurios negaliu 
laužyti. Jie uždraudė man daryti, ką noriu. Ak, pasitikėk ma- 
nimi, mylimasai, mano vyre! 

Ji maldaujamai ištiesė rankas. Mėnesiena prasiskverbda- 
ma pro išretėjusius medžius nušvietė jos baltas įkapes. Tada 
prisiminimas viso, ką jai tenka kentėti - siaubingą vienatvę ta- 
me baisiame kape kriptoje, nevilties agoniją dėl bejėgiškumo 
prieš nežinomybę - užliejo mane gailesčio banga. Ką galėjau 
padaryti, kad apsaugočiau ją nuo kitos kančios? Tai galėjau pa- 
daryti tik parodydamas savo tikėjimą ir pasitikėjimą. Jei turėjo 
grįžti į tą baisų rūsį, bent galėtų pasiimti su savimi prisimini- 
mą to, kuris ja pasitiki ir ją myli ir kurį ji myli, su kuriuo susi- 
siejo santuokos sakramentu. Mylėjau ją labiau nei save, labiau 
nei savo sielą ir jutau tokį didelį gailestį, kad visas įmanomas 
savanaudiškumas nugrimzdo į jos gelmes. Šnekėdamas nulen- 
kiau galvą prieš ją - savo Damą ir savo žmoną. 

— Tebūnie, mylimoji. Visiškai tavimi pasitikiu, kaip kad tu 
pasitiki manimi. Tai buvo įrodyta šią naktį net mano abejojan- 
čiai širdžiai. Lauksiu ir kadangi Žinau, kad to nori, lauksiu taip 
kantriai, kaip tik galėsiu. Tačiau iki tol, kol ateisi pas mane 
visam laikui, leisk man tave matyti ar duok žinių, kai galėsi. 
Laikas, brangi Žmona, slinks lėtai, kai galvosiu apie tavo kan- 
čias ir vienatvę. Būk man maloninga ir neleisk, kad praeitų per 
daug laiko tarp mūsų vilties kibirkštėlių. Mylimoji, kai ateisi 
pas mane, tebūnie tai visam laikui! — Sakinio - jutau jo nuo- 
širdumą - intonacijoje buvo kai kas, dėl ko jos akys spindėjo. 

— Visam laikui! Prisiekiu! 

Išsiskyrėme apsikabinę ir po tokio ilgo bučinio, kad dar il- 
gai virpėjau, nors nebemačiau jos. Stovėjau ir žiūrėjau, kaip 
jos balta figūra, slenkanti per tirštėjančią tamsą, blanko einant 
gilyn į girią. Tai tikrai nebuvo optinė apgaulė ar proto sukurta 
iliuzija, kai prieš tamsai ją praryjant, jos įkapėmis apvilkta ran- 
ka pakilo tarsi laimindama ar atsisveikindama. 

Tik darbas gali numalšinti mano širdgėlą. Kartais atrodo, 
kad patyręs tokią laimę daugiau nebegalėsiu būti laimingas. 
Ar galiu būti laimingas, kai mano žmona, kurią švelniai myliu 
ir kuri, žinau, myli mane, kenčia žmogui nesuvokiamą siaubą 
ir vienatvę? Tačiau kas - man netektis, tas - laimėjimas mano 
šaliai. Dabar mano šalis - Mėlynųjų kalnų kraštas, nepaisant 
to, kad tebesu ištikimas gerojo karaliaus Edvardo valdinys. 
Dėdė Rodžeris pasirūpino, kad prieš priimdamas kitos šalies 
pilietybę gaučiau Slaptosios tarnybos sutikimą. 

Savaime suprantama, kad vakar ryte grįžęs namo negalė- 
jau užmigti. Tai buvo neįmanoma po nakties įvykių ir patirto 
kartaus nusivylimo, sekusio po jaudinančio džiaugsmo aki- 
mirkos. Užtraukdamas užuolaidą mačiau, kaip tekanti saulė 
tik apšvietė priešais mane aukštai danguje plaukiančius debe- 
sis. Atsiguliau ir pabandžiau pailsėti, bet nesėkmingai. Prisi- 
verčiau ramiai gulėti ir galų gale jei ir nemiegojau, tai bent jau 
snūduriavau. 

Šią rimtį nutraukė tylus barbenimas į duris, tuojau pat pa- 
šokau ir apsivilkau chalatą. Už durų, kai jas atidariau, stovėjo 
teta Džaneta. Rankoje ji laikė uždegtą žvakę: nors jau švito, ko- 
ridoriuose tebebuvo tamsu. Pamačiusi mane, atrodo, lengviau 
atsikvėpė ir pasiteiravo, ar gali įeiti. 

Kaip senais gerais laikais sėsdamasi ant mano lovos krašto 
tyliai tarė: 

— O, vaikeli, vaikeli, tikiuosi, tavo našta ne per sunki nešti. 

— Mano našta? Ką, po galais, turite omenyje, teta Džaneta? — 
paklausiau. Aiškiai atsakydamas nenorėjau išsiduoti, juk aki- 
vaizdu, kad ji vėl regėjo viziją. 

Ji prakalbo liūdnai, rimtai, kaip jai buvo įprasta, kai užsi- 
mindavo apie slėpiningus dalykus. 

— Vaikeli, mačiau tavo krauju pasruvusią širdį. Žinojau, 
kad tai tavo širdis, nors neturiu nė menkiausio supratimo, iš 
kur žinojau, kad ji tavo. Širdis gulėjo tamsoje ant akmeninių 
grindų, apšviesta tik blankios, melsvos, lyg lavoniškos šviesos. 
Ant jos gulėjo didelė knyga, o aplink buvo išbarstyta daug 
keistų daiktų, tarp jų du gėlių vainikai: vienas surištas sidab- 
rine juostele, kitas — auksine. Taip pat buvo apverstas auksi- 
nis, panašus į taurę, puodelis. Iš jo tekėjo raudonas vynas ir 
maišėsi su tavo širdies krauju; ant didelės knygos buvo keli 
juoda spalva apgaubti didžiuliai svarsčiai, o antjų stovėjo daug 
šonu pasisukusių vyrų, visi apsivilkę juodai. Kai kiekvienas jų 
visu svoriu atsistodavo ant svarsčių, kraujas vėl ištrykšdavo. 
O tavo vargšė širdis, vaikeli, taip smarkiai plakė, kad su kiek- 
vienu dūžiu pakeldavo juodai apdengtus svarsčius! Ir tai dar 
ne viskas, arti stovėjo aukšta didingo stoto moteris, vilkinti 
baltą apdarą su dideliu puikiausių nėrinių šydu, gaubiančiu 
įkapes. Ji buvo baltesnė už sniegą ir pasakiškai graži kaip ry- 
tas, nors buvo juodų kaip varno sparnas plaukų ir juodų kaip 
naktis akių, kuriose spindėjo žvaigždės. Ir su kiekvienu tavo 
vargšės krauju pasruvusios širdies dūžiu ji grąžydavo baltas 
rankas ir jos švelni aimana plėšė man širdį pusiau. Ak, vaikeli, 
vaikeli! Ką tai galėtų reikšti? 

Pajėgiau sumurmėti: 

— Tikrai nežinau, teta Džaneta. Spėju, tai tik sapnas! 

— Tai buvo sapnas, mielasis. Sapnas ar regėjimas, neturi 
reikšmės - kuris: tai Dievo siųstas perspėjimas... - netikėtai ta- 
rė pasikeitusiu balsu. — Vaikeli, ar įsimylėjai kokią merginą? 
Nekaltinu tavęs. Jūs, vyrai, kitaip žiūrite į mus, moteris, ir jūsų 
gėrio ir blogio suvokimas skiriasi nuo mūsų. Ak, vaikeli, mo- 
teris lieja karčias ašaras, kai jos įskaudinta širdis lengvai pasi- 
duoda klastingiems žodžiams. Sunki našta bet kokiam vyrui 
tvarkytis su jam tekusia atsakomybe ir, jei vyras imtų gailėtis, 

lengvai sukeltų širdgėlą moteriai. — Ji sustojo ir kapų tyloje 
laukė, kol prabilsiu. 

Pamaniau, kad bus geriau palikti jos vargšę mylinčią širdį 
ramybėje ir, kadangi negalėjau atskleisti savo ypatingosios pa- 
slapties, prašnekau kuo paprasčiau. 

— Teta Džaneta, esu vyras ir gyvenu vyrišką gyvenimą. Ta- 
čiau galiu pasakyti jums, tai, kuri visada mane mylėjo ir mokė 
būti teisingą, kad visame pasaulyje nėra moters, kuri turėtų lieti 
ašaras dėl kokio nors mano melo. Jei ir būtų tokia, kuri, mieganti 
ar pabudusi, sapnuose, fantazijose ar tikrovėje verkia dėl manęs, 
tai tikrai ne dėl mano veiksmų, o dėl aplinkos, kuri mane supa. 
Gali būti, kad jai skauda širdį, nes turiu kentėti — visi vyrai patiria 
tam tikrą kančią; bet ji neverkia dėl kokių nors mano veiksmų. 

Mano patikinta teta labai susijaudino, laiminga atsiduso, 
mano kaktą ir palaiminusi išėjo. Ji buvo švelnesnė ir meilesnė 
nei pajėgčiau nusakyti, ir apgailestavau dėl vieno - kad nega- 
lėjau pas ją atvesti savo Žmonos ir leisti tetai dalytis man jau- 
čiama meile. Tačiau taip bus, kai Dievas duos! 

Ryte nusiunčiau pranešimą Rukiui į Otrantą, kuriame pa- 
teikiau užkoduotus nurodymus, kad jachta atplauktų į Visa- 
rioną šią naktį. 

Visą dieną vaikštinėjau tarp kalniečių: treniravau juos ir ap- 
žiūrinėjau ginklus. Negalėjau nusėdėti vietoje. Vienintelė ga- 
limybė nurimti buvo darbas, o vienintelė galimybė užmigti — 
nuovargis. Deja, esu labai ištvermingas, todėl net sutemus 
grįžęs namo buvau žvalokas. Radau Rukio siųstą telegramą, 
kad jachta atplauks vidurnaktį. 

Nereikėjo šaukti kalniečių, nes pilyje pakako vyrų, kad pa- 
sirengtume jachtos atplaukimui. 


Veliau 

Jachta atplaukė. Pusė dvylikos stebėtojas signalizavo, kad 
jachta be šviesų lėtai plaukia užutėkio link. Nubėgau prie 
vėliavos stiebo ir pamačiau laivą tarsi vaiduoklį, plaukiantį 
tamsoje. Laivas nudažytas mėlynai pilka spalva ir jo beveik 
neįmanoma pamatyti per jokį atstumą. Jis tikrai nuostabiai 

plaukia. Net nesigirdėjo variklių, galinčių sudrumsti tylą, gau- 
desio, laivas labai greitai artėjo ir per kelias minutes priplaukė 
prie plūduriuojančios užtvaros. Teturėjau laiko nubėgti že- 
myn, kad duočiau nurodymus atitraukti ją, kai laivas įplaukė 
ir kaip įbestas sustojo prie krantinės. Rukis pats jį valdė ir pa- 
sakė, kad dar nematė laivo, kuris taip puikiai ir taip greitai 
paklustų vairalazdei. Laivas tikrai gražus ir, kiek galėjau ma- 
tyti naktį, kiekviena jo detalė tobula. Pasižadėjau dieną skirti 
kelias malonias valandas laivui apžiūrėti. Vyrai atrodė puikiai. 
Tačiaunesijaučiau mieguistas. Šią naktį nesitikėjau užmigti. 
Darbas reikalauja, jog būčiau žvalus, kad ir kas atsitiktų, todėl 
turiu pamėginti užmigti - būtinai turiu pamėginti pailsėti. 

Atsikėliau su pirmu saulės spinduliu, todėl, kai jau buvo 
pakankamai šviesu, buvau nusiprausęs ir apsirengęs. Tuojau 
pat nusileidau į prieplauką ir visą rytą apžiūrinėjau laivą, kuris 
visiškai pateisina Rukio susižavėjimą. Laivo konstrukcija pui- 
ki ir, spėju, jis yra nepaprastai greitas. Apie šarvuotę tegaliu 
pasakyti, kad ji atitinka techninius reikalavimus, o ginkluotė 
tikrai nuostabi. Laivo arsenale yra ne tik visų naujausių puo- 
lamojo karo įrenginių — tikrai, jis apginkluotas naujausiomis 
torpedomis ir jų paleidimo pabūklais - bet ir pasenusių raketų 
paleidimo vamzdžių, kurie tam tikrose situacijose labai nau- 
dingi. Taip pat esama elektrinių ginklų ir naujausių Masilono 
vandens patrankų bei Reinhardto elektrinių pneumatinių pi- 
roksilino sviedinių „skirstytuvų“. Laivas aprūpintas net lengvai 
pripučiamais kariniais oro balionais ir išardomais Kitsono lėk- 
tuvais. Nemanau, kad pasaulyje gali būti kas nors panašaus į jį. 

Įgula verta laivo. Negaliu net įsivaizduoti, kur Rukis galė- 
jo surinkti tokią daugybę nuostabių vyrų. Beveik visi yra tar- 
navę kariniuose laivuose, įvairių tautybių, bet daugiausia bri- 
tai. Visi jauni - vyriausiam iš jų nėra nė keturiasdešimties - ir, 
kiek galiu spręsti, kiekvienas jų puikiai išmano vieną ar kitą 

kariavimo būdą. Bus sunku, bet išlaikysiu juos kartu. 

Nenumanau, kaip praleidau likusią dienos dalį. Labai 
stengiausi savo elgesiu nesukelti jokių šeimyninių nepatogu- 
mų, kad teta Džaneta neužsipultų manęs dėl praeitą naktį re- 
gėtų sapnų ar vizijų suteikdama mano elgesiui kokios naujos 
reikšmės. Manau, man pavyko, nes, kiek galiu teigti, ji neat- 
kreipė jokio ypatingo dėmesio į mane. Kaip įprasta, atsisveiki- 
nome pusę vienuoliktos ir grįžęs čia užrašiau dienos įvykius 
į dienoraštį. Šiąnakt buvau labiau sunerimęs nei paprastai, ir 
nenuostabu. Atiduočiau bet ką, kad tik galėčiau nueiti į Šv. Sa- 
vos bažnyčią ir vėl pamatyti savo žmoną - net jei ji miegotų 
kape. Tačiau neišdrįsau to padaryti, nes, jei ji ateitų čia, no- 
rėdama mane pamatyti, nesusitiktume. Todėl dariau, ką galė- 
jau. Į terasą vedančias stiklines duris palikau atdaras, kad ji 
galėtų tuojau pat įeiti, jei ateitų. Užkūriau ugnį, todėl kamba- 
ryje buvo šilta. Yra maisto, jei jo norėtų. Kambaryje uždegiau 
daug žvakių, kad per ne iki galo užtrauktos užuolaidos plyšį 
šviesa rodytų kelią. 

Ak, kaip lėtai slenka laikas! Laikrodis mušė vidurnaktį. 
Pirma, antra valanda! Garbė Viešpačiui, kad netrukus švis ir 
prasidės dienos darbai! Tam tikra prasme galėsiu dar kartą 
įsitikinti, kad darbas - tinkamas būdas širdgėlai malšinti. Kol 
kas turiu toliau rašyti, kad neviltis manęs neapimtų. 

Kartą naktį pamaniau, kad lauke išgirdau žingsnius. Nu- 
skubėjau prie durų ir pažvelgiau pro jas, bet nieko nepama- 
čiau ir nieko neišgirdau. Tai buvo šiek tiek po pirmos. Baimi- 
stalo. Nepajėgiau rašyti, tik valandėlę rymojau už stalo. Ta- 
čiau negalėjau ištverti, todėl pakilau ir pradėjau vaikščioti po 
kambarį. Vaikščiodamas jaučiau, kad mano Dama - kaskart 
suspaudžia širdį prisiminus, kad nežinau net jos vardo - buvo 
nelabai toli nuo manęs. Mintis, kad ji galbūt ateina pas mane, 
priversdavo smarkiau plakti širdį. O, kad turėčiau bent kruo- 
pelytę aiškiaregystės dovanos kaip teta Džaneta! Nuėjau prie 
durų ir stovėdamas už užuolaidos klausiausi. Pasirodė, kad 
tolumoje girdžiu verksmą, ir išbėgau į terasą, bet ten nieko 
neišgirdau ir niekur nepastebėjau jokio gyvos būtybės ženk- 

lo, todėl palaikiau tai naktinio paukščio verksmu ir grįžęs į 
kambarį rašiau dienoraštį, kol nusiraminau. Manau, mano 
nervai ima krikti, nes, rodos, kiekvienas nakties garsas man 
turi ypatingos reikšmės. 


Ruperto dienoraščio tęsinys 


1907 m. liepos 7 d. 

Kai ėmė švisti, praradau viltį, kad mano Žmona ateis, ir 
nusprendžiau, kad kai tik galėsiu pasprukti neatkreipdamas 
tetos Džanetos dėmesio, nueisiu į Šv. Savos bažnyčią. Kaip vi- 
sada, puikiai papusryčiavau, bet atsisakiau savo sumanymo, 
kad nesukelčiau tetos smalsumo - to šiuo metu nenorėjau. Ka- 
dangi tebelaukiau Damos, nenusirengęs atsiguliau į lovą ir, to- 
kia jau lemtis, užsnūdau. 

Mane pažadino siaubingas barbenimas į duris. Kai jas atida- 
riau, už jų stovėjo pulkelis tarnų, kurie nuoširdiai atsiprašė, kad 
pažadino, nors neturėjo tokio mano nurodymo. Jų vyresnysis 
paaiškino, jog jaunas kunigas atvyko valdytojo siųstas perduoti 
tokį skubų pranešimą, kad reikalavo žūtbūt nedelsiant mane 
pamatyti. Tuojau pat išėjau ir radau jį pilies menėje, stovintį 
priešais įkaitusį židinį — anksti ryte visada daug kūrenama. 
Rankose jis laikė laišką, bet prieš įteikdamas jį man pasakė: 

— Mane atsiuntė valdytojas, kuris skubino, kad nešvaisty- 
čiau nė vienos akimirkos, o greičiau jus pamatyčiau, nes laikas 
yra aukso vertės, dar daugiau - jis neįkainojamas. Šis laiškas, 
be kita ko, laiduoja už mane. Įvyko siaubinga nelaimė - praei- 
tą naktį dingo mūsų vado duktė. Dar valdytojas liepė priminti 
jums, ką pasakė per sueigą, kai neleido kalniečiams saliutuoti. 
Negalime aptikti jokio jos pėdsako ir manome, kad ją pagrobė 
Turkijos sultono, kuris ne pirmą kartą veda mūsų tautą prie 
karo slenksčio reikalaudamas jos sau į žmonas, šnipai. Taip pat 
turiu pasakyti, kad valdytojas Plamenacas pats būtų atvykęs, 
bet buvo būtina, kad tuojau pat pasitartų su arkivyskupu Ste- 
ponu Palealogu dėl to, kaip geriausia pasielgti ištikus tokiai 
baisiai nelaimei. Jis išsiuntė paieškos grupę, vadovaujamą Spa- 

zaco archimandrito Petrofo Vlastimiro, kuris turės atvykti čia 
ir pranešti bet kokias naujienas, kurias tik jam pavyks gauti; 
signalizuos, kaip liepėte, nes taip geriausia skleisti naujienas. 
Jis žino, kad jūs, šviesiausiasis, savo kilnia širdimi esate vienas 
iš mūsų tėvynainių ir kad jau įrodėte savo draugiškumą steng- 
damasis visokeriopai paremti mus karo atveju. Ir kaip kil- 
naus tėvynainio valdytojas prašo jūsų padėti mus ištikusioje 
bėdoje. - Tada padavė laišką ir stovėjo pagarbiu atstumu, kol 
perlaužiau antspaudą ir jį perskaičiau. Laiškas buvo parašytas 
paskubomis ir pasirašytas valdytojo. 

„Būkite su mumis dabar, kai mūsų tautai gresia pavojus. 
Padėkite mums išgelbėti tą, kurią dieviname, ir nuo šiol būsite 
mūsų širdyse. Sužinosite, kaip Mėlynųjų kalnų krašto vyrai 
vertina ištikimybę ir narsą. Ateikite!“ 

Tai buvo užduotis, verta ne bet kokio vyro. Žinia, kad Mė- 
lynųjų kalnų krašto vyrai kreipėsi į mane ištikti baisios bėdos, 
sujaudino iki pačių sielos gelmių. Ši žinia pažadino iš protėvių 
vikingų paveldėtą kovos instinktą ir širdyje prisiekiau, kad 
kalniečiai bus patenkinti manimi. Pašaukiau signalizuotojus, 
kurie buvo pilyje, ir kartu su jaunuoju kunigu-pasiuntiniu 
nusivedžiau ant stogo. 

— Eime, - tariau, - pamatysite, kaip atsakysiu į valdytojo 
prašymą. 

Buvo iškelta tautinė vėliava - sutartas signalas, kuris dabar 
įspėjo šalį. Netrukus kiekvienoje gretimoje ir tolimoje viršū- 
nėje buvo matomas atsakomasis vėliavų plevėsavimas. Greitai 
sklido signalas, skelbiantis „prie ginklų“. 

Paieškos planas man aiškėjo čia pat, taigi skubiai, vieną po 
kito daviau nurodymus signalizuotojams. Semaforo rankenos 
sukosi taip, kad jaunasis kunigas žvelgė nustebęs. Rodos, gavę 
nurodymus signalizuotojai vienas po kito užsidegdavo - jie 
instinktyviai suprato planą ir dirbo tarsi pusdieviai. Jie žinojo, 
kad kuo plačiau pasklis sujudimas, tuo daugiau galimybių 
greitai ir vieningai veikti. 

Iš netoli pilies esančio miško pasigirdo laukinis džiaugsmo 
šūksnis, perskrodęs kalvų tylą. Gera Žinoti, kad tie, kurie matė 
signalus, pasiruošę. Kai norėdamas tarti žodį pasisukau į ku- 

nigą-pasiuntinį, jo veide mačiau viltį ir džiūgavimą. Žinoma, 
jis norėjo žinoti, kas vyksta. Jo akyse mačiau savo akių atspin- 
dį, kai kalbėjau. 

— Pasakykite valdytojui, kad per minutę, kai jo pranešimas 
buvo perskaitytas, Mėlynųjų kalnų kraštas pabudo. Kalniečiai 
jau atžygiuoja ir, prieš saulei aukštai pakylant, visame pasie- 
nyje - nuo Angusos iki Ilsino, nuo Ilsino iki Badžanos, nuo Ba- 
džanos iki Ispazaro, nuo Ispazaro iki Voloko, nuo Voloko iki 
Tatros, nuo Tatros iki Domitaro, nuo Domitaro iki Gravadžos, 
nuo Gravadžos iki Angusos - ratu bus išstatyta sargyba. Ji bus 
dviguba. Vyresni vyrai saugos pasienį, o jaunesni stovės prie- 
kyje. Taip jie susijungs į vientisą liniją, kad niekas negalėtų pra- 
smukti pro juos. Užims viršukalnes ir girių gūdumą ir galiausiai 
priartės prie pilies, kurią jie gali iš toli matyti. Mano jachta yra 
čia - jūreiviai apžiūrės pakrantę nuo vieno jos galo iki kito; tai 
greičiausias laivas jūroje, taigi galės atsilaikyti prieš eskadrą. 
Laive priimsime visus signalus - kur jachta stovės, ten tuo metu 
ir bus signalų priėmimo štabas, iš kur išlavintos akys stebės 
horizontą dieną ir naktį, kol dingusioji bus rasta ir už ją bus 
atkeršyta. Pagrobėjai jau dabar yra apsupti ir negalės pasprukti. 

Jaunasis kunigas džiaugsmingai užšoko ant dantytos sienos 
ir sušuko miniai, besirenkančiai pilies soduose. Žmonės srau- 
tais vis ėjo iš girios, kol galiausiai pulkas priminė kariuomenę. 
Vyrai taip nudžiugo, kad garsas, panašus į jūros šniokštimą 
žiemą, pasklido plačiai ir pasiekė net mus, stovėjusius taip 
aukštai. Nusiėmę kepures jie šaukė: 

— Dievas ir Mėlynųjų kalnų kraštas! Dievas ir Mėlynųjų 
kalnų kraštas! 

Nusileidau pas juos taip greitai, kaip galėjau, ir daviau nu- 
rodymus. Per minutę visa minia, susiskirsčiusi būreliais, pra- 
dėjo naršyti kaimynystėje esančius kalnus. Iš pradžių komandą 
„prie ginklų“ jie suprato tiesiogiai, tačiau, kai sužinojo, kad jų 
vado duktė buvo pagrobta, tiesiog pamišo. Tai, ką pasiuntinys 
pirma pasakė, bet ko negalėjau suprasti, kalniečiams buvo taip 
svarbu, kad sukėlė įtūžį. 

Kai būrys dingo, kelis savo vyrus ir keletą kalniečių pa- 
prašiau likti ir kartu su jais nuėjome prie slaptos vietos tarpek- 

lyje. Nors nieko nebuvo, tačiau aptikome aiškių pėdsakų, kad 
čia kelias dienas stovyklavo būrys vyrų. Kai kurie iš mūsų, 
puikiai pažįstantys mišką ir ženklus, sutarė, kad jų čia turėjo 
būti apie dvidešimt. Kadangi negalėjo aptikti jokių pėdsakų, 
rodančių, iš kur vyrai atėjo ir kur nuėjo, padarė išvadą, kad jie 
atėjo iš skirtingų krypčių ir visi susirinko čia ir kad tikriausiai 
dingo tokiu pat paslaptingu būdu. 

Žinojome bent tiek, ir vyrai išsiskirstė susitarę padaryti 
didelį lankstą, kad paieškotų pėdsakų. Jei būtų aptiktas koks 
pėdsakas, juo sekti turėtų bent dviese ir signalizuoti į pilį, kai 
galėtų pranešti tikslių Žinių. 

Pats tuojau pat grįžau į pilį ir įsakiau signalizuotojams pa- 
skelbti mūsų Žmonėms šias naujienas. 

Kai netrukus signalizuojant vėliavėlėmis buvo pranešta, ką 
aptiko vyrai, paaiškėjo, kad plėšikai bėgo keistais zigzagais. Bu- 
vo aišku, kad bandydami sugluminti persekiotojus priešai mė- 
gino išvengti vietų, kurios, jų nuomone, kėlė jiems pavojų, arba 
tiesiog taip stengėsi kliudyti mums. Iš dalies priešams pavyko, 
nes niekas iš sekančių įkandin negalėjo pasakyti, kuria kryptimi 
jie traukia. Kai jau galėjome numanyti, kurlink bėga priešas, 
nustatėme kryptį ir pažymėjome ją dideliame žemėlapyje 
signalizuotojų patalpoje (kuri seniau buvo sargybos patalpa). 
Pasidarė dar sunkiau, nes persekiotojai nežinojo priešų ketini- 
mo ir niekaip negalėjo užbėgti jiems už akių, todėl turėjo būti 
pasiruošę sekti visais mūsų spėjamos krypties takeliais. Toks 
persekiojimas virstų nepaliaujamu vijimusi ir dėl to užtruktų. 

Kadangi, kol nebus pažymėtas numanomas kelias, nieko 
daugiau negalėjome padaryti, palikau signalizavimo korpusą 
davęs uždavinį priimti ir siųsti informaciją judančioms gru- 
pėms, kad pasitaikius progai jos galėtų užbėgti už akių pagro- 
bėjams. Pašaukiau Rukį, kad apžiūrėtume užutėkį. Nuplau- 
kėme į Dalairį šiaurėje, paskui į Olesą pietuose ir grįžome į 
Visarioną. Nepamatėme nieko įtartino, išskyrus vieną karo lai- 
vą, plaukiantį be vėliavos pačiuose pietuose. Vis dėlto Rukis, 
kuris, atrodė, instinktyviai atskiria laivus, pasakė, kad šis yra 
turkų, todėl grįždami signalizavome palei visą pakrantę, kad 
jį stebėtų. Rukis valdė „Damą“ — taip pavadinau šarvuotą 

jachtą — pasiruošęs lėkti, jei bus pranešta kas nors įtartina. Jis 
nesivaržys ir, jei reikės, užpuls laivą. Neketinome nieko pra- 
žiopsoti šioje žūtbūtinėje kovoje. Įvairiose strategiškai svar- 
biose vietose išstatėme porą savų vyrų, kad stebėtų signalus. 

Grįžęs sužinojau, kad bėglių, dabar susijungusių į vieną 
grupę, maršrutas tiksliai nustatytas. Iš pradžių jie ėjo į pietus, 
bet pajutę pavojų iš priekinės sargybos linijos vėl patraukė 
į šiaurryčius, kur kraštas buvo platesnis, laukinis, o kalnai 
negausiai apgyvendinti. 

Tuojau pat palikau signalizavimo postą karingų kunigų 
rankose ir sutelkiau nedidelę grupę iš mūsų rajono kalniečių 
taip greitai, kaip galėjau; patraukėme užkirsti bėgliams kelio. 
Ką tik atėjęs Spazaco archimandritas prisidėjo prie mūsų. Jis - 
nuostabus vyras, tikras kovotojas ir dvasininkas, vienodai pui- 
kiai įvaldęs tiek durklą, tiek Biblijoje skelbiamą šventą žodį; 
greitesnis už kitus bėgikas. Nors buvo pėsti, plėšikai spruko 
labai greitai, todėl mes taip pat turėjome greitai eiti! Šiuose 
kalnuose nėra kitos priemonės keliauti. Vyrai taip degė per- 
galės troškimu, kad negalėjau nepagalvoti, jog jie labiau nei 
kas kitas turi ypatingą priežastį nerimauti. 

Kai paminėjau tai šalia ėjusiam archimandritui, šis atsakė: 

Viskas gana paprasta: jie kovoja ne tik už savo teritoriją, 
bet ir patys už save! 

Ne visai supratau, ką jis turėjo omenyje, todėl uždaviau 
jam dar keletą klausimų ir netrukus suvokiau situaciją daug 
geriau, nei jis manė. 


Mėlynųjų kalnų krašto Rytų Bažnyčios galvos arkivyskupo Stepono 
Palealogo laiškas poniai Džanetai Makelpi, gyvenančiai Visarione 


Parašytas 1907 m. liepos 9 d. 

GERBIAMA PONIA, 

Kadangi pageidavote viską Žinoti apie pastarąjį liūdną įvy- 
kį, kuriame tiek daug pavojų grėsė mūsų brangiam Mėlynųjų 
kalnų kraštui, siunčiu šį laišką mūsų kalniečių mylimo švie- 
siausiojo Ruperto prašymu. 

Kai vaivada Peteris Visarionas iškeliavo į didžią šalį, į kurią 
kreipėsi bėdos valandą, buvo būtina, kad išvyktų slapta. Prie 
mūsų vartų stovėjo turkas, kupinas visa griaunančio godumo 
ir pagiežos. Jis jau mėgino vesti vaivadaitę, kad atėjus laikui 
atvyktų čia kaip jos vyras ir galėtų pretenduoti į šalies sostą. 
Jis, kaip ir visi, puikiai žino, kad Mėlynųjų kalnų krašto vyrai 
neprivalo būti ištikimi tam, kurio patys neskyrė savo valdovu. 
Tai mūsų istorijos pagrindas. Tačiau vėl pasirodė ir iškilo as- 
muo, galintis valdyti taip, kaip to reikalaujama šalyje. Todėl 
išmintingai buvo imtasi atitinkamų saugumo priemonių, kad 
Mėlynųjų kalnų krašto vaivadaitės panelės Teutos nesąžinin- 
gi mūsų šalies priešai negalėtų pagrobti; už tai aš buvau at- 
sakingas kaip Rytų Bažnyčios galva. Mielai ėmėmės šio už- 
davinio ir vaivadaitės globos, nes nuo to priklausė visų garbė. 
Vaivadaitė Teuta iš Visarionų giminės turi būti laikoma senos 
šlovingos serbų tautos atstove, nes yra vienintelis vaivados 
Visariono - paskutinio kilnios giminės, kuri per dešimt mūsų 
istorijos amžių visada be baimės aukodavo savo gyvybę ir siek- 
davo apginti, apsaugoti ir užtikrinti Mėlynųjų kalnų krašto 
gerovę — vyriškosios lyties palikuonio vaikas. Niekada per 
tuos amžius nė vienas šios giminės atstovas nenuvylė savo pa- 
triotiškumu ir įpareigotas aukštos padėties ar pavojaus svarbos 
nesitraukė patyręs netektį ar negandą. Be to, vaivadaitės tėvas 
to pirmojo vaivados Visariono — kuriam, anot legendos, buvo 
išpranašauta, kad jis, žinomas kaip „Laisvės kardas“, milžinas 
tarp Žmonių, vieną dieną, kai tautai jo reikės, pakils iš savo kapo 
dingusiame Reo ežere ir dar kartą ves Mėlynųjų kalnų krašto 
vyrus į ilgalaikę pergalę - giminė. Ši kilni giminė žinoma kaip 
paskutinė šalies viltis. Todėl, vaivadai išvykus tarnauti savo 
šaliai, jo duktė turėjo būti atidžiai saugoma. Netrukus po vaiva- 
dos išvykimo buvo pranešta, kad jis gali užtrukti tvarkydamas 
diplomatinius reikalus ir nagrinėdamas konstitucinės monar- 
chijos sistemą, kuri, viliamasi, pakeis mūsų netobulą politinę 
santvarką. Galiu pasakyti inter alia“?, jog vaivada minėjo, kad, 
kai nauja konstitucija bus parengta, jis bus pirmas karalius. 


18 Be kita ko. (Iot.) 

Tada mus užgriuvo didelė nelaimė, siaubingas sielvartas 
apgaubė šalį. Po trumpo keisto negalavimo vaivadaitė Teu- 
ta Visarion paslaptingai mirė. Žmonių sielvartas buvo toks 
didelis, jog valdančiai Tarybai kilo būtinybė įspėti kalniečius 
liautis, kad kas nors nepamatytų jų širdgėlos. Vaivadaitės 
mirtį laikėme didžioje paslaptyje, nes buvo kelių rūšių pavojų 
ir sunkumų. Pirma, patartina, kad net jos tėvas nesužinotų 
apie siaubingą netektį. Puikiai žinoma, kad Teuta jam visų 
brangiausia, ir jei jį pasiektų Žinia apie dukters mirtį, vaivada 
būtų per daug sugniuždytas, kad galėtų atlikti sudėtingą 
ir subtilią užduotį, kurios ėmėsi. Dar daugiau: dėl liūdnų 
aplinkybių nebeliktų tolimoje šalyje, o tuojau pat grįžtų, kad 
būtų ten, kur ji atgulė amžinojo poilsio. Tada kiltų įtarimų, 
ir tiesa netrukus plačiai pasklistų sukeldama neišvengiamų 
padarinių, ir kraštas atsidurtų daugybės tautų karo veiksmų 
centre. 

Antra, jei turkai sužinotų, kad Visarionų giminė nebeturi 
palikuonių, tai paskatintų juos pulti; sužinoję, kad vaivada iš- 
vykęs, jie pultų nieko nelaukdami. Buvo puikiai žinoma, kad 
turkai tik laikinai nusišalino nuo karo veiksmų, kol pasitaikys 
tinkama proga. Jų troškimas užpulti mus sustiprėjo po mūsų 
tautos ir pačios merginos atsisakymo tapti sultono žmona. 

Mirusi vaivadaitė buvo palaidota Šv. Savos bažnyčios krip- 
toje; diena po dienos ir naktis po nakties po vieną ar grupė- 
mis sielvartaujantys kalniečiai ateidavo prie jos kapo pareikšti 
pagarbos ir atsidavimo. Tiek daug jų norėjo bent žvilgtelėti 
į jos veidą, kad valdytojas, man kaip arkivyskupui sutikus, 
uždėjo stiklinį dangtį ant akmeninio karsto, kuriame gulėjo 
kūnas. 

Kai praėjo šiek tiek laiko, budėję prie kūno, suprantama, 
tai buvo įvairaus rango kunigai, paskirti atlikti šią garbingą 
užduotį, pradėjo tikėti, kad vaivadaitė nebuvo visiškai mirusi, 
o tik apimta keistai užsitęsusio transo. Dėl to kilo nauja pro- 
blema. Tikriausiai žinote, kad mūsų kalniečiai iš prigimties 
labai nepatiklūs; įtarumas — visų narsių ir linkusių aukotis 
žmonių, kurie rūpestingai saugo savo kilnų palikimą, būdo 
bruožas. Matydami merginą mirusią, kokią tikėjo ją esant, ne- 

norėjo patikėti, kad ji gali būti gyva. Net galėjo pamanyti, kad 
surengtas kažkoks didelis, paslaptingas sąmokslas, kuris da- 
bar ar ateityje kelia ar sukels arba gali ar galės kelti grėsmę 
jų nepriklausomybei. Bet kuriuo atveju susiklosčius tokioms 
aplinkybėms dėl pavojingo ir liūdno įvykio, neabejotinai susi- 
darytų dvi grupės. 

Kadangi transas ar katalepsija, kad ir kas tai buvo, truko 
daug dienų, Tarybos vadai, valdytojas, dvasininkija, atsto- 
vaujama Spazaco archimandrito, manęs (arkivyskupo) ir vai- 
vadaitės sargybos, paskirtos išvykus jos tėvui, turėjo pakan- 
kamai laiko pasitarti, kaip pasielgti, jei mergina pabustų. 
Tokiu atveju kiltų dar daugiau nenumatytų keblumų. Slap- 
tose Šv. Savos bažnyčios kamerose daug kartų niekam neži- 
nant susitikdavome, o galutinai nusprendėme, kai baigėsi 
transas. 

Mergina pabudo! 

Žinoma, ji baisiai išsigando, kai suvokė, kad guli kape krip- 
toje. Tikra laimė, kad aplink kapą tebedegė didelės žvakės: dėl 
jų skleidžiamos šviesos vieta atrodė ne tokia šiurpi. Vaivadai- 
tė tikrai būtų buvusi išmušta iš vėžių, jei būtų pabudusi krip- 
tos tamsoje. 

Vis dėlto ji — kilni, drąsi, nepaprastos valios ir ryžto, mo- 
kanti valdytis ir pasižyminti ištverme mergina. Tik atsigavus 
vaivadaitei, man iš karto buvo pranešta džiugi naujiena, ir aš 
išskubėjau, kad laiku atvykčiau ir dalyvaučiau susirinkime. 
Kai nuvedėme Teutą į vieną iš slaptų bažnyčios kamerų, kur 
sušildėme ir pasirūpinome ja, valdytojas, aš ir Tautos tarybos 
vadovai skubiai sušaukė susirinkimą. 

Vaivadaitė taip pat dalyvavo sueigoje ir jai buvo papa- 
sakota apie susiklosčiusią padėtį. Teuta pasiūlė, kad visi tikė- 
tų ją mirus, kol grįš jos tėvas, kai viską bus galima atskleisti. 
Vaivadaitė pasižadėjo nešti šią sunkią naštą. Iš pradžių mes, 
vyrai, negalėjome patikėti, kad kokia nors moteris galėtų įvyk- 
dyti tokį uždavinį, ir kai kurie iš mūsų nesiryžo išreikšti balsu 
savo abejonių, savo netikėjimo. Tačiau Teuta tvirtai laikėsi sa- 
vo ir tikrai privertė mus nulenkti galvas. Galiausiai prisiminę 
tai, kas buvo padaryta prieš daugelį amžių kitų jos giminės 


184 Bram Stoker. DAMA SU ĮKAPĖMIS 


atstovų, pradėjome tikėti ne tik ja ir jos ketinimu, bet ir tuo, 
kad planas bus įvykdytas. Ji davė labai iškilmingas priesaikas 
neišduoti paslapties net veikiama kokio nors galimo spau- 
dimo. 

Dvasininkija laidavo per valdytoją ir mane, kad skleis ti- 
kėjimą vaiduokliu tarp kalniečių, linkusių užkirsti kelią nu- 
osekliems ar nuolatiniams stebėjimams. Vampyrės legenda, 
išplatinta, kad apsaugotų nuo paslapties atskleidimo bet kokio 
nelaimingo atsitikimo atveju ir kitų keistų spėlionių, buvo ska- 
tinama. Buvo pasirengta taip, kad kalniečiai būtų įleidžiami į 
kriptą tik tam tikromis dienomis, Teuta sutiko, kad tada turės 
vartoti migdomuosius ar pasinaudoti bet kokiomis kitomis 
priemonėmis, kad tik išsaugotų paslaptį. Ji mums davė supra- 
sti, jog trokšta pasiaukoti, kad galėtų padėti tėvui įvykdyti už- 
duotį dėl tautos gerovės. 

Žinoma, iš pradžių siaubingai bijojo gulėti viena baisioje 
kriptoje. Tačiau po kurio laiko baimė dėl siaubą keliančios si- 
tuacijos sumažėjo. Kriptoje yra slaptų didelių urvų, kur nera- 
miais laikais kunigai ir kiti aukštieji pareigūnai rasdavo sau- 
gų prieglobstį. Vienas jų buvo paruoštas vaivadaitei ir ten ji 
liko, išskyrus tuomet, kai turėjo pasirodyti gedintiesiems - ir 
tam tikrą kitą laiką, apie kurį jums papasakosiu. Buvo imtąsi 
ir kitų atsargumo priemonių, jei kas nors netikėtai apsilankytų 
bažnyčioje. Pravėrus duris vaivadaitę įspėtų automatinis sig- 
nalas, ir ji atsigultų į savo karstą. Mechanizmas taip sutvarky- 
tas, kad nustumia stiklinį dangtį ir Teuta išgeria migdomųjų, 
kurie visada guli po ranka. Naktį bažnyčią visada stebi kuni- 
gai, kad apsaugotų Teutą nuo dvasinių baimių ir nuo fizinių 
pavojų; iš tikrųjų ji guli karste tik nustatytomis valandomis, 
kada leidžiama įeiti žmonėms. Net audinys, dengiantis jos sar- 
kofagą, pritvirtintas prie skersinio (einančio nuo vieno iki kito 
krašto kaip tik virš jos) taip, kad paslėptų pakylančią ir nu- 
sileidžiančią krūtinę, kai ji miega veikiama migdomųjų. 

Po kurio laiko ilgai trūkusi įtampa ėmė veikti Teutą taip 
stipriai, jog buvo nuspręsta, kad kartais jai reikia išeiti pasi- 
vaikščioti. Tai nekėlė sunkumų, nes kai mūsų paskleista vam- 
pyrės istorija tapo plačiai žinoma, jos pasirodymas būtų priim- 

tas kaip tiesioginis pramano įrodymas. Vis dėlto esama tam 
tikro pavojaus, jei kas nors ją pamatys. Manėme, kad būtina 
pareikalauti jos duoti rimtą priesaiką: kol truks ši liūdna už- 
duotis, jokiomis aplinkybėmis ji niekada neturi vilkėti jokio 
drabužio, išskyrus savo įkapes - tai buvo vienintelis būdas už- 
tikrinti slaptumą ir užkirsti kelią netikėtumams. 

Yra slaptas kelias, vedantis iš kriptos prie didelio urvo ant 
jūros kranto, kurio įėjimas potvynio metu yra aukščiau van- 
dens lygio stataus skardžio, ant kurio pastatyta bažnyčia. Bu- 
vo parūpinta valtis, forma primenanti karstą, ir Teuta įprato 
plaukti ja skersai užutėkį, kad ir kur norėtų vykti. Tai buvo 
puiki priemonė keliauti ir veiksmingiausias būdas skleisti ti- 
kėjimą vampyrais. 

Taip reikalai klostėsi nuo pradžių ir šviesiausiajam Ruper- 
tui atvykus į Visarioną iki tos dienos, kai atplaukė šarvuota 
jachta. 

Tą naktį pareigą atliekantis kunigas prieš pat aušrą apei- 
damas ratu kriptą rado kapą tuščią. Jis pašaukė kitus, ir jie ap- 
ieškojo vietovę. Prie didelio urvo valties nebuvo, bet ieškoda- 
mi aptiko ją tolimiausiame užutėkio kampelyje, netoli laiptų, 
vedančių į sodą. Išskyrus valtį nieko daugiau nerado. Atrodė, 
kad Teuta dingo nepalikusi jokio pėdsako. 

Kunigai tuojau pat nuėjo pas valdytoją ir ugnimi signaliza- 
vo man į Astrago vienuolyną, kur tuo metu buvau. Subūriau 
kalniečius ir susiruošėme išnaršyti šalį. Tačiau prieš išeidamas 
nusiunčiau skubią žinią šviesiausiajam Rupertui: prašiau jo, 
parodžiusio tiek daug susidomėjimo ir meilės mūsų kraštui, 
padėti mus ištikusioje bėdoje. Žinoma, tuo metu jis ničnieko 
nežinojo apie tai, ką jums papasakojau. Vis dėlto jis visa širdi- 
mi atsidavė mūsų reikalui - kaip, be abejonės, žinote. 

Tačiau artėjo laikas, kai iš savo misijos turėjo grįžti vaiva- 
da Visarionas, ir mes, jo dukters apsaugos taryba, pradėjome 
tvarkyti reikalus, kad jam grįžus būtų galima paviešinti žinią, 
jog Teuta gyva. Dabar, kai tėvas atsako už ją, būtume galėję 
kalniečiams atskleisti tiesą. 

Tačiau nežinia kaip turkų šnipai sužinojo paslaptį. Pavog- 
ti lavoną siekiant vėliau sukurti išgalvotą tvirtinimą būtų net 

baisesnis sumanymas nei tas, kurio buvo imtąsi. Remdamiesi 
daugybe ženklų, kurie tapo mums žinomi atliekant tyrimą, 
priėjome išvadą — drąsi sultono šnipų grupė slapta įsibrovė, 
kad pagrobtų vaivadaitę. Jie tikriausiai narsios širdies ir tvirtai 
tiki savo išsigelbėjimu, jei drįso įžengti į Mėlynųjų kalnų kraštą 
atlikti bet kokio pavedimo, jau nekalbant apie tokį baisų kaip 
šis. Amžių amžius duodame turkams karčias pamokas, kad 
nėra nei saugu, nei lengva čia įsibrauti. 

Nežinome, kaip turkai tai padarė, bet čia, mums nežinomoje 
slėptuvėje, sulaukę palankios progos sučiupo savo grobį. Net 
dabar nenutuokiame, ar jie rado įėjimą į kriptą ir pagrobė vai- 
vadaitę manydami, kad tai lavonas, ar įvykus kokiai baisiai 
nelaimei aptiko merginą, kai ji buvo lauke apsimetusi vai- 
duokliu. Bet kuriuo atveju ją sučiupo ir aplinkiniais keliais per 
kalnus gabeno į Turkiją. Suprantama, kad kai vaivadaitė bus 
Turkijos žemėje, sultonas privers ją užjo tekėti, kad aplenkda- 
mas kitas tautas galiausiai išrūpintų sau ir savo įpėdiniams 
teises į Mėlynųjų kalnų krašto siuzerenitetą ir globą. 

Tokie buvo reikalai, kai mūsų ponas Rupertas uoliai ir su 
senovės skandinavų didvyrio užsidegimu, paveldėtu iš protė- 
vių vikingų, iš kur seniau atvyko „Laisvės kardas“, ėmėsi per- 
sekioti priešus. 

Tuo pačiu metu kilo tikimybė, kurią šviesiausiasis Rupertas 
pirmas suvokė. Jei nepavyktų saugiai nugabenti vaivadaitės į 
turkų žemę, grobikai ją nužudytų! Tai būtų atlikta remiantis 
musulmonų tradicija ir istorija, atitiktų turkų papročius ir da- 
bartinį sultono norą. Tai savaip pasitarnautų galutiniams stra- 
teginiams turkų tikslams: Visarionų giminei išnykus Mėlynų- 
jų kalnų kraštą būtų lengviau pavergti nei iki šiol. 

Gerbiama ponia, tokie buvo reikalai, kai mūsų ponas Ru- 
pertas pirmą kartą išsitraukė savo durklą už Mėlynųjų kalnų 
kraštą - šį šviesiausiojo pono Ruperto sprendimą be galo bran- 
ginu. 

Rytų Bažnyčios arkivyskupas 

Mėlynųjų kalnų krašte 

PALEALOGAS 

Ruperto dienoraščio tęsinys 


1907 m. liepos 8 d. 

Stebiuosi, ar kada nors per ilgą, keistą pasaulio istoriją 
teko kam nors išgirsti tokią džiugią Žinią, kokią išgirdau aš. 
Kai archimandritas atsakė į mano klausimus, greit supratau 
situaciją ir padariau išvadas. Laimei, staigiai susigaudžiau, 
kitaip būčiau turėjęs sukurti tam tikrą keistą painiavą, kuri 
galėjo sužadinti nepasitikėjimą ir tikrai kliudytų persekioti 
priešus. Tik akimirką buvo sunku priimti tiesą, įsikverbusią į 
mano smegenis; suvokus tikrą kiekvieno fakto esmę ir iš eilės 
sudėliojus įvykius išryškėjo tiesa. Kad ir kokia akivaizdi būtų 
tiesa, abejojančiai širdžiai reikia laiko, kad ją priimtų. Laimė, 
mano širdis neabejojo, o buvo labai labai dėkinga. Atskleista 
tiesa buvo tokia svarbi, kad nedelsiant teko ją pripažinti. Ga- 
lėjau šaukti iš džiaugsmo, bet užslopinęs šias mintis galvo- 
je susitelkiau į pavojų, grėsusį mano žmonai. Mano žmonai! 
Mano žmonai! Ne vampyrei, ne vargšei susirūpinusiai būty- 
bei, pasmerktai siaubingam sielvartui, o nuostabiai moteriai, 
neįtikėtinai drąsiai, tokiai patriotiškai, kad net ilgoje drąsių po- 
elgių istorijoje galima rasti vos kelis lygiaverčius pavyzdžius! 
Pradėjau suprasti tikrąją reikšmę tų keistų įvykių, nutikusių 
pastaruoju metu. Net to keisto pirmojo apsilankymo mano 
kambaryje tikslas tapo aiškus. Nenuostabu, kad mergina galėjo 
vaikščioti po pilį taip paslaptingai: ji gyveno toje pilyje visą 
gyvenimą ir buvo susipažinusi su slaptais įėjimais ir išėjimais. 
Visada maniau, kad pilyje turėtų būti slaptų koridorių galeri- 
jos. Nenuostabu, kad galėjo rasti kitiems nežinomą kelią prie 
dantytos sienos. Nenuostabu, kad galėjo susitikti su manimi 
prie vėliavos stiebo, kai taip to troško. 

Galima būtų pasakyti, kad buvau sumišęs, bet tai per silp- 
nai išreikštų mano būseną. Per visą nuotykių kupiną gyvenimą 
neteko to patirti... buvau devintame danguje - pakilusi skrais- 
tė atskleidė, kad manoji žmona kovojo visiškai nuoširdžiai 
nepaisydama baisiausių sunkumų ir pavojų, kad ji buvo ne 
vampyrė, ne lavonas, ne vaiduoklis ar šmėkla, o tikra moteris, 
iš kūno ir kraujo, švelni, mylinti ir aistringa. Pagaliau viską 

vainikuos mano meilė, kai išgelbėjęs Teutą nuo pagrobėjų 
parsivesiu į namus, kur viešpataus santarvė ir paguoda, ir ji 
gyvens garbinama ir mylima kaip pridera laimingai Žmonai — 
jei tik galėsiu suteikti jai ir sau tokią palaimą. 

Tačiau tada toptelėjo baisi mintis, akimirksniu pavertusi 
mano džiaugsmą neviltimi ir širdį sustingdžiusi į ledą. 

— Kadangi ji gyva moteris, turkų banditų rankose jai gresia 
didesnis, nei kada nors anksčiau, pavojus. Deja, jiems moteris 
yra ne daugiau nei avis, ir jei negalės jos nugabenti į sultono 
haremą, tai imsis kito, išmintingesnio, žingsnio - nužudys ją. 
Taip turkams būtų lengviau pasprukti. Išsivadavusi nuo Teu- 
tos grupė galėtų išsiskirstyti: vyrai, nutaikę progą pabėgtų po 
vieną, kas būtų neįmanoma grupei. Tačiau net jei nenužudytų 
jos ir jiems pavyktų pabėgti, ji būtų pasmerkta visų blogiau- 
siam likimui — gyventi turkų hareme! Patirti visą gyvenimą 
trunkančią kančią ir neviltį - nepakeliama krikščionei mote- 
riai. Ir jai, kilniai pasitarnavusiai savo šaliai, o vėliau laimingai 
ištekėjusiai, ši baisi gėdinga vergija būtų neįtikėtina kančia. 

— Ją reikia kuo skubiau gelbėti! Pagrobėjai turi būti sučiupti 
greitai ir netikėtai, kad neturėtų nei laiko, nei galimybės jai 
pakenkti, kaip tikrai pasielgtų, jei būtų įspėti apie jiems 
gresiantį tiesioginį pavojų. 

— Pirmyn! Pirmyn! 

Visą tą siaubingą naktį skverbėmės per girią eidami pirmyn. 

Tai buvo mano ir kalniečių lenktynės dėl to, kas bus pirmas. 
Dabar suprantu jausmą, kuris įkvėpė jiems gyvybės ir kuris 
išskyrė juos net iš jų ugningų draugų, kai tapo Žinoma apie 
vaivadaitei gresiantį pavojų. Šie vyrai buvo neeiliniai varžovai 
net tokiose lenktynėse ir tvirti kaip aš, todėl labai stengiausi 
eiti priekyje jų. Jie buvo stiprūs ir greiti kaip leopardai. Jie en- 
ergingai sklido po kalnus visa širdimi ir siela atsidavę vijimui- 
si. Neabejoju, jei vieno mūsų mirtis padėtų išlaisvinti mano 
žmoną, kovotume tarpusavy dėl garbės būti tuo didvyriu. 

Dėl veiklos pobūdžio mūsų grupė turėjo laikytis kalvų vir- 
šūnėse. Turėjome ne tik sekti bėgančią grupę taip, kad jie mūsų 
nepastebėtų, bet ir visada būti tinkamoje vietoje, kad priimtu- 
me ir atsakytume į signalus, siųstus iš pilies ar kitų aukštumų. 

Spazaco archimandrito Petrofo Vlastimiro laiškas 
poniai Džanetai Makelpi, gyvenančiai Visarione 


Parašytas 1907 m. liepos 8 d. 

KILNIOJI PONIA, 

Valdytojas paprašė manęs jums parašyti, taip pat turiu 
arkivyskupo leidimą tai padaryti. Turiu garbės perduoti jums 
turkų šnipų, pagrobusių kilmingos Visarionų giminės atstovę 
vaivadaitę Teutą, persekiojimo aprašymą. Persekioti ėmėsi 
mūsų ponas Rupertas, kuris paprašė, kad eičiau su jo grupe, jis 
buvo toks malonus, nes pavadino mane „puikiai pažįstančiu 
šalį ir jos gyventojus“, o šios žinios iš tikrųjų galėtų daug kuo 
pasitarnauti. Tiesa, kad gerai pažįstu Mėlynųjų kalnų kraštą ir 
jo žmones, kurių tarpe gyvenu ir kuriems skirtas visas mano 
gyvenimas. Tačiau man nereikėjo priežasties. Nėra Mėlynųjų 
kalnų krašte vyro, kuris nepaaukotų savo gyvybės dėl vaiva- 
daitės Teutos, ir kai jie išgirdo, kad ji ne mirusi, kaip manė, bet 
tik buvo apimta transo ir kad būtent ją plėšikai pagrobė, nepa- 
prastai susijaudino. Taigi kodėl turėčiau aš, kuriam buvo su- 
teiktas atsakingas postas Spazaco vienuolyne, tokiu metu dve- 
joti? Nekantravau ir tuojau pat norėjau vykti į kovą su savo 
šalies priešais, ir puikiai žinojau, kad šviesiausiasis Rupertas, 
turintis ne tik milžino stotą, bet ir liūto širdį, skubės niekam 
neprilygstančiu greičiu. Mes, Mėlynųjų kalnų krašto vyrai, 
neatsiliksime nuo priešų, esančių priešakyje; pusmėnulio" ka- 
ruose prieš kryžių labiausiai buvome puolami mes, Rytų Baž- 
nyčios pasekėjai! 

Nepasiėmėme jokių daiktų ar pintinės su maistu; jokio 
apkloto, išskyrus tai, ką turėjome su savimi — nieko, tik savo 
durklus ir šautuvus bei pakankamai šaudmenų. Prieš prade- 
dant šviesiausiasis perdavė skubius nurodymus signalizuoda- 
mas iš pilies, kad iš artimiausio kaimelio mums atsiųstų mais- 
to ir šaudmenų (kai pasiųsime signalą). 

Vidurdienį išvykome tik mes, dešimt tvirtų vyrų, nes 
mūsų vadas nepaėmė nė vieno, kuris nėra geras bėgikas ir 


B Musulmonų religijos simbolis. 


190) Bram Stoker. DAMA SU ĮKAPĖMIS 


negali taikliai šaudyti ar pasinaudoti durklu, kai to reikės. 
Kadangi neturėjome mantos, tikėjomės eiti greitai. Iš Visa- 
riono signalizuotų pranešimų žinojome, kad mūsų priešai 
pagrobėjais pasirinko labai narsius vyrus. Žaliosios islamo 
vėliavos nešėjai puikiai tarnauja: nors turkas — kitatikis ir 
suktas latras, kartais būna narsus ir tvirtas. Išskyrus tada, kai 
peržengdavo Mėlynųjų kalnų krašto ribą, kad aktyviai veiktų: 
jei išdrįsę klaidžioti po mūsų kalvas kada nors grįždavo į savo 
kraštą, nežinome, ką namuose pasakodavo apie savo kovas 
su mumis. Vis dėlto negalima šių vyrų niekinti, todėl mūsų 
ponas, kuris yra išmintingas ir narsus vyras, įspėjo mus būti 
apdairius ir per daug neniekinti priešų. Padarėme, kaip jis 
patarė, ir todėl paėmėme dešimt vyrų, nes prieš mus stojo tik 
dvidešimt — ant kortos buvo pastatyta daugiau nei gyvybė, 
todėl nerizikavome. Taigi kai didysis laikrodis Visarione mušė 
vidurdienį, aštuoni greičiausi Mėlynųjų kalnų krašto bėgikai 
kartu su šviesiausiuoju Rupertu ir manimi leidosi į kelią. 
Mums buvo signalizuota, kad kelias, kurį pasirinko pa- 
grobėjai, ėjo zigzagais, įvairiais keistais kampais ir įvairiausio- 
mis kryptimis. Mūsų vadas pažymėjo maršrutą, kad galėtume 
pastoti kelią priešams kirtę pagrindinę jų bėgimo kryptį, ir kol 
pasiekėme rajoną, nesustojome nė akimirkai ir visą naktį ėjo- 
me taip greitai, kaip galėjome. Iš tikrųjų lenktyniavome, tarsi 
senovės Graikijos Olimpinėse žaidynėse: kiekvienas stengėsi 
aplenkti bendražygį, nors ne pavydo, o džiugios dvasinės 
būsenos skatinamas kuo geriau pasitarnauti šaliai ir vaiva- 
daitei Teutai. Tarsi senovės riteris visų priekyje ėjo mūsų po- 
nas ir jokia kliūtis nebūtų jo suturėjusi. Nuolat mus ragino. Jis 
nebūtų sustojęs ar stabtelėjęs bent akimirkai, bet dažnai, kai 
abu bėgome šalia - ponia, jaunystėje buvau greičiausias iš vi- 
sų savo tautos vyrų ir net dabar galiu vadovauti batalionui, 
kai pašauks pareiga — užduodavo man įvairių klausimų apie 
panelę Teutą ir jos keistą numanomą mirtį; kai atsakiau į jo 
klausimus, viskas pamažu paaiškėjo. Sulig kiekviena mano 
ištarta fraze jis sužinodavo vis daugiau ir vis labiau pradėdavo 
skubėti tarsi apsėstas piktųjų dvasių: mūsų kalniečiai, panašu, 
gerbia net piktąsias dvasias dėl jų radikalumo, taigi stengėsi 

neatsilikti ir ėmė rodytis, kad juos taip pat apsėdo velnias. Ir 
net mane, tą, kuris ramiai triūsia dvasininko poste - įtempęs 
ausis ir išplėtęs kraują reginčias akis skubėjau į priekį kartu su 
geriausiais. 

Tada šviesiausiasis ponas pasirodė iš tikrųjų esąs didis 
vadas: nes, kai kiti buvo pilni įsiūčio, jis prisivertė nurimti ir 
prisiminęs savo aukštą padėtį, buvo pasiruošęs sukurti tin- 
kamą strategiją ir sutelkti mintis į kiekvieną netikėtumą, su 
kuriuo gali susidurti. Dėl to, kai mums reikėjo rasti naują kryp- 
tį, jis nė akimirką nedvejojo, kur eiti. Mes, devyni skirtingų 
charakterių vyrai, pajutome, kad turime šeimininką, todėl 
griežtai nusprendėme jam paklusti ir laisvai naudotis jo idė- 
jomis, mintimis ir savo jėgomis — taip geriausia įvykdytume 
užduotį. 

Kitą rytą po pagrobimo, šiek tiek prieš vidurdienį, aptikome 
bėgančių priešų pėdsaką. Buvo gana lengva matyti, nes toje 
vietoje piktadariai buvo susirinkę krūvon, ir mūsų pėdsekiai 
galėjo pasakyti daugiau apie praėjusią grupę. Akivaizdu, kad 
jie baisiai skubėjo, nes nesiėmė jokių atsargumo priemonių, 
būtinų trukdant persekioti, bet reikalaujančių laiko. Mūsų ei- 
guliai pranešė, kad du ėjo priekyje, o du - užpakalyje. Daug 
žmonių ėjo viduryje, susispietę į krūvą tarsi suptų kalinę. Ei- 
guliai nepamatė Teutos nė akies krašteliu — negalėjo, turkai 
apsupo ją labai glaudžiai. Tačiau mūsų eiguliai be būrio žmo- 
nių pamatė ir kitką: toliau ant tako, kuriuo buvo eita, palikti 
pėdsakai. Eiguliai žinojo, kad kalinė ėjo nenoromis - dar dau- 
giau, vienas jų pranešė, kai pakilo iš vietos, kurią tyrinėjo: 

— Niekingi šunsnukiai ragino vaivadaitę eiti savo jataga- 
nais! Nors pėdos įspaudas nekraujuotas, ant žemės yra kraujo 
lašų. 

Tai išgirdęs mūsų ponas užsiplieskė. Sugriežęs dantimis ir 
giliai kvėpuodamas paliepė „Pimyn, pirmyn!“ ir vėl pašokęs 
ant kojų ir ištraukęs durklą, nubėgo nurodytu keliu. 

Netrukus tolumoje pamatėme grupę. Jie buvo toli apačio- 
je, slėnyje, nors pėdsakas rodė, kad eita iš dešinės prie aukšto 
stataus skardžio, iškilusio prieš mus, papėdės. Netrukus per- 
pratome jų mąstymą. Toli, slėnio, kurį jie kirto, apačioje pa- 

matėme paskubomis iš šiaurės einančius asmenis, kurie tik- 
riausiai buvo iš mūsų priešų būrio. Nors medžiai slėpė juos, 
negalėjome neteisingai suprasti. Pats buvau eigulys, todėl ne- 
turėjau pagrindo abejoti kraujo žymėmis. Vėl buvo įrodymų, 
kad jaunoji vaivadaitė nebegalėjo ilgiau keliauti tokiu baisiu 
greičiu, kuriuo jie ėjo. Tie kraujo pėdsakai patys bylojo už sa- 
ve! Ženklai reiškė, kad turkai priešinsis, jei bus aptikti. 

Tada atsitiko taip, kad tas, kuris iš mūsų visų buvo labiau- 
siai įpykęs ir pasiryžęs greitai persekioti, tapo ramiausias. 
Pakėlęs ranką, kad nutiltume, nors, Viešpats mato, po ilgo 
skubėjimo per girią buvome pakankamai tylūs, sušnabždėjo 
šaižiai, tarsi peiliu perskrodė tylą. 

— Draugai, atėjo metas veikti. Ačiū Dievui, kuris atvedė 
mus čia, kad susidurtume akis į akį su savo priešais! Tačiau 
turime būti atsargūs -— ne dėl savęs, nes nenorime nieko labiau 
nei veržtis į kovą ir nugalėti arba mirti, bet dėl jos, kurią my- 
lite ir kurią aš taip pat myliu. Jai grės pavojus, jei įspėsime 
tuos nevidonus kaip nors išsiduodami. Jei jie sužinos ar bent 
akimirką įtars, kad esame šalia, nužudys ją... 

Šioje vietoje jo balsas sekundėlei užsikirto pasiekęs aukš- 
čiausią aistros ir jausmų gilumo laipsnį - vargiai žinojau, dėl 
kurio; manau, dėl abiejų. 

— Iš tų kraujo pėdsakų aišku, ką jie gali padaryti - net jai. 
— Jis vėl sugriežė dantimis, bet tęsė nesustodamas: - Renkimės 
kovai. Nors mus nuo jų skiria nedidelis atstumas nosies tie- 
sumu, bet mums teks eiti tolimu keliu. Kiek matau, yra tik vie- 
nas takas, iš šios pusės vedantis į slėnį. Priešai juo praėjo ir 
tikrai jį saugos, bet kuriuo atveju - stebės. Išsiskirkime, kad ap- 
suptume juos. Status skardis, link kurio jie eina, driekiasi toli 
kairėje be sprūdžių. Ploto dešinėje negalime iš čia matyti, bet 
iš vietos pobūdžio visai įmanoma, kad jis pasisuka šia kryp- 
timi, sudarydamas šioje vietoje slėnio galą, panašų į didžiulę 
kišenę ar amfiteatrą. Kadangi jie išnagrinėjo erdvę kitose vieto- 
se, galėjo tai padaryti ir šioje, ir ateiti čia dėl to, kad žino, kaip 
išsigelbėti. Tegul vienas vyras, taiklus šaulys, lieka čia. 

Jam tai sakant vienas vyras žengė į priekį. Žinojau, kad jis 
yra puikus šaulys. 

— Kiti du tegul eina į kairę ir mėgina aptikti kelią priešais, 
kad būtų galima nusileisti žemyn stačiu skardžiu. Kai jie lei- 
sis į lygumą taku ar be tako, tegul žengia į priekį atsargiai, 
slėpdami paruoštus ginklus. Tačiau tegu nešaudo tol, kol to 
reikės. Nepamirškite, broliai, - tarė tiems, kurių vienas žengė 
žingsnį į priekį, o du turėjo eiti į kairę, - kad pirmas šūvis bus 
įspėjimas, kuris duos signalą nužudyti vaivadaitę. Tie vyrai 
nedvejos. Turėsite patys nuspręsti, kada šauti. Likusieji eis į 
dešinę ir mėgins ten aptikti taką. Jei slėnis iš tikrųjų primena 
kišenę tarp stačių skardžių, turėtume rasti būdą, kaip nusileis- 
ti į apačią, nes nėra tako! 

Kalbant mūsų pono akys, nežadančios nieko gero tam, kas 
stos jam skersai kelio, spindėjo. Kai pasukome į dešinę, bėgau 
šalia jo. 

Jo spėjimas dėl stataus skardžio pasitvirtino. Nuėję šiek 
tiek keliu, pamatėme, kaip uolota formacija krypo mums iš 
dešinės, kol galiausiai padariusi platų vingį, suko į kitą pusę. 

Tai buvo baisus slėnis, kurio siauri ir aukštai iškilę šlaitai, 
atrodo, užvirs ant tavęs. Priešpriešiais dideli medžiai, kurie 
gaubė kalnų šlaitą, augo žemyn iki pat uolos krašto taip, kad 
jų išsidriekusios šakos kabėjo virš bedugnės. Kiek galėjome su- 
prasti, tokia pat buvo ir kita slėnio pusė. Po mumis slėnyje buvo 
tamsu net dieną. Kurlink juda pagrobėjai galėjome geriau įspėti 
išjų viduryje einančios belaisvės baltų įkapių blykstelėjimų. 

Kai mūsų akys apsiprato su prieblanda, iš ten, kur buvome 
susitelkę, galėjome pakankamai gerai juos matyti per didelių 
medžių kamienus ant stačios uolos krašto. Labai skubėdami ir 
pusiau tempdami, pusiau nešdami vaivadaitę, jie kirto atvirą 
erdvę ir rado prieglobstį nedidelėje žole apaugusioje altanoje, 
kurią supo atžalynas, slepiantis vingiuotą įėjimą. Iš lygumos 
buvo neįmanoma aiškiai jų matyti, o iš aukštumos galėjome 
stebėti per skurdų atžalyną. Kai progumoje jie patraukė savo 
rankas nuo vaivadaitės, ji instinktyviai drebėdama pasitraukė 
į tolimą miškingo slėnio kampą. 

Ir tada, o gėda jų vyriškumui! — nors jie buvo turkai ir pa- 
gonys - galėjome matyti, kad pažemino ją užkimšdami burną 
ir surišdami rankas! 

Mūsų vaivadaitė Teuta surišta! Kiekvienam mūsų tai buvo 
kaip antausis. Girdėjau, kaip ponas Rupertas vėl sugriežė dan- 
timis. Tačiau dar kartą susivaldęs, kad išliktų ramus, tarė: 

— Tai didelis pažeminimas. Jie lėmė savo likimą, kurio grei- 
tai sulauks... Be to, suardė pagrindinius savo planus. Dabar, 
kai ji surišta, jie aprims ir vilkins žmogžudišką pasirinkimą iki 
paskutinės akimirkos. Tai mūsų proga išgelbėti ją! 

Kelias akimirkas susimąstęs jis stovėjo taip ramiai tarsi bū- 
tų suakmenėjęs. Mačiau, kad kažin koks negailestingas spren- 
dimas brendo jo galvoje - akys klaidžiojo aukštyn žemyn po 
medžių viršūnes virš stačios uolos; šį kartą labai lėtai, tarsi 
skaičiuodamas ir nagrinėdamas detales to, kas buvo priekyje, 
tarė: 

- Jie tikisi, kad kita persekiojanti grupė negalės užeiti jiems 
už nugarų. Tai žinodami laukia. Jei tie kiti nenusileis į slėnį, 
eis toliau savo keliu. Jie lips tuo taku, kuriuo atėjo. Ten ga- 
lime jų palaukti, pulti į jų vidurį, kai vaivadaitė bus priešais, ir 
išguldyti tuos, kurie ją supa. Tada kiti pradės šaudyti ir išva- 
duosime ją nuo turkų! 

Kol jis kalbėjo, du mūsų grupės vyrai, kuriuos pažįstu kaip 
gerus, taiklius šaulius ir kurie sėdėjo nusiraminę ir nuleidę 
galvas, ką tik atsistojo pasiruošę šaudyti. 

— Įsakyk mums, šviesiausiasis! - pasakė jie paprastai. - Ar 
turėtume eiti į tarpeklio kelio pradžią ir ten pasislėpti? 

Jis mąstė maždaug minutę, kol stovėjome tylėdami kaip 
stabai. Galėjau girdėti, kaip plaka mūsų širdys. Tada atsakė: 

— Ne, dar ne. Tam dar yra laiko. Jie nejudės ar nekurs jo- 
kių planų kol nežinos, kita grupė eina link jų ar ne. Iš čia daug 
anksčiau nei tie niekšai galėsime pamatyti, kokią kryptį kiti 
pasirinks. Tada galėsime viską suplanuoti ir laiku pasiruošti. 

Ilgokai laukėme, bet nematėme jokių kitos persekiotojų 
grupės ženklų. Artindamiesi prie vietos, kur tikėjosi rasti prie- 
šą, akivaizdžiai ėmėsi didesnio atsargumo. Pagrobėjų susi- 
rūpinimas didėjo. Net per atstumą galėjome spręsti apie tai iš 
jų elgesio ir sujudimo. 

Netrukus, kai nežinomybė per daug prislėgė, jie patraukė 
prie progumos įėjimo, kuris buvo tolimiausia vieta, į kurią 

niekam, kas galėtų ateiti iš slėnio, nematantjie galėjo pasitrauk- 
ti nuo belaisvės. Ten pasitarė. Iš jų gestų galėjome numanyti, 
apie ką kalba; kadangi nenorėjo, kad jų kalinė girdėtų juos ta- 
riantis balsu - gestikuliavo. Mūsų kalniečiai mato taip puikiai, 
kaip tik Žmogus gali, o ponas — tarsi turėtų erelio akį. Trys 
vyrai stovėjo atokiai nuo likusių. Jie pasidėjo šautuvus taip, 
kad greitai galėtų juos pasičiupti. Tada išsitraukė riestus ry- 
tietiškus kardus ir stovėjo įsitempę tarsi sargyboje. 

Be abejonių, jie buvo paskirti budeliais. Jie puikiai išmanė 
savo darbą; nors buvo erdvioje dykynėje, besiartinančius per- 
sekiotojus būtų iškart pastebėję, stovėjo taip arti belaisvės, kad 
joks pasaulyje kada nors gyvenęs ar dabartės taiklus šaulys — 
net pats Vilius Telis - negalėtų pakenkti nė vienam jų nesukel- 
damas bent menkiausio pavojaus belaisvei. Du iš jų pasuko 
vaivadaitę taip, kad jos veidas buvo atgręžtas į prarają - taip ji 
negalėjo matyti, kas vyksta - kol tas, kuris neginčijamai buvo 
gaujos vadas, mostais paaiškino, kad kiti eitų šnipinėti per- 
sekiotojų grupės. Kai nustatys persekiotojų vietą, jis ar vienas 
iš jo žmonių pasirodys proskynoje, kur duos ženklą - pakels 
ranką. 

Tai reikštų perspėjimą perpjauti aukai gerklę - toks būdas 
(niekšiškas net pagonims žudikams) buvo pasirinktas jai nu- 
žudyti. Kai tapome liudininkais šio baisaus veiksmo, nebuvo 
nė vieno tarp mūsų, kuris negriežtų dantimis dėl sprendimo, 
taip išraiškingai parodyto turko, kai jis pakėlė suspaustą de- 
šinę ranką tarsi laikytų joje jataganą ir perrėžtų gerklę. 

Visa šnipų grupė sustojo progumos proskynoje, kol vadas 
skyrė kiekvienam jo vietą prie įėjimo į mišką, beveik tiesia lini- 
ja kirtusio slėnį nuo vienos iki kitos stačios uolos. 

Žemai pasilenkdami atviroje erdvėje ir akimirksniu pasi- 
naudodami kiekvienu nedideliu iškilumu Žemėje vyrai, atro- 
dė, išnyko kaip vaiduokliai; neįtikėtinai greitai ėjo per lygią 
pievą ir dingo miške. 

Kai jie dingo, mūsų ponas Rupertas atskleidė mums veiki- 
mo plano, apie kurį svarstė, smulkmenas. Paliepė mums sekti 
juo: skverbėmės tarp medžių kamienų laikydamiesi kartu, kol 
pasiekėme patį stačios uolos kraštą, iš kur visas slėnis buvo 

kaip ant delno. Kai padarėme pakankamą vingį, kad matytume 
visą mišką slėnio lygumoje nepamesdami iš akių vaivadaitės 
ir jai paskirtų budelių, šviesiausiajam nurodžius sustojome. 
Ši vieta turėjo privalumą, nes galėjome matyti tiesiai į kalvą 
kylantį kelią, virš kurio kitoje pusėje ėjo kalnų tako tęsinys, 
kuriuo sekė plėšikai. Kažin kur tuo taku ėjo kita persekiotojų 
grupė, kuri tikėjosi pastoti kelią bėgliams. 

Šviesiausiasis kalbėjo greitai, nors įsakmiai, kas teikia ma- 
lonumo tikriems kareiviams. 

— Broliai, atėjo laikas, kai galime atsiskaityti už Teutą ir 
kraštą. Jūs, taiklūs šauliai, užimkite pozicijas čia, pasisukę 
veidu į mišką. — Du vyrai atsigulė ir paruošė ginklus. - Pa- 
siskirstykite miško plotą ir susitarkite dėl pozicijų ribų. Tą 
pačią akimirką, kai vienas iš plėšikų pasirodys, užpulkite jį 
prieš jam išeinant iš miško. Paskui ir toliau stebėkite ir elkitės 
panašiai, kad ir kas užimtų užpultojo vietą. Taip darykite, jei 
jie eis pavieniui, kol nė vieno neliks. Broliai, nepamirškite, kad 
vien narsios širdies nepakaks šią baisią lemiamą akimirką. Šią 
valandą geriausia apsauga vaivadaitei yra rami dvasia ir bu- 
dri akis! - tada pasisuko į likusius ir pasakė man. - Plazaco ar- 
chimandrite, tokios daugybės sielų maldų Dievui pasiuntiny, 
išmušė mano valanda. Jei negrįšiu, išreikškite mano meilę te- 
tai Džanetai — panelei Makelpi, gyvenančiai Visarione. Mums 
liko vienintelis noras — išgelbėti vaivadaitę. Kai ateis metas, 
nueikite su šiais vyrais pas stebėtoją, esantį tarpeklio kelio 
viršuje. Kai pasigirs šūviai, išsitraukite durklus ir skubėkite į 
tarpeklį kirsdami slėnį. Broliai, gal spėsite laiku atkeršyti už 
vaivadaitę, jei negalėsite jos išgelbėti. Manau, turėtų būti įma- 
noma kaip nors greičiau nusileisti. Jei nėra ir nebus kelio, me- 
tas jį rasti, turiu kaip galima greičiau ten nusigauti. Gamta pa- 
rūpino man taką, kuriuo žmogus, jei būtina, gali eiti. Ar matote 
tą milžinišką buksmedį, augantį virš proskynos, kur laikoma 
vaivadaitė? Štai mano takas! Kai iš čia pamatysite grįžtančius 
šnipus, duokite man ženklą kepure - nenaudokite nosinės, nes 
kiti gali pamatyti jos baltą mirgėjimą ir taip bus įspėti. Laiky- 
siu tai ženklu man nusileisti lapų keliu. O jūs tada skubėkite 
į tą tarpeklį. Jei negaliu padaryti nieko kita, galiu sutraiškyti 

budelius savo krintančio kūno svoriu, net jei taip nužudysiu ir 
ją. Bent jau mirsime kartu - ir laisvi. Paguldykite mus kartu į 
kapą Šv. Savos bažnyčioje. Sudie, jei matomės paskutinį kartą! 

Jis numetė tuščią makštį, o apnuogintą ginklą įsikišo už 
nugaros, už diržo, ir nuėjo! 

Tie mūsų, kurie nestebėjo miško, nenuleidome akių nuo di- 
delio buksmedžio ir susidomėję stebėjome ilgą vijoklinę šaką, 
kuri kabėjo žemiau ir lingavo net papūtus silpnam vėjeliui. 
Kelias minutes, kurios, regis, truko stebėtinai ilgai, nematėme 
jokio savo pono buvimo ženklo. Tada aukštai ant vienos iš di- 
delių šakų, kurią slėpė lapija, pamatėme lyg ką šliaužiantį. Jis 
siūbavo ant šakos kybodamas aukštai virš bedugnės. Pažvel- 
gė į mus, pamojavau jam, kad žinotų, jog jį matome. Jis vilkė- 
jo žalios spalvos drabužius — savo įprastus, skirtus eiti į girią 
drabužius - todėl mažai tikėtina, kad pašalinės akys galėtų jį 
pastebėti. Nusiėmiau kepurę ir laikiau ją rankoje pasiruošęs 
duoti ženklą, kai ateis laikas. Žvilgtelėjau žemyn į proskyną ir 
pamačiau stovinčią vaivadaitę, tebesaugomą ir taip glaudžiai 
apsuptą sargybinių, kad šie galėjo ją paliesti. Tada įbedžiau 
akis į mišką. 

Staiga šalia manęs stovintis vyras čiupo mano ranką ir pa- 
rodė. Per priekyje augančius medžius, kurie buvo žemesni nei 
kitose miško vietose, pamačiau turką, einantį vogčiomis, to- 
dėl pamojavau kepure. Tuo pat metu šautuvas apačioje pokš- 
telėjo. Vėliau pasigirdo vienas ar du šūviai, ir atėjęs šnipas nu- 
buksmedį ir pamačiau netoliese kybojusią figūrą, kuri dabar 
pasikėlė ir laikydamasi šakos nuslydo į priekį. Tada pakilęs 
mūsų ponas metėsi į priekį ant vijoklinių šakų. Jis krito kaip 
akmuo, o mano širdis nusirito į kulnus. 

Tačiau po akimirkos jis atgavo pusiausvyrą. Prieš krisda- 
mas sugriebė plonas vijoklines šakas, o jam nusileidus ant že- 
mės aplink jį prikrito daugybė nuplėštų lapų. 

Apačioje vėl pokštelėjo šautuvas, tada vėl ir vėl, ir vėl. Pa- 
grobėjai buvo įspėti ir artėjo būriu. Tačiau aš buvau įbedęs 
akis į medį. Milžiniškas mūsų pono kūnas pasirodė beveik 
kaip perkūnas iš giedro dangaus. Krisdamas jis spėjo sugriebti 


198 Bram Stoker. DAMA SU ĮKAPĖMIS 


vijoklines buksmedžio šakas, jos galėjo išlaikyti jo svorį, o pa- 
skui — kitą, menkesnę, išaugusią iš įtrūkimų uoloje, žalumą, 
kurios šakos buvo tamprios tarytum lynas. 

Pagaliau - nors visa tetruko kelias sekundes, bet dėl aki- 
mirkos svarbos atrodė kaip amžinybė - mūsų ponas atsidūrė 
priešais uolas, triskart aukštesnes nei jis. Šviesiausiasis nė ne- 
stabtelėjo, bet įsisiūbavo taip, kad nukristų šalia vaivadaitės 
ir jos sargybinių. Atrodė, kad vyrai jo nepastebėjo, nes jų 
dėmesį patraukė miškas, kur tikėjosi išvysti pasiuntinį duo- 
siant ženklą. Tačiau jie iškėlė jataganus pasiruošę. Šūviai įs- 
pėjo turkus ir šie ketino įvykdyti žmogžudystę - pasiuntiniui 
davus ženklą ar be jo. Nors vyrai nepastebėjo pavojaus iš 
viršaus, vaivadaitė pamatė. Vos pasigirdus pirmam garsui, ji 
greitai pažvelgė viršun. Net iš ten, kur buvome, ir prieš mums 
pradedant bėgti link tako, vedančio į tarpeklį, galėjau matyti 
pergalingą žvilgsnį jos nuostabiose akyse, kai atpažino vyrą, 
kuris, regis, nusileido tiesiai iš dangaus jai padėti. Ji ir mes 
galime kuo puikiausiai įsivaizduoti, ką šviesiausiasis Ruper- 
tas padarė — jei kada nors dangus buvo ištiesęs ranką, kad iš- 
gelbėtų ką nors Žemėje, tai įvyko dabar. 

Net per paskutinį kritimą nuo lapija apaugusios uolos mū- 
sų ponas nepametė galvos. Nušokęs išsitraukė durklą ir be- 
veik dar nepasiekęs žemės spėjo užsimoti ir nurėžti galvą vie- 
nam iš žudikų. Kai palietė žemę, suklupo tik akimirksnį, bet 
tai buvo palanku priešui. Du kartus žaibo greitumu buvo už- 
simota durklu ir kaskart galva nusirisdavo ant velėnos. 

Vaivadaitė pakėlė surištas rankas. Vėl blykstelėjo durklas, 
šį kartą iš apačios viršun ir mergina buvo laisva. Negaišdamas 
nė akimirkos šviesiausiasis ištraukė kamšalą, kaire ranka ap- 
glėbė ją, o dešine laikė durklą ir stovėjo atsukęs veidą į gyvus 
priešus. Staiga vaivadaitė pasilenkė ir pakėlusi jataganą, iš- 
kritusį iš vieno mirusio pagrobėjo rankos, atsistojo apsiginkla- 
vusi šalia savo vyro. 

Dabar šautuvai poškėjo greitai, nes pagrobėjai - tie jų, ku- 
rie liko gyvi — skubėjo į atvirą erdvę. Tačiau puikūs šauliai 
žinojo savo darbą. Nepamiršo savo pono įsakymo išlikti ra- 
miais. Jie šaudė tik į priekyje esančius vyrus, todėl atrodė, kad 

skubantys pirmyn taip niekada ir neišsiverš į priekį toliau ne- 
matomos linijos. 

Nuskubėję į tarpeklio apačią galėjome viską aiškiai matyti. 
Tačiau dabar, kai pradėjome baimintis, kad neįvyktų nelaimė 
ir priešui pavyktų pasiekti proskyną, atsirado kita priežastis 
stebėtis —- džiūgauti. 

Iš miško pradžios netikėtai išėjo vyrų grupė. Visi dėvėjo 
tautines kepures, taip pažinome, kad tai mūsiškiai. Jie buvo 
apsiginklavę tik durklais ir artėjo tarsi tigrai. Žvelgė į nebe- 
pajėgiančius sprukti turkus, šie stovėjo ramiai — buvo išsekę, 
kaip vaikas po pamokos, per kurią jį išplūdo. 

Po kelių sekundžių atėjo aukštas žmogus su barzda ir Žils- 
telėjusiais ilgais juodais plaukais. Tie, kurie buvo slėnyje, ne- 
valingai sušuko iš džiaugsmo. Kadangi tai buvo pats valdyto- 
jas Milošas Plamenacas. 

Prisipažįstu, kad tiek daug žinodamas, buvau trumpam 
susirūpinęs, kad dėl didelio susijaudinimo, kuris mus apėmė, 
kas nors galėjo pasakyti arba padaryti ką nors, kas vėliau su- 
keltų rūpesčių. Nuostabus šviesiausiojo žygdarbis, kurio neiš- 
sižadėtų net senovinio riterių romano herojus, visus sujaudino. 
Jis tikriausiai pats labai susijaudino, kad pajėgė atlikti šią už- 
duotį, ir nė iš vieno vyro nereikia tikėtis, kad tokią akimirką jis 
bus diskretiškas. Labiausiai bijojau pavojaus, kuris galėjo kilti 
iš vaivadaitės moteriško silpnumo. Kadangi nedalyvavau jos 
vedybose, negalėjau suprasti, ką ji turėjo jausti, kai jai tiek daug 
reiškiąs vyras išvadavo ją nuo baisaus likimo tokiu metu ir to- 
kiu būdu. Būtų natūralu, jei šitokią dėkingumo ir džiūgavimo 
akimirką ji atskleistų paslaptį, kurią mes, Tautos taryba ir jos 
tėvo įgaliotiniai, taip stropiai saugojome. Tačiau nė vienas 
mūsų nepažinojo nei vaivadaitės, nei pono Ruperto taip, kaip 
dabar. Nuostabu, kad jie buvo tokie, kokie buvo, nes mūsų 
kalniečių nepasitikėjimas ir įtarumas net tokią akimirką ir taip 
ypatingai susijaudinus galėjo labai netinkamai pasireikšti. Aš 
ir valdytojas, tik mes žinojome paslaptį (siekdami apsaugoti 
tuodu tuojau pat susirūpinome), susižvalgėme sunerimę. Ta- 
čiau tą pačią akimirką vaivadaitė žvilgtelėjusi į vyrą pridėjo 
pirštą prie lūpų, o jis greitai supratęs, kame reikalas, patikino 

ją tokiu pat ženklu. Tada ji atsiklaupė prieš jį ir pakėlusi jo 
ranką prie savo lūpų pabučiavo ją ir tarė: 

— Šviesiausiasis Rupertai, esu dėkinga jums už viską, už ką 
tik moteris gali būti dėkinga, išskyrus tai, kas priklauso Die- 
vui. Grąžinote man gyvenimą ir garbę! Negaliu atsidėkoti jums 
tinkamai už tai, ką padarėte, bet grįžęs mano tėvas pamėgins 
pareikšti dėkingumą už mane. Esu tikra, kad Mėlynųjų kalnų 
krašto vyrai, kurie taip vertina garbę ir laisvę bei narsą, laikys 
jus savo širdyse per amžių amžius! 

Tai buvo pasakyta taip švelniai, tokiu virpančiu balsu ir iš- 
reikšta sujaudintu žvilgsniu - akyse sužibėjo ašaros, taip nuo- 
širdžiai moteriškai ir pagal mūsų tautos paprotį pagerbiant 
taip, kaip moterys gali išreikšti dėkingumą pagerbdama vy- 
rą, kad mūsų kalniečiai buvo sujaudinti iki širdies gelmių. Jie 
išreiškė savo kilnų atviraširdiškumą ašaromis. Tačiau jei nar- 
sus mūsų ponas būtų bent akimirką pamanęs, kad taip verkti 
yra silpnumo požymis, tuojau pat būtume pakeitę tą jo klai- 
dingą nuomonę. Kai vaivadaitė pakilo taip oriai kaip ir dera 
valdovei, vyrai apsupo šviesiausiąjį glaudžiai lyg banguo- 
janti jūra ir po akimirkos iškėlę rankas tarsi ant didžiulių aud- 
ringų bangų mėtė jį virš galvų į orą. Tarsi senovės vikingai, 
apie kuriuos teko girdėti ir kurių kraujas tekėjo Ruperto gyslo- 
mis, jie išsirinko vadą pagal seną būdą. Džiaugiausi, jog vy- 
rai taip priėmė šviesiausiąjį, kad nepastebėjo akimirkos šlovės 
spindinčiose vaivadaitės akyse, nes priešingu atveju paslaptis 
galėjo atsiskleisti. Iš valdytojo žvilgsnio supratau, kad jis dali- 
jasi mano pasitenkinimu, kaip kad dalijosi mano susirūpinimu. 

Kai Rupertas kalniečių rankų buvo mėtomas aukštai į vir- 
šų, jų šūksniai įgavo tokį netikėtą stiprumą, kad aplink mus, 
kiek tik galėjau matyti, išsigandę paukščiai pakilo virš miško 
ir jų triukšmingas klegėjimas sustiprino susijaudinimą. 

Visada dėmesingas kitiems mūsų ponas buvo pirmas, ku- 
ris nusiramino. 

— Eime, broliai, - paragino jis. - Kopkime į kalvos viršūnę, 
kur galėsime signalizuoti į pilį. Būtų teisinga, jei visa tauta 
pasidalytų džiugia Žinia, kad vaivadaitė Teuta iš Visarionų gi- 
minės yra laisva. Tačiau prieš eidami nuvilkite nuo pagrobėjų 

maitų drabužius ir paimkite ginklus: vėliau galėsime jais pasi- 
naudoti. 

Kalniečiai atsargiai nuleido jį ant žemės. Paėmęs vaivadai- 
tę už rankos ir pašaukęs valdytoją ir mane prieiti arčiau pradė- 
jo eiti aukštyn tarpeklyje esančiu taku, kuriuo buvo nusileidę 
pagrobėjai, o iš ten per mišką užkopėme į iškilusios virš slė- 
nio kalvos viršūnę. Iš proskynos galėjome matyti tolumoje 
stūksančias dantytas Visarionų pilies sienas. Tuojau pat mūsų 
ponas signalizavo ir akimirksniu sulaukėme atsakymo. Tada 
mūsų ponas pranešė apie džiugią naujieną. Atsakyta buvo kuo 
džiaugsmingiau. Iš taip toli mūsų nepasiekė joks garsas, bet 
galėjome matyti į viršų žvelgiančius veidus ir banguojančių 
rankų jūrą, todėl žinojome, kad viskas gerai. Tačiau po akimir- 
kos viskas nurimo taip baimingai, kad netrukus semaforas 
ėmė dirbti kuo greičiau ir gavome blogų žinių. Sužinojus tas 
naujienas karti rauda kilo mūsų gretose, nes žinutė skelbė: 
„Turkai sučiupo grįžtantį vaivadą ir laiko jį Ilsine.“ 

Per akimirką kalniečiai pasikeitė. Tarsi per akimirką vasarą 
pakeitė žiema, tarsi auksinės karūnos spindesį užklojo snie- 
gas. Dar daugiau: lyg kas pastebėjo viesulo pėdsaką, kai girios 
milžinai ūgiu susilygino su veja. Kelias sekundes buvo tylu, 
paskui pasigirdo piktas riaumojimas, kaip Viešpaties balsas 
griaudint perkūnui - gimė tvirtas Mėlynųjų kalnų vyrų ryžtas. 
„Į Ilsiną! Į Ilsiną!“ ir prasidėjo veržimasis į pietus. Garbinga 
ponia, galbūt jūs, kuri taip trumpai gyvenate Visarione, galite 
nežinoti, kad piečiausioje Mėlynųjų kalnų krašto dalyje yra 
nedidelis uostas Ilsinas, kuris buvo prieš daug amžių išplėštas 
iš turkų nagų. 

Nugriaudėjęs šviesiausiojo Ruperto įsakymas „Stokite!“ 
nuslopino veržimąsi. Visi instinktyviai sustojo. Šviesiausiasis 
Rupertas vėl prabilo: 

— Ar nebūtų geriau sužinoti šiek tiek daugiau prieš prade- 
dant kelionę? Pasinaudosiu semaforu, kad sužinočiau, ko dar 
nežinome. Eikite tyliai ir taip greitai, kaip įmanoma. Valdyto- 
jas ir aš palauksime čia, kol gausime naujienas ir perduosime 
tam tikrus nurodymus, kuriais seksime ir, jei galėsime, pavy- 
sime jus. Vienas dalykas: nė žodžio apie tai, kas įvyko. Sau- 

gokite kiekvieną paslapties smulkmenėlę - net kaip gelbėsime 
vaivadą - išskyrus tai, ką perduosiu. 

Netarusi nė žodžio, taip parodė begalinį pasitikėjimą, visa 
grupė, tiesa, ne pati didžiausia, nuėjo, o mūsų ponas pradėjo 
signalizuoti. Kadangi pats puikiai išmaniau kodą, man nerei- 
kėjo paaiškinimų, sekiau abiejų pusių siunčiamus klausimus 
ir atsakymus. Pirmi mūsų pono Ruperto signalizuoti žodžiai: 
„Laikykitės visiškos tylos ir elkitės išmintingai dėl visko, kas 
įvyko.“ Tada paklausė vaivados pagrobimo detalių. Buvo at- 
sakyta taip: „Jį sekė iš Vlisingeno, visą kelią jo priešus infor- 
mavo šnipai. Ragusoje buvo gana daug atvykėlių - tariamų 
keliautojų — atnešusių į denį ryšulį. Kai vaivada išlipo į kran- 
tą, atvykėliai taip pat išlipo ir atidžiai sekė jį, nors kol kas ne- 
žinome smulkmenų. Jis dingo Ilsine iš „Reo“ viešbučio, kur 
buvo apsistojęs. Griežčiausiai laikantis tylos ir slaptumo buvo 
imtasi visų įmanomų veiksmų atsekti jo judėjimą.“ 

Jis atsakė: „Gerai! Ir toliau tylėkite ir laikykite viską paslap- 
tyje. Skubu grįžti. Praneškite arkivyskupui ir visiems Tautos 
tarybos nariams, kad kuo greičiau atvyktų į Gadarą. Ten juos 
pasitiks jachta. Praneškite Rukiui, kad kuo greičiau plauktų į 
Gadarą, pasitiktų ten arkivyskupą ir Tarybą, duokite jam var- 
dų sąrašą ir pasakykite, kad kuo greičiau grįžtų. Paruoškite 
daug ginklų, šešias artilerijos eskadriles. Du šimtus vyrų, 
maisto atsargų trims dienoms. Laikykitės tylos, tylos. Viskas 
priklauso nuo jos. Pilyje viskas turi vykti kaip įprasta, iškyrus 
tuos, kurie žino paslaptį.“ 

Kai buvo signalizuota, kad jo pranešimas gautas, mes tri- 
se - žinoma, vaivadaitė buvo su mumis, ji atsisakė palikti švie- 
siausiąjį — susiruošėme skubėti paskui draugus. Tačiau, kai 
nusileidome nuo kalvos, buvo aišku, kad vaivadaitė neatlai- 
kys siaubingo tempo. Ji didvyriškai grūmėsi, bet ilga kelionė ir 
sunkūs išmėginimai bei nerimas, kuriuos teko patirti, atsiliepė 
jai. Mūsų ponas sustojo ir pasakė, jog būtų geriau, kad jis sku- 
bėtų, nuo to galbūt priklauso jos tėvo gyvybė, taigi jis neš ją. 

— Ne, ne, - atsakė ji. — Eikite! Eisiu kartu su valdytoju. Tada 
galėsite parengti viską iki greito arkivyskupo ir Tarybos atvy- 
kimo. 

Ji droviai pažvelgė į mane, tada jie pasibučiavo ir mūsų 
ponas labai greitai nuėjo paskui bendražygius. Dar kurį laiką 
galėjau jį trumpai matyti — kol pasivijo taip pat greitai ėjusius 
draugus. Kelias minutes jie bėgo kartu, jis kažką sakė - galėjau 
suprasti iš to, kaip jie buvo pasukę į jį galvas. Tada mūsų po- 
nas paskubomis nuo jų atsiskyrė. Jis ėjo kaip elnias, kuris 
skinasi kelią per mišką, ir netrukus dingo iš akių. Akimirką 
ar dvi jie svyravo. Tada keli nubėgo toliau, o likusieji grįžo 
pas mus. Jie greitosiomis iš virvių ir šakų padirbo neštuvus 
ir primygtinai pareikalavo, kad vaivadaitė jais pasinaudotų. 
Per neįtikėtinai trumpą laiką vėl buvome kelyje ir labai grei- 
tai ėjome į Visarioną. Vyrai iš eilės nešė neštuvus, aš taip pat 
turėjau garbės prisidėti. 

Maždaug likus trečdaliui kelio iki Visariono mus pasitiko 
minia mūsiškių. Jie buvo nepavargę ir kadangi užėmė mūsų 
vietą prie neštuvų, galėjome greičiau eiti. Todėl netrukus atvy- 
kome į Visarioną. 

Ten radome visus subruzdusius tarsi bičių avilys. Jachta, 
kurią kapitonas Rukis laikė paruošęs nuo tada, kai šviesiausiojo 
vadovaujama persekiotojų grupė paliko Visarioną, buvo toli ir 
neįtikėtinu greičiu plaukė palei pakrantę. Šautuvai ir šaudme- 
nys buvo sukrauti krantinėje. Lauko pabūklai taip pat buvo čia, 
o šaudmenų dėžės paruoštos pakrauti į laivą. Du šimtai vyrų 
rikiavosi pilnai ekipuoti ir pasiruošę išvykti, kai tik bus gauta 
žinia. Maisto atsargos trims dienoms paruoštos, o šviežio van- 
dens statinės ridenamos, kad būtų pakrautos į laivą, kai jachta 
grįš. Viename krantinės gale taip pat stovėjo paruoštas pakelti į 
denį mūsų pono lėktuvas; apginkluotas, jei tektų skristi. 

Džiaugiausi matydamas, kad vaivadaitė dėl savo baisios 
patirties neatrodė blogai. Ji tebevilkėjo įkapes, bet panašu, kad 
ši keistenybė neatkreipė niekieno dėmesio. Matyt, aplinkui pa- 
sklido gandas apie tai, kas įvyko. Tą dieną nugalėjo diskretiš- 
kumas. Ji ir šviesiausiasis Rupertas susitiko kaip du asmenys, 
kurie bendrai tarnavo ir kentėjo, bet džiaugiausi matydamas, 
kad abu taip valdėsi, jog niekas nė neįtarė, kokia paslaptis juos 
sieja: kad jie myli vienas kitą, dar daugiau - yra susituokę. 

Laukėme taip kantriai, kaip galėjome, kol iš pilies bokšto 

gavome pranešimą, kad šiaurėje pasirodė jachta ir kad laiky- 
damasi pakrantės greitai artėja prie kranto. 

Kai ji atplaukė, nudžiugome išgirdę, kad visi puikiai at- 
liko savo darbą. Arkivyskupas ir Tautos taryba buvo laive, nė 
vieno netrūko. Mūsų ponas skubino juos eiti į didžiąją pilies 
menę, kuri tud metu jau buvo paruošta. Aš taip pat nuėjau 
kartu, o vaivadaitė liko. 

Kai visi atsisėdo, šviesiausiasis ponas atsistojo ir pasakė: 

— Jūsų ekscelencija arkivyskupe, valdytojau ir visi Tarybos 
ponai, išdrįsau pakviesti jus tokiu būdu, nes laikas spaudžia ir 
vieno Žmogaus - vaivados Visariono, kurį mylite, gyvybė yra 
pavojuje. Šis drąsus turkų mėginimas yra nauja seno puolimo 
išraiška. Tai naujas ir drąsesnis žingsnis, nei kokio kada nors 
buvo imtasi mėginant sučiupti jūsų mylimus vadą ir jo dukrą 
vaivadaitę. Laimei, pastarojo plano dalis žlugo. Vaivadaitė 
saugi ir yra su mumis. Tačiau vaivada laikomas įkalintas - jei 
jis dar gyvas. Jis turi būti kažkur netoli Ilsino, bet kur, tiksliai 
kol kas nežinome. Išvyksime jo gelbėti tą pačią akimirką, kai 
gausime jūsų pritarimą - jūsų įsakymus. Paklusime jūsų no- 
rams, nors tai mums kainuotų gyvybę. Tačiau tai skubu, todėl 
drįstu užduoti vieną klausimą; tik vieną: „Ar gelbėsime vaiva- 
dą bet kokia kaina, kokios bus pareikalauta?“ Klausiu to, nes 
dabar tai tapo tarptautiniu reikalu ir, jei mūsų priešai yra tokie 
uolūs kaip mes, gali kilti karas! 

Tai pasakęs mūsų ponas kilniai su neapsakomu veržiumu 
išėjo iš menės, o Taryba, paskyrusi raštininką - mano pasiūlytą 
vienuolį Kristoforą, - pradėjo tartis. 

Arkivyskupas tarė: 

— Mėlynųjų kalnų tarybos ponai, drįstu prašyti jūsų, kad 
ponui Rupertui nedelsiant būtų atsakyta „Taip!“; išreikškime 
padėką šiam narsiam anglui, kuris mūsų kovą pavertė savo 
kova ir taip šauniai išgelbėjo mūsų mylimą vaivadaitę iš ne- 
gailestingų priešų rankų; pagerbkime jį. 

Tuojau pat vyriausiasis Tarybos narys, Nikološas iš Volo- 
ko, pakilo ir metęs tiriamą žvilgsnį į visų veidus išvydo juose 
pritarimą, nors nė vienas žodis nebuvo ištartas - prie durų sto- 
vėjusiam vyrui paliepė: 

— Nedelsiant pakvieskite poną Rupertą! 

Kai Rupertas įėjo, jis pasakė: 

— Šviesiausiasis Rupertai, Mėlynųjų kalnų krašto Taryba 
turi jums tik vieną atsakymą: „Tęskite!“ Išgelbėkite vaivadą 
Visarioną, kad ir kokia būtų kaina! Nuo šiol rankoje laikote 
mūsų tautos durklą, drąsiai išgelbėjęs mūsų mylimą vaiva- 
daitę įrodėte, kad jūsų krūtinėje plaka tikro kalniečio širdis. 
Nedelsdamas tęskite! Baiminuosi, kad duodame jums per ma- 
žai laiko, bet žinome, kad kaip tik to norite. Išduosime oficialų 
įgaliojimą, kad, kilus karui, mūsų sąjungininkai galėtų supras- 
tijus veikus dėl tautos, taip pat išduosime tokius akreditavimo 
raštus, kokių gali jums reikėti atliekant šią išskirtinę paslaugą. 
Juos gausite per valandą. Į savo priešus nekreipiame dėmesio. 
Matote, ištraukėme durklą, kad pasiūlytume jį jums. 

Kaip vienas visi menėje būvę vyrai išsitraukė durklus, ku- 
rie blykstelėjo tarsi žaibas. 

Neatrodė, kad nors akimirką būtų gaišta. Taryba išsiskirs- 
tė, o jos nariai susimaišę su kitais žmonėmis aktyviai daly- 
vavo rengiantis užduočiai. Nedaug praėjo laiko, kai jachta, 
apginkluota ir aprūpinta viskuo, kaip buvo tartasi, išskubėjo į 
užutėkį. Tiltelyje, šalia kapitono Rukio, stovėjo ponas Rupertas 
ir tebevilkinti įkapes vaivadaitė Teuta. Pats buvau apatiniame 
denyje su kareiviais ir aiškinau tam tikras ypatingas prievoles, 
kurias jiems gali tekti atlikti. Laikiau sąrašą, paruoštą paties 
pono Ruperto tuo metu, kol laukėme atplaukiančios iš Gada- 
ro jachtos. 

PETROFAS VLASTIMIRAS 


Ruperto dienoraščio tęsinys 


1907 m. liepos 9 d. 

Plaukėme didžiuliu greičiu žemyn laikydamiesi pakrantės, 
kad, jei įmanoma, mūsų nepamatytų iš pietų. Šiauriau Ilsino 
priedanga mums buvo uolotas kyšulys. Pusiasalio šiaurėje 
yra nedidelis, iš visų pusių sausumos apsuptas gilių vandenų 
užutėkis. Jis pakankamai platus, kad į jį saugiai galėtų įplaukti 


206 Bram Stoker. DAMA SU ĮKAPĖMIS 


jachta, bet didesniam laivui tai būtų pražūtis. Įplaukėme ir 
netoli uoloto kranto - gamtos sukurto natūralaus uolų šelfo, 
kuris faktiškai yra prieplauka — išmetėme inkarą. Čia susiti- 
kome su vyrais, atsiliepusiais į mūsų anksčiau tą dieną duotą 
signalą ir atėjusiais iš Ilsino ir gretimų gyvenviečių. Gavome iš 
jų paskutinių žinių apie vaivados pagrobimą, kiekvienas vy- 
ras toje šalies dalyje tikrai niršo dėl to. Vyrai patikino mus, 
kad galime jais pasikliauti ne tik mirtinoje kovoje, bet ir sau- 
gant paslaptį. Kol jūreiviai pagal Rukio nurodymus nuplukdė 
lėktuvą į krantą ir rado jam nuo atsitiktinių akių paslėpti tin- 
kamą vietą, iš kurios jis galėtų lengvai pakilti, valdytojas ir aš, 
žinoma, ir mano žmona, išgirdome tokias smulkmenas, kokios 
buvo žinomos apie jos tėvo dingimą. 

Atrodė, jis keliavo slapta, kad išvengtų kaip tik to, kas įvy- 
ko. Niekas nežinojo, kad vaivada atvyksta, kol tas atvyko į Fiu- 
mą, iš kur išsiuntė užkoduotą žinią arkivyskupui, kuris vienas 
galėtų ją suprasti. Tačiau turkų agentai, matyt, visą laiką sekė 
jo pėdomis ir nekėlė abejonių, kad jų biuras buvo puikiai in- 
formuotas. Vaivada išlipo į krantą Ilsine iš gynybinio garlai- 
vio, plaukusio iš Ragusos į Levantą. 

Dvi dienas prieš jo atvykimą nedideliame uoste, kur keliau- 
tojai — retas dalykas, susirinko neįprastai daug atvykėlių. Pa- 
aiškėjo, kad mažame viešbutyje, vieninteliame pakankamai 
padoriame Ilsine, beveik neliko laisvų kambarių. Tebuvo likęs 
vienas kambarys, kurį vaivada rezervavo nakčiai. Smuklinin- 
kas nepažino jo dėl maskuotės, bet įtarė, kas jis buvo. Vaivada 
ramiai pavakarieniavo ir nuėjo miegoti. Jo kambarys buvo 
gale, apatiniame aukšte, langai išėjo į nedidelės Silva upės, kuri 
šioje vietoje įteka į uostą, krantą. Naktį nebuvo girdėti jokio 
bruzdėjimo. Vėliau ryte, kai pagyvenęs atvykėlis nepasirodė, 
buvo pasibelsta į jo duris. Šis neatsiliepė, todėl netrukus sa- 
vininkas jėga atidarė duris ir pamatė, kad kambarys tuščias. 
Regis, vaivados bagažas buvo nepaliestas, tik dingo drabužiai, 
kuriais jis vilkėjo. Keistas dalykas: nors lovoje miegota ir din- 
go drabužiai, jo naktinių taip pat nebuvo; dėl to vietos valdžia, 
atėjusi atlikti tyrimo, įtarė, kad jis išėjo ar buvo pagrobtas iš 
kambario apsivilkęs tik naktiniais, o jo drabužiai buvo paimti 

kartu. Vietos valdžiai, matyt, kilo baisus įtarimas, nes ji įsakė 
nė žodeliu neprasitarti apie viską, kas įvyko viešbutyje. Kai 
atėjo apklausti kitų svečių, buvo nustatyta, kad visi iki vieno 
apmokėję sąskaitas išvyko ryte. Nė vienas apsistojusių neturėjo 
bagažo ir nepaliko jokio pėdsako, pagal kurį juos būtų gali- 
ma susekti ar kuris duotų kokią nors užuominą, kas tokie jie 
buvo. Vietos valdžia, išsiuntusi slaptą ataskaitą į vyriausybės 
būstinę, tęsė tyrimą ir net dabar visa turima pagalba buvo 
pasitelkta tyrimui atlikti. Kai signalizavau į Visarioną, prieš 
mums atvykstant per dvasininkiją buvo atsiųstas pranešimas, 
jog į visus gerus Žmones kreiptasi pagalbos, kad būtų ištirta 
kiekviena žemės pėda toje Mėlynųjų kalnų krašto dalyje. Nak- 
tinis sargas patikino uosto kapitoną, kad joks didelis ar mažas 
laivas naktį neįplaukė į uostą ir neišplaukė iš jo. Iš to kilo iš- 
vada, kad vaivados pagrobėjai nuėjo su juo į krašto gilumą — 
jei nepasislėpė mieste ar jo apylinkėse. 

Kartu su įvairiais pranešimais atėjo ir toks, jog manoma, 
kad būrys yra Nebyliajame bokšte. Puikiai pasirinkta vieta to- 
kiam sumanymui. Tai buvo didžiulis labai tvirtas bokštas, pa- 
statytas kaip atminimas - ir kaip „pagrindinis bokštas“ - po 
vieno turkų įsiveržimo skerdynių. 

Jis stovėjo uoloto kauburėlio viršūnėje maždaug už dešim- 
ties mylių nuo Ilsino uosto, krašto gilumoje. Kaip paprastai, tai 
buvo apsaugota vieta, o kraštas aplink jį buvo toks sausringas 
ir dykas, kad šalia nebuvo nė vieno gyventojo. Kadangi bokš- 
tas buvo laikomas valstybės naudojimui ir galėjo būti naudin- 
gas karo metu, buvo įstatytos didžiulės geležinės durys, vi- 
sada užrakintos, išskyrus tam tikras progas. Raktai buvo 
vyriausybės būstinėje Plazace. Todėl, jei turkų pagrobėjams 
nežinia kaip pavyko gauti raktus, mėginti išvaduoti vaiva- 
dą — sunkus ir pavojingas uždavinys. Jo buvimas su turkais 
kėlė grėsmę bet kokiai juos puolančiai jėgai, nes turkai galėjo 
grasinti nužudyti vaivadą. 

Tuojau pat aptariau su valdytoju, ką būtų geriausia dary- 
ti. Nusprendėme, kad šiuo metu neturėtume pulti, o aplink 
bokštą saugiu atstumu, kad nekeltų įtarimo, išstatysime sar- 
gybinių užtvarą. 

Toliauištyrėme, ar per praėjusias kelias dienas kaimynystėje 
buvo pastebėtas koks nors laivas. Buvo pranešta, kad netoli 
pietuose kartą ar du buvo pastebėtas karo laivas. Tai neabe- 
jotinai tas pats, kurį Rukis matė skubėdamas žemyn pakrante 
po vaivadaitės pagrobimo ir kurį jis atpažino kaip turkų. Lai- 
vas pasirodydavo dieną, todėl nebuvo įrodymų, kad naktį be 
šviesų būtų priplaukęs prie kranto. Valdytojas ir aš buvome 
patenkinti, kad turkų laivas stebimas: išvien veikė dvi pagro- 
bėjų grupės ir gal ketino plukdyti kokius nors atvykėlius ar 
jų grobį, kurie galėjo pasiekti Ilsiną nesusekti. Iš pat pradžių 
rodės aišku, kad taip ketino padaryti Teutos pagrobėjai, visu 
greičiu traukiantys į pietus. Tačiau tik iki tos akimirkos, kai 
supratome, kad jie patraukė į šiaurę ir apimti nevilties ieškojo 
kokios nors galimybės kirsti sieną. Toji plieninė sargybos už- 
tvara kol kas puikiai tarnavo. 

Liepiau pakviesti Rukį ir išdėsčiau jam reikalą. Apmąsty- 
damas tai priėjau tokią pat išvadą, kaip ir jis. Jo išvados buvo 
tokios: 

— Nepaleiskime užtvaros ir stebėkime bet kokius signalus, 
kurie gali sklisti iš Nebyliojo bokšto. Turkai pavargs anksčiau 
nei mes. Stebėsiu turkų karo laivą. Naktį be šviesų plauksiu 
į pietus ir stebėsiu jį, net jei tektų laukti iki aušros. Jie gali 
mus pamatyti, bet, jei pamatys, nuplauksiu taip greitai, kad 
nesupras, kokiu greičiu plaukiame. Prieš saulei nusileidžiant 
jie neabejotinai priplauks arčiau, nes, būkite tikras, kad šnipų 
biuras informavo turkus laive ir jie žino, kad šaliai pabudus jų 
planai išaiškėjo ir su kiekviena diena jiems gresia vis didesnis 
pavojus. Iš turkų atsargumo sprendžiu, kad nerizikuos pasiro- 
dyti ir kad nenori atvirai skelbti karo. Jei taip, kodėl turėtume 
slėptis nuo jų ir negalėtume jėga išspręsti problemos, jei reikės? 

Kai aš ir Teuta gavome progą likti vieni, aptarėme kiekvie- 
ną susiklosčiusios padėties etapą. Vargšelė baisiai nerimavo 
dėl tėvo saugumo. Iš pradžių vargiai galėjo tarti bent žodelį ar 
net aiškiai mąstyti. Kalbėjo prislopintu balsu, o jos mąstymą 
kaustė pasipiktinimas. Tačiau netrukus dėl kovingo savo tau- 
tos kraujo ji atgavo gebėjimus ir tuomet jos greita moteriška 
nuovoka nė kiek nenusileido vyriškai. Matydamas, kad ji visa 

degė nekantrumu išvaduoti tėvą, sėdėjau ramiai ir laukiau, 
kad jos nepertraukčiau. Gana ilgai ji sėdėjo ramiai, kol pradėjo 
temti. Jos aštrus protas sudėliojo veikimo planą, kai prakal- 
bo -jau žinojo, ko imtis. 

— Turime greitai veikti. Kiekvieną valandą mano tėvui gre- 
sia vis didesnis pavojus. — Čia jos balsas akimirką užsikirto, 
bet ji atsigavo ir tęsė. - Jei eisi į laivą, nevyksiu su tavimi. Ne- 
reikia, kad kas mane pamatytų. Kapitonas neabejotinai žino 
apie abu pasikėsinimus: mano ir mano tėvo pagrobimą. Kol 
kas jis nežino, kas įvyko. Tu ir tavo narsių, ištikimų vyrų būrys 
savo darbą atliko taip puikiai, kad jokia žinia nepasklido. Be 
to, kol karinio jūro laivyno kapitonas mano kitaip, lauks iki 
paskutinės minutės. Tačiau jei pamatys mane, supras, kad to- 
ji avantiūros dalis žlugo. Mus pamatęs padarys išvadą, kad 
žinome, jog mano tėvas pagrobtas, o tada supras, kad pa- 
grobėjams nepavyko, ir įsakys nužudyti belaisvį. 

Taip, brangusis, galbūt rytoj geriau susitikti su kapitonu, 
bet šiąnakt turime pamėginti išgelbėti mano tėvą. Manau, ži- 
nau kaip. Turi lėktuvą. Prašau, paimk mane į Nebylųjį bokštą. 

— Nieku gyvu! - atsakiau pašiurpęs. 

Ji paėmė mane už rankos ir laikė tvirtai suspaudusi, kol 
tesė: 

— Brangusis, žinau, žinau! Tikėk manimi. Tai vienintelė 
išeitis. Žinau, gali ten patekti ir naktį. Tačiau jei eisi ten, tai 
įspės mūsų priešus, o mano tėvas nesupras. Nepamiršk, kad 
jis nepažįsta tavęs, niekada nėra tavęs matęs ir, spėju, kol kas 
net nežino, kad esi. Mane iš karto pažins, kad ir kokį drabužį 
vilkėčiau. Gali virve iš lėktuvo nuleisti mane ant bokšto. Kol 
kas turkai nežino, kad juos vejamės, ir neabejotinai pasitiki, 
bet kuriuo atveju tik iš dalies, bokšto sutvirtinimais ir saugu- 
mu. Dėl to jų sargyba nebus tokia budri, kokia, anksčiau ar vė- 
liau, taps. Papasakosiu tėvui visas smulkmenas, ir mes skubiai 
susiruošime. Dabar, brangusis, kartu apsvarstykime planą. 
Padėk man savo sumanumu ir patirtimi, ir išgelbėsime mano 
tėvą! 

Kaip galėjau pasipriešinti tokiam prašymui - net jei jis at- 
rodytų neišmintingas? Tačiau jis buvo išmintingas ir aš, tas, 

kuris žino, ką gali mano pilotuojamas lėktuvas, iš karto suvo- 
kiau plano praktiškumą. Žinoma, baisiai rizikavau, jei reikalai 
pakryptų į bloga. Tačiau gyvename pavojų kupiname pasau- 
lyje, o jos tėvo gyvybė pastatyta ant kortos. Todėl apglėbiau 
brangią žmoną ir pasakiau, kad mano protas, siela ir kūnas 
priklauso jai. Pradžiuginau ją pasakydamas, jog manau, kad 
mums gali pavykti. 

Liepiau pakviesti Rukį ir papasakojau jam apie naują nuo- 
tykį. Jis pritarė man dėl jo išmintingumo. Tada pasakiau, kad 
ryte, jei negrįšiu, jis plauktų ir susitiktų su turkų karo laivo 
kapitonu. 

— Einu susitikti su valdytoju, - pasakiau. - Jis ves mūsų 
kariuomenę pulti Nebyliojo bokšto. Palieku spręsti jums, kaip 
pasielgti su karo laivu. Paklauskite kapitono, kokiai tautai pri- 
klauso jo laivas. Jis tikrai vengs atsakyti. Tuomet paminėkite 
jam, kad, jei jis plaukioja be vėliavos, jo laivas laikomas piratų 
laivu ir kad jūs, pavaldus Mėlynųjų kalnų krašto kariniam 
jūrų laivynui, elgsitės su juo taip, kaip būtų elgiamasi su pira- 
tu -jokio pasigailėjimo. Jis vilkins ir galbūt mėgins dumti akis, 
bet, kai dalykai pakryps į blogą pusę, išlaipins pajėgas arba 
mėgins jas panaudoti ir gali net pasiruošti apšaudyti miestą. 
Beje, kapitonas grasins. Tada elkitės su juo taip, kaip manysite 
esant geriausia, arba taip, kaip galėsite. 

Jis atsakė: 

— Įgyvendinsiu jūsų norus net jei tai man kainuotų gyvy- 
bę. Tai teisingas uždavinys. Joks panašus tipelis niekada nepa- 
stos man kelio. Jei puls mūsų tautą kaip turkas ar kaip pira- 
tas, nušluosiu jį nuo žemės paviršiaus. Dar pamatys, ką mūsų 
nedidelis laivas gali padaryti. Be to, joks pagrobėjas, kuris 
įžengė į Mėlynųjų kalnų kraštą iš jūros ar kitu keliu, niekada 
neištrūks jūra! Manau, kad mano įgula pridengs puolančiųjų 
būrį. Nuliūsime, jei tai įvyks mums nematant jūsų ir vaivadai- 
tės, nes tokiu atveju suprasime, kad įvyko blogiausia! - Rukis 
susijaudino, nors buvo tvirtas vyras. 

— Tai jau taip, Ruki, - atsakiau. — Žinome, kad naudojamės 
beviltiška proga. Tačiau pats atvejis yra beviltiškas! Visi tu- 
rime atlikti savo pareigą, kad ir kas atsitiktų. Mūsų ir jūsų pa- 

reiga pavojinga, bet kai ją atliksime, gyvenimas bus lengvesnis 
kitiems - tiems, kurie liks. 

Prieš jam išeinant paprašiau atsiųsti man tris Mastermano 
neperšaunamus drabužius, kuriuos pristatys į jachtą. 

— Po vieną vaivadaitei ir man, - pasakiau, - 0 trečiuoju 
apsivilks vaivada. Vaivadaitė paims jį su savimi, kai lėktuvu 
nusileisime ant bokšto. 

Kol buvo šviesu, nuėjau ištirti sausumos. Mano žmona no- 
rėjo eiti kartu, bet neleidau. 

— Ne, - pasakiau, - turėsi kuo geriau atlikti baisią užduotį, 
kuri pareikalaus jėgų ir nervų. Kai lipsi į lėktuvą, norėsi būti 
kuo žvalesnė. - Kaip gera žmona, ji pakluso ir atsigulė pailsėti 
jai skirtoje nedidelėje palapinėje. 

Paėmiau vietinį gyventoją, kuris pažinojo vietą ir patikino, 
kad tylės. Turėjome padaryti didelį lankstą, kad prieitume 
prie Nebyliojo bokšto taip arti, kiek galėjome, kad nebūtume 
pastebėti. Pasižymėjau kompaso rodomą kryptį ir viską, kas 
galėjo pasitarnauti kaip orientyras. Grįžęs atgal buvau beveik 
patenkintas: jei viskas klostysis gerai, tamsoje galėsiu lengvai 
priskristi prie bokšto. Tada pasikalbėjau su žmona ir daviau 
jai išsamius nurodymus. 

— Kai sklandysime virš bokšto, - tariau, - nuleisiu tave ilga 
virve. Turėsi ryšulėlį maisto ir spirito tėvui, jei jis būtų išvargęs 
ar nusilpęs ir, žinoma, neperšaunamą drabužį, kurį jis turės 
nedelsiant apsivilkti. Taip pat turėsi pritvirtintas prie diržo 
trumpas virves — viena skirta tavo tėvui, kita tau. Kai apsuk- 
siu lėktuvą ir grįšiu, turėsi paruošti žiedą, kuris bus vidury tų 
trumpų virvių. Kabliu, kuris bus pritvirtintas nuleistos virvės 
gale, užkabinsi tą žiedą. Kai baigsi, pakelsiu jus abu gerve, kad 
būtų daugiau vietos, išmesiu pasiimtą balastą ir nuskrisime! 
Atsiprašau, kad tai kels nepatogumų jums abiems, bet nėra ki- 
to būdo. Kai paliksime bokštą, užkelsiu abu ant platformos. Jei 
būtina, nusileisiu, kad tai padaryčiau - ir tada skrisime į Ilsiną. 

Kai būsime saugūs, mūsų vyrai puls bokštą. Turime leisti 
tai padaryti, nes jie to tikisi. Kelis vyrus, kurie persirengs iš 
tavo pagrobėjų paimtais drabužiais ir apsiginkluos jų gink- 
lais, persekios kiti mūsiškiai. Viskas parengta. Persirengėliai 

paprašys turkų juos įleisti ir, jei pastarieji nepastebės, kad tavo 
tėvas pabėgo, galbūt tai padarys. Įėję mūsiškiai pamėgins atver- 
ti vartus. Vargšai vaikinai, turi mažai galimybių! Tačiau jie yra 
savanoriai ir mirs kovodami, o jei pasiseks, jų lauks didelė šlovė. 

Mėnulis šiąnakt nepakils iki pat vidurnakčio, todėl turime 
marias laiko. Pradėsime dešimtą. Jei viskas bus gerai, susitiksi 
su tėvu mažiau nei po ketvirčio valandos. Kelių minučių reikės, 
kad jis apsirengtų neperšaunamu drabužiu ir apsijuostų diržu. 
Nenuskrisiu toli nuo bokšto daugiau nei kelioms minutėms ir, 
melskime Dievo, kad prieš vienuoliktą būtume saugūs. Tada 
puldami galėsime padėti mūsų kalniečiams atsikovoti bokštą. 
Galbūt, kai karo laive išgirs šūvius — nes ten tikrai bus šau- 
doma, - kapitonas pamėgins išlaipinti į krantą būrį. Tačiau 
Rukis pastos jam kelią ir, jei gerai pažįstu vyrus ir „Damą“, 
šiąnakt nebeturėsime rūpesčių su turkais. Vidurnaktį tu ir ta- 
vo tėvas būsite pakeliui į Visarioną. Ryte apklausiu karinio jū- 
rų laivyno kapitoną. 

Mano žmona laikėsi nepaprastai drąsiai ir puikiai valdėsi. 
Pusvalandį prieš nustatytą laikąjau buvo pasiruošusi mūsų nu- 
otykiui. Ji papildė planą smulkmenomis. Apsijuosė diržą ir ap- 
sivijo virvę aplink juosmenį, todėl tesugaišime apjuosdami jos 
tėvą. Ji laikys ant nugaros pritvirtintą ryšulį su neperšaunamu 
drabužiu, kad dar nepasiekus platformos ir pasitaikius palan- 
kiai progai tėvas galėtų jį apsivilkti, jei norės. Nenutolsiu nuo 
bokšto, bet lėtai apskrisiu jį ir prieš nuskrisdamas užkelsiu 
belaisvį ir jo narsią dukterį. Iš vietinių sužinojau, kad bokštas 
buvo kelių aukštų. Įėjimas apačioje, kur buvo didelės geleži- 
mi apkaltos durys, tada ėjo bendrasis kambarys ir sandėlis, o 
bokšto viršuje buvo atvira erdvė. Manoma, kad, ko gero, tai 
geriausia vieta kaliniui laikyti, nes ji buvo giliai įdubusiose di- 
džiulėse sienose, kur nebuvo jokių šaudomųjų angų. Jei iš tik- 
rųjų taip yra, tai kuo puikiausia atitiktų mūsų planą. Tuo metu 
sargybiniai būtų bokšte, tikriausiai daugelis jų ilsėtųsi, todėl 
tikėtina, kad niekas negalės pastebėti atskrendančio lėktuvo. 
Bijojau net patikėti, kad visa galėjo taip puikiai susiklostyti, 
nes tada mūsų uždavinys būtų pakankamai lengvas žmogaus 
jėgoms ir mus vainikuotų sėkmė. 

Pradėjome dešimtą. Teuta neparodė nė menkiausios bai- 
mės ar net nerimo, nors tai buvo pirmas kartas, kai matė vei- 
kiantį lėktuvą. Ji gimusi būti puikia keleive. Ji stovėjo labai ra- 
miai, tiksliai ten, kur nurodžiau, ir laikėsi už mano pritvirtintų 
virvių. 

Naudojausi orientyrais ir kompasu, tamsioje dėžutėje, ap- 
švietęs jį elektrine šviesele turėjau laiko apsižvalgyti. Kad ir 
je. Tačiau tamsa buvo santykinė: nors kiekvieną vietą ir tašką 
gaubė tamsa, taip tamsu, kad nors į akį durk, galėjau atskirti, 
pavyzdžiui, žemę nuo jūros, nesvarbu, kaip aukštai buvau 
nuo jų. Pažvelgiau į viršų, dangus buvo tamsus; vos pakako 
šviesos, kad būtų galima matyti ir net išskirti didelius objek- 
tus. Buvo nesunku įžiūrėti bokštą, kurio link skridome ir ku- 
ris, šaip ar taip, buvo pagrindinis mūsų tikslas. Skridome lė- 
tai, labai lėtai, oras buvo ramus ir naudojausi tik mažiausiu 
slėgiu, kurio reikėjo varikliui. Manau, dabar pirmą kartą su- 
pratau šio ypatingo variklio, kuriuo aprūpintas mano „Kitso- 
nas“, vertę. Jis veikė be garso, beveik nieko nesvėrė ir leido 
lėktuvui skristi taip lengvai kaip jau nebenaudojamam oro 
balionui, kuriuo skraidyta prieš vėją. Teuta, kuri iš prigimties 
labai gerai matė, geriau nei aš, man priskridus arčiau bokšto 
atviros viršūnės, sukruto ruošdamasi vykdyti savo užduoties 
dalį. Išvyniojo ilgą virvę, paruoštą nusileisti. Viskas vyko pa- 
kankamai sklandžiai. Teuta, kaip ir aš, vylėsi, kad galėsiu iš- 
laikyti pusiausvyrą virš išlinkusios sienos; jei ji būtų tiesi tai 
tikrai įmanoma, bet kur kas sunkiau išlaikyti pusiausvyrą pa- 
svirus tam tikru kampu. 

Lėtai skridome į priekį - vis pirmyn! Aplink bokštą nesima- 
tė jokios šviesos ir nesigirdėjo nė menkiausio garso, kol beveik 
priskridome prie iškilusios sienos; tada išgirdome į džiaugs- 
mą panašų, bet dėl atstumo ir storų sienų prislopintą garsą. 
Nusiraminome, nes tai bylojo, kad mūsų priešai susirinko 
apatiniuose kambariuose. Jei tik vaivada būtų viršutiniame 
aukšte, viskas būtų puiku. 

Lėtai, beveik colis po colio ir kankinančioje nežinioje įvei- 
kėme maždaug dvidešimt ar trisdešimt pėdų virš bokšto. 

Galėjau matyti, kaip priartėjome prie niūriai įspėjančios danty- 
tos baltų lopų linijos, kur senais laikais buvo iškeliamos ant 
baslių pamautos sutriuškintų turkų galvos. Matydamas, kad 
sunku nusileisti ant bokšto plokštumos, pakreipiau lėktuvą 
taip, kad sklandydamas virš bokšto, galėčiau pagriebti juos 
nuo sienos lauke. Dar kelios sekundės ir buvo galima nuleisti 
platformą, kad ji šlietųsi prie bokšto sienos. Ten pritvirtinau ją 
paruoštais gnybtais. 

Kol tai dariau, Teuta pasilenkė per vidinį platformos kraš- 
tą ir sušnibždėjo taip švelniai, tarsi vėjelis dvelktelėjo: „Ššš! 
Ššš!“ Maždaug dvidešimčia pėdų žemiau mūsų buvo taip pat 
atsakyta — sužinojome, kad kalinys buvo vienas. Tuojau pat 
užkabinau karabinu pririštos virvės žiedą, prie kurio buvo 
pritvirtintas jos diržas, ir nuleidau žmoną. Jos tėvas neabejo- 
tinai pažino dukters šnibždesį ir buvo pasiruošęs. Iš tuščiavi- 
durio bokšto - viduje lygaus cilindro - sklido silpni garsai, kai 
buvo šnibždama: 

— Tėve, tai aš - Teuta! 

— Mano vaike, mano narsioji dukra! 

— Tėve, greičiau užsijuoskite diržą. Patikrinkite, ar jis pri- 
tvirtintas. Mus pakels į orą, jei reikės. Laikykimės kartu. Ru- 
pertui bus lengviau užkelti mus į lėktuvą. 

— Rupertui? 

— Vėliau paaiškinsiu. Greičiau, greičiau! Negalime prarasti 
nė sekundės. Jis nepaprastai stiprus ir gali pakelti mus abu, bet 
turime padėti jam ir nejudėti, kad nereikėtų pasinaudoti ger- 
ve, kuri gali girgždėti. - Kalbėdama truktelėjo virvę - tai buvo 
iš anksto sutartas signalas — kad kelčiau juos. Baiminausi, kad 
gervė sugirgždės ir jos rūpestingai patartas apsiprendžiau. 
Pasilenkiau, ir po kelių sekundžių jie buvo platformoje, ant 
kurios Teutos siūlymu prigludo kiekvienas skirtingoje pusėje, 
kad kuo geriau būtų išlaikyta pusiausvyra. 

Atleidau gnybtus, perkėliau balastą ant sienos, kad nesi- 
girdėtų krentančių maišų garso, ir įjungiau variklį. Įrenginys 
pajudėjo į priekį kelis colius, kad palinktų palei išorinę sieną. 
Palinkau į platformos priekį ir smailiu kampu pradėjome leis- 
tis žemyn. Dar akimirka ir tyliai panirome į tamsą. Tada mums 

kylant variklis ėmė veikti visu pajėgumu, mes apsisukome ir 
netrukus nuskridome tiesiai į Ilsiną. 

Kelionė tetruko keletą minučių. Rodės tarsi nepraėjo nė 
trupučio laiko, kai apačioje pamatėme mirgančias šviesas ir 
daugybę vyrų, stovinčių karinėje rikiuotėje. Ėmėme lėčiau 
skristi ir galiausiai nusileidome. Minią gaubė kapų tyla, bet 
kai atsidūrėme joje, nereikėjo nė sakyti, kad nuoširdumas ar 
džiaugsmas liejosi per kraštus. Aiškiai tai mačiau, kai apsupę 
mus spaudė rankas ir su atsidavimu bučiavo vaivados ir jo 
dukters rankas ir kojas, nors pats nesidalinau šiuo jų dėkingu 
džiūgavimu. 

Džiūgvimo vidury pasigirdo Rukio, prasiskynusio kelią 
prie vaivados, žemas ir rūstus balsas. 

— Dabar atėjo metas pulti bokštą. Broliai, pirmyn, bet tyliai. 
Teneišsprūsta joks garsas, kol nebūsite šalia vartų; tada suvai- 
dinkite nedidelę bėgančių pagrobėjų komediją. Esantiems 
bokšte tai bus ne komedija. Pone Selindžeri, jachta paruošta 
rytojaus rytui: jei išėjęs kautis negrįšiu, kai atvyks karo laivy- 
no jūreiviai, jachtą turėsite valdyti pats. Tesaugo jus Viešpats, 
mano pone, ir jus taip pat, vaivada! Pirmyn! 

Kapų tyloje paniurusi nedidelė armija pajudėjo į priekį. 
Rukis su vyrais dingo tamsoje - nuėjo Ilsino uosto link. 


Iš vaivados Peterio Visariono užrašų 


1907 m. liepos 7 d. 

Leisdamasis į kelionę negalėjau nė pagalvoti, kad baigsiu 
ją taip keistai. Net aš, kuris nuo vaikystės sukosi nuotykių, in- 
trigų ar diplomatijos — kad ir kaip pavadinsi - valstybės val- 
dymo meno ir karo sūkuryje, turėjau pagrindo stebėtis. Tikrai 
maniau, kad užsirakinęs viešbučio kambaryje Ilsine pagaliau 
turėsiu, nors ir trumpai, ramybę. Kol vyko užsitęsusios derybos 
su įvairiomis tautomis ir kelionės metu namo buvau įsitempęs, 
kad tik paskutinę akimirką neatsitiktų kas blogo mano misi- 
jai. Manau, kad Mėlynųjų kalnų krašte, kur tik draugai galėjo 
mane supti, pasijutau saugus vos padėjęs galvą ant pagalvės. 

Buvau baisiai sukrėstas, kai pabudau pajutęs šiurkščią 
ranką ant burnos. Mane tvirtai laikė tiek daug rankų, kad ne- 
galėjau pajudinti nė vienos galūnės. Paskui viskas priminė 
baisų sapną. Mane suvyniojo į didelį kilimą taip ankštai, kad 
vargiai galėjau kvėpuoti, jau nekalbu apie tai, kad negalėjau 
šaukti. Iškeltas daugybės rankų per langą, kurį girdėjau tyliai 
atidaromą, o paskui uždaromą, buvau nuneštas į valtį. Mane 
paguldė lyg ir ant neštuvų, kuriuos toli, bet labai greitai nešė. 
Paskui vėl iškėlė ir pernešė per tarpdurį - girdėjau, kaip su- 
žvangėjo uždaromos durys. Tada kilimas buvo išvyniotas ir 
pamačiau, kad tebevilkiu naktiniais ir esu apsuptas vyrų. Jų 
buvo dvi dešimtys, visi turkai, tvirti, ryžtingi, iki dantų apsi- 
ginklavę. Mano drabužiai, paimti iš kambario, buvo numesti 
šalia ir man buvo liepta jais apsirengti. Kadangi turkai išėjo iš 
kambario, forma primenančio požemį, kuriame buvome, pas- 
kutinis iš jų, atrodo, lyg ir karininkas, pasakė: 

— Jei šauksite arba kelsite triukšmą, kol esate šiame bokšte, 
mirsite anksčiau nei jums skirta! 

Netrukus man atnešė šiek tiek maisto ir vandens bei porą 
antklodžių. Susisupau į jas ir miegojau iki pat aušros. Man at- 
nešė pusryčius ir tie patys vyrai įėjo vorele į kambarį. Jų aki- 
vaizdoje tas pats karininkas pasakė: 

— Man buvo duoti nurodymai: jei kelsite triukšmą ar at- 
skleisite savo buvimo vietą bet kam už šio bokšto sienų, ar- 
čiausia stovintis vyras nedelsiant nutildys jus savo jataganu. 
Jei pažadėsite man, kad laikysite liežuvį už dantų, kol būsite 
bokšte, kaip nors galėsiu suteikti jums daugiau laisvės. Ar pa- 
žadate? 

Pažadėjau, kaip jis pageidavo; nebuvo reikalo imtis griež- 
tesnių kalinimo būdų. Neturėjau jokios galimybės pabėgti ir 
atgauti laisvę. Nors buvau pagrobtas labai slaptai, žinojau, 
kad netrukus prasidės persekiojimas. Todėl laukiau taip kant- 
riai, kaip galėjau. Man buvo leista užlipti į viršutinį aukštą — 
įsitikinau, kad pasiūlymas atitiko mano pagrobėjų norą pa- 
tiems jaustis patogiai. 

Nelabai džiūgavau, nes dieną teko pripažinti sau, kad net 
už mane jaunesniam ir energingesniam vyrui būtų beveik 

neįmanoma lipti šiomis sienomis. Bokštas buvo pastatytas 
kalinti, todėl nė katė negalėtų įkišti nago tarp akmenų. Kiek 
galėjau susitaikiau su likimu. Susisupęs į antklodę atsiguliau 
liau miegoti, neapsakomą tylą kartais pertraukdavo kažkokios 
mano pagrobėjų kambaryje, esančiame po manimi, išsakytos 
pastabos — virš manęs kažkas pasirodė. Buvo taip keista, kad 

Šiek tiek aukščiau virš bokšto lėtai ir tyliai artinosi didelė 
platforma. Nors naktis buvo tamsi, o bokšto dauboje dar tam- 
siau, bet tikrai galėjau matyti tai, kas buvo virš manęs. Žino- 
jau, kad tai lėktuvas — vienas tokių, kokį mačiau Vašingtone. 
Viduje sėdėjo vyras ir pilotavo, o šalia jo stovėjo nebyli, baltai 
apsivilkusi moteris. Mano širdis ėmė smarkiau plakti, kai ją 
pamačiau, nes figūra ji priminė manąją Teutą, bet buvo stam- 
besnė, ne taip dailiai sudėta. Ji pasilenkė ir sušnibždėtas „Tšš!“ 
pasiekė mano ausis. Atsakiau taip pat. Ji atsitiesė ir vyras nu- 
leido ją ant bokšto. Tada pamačiau, kad tai mano brangi duk- 
tė, kuri atvyko tokiu nuostabiu būdu manęs gelbėti. Labai 
skubėdama padėjo man apsijuosti diržą, pritvirtintą prie vir- 
vės, kuri buvo apvyniota aplink jos liemenį, ir tada vyras, ku- 
ris buvo milžino jėgos ir stoto, užkėlė mus abu ant lėktuvo 
platformos ir negaišdamas nė akimirkos paleido variklį. 

Per kelias sekundes ir neišsiduodami, kad pabėgau, dide- 
liu greičiu nuskriejome jūros link. Priekyje degė Ilsino švie- 
sos. Vis dėlto prieš pasiekdami miestą nusileidome vidury 
nedidelės mano žmonių kariuomenės, pasiruošusios Žygiuo- 
ti į Nebylųjį bokštą, ir, jei reikės, išvaduoti mane jėga. Būčiau 
turėjęs mažai galimybių likti gyvas, jei ši kova būtų įvykusi. 
Laimei, brangios dukters ir jos narsaus bendražygio ištiki- 
mybė ir drąsa užkirto kelią tokiam žygiui. Buvo keista, kad 
draugai sutiko mane išreikšdami džiūgavimą tik šnibždesiu, 
nebuvo laiko klausinėti, aiškintis ir suprasti — buvau linkęs 
priimti dalykus tokius, kokie jie buvo, ir laukti išsamesnių 
paaiškinimų. 

Viską supratau vėliau, kai mano duktė ir aš galėjome pasi- 
kalbėti akis į akį. 

Kai kariuomenė išžygiavo į Nebylųjį bokštą, Teuta ir aš 
nuėjome į jos palapinę. Paskui mus sekė jos milžinas bendra- 
žygis, kuris vos laikėsi neužmigęs, nors neatrodė labai pavar- 
gęs. Kai įėjome į palapinę, šalia kurios sargyboje stovėjo mūsų 
kalniečiai, jis pasakė man: 

— Pone, ar galėčiau jūsų paprašyti, kad leistumėte man pa- 
sitraukti kuriam laikui, vaivadaitė paaiškins jums reikalą... Ži- 
nau, ji padės man, nes reikia dar tiek daug nuveikti, kol mums 
nebegrės pavojus. Vos galiu laikytis neužmigęs. Tris naktis 
nemiegojau, bet visą tą laiką buvau užsiėmęs ir labai nerima- 
vau. Nebegaliu ilgiau laukti, nes auštant turėsiu vykti į karo 
laivą, dreifuojantį netoliese. Jis priklauso turkams, nors to 
nepripažino, ir tai tas laivas, kuris atplukdė čia tiek jūsų duk- 
ros, tiek jūsų pagrobėjus. Turiu vykti, nes gavau asmeninį Tau- 
tos tarybos įgaliojimą imtis bet kokio veiksmo, kurio gali rei- 
kėti jums apsaugoti. Vykdamas turiu blaiviai mąstyti, nes per tą 
susitikimą gali kilti karas. Būsiu gretimoje palapinėje ir ateisiu 
iš karto, kai pakviesite, jei norėsite mane matyti prieš aušrą. 

Šioje vietoje įsiterpė mano duktė: 

— Tėve, paprašykite jo likti čia. Esu tikra, kad netrukdysime 
jam kalbėdamiesi. Be to, jei žinotumėte, kokia dėkinga esu jam 
už drąsą ir stiprybę, suprastumėte, kad saugiau jaučiuosi, kai 
jis yra šalia, nors esame apsupti mūsų narsių kalniečių kariuo- 
menės. 

— Bet, dukra, - tariau, nes dar visko nežinojau, - esama pa- 
slapčių tarp tėvo ir dukters, kurių niekas kitas negali girdėti. 
Kai ką Žinau, bet noriu Žinoti viską, ir bus geriau, kad jokio 
pašalinio asmens — kad ir kokio narsaus ir nesvarbu, kaip su 
mumis susijusio — neturėtų čia būti. 

Mano nuostabai, toji, kuri visada buvo sukalbama, užgin- 
čijo šį menkutį mano norą. 

— Esama kitų paslapčių, kurių taip pat turi būti paisoma. 
Brangus tėve, prašau luktelėti, kol papasakosiu jums viską, ir 
esu tikra, kad sutiksite su manimi. Prašau, tėve. 

Tai išsprendė klausimą ir, kiek galėjau matyti, narsus po- 
nas, kuris išgelbėjo mane, vos laikėsi ant kojų kol pagarbiai 
laukė mano sprendimo. Pasakiau jam: 

— Likite su mumis, pone. Sergėsime jūsų miegą. 

Tada turėjau padėti, nes jis beveik tą pačią akimirką su- 
smuko: teko palydėti jį prie patiestų ant žemės kilimų. Po 
kelių sekundžių jis giliai miegojo. Stovėjau žiūrėdamas į jį, kol 
suvokiau, kad jis tikrai miega. Negalėjau nesižavėti Gamtos 
dosnumu: ji teikė jėgų net tokiam vyrui, kol šis iki paskutinės 
akimirkos kovėsi, o kai viskas baigėsi ir jis galėjo ramiai ilsėtis, 
leido jam taip greitai atsipalaiduoti. 

Jis tikrai nuostabus vaikinas. Manau, kad gyvenime nesu 
regėjęs tokio patrauklaus vyro. Jei tik jo veidas sako tiesą, ir jis 
toks pats doras širdyje, koks yra išorėje. 

— Dabar, - pasakiau Teutai, - esame beveik vieni. Papasa- 
kok man viską, kas įvyko, kad galėčiau suprasti. 

Tada duktė, pasodinusi mane, atsiklaupė priešais ir pa- 
pasakojo man nuo pradžios iki galo nuostabiausią istoriją, 
kokią kada nors teko girdėti ar skaityti. Mažumėlę jau žinojau 
iš arkivyskupo Palealogo siųstų laiškų, bet apie daug ką ne- 
nutuokiau. Tolimuosiuose Vakaruose už Atlanto ir vėl Rytų 
jūrų krašte buvau iki pačių širdies gelmių sujaudintas duk- 
ters begalinės ištikimybės ir tvirtumo, kurių laikėsi dėl savo 
šalies patirdama baisiai sunkų išbandymą kriptoje; sužinojau 
apie tautos sielvartą, kai buvo pranešta apie vaivadaitės mir- 
tį; kad Žinia apie nelaimę buvo išmintingai ir kiek tik įmano- 
ma ilgai slepiama gailintis manęs; apie antgamtiškus gan- 
dus, kurie įsišaknijo taip giliai; bet nė žodžio ar užuominos 
nebuvo pasakyta apie vyrą, kurio gyvenimo kelias susikirto 
su mano dukters gyvenimo keliu, visiškai nieko apie tai, kas 
iš to išėjo. Nežinojau nei apie jos pagrobimą, nei apie labai 
narsų išgelbėjimą. Nenuostabu, kad taip palankiai galvojau 
apie jaunuolį, net pirmą akimirką, kai užmigęs susmuko prieš 
mane, susidariau aiškią nuomonę. Na, tas vyras turėtų būti 
stebuklas. Net mūsų kalniečiai negali prilygti jam ištverme. 
Duktė papasakojo, kaip ji, iškamuota ilgo laukimo kape ir pa- 
budusi suvokė, kad yra viena, kaip prasidėjus potvyniui, ku- 
ris užtvindė net kriptą, rado saugią ir šiltą vietą kitur; kaip 
naktį nuėjo į pilį ir rado ten keistą vyrą, kuris buvo vienas. 
Tariau: 

— Dukra, tai buvo pavojinga, be to, nepadoru. Toks nar- 
sus ir pasiaukojantis vyras kaip jis turės atsakyti man - tavo 
tėvui. 

Dėl to ji labai nuliūdo ir prieš tęsdama pasakojimą ranko- 
mis prisitraukė mane arčiau ir sušnibždėjo: 

— Tėve, būkite man kilniaširdis, nes turėjau daug iškęsti. Ir 
būkite geras jam, nes mano širdis plaka jo krūtinėje! 

Nuraminau ją švelniai apglėbdamas — nereikėjo žodžių. 
Tada duktė papasakojo apie savo santuoką ir kaip jos vyras, 
kuris tikėjo, kad ji - vampyrė, pasiryžo grąžinti jai netjos sielą, 
ir kaip ji vestuvių naktį paliko sutuoktinį ir nuėjo į kapą iki 
galo vaidinti baisios komedijos, kol grįšiu; ir kaip kitą naktį 
po vestuvių, kai pilies sode, nes ėjo, kaip drovėdamasi pasakė 
man, pažiūrėti, ar viskas gerai jos vyrui, buvo slapta sučiupta, 
apvyniota, surišta ir pagrobta. Čia ji stabtelėjo ir susimąstė. 
Matyt, apimta kažkin kokios baimės, kad neužsipulčiau jau- 
nuolio, nes tęsė: 

— Supraskite, tėve, Rupertas vedė mane pagal visas taisyk- 
les ir mūsų papročius. Prieš mums susituokiant, išsakiau arki- 
vyskupui savo norą. Jis, kaip jūsų atstovas, kol jūsų nėra, su- 
tiko ir pranešė apie tai valdytojui ir archimandritams. Jie taip 
pat sutiko pareikalavę, manau, labai teisingai, kad šventai 
pasižadėčiau tvirtai laikytis užsibrėžto uždavinio. Pati santuo- 
ka vyko pagal stačiatikių bažnyčios apeigas - nors iš dalies jos 
buvo neįprastos, nes atliktos naktį ir beveik tamsoje, tebuvo 
apeigoms skirtas apšvietimas. Arkivyskupas arba Spazaco 
archimandritas, kuris padėjo ir atstovavo kaip pajaunys: bet 
kuris jų ar net visi pateiks jums smulkmenas. Jūsų atstovai su- 
rinko visą informaciją apie Rupertą Selindžerį, gyvenantį Vi- 
sarione. Jis nežinojo, kas aš buvau arba kuo, jo nuomone, bu- 
vau. Tačiau turiu papasakoti apie savo išgelbėjimą. 

Ir ji tęsė pasakodama apie tą bergždžią kelionę į pietus su 
savo pagrobėjais; apie tai, kaip jos pagrobėjai sutriko aptikę 
užtvarą, kurią Rupertas išstatė gavęs pirmą Žinią apie pavojų, 
gresiantį „mūsų vado dukrai“ ,nors mažai nutuokė, kas tas „va- 
das“ ar kas jo „duktė“; apie tai, kaip Žiaurūs pagrobėjai durk- 
lais vertė ją greičiau eiti ir kaip vedama tolyn sužeista paliko 

kraujo pėdsakų ant žemės; paskui apie sustojimą slėnyje, kai 
pagrobėjai sužinojo, kad jų kelias į šiaurę kels grėsmę, jei dar 
neužtvertas; apie tai, kaip buvo išrinkti budeliai ir kaip ji buvo 
saugoma, kol jų bendras nuėjo ištirti padėties, ir apie tai, kaip 
narsiai ją išgelbėjo kilnus vaikinas, jos vyras - mano sūnus, 
kaip jį nuo šiol vadinsiu ir, ačiū Dievui, kad galiu patirti tokią 
laimę ir tokią garbę! 

Toliau duktė papasakojo apie spartų grįžimą į Visarioną, 
kai Rupertas ėjo visų priekyje — kaip turėtų elgtis vadas; apie 
arkivyskupo ir Tautos tarybos sušaukimą ir apie tai, kaip jie 
įdėjo į Ruperto ranką nacionalinį durklą; apie kelionę į Ilsiną ir 
savo bei Ruperto - dabar mano sūnaus - skrydį lėktuvu. 

Likusią dalį Žinojau. 

Kai ji baigė, miegantis vyras sujudėjo ir prabudo, o jau po 
akimirkos buvo visai pabudęs - neabejotinas ženklas, kad vy- 
ras pratęs prie žygių ir nuotykių. Tik žvilgtelėjęs prisiminė 
viską, kas įvyko, ir pašoko ant kojų. Prieš tardamas žodį kelias 
sekundes stovėjo pagarbiai priešais mane. Tada prakalbo atvi- 
rai, nuoširdžiai šypsodamasis: 

— Matau, pone, kad viską žinote. Ar man atleista - dėl Teu- 
tos ir manęs? 

Tuo metu pats stovėjau. Toks vyras kaip jis užkariavo ma- 
no širdį. Mano duktė taip pat atsistojo ir stovėjo šalia manęs. 
Ištiesiau ranką ir paspaudžiau jo žaibiškai ištiestą, kaip galėtų 
tik fechtuotojas, ranką. 

— Džiaugiuosi, kad esi mano sūnus! - tariau. Tai buvo vis- 
kas, ką galėjau ir norėjau pasakyti. Šiltai paspaudėme vienas 
kitam rankas. Teuta buvo laiminga; ji pabučiavo mane ir tada 
atsistojo laikydama viena ranka manąją, o kita paėmė vyro 
ranką. 

Jis pašaukė vieną sargybinių ir liepė pakviesti kapitoną 
Rukį. Pastarasis buvo pasiruošęs, kad jį pakvies, ir tuojau pat 
atėjo. Kai per praskleistą palapinės kraštą pamatėme jį atei- 
nantį, Rupertas - taip dabar turiu jį vadinti, nes Teuta to nori 
ir pats mielai tai darau - pasakė: 

— Turiu būti turkų laivo denyje prieš jam priplaukiant prie 
kranto. Sudie, pone, jei nebeteks pasimatyti. - Paskutinius ke- 

lis žodžius ištarė taip tyliai, kad tik aš galėjau juos girdėti. Ta- 
da pabučiavo žmoną ir pasakęs jai, kad pusryčių tikisi grįžti 
laiku, išėjo. Pasitiko Rukį — kol kas vargiai galiu vadinti jį ka- 
pitonu, nors iš tikrųjų jis nusipelnė pagyrimo dėl veiksmų sar- 
gybinių užtvaros pasienyje, ir jie greitai nuėjo link uosto, kur 
leisdama garą plūduriavo jachta. 


SEPTINTA KNYGA - ORO IMPERIJA 
Karo raštininko Kristoforo ataskaita Tautos tarybai 


1907 m. liepos 7 d. 

Kai ponas Rupertas ir kapitonas Rukis priplaukė prie keis- 
to laivo ne daugiau, kad būtų girdėti žmogaus balsas, ponas 
šūktelėjo iš eilės angliškai, vokiškai, prancūziškai, rusiškai, 
turkiškai, graikiškai, ispaniškai, portugališkai ir dar viena kal- 
ba, kurios nemokėjau, manyčiau, kad amerikiečių. Tuo metu 
palei visą denio turėklą pasirodė turkų veidai. Kai mūsų po- 
nas turkiškai paprašė pakviesti kapitoną, pastarasis užlipęs 
trapu sustojo. Jis vilkėjo uniformą, kokią dėvi turkų karinio 
jūrų laivyno jūrininkai, galiu prisiekti, bet ženklais parodė, 
kad nesupranta, kas jam sakoma; tada ponas Rupertas vėl pra- 
bilo, bet šį kartą prancūziškai. Perteikiu žodis žodin jų pokal- 
bį; daugiau niekas jame nedalyvavo. Stenografavau jį. 


PONAS RUPERTAS: Ar jūs šio laivo kapitonas? 

KAPITONAS: Taip. 

PONAS RUPERT/AS: Kokiai tautai priklausote? 

KAPITONAS: Nesvarbu. Esu šio laivo kapitonas. 

PONAS RUPERTAS: Turėjau omenyje jūsų laivą. Su kokia 
vėliava plaukiojate? 

KAPITONAS (pakeldamas akis į rangautą ir takelažą): Nema- 
tau, kad ten plėvesuotų kokia nors vėliava. 

PONAS RUPERT AS: Manyčiau, kad kaip kapitonas galėtumėte 
leisti man ir dviem mano palydovams įlipti į jūsų denį? 

KAPITONAS: Galiu, jei bus pateiktas tinkamas prašymas! 

PONAS RUPERTAS (nusiimdamass skrybėlę): Pagarbiai pra- 
šau, kapitone. Esu Mėlynųjų kalnų krašto, kurio vandenyse 

šiuo metu esate, Tautos tarybos įgaliotinis ir jos akredituo- 
tas pareigūnas, todėl jų vardu prašau duoti man oficialų 
sutikimą; reikalas skubus. 


Turiu pripažinti, kad turkas, kuris kol kas buvo ganėtinai 
mandagus, davė reikiamas komandas savo karininkams, tada 
buvo nuleisti trapas, platforma ir laipteliai, kaip įprasta pri- 
imant gerbiamą svečią karo laive. 


KAPITONAS: Prašom, pone. Kaip pageidavote: jūs ir du jūsų 
palydovai. 


Mūsų ponas nusilenkė. Tuojau pat buvo parūpintas take- 
lažas bei įranga ir nuleista valtis. Ponas Rupertas ir kapitonas 
Rukis, paėmę kartu ir mane, sėdo į valtį ir nusiyrė prie karo 
laivo, kur buvome pagarbiai sutikti. Denyje buvo daugybė 
vyrų, jūreiviais apsimetę kareiviai. Jie labiau priminė į karinę 
ekspediciją išsiruošusį laivą nei kovos laivą taikos metu. Kai 
įlipome į denį, jūreiviai ir jūrų pėstininkai iškėlę rankas kaip 
rikiuotėje pagerbė mus ginklu. Ponas Rupertas pirmas žengė 
link kapitono, o kapitonas Rukis ir aš sekėme paskui jį. Mūsų 
ponas tarė: 

— Esu Rupertas Selindžeris, Jo didenybės Didžiosios Brita- 
nijos karaliaus pavaldinys, gyvenantis Mėlynųjų kalnų krašte, 
Visarione. Šiuo metu esu Tautos tarybos įgaliotas veikti spren- 
džiant visus klausimus. Štai mano akreditavimo raštai! — tai 
sakydamas padavė kapitonui laišką. Jis buvo surašytas penkio- 
mis kalbomis - serbų-kroatų, turkų, graikų, anglų ir prancūzų. 
Kapitonas atidžiai jį visą perskaitė, pamiršęs akimirkai, kad 
tariamai negali suprasti mūsų pono turkiškai užduoto klau- 
simo. Paskui atsakė: 

— Matau, kad dokumentas yra užbaigtas. Ar galėčiau pa- 
klausti, dėl ko norėjote mane matyti? 


PONAS RUPERTAS: Esate čia, karo laive, kuris yra Mėlynų- 
jų kalnų krašto vandenyse, ir vis dar plaukiate be jokios 
tautos vėliavos. Valtimis į krantą išlaipinote ginkluotus vy- 

rus, O tai jau karo veiksmas. Mėlynųjų kalnų krašto tautos 
taryba įsakė sužinoti, kokiai tautai tarnaujate ir kodėl pa- 
žeidėte tarptautinės teisės įsipareigojimus. 


Atrodė, kad kapitonas laukia, ką mūsų ponas toliau kal- 
bės, bet šis tylėjo, tada pirmasis pasakė. 


KAPITONAS: Atsakau tik savo viršininkams. Atsisakau atsa- 
kyti į jūsų klausimą. 


Mūsų ponas tuojau pat atsakė. 


PONAS RUPERTAS: Tokiu atveju, pone, jūs kaip laivo - ir 
ypač karo laivo — kapitonas, turėtumėte Žinot, kad taip 
šiurkščiai pažeisdamas, šalies ir jūrinius įstatymus jūs ir vi- 
si, esantvs šio laivo denyje, esate kaltinami piratavimu. Tai 
net nėra piratavimas atviruose vandenyse. Nesate tik teri- 
toriniuose vandenyse, bet įsiveržėte į šalies uostą. Kadangi 
atsisakote atskleisti, kokiai tautai priklauso jūsų laivas, 
pripažįstu, kaip, atrodo, ir pats pripažįstate, jus piratu ir 
atitinkamu laiku veiksiu atitinkamai. 

KAPITONAS (akivaizdžiai priešiškai nusiteikęs): Prisiimu at- 
sakomybę už savo veiksmus. Nesutinku su jūsų požiūriu ir 
sakau jums, kad imdamasis bet kokių veiksmų statote save 
ir tą savo Tautos tarybą į pavojų. Be to, turiu priežasčių 
manyti, kad mano vyrai, pasiųsti į krantą atlikti ypatingos 
užduoties, apsiausti bokšte, kurį galima matyti iš laivo. Šį 
rytą prieš auštant iš tos pusės girdėjosi šūviai, todėl darau 
išvadą, kad juos užpuolė. Kadangi jų buvo mažai, jie tik- 
riausiai žuvo. Jei taip, sakaujums, kadjūs irjūsų apgailėtina 
Mėlynųjų kalnų tauta, kaip jūs ją vadinate, sumokės už tai 
krauju taip gausiai, kaip nė negalite įsivaizduoti. Atsakau 
už tai ir tai bus dydis kerštas; šlovė Alachui! Jums neužteks 
viso jūsų karo laivyno - jei iš viso tokį turite - galios susi- 
doroti net su vienu tokiu laivu kaip šis, kuris yra vienas iš 
daugelio. Nukreipsiu ginklus į Ilsiną, dėl kurio atplaukiau 
prie šios pakrantės. Jums ir jūsų palydovams leidžiama 

grįžti į uostą, nes atplaukėte su balta vėliava. Jums reikės 
penkiolikos minučių grįžti ten, iš kur atvykote. Eikite! Ne- 
pamirškite, kad ir ką galėtumėte padaryti savo kalnų tar- 
pekliuose, jūroje negalėsite net apsiginti. 

PONAS RUPERTAS (lėtai ir skambiai): Mėlynųjų kalnų kraš- 
tas turi savų gynybos priemonių jūroje ir sausumoje. Jo 
žmonės žino, kaip apsiginti. 

KAPITONAS (išsitraukdamas laikrodį): Greitai išmuš penkias 
valandas. Išmušus vieną minutę po penktos, pradėsime 
šaudyti. 

PONAS RUPERT/AS (ramiai): Mano paskutinė pareiga - įspė- 
ti jus, pone, ir įspėti visus, esančius šiame laive, kad daug 
gali atsitikti net prieš išmušant vieną minutę po penktos. 
Įspėju laiku, kad atsisakytumėte šio piratiško puolimo ir 
grasinimo, dėl ko gali būti pralieta daug kraujo. 

KAPITONAS (įsiutęs): Kaip drįstate grasinti man ir, neįtikėti- 
na, mano laivo įgulai? Užtikrinu jus, kad šiame laive esa- 
me vieni ir greičiau visi iki paskutinio mano vyrai paaukos 
savo gyvybę nei šis sumanymas žlugs. Eikite! 


Nusilenkęs mūsų ponas apsisuko ir nulipo laipteliais, mes 
nusekėme paskui jį. Jau po kelių minučių jachta plaukė uosto 
link. 


Iš Ruperto dienoraščio 


1907 m. liepos 10 d. 

Kai po mano audringo pokalbio su kapitonu piratu - šiuo 
metu negaliu jo kitaip vadinti, pasukome į krantą, Rukis davė 
nurodymus vairininkui tiltelyje ir „Dama“, šiek tiek pasisuku- 
si šiaurės kryptimi, plaukė Ilsino uosto link. Rukis ir dar keli 
vyrai nuėjo vairinėn į laivagalį. 

Kai buvo netoli uolų, šioje vietoje vandenys tokie gilūs, 
kad negresia pavojus užplaukti ant seklumos ar uolų - laivas 
ėmė plaukti lėčiau, judėjome pasroviui į pietus, uosto link. 
Stovėjau tiltelyje ir galėjau matyti, kas vyksta denyje. Taip 

pat galėjau matyti pasirengimus karo laive. Liukai buvo ati- 
daryti, o didieji pabūklai bokšteliuose - nuleisti šaudyti. Kai 
dešiniuoju bortu buvome pasisukę į karo laivą, pamačiau, 
kaip kairiajame borte atsidarė vairinės liukas, o Rukis ir jo 
vyrai sėdėjo kažkokiame daikte, panašiame į didžiulį pilkos 
spalvos krabą, kuris iš vairinės atsargiai laivavirvėmis buvo 
leidžiamas į jūrą. Jachta užstojo šį procesą, todėl esantieji karo 
laive negalėjo nieko matyti. Liukas vėl užsidarė ir jachta pra- 
dėjo greičiau plaukti. Pasiekėme uostą. Numaniau, kad Rukis 
sumanė kažin ką rizikingo. Juk ne veltui laikė vairinėje už- 
darytą šį paslaptingą krabą. 

Nuo pat pradžių krantinėje buvo susirinkusi didelė minia 
nekantraujančių vyrų. Jie maloniai paliko tuščią nedidelį molą 
pietinėje įplaukoje, kur pastatytas bokštelis, o jo apvalioje vir- 
šūnėje patalpintas signalizavimo pabūklas, kuriuo galiu ne- 
varžomai naudotis. Išlipęs ant to pylimo nuėjau iki bokšto, įėjęs 
siaurais laiptais užkopiau ant nuožulnaus stogo. Stovėjau ten, 
nes nusprendžiau parodyti turkams, kad neišsigandau - jie tą 
supras vos pradėję bombarduoti. Buvo telikusios kelios minu- 
tės iki lemtingos valandos - vienos minutės po penkių. Buvau 
beveik apimtas nevilties. Buvo baisu galvoti apie visas tas varg- 
šes sielas mieste, kurios nieko blogo nepadarė ir turės Žūti per šį 
artėjantį kraugerišką, beprasmišką puolimą. Priglaudžiau prie 
akių žiūronus, kad matyčiau, kaip rengiamasi karo laive. 

Pažvelgęs akimirką išsigandau, kad akys mane apgauna. 
Nukreipęs žiūronus į karo laivo denį akimirksnį mačiau, kaip 
jūreiviai artileristai laukė komandos pradėti bombardavimą 
didžiaisiais ginklais su barbetais. Kitą akimirką temačiau 
tuščią jūrą. Paskui laivas vėl pasirodė kaip anksčiau, bet deta- 
lės buvo miglotos. Pasisukau į signalizavimo pabūklą ir vėl 
pažvelgiau. Prabėgo ne daugiau nei dvi, daugiausia trys, se- 
kundės. Tuo metu puikiai mačiau laivą. Kai pažvelgiau, iš pra- 
džių laivo priekis ir laivagalis, o pakui ir jo šonai pradėjo smar- 
kiai drebėti. Laivas priminė patyrusio terjero kratomą žiurkę. 
Paskui jis liovėsi drebėti — tai buvo vienintelis matomas ramus 
objektas, nes jūroje, atrodė, verda maži atskiri verpetai ir van- 
dens srovė per silpna, kad juos išsklaidytų. 

Žiūrėjau toliau ir, kai denis buvo, ar atrodė, kad buvo - 
putojantis vanduo purtė laivą ir per žiūronus buvo sunku 
įžiūrėti — visiškai ramus, pastebėjau, kad niekas nejudėjo. 
Prie pabūklų stovėję vyrai dabar gulėjo ant denio; vyrai karo 
marsuose lingavo tai į priekį, tai atgal, o jų nuleistos rankos 
tabaravo bejėgės. Visur vyravo tuštuma — tiek, kiek tai buvo 
susiję su gyvenimu. Net mažas talismanas — rudas pliušinis 
meškinas, kuris buvo pasodintas ant paruoštos šaudyti pa- 
trankos, pašokęs nukrito ant denio ir gulėjo ten — nejudėjo. 
Buvo akivaizdu, kad kažkoks siaubingas sukrėtimas ištiko ga- 
lingąjį karo laivą. Net nespėjęs suabejoti ar pagalvoti, kodėl 
taip darau, nukreipiau žiūronus ten, kur plūduriavo „Dama“, 
pasisukusi bortu, kur yra liukas, į uosto įplauką. Dabar turėjau 
raktą paslaptingų Rukio pasiruošimų su didžiuoju pilku kra- 
bu mįislei įminti. 

Pažvelgęs atviroje jūroje pamačiau tik ploną skrodžiamo 
vandens liniją. Kas akimirką mačiau tai vis aiškiau, kol plie- 
ninis diskas su stiklinėmis, saulėje spindinčiomis akimis iškilo 
į vandens paviršių. Jis buvo maždaug bičių avilio dydžio ir 
forma jį priminė. Jis tiesia linija plaukė prie jachtos laivaga- 
lio. Tuo pat metu, pagal tam tikrą komandą, duotą taip grei- 
tai, kad nė neišgirdau, vyrai nusileido ten - jų buvo nedaug, 
jie atvėrė liuką kairiajame borte. Per toje pusėje nuleistą trapą 
ištraukė takelažą; ant didelio kablio žemiau kabėdamas ant 
grandinės balansavo žmogus. Po kelių sekundžių jis vėl pasi- 
rodė. Grandinė įsitempė, didžiulis pilkas krabas iškilo virš 
denio galo ir buvo įtrauktas į vairinę, liukas užsidarė ir jį už- 
rakino keli vyrai. 

Laukiau labai ramiai. Po kelių minučių iš vairinės išėjo ka- 
pitonas Rukis, vilkintis savo uniformą. Įlipo į nuleistą valtelę 
ir nusiyrė prie molo laiptų. Išlipęs į krantą patraukė tiesiai prie 
signalizavimo posto. Užlipęs laiptais ir atsistojęs šalia manęs 
atidavė pagarbą. 

— Na? - paklausiau. 

— Viskas puiku, sere, - atsakė jis. - Manau, nebeturėsime 
rūpesčių su ta šutve. Įspėjote tą piratą - norėčiau, kad jis būtų 
buvęs tikras, doras, tiesus piratas, o ne niekingas turkų stuob- 

rys, koks buvo. Manė galįs kažin ką padaryti vieną minutę po 
penktos. Na, kažin kas ir įvyko jam ir visai jo įgulai - ir ši mi- 
nutė po penktos niekada jiems nebeišmuš. Viešpats kovoja už 
kryžių prieš pusmėnulį! Vardan Alacho. Amen! - pasakė tai 
oficialiai, su patosu, tartum per ceremoniją. Kitą akimirką tęsė 
kasdieniškai įprastai, kas buvo jam būdinga. - Ar galėčiau pa- 
prašyti paslaugos, pone Selindžeri? 

— Nors ir tūkstančio, brangus Ruki, - atsakiau. - Galite pra- 
šyti manęs bet ko, ką galėčiau mielai duoti. Kalbu kaip Tautos 
tarybos atstovas. Šiandien išgelbėjote Ilsiną ir tinkamu laiku 
Taryba padėkos jums už tai. 

— Man, pone? - paklausė jis nuoširdžiai nustebęs. - Jei taip 
manote, tada gerai. Atsitokėjęs pabūgau, kad teisite mane ka- 
ro lauko teisme! 

— Teisime karo lauko teisme! Už ką? - dabar aš nustebęs 
klausiau. 

— Už tai, kad atidėjau pareigą, sere! Dalykas tas, kad po 
praeitos nakties Nebyliojo bokšto puolimo buvau išsekęs, kai 
kalbėjotės su piratu - visi geri piratai atleis man už tokią švent- 
vagystę! Amen! - ir sužinojau, kad viskas klostosi sklandžiai, 
įėjau į vairinę ir trumpam dingau. - Jam tai sakant veide ne- 
krustelėjo nė vienas raumenėlis, tik akys mirksėjo, dėl ko pa- 
dariau išvadą, kad norėjo, jog tylėčiau. Kol mėginau atgauti 
žadą taip galvodamas, jis tęsė. - Dėl to prašymo, sere. Palikęs 
jus ir vaivadą, žinoma, ir vaivadaitę Visarione kartu su kitais, 
kuriuos pasirinkote pakviesti čia, ar galėčiau kuriam laikui pa- 
siskolinti jachtą? Manau, kad reikia gerai apsitvarkyti, „Da- 
mos“ įgula ir aš tai padarysime. Naktį turėtume grįžti į įlanką. 

— Darykite, kaip manote esant geriausia, admirole Ruki, — 
atsakiau. 

— Admirole? 

— Taip, admirole. Dabar galiu skirti šį laipsnį jums tik pre- 
liminariai, bet esu tikras, kad rytoj Tautos taryba jį patvirtins. 
Baiminuosi, mielas drauge, kad kol kas jūsų eskadrą sudarys 
tik flagmanas, bet vėliau sutvarkysime šį reikalą. 

— Gerbiamas pone, kiek tik būsiu admirolas, neturėsiu ki- 
to flagmano, išskyrus „Damą“. Nebesu jaunuolis, bet, jaunas 

aš ar senas, mano vimpelas neplėvesuos virš kito denio. Pone 
Selindžeri, ar galiu paprašyti dar vienos paslaugos? Ji yra pir- 
mosios rezultatas, todėl nesivaržau. Ar galiu paskirti jaunes- 
niuoju leitenantu Desmondą, dabartinį savo pirmąjį kapitono 
padėjėją, vadovauti šarvuotlaiviui? Žinoma, pirma jis vado- 
vaus tik užgrobto laivo įgulai; tokiu atveju jis sąžiningai tikėsis, 
kad jo laipsnis vėliau bus patvirtintas. Sere, galbūt bus geriau, 
jei pasakysiu, kad jis — labai gabus jūrininkas, ragavęs visų 
mokslų, kurių reikia šarvuotlaiviui vadovauti, ir jis apsigimęs 
būti geriausiu karinio jūrų laivyno karininku pasaulyje. 

— Žinoma, admirole. Manau, galiu pažadėti, kad šis jūsų 
paskyrimas bus patvirtintas. 

Daugiau nepratarėme nė žodžio. Grįžome jo valtimi į „Da- 
mą“, prišvartuotą prie doko sienos, kur mus sutiko audringais 
džiaugsmo šūksniais. 

Nuskubėjau pas žmoną ir vaivadą. Rukis, pasikvietęs Des- 
mondą, užlipo į „Damą“, kuri apsisuko ir nuplaukė nuostabiu 
greičiu prie šarvuotlaivio, jau dreifuojančio šiaurės kryptimi. 


Iš Mėlynųjų kalnų krašto Tautos tarybos 
raštininko Kristoforo ataskaitos 


1907 m. liepos 8 d. 

Liepos 6 d. buvo pratęstas Tautos tarybos posėdis, kuris 
įvyko prieš vaivadaitės Visarion išgelbėjimą; tą naktį Tary- 
bos nariai įsikūrė Visarionų pilyje. Kai anksti ryte jie susitiko 
džiūgavo, nes vėlai naktį iš Ilsino signalizuojant ugnimi buvo 
pranešta džiugi Žinia, kad vaivada Peteris Visarionas sau- 
gus, kad pasinaudoję lėktuvu šį labai drąsų žygdarbį atliko jo 
duktė ir tautos pašauktas šviesiausiasis Rupertas - ponas Ru- 
pertas Selindžeris, kaip vadina ir kreipiasi į jį britai. 

Kol Taryba posėdžiavo, buvo gautas pranešimas, kad II- 
sino miestas išvengė didelio pavojaus. Karo laivas, kuris ne- 
priklausė jokiai tautai, ir dėl to manyta jį esant piratų laivu, 
grasino subombarduoti miestą, bet kaip tik prieš nustatytą lai- 
ką, kai šis ketino įvykdyti savo grasinimą, buvo sudrebintas 

kažin kokios povandeninės jėgos tokiu mastu, kad nors pats, 
regis, nenukentėjo, jo denyje neliko nė gyvos dvasios. Tesaugo 
juos Viešpats! To ir kito įvykio svarstymai nukelti, kol ateis 
vaivada ir ponas Rupertas bei kiti, kurie jau ėjo čia. 


Tęsinys (užrašyta vėliau tą pačią dieną) 


Ketvirtą valandą Taryba tęsė posėdį. Vaivada Peteris Visa- 
rionas ir vaivadaitė Teuta su „šviesiausiuoju Rupertu“, kaip jį 
(poną Rupertą Selindžerį) vadina kalniečiai, atplaukė šarvuota 
jachta, kurią jis pavadino „Dama“. Vaivadai įėjus į menę, ku- 
rioje vyko Tautos tarybos posėdis, buvo išreikštas didis pa- 
sitenkinimas. Atrodė, vaivada buvo labai patenkintas tokiu su- 
tikimu. Taryba išreiškė norą, kad ponas Rupertas Selindžeris 
dalyvautų posėdyje. Jis atsisėdo menės gale ir, atrodė, buvo 
linkęs ten likti, nors Tarybos pirmininkas paprašė jo atsisėsti 
krikštasuolėje kartu su vaivada. 

Kai šios Tarybos posėdžio formalumai buvo baigti, vaiva- 
da Tautos tarybos vardu padavė pirmininkui ataskaitos apie 
slaptą misiją į užsienio teismus memorandumą. Tada išsamiai 
papasakojo įvairiems Tarybos nariams pagrindinius misijos 
etapus. Pasakė, kad buvo visiškai patenkintas rezultatu. Vi- 
sur jį sutiko pagarbiai ir maloniai, užjausdami išklausė. Ke- 
lios valstybės prieš duodamos galutinį atsakymą užtruko 
tardamosi, bet paaiškino, kad tai buvo būtina, nes kilo naujų 
svarstymų dėl tarptautinių sudėtingumų, kurie buvo visame 
pasaulyje nagrinėjami įvairiais atžvilgiais ir žinomi kaip „Bal- 
kanų krizė“. Vis dėlto (tesė vaivada) šie klausimai buvo iš da- 
lies laiku paskelbti, kas leido laukiančioms valstybėms sudaryti 
apibrėžtą sprendimą - žinoma, jie nepaskelbė sprendimo jam - 
paskutinio veiksmo. Galutinis rezultatas - jei šiame pirminia- 
me etape toks parengtinis požiūrių išdėstymas gali būti taip 
pavadintas - jis grįžo kupinas vilčių (pasakė pagrįsdamas sa- 
vo dovanotiną įsitikinimą), kad didžiosios valstybės visais at- 
žvilgiais visur pasaulyje — šiaurėje, pietuose, rytuose ir vaka- 
ruose - visiškai palaikė Mėlynųjų kalnų krašto laisvės troškimą. 

— Taip pat esu įpareigotas, -jis tęsė, - perduoti jums didžios 
tautos tarybos apsaugos patikinimą, jei būtume negarbingai 
užpulti esamos didžios kaimyninių tautų jėgos. 

Kol jis kalbėjo, mūsų ponas Rupertas užrašė kelis žodžius 
popieriaus juostelėje, kurią perdavė pirmininkui. Kai vaivada 
baigė kalbėti, įsivyravo užsitęsusi tyla. Pirmininkas pasakė, 
kad Taryba norėtų išklausyti pono Ruperto Selindžerio, kuris 
pasisakys dėl neseniai nutikusių tam tikrų įvykių. 

Ponas Rupertas Selindžeris atsistojo ir pranešė, kaip nuo 
tada, kai Taryba patikėjo jam išgelbėti vaivadą Peterį iš Visa- 
rionų giminės, jis, padedamas vaivadaitės, išlaisvino vaivadą 
iš Nebyliojo bokšto ir tą naktį po šio laimingai pasibaigusio 
žygio kalniečiai, sudarė didžiulę užkardą aplink bokštą vos 
tik sužinoję, jog vaivada išlaisvintas, šturmavo. Kadangi pa- 
grobėjai, kurie naudojo bokštą kaip prieglobstį, ryžtingai prie- 
šinosi, nė vienas jų nepabėgo. Tada papasakojo apie pokalbį 
su keisto karinio laivo kapitonu, kuris, plaukdamas be jokiai 
šaliai priklausančios vėliavos, įsiveržė į mūsų vandenis. Jis 
paprašė pirmininko pašaukti mane, kad perskaityčiau to susi- 
tikimo pranešimą. Sudariau jį pono Ruperto nurodymu. Nuo- 
lankus Tarybos murmesys reiškė, kad ji visiškai pritarė pono 
Selindžerio žodžiams ir veiksmams. 

Kai atsisėdau, ponas Selindžeris papasakojo, kaip prieš 
„pirato kapitono“ - nuo tada, kai jis taip pasakė, nė vienas kal- 
bėtojas jo kitaip nevadino - nustatytą laiką karo laivą ištiko 
tam tikra povandeninė avarija, kuri pražudė visus jo denyje 
buvusius žmones. Paskui pasakė dar kelis žodžius, kuriuos 
perteikiu pažodžiui, nes, esu tikras, kad po kurio laiko kiti no- 
rėtų juos tiksliai prisiminti: 

— Beje, pirmininke ir Tarybos ponai, viliuosi, kad galiu pra- 
šyti jūsų patvirtinti šarvuotos jachtos „Dama“ kapitono Ru- 
kio paskyrimą Mėlynųjų kalnų krašto eskadros admirolu, o 
kapitoną (preliminariai paskirtą) Desmondą, buvusį pirmąjį 
„Damos“ kapitono padėjėją - vadovauti kitam, kol kas netu- 
rinčiam vardo, flotilės karo laivui, kurio būvęs kapitonas gra- 
sino subombarduoti Ilsiną. Garbieji ponai, admirolas Rukis 
puikiai pasitarnavo Mėlynųjų kalnų kraštui ir nusipelnė, kad 

laipsnis būtų suteiktas jam tuojau pat. Esu tikras, kad jis bus 
puikus karininkas. Toks, kuris iki paskutinio atodūsio gerai ir 
ištikimai tarnaus. 

Kai jis atsisėdo, pirmininkas išdėstė Tarybai nutarimus, 
kurie buvo audringai priimti. Admirolas Rukis buvo paskir- 
tas vadovauti kariniam jūrų laivynui, o kapitonui Desmondui 
suteiktas kapitono rangas ir jis buvo paskirtas vadovauti nau- 
jam laivui, kuris tolesniu nutarimu buvo pavadintas „Ponu 
Rupertu“. 

Dėkodamas Tarybai už tai, kad ji pritarė jo prašymui ir už 
jam suteiktą didelę garbę pavadinti laivą jo vardu, ponas Se- 
lindžeris pasakė: 

— Ar galėčiau paprašyti, kad Tautos taryba tautos vardu 
priimtų šarvuotą jachtą „Dama“ kaip dovaną vaivadaitės Teu- 
tos išlaisvinimo proga? 

Atsakydamas į galingą Tarybos džiaugsmo šūksnį, kuriuo 
ši puiki dovana buvo priimta, mūsų ponas Rupertas - ponas 
Selindžeris - nusilenkė ir tylėdamas išėjo iš kambario. 

Kadangi nebuvo sudaryta jokia posėdžio darbotvarkė, lai- 
ką skyrėme asmeniškesniems pokalbiams. Po kurio laiko atsi- 
stojo vaivada, tada įsivyravo kapų tyla. Visi klausėsi nekant- 
riai įsitempę, kol jis kalbėjo. 

— Tarybos pirmininke ir ponai, arkivyskupe ir valdytojau, 
per menkai rodžiau jums savo pagarbą, nes pasitaikius pir- 
mai progai dvejojau jums pranešti apie tam tikrus dalykus, 
kurie svarbūs ne tik man, bet ir yra neseniai įvykusių įvykių 
pasekmė; taip elgdamasis neatsižvelgiau į tautos reikalus. Kol 
to nepadarysiu, nesijausiu atlikęs misijos, ilgai vykdytos dėl 
jūsų ir jūsų pirmtakų. Viliuosi, atleisite man, nes nuslėpiau 
tik valstybės valdymo tikslais. Ar prisimenate 1890 metus, 
kai pradėjome kovoti prieš otomanų užpuolimą, vėliau taip 
sėkmingai užbaigtą. Tuo metu atsidūrėme beviltiškoje padė- 
tyje. Mūsų iždas taip ištuštėjo, kad negalėjome nusipirkti net 
duonos. Dar daugiau, dėl tautos iždo negalėjome įgyti to, ko 
geidėme labiau nei duonos — šiuolaikinių ginklų, nes vyrai 
gali kęsti alkį ir puikiai kovoti, kaip nuolat įrodydavo šlovin- 
ga mūsų šalies praeitis. Tačiau kai mūsų priešai yra geriau 

apsiginklavę nei mes, tai siaubinga bausmė tautai, tokiai ma- 
žai kaip mūsų, nesvarbu, kokios narsios širdys plaktų jos gy- 
ventojų krūtinėse. Būdamas šioje sunkioje padėtyje slapta su- 
rinkau pakankamą sumą, kad įsigytume ginklų, kurių mums 
reikėjo. Kreipiausi pagalbos į didį stambų pirklį, kurį mūsų 
tauta ir aš pažinojome. Jis pasitiko mane kilniaširdiškai, kaip 
ir kitas kovojančias tautas per ilgą ir dorą savo profesinę veik- 
lą. Kai įsipareigojau pateikti jam kaip užstatą savo dvarą, jis 
norėjo suplėšyti įkaitinį raštą ir tik verčiamas sutiko patenkinti 
mano norus. Tarybos ponai, dosniai duota paskola - jo pini- 
gai, už kuriuos įsigijome ginklų ir išsikovojome laisvę. 

Ne taip seniai tas kilnus pirklys... - ir čia, viliuosi, atleisi- 
te man už tai, kad taip susijaudinau ir galbūt atrodo, kad ne- 
rodau tinkamos pagarbos šiai didžiai Tarybai — ...šis kilnus 
pirklys nesiekė naudos - artimiausiam giminaičiui jis paliko 
savo sukauptą karališką turtą. Vos prieš kelias valandas tas 
nusipelniusio mūsų šalies geradario giminaitis pranešė man, 
kad visi tie turtai, į kuriuos seniai netekau teisės, nes baigėsi 
išpirkimo terminas ir aš negalėjau įvykdyti savanoriškai 
įkaitiniu raštu prisiimtų sąlygų, priklauso man. Liūdėjau 
mąstydamas, jog taip ilgai laukiau: nepasakojau jums apie šio 
didžio vyro geras mintis, norus ir veiksmus. Tačiau tai buvo 
jo išmintingas patarimas, paremtas mano sprendimo, todėl ty- 
lėjau, nes tikrai bijojau, kad šiais neramiais laikais tam tikros 
abejonės už mūsų šalies sienų ar net sukels nepasitikėjimą ma- 
no tikslų, atliekamų visuomenės labui, dorumu - nebebuvau 
vienas tų, kurio visas turtas investuotas į mūsų kraštą. Šis stam- 
bus pirklys, didis anglas Rodžeris Meltonas - tegul jo vardas 
amžiams įsirėžia į mūsų Žmonių širdis! - tylėjo iki gyvenimo 
pabaigos ir pareikalavo kitų, kurie atėjo po jo, laikyti paslap- 
tyje nuo Mėlynųjų kalnų krašto vyrų šią paskolą, suteiktą man 
mūsų visų labui; kad jūsų akyse aš, kuris stengėsi būti jūsų 
draugas ir padėjėjas, nenukentėčiau nuo prastos reputacijos. 
Laimei, jis paliko man galimybę pasiteisinti jūsų akyse. Be to, 
pagal tam tikrus nenumatytus praėjusius atvejus, sutvarkė rei- 
kalus taip, kad atgaučiau dvarą, kurį iš pat pradžių pats per- 
leidau; neturėjau garbės atgauti perleisto turto, o tai galėtų 

būti ir šalies reikalas. Visa tai dabar priklauso jam, nes tai buvo 
jo pinigai, ir tik jo, už kuriuos įsigijome šalies ginkluotę. 

Jau pažįstate jo nusipelniusį giminaitį: nors jis gyvena tarp 
mūsų ne taip seniai, jau atliko gerų darbų. Jis - tas, kuris, kaip 
galingas karys, atsakė į valdytojo kvietimą, kai nelaimė už- 
griuvo mano namus priešams pagrobus mano brangią dukterį 
vaivadaitę Teutą, kurią visi mylite; tas, kuris, pasirinktas jūsų 
brolių būrio, persekiojo pagrobėjus ir savo poelgiu, drąsa ir 
šaunumu, kuriuos poetai ateityje apdainuos, išgelbėjo ją iš jų 
negailestingų rankų ir grąžino mums, kai atrodė, jog neteko- 
me paskutinės vilties; tas, kuris pelnytai nubaudė niekšus, 
išdrįsusius taip ją skriausti. Jis — tas, kuris vėliau išlaisvino 
mane, jūsų tarną, iš kalėjimo, kur kita turkų niekšų gauja laikė 
nelaisvėje; išgelbėjo mane padedamas mano dukters, kurią jau 
buvo išlaisvinęs. Dokumentai su tarptautinėmis paslaptimis 
liko pas mane, nes nepatyriau kratos pažeminimo. 

Dabar Žinau, ko nežinojau: kaip jis, pasitelkęs mūsų naujo 
admirolo įgūdžius ir ištikimybę, sunaikino pagiežingus prie- 
šus. Jūs, kurie gavote tautai nuostabią dovaną, nedidelį karo 
laivą, kuris jau atstovauja naujai karinio jūrų laivyno gink- 
luotės epochai, galite suprasti didžiadvasį dosnumą vyro, ku- 
ris grąžino didelį turtą mano šeimai. Keliaujant čia iš Ilsino, 
Rupertas Selindžeris papasakojo man apie savo kilnaus dėdės 
Rodžerio Meltono patikos sąlygas ir — tikėkite, jis padarė tai 
kilniai, su džiaugsmu, kuris viršijo manąjį - grąžino pasku- 
tiniam Visarionų giminės vyriškosios lyties palikuoniui visą 
šios kilmingos giminės palikimą. 

Tarybos ponai, priėjau prie kito klausimo, kurį man sun- 
ku kelti, nes Žinau, kad apie tam tikrus dalykus žinote dau- 
giau nei aš. Turiu omenyje savo dukters santuoką su Rupertu 
Selindžeriu. Man žinoma, kad apie tai jums papasakojo arki- 
vyskupas, kuris, kaip mano dukters globėjas, kol buvau išvykęs 
tarnauti tautai, norėjo gauti jūsų pritarimą, nes laikinai, kol 
grįšiu, vaivadaitė buvo jam patikėta globoti. Nutiko taip, kad, 
tai ne mano nuopelnas, ji pati ėmėsi beveik neįtikėtino sun- 
kumo užduoties tarnaudama mūsų tautai. Garbieji ponai, jei 
ji būtų kito tėvo vaikas, liaupsinčiau jos narsą, pasiaukojimą, 

ištikimybę kraštui, kurį ji myli. Kodėl tuomet turėčiau varžytis 
kalbėti apie jos poelgį, atliktą vardan tautos? Kodėl turėčiau 
tylėti, kai mano, kaip niekieno kito šiame krašte, pareiga 
šlovinti jį? Neturėčiau gėdytis jos, ar net savęs, tylėdamas, kai 
tokia pareiga kaip vaivados, kaip mūsų tautos pasiuntinio, 
kaip tėvo, ragina mane kalbėti. Nuo to laiko amžius ištikimi 
mūsų Mėlynųjų kalnų krašto vyrai ir moterys dainuos apie jos 
poelgius ir pasakos apie žygdarbius. Jos vardas, Teuta, kuriuo 
vadino didžią karalienę, gerbtą visų vyrų, jau šventas šiuose 
kraštuose, ateityje bus moters ištikimybės simbolis ir pavyz- 
dys. O, garbieji ponai, nuėjome gyvenimo kelią, geriausieji iš 
mūsų tik trumpai žygiuojame į šviesą, pasirodžiusią tarp tam- 
sos ir nusiminimo, ir per tą žygį turime nuspręsti dėl ateities. 
Ši narsi moteris riteriškai pagarsėjo kaip bet kuris senovės pal- 
adinas. Todėl sutiko savęs vertą vyrą; jūs, kurie laikote savo 
rankose šalies saugumą ir garbę, pritarsite man. Jums buvo 
suteikta garbė įvertinti gerąsias šio narsaus anglo, dabar mano 
sūnaus, savybes. Įvertinote jį prieš tai, kai pamatėte jo narsą, 
jo jėgą ir įgūdžius, kuriuos jis pasitelkė tautos reikalui atlik- 
ti. O, broliai, išmintingai nusprendėte ir iš visos širdies jums 
visiems už tai dėkoju. Savo vėlesniais darbais jis pateisino jūsų 
parodytą pasitikėjimą. Kai remdamasis valdytojo kvietimu 
sutelkė tautą ir apjuosė mūsų pasienį plieniniu žiedu, darė taip 
nežinodamas, kad pavojus grėsė tai, kuri buvo jam brangiau- 
sia pasaulyje. Jis išgelbėjo mano dukters garbę, suteikė laimę ir 
saugumą savo narsiu poelgiu, pranokusiu aprašytus istorijoje. 
Paėmė mano dukterį kartu, kad išvaduotų mane iš Nebyliojo 
bokšto ant sparnų, kai žemėje negalėjo manęs išlaisvinti. Aš 
jau tada turėjau dokumentus, susijusius su kitomis šalimis, 
kurias sultonas mielai prijungtų prie savo imperijos. 

Tarybos nariai, nuo šiol šis narsus vyras visada bus man 
kaip sūnus ir viliuosi, kad mano vaikaičiai gerbs jo vardą, 
kuris išgarsino mano protėvius šlovingomis dienomis. Jei Ži- 
nočiau, kaip atsidėkoti jums už jūsų rūpinimąsi mano vaiku, 
šis dėkingumas kiltų iš pačių širdies gelmių. 

Vaivados kalba buvo sutikta iš makščių ištrauktais ir iškel- 
tais durklais - šlovinant Mėlynuosius kalnus. 

Iš Ruperto dienoraščio 


1907 m. liepos 14 d. 

Beveik savaitę laukėme kokių nors žinių iš Konstantinopo- 
lio tikėdamiesi, kad mums bus paskelbtas karas arba bus im- 
tasi kokio nors tyrimo, po kurio karas būtų neišvengiamas. 
Tautos taryba liko Visarione kaip svečiai vaivados, kuriam 
remdamasis dėdės testamentu parengiau dokumentus, pagal 
kuriuos jam grąžinamas visas jo prieš tai perleistas turtas. Beje, 
iš pradžių vaivada nenorėjo priimti turto ir sutiko tik tada, kai 
parodžiau jam dėdės Rodžerio laišką ir paprašiau perskaityti 
Grąžinimo aktą, kurį apdairiai parengė ponas Trentas, kad 
taip galėčiau įtikinti. Galiausiai pasakė: 

— Kadangi jūs, mano geri draugai, taip viską parengėte, tu- 
riu sutikti, bet darau tai tik gerbdamas velionio norus. Atmin- 
kite, kad tik šį kartą taip darau pasilikdamas sau laisvę vėliau 
atsisakyti, jei to norėsiu. 

Konstantinopolis tylėjo. Visas niekingas planas buvo vie- 
na „gudrybių“, kuri yra dalis kokio nors valstybės valdžios 
įsakymo atlikti purviną darbą. Planas priimamas, jei pasiseka; 
atmetamas, jei žlunga. 

Reikalai klostėsi taip: Turkija metė kauliuką - ir pralaimė- 
jo. Jos vyrai Žuvo; ji neteko laivo. Maždaug po dešimties die- 
nų, kai karo laivas buvo paliktas be priežiūros su visais gy- 
vaisiais, tiksliau, buvusiais gyvais — su nusuktais sprandais, 
kaip man pranešė Rukis, kai plukdė laivą užutėkiu žemyn ir 
išmetė inkarą doke, už šarvuotų vartų — laikraštyje „Roma“ 
perskaitėme pranešimą, perspausdintą iš liepos 9 d.dienraščio 
„Konstantinopolis“ numerio. 


OSMANŲ ŠARVUOTIS 
NUSKENDO KARTU SU ĮGULA 
Konstantinopolyje buvo gauta žinia, kad naktį iš liepos 
4-osios į liepos 5-ąją per audrą šiek tiek nutolęs nuo Kabreros, 
Balearų, kartu su įgula nuskendo vienas naujausių ir pui- 
kiausių karo laivų Turkijos flotilėje šarvuotis „Mahmudas“, 
kurio kapitonas buvo Ali Ali. Laivai - „Pera“ ir „Mustafa“, 

kurie prisijungė prie gelbėjimo operacijos, nuodugniai ap- 
ieškoję pakrantę ir gavę pranešimų iš kitų salų nerado išgy- 
venusiųjų ar kokių nors laivo žūties pėdsakų. „Mahmude“ 
buvo dvigubai daugiau žmonių, nes jis plukdė aukščiausios 
rūšies įgulą, pasiųstą atlikti mokomosios išvykos geriausiai 
tyrimams įrengtame karo laive, kuris kada nors tarnavo Vi- 
duržemio jūroje. 


Kai vaivada ir aš aptarėme šį klausimą, jis pasakė: 

— Šiaip ar taip, Turkija yra įžvalgi valstybė. Atrodo, neabe- 
jotinai suvokia, kad yra nugalėta, ir neketina daryti nieko, ką 
pasaulis gali vertinti kaip blogį. 

Na, tai blogi gandai, nelementys nieko gero. Kadangi „Mah- 
mudas“ nuskendo prie Balearų, jis negalėjo būti čia, kad išlai- 
pintų pagrobėjus į krantą ir nukreiptų pabūklus į Ilsiną. Dėl to 
manome, kad pastarasis turėjo būti piratų laivas ir kadangi paė- 
mėme jį apleistą savo vandenyse, dabar jis yra mūsų visomis 
prasmėmis. Šiaip ar taip, jis mūsų ir yra pirmasis tokio tipo lai- 
vas Mėlynųjų kalnų krašto kariniame jūrų laivyne. Manau, kad 
netjeijis buvo arba tebėra turkų laivas, admirolas Rukis nelinkęs 
išleisti jo iš savo rankų. Manau, kapitonas Desmondas išeitų iš 
proto, jei kas pasiūlytų net pagalvoti apie tokią galimybę. 

Gaila, jei turėsime daugiau rūpesčių, nes visi gyvename 
čia labai laimingai. Vaivada primena svajose paskendusį vyrą. 
Teuta labai laiminga ir jaučiasi artima tetai nuo pat pirmo jų 
susitikimo. Džiaugiuosi prisiminęs, kad papasakojau Teutai 
apie tetą Džanetą, kad joms susitikus mano žmona kaip nors 
neapdairiai nesukeltų širdgėlos ir nebūtų kančios priežastis. 
Tačiau tą akimirką, kai Teuta pamatė tetą, nubėgo tiesiai prie 
jos ir pakėlė ją stipriomis jaunomis rankomis, o pakėlusi, kaip 
kas nors pakelia vaiką, pabučiavo. Tada pasodino ją į savo kė- 
dę, nuo kurios pakilo, kai įėjome į kambarį, atsiklaupė prie- 
šais ir padėjo galvą jai ant kelių. Teta Džaneta buvo giliai 
susimąsčiusi; pats vargiai galėjau pasakyti, kuris iš jausmų, 
nuostaba ar džiaugsmas, tą pirmą akimirką vyravo. Tačiau vė- 
liau jos jausmais neabejojau. Teta, atrodė, švytėjo iš laimės. Kai 
Teuta atsiklaupė priešais, teta tegalėjo pasakyti: 

— Brangioji, mieloji, džiaugiuosi! Ruperto žmona, jūs ir aš 
labai stipriai pamilsime viena kitą. 

Matydamas, kad jos juokiasi ir verkia viena kitos glėbyje, 
pamaniau, kad bus geriau pasišalinti ir palikti jas vienas. Nė 
kiek nesijaučiau vienišas, net kai nebemačiau jų. Žinojau, kad 
ten, kur yra šios dvi moterys, yra mano širdis. 

Kai grįžau, Teuta sėdėjo ant tetos Džanetos kelių. Atrodė, 
kad tai greičiau buvo stebuklas senai poniai, nes Teuta yra to- 
kia nuostabi; net kai sėdi ant mano kelių ir aš žvilgteliu į mūsų 
atspindį veidrodyje, negaliu nepastebėti, kad ji yra labai daili 
mergina. 

Mano žmona vos tik mane pamačiusi norėjo atsistoti, bet 
teta Džaneta laikė ją tvirtai ir tarė: 

— Nejudėk, mieloji. Man tokia laimė, kad esi šalia. Ruper- 
tas visada buvo mano „mažasis berniukas“ ir nepaisant, kad 
užaugo milžinas, toks ir liks. Tu, kurią jis myli, taip pat turi 
būti mano maža mergytė. Nors tu jauna ir stipri - sėdėk man 
ant kelių, kol galėsiu pasisodinti mažylį, kuris bus brangus 
mums visiems ir leis man vėl prisiminti jaunystę. Kai pirmą 
kartą tave pamačiau, nustebau, nes, nors niekada nesu tavęs 
mačiusi ar net girdėjusi apie tave, atrodė, pažinau tavo veidą. 
Sėdėk, mieloji. Tai tik Rupertas - ir abi jį mylime. 

Teuta pažvelgė į mane apimta džiaugsmo, bet sėdėjo tyliai 
ir priglaudė žilą senos ponios galvą sau prie krūtinės. 


Džanetos Makelpi užrašai 


1907 m. liepos 8 d. 

Maniau, kad jei Rupertas vestų ar paskelbtų, kad ketina 
susižadėti, būčiau sutikusi jo būsimą Žmoną su tuo švelnumu, 
kurį visada jam jaučiau. Tačiau dabar žinau, kad tai, kas buvo 
mano galvoje, iš tikrųjų buvo pavydas ir kad tikrai kovojau 
su savo instinktais ir apsimetinėjau, kad nepavydžiu. Jei bū- 
čiau bent numaniusi, kad Teuta bus tokia šauni, kokia yra, 
toks jausmas niekada nebūtų kilęs. Nes nuostabu, kad mano 
brangus berniukas ją myli, nes, tiesą sakant, aš taip pat ją 

pamilau. Nemanau, kad kada nors būčiau sutikusi žmogų — 
žinoma, turiu omenyje moteriškos lyties žmogų - turintį tiek 
daug nuostabių savybių. Net baugu prisipažinti, kad pati sau 
neatrodyčiau bloga, bet manau, kad ji yra tokia puiki mote- 
ris, koks puikus vyras yra Rupertas. Ką galiu dar pasakyti? 
Manau, myliu ir pasitikiu ja ir sužinojau apie ją tiek, kiek pa- 
jėgiau sužinoti iki šio ryto. 

Buvau savo kambaryje, jis vis dar taip vadinamas. Nors 
Rupertas slapta prasitarė, kad pagal dėdės testamentą visas 
Visarionų turtas - pilis ir visa joje — iš tikrųjų priklauso vaiva- 
dai ir nors Rupertas įkalbinėjo vaivadą priimti turtą, šis (vai- 
vada) neleis, kad kas nors būtų pakeista. Net nenori girdėti 
apie tai, kad išvykčiau, pakeisčiau kambarį arba padaryčiau 
ką kita. Ką turėčiau daryti, išskyrus tai, kad leisčiau brangie- 
siems eiti savo keliu? 

Šį rytą, kai Rupertas ir vaivada dalyvavo Tautos tarybos 
posėdyje, vykusiame Didžiojoje menėje, pas mane atėjo Teuta 
ir (uždariusi duris ir užstūmusi skląstį, kas mane šiek tiek nu- 
stebino) priėjusi atsiklaupė priešais ir įsikniaubė į mano ke- 
lius. Glostydama jos gražius juodus plaukus tariau: 

— Kas yra, širdele? Ar atsitiko kokia bėda? Kodėl užstūmei 
skląstį? Ar kas nors atsitiko Rupertui? 

Kai pažvelgė į mane, pamačiau, kad jos gražios akys, ku- 
riose spindėjo žvaigždės, buvo pilnos ašarų. Ji šypsojosi pro 
ašaras, šios nenuriedėjo skruostais. Kai pamačiau jos šypseną, 
man palengvėjo ir negalvodama tariau: 

— Širdele, ačiū Dievui, kad Rupertui viskas gerai. 

— Teta Džaneta, ir aš dėkoju Viešpačiui! - pasakė ji švelniai; 
apglėbiau ją ir priglaudžiau galvą prie krūtinės. 

— Mieloji, tęsk, - paraginau, - papasakok man, kas neduo- 
da tau ramybės? 

Šį kartą, kai ji nulenkė galvą ir paslėpė nuo manęs veidą, 
pamačiau, kaip nukrito ašaros. 

— Teta Džaneta, baiminuosi, kad apgaudinėjau jus ir man 
neatleisite - negalėsite atleisti. 

— Apsaugok Viešpatie, vaikeli! - sušukau. —- Nėra nieko, 
ką galėtum padaryti, už ką negalėčiau atleisti ir neatleisčiau. 

Niekada nepadarytum nieko, kas būtų niekšiška, nes tai vie- 
nintelis dalykas, kurį sunku atleisti. Pasakyk man, kas neduo- 
da tau ramybės. 

Ji be baimės pažvelgė man į akis, šį kartą jose nebuvo aša- 
rų, tik jų pėdsakai, ir išdidžiai prakalbo: 

— Teta Džaneta, jokio niekšiškumo. Mano tėvo duktė neno- 
rėtų būti niekše. Nemanau, kad galėtų. Be to, jei kada nors 
būčiau pasielgusi niekšiškai, dabar manęs čia nebūtų, nes... 
nes... niekada nebūčiau tapusi Ruperto žmona! 

— Kas tada? Mieloji, papasakok senai tetai Džanetai. 

Vietoj atsakymo ji paklausė: 

— Teta Džaneta, ar žinote, kas esu ir kaip pirmą kartą susiti- 
kau su Rupertu? 

— Esi vaivadaitė Teuta Visarion - vaivados duktė - tiksliau, 
buvai ja; dabar esi ponia Teuta Selindžer. Kadangi Rupertas 
tebėra anglas ir geras mūsų karaliaus pavaldinys. 

— Taip, teta Džaneta, - tarė ji, - dabar esu Selindžer ir tuo 
didžiuojuosi; didžiuojuosi labiau nei tuo, kad esu senovės ka- 
ralienės bendravardė. Bet ar žinote, kokiomis aplinkybėmis ir 
kur pirmą kartą pamačiau Rupertą? 

Nežinojau ir atvirai jai apie tai pasakiau. Todėl pati atsakė 
į savo klausimą: 

— Pirmą kartą pamačiau jį naktį jo kambaryje. 

Širdyje žinojau, kad ir ką ji padarė, tame nebuvo nieko blogo, 
todėl atsisėdau netarusi nė žodžio ir laukiau, ką ji toliau kalbės. 

— Man grėsė pavojus ir aš labai bijojau. Baiminausi, kad ga- 
liu mirti, nebijau mirties, bet reikėjo, kad kas nors suteiktų man 
pagalbą ir šilumą. Nevilkėjau to drabužio, kurį vilkiu dabar! 

Akimirksniu suvokiau, kodėl jos veidas pasirodė pažįs- 
tamas, kai pirmą kartą ją išvydau. Ji pasitikėjo manimi, todėl 
norėjau padėti išvengti nemalonaus jai pokalbio. 

— Mieloji, regis, žinau. Vaikeli, ar apsivilktum tą suknelę... 
drabužį... kostiumą, kurį vilkėjai tą naktį, ir leistum man pa- 
matyti tave su juo? Vaikeli, prašau ne iš smalsumo, o dėl daug 
daug svarbesnio tikslo nei tokia tuščia kvailystė. 

— Teta Džaneta, luktelėkite minutėlę, - pasakė ji atsistoju- 
si. - Ilgai neužtruksiu. - Tada išėjo iš kambario. 

Po kelių minučių grįžo. Jos išvaizda būtų išgąsdinusi bet 
kurį žmogų, nes ji vilkėjo tik įkapes. Buvo basa ir perėjusi 
kambarį imperatorienės eisena atsistojo priešais mane kukliai 
nuleidusi akis. Tačiau, kai netrukus pažvelgė į mane ir sugavo 
mano žvilgsnį, jos veidą nušvietė šypsena. Ji dar kartą atsi- 
klaupė priešais mane ir apkabinusi pasakė: 

— Mieloji, baiminausi, kad galite išsigąsti. 

Patikinau ją: 

— Nesijaudink, brangoji. Iš prigimties nesu baili. Esu kilu- 
si iš karingos giminės, kurioje gimsta didvyriai, ir priklausau 
šeimai, apdovanotai aiškiaregyste. Kodėl turėčiau bijoti? Ži- 
noma! Betgi anksčiau esu mačiusi tave, vilkinčią šį drabužį. 
Teuta, mačiau tavo ir Ruperto vestuves! 

Šį kartą, atrodė, sutriko ji. 

— Matėte mus tuokiantis! Kaip sugebėjote ten patekti? 

— Nebuvau ten. Regėjau jas daug anksčiau nei jos įvyko! 
Brangioji, pasakyk man, kurią dieną arba, tiksliau, naktį įvyko 
tas pirmasis susitikimas su Rupertu? 

Ji liūdnai atsakė: 

— Nežinau. Deja! Pamečiau dienų skaičių, kol gulėjau kape 
toje niūrioje kriptoje. 

— Ar tavo... tavo drabužis tą naktį buvo permirkęs? - pa- 
klausiau. 

— Taip. Turėjau išeiti iš kriptos, nes prasidėjo didelis potvy- 
nis, apsėmęs bažnyčią. Turėjau ieškotis pagalbos - šilumos, nes 
baiminausi, kad galiu mirti. Ak, kaip minėjau, nebijau mirties. 
Tačiau ėmiausi siaubingos užduoties, kurią įsipareigojau 
įvykdyti. Dariau tai dėl tėvo ir krašto ir jaučiau, kad dalis mano 
pareigos — likti gyvai. Todėl gyvenau, kai mirtis suteiktų man 
palengvėjimą. Šiandien atėjau į jūsų kambarį, kad papasakočiau 
apie tai. Tačiau kaip galėjote matyti mane... mus tuokiantis? 

— Ak, vaikeli! - atsakiau, - tai atsitiko prieš įvykstant pa- 
čioms vedyboms. Rytą, kuris išaušo po tos nakties, kai atėjai 
permirkusi, susirūpinusi dėl slėpiningo sapno, kurį regėjau, 
nuėjau pas Rupertą pažiūrėti, ar jam viskas gerai, bet pa- 
miršau apie sapną, nes kilimas buvo šlapias ir tai atkreipė ma- 
no dėmesį. Tačiau vėliau, kitą rytą, kai Rupertas pirmą kartą 

užkūrė savo kambaryje židinį, papasakojau jam apie tai, ką 
sapnavau, nes, mieloji, brangioji, mačiau tave kaip nuotaką 
tose vestuvėse, apsigaubusią nuostabiu šydu, dengiančiu įka- 
pes, 0 į juodus plaukus buvai įsipynusi apelsinmedžio žiedų 
ir kitų augalų, mačiau žvaigždes tavo gražiose akyse. Akyse, 
kurias myliu. Ak, brangioji, bet, kai pamačiau įkapes, žinojau, 
ką tai galėtų reikšti, todėl tikėjausi pamatyti aplink tavo kojas 
šliaužiojančias kirmėles. Paprašyk vyro, kad tau papasakotų 
apie tai, ką papasakojau jam tą rytą. Tau bus įdomu išgirsti, 
ką žmonių širdys gali sužinoti per sapnus. Ar jis kada nors 
pasakojo apie tai? 

— Ne, gerbiamoji, - atsakė ji paprastai. - Manau, galbūt bi- 
jojo, kad viena ar kita, jei ne abi, galime nusiminti dėl to, jei 
tai padarytų. Matote, nieko jums nepasakojo apie mūsų susiti- 
kimą, nors esu tikra, kad apsidžiaugs, kai sužinos, kad abi vis- 
ką pasipasakojome viena kitai. 

Ji buvo labai miela ir dėmesinga, todėl pasakiau tiesą, ma- 
nau, tai turėjo jai suteikti malonumą. 

— Ak, meilute, štai kokia turėtų būti žmona, štai kaip ji tu- 
rėtų elgtis. Rupertas palaimintas ir laimingas, kad jo širdis yra 
patikimose rankose. 

Iš jos bučinio nuoširdumo supratau, kad tai, ką pasakiau, 
jai buvo labai malonu. 


Ernesto Rodžerio Halbardo Meltono, gyvenančio Humokrofte, 
Šropšyro grafystėje, laiškas Rupertui Selindžeriui, 
gyvenančiam Visarione, Mėlynųjų kalnų krašte 


1907 m. liepos 29 d. 

GERBIAMAS PUSBROLI RUPERTAI, 

Teko girdėti tokius nuostabius pasakojimus apie Visarioną, 
kad atvykstu jo pamatyti. Kadangi dabar esi žemvaldys, supra- 
si, kad svečio atvykimas visai neteikia malonumo. Pirmiausia 
tai yra pareiga. Kai mano tėvas mirs, būsiu šeimos - šeimos, 
kuri buvo ir dėdės Rodžerio, per kurį esame giminės - galva. 
Todėl norėčiau susipažinti ir surinkti Žinių apie tai, ką turėčiau 

žinoti apie mūsų šeimos šakas ir jų gyvenamąsias vietas. Ne- 
duodu tau laiko daug jaudintis, todėl netrukus atvyksiu, tiesą 
sakant, atvyksiu beveik taip greitai, kaip ateis šis laiškas. Norė- 
čiau užklupti tave darbo metu. Girdėjau, kad Mėlynųjų kalnų 
krašto merginos - tikros gražuolės, todėl neišsiųsk jų visų, kai 
sužinosi, jog, atkeliauju! 

Atsiųsk jachtą į Fiumą, kad pasitiktų mane. Girdėjau, kad 
Visarione turite visokiausių lėktuvų. Girdėjau apie Maskelpi, 
pasakojo, jog; sutikai ją kaip karalienę; todėl labai tikiuosi, kad 
taip pasitiksi ir savo tikrą giminaitį ir būsimą šeimos galvą. 
Nesivešiu didelės palydos. Senasis Rodžeris nepaliko man 
milijonų, todėl tegaliu pasiimti kuklų „ištikimą tarną“, kurio 
vardas Dženkinsas ir kuris yra koknis. Neturiu tiek daug auk- 
so apvadų ir rytietiškų kardų deimantais puoštomis ranke- 
nomis kaip gerasis draugužis, priešingu atveju jis norės pa- 
ties blogiausio — kad pakelčiau atlyginimą. Ak, tas senasis 
gerasis Rukis, kuris pasitiko panelę Mas. ir kurį turėjau pro- 
gos matyti pas advokatą, gali atplukdyti mane iš Fiumo. Se- 
nasis džentelmenas, pagal Parlamento priimtą aktą ponas 
Binghemas Trentas (spėju, šiuo metu jis rašo visą šia tiradą 
su brūkšneliu), pasakojo man, kad panelė Mas. džiaugėsi, kad 
buvo patikėta Rukiui, ji net „didžiavosi“ tuo. Būsiu Fiume tre- 
čiadienį vakare ir apsistosiu „Europoje“, manau, prabangiau- 
siame viešbutyje toje vietoje. Taigi Žinai, kur mane rasti arba 
bet kuris iš tavo patarnautojų velnių žinos, jei tektų kęsti „pa- 
kaitinį aptarnavimą“. 

Tave mylintis pusbrolis 

ERNESTAS RODŽERIS HALBARDAS MELTONAS 


Admirolo Rukio laiškas šviesiausiajam Rupertui 


1907 m. rugpjūčio 1 d. 

SERE, 

Remdamasis jūsų tiksliais nurodymais, pasitikau poną Er- 
nestą R. H. Meltoną Fiume ir drįstu pranešti jums tiksliai, kas 
įvyko, „nieko nenuslėpdamas“ - kaip, pamenate, esate sakęs. 

Plaukiau garu varoma jachta „Trentas“ į Fiumą ir atvykau 
ten ketvirtadienio rytą. 11.30. Nuėjau pasitikti iš Anglijos 
St. Peterio miesto atvykstančio traukinio, kurio laukiau 11.40. 
Jis šiek tiek vėlavo ir atvyko, kai tik laikrodis pradėjo mušti 
vidurnaktį. Ponas Meltonas buvo jame su savo kamerdineriu 
Dženkinsonu. Turiu pasakyti, jog atrodė, kad jis buvo nepa- 
tenkintas kelione ir išreiškė didelį nusivylimą, kad nepamatė 
jūsų šviesybės, laukiančio jo. Kaip ir nurodėte, paaiškinau jam, 
kad kartu su vaivada Visarionu ir valdytoju turėjote dalyvauti 
Tautos tarybos posėdyje, kuris vyko Plazace, priešingu atveju 
suteiktumėte sau malonumą atvykdamas jo pasitikti. Žinoma, 
rezervavau jam kambarius (Velso princo apartamentus) 
„Vengrijos karaliuje“ ir pasamdžiau karietą, kurią valdytojas 
buvo pateikęs Velso princui, kai šis buvo čia apsistojęs. Ponas 
Meltonas paėmė kartu kamerdinerį (tas atsisėdo pasostėje), o 
aš vykau su bagažu ir Stadtwagen e. Kai atvykau, radau maitre 
d hotel"? apstulbusį iš susirūpinimo. Jis pasakė, kad anglų ba- 
joras kabinėjosi prie visko ir vartojo kalbą, prie kurios jis nė- 
ra pratęs. Nuraminau jį pasakęs, kad atvykėlis nepratęs prie 
užsienio kelių, ir patikinau, kad jūsų šviesybė visiškai juo pa- 
sitiki. Dėl tokio mano paaiškinimo jis liko patenkintas ir lai- 
mingas. Tačiau pastebėjau, kad skubiai perdavė visus darbus 
metrdoteliui pasakęs jam patenkinti poną bet kokia kaina ir 
išvyko nežinia kokiais skubiais reikalais į Vieną. Sumanus vy- 
rūkas! 

Ryte pranešiau ponui Meltonui apie jūsų nurodymus dėljo 
ir paklausiau, ar esama ko nors, ko jis norėtų. Jis paprasčiausia 
šūktelėjo man: 

— Eik po velnių ir uždaryk paskui save duris! 

Jo tarnas, kuris, atrodo, labai šaunus vyrukas, nors ir pasi- 
pūtęs kaip povas, ir kalba baisiuoju kokni dialektu, išėjo paskui 
mane į koridorių ir savaip paaiškino, kad jo ponaitis „ponas 
Ernestas“ buvo nusiminęs dėl ilgos kelionės ir kad neturėčiau 
imti į galvą jo elgesio. Nenorėjau sukelti nepatogumų, todėl 
paaiškinau, kad nieko neimu į galvą, išskyrus tai, ką jūsų 


20 Viešbučio administratorius, metrdotelis (pranc.). 

šviesybė pageidavo, kad atsiminčiau; kad garu varoma jachta 
bus paruošta 7.00 ir kad nuo tos valandos lauksiu viešbutyje 
tol, kol ponas Meltonas pageidaus išvykti, ir pristatysiu jį 
į laivą. 

Ryte laukiau, kol tarnas Dženkinsonas atėjo ir pasakė, kad 
ponas Ernestas išvyks dešimtą. Paklausiau, ar jis pusryčiaus 
laive; šis atsakė, kad išgers cafė-complet viešbutyje, o pusryčiaus 
laive. 

Išvykome dešimtą, paskui motorine valtimi nuplaukėme į 
„Trentą“, kuris stovėjo reide pasiruošęs išplaukti. Kaip jis pa- 
geidavo, laive buvo patiekti pusryčiai ir netrukus užlipome į 
tiltelį, kur vadovavau. Jis atsivedė tarną Dženkinsoną. Maty- 
damas mane ten ir (spėju) nesuvokdamas, kad esu šio laivo 
kapitonas, familiariai įsakė man nusileisti į denį. Iš tikrųjų 
įvardijo daug žemesnę laivo vietą. Daviau stovėjusiam prie 
vairo viršilai vairininkui, kuris suprato, kas buvo pasakyta 
ir, baiminuosi, ketino padaryti tam tikrą įžūlią pastabą, ženk- 
lą, kad tylėtų. Netrukus atėjo Dženkinsonas, kuris lyg ir pa- 
siaiškino dėl savo ponaičio nemandagumo (dėl kurio aki- 
vaizdžiai buvo susigėdęs), jei ne amende: 

- Šį rytą ponas netveria savo kailyje iš įsiūčio. 

Kai pasiekėme Miletą, ponas Meltonas pasiuntė manęs 
pakviesti. Kai atėjau, paklausė, kur išsilaipinsime į krantą. 
Atsakiau, kad plaukiame į Visarioną, nebent norėtų pasielg- 
ti priešingai, nes man buvo duoti nurodymai išlaipinti jį bet 
kuriame pageidaujamame uoste. Tada ponas Meltonas pasa- 
kė, kad norėtų nakčiai likti tam tikroje vietoje, kur galėtų pa- 
matyti „gyvybę“. Malonėjo dar pridurti, ką, spėju, manė esant 
juokinga, kad galėčiau „talkinti“ jam tokiuose dalykuose, nes 
neabejotinai net „toks senas vilkas kaip jūs“ dar dairosi į gra- 
žias merginas. Atsakiau taip pagarbiai, kaip tik galėjau: kad 
neturiu supratimo apie tokius dalykus, kurie galbūt gali do- 
minti jauną vyrą, bet ne mane. Daugiau nieko nekalbėjome, 
palaukęs kitų nurodymų, bet negavęs pasakiau: 

— Spėju, sere, kad plauksime į Visarioną? 

— Plauk pas patį velnią, jei nori! - atsakė nusisukdamas. 
Kai įplaukėme į užutėkį Visarione, jis atrodė romesnis, ne 

taip agresyviai elgėsi, bet kai išgirdo, kad užtrukote Pla- 
zace, gerokai „pažvalėjo“ — vartoju amerikietišką žodį. La- 
bai baiminausi, kad prieš mums pasiekiant pilį įvyks rimta 
nelaimė, nes doke buvo atsakingo už vyno rūsį Maiklo žmo- 
na Džulija, kuri, kaip žinote, yra labai graži. Atrodė, ji krito 
į akį ponui Meltonui, 0 ji, giriama atvykusio džentelmeno ir 
jūsų šviesybės giminaičio, nepaisė daugeliui Mėlynųjų kal- 
nų krašto moterų būdingo santūrumo. Tada ponas Meltonas 
užsimiršęs apglėbė ją ir pabučiavo. Akimirksniu kilo triukš- 
mas. Ten buvę kalniečiai išsitraukė durklus ir beveik per mi- 
nutę tarp mūsų ėmė šmėkščioti gresiančios mirties šešėlis. 
Laimei, vyrai laukė; Maiklas, sužinojęs apie įžeistą garbę, at- 
bėgo krantinės pasieniu mosuodamas durklu ir ketindamas 
nurėžti pono Meltono galvą. Čia pat - apgailestauju sakyda- 
mas, nes tai labai prastas poelgis - apimtas paniškos baimės 
ponas Meltonas susmuko ant kelių. Tuo geriau, nes kelioms 
sekundėms viskas sustojo. Per tą laiką mažasis koknis ka- 
merdineris, kurio krūtinėje plaka vyro širdis, išsiveržė į prie- 
kį ir atsistojo priešais savo ponaitį, tarsi ketintų boksuotis, 
šaukdamas: 

- Ei, jūs! Nedarykite jam nieko blogo. Jis nuoširdžiai pabu- 
čiavo merginą, kaip bet kuris vyras padarytų. Jei norite nurėž- 
ti kam nors galvą, nurėžkite manąją. Nebijau! 

Tai buvo taip nuoširdžiai vyriška ir puiki priešybė bailu- 
mui (atleiskite man, jūsų šviesybe, bet pageidaujate tiesos!), 
kad apsidžiaugiau, jog jis yra anglas. Kalniečiai suprato jo 
dvasią ir pagerbė jį durklais, tarp jų buvo net Maiklas. Pusiau 
pasukęs galvą mažasis vyras įsakmiai sušnibždėjo: 

— Traukitės, pone! Atsistokite arba jie papjaus jus! Čia yra 
ponas Rukis; jis nepaliks jūsų bėdoje. 

Tuo metu vyrai apsiramino ir, kai priminiau jiems, kad 
ponas Meltonas yra jūsų šviesybės pusbrolis, įsikišo durklus 
į makštis ir grįžo prie savo darbų. Pasakiau ponui Meltonui, 
kad sektų paskui mane, ir palydėjau jį į pilį. 

Priėję prie didžiojo įėjimo į sienų apsuptą kiemą pamatė- 
me, kad susirinko daug tarnų, o tarp jų daugybė kalniečių, 
kurie ėjo sargybą aplink pilį nuo tada, kai pagrobė vaivadą. 

Kadangi tiek jūsų šviesybė, tiek vaivada buvote išvykę į Pla- 
zacą, tuo metu sargyba buvo padvigubinta. Kai prievaiz- 
das išėjo ir atsistojo tarpduryje, tarnai šiek tiek prasiskyrė, o 
kalniečiai atsitraukė toliau prie kiemo kampų. Žinoma, vaiva- 
daitei buvo pranešta, kad atvyksta svečias (jūsų pusbrolis), ir 
ji išėjo jo pasitikti pagal seną Mėlynųjų kalnų krašto paprotį. 
Kadangi jūsų šviesybė neseniai atvykote į Mėlynųjų kalnų 
kraštą ir nuo tada nepasitaikė proga pamatyti šį paprotį, nes 
vaivada buvo išvykęs, o vaivadaitė tuo metu buvo laikoma 
mirusia, galbūt aš, kuris gyvena čia taip ilgai, galėsiu jums 
paaiškinti: kai seniau į Mėlynųjų kalnų krašto namą užeidavo 
svečias, kurį norima pagerbti, ponia, kaip čia vadinama namų 
šeimininkė, išeidavo prie durų - arba greičiau už durų - as- 
meniškai pasitikti svečio, kad pati galėtų palydėti jį į vidų. 
Tai graži ceremonija ir sakoma, kad seniau, karalių laikais, 
monarchas visada laikė tai labai svarbiu dalyku. Paprotys yra 
toks: priartėjusi prie gerbiamo svečio (kuris nebūtinai turi būti 
karališko kraujo) moteris nusilenkia arba, teisingiau būtų pa- 
sakyti, nusilenkia jam ir pabučiuoja jo ranką. Istorikai aiškina, 
kad tai simbolizuoja moters, paklūstančios savo vyrui (kaip 
visada daro ištekėjusi Mėlynųjų kalnų krašto moteris), rodo- 
mą paklusnumą ir vyro svečiui. Papročio visada laikomasi iki 
mažiausių smulkmenų, kai jauna moteris pirmą kartą priima 
svečią ir ypač tą, kurį jos vyras nori pagerbti. Be abejo, vai- 
vadaitė žinojo, kad ponas Meltonas yra jūsų giminaitis ir, sa- 
vaime suprantama, norėjo atlikti pagerbimo ceremoniją, kad 
viešai parodytų esanti verta savo vyro. 

Kai svečias įėjo į kiemą, žinoma, atsitraukiau, nes pager- 
biama asmeniškai ir niekada ceremonija nerodoma niekam ki- 
tam, nesvarbu, koks nusipelnęs tas kitas asmuo būtų. Savaime 
suprantama, ponas Meltonas nežinojo, kaip reikia elgtis tokio- 
mis aplinkybėmis, ir dėl to nereikia jo kaltinti. Jis pasišaukė 
savo kamerdinerį pamatęs, jog kažkas eina prie durų, ir žen- 
gė į priekį. Pamaniau, kad ketina mestis prie jį sutinkančiojo. 
Nors ne pagal ritualą, būtų suprantama, kad jaunas giminaitis 
nori pagerbti šeimininko nuotaką, ir tai būtų atleistina. Tuo 
metu man netoptelėjo, kad gal svečias nežinojo, jog vedėte, 

todėl tikiu, kad vertindamas jauną džentelmeną turėsite tai 
omenyje. Nelaimei, vis dėlto svečias neparodė jokio kantrumo. 
Priešingai, atrodė, kad pamanė, jog jam rodomas abejingumas. 
Manau, kad nematydamas nieko, kas būtų geros nuomonės 
apie jį, ėmėsi, kaip jis manė, saugios progos susigrąžinti gerą 
nuomonę apie save, kurią prarado dėl įvykio su atsakingo už 
vyno rūsį Maiklo žmona. 

Jūsų šviesybe, vaivadaitė neabejotinai nusprendė pridėti 
naujos šlovės savo sveikinimui: apsivilko suknelę, kurią visa 
jos tauta dabar pamilo ir priima kaip ceremonijai tinkantį gar- 
bės drabužį. Vilkėjo įkapes. Tai sujaudino visų mūsų, mačiusių 
ją, širdis ir gerbėme vaivadaitę, kad vilkėjo įkapes tokia proga. 
Tačiau ponui Meltonui tai nerūpėjo. Vaivadaitė ėjo artyn, pra- 
dėjo klauptis ir jau klūpojo, kai jis buvo už kelių jardų. Ten jis 
sustojo ir pasisukęs kažką pasakė savo kamerdineriui, užsi- 
dėjo akinius ir apsižvalgė, pažiūrėjo į viršų ir į apačią - visur, 
išskyrus kilniąją ponią, kuri klūpojo priešais jį laukdama, kad 
galėtų pasveikinti. Tų kalniečių, kuriuos mačiau, akyse įžiū- 
rėjau kylantį pyktį; todėl vildamasis numalšinti bet kokią jo iš- 
raišką, kuri, Žinau, pakenktų jūsų šviesybei ir vaivadaitei, pa- 
žvelgiau tiesiai visiems į akis suraukęs antakius ir atrodė, kad 
jie suprato, nes atsigavo ir išlaikė įprastą orų ramumą. Turiu 
pastebėti, kad vaivadaitė nuostabiai ištvėrė išmėginimą. Nė 
vienas Žmogus negalėtų pasakyti, ar ji kentėjo, ar buvo nuste- 
busi. Ponas Meltonas stovėjo žvalgydamasis taip ilgai, kad 
pats turėjau pakankamai laiko atgauti ramybę. Galų gale jis, 
atrodė, suvokė, kad kai kas laukia jo, ir neskubėdamas grįžo. 
Buvo tiek daug įžūlumo - turėkite omenyje, ne įžūlumo, kurį 
ketinta parodyti kaip tokį - jo judesyje, kad kalniečiai pradėjo 
slinkti į priekį. Kai jis buvo arti vaivadaitės ir ji ištiesė savo 
ranką, kad paimtų jo, jis ištiesė vieną pirštą! Galėjau girdėti, 
kaip vyrai ėmė šnopuoti, dabar visai arti, nes taip pat paėjau 
į priekį. Maniau, kad bus geriau būti arčiau mūsų svečio, kad 
nieko jam neatsitiktų. Vaivadaitė ir toliau neprarado savitvar- 
dos. Pakeldama svečio ištiestą pirštą taip pat pagarbiai tarsi 
jis būtų karaliaus ranka nulenkė galvą ir pabučiavo jį. Manda- 
gioji pareigos dalis buvo atlikta, vaivadaitė ruošėsi pakilti, kai 

tas įkišo ranką į kišenę ir, ištraukęs sovereną, pasiūlė jai. Jo ka- 
merdineris ištiesė ranką tarsi ketindamas sulaikyti šeimininką, 
bet buvo per vėlu. Jūsų šviesybe, esu tikras, kad neketino nie- 
ko įžeisti. Neabejotinai pamanė, kad rodo geranoriškumą: taip 
daroma Anglijoje, kai kas nors namų šeimininkei „duoda ar- 
batpinigių“. Vis dėlto tai, kuri atsidūrė tokioje situacijoje, tai 
buvo neslepiamas ir akivaizdus įžeidimas, užgauliojimas. Į tai 
atsakė kalniečiai - durklai blykstelėjo kaip vienas. Akimirks- 
niu į tai atsakė net vaivadaitė - pašoko ant kojų, jos veidas nu- 
sidažė raudoniu, o akyse suspindėjo ryškios ugnelės. Tačiau 
tą pačią akimirką ji atsigavo ir visa išvaizda rodė, kad teisėtas 
pyktis praėjo. Pasilenkusi paėmė svečio ranką, pakėlė ją - Ži- 
note, kokia ji stipri - ir laikydama palydėjo jį pro tarpdurį. Pa- 
sakė: 

— Mano vyro giminaiti, sveiki atvykę į mano tėvo namus, 
kurie dabar yra ir mano vyro namai. Abu jie sielojasi, kad pa- 
reiga pašaukė išvykti kuriam laikui ir jie negali būti čia ir pa- 
dėti man jus pasveikinti. 

Manau, jūsų šviesybe, kad tai buvo savigarbos pamoka, 
kurios bet kuris, ją matęs, niekada neužmirš. Tokio senio kaip 
aš kūnas virpėjo, o širdis daužėsi iš susižavėjimo. 

Ar galėčiau kaip ištikimas tarnas, sukaupęs per gyvenimo 
metus daug patirties, patarti jums, jūsų šviesybe, neparodyti, 
bent jau šį kartą, kad žinote ką nors apie įvykius, kuriuos ap- 
rašiau, kaip pageidavote. Būkite tikras, kad vaivadaitė malo- 
ningai papasakos jums šį tą, ką norės, kad žinotumėte. Toks 
jūsų tylėjimas suteiks jai laimės, net jei pats jausitės nelaimin- 
gas. 

Kaip pageidavote, žinote viską ir turite laiko susivaldyti, 
kad ir ką manysite, taip bus geriausia pasielgti. Išsiųsiu jums 
šį laišką tuojau pat su greitakoju pasiuntiniu. Jei čia būtų lėk- 
tuvas, pats jį jums atskraidinčiau. Netrukus išvyksiu, kad pa- 
laukčiau sero Kolino Otrante. 

Jūsų šviesybės ištikimas tarnas 

RUKIS 


SEPTINTA KNYGA - Oro imperija 251 


Džanetos Makelpi užrašai 


1907 m. rugpjūčio 9 d. 

Man atrodo, pati Apvaizda padarė taip, kad Ruperto ne- 
buvo namie, kai atvyko bjaurus jaunuolis Ernestas Meltonas, 
nors tikėtina, jei Rupertas būtų čia, tas neišdrįstų elgtis taip 
prastai. Žinoma, apie visa išgirdau iš tarnaičių; iš Teutos lūpų 
neišsprudo nė vienas žodis. Gana bloga ir kvaila buvo jam 
mėginti pabučiuoti tokią šaunią jauną moterį kaip Džulija, 
kuri yra tokia paklusni ir tokia kukli kaip mūsų aukštumų 
mergaitės, bet jis sumanė užgaulioti Teutą! Maža bjaurybė! 
Net kvailių karalius iš „Pusiaujo bepročių namų“ elgtųsi ge- 
riau! Jei atsakingas už vyno rūsį Maiklas norėjo jį nužudyti, 
įdomu, ką darytų mano Rupertas? Esu tikrai dėkinga, kad jo 
nėra. Taip pat dėkoju, kad manęs nebuvo, nors turėjau pasiro- 
dyti, o tai nepatiktų Rupertui. Ernestas - maža bjaurybė! Kad 
įvyko kažkas nepaprasto, galima suprasti iš drabužio, kuriuo 
vilkėjo širdelė. Tačiau dėl vieno norėčiau ją pamatyti. Sako- 
ma, kad ji kilni kaip karalienė ir kad jos nuolankumas pri- 
imant vyro giminaitį buvo pamoka kiekvienai krašto mote- 
riai. Turiu elgtis apdairiai, kad Rupertas nesužinotų, jog man 
buvo pranešta apie įvykį. Vėliau, kai užsimirš ir jaunuolis 
saugiai iškeliaus, papasakosiu apie tai. Ponas Rukis - turiu 
pridurti lordas vyriausiasis admirolas Rukis - turi būti nuos- 
tabus Žmogus, kad pajėgė tramdytis, nes iš pasakojimų teko 
girdėti, kad jaunystėje velnio neštas ir pamestas. Ponas Ernes- 
tas Rodžeris Halbardas Meltonas iš Humkrofto, Šropšyro gra- 
fystės, mažai nutuokia apie tai, kaip arti buvo to, kad jam bū- 
tų „nusuktas sprandas“. 

Laimei, girdėjau apie jo susitikimą su Teuta prieš jam atein- 
ant pas mane, nes dar nebuvau grįžusi iš pasivaikščiojimo iki 
jam atvykstant. Teutos kilnumas buvo man pavyzdys, todėl 
nusprendžiau, kad bet kokiomis aplinkybėmis taip pat paisy- 
siu gerų manierų. Tačiau nežinojau, koks jis šlykštus. Mąsčiau 
apie tai, kai jis pasakė, kad tikriausiai didžiuojuosi Ruperto 
padėtimi čia, nes buvau jo globėja. Iš pradžių pasakė „auklė“, 
bet suklupo sakydamas, matyt, ką nors prisiminė. Džiaugiuosi 

sakydama, kad nė nemirktelėjau. Gaila, kad nėra dėdės Kolino, 
nes nuoširdžiai tikiu, kad, jei būtų čia, „nusuktų sprandą“ tam 
storžieviui. Ponaitis Ernestas turėtų mažai galimybių paspruk- 
ti, nes šįryt Rupertas gavo iš Gibraltaro siųstą pranešimą, ku- 
riame sakoma, kad dėdė atkeliauja su savo klano nariais ir kad 
jie atvyks netrukus, kai bus gautas šis laiškas. Jis parašys iš 
Otranto, jei plaukiant į Visarioną įvyks kas nors nenumatyta. 
Dėdė papasakojo man viską apie tai, kaip jaunasis storžievis 
ištiesė jam pirštą pono Trento biure, nors, žinoma, neleido pa- 
sipūtėliui suprasti, kad tai pastebėjo. Neabejoju, kad, kai jis at- 
vyks, tas jaunuolis, jei tebebus čia, supras, kaip turėtų elgtis, 
jei tik seras Kolinas nuspręs jį pamokyti. 


Tęsinys (veliau) 


Vargiai galėjau baigti rašyti, kai stebėtojas bokšte pranešė, 
jog „Teuta“ - taip Rupertas pavadino savo lėktuvą - pastebėta 
kirtusi kalnus iš Plazaco pusės. Nuskubėjau pasitikti jo pirma, 
nes dar neteko matyti jo lėktuve. Ponas Ernestas Meltonas taip 
pat atėjo. Žinoma, Teuta jau buvo ten. Atrodo, kad ji instink- 
tyviai pajuto, jog Rupertas atskrenda. 

Tai buvo nuostabus reginys: mažas lėktuvas su išskleistais 
sparnais tarsi paukštis skrido aukštai virš kalnų. Pūtė priešinis 
vėjas, lėktuvas planiravo, kad prieš jam nutupiant turėtume 
laiko užlipti į bokštą. 

Vis dėlto, kai lėktuvas pradėjo suktis prie netoliese esančių 
kalnų krašto ir pasirodė kalnų fone, skrido nepaprastu greičiu. 
Žinoma, negalėjome pasakyti kokiu. Tačiau iš to, kaip greit 
praskrisdavo kalnus ir kalvas apačioje, galėjome padaryti tam 
tikras išvadas. Įveikęs prieškalnes, kurios yra maždaug už 
dešimties mylių, lėktuvas pradėjo taip greitai leistis, jog atro- 
dė, kad jis privažiuos prie mūsų. Būdamas pakankamai arti 
jis pakilo tiek, kad buvo kiek aukščiau bokšto, į kurį skrido 
taip tiesiai kaip iš lanko paleista strėlė, ir nusileido prie lynų. 
Rupertas nuleido svirtį, kuri, atrodė, pasuko sklendes į vėją, 
ir lėktuvas sustojo kaip įbestas. Šalia Ruperto sėdėjo vaivada, 

turiu pripažinti, jog atrodė, kad jis tvirčiau laikė priekyje jo 
esantį užšovą nei Rupertas laikė pavarą. 

Kai jie išlipo, Rupertas labai maloniai pasveikino pusbrolį, 
atvykusį į Visarioną. 

— Matau, - pasakė jis, - susipažinote su Teuta. Dabar, jei 
norite, galite mane pasveikinti. 

Ponas Meltonas pasakė ilgą giriamąją kalbą apie jos grožį, 
bet netrukus suklupo ir pasakė nei šį, nei tą apie tai, kad pa- 
sirodyti vilkint įkapėmis yra nelaimę pranašaujantis ženk- 
las. 

Rupertas nusijuokė ir patapšnojo jam per petį sakyda- 
mas: 

— Tokio sukirpimo suknelė greičiausia taps tautiniu ištiki- 
mų Mėlynųjų kalnų krašto moterų drabužiu. Suprasite suži- 
nojęs, ką dabar šis drabužis reiškia mums visiems. Tuo tarpu 
manykite, kad šioje tautoje nėra Žmogaus, kuris negerbtų šio 
drabužio ir Teutos už tai, kad juo vilki. 

Į tai storžievis atšovė: 

— O, tikrai! Maniau, kad rengiamasi kokiam kaukių baliui. 

Rupertas savo ruožtu labai piktai pastebėjo: 

— Ernestai, nepatarčiau taip galvoti, kol esate šioje pasaulio 
dalyje. Čia vyrai buvo užkasti gyvi ir už mažesnius dalykus. 

Atrodė, kad kažkas, galbūt tai, ką pasakė Rupertas, arba 
kaip jis tai pasakė, padarė įspūdį storžieviui, nes šis tylėjo ke- 
lias sekundes prieš prabildamas. 

— Rupertai, esu pavargęs po ilgos kelionės. Tikiuosi, tu ir 
ponia Selindžer neprieštarausite, jei eisiu į savo kambarį ir at- 
sigulsiu miegoti? Mano tarnas paprašys puodelio arbatos ir 
sumuštinio man. 


Ruperto dienoraščio tęsinys 


1907 m. rugpjūčio 10 d. 

Kai Ernestas pasakė, kad pageidauja eiti miegoti, tai buvo 
išmintingiausias dalykas, kurį jis galėjo pasakyti ar padaryti, 
ir tai visiškai patenkino tiek Teutą, tiek mane. Pastebėjau, kad 

vargšelė dėl kažko jaudinosi, todėl pamaniau, kad jai bus 
geriau nurimti ir nesijaudinti dėl to, kad būtų mandagi tam 
storžieviui. Nors jis - mano pusbrolis, negaliu kitaip apie jį 
galvoti. Vaivada ir aš turėjome aptarti neatidėliotinus reikalus 
netrukus vyksiančiame Tarybos posėdyje, o kai baigėme, jau 
buvo naktis. Kai pamačiau Teutą mūsų kambariuose, ji tuojau 
pat pasakė: 

— Brangusis, ar neprieštarauji, kad šiandien likčiau su teta 
Džaneta? Ji labai nusiminusi ir susinervinusi, ir, kai pasisiūliau 
likti pas ją, įsitvėrusi laikė mane ir pradėjo verkti iš paleng- 
vėjimo. 

Todėl pavakarieniavęs su vaivada nusileidau į savo patal- 
pas Sodo kambaryje ir anksti nuėjau miegoti. 

Pabudau prieš aušrą, kai atėjo garsus bėgikas, karingasis 
vienuolis Teofrastas, kuris atnešė man skubų pranešimą: Tai 
buvo Rukio jam įteiktas laiškas, kurį jis turėjo perduoti man. 
Rukis įspėjo, kad vienuolis įteiktų pranešimą man ir niekam 
kitam, kad rastų mane kad ir kur būčiau ir perduotų man į 
rankas. Kai vienuolis atvyko į Plazacą, jau buvau išskridęs, to- 
dėl grįžo į Visarioną. 

Kai perskaičiau Rukio pranešimą apie Ernesto pasibjau- 
rėtiną elgesį, supykau ant jo labiau nei galiu aprašyti. Iš tik- 
rųjų prieš tai nemaniau, kad galiu ant jo pykti, nes visada jį 
niekinau. Tačiau šį kartą jis perlenkė lazdą. Vis dėlto suvokiau 
Rukio patarimo išmintingumą ir išvykau, kad įveikčiau pyktį 
ir atgaučiau savitvardą. Lėktuvas „Teuta“ tebebuvo bokšte, 
todėl užlipau ten ir išskridau. 

Nuskridęs maždaug šimtą mylių pasijutau geriau. Vėjo 
dvelksmas ir greitas, sklandus skrydis mane atgaivino ir paju- 
tau, kad galiu susidoroti su ponaičiu Ernestu; kad ir kaip 
graužčiausi, neišsiduosiu. Kadangi Teuta pamanė, kad bus 
geriau tylėti dėl Ernesto užgauliojimų, jaučiau, kad neturėčiau 
jų Minėti, vis dėlto nusprendžiau atsikratyti juo prieš tai, kai 
įdienos. 

Papusryčiavęs nusiunčiau pas jį tarną pranešti, kad ateisiu 
įjo kambarius, ir netrukus nuėjau paskui pasiuntinį. 

Jis vilkėjo šilkinę pižamą, kokia net Saliamonas būdamas 

šlovės viršūnėje nebuvo pasipuošęs. Prieš prabildamas užda- 
riau paskui save duris. Jis klausėsi, iš pradžių nustebo, paskui 
sutriko, tada supyko ir galiausiai susigūžė kaip į kailį gavęs 
šunėkas. Jaučiau, kad štai toji proga atvirai pasisakyti. Toks 
pasipūtęs asilas kaip jis, sąmoningai užgauliojantis visus, su 
kuriais susikerta jo gyvenimo kelias, nevertas nei gailesčio, 
nei pasigailėjimo. Visi užgauliojimai tyčiniai, o ne dėl papras- 
čiausio nežinojimo, jis nevertas gyventi, o turėtų būtų nutildy- 
tas tuojau pat, kaip šių dienų Kalibanas. Rodyti jam užuojautą, 
pakantumą ir gerumą reikštų beprasmybę. Kiek pamenu, pa- 
sakiau kažin ką panašaus į tai: 

— Ernestai, kaip pats minėjote, turite išvykti; kaip supran- 
tate, išvykti negaišdamas nė akimirkos. Manau, kad jums šis 
kraštas primena barbarų šalį ir manote, kad bet kuris jūsų kil- 
nus rafinuotumas veltui švaistomas čia gyvenantiems žmo- 
nėms. Na, gal ir taip. Be abejo, šalies santvarka grubi; kalnai 
gali simbolizuoti tik ledynmetį. Iš kai kurių jūsų žygdarbių — 
kol kas man Žinoma tik nedidelė jų dalis — galiu padaryti 
išvadą, kad atstovaujate daug toliau pažengusiai epochai. 
Panašu, viešai rodote mūsų žmonėms roplių išsivystymo 
stadijoje esančio chuligano linksmumą, bet Mėlynųjų kalnų 
krašto gyventojai tokie storžieviai kokie yra, pakilo iš savo 
pirmykštės purvynės ir net dabar siekia geresnių manierų. 
Jei pageidaujate, jie gali būti grubūs, prasčiokiški, barbariški, 
primityvūs, bet nenusileis taip žemai, kad kęstų jūsų moralę 
ar skonį. Gerbiamas pusbroli, čia jūsų gyvybei gresia pavo- 
jus! Man buvo pranešta, kad dar vakar kai kurie užsigavę 
kalniečiai vos susilaikė nuo to, kad sumažintų jūsų ūgį nu- 
rėždami nuo pečių galvą. Kita jūsų Žavios viešnagės diena 
nesulaikytų jų nuo šio ketinimo, o tada kiltų skandalas. Pats 
esu čia atvykėlis, neseniai atvykau, tad neleisiu kilti skanda- 
lui, todėl negaišinsiu jūsų išvykimo. Gerbiamas pusbroli Er- 
nestai Rodžeri Halbardai Meltonai iš Humkrofto, Šropšyro 
grafystės, tikėkite manimi, kad esu nepaguodžiamas dėl jūsų 
skubaus išvykimo, bet negaliu nepaisyti jo išmintingumo. Kol 
kas tai lieka tarp mūsų ir kai išvyksite - jei tai bus padaryta 
negaištant nė akimirkos, - visi tylės vardan namų, kuriuose 

esate svečias, bet jei bus laiko pasklisti paskaloms gyvas ar 
miręs, tapsite Europos pajuokos objektu. Todėl numatęs jūsų 
norus, liepiau parengti greitą garu varomą jachtą, kad ji nu- 
plukdytų jus į Ankoną arba bet kurį kitą uostą, kur pageidau- 
site išsilaipinti. Jachtai vadovaus vieno mūsų šarvuotlaivių 
kapitonas Desmondas - ryžtingiausias karininkas, kuris vyks 
bet kuria jam nurodyta kryptimi. Tai užtikrins jūsų saugumą, 
kol plauksite Italijos teritoriniuose vandenyse. Keli tarnauto- 
jai rezervuos jums specialią kupė iki Vlisingeno ir kajutę gar- 
laivyje iki Kvinboro. Vienas mano vyrų keliaus traukiniu ir 
garlaiviu su jumis ir pasirūpins, kad jums būtų suteikta viskas, 
kad ir ko pageidautumėte - maistas ar patogumai. Žinoma, su- 
prantate, gerbiamas pusbroli, jog, kol neatvyksite į Londoną, 
esate mano svečias. Neprašau Rukio jūsų lydėti, nes buvo klai- 
da siųsti jį jūsų pasitikti. Jums tikrai galėjo grėsti pavojus, apie 
kurį nepagalvojau, užtikrinu jus, gana bereikalingas pavojus. 
Tačiau, laimei, admirolas Rukis, nors emocionalus vyras, pui- 
kiai moka valdytis. 

— Admirolas Rukis? - paklausė jis. - Admirolas? 

— Žinoma, admirolas, - atsakiau. - Bet neeilinis, vienas iš 
daugelio. Jis yra tas admirolas - Mėlynųjų kalnų krašto lordas 
vyriausiasis admirolas, kuriam vienam pavaldus tas padidėjęs 
karinis jūrų laivynas. Kai su tokiu vyru elgiamasi kaip su pa- 
tarnautoju, gali... Tačiau kodėl kalbame apie tai? Viskas baigta. 
Tenoriu pasakyti, kad jei kas nors panašaus atsitiktų su kapi- 
tonu Desmondu, kuris yra jaunas ir dėl to turbūt ne taip gerai 
moka užgniaužti jausmus... 

Mačiau, kad jis suprato, ir daugiau nieko nesakiau. 

Buvo kita priežastis, kad jis išvyktų, kurios nepaminėjau. 
Seras Kolinas Makelpis turėjo atvykti su savo klano nariais, 
o aš Žinojau, kad jis nemėgo Ernesto Meltono. Puikiai prisi- 
menu tą epizodą, kai tas ištiesė vieną pirštą senajam džentel- 
menui pono Trento biure, be to, įtariau, kad teta Džaneta 
nusiminė dėl šio storžievio šiurkštumo, apie kurį nenorėjo 
pasakoti. Jis tikrai nepakenčiamas jaunuolis ir kuo toliau nuo 
šios šalies jis bus, tuo geriau. Jei liktų čia, tikrai įvyktų kokia 
nors tragedija. 

Turiu pasakyti, kad pajutau didžiulį palengvėjimą, kai pa- 
mačiau jachtą, kurios tiltelyje stovėjo kapitonas Desmondas, o 
šalia jo pusbrolis, visu greičiu plaukiančią iš užutėkio. 

Kitokie jausmai užplūdo mane, kai po valandos į užutėkį 
įplaukė „Dama“, ojos tiltelyje stovėjo lordas vyriausiasis ad- 
mirolas, o šalia jo puikiausiai ir kariškiau nei kada nors anks- 
čiau atrodantis seras Kolinas Makelpis. Ponas Trentas taip pat 
stovėjo tiltelyje. 

Generolas labai didžiavosi visais, kuriuos atsivežė kartu ir 
kurie baigė treniruotis namuose. Būrys, kuris beveik sudaro 
pulką. Kai likome vieni, paaiškino man, kad viskas parengta 
vadovauti puskarininkiams, bet, kai turėsime tinkamą progą 
aptarti klausimą, reikia nuspręsti dėl karininkų. Paaiškino 
man savo paprastus ir nenuginčijamus motyvus. Anot jo, ka- 
rininkai yra skirtingų laipsnių ir pripratę prie skirtingo gy- 
venimo būdo, pareigų ir poreikių. Jie dalyvavo sunkiuose žy- 
giuose ir ilgai to siekė. 

— Nėra prasmės, - pasakė jis, - kelti sau rūpesčių dėl senų 
karininkų sustabarėjusių įpročių. Savo tikslui turėtume rinktis 
jaunus vyrus - t. y. nesenus vyrus, bet vyrus, kurie turi patir- 
ties — žinoma, vyrus, kurie žino, kaip reikia elgtis, priešingu 
atveju (nors mažai esu susipažinęs su Mėlynųjų kalnų krašto 
vyrais) jie ilgai neužtruks čia, jei elgsis taip, kaip kai kuriejų el- 
gėsi kitur. Kaip pageidavai, kad padaryčiau, brangus berniuk, 
liksiu su tavimi ir Džaneta, jei Visagalis duos, kad padėčiau 
sukurti naują „tautą“ — britų tautos sąjungininkę, kuri bus 
bent jau mūsų tautos kolonija ir mūsų rytinio kelio sergėtoja. 
Kai karo reikalai bus sutvarkyti ir įtvirtinti, jei galėsi apsieiti 
be manęs, norėčiau kelioms savaitėms grįžti į Londoną. Kol 
esu čia, surinksiu įvairių karininkų išvykimui. Žinau, kad jų 
daug reikės. Veiksiu lėtai ir atsargiai ir kiekvieną atsivežtą vy- 
rą rekomenduos man kuris nors senas kareivis, kurį pažįstu 
ir kuris pažįsta rekomenduojamą asmenį ir matė, ką šis gali. 
Manau, kad turėsime kariuomenę, dydžiu vienintelę tokią pa- 
saulyje, ir gali išaušti diena, kai tavo tėvynė didžiuosis tavo 
naujaisiais namais. Dabar eisiu apžiūrėti, ar viskas parengta 
mano žmonėms - dabar tavo žmonėms. 

Padėjau klano vyrams ir moterims patogiai įsikurti, bet Ži- 
nojau, kad tikras senas kareivis asmeniškai patikrins, ar jo vy- 
rais gerai pasirūpinta. Ne veltui jis buvo - yra - labai mylimas 
visos Britanijos armijos generolas. 

Kai generolas išėjo ir aš likau vienas, įėjo ponas Trentas, 
kuris, matyt, laukė progos pas mane ateiti. Kai pasikalbėjome 
apie vedybas ir Teutą, kuri, atrodo, padarė jam puikų įspūdį, 
staiga paklausė: 

— Manau, esame visiškai vieni ir mums niekas nesutruk- 
dys? 

Pašaukiau už durų stovintį vyrą - šalia manęs, kad ir kur 
būčiau, visada yra sargybinis - ir pasakiau, kad man netruk- 
dytų, kol neduosiu naujų nurodymų. 

— Jei, - tariau, - atsitiks kas nors neatidėliotino ar svarbaus, 
praneškite apie tai vaivadaitei arba panelei Makelpi. Jei viena 
išjų atsiųs pas mane ką nors, įleiskite. 

Kai likome visai vieni, ponas Trentas išėmė iš šalia jo esan- 
čio krepšio popierius ir kai kuriuos dokumentus. Tada per- 
skaičiau juose išvardytus punktus, išdėstytus dokumentuose, 
kaip jis pats užrašė. 


1. Netrukus turi būti pasirašytas naujas testamentas dėl san- 
tuokos. 

2. Teisinio atgalinio Visarionų turtų perdavimo Peteriui Vi- 
sarionui, kaip nurodyta Rodžerio Meltono testamente, do- 
kumento nuorašas. 

3. Susirašinėjimo su Slaptąja valstybės tarnyba ataskaita ir jos 
darbo eiga. 


Pakeldamas paskutinį dokumentą nurišo raudoną juostelę 
ir laikydamas ją rankoje, tęsė: 

— Kadangi vėliau galbūt norėsite išnagrinėti darbo detales, 
padariau įvairių laiškų nuorašus, kurių originalai yra saugiai 
padėti į mano seifą, iš kur, žinoma, visada galėsite juos paimti, 
jei pageidausite. Dabar pateiksiu apytikrę darbo, turinčio ryšį 
su šiuo dokumentu, santrauką. 

Gavęs jūsų laišką su nurodymais pateikti Slaptajai valsty- 

bės tarnybai prašymą sutikti keisti jūsų tautybę remiantis Ro- 
džerio Meltono testamentu, susirašinėjau su Slaptosios vals- 
tybės tarnybos raštininku, ir pranešiau, jog pageidaujate, kad 
tinkamu laiku jums būtų suteikta Mėlynųjų kalnų krašto pilie- 
tybė. Po šio trumpo susirašinėjimo gavau kvietimus dalyvauti 
minėtos Tarybos posėdyje. 

Dalyvavau jame kaip pareikalauta, pasiėmęs visus būtinus 
dokumentus ir tokius, kokius, manau, buvo išmintinga pateik- 
ti, jei reikės. 

Lordas pirmininkas pranešė man, kad dabartinis Tarybos 
posėdis buvo specialiai sušauktas remiantis Karaliaus, kuris 
pasitarė dėl savo asmeninių norų šiuo klausimu, pasiūlymu. 
Tada pirmininkas kalbėjo toliau pranešdamas man oficialiai, 
kad visas Slaptosios valstybės tarnybos darbas vyksta visiš- 
kai slaptai ir jo turinys jokiomis aplinkybėmis neturėtų būti 
viešai paskelbtas. Jis buvo pakankamai malonus, kad papil- 
dytų: 

— Vis dėlto šios bylos aplinkybės yra unikalios ir kadangi 
veikiate kito asmens vardu, įsitikinome, kad išmintinga išplės- 
ti jūsų leidimą ir leisti jums laisvai bendrauti su jūsų vykdyto- 
ju. Kadangi tas džentelmenas apsigyveno pasaulio dalyje, kur 
tuomet, ir galbūt vėliau, jį ir tos šalies tautą vienijo tam tikra 
bendra nauda, Jo didenybė linki ponui Selindžeriui būti tik- 
ram, kad Didžioji Britanija išreiškia gerą valią Mėlynųjų kalnų 
kraštui ir net asmeninį Jo didenybės pasitenkinimą, kad tokios 
pasižymėjusios giminės džentelmenas, parodęs stiprią valią, 
tai įeina įjo kompetenciją, bus jungiamąja grandimi tarp tautų. 
Šiuo tikslu jis maloniai pranešė, kad, jei Slaptosios valstybės 
tarnybos sutiks priimti prašymą dėl denacionalizavimo, jis as- 
meniškai pasirašys privilegijų raštą. 

„Dėl to įvyko slaptas Slaptosios valstybės tarnybos posė- 
dis, kurio metu buvo aptarta daug klausimų ir nutarta, kad 
pokytis gali ne pakenkti, o galbūt tam tikru būdu pasitarnau- 
ti dviem tautoms. Taigi Slaptoji valstybės tarnyba nutarė pa- 
tenkinti prašymą ir Tarybos pareigūnai išsprendė klausimą 
išduodami leidimą. Taigi jūs, sere, liksite patenkintas, kad, 
kai tik formalumai - žinoma, kuriuos reikės atlikti prašytojui 

oficialiai pasirašant tam tikrus dokumentus - bus sutvarkyti, 
jums bus suteiktas leidimas ir privilegijų raštas.“ 

Padaręs šį oficialių pareiškimą mano gerbiamas draugas 
tesė familiariau: 

— Taigi, brangus Rupertai, viskas padaryta ir netrukus gau- 
site laisvę, kurios reikia remiantis testamentu, ir galėsite imtis 
bet kokio reikiamo žingsnio, kad gautumėte savo naujos šalies 
pilietybę. 

Beje, pasakysiu, kad keli Tarybos nariai labai giriamai atsi- 
liepė apie jus. Man uždrausta minėti vardus, bet paminėsiu 
faktus. Vienas senas feldmaršalas, kurio vardas žinomas vi- 
sam pasauliui, pasakė, kad daug kur tarnavo su jūsų tėvu, ku- 
ris buvo labai narsus kareivis, ir kad džiaugėsi, jog Didžioji 
Britanija ateityje turės naudos iš jūsų tėvo sūnaus draugiškoje 
šalyje, dabar esančioje pakraščiuose, bet ateityje galbūt vėl pri- 
klausysiančioje mūsų imperijai. 

Štai tiek apie Slaptąją valstybės tarnybą. Šiuo metu nega- 
lime daugiau nieko daryti, kol nepasirašysite ir nepaliudysite 
dokumentų, kuriuos atsivežiau. 

Dabar oficialiai galime baigti Visarionų turto paskyrimą, 
kurį reikia atlikti, kol esate Britanijos pilietis. Taip pat su testa- 
mentu, oficialesniu ir užbaigtu, kuris užėmė vietą trumpesnia- 
jame, išsiųstame man kitą dieną pojūsų santuokos dokumente. 
Galbūt bus būtina ar patartina, kad vėliau, kai priimsite šios 
šalies pilietybę, surašytumėte naują testamentą griežčiausiai 
laikydamasis vietos įstatymų. 


Teutos Selindžer dienoraštis 


1907 m. rugpjūčio 19 d. 

Šiandien vykome į kelionę, kuri buvo tikrai nuostabi. 
Daugiau nei savaitę jos laukėme. Rupertas ne tik norėjo, kad 
oras būtų puikus, bet ir kad dar atvežtų naują lėktuvą. Jis 
daugiau nei du kartus didesnis už turimą didžiausią lėktuvą. 
Visa grupė, kurios pageidavo Rupertas, netilptų nė į vieną iš 
turimų lėktuvų. Kai sužinojo, kad jis gabenamas į Vitbį, kur 

buvo atvežtas iš Lidso, telegrafavo, kad nereikia jo plukdyti į 
Otrantą, nes iš Vitbio pats atskraidins jį čia. Norėjau vykti kar- 
tu, bet jis pamanė, kad bus geriau, jei liksiu. Pasakė, kad Brin- 
disi per daug judri vieta, kad būtų galima ką nors nuslėpti, 
o jis tikrai nori išlaikyti tai paslaptyje, nes mašina sukurta 
naujam radžio varikliui. Nuo tada, kai buvo aptikta radžio 
mūsų kalvose, Rupertą apsėdo mintis apie eskadrilę mums 
apsaugoti. Po šiandien įgytos patirties manau, kad jis teisus. 
Kadangi norėjo iš karto ištirti visą kraštą, kad būtų sudary- 
tas bendras gynybos planas, turėsime pakankamai didelį ir 
greitą lėktuvą, kad visi tilptų ir negaišdami tuojau pat atliktu- 
me darbą. Be Ruperto, mano tėvo ir manęs dar skrido seras 
Kolinas ir lordas vyriausiasis admirolas Rukis (man patinka 
išvardyti visus šio nuostabaus vyro laipsnius!). Kariuomenės 
ir karo jūrų laivyno ekspertai pasiėmė įvairių mokslinių prie- 
taisų, taip pat kamerų ir tolimačių, kad galėtų pasižymėti sa- 
vo žemėlapiuose, kai to reikės. Rupertas, žinoma, pilotavo, o 
aš buvau jo padėjėja. Tėvas, kuris dar neįprato prie kelionių 
oru, užėmė vietą (kurią Rupertas dėmesingai jam paruošė) 
viduryje, kur silpnai jaučiama mašinos eiga. Turiu pasakyti, 
kad nustebau matydama, kaip senas kareivis seras Kolinas 
laikėsi. Jam dar neteko skristi lėktuvu, bet vis tiek jis išliko 
toks ramus tarsi sėdėtų ant akmens. Aukštis ir mašinos eiga 
nekėlė jam jokių rūpesčių. Atrodė, kad jis visą laiką tikrai jau- 
tė malonumą. Admirolas yra beveik ekspertas, taigi esu tikra, 
nejautė nerimo, tarsi sėdėtų krabe, apie kurį man papasakojo 
Rupertas. 

Išskridome, kai tik išaušo, ir patraukėme į pietus. Kai pa- 
siekėme Ilsino rytus, laikėmės pasienio ribos ir skridome į 
šiaurę ar rytus, priklausomai nuo pasienio krypties, krašto gi- 
lumoje virš kalnų darydami atsitiktines kilpas grįžome atgal. 
Kai šiaurėje pasiekėme tolimiausią mūsų krašto vietą, pradė- 
jome skristi lėčiau. Seras Kolinas paaiškino, kad likusiai da- 
liai paliktume gynybą iš jūros pusės; jei bet kuri kita užsienio 
valstybė, ne turkų, užpultų mus iš jūros, kartu su admirolu, 
kurio patarimas dėl jūros gynybos būtų neįkainojamas, norėtų 
apžiūrėti pakrantę labai atidžiai. 

Rupertas buvo šaunuolis. Bet kas Žavėtųsi juo matydamas, 
kaip jis sėdėjo perkeldamas svirtus ir priversdamas didelę ma- 
šiną paklusti kiekvienam judesiui. Jis buvo atsidavęs savo dar- 
bui. Netikiu, kad kol dirbo, buvo pagalvojęs apie mane bent 
akimirką. Jis yra nuostabus! 

Grįžome kaip tik saulei leidžiantis už Kalabrijos kalnų. 
Aukštai skrendant lėktuvu atsiveria nuostabus besikeičiantis 
horizontas. Rupertas ketina išmokyti mane pilotuoti ir, kai 
įgusiu, užsakys pastatyti specialiai man skirtą lėktuvą. 

Manau, ir aš atlikau kelis gerus darbus - bent jau turiu ge- 
rą Mintį, gimusią per šiandienos kelionę. Manoji ne apie ka- 
rą, O apie taiką ir, manau, kad regiu būdą, kuriuo galėtume 
nuostabiai vystyti šalį. Vakare, kai liksime vieni, pasidalysiu 
šia mintimi su Rupertu. Tuo tarpu seras Kolinas ir admirolas 
Rukis apmąstys savo planus atskirai, o rytoj ryte aptars juos 
drauge. Kitą dieną pasidalys mintimis su Rupertu ir mano tė- 
vu ir tada jie ką nors nutars. 


Ruperto dienoraščio tęsinys 


1907 m. rugpjūčio 21 d. 

Šią popietę įvykęs mūsų susitikimas dėl šalies gynybos 
puikiai pavyko. Iš viso buvome penkiese, nes leidus vaivadai 
ir dviem kariams, vienas atstovavo karo jūrų laivynui, o kitas — 
kariuomenei, atsivedžiau Teutą. Ji sėdėjo šalia manęs labai 
ramiai ir nė karto nepasakė jokios pastabos, kol nuodugniai 
buvo svarstomas gynybos klausimas. Tiek seras Kolinas, tiek 
admirolas Rukis visiškai sutiko, kad reikia imtis neatidėlioti- 
nų veiksmų apsiginti. Pirmiausia reikėjo tinkamai reikiamose 
vietose sutvirtinti pakrantę ir didžia dalimi sustiprinti karinį 
jūrų laivyną. Kadangi nuėjome taip toli, paprašiau Rukio papa- 
sakoti apie karinio jūrų laivyno pajėgų padidinimą, kurio jau 
imtasi. Rukis paaiškino: kadangi mūsų nedidelis šarvuotlaivis 
„Dama“ puikiai tinka pakrantei ginti tik teritoriniuose van- 
denyse ir yra tinkamo dydžio pasislėpti, kai būtina, bet kokio- 
se mūsų pakrantės vietose užsakėme pastatyti dar devynis 

tokio tipo laivus. Pirmus keturis jau turime ir jie labai greitai 
atplauks. Tada generolas papildė jį pasakydamas, kad didieji 
pabūklai galėtų būti išdėstyti apgalvotuose, pasirinktuose pa- 
krantės, kuri buvo tokia trumpa, kad nereikėjo daug ginklų, 
taškuose. 

— Galime gauti, - pasakė jis, - galingiausių jau pagamintų 
puikiausios kokybės ginklų ir panaudoti juos naujausio tipo 
sausumos baterijai. Vienas rimtas uždavinys, kurio turime im- 
tis, yra uosto - kol kas jis nepakankamai išvystytas - kuris Ži- 
nomas kaip Mėlynosios žiotys, gynyba. Po mūsų kelionės oru 
kartu su admirolu Rukiu nuplaukėme „Dama“ į jūrą, iš kur 
mė šioje pakrantėje ir žino kiekvieną jos colį. 

Uostą verta įtvirtinti — ir gerai įtvirtinti, nes šiam uostui 
nėra lygių Viduržemio jūrose. Pasaulio karinio jūrų laivyno 
laivai gali įplaukti į jį, iš visų pusių apsuptą sausumos, ir net 
pasislėpti, kad jų nesimatytų iš jūros. Uostą supantys kalnai 
savaime yra puiki apsauga. Be to, laivus galima užpulti tik iš 
mūsų kranto. Žinoma, vaivada, jūs suprantate, kad, kai sakau 
„Mūsų“, turiu omenyje Mėlynųjų kalnų kraštą, nes man rūpi 
jo saugumas ir gerovė. Bet kokiam laivui, plaukiančiam į Mė- 
lynųjų kalnų kraštą, teks turėti labai ilgą inkaro grandinę — 
vandenys čia gilūs. 

Kai tinkami ginklai bus išdėstyti reikiamuose įplaukos 
stačiuose skardžių šlaituose šiaurėje ir pietuose, o uolota sa- 
lelė tarp jų bus šarvuota ir apginkluota kaip būtina, Žiotys 
taps neįveikiamos. Tačiau neturėtume priklausyti vien tik 
nuo įplaukos ginkluotės. Tam tikrose išsikišusiose vietose — 
jas pažymėjau šiame žemėlapyje — turėtume pastatyti šar- 
vuotus įdubusius fortus su įtvirtinimais. Kalvų šlaituose tu- 
rėtų būti paslėptų fortų - taip bus apsaugotos viršūnės. Taip 
galėsime atremti puolimą iš bet kokios pusės arba iš visų 
pusių — iš jūros arba sausumos. Tas uostas dar duos tautai 
gerovės ir stiprybės, todėl bus puiku jį tinkamai apsaugoti. 
Netrukus tai atliksime, o kol kas laikykime tai didžiausioje 
paslaptyje, kad šis darbas netaptų tarptautinio susirūpinimo 
reikalu. 

Šioje vietoje Rukis trenkė į stalviršį. 

— Vardan Dievo, tai tiesa! Pats apie tai svajojau visus savo 
gyvenimo metus. 

Įsivyravo tyla, po kurios sekė melodingas, švelnus Teutos 
balsas, skambantis tarsi varpelis. 

— Ar galėčiau tarti žodį? Mane padrąsino nuostabus sero 
Kolino pasakojimas ir tai, kad lordas vyriausiasis admirolas 
nedvejodamas pasidalino savo svajonėmis. Taip pat turiu 
svajonę, tiksliau, svajonių, kurios gimė akimirksniu, bet dėl to 
nėra nė kiek menkesnės. Tai įvyko, kai skridome virš Mėlynų- 
jų žiočių. Akimirką man atrodė, kad matau tą gražią vietą, 
kokia ji kada nors bus - simboliškai, kaip pasakė seras Koli- 
nas, duos šiai tautai gerovę ir stiprybę; bus varžytinių salė 
pasauliui, kur mainai vyks dėl didžios Mėlynųjų kalnų krašto 
gerovės. Šis kraštas yra kol kas neišvystytas. Tačiau toji diena 
ne už kalnų, todėl galime pradėti nuo uosto. Mūsų kalnuose 
ir jų slėniuose auga puikūs medžiai, turime neįkainojamos 
vertės girių, kur nėra įžengusi Žmogaus koja; tvirtos įvairių 
rūšių medienos, geresnės nerasite visame pasaulyje. Uolieno- 
se, nors kol kas giliai po žeme, slypi daugybė įvairių rūšių 
misijos, kurią mano vyras įkūrė ką tik persikėlęs čia gyventi, 
ekspertų ataskaitas ir, remiantis jomis, visose mūsų kalnų 
grandinėse slūgso didžiuliai kiekiai naudingųjų iškasenų, 
vertingesnių pramonei nei sidabras ar auksas yra vertingi pre- 
kybai — nors auksas tikrai nėra reta naudingoji iškasena. Kai 
tik mūsų darbas bus atliktas ir uostas bus apsaugotas nuo bet 
kokio užsienio šalių bandymo jį užpulti, turėtume pamėginti 
rasti būdą gabenti šiuos miškų ir rūdynų turtus žemyn prie 
jūros. 

Ir tada galbūt mūsų kraštas smarkiai suklestės — apie ką 
visi svajojame. 

Ji sustojo visa virpėdama, vos nustygdama vietoje dėlją už- 
plūdusių jausmų. Visi susijaudinome. Pats buvau sujaudintas 
iki širdies gelmių. Užsidegimas užgožė viską, ir jo paveiktas 
suvokiau, kad mano vaizduotė ėmė kurti planus. Remdamasis 
patirtimi tariau: 

— Yra būdas. Matau jį. Kol mūsų brangi vaivadaitė kalbė- 
jo, radau būdą. Mačiau Mėlynųjų žiočių galą, kur jos eina gi- 
lyn į stačius skardžius, prie didžiojo urvo angos, kuri driekiasi 
aukštyn virš stataus šlaito, iki jis pereina į pirmą plynaukštę 
anapus apsuptos stačių skardžių virtinės. Čia eis staigus skir- 
tingame aukštyje išdėstytų bėgių nuolydis, pastatytas iš ob- 
liuotos medienos ir nutiestų per erdvę trosų, ir greitinamųjų 
vamzdžių, iškasenos bus transportuojamos virš žemės ir po 
ja; kadangi mūsų kraštas yra kalnuotas ir kalnai kyla iki pat 
debesų, gabenti juos prie jūros bus lengva ir pigu, kai tik me- 
chanizmai bus sumontuoti. Kadangi tas, kas daug sveria, vei- 
kiamas traukos dėsnio leidžiasi žemyn, pagrindinio uosto 
tunelio vagonetės kils į viršų be papildomų išlaidų: jas kels že- 
myn besileidžiančiųjų svoris. Galime puikiai valdyti iš kalnų 
tekančio vandens gausą, kuri duos mums neišsenkamą van- 
dens galią, todėl visas uostas ir miesto įrengimai, kurie bus 
sumontuoti, galės veikti. 

Šio darbo galime imtis tuojau pat. Kai tik vieta bus tinka- 
mai ištirta ir bus parengti inžineriniai planai, galėsime pradėti 
nuo pagrindinio tunelio, dirbdami aukščiau jūros lygio, taip 
reikmenų transportavimas beveik nieko nekainuos. Šis darbas 
gali tęstis, kol statomi fortai; nereikės veltui švaistyti laiko. 

Be to, ar galėčiau kai ką pasakyti dėl šalies gynybos? Nors 
seniai užsitarnavę garbę, tarp didžiųjų valstybių esame jauna 
tauta kovoje už vietą po saule. Todėl turėtume parodyti jaunos 
tautos drąsą ir energiją. Dar neužkariautas dangus - oro im- 
perija. Kodėl neturėtume pretenduoti į ją? Kadangi mūsų kal- 
nai aukšti, tai būtų pirmoji puolimo ar gynybos jėga. Pasirink- 
tose vietose aukštai tarp debesų galime įkurti karo lėktuvų, 
kuriais galėtume greitai užpulti ir smogti mūsų priešams sau- 
sumoje ar jūroje, bazes. Tikėkimės gyventi taikoje, bet vargas 
tiems, kurie įtrauks mus į karą! 

Neabejoju, kad Visarionai yra karinga giminė. 

Kai kalbėjau, Teuta paėmė mano ranką ir tvirtai ją suspau- 
dė. Senasis vaivada, kurio akys sublizgėjo, pakilo ir atsistojo 
šalia manęs, ir kiti juo pasekė. Du pagyvenę sausumos ir jūros 
kariai atsistojo ir išreiškė pagarbą. 

Tai buvo pradžia to, kas galų gale tapo „Krašto gynybos ir 
plėtros komitetu“. 

Galvoje sukūriau kitų ir galbūt didesnių planų ateičiai, bet 
dar neatėjo laikas apie juos kalbėti. 

Man atrodė ne tik patartina, bet ir būtina pastebėti, kad da- 
bar mūsų mažos grupės nariai laikėsi didžiausio diskretišku- 
mo. Mėlynųjų kalnų krašte kilo tam tikro naujo nerimo. Tarybos 
nariai nuolat posėdžiauja, bet nevyko joks oficialus Tarybos 
posėdis, toks kaip paskutinis, kuriame dalyvavau. Kalniečiai, 
visada grupėmis, mažomis ar didelėmis, nuolat ateina ir išeina. 
Teuta ir aš, nors labai užsiėmę lėktuvu, abu tai pastebėjome. 
Tačiau kažkaip mes —t. y. vaivada ir aš - aptarėme viską, bet kol 
kas nė žodžio neužsiminėme apie tai niekam kitam. Vaivada 
pastebėjo, bet nieko nepasakė, todėl ir aš tylėjau, ir Teuta tylėjo, 
kad ir ko klausiau. Seras Kolinas nematė nieko, išskyrus darbą, 
kuriuo yra užsiėmęs — Mėlynųjų žiočių gynybos planavimą. Jo 
senamadiški kaip inžinieriaus mokslai ir didžiulė karų ir ap- 
siausties patirtis — nes apie penkiasdešimt metų praleido kaip 
karininkas visuose žymiuose karuose - atrodo, buvo nukreipti į 
tą tikslą. Jis neabejotinai nuostabiai viską suplanavo. Beveik nu- 
olat tariasi su Rukiu dėl laivybos klausimų. Lordas vyriausiasis 
admirolas stebėjo visą gyvumą ir labai mažai svarbių dalykų 
praslydo pro jo akis, todėl galėjo pasidalyti didžia gynybinių 
įtvirtinimų statymo išmintimi. Manau, jis pastebėjo, kad kažkas 
vyksta aplink mus, bet ryžtingai tylėjo. 

Negalėjau atspėti, kas per sujudimas vyko. Jis nepanašus 
į nerimą, koks buvo prieš Teutos ir vaivados pagrobimus, bet 
daug iškalbingesnis. Nerimas galėjo sukelti tam tikrų įtarimų. 
Tai teigiamas dalykas ir turi aiškią reikšmę. Spėju, apie tai 
viską sužinosime laiku. Tuo tarpu dirbome toliau. Laimei, 
visos Mėlynosios žiotys ir kalnai aplink jas priklauso man 
nuosavybės teise, tai dalis, kurią seniai įsigijo dėdė Rodžeris — 
išskirtinis Visarionų turtas. Paprašiau vaivados leisti man per- 
leisti jį jam, bet šis ryžtingai atsisakė ir gana kategoriškai už- 
draudė man kada nors vėl iškelti šį klausimą. 

— Jau pakankamai padarei, - pasakė jis. - Jausiuos nesma- 
giai, jei neleisiu tau toliau jo valdyti. Nemanau, kad leisi savo 

žmonos tėvui patirti šį jausmą po ilgo gyvenimo, kurį jis mė- 


gino gyventi garbingai. 
Nusilenkiau ir nieko nebesakiau. Taigi liko kaip yra, ir turiu 


statyti į uostą vedantį tunelį. 


AŠTUNTA KNYGA - BLYKČIOJANT DURKLAMS 


Slapto įvairių Tautos tarybos narių posėdžio, 
vykusio 1907 m. rugpjūčio 26 d. Mėlynųjų kalnų 
krašto tarybos rūmų menėje, Plazace, 
memorandumas (pagal dalyvavusiųjų nurodymus 
užrašė Tarybos raštininkas Kristoforas) 


Kai slaptai Tautos tarybos nariai susirinko Rotušės tarybos 
menėje Plazace, preliminariai vieningai buvo nuspręsta, kad 
dabar ar ateityje jokie posėdyje dalyvavusių asmenų vardai 
neturi ir neturės būti paminėti ir kad turi būti nurodytos šio 
posėdžio tikslams tik paskirtų pareigūnų užimamos pareigos, 
o visų dalyvaujančių asmenų vardai nuslėpti. 

Pagrindinis svarstymas prasidėjo neoficialiai ir dėl to nebu- 
vo užrašytas. Galutinis rezultatas — vienbalsiai išreikšta nuo- 
monė, kad atėjo metas, apie kurį ilgai svarstė daugelis asmenų 
visoje tautoje, kai turėtų būti pakeisti Konstitucija ir valstybės 
valdymo mechanizmas; kad dabartinė nereguliariai renkamos 
Tarybos valdymo forma nebuvo pakankama ir kad turėtų būti 
pasirinkta tokia valdymo forma, kuri atitinka laiko dvasią. 
Šiuo tikslu tinkamiausia atrodė Didžiojoje Britanijoje galiojan- 
ti konstitucinė monarchija. Galiausiai buvo nuspręsta, kad 
kiekvienas Tarybos narys apsvarstytų ir aptartų šį klausimą 
su savo apygardos rinkėjais ir per kitą posėdį, nukeltą į kitą 
savaitę, rugsėjo 2 d., pateiktų nuomones ir pageidavimus. 
Prieš išsiskiriant buvo nuspręsta išrinkti asmenį, kuris turės 
būti paskirtas karaliumi, jei tauta priimtų naują idėją. Bendru 
sutarimu nuspręsta pasiūlyti titulą vaivadai Peteriui Visario- 
nui, kuris būtų paskirtas karaliumi, jei priimtų šias aukštas 

pareigas. Buvo pareikalauta, kadangi jo duktė vaivadaitė Teu- 
ta ištekėjusi už anglo Ruperto Selindžerio — kalniečių papras- 
čiausia vadinamo „šviesiausiuoju Rupertu“ — šis būtų vaiva- 
dos, kai Viešpats pasikvies stoti prieš jį, įpėdinis - įpėdinis, 
kuris visais atžvilgiais vertas pakeisti karalių. Bendrai sutikus 
to pareikalavo keli kalbėtojai, nes ponas Selindžeris jau pasi- 
tarnavo valstybei tiek, kad būtų vertas tapti naujos dinastijos 
pradininku; bet kadangi jis yra vaivados Peterio Visariono gi- 
minaitis, pirmumo teisę turėtų gauti vyresnis asmuo, šios tau- 
tos sūnus. 


To paties tęsinys 


Atidėtas tam tikrų Tautos tarybos narių posėdis buvo pra- 
tęstas 1907 m. rugsėjo 2 d., pirmadienį, Rotušės menėje, Pla- 
zace. Visų prašymu pirmininku buvo paskirtas tas pats asmuo 
ir įrašo sudarymui galiojo ta pati taisyklė. 

Įvairūs Tarybos nariai iš eilės pagal valstybės registrą patei- 
kė savo ataskaitas. Kiekviena apygarda turėjo savo atstovą. 
Ataskaitose buvo vienbalsiai pasisakyta už naujos Konstituci- 
jos priėmimą ir visi be išimties tarybos nariai pranešė, kad 
kaskart labai entuziastingai buvo sutiktas pasiūlymas paskirti 
vaivadą Peterį Visarioną pirmuoju karaliumi, kuris turi būti 
karūnuotas pagal naują Konstituciją, ir kad titulo perėmimo 
teisė turės pereiti šviesiausiajam Rupertui (kalniečiai tik norė- 
tų gauti įstatymais nustatytą vardą kaip alternatyvą; visi be 
išimties pasisakė, kad jie ir tauta vadins jį „Rupertu“ - am- 
žiams). 

Minėtas klausimas buvo maloniai išnagrinėtas ir nuspręs- 
ta, kad oficialus Tautos tarybos posėdis įvyktų po savaitės 
nuo šios dienos Rotušėje, Plazace, ir kad vaivada Peteris Vi- 
sarionas turėtų būti paprašytas atvykti į Rotušę pasirengęs 
dalyvauti posėdyje. Taip pat buvo nuspręsta duoti nurody- 
mus Aukštajam šalies įstatymo teismui, kad jis parengtų ir 
turėtų naujos Konstitucijos rašto metmenis, kurie turi remtis 
Didžiosios Britanijos proceso teisės normomis ir Konstitucija, 

iš dalies tas pats gali būti taikoma tradicinėms laisvos vyriau- 
sybės idėjoms Mėlynųjų kalnų krašte. 

Paskui vienbalsiai šis slaptas ir nereguliarus „Tautos tary- 
bos narių“ posėdis buvo paleistas. 


Pirmajame Mėlynųjų kalnų krašto tautos tarybos posėdyje, 
vykusiame 1907 m. rugsėjo 2 d., pirmadienį, Plazace, svarstyta: 
naujos Konstitucijos priėmimas ir nuolatinio įgaliojimo dėl 
anksčiau minėto, jei ir kaip nuspręsta anksčiau, suteikimas 
(užrašyta Tautos tarybos raštininko vienuolio Kristoforo) 


Atidėtas posėdis įvyko nustatytu laiku, kaip buvo sutarta. 
Dalyvavo visi Tarybos nariai, taip pat valdytojas, arkivysku- 
pas, Spazaco, Ispazaro, Domitano ir Astrago archimandritai; 
kancleris, iždininkas, Aukštojo šalies įstatymo teismo pirmi- 
ninkas, Teisingumo tarybos pirmininkas ir kiti aukšti parei- 
gūnai, kuriuos labai svarbiomis progomis įprasta kviesti daly- 
vauti Tautos tarybos posėdyje. Visų dalyvavusiųjų vardai bus 
paminėti pilnoje ataskaitoje, kur bus pateikti ipsissima verba 
įvairūs pareiškimai, pateikti aptariant klausimus, ir kas steno- 
grafuota, kuklios šios santraukos, surašytos Tarybos narių ir 
kitų asmenų patogumui, sudarytojo. 

Nuolankiai paklusęs Tarybos prašymui, vaivada Peteris Vi- 
sarionas atvyko į Rotušę ir laukė „Aukštųjų pareigūnų salėje“, 
kol ateis metas ir jis bus pakviestas ateiti ir stoti prieš Tarybą. 

Pirmininkas iškėlė Tautos tarybai naujos Konstitucijos 
klausimą, bendrais bruožais nusakydamas jos antraštes, kaip 
buvo sudaryta Aukštojo šalies įstatymo teismo, ir Konstitucija 
oficialiai buvo priimta Tautos tarybos nem. con.?! tautos var- 
du; pirmininkas pateikė svarstyti klausimą pasiūlyti karūną 
vaivadai Peteriui Visarionui su teise perleisti titulą „šviesiau- 
siajam Rupertui“ (teisiškai Rupertui Selindžeriui), vientelės 
vaivados dukters vaivadaitės Teutos vyrui. Pasiūlymas taip 
pat buvo entuziastingai sutiktas ir priimtas em. con. 


21  Nemine contradicente - niekam neprieštaraujant (lot). 

Tuoj po to Tarybos pirmininkas, arkivyskupas ir valdyto- 
jas veikdami kartu kaip delegacija nuėjo prašyti vaivados Pe- 
terio Visariono skirti jiems dėmesio. 

Kai vaivada įėjo, visa Taryba ir pareigūnai atsistojo ir kelias 
sekundes laukė nulenkę galvas, pagarbiai tylėdami. Paskui, 
tarsi bendro akstino pastūmėti, netarę nė žodžio ir nedavę 
jokio ženklo, išsitraukė durklus ir stovėjo ramiai, nukreipę 
durklų smaigalius ir briaunas į priekį. 

Vaivada stovėjo nejudėdamas. Galbūt labai susijaudino, 
bet puikiai valdėsi. Vienintelė akimirka, kai atrodė, kad ne- 
tenka savitvardos, buvo, kai dar kartą su keistu darnumu visi 
dalyvavusieji iškėlė durklus ir sušuko: 

— Sveikas, Peteri, karaliau! - paskui nuleido smaigalius, ko! 
šie beveik palietė grindis, ir dar kartą nulenkė galvas. 

Kai nusiramino, vaivada Peteris Visarionas tarė: 

— Broliai, kaip galėčiau jums atsidėkoti, o per jus atsidėkoti 
Mėlynųjų kalnų krašto Žmonėms už šiandien man suteiktą 
garbę? Tai neįmanoma ir dėl to prašau jūsų apsvarstyti ir iš- 
matuoti mano dėkingumą savo širdžių didybe. Apie tokią 
garbę, kokią siūlote man, nė vienas blaiviai mąstantis vyras 
niekada nėra pagalvojęs ar svajojęs. Ji tokia didi, kad prašau 
jūsų, tokios širdies ir proto vyrų, kaip esate, suteikti man kaip 
tolesnę jūsų didžiadvasiškumo išraišką šiek tiek laiko apie tai 
pagalvoti. Neversiu jūsų laukti, nes jau dabar apšviestas garbės 
aureolės, nors ir vargiai regimos, matau šaltą pareigos šešėlį. 
Leiskite man mažiau nei valandą pabūti vienam - daugiausia 
valandą - jei dėl to neprailgtų šis jūsų posėdis. Galbūt reikės 
mažiau laiko, bet kuriuo atveju pažadu, kad priėmęs teisingą 
ir tinkamą sprendimą tuojau pat grįšiu. 

Tarybos pirmininkas apsižvalgė ir matydamas visur nu- 
lenktas galvas kaip sutikimo ženklą tarė pagarbiai ir oriai: 

— Kantriai lauksime, kad ir kiek reikės. Viešpats, kuris val- 
do visų vertų žmonių širdis, ves jus prie šio ketinimo! 

Taip visiems tylint vaivada nuėjo už kalvos. 

Iš savo vietos šalia lango galėjau matyti, kaip jis ėjo, kaip 
vienodais žingsniais įkopė į kalvą, iškilusią už Rotušės, ir 
dingo miško šešėlyje. Tada mano darbas šaukėsi manęs, nes 

norėjau kuo greičiau užrašyti viską, kol tai buvo gyva atmin- 
tyje. Taryba laukė kapų rimtyje, nė vienas vyras neklausė kai- 
myno nuomonės net žvilgsniu. 

Į posėdį vaivada grįžo beveik po valandos. Jis ėjo lėtai ir 
oriai; taip pradėjo vaikščioti nuo tada, kai amžius ėmė varžyti 
judesius, kurie jaunystėje buvo tokie tipiški. Visi Tarybos na- 
riai atsistojo nusiėmę skrybėles ir taip stovėjo, kol jis pranešė, 
ką nusprendė. Kalbėjo lėtai ir, kadangi jo atsakymas yra ver- 
tingas įrašas šalies ir tautos istorijoje, užrašiau jį žodis žodin, 
palikdamas kai kur vietos aprašymui ir pastaboms, kurias 
paskui užpildžiau. 

— Tautos tarybos nariai, arkivyskupe, valdytojau, Teisin- 
gumo ir šalies įstatymo tarybos ponai, archimandritai ir visi 
mano broliai, nuo tada, kai palikau jus, kad galėčiau pamąstyti 
nuošalioje miško vietoje ir pasitarti su Dievu, Jis bei Jo malon- 
inga išmintis lydėjo mane svarstant pasiūlymą, kai sužinojau 
apie jūsų ketinimą, iš pat pradžių buvusį pranašišką ženklą 
mano širdžiai. Broliai, žinote — priešingu atveju ilgas gyveni- 
mas praėjo bergždžiai - kad mano širdis ir protas, mano pat- 
irtis, mano gyvenimas, mano durklas — visa priklauso tautai. 
Ir kai viskas priklauso jai, kodėl neturėčiau panaudoti jos la- 
bui savo pribrendusio sprendimo, nors tai prieštarautų mano 
ambicijoms? Dešimt amžių mano giminė vykdė savo pareigą. 
Prieš amžius vyrai patikėjo mano protėvių rankoms kara- 
liaus valdžią kaip dabar jūs, jų vaikai, patikite tą valdžią man. 
Tačiau taip turėčiau pagrindą, net patį mažiausią, išduoti šį 
pasitikėjimą. Priimčiau karūnos garbę, kurią siūlote, jei ne- 
būtų kito jos verto asmens. Jei jo nebūtų, atsiduočiau jūsų 
valiai. Nebeprieštaraučiau pats sau ir paklusčiau jums, kad 
neaptemdyčiau jūsų troškimo. Tačiau yra toks asmuo, kuris 
brangus jums atliktais žygdarbiais, o man dvigubai branges- 
nis nuo tada, kai tapo man sūnumi per mano dukters meilę 
jam. Jis - jaunas, 0 aš - senas. Jis stiprus ir narsus bei ištikimas, 
o mano stiprumo ir narsos dienos baigiasi. Ilgai svarsčiau, 
kad likusias dienas norėčiau nugyventi ramiai viename iš 
mūsų vienuolynų, kur galėsiu stebėti pasaulyje vykstančius 
įvykius ir būti jaunesnių guvesnio proto vyrų patarėju. Broliai, 


AŠTUNTA KNYGA - Blykčiojant durklams 273 


žengiame į pilną įvykių laikotarpį. Visur matau jo ženklus. 
Šiaurė ir pietūs — sena ir nauja tvarka susiduria, o mes esa- 
me tarp priešingų jėgų. Tiesa ta, kad turkas po tūkstančius 
metų trukusių karų praranda savo reikšmingumą. Tačiau iš 
šiaurės, iš kur ateina užkariavimai, link mūsų Balkanų slenka 
galingesnės sąjunginės šalies vyrai. Jie žygiuoja tvirčiau ir su- 
stiprina kiekvieną nueito kelio atkarpą. Dabar jie neabejotinai 
artėja ir jau pradėjo ryti regionus, kuriuos ką tik atkovojome 
iš Mahometo sekėjų valdžios. Austrai stovi prie pat mūsų 
vartų. Nuslopinti Italijos iredentistų judėjimo taip susiburka- 
vo su didžiosiomis Europos valstybėmis, kad šią akimirką yra 
neįveikiamas ir reikšmingas priešas. Turime tik vieną viltį — 
suvienyti Balkanų pusiasalio jėgas meistriškai nukreipdami 
frontą į šiaurę ir vakarus, taip pat į pietus ir rytus. Ar senio 
rankos gali imtis tokio uždavinio? Ne, rankos turi būti jaunos 
ir miklios, o protas lankstus, širdis tvirta, kad ir kas išdrįstų 
įsiveržti. Jei priimsiu karūną, tai tik vilkintų atlikimą to, kas 
galų gale turės būti atlikta. Kokia bus mano karaliavimo nau- 
da, kai amžiams užmerksiu akis - mano dukra bus pirmojo 
naujos dinastijos karaliaus žmona? Pažįstate tą vyrą ir iš jūsų 
ataskaitų sužinojau, kad trokštate, jog jis būtų karalius, mano 
įpėdinis. Kodėl nepradėti nuo jo? Jis kilęs iš didžios tautos, 
kur laisvės principas - esminis principas, pagreitinantis visus 
reikalus. Toji tauta ne kartą parodė mums savo draugiškumą 
ir neabejotinai pats faktas, kad anglas taps mūsų karaliumi ir 
galės perduoti mūsų Vyriausybei dvasią ir paprotinę teisę, ku- 
rie padarė jo paties šalį didžia, daug pasitarnaus atgaivinant 
seną draugystę ir net užmezgant naują, kuri pavojų laikais 
atvestų britų flotilę į mūsų vandenis ir britų durtuvus paremti 
mūsų durklų. Žinau, nors kol kas jums nėra paskelbta, kad Ru- 
pertas Selindžeris jau įgijo privilegijų raštą, pasirašytą paties 
Anglijos karaliaus, kuriuo jam leidžiama atsisakyti Anglijos 
pilietybės, kad galėtų tuojau pat kreiptis dėl pilietybės sutei- 
kimo čia. Taip pat žinau, kad jis atsivežė čia milžinišką turtą, 
kuriuo pradeda sutvirtinti mūsų rankas karui, jei jis kiltų. Tai 
paliudydamas pasakysiu, kad jis užsakė pastatyti dar devy- 
nis karo laivus tokio tipo, koks jau pastatytas ir veiksmingai 

pasitarnavo nugalint turką, ar piratą, kad ir kas jis buvo. Ruper- 
tas Selindžeris ėmėsi Mėlynųjų žiočių gynybos savo sąskaita, 
kad sustiprintų jas labiau nei Gibraltarą ir apsaugotų mus 
nuo visko, ko galėtų griebtis austrai pasitelkdami milžiniškas 
jėgas, jau sutelktas Kotoro įlankoje. Mūsų aukščiausiose kete- 
rose jau stato bazes karo lėktuvams, kurie buvo pastatyti jam 
užsakius. Štai toks vyras kaip jis padarys mūsų tautą didžią. 
Esu įsitikinęs, kad jo rankose ši nuostabi žemė ir mūsų kilnūs, 
laisvę mylintys žmonės suklestės ir taps galia pasaulyje. Todėl, 
broliai, leiskite man, kaip vienam iš tų, kuriam ši tauta ir jos is- 
torija bei ateitis yra brangūs, paprašyti jūsų suteikti mano duk- 
ters vyrui garbę, kurią suteikėte man. Už ją galiu kalbėti kaip 
už save. Ji neturi kentėti dėl abiejų kilnumo. Jei tikrai būčiau 
karalius, ji, kaip mano dukra, būtų pasaulio princesė. Kai tai 
įvyks, ji bus draugė ir karalienė didžiam karaliui ir savo gimi- 
nei, kuri yra mano giminė ir kuri suklestės visu naujos dinasti- 
jos spindesiu. 

— Dėl to, broliai, dėl visų, dėl mūsų brangaus Mėlynųjų kal- 
nų krašto, padarykite šviesiausiąjį Rupertą, kuris taip aukojosi, 
savo karaliumi. Ir suteikite man laimės pasitraukti į vienuoly- 
ną. 

Kai vaivada baigė kalbėti, visi tylėjo ir stovėjo. Tačiau buvo 
matyti, kad jie sutinka patenkinti šį kilniausią prašymą. Ta- 
rybos pirmininkas puikiai paaiškino bendrą norą. 

— Tautos tarybos nariai, arkivyskupe, valdytojau, Teisin- 
gumo ir šalies įstatymo tarybų ponai, archimandritai ir visi čia 
esantys, ar esame pasirengę laisva valia duoti prideramą at- 
sakymą vaivadai Peteriui iš istorinės Visarionų giminės, kad 
sutinkame patenkinti jo norą? 

Į tai vienbalsiai buvo atsakyta: 

— Taip. 

Pirmininkas tęsė: 

— Toliau. Ar turėtume prašyti šviesiausiojo Ruperto iš Se- 
lindžerių giminės, kuris yra Visarionų giminė per santuoką su 
vaivadaite Teuta, vieninteliu vaivados Visariono palikuoniu, 
ateiti čia rytoj? Ir, kai jis bus tarp mūsų, suteiksime jam karūną 
ir Mėlynųjų kalnų krašto karaliaus valdžią? 

Vėl pasigirdo atsakymas: 

— Taip. 

Šį kartą tai nuskambėjo kaip milžiniško trimito garsas ir 
blykstelėjo ištraukti durklai. 

Posėdis buvo paleistas vienai dienai. 


To paties tęsinys 


1907 m. rugsėjo 10 d. 

Kai šiandien Tautos taryba susirinko, vaivada Peteris Visa- 
rionas užėmė vietą tarp jų, bet taip toli, kad iš pradžių sun- 
kiai pastebėta, jog jis yra. Po būtinų parengtinių derybų buvo 
paprašyta, kad ateitų šviesiausiasis Rupertas - ponas Ruper- 
tas Selindžeris —- kuris, kaip buvo pranešta, laukė „Aukštųjų 
pareigūnų salėje“. Buvo pasiųsta delegacija jam atvesti ir jis 
tuojau pat buvo palydėtas į menę. Kai pasirodė tarpduryje, ta- 
rybos nariai atsistojo. Jie išreiškė savo džiūgavimą ir vėl blyks- 
telėjo durklai. Akimirką jis stovėjo tylėdamas, pakėlęs ranką 
tarsi rodydamas, kad nori tarti žodį. Kai tik tai buvo pastebėta, 
posėdyje įsivyravo tyla, ir jis tarė: 

— Meldžiu jus, ar galėtų vaivadaitė Teuta iš Visarionų gi- 
minės, kuri atlydėjo mane čia, įeiti, kad išgirstų jūsų norus? 

Susirinkusieji tuojau pat džiugiai sutiko. Ponas Rupertas 
Selindžeris nusilenkė dėkodamas ir išėjo, kad ją atsivestų. 

Ji buvo sutikta plojimais, panašiai kaip buvo sutiktas švie- 
siausiasis Rupertas, kuriam ji nusilenkė oriai ir švelniai. Ją ir 
jos vyrą pirmininkas, kuris priėjo prie jų, palydėjo ant pakylos. 
Tuo tarpu greta šviesiausiajam skirtos buvo pastatyta ir vai- 
vadaitei skirta kėdė, ir jie atsisėdo. 

Tadapirmininkas oficialiai pareiškė tautos vardu „šviesiau- 
siajam Rupertui“ Tarybos norą - pasiūlė jam Mėlynųjų kalnų 
krašto karūną ir karaliaus valdžią. Žinia buvo išdėstyta beveik 
žodis žodin kaip vakar, siūlant titulą vaivadai Peteriui Visa- 
rionui, tik skyrėsi aplinkybės. Šviesiausiasis Rupertas klausėsi 
nebylus. Be abejo, jam tai buvo nauja, bet jis puikiai valdėsi. 
Kai buvo pranešta apie vakarykštį pasiūlymą vaivadai ir 

pastarojo norą, Peteris Visarionas pakilo, kad tartų žodį. Me- 
nėje įsivyravo tyla. Rupertas Selindžeris keliais trumpais žo- 
džiais padėkojo, bet paskui staiga tapo keistai ramus. 

— Tačiau prieš mėgindamas prideramai atsakyti norėčiau 
žinoti, ar svarstyta, kad mano brangi sutuoktinė vaivadaitė 
Teuta Visarion, kuri taip nuostabiai įrodė savo vertingumą 
užimti bet kurią vietą šalies valdyme, dalysis su manimi šia 
didele garbe. Esu linkęs... 

Ji pertraukė vaivadaitė, kuri atsistojo šalia ir laikydama jo 
kairę ranką tarė: 

— Pirmininke ir ponai, nemanykite, kad negerbiu savo vy- 
ro, kai Mėlynųjų kalnų krašte taip branginama žmonos pagar- 
ba vyrui, kad drįstu jį pertraukti. Esu čia ne tik kaip žmona, 
bet ir kaip vaivadaitė Visarion, ir visų kilnių šios kilmingos 
giminės moterų atminimui esu suvaržyta didžios pareigos. 
Mes, Visarionų giminės moterys, per ilgą mūsų krašto istoriją 
niekada nesivaržėme su savo vyrais. Žinau, kad manobrangus 
vyras atleis man kaip žmonai, jei klystu, bet kreipiuosi į jus, 
Tautos taryba, jumis remiuosi ir jus turiu omenyje. Baiminu- 
osi, kad mano vyras nežino, kaip žinome jūs ir aš, kad nuo 
seno šios šalies istorijoje, kai mūsų kraštą valdė karaliai pagal 
įstatymą, kuris bėgant amžiams tapo žinomas kaip Lex Salica, 
sostą paveldėdavo vyriškosios lyties atstovai. Mėlynųjų kalnų 
krašto Tarybos nariai, esu Mėlynųjų kalnų krašto žmona - kol 
kas jauna Žmona, bet mano gyslomis teka keturiasdešimties 
ištikimų moterų kartų kraujas. Mane, žmoną, gerbiančią sa- 
vo vyrą - žmoną vyro, kurį gerbiate - užgautumėte, jei nusi- 
žengtumėte senoviniam papročiui, kurio garbingai laikomasi 
tūkstančius metų ir kuris yra Mėlynųjų kalnų krašto mote- 
riškumo didybė. Koks tai būtų pavyzdys amžiuje, kai kitų 
tautų moterys, skatinamos savanaudiškumo, pamiršta savo 
moteriškumą stengdamosi niekuo nenusileisti vyrams! Mėly- 
nųjų kalnų krašto vyrai, kai sakau, kad labiausiai vertiname 
savo vyrų šlovę, kalbu visų moterų vardu. Būti jūsų draugė- 
mis - mūsų laimė, būti jūsų žmonomis - mūsų gyvenimo tiks- 
las, būti jūsų vaikų motinomis - šlovė, kuria dalijamės ir su 
jumis. 

Todėl meldžiu jūsų, Mėlynųjų kalnų krašto vyrų, leisti būti 
man tokiai pat žmonai kaip kitos mūsų šalies moterys, lygiai 
kaip ir jos džiaugtis namų laime, kuri yra mūsų, moterų, sri- 
tis, ir jei ši neįkainojama garbė būtų man suteikta, ir aš būsiu 
verta ir galėsiu, prisiimsiu šią privilegiją kaip moters dorumo 
pavyzdį. - Žemai, kukliai ir grakščiai nusilenkusi atsisėdo. 

Nekilo abejonių dėl jos karališko kilnumo, kai ji atsisakė 
priimti titulą. Ji buvo pagerbta supratingu, galingu šūksniu, 
vienbalsiai išsiveržusiu iš vyrų krūtinių ir iškeltais aukštyn 
durklais, o tai reiškė daugiau nei bet kokia karūna, kuri galėtų 
vainikuoti moters galvą. 

Nevalingas šviesiausiojo Ruperto veiksmas taip pat vi- 
sus pradžiugino - priderama pasekmė to, kas buvo padaryta 
anksčiau. Jis atsistojo ir apglėbęs žmoną pabučiavo ją visų aki- 
vaizdoje. Jie atsisėdo ant savo kėdžių droviai laikydamiesi už 
rankų kaip įsimylėjusiųjų pora. 

Paskui pakilo Rupertas - dabar jis yra Rupertas; nuo šiol 
tik taip jį vadins tauta. Su atviru nuoširdumu, kuris, atrodė, 
švytėjo jo veide, paprastai tarė: 

— Ką galiu pasakyti, išskyrus tai, kad visais atžvilgiais, da- 
bar ir per amžius, paklusiu jūsų norams. - Tada iškėlęs durklą 
ir laikydamas jį priešais save pabučiavo jo rankeną tarda- 
mas: — Taip prisiekiu būti doras ir teisingas — būti, tepadeda 
man Dievas, toks karalius, kokio pageidaujate - tiek, kiek man 
duota jėgų. Amen. 

Taip buvo užbaigtas posėdyje svarstytas klausimas ir Tary- 
ba parodė neišmatuojamą džiaugsmą. Vėl ir vėl blykstelėdavo 
durklai, kai pagal britų būdą triskart po tris nuskambėdavo 
„Valio!“ 

Kai Rupertas - minėjau, kad neturiu rašyti „karalius Ruper- 
tas“, kol jis nebus oficialiai karūnuotas spalio 16 d., trečiadie- 
nį — ir Teuta išėjo, vaivada Peteris Visarionas, pirmininkas ir 
Taryba sudarė komisiją Aukštojo šalies įstatymo ir teisingumo 
teismų taryboms aptarti formalumus, kurių turėtume laikytis 
per karaliaus karūnavimo ceremoniją, ir kaip oficialiai pranešti 
apie ją užsienio šalims. Šis aptarimas užlaikė juos iki išnaktų. 

Iš „Londono kurjerio“ 
MĖLYNŲJŲ KALNŲ KRAŠTO 
KARŪNAVIMO CEREMONIJOS IŠKILMĖS 
(mūsų ypatingojo korespondento pranešimas) 


1907 m. spalio 14 d., Plazacas 

Atsisėdęs už skurdžiai padengto pusryčių stalo Austrijos 
rytų keleivinio garlaivio „Pranciškus Juozapas“ denyje, širdyje 
(beje, paminėsiu kitas savo vidinio negalavimo priežastis) ap- 
raudojau „Imperatoriškojo“ viešbučio Trieste patogumą ir ku- 
linarijos prabangą. Trumpas šios ir vakar dienos meniu paly- 
ginimas duos skaitytojui nuostabią pamoką. 


Trieste Garlaivyje 
Kiaušiniai, virti atskirai Plakta kiaušinienė 
grietinėlėje ant skrebučio 
Vištiena, troškinta su paprika Šalta vištiena 
Vestfalijos kumpio (virto vyne) Šaltas kumpis 
griežinėliai su aštriais prieskoniais 

Sūdytas tunas Bismarko silkės 
Ryžiai, sumaišyti su grietine Šutinti obuoliai 
Gvajavos želė Šveicariškas sūris 


Rezultatas: vakar jaučiausi gerai, buvau laimingas ir manęs 
laukė saldus miegas naktį, ryte pabudau žvalus. Šiandien esu 
išglebęs ir nerangus, taip pat neramus ir esu įsitikinęs, kad 
miegant mano kepenys neduos man ramybės. 

Kelionė į Ragusą, o iš ten į Plazacą paliko „neišdildomą“ 
įspūdį bent jau vieno Žmogaus širdyje. Geriau patylėsiu! Tai 
išminčiai Teisingumas ir Gailestingumas tegali ištiesti ranką. 

Plazacas - apgailėtina vieta. Čia nėra net padoraus viešbu- 
čio. Galbūt dėl to, kad naujasis karalius Rupertas pastatė ta- 
riamam savo svečių žurnalistų patogumui nemažai didelių 
laikinų viešbučių, tokių kaip Sent Luiso parodoje. Čia kiekvie- 

nam svečiui buvo paskirtas kambarys, panašus į svirną „Rou- 
tono“ viešbutyje. Praleidęs ten pirmą naktį dabar žinau, kokias 
kančias patiria trečios klasės „kalinys“. Vis dėlto turiu pasakyti, 
kad valgomasis ir registratūra, nors nejaukiai paprasti, atitiko 
laikiną paskirtį. Laimei, neturėsime daugiau kęsti čionykščių 
valgių, nes rytoj pietausime su karaliumi Rotušėje ir kadangi 
virtuvei vadovaus cordon bleu, Gastonas de Fo Pa, kuris taip il- 
gai lėmė kulinarinį (taip pat galima sakyti gastonominį) „Dei- 
mantinio karaliaus“ likimą Vandomo aikštėje, manau, galime 
tikėtis, kad neisime gulti alkani. Kol laukėme, žvalgiausi po 
mūsų skurdžius miegamojo patogumus, kurių nesuvokiau per 
pietus šįvakar. Mūsų didžiai nuostabai buvo patiekti puikūs 
pietūs, nors, žinoma, vyravo šalti valgiai (kuriuos visada laikau 
blogu maistu savo kepenims). Kai tik baigėme pietauti, karalius 
(paskirtasis) atėjo pas mus su neoficialiu vizitu ir nuoširdžiai 
pasveikinęs pakvietė kartu išgerti vyno. Priėmėme jo kvietimą 
ir mėgavomės puikaus (greičiau saldaus) Cliguot'93 taure. Tada 
karalius Rupertas (paskirtasis) pakvietė mus vėl atsisėsti. Jis 
vaikščiojo tarp stalų atpažindamas kai kuriuos draugus Žur- 
nalistus, su kuriais buvo susitikęs anksčiau, kai keliavo. Atrodė, 
vyrai kalbėjojausdami pasitenkinimą - tikriausiai pasitenkinimą 
savimi. Aš tai laikau gana blogu tonu! Džiaugiuosi, kad nebu- 
vau anksčiau su juo susitikęs taip kasdieniškai, nes tai apsaugo- 
jo mane nuo pažeminimo - būti taip viešai globojamu būsimo 
karaliaus, kuris tokiu negimė (teisiškai). Autorius, kuris pagal 
profesiją yra advokatas, džiaugiasi būdamas grafystės bajoras 
ir istorinio dvaro paveldėtojas senovinėje Šropšyro grafystėje ir 
gali pasigirti priklausąs didesnei tautai nei esama Mėlynųjų kal- 
nų krašte. 

REDAKCIJOS PASTABA. Prašome skaitytojų mums atleis- 
ti už išspausdintą pranešimą, atsiųstą iš Plazaco. Jo autorius 
nėra mūsų etatinis darbuotojas. Jis paprašė leisti parašyti šį 
pranešimą, nes yra Mėlynųjų kalnų krašto karaliaus Ruperto 
giminaitis ir dėl to buvo ten, kad gautų išskirtinę informaciją 
ir pateiktų aprašymą „iš vidaus“, kaip minėjo. Perskaitę pra- 
nešimą telegrafavome, kad atšaukiame jį ir kad, jei jis nepak- 
lus mums, tuojau pat bus iškeldintas. 

Taip pat telegrafavome garsiam korespondentui ponui 
Mordredui Butui, kuris, mūsų žiniomis, buvo Plazace savo 
tikslais, atsiųsti mums išsamias (ir reikiamas) įvykio detales. 
Manome, mūsų skaitytojai norės vaizdingo pasakojimo apie 
ceremoniją, o ne pigaus meniu kratinio, pastabų dėl kepenų 
būklės ir menkinančio apibūdinimo žygdarbių, atliktų tokio 
kilnaus būdo anglo, kurį kylanti tauta pasirinko savo karaliu- 
mi ir kurį mūsų tauta gerbia. Žinoma, neminėsime mūsų nevy- 
kusio korespondento vardo, nebent būsime priversti kokio 
nors ateityje pateikto prašymo. 


Iš „Londono kurjeris“ 
MĖLYNŲJŲ KALNŲ KRAŠTO KARALIAUS RUPERTO 
KARŪUNAVIMO CEREMONIJOS IŠKILMĖS 
(mūsų ypatingojo korespondento Mordredo Buto pranešimas) 


1907 m. spalio 17 d., Plazacas 

Plazacas negali pasigirti turįs katedrą ar kitą pakankamai 
didelę bažnyčią, kad joje būtų galima surengti atitinkamo 
dydžio karūnavimo ceremoniją. Todėl Tautos taryba, kara- 
liui sutikus, nusprendė, kad ceremonija turėtų vykti senoje 
Šv. Savos bažnyčioje Visarione - ankstesniuose karalienės na- 
muose. Tinkamai pasiruošta, kad karūnavimo rytą visi tautos 
svečiai būtų nuplukdyti ten karo laivu. Šv. Savos bažnyčioje 
vyks religinė ceremonijos dalis, po kurios bus rengiami kvies- 
tiniai pietūs Visarionų pilyje. Paskui svečiai grįš karo laivu į 
Plazacą, kur vyks iškilmės, čia vadinamos „tautiniu karūna- 
vimu“. 

Senais laikais, kai būta karalių, Mėlynųjų kalnų krašte 
buvo paprotys rengti dvi ceremonijas — vieną tvarkė oficiali 
tautinės Bažnyčios, graikų bažnyčios, galva; kitą - Žmonės, pa- 
gal jų pačių priimtas apeigas, daugiausia panašias į germanų 
liaudies susirinkimą. Mėlynųjų kalnų krašto gyventojai - kon- 
servatyvi tauta. Tradicijų, buvusių prieš tūkstančius metų, turi 
būti laikomasi šiandien - žinoma, kiek tai įmanoma keičiantis 
gyvenimo būdui. 

Šv. Savos bažnyčia yra labai sena ir labai graži, pastatyta 
pagal senų graikų bažnyčių, pilnų vertingų Mėlynųjų kalnų 
krašto praeities paminklų, pavyzdį. Vis dėlto, žinoma, nei ji, 
nei šiandien joje vykusi ceremonija prabanga neprilygsta tam 
tikroms kitoms iškilmėms - pavyzdžiui, caro karūnavimui 
Maskvoje, Alfonso XII karūnavimui Madride, Karloso I 
karūnavimui Lisabonoje. 

Bažnyčios papuošimai labai priminė Vestminsterio abatiją, 
kai joje buvo karūnuojamas karalius Edvardas VII, nors, 
žinoma, šiandien dalyvavo mažiau Žmonių ir pastatas turėjo 
daug savito puošnumo. Iš tikrųjų dalyvių, išskyrus tuos, kurie 
privalėjo čia būti, ir pasaulio spaudos atstovus, buvo vos keli. 

Įspūdingiausia ceremonijoje dalyvaujanti asmenybė šalia 
karaliaus Ruperto, didingo stoto vyro (jo ūgis - septynios pė- 
dos) buvo karaliaus žmona Teuta. Ji sėdėjo mažos galerijos, 
padarytos šiuo tikslu kaip tik priešais sostą, priekyje. Ji yra ne- 
paprasto grožio moteris, aukšta ir puikiai sudėta, juodų kaip 
degutas plaukų ir panašių į juodus deimantus akių, turinčių 
ypatingą savybę - jose spindi žvaigždės, kurios, atrodo, su- 
teikia akims vis kitokią spalvą, atspindinčią kiekvieną stiprią 
emociją. Tačiau svarbiausia net ne jos grožis ar žvaigždės aky- 
se, kurios patraukia dėmesį vos tik žvilgtelėjus į jas. Grožis 
suknelė. Niekada anksčiau jokia moteris — nei karalienė, nei 
valstietė - nedėvėjo tokio kostiumo šventės proga. 

Ji vilkėjo tik baltomis įkapėmis. Girdėjau istoriją, pasako- 
jamą apie tą keistą apdarą, vėliau ją atsiųsiu.* 

Kai per didžiąsias vakarines duris į bažnyčią įėjo procesija, 
nematomas choras pritariant vargonams ir paskui prisijungus 
karinės muzikos instrumentams sugiedojo Mėlynųjų kalnų 


* Redakcijos pastaba. Šeštadienio kassavaitiniame leidinyje pateik- 
sime visą pono Mordredo Buto atsiųstą romantiško pasakojimo 
apie karalienę Teutą ir jos įkapes aprašymą, kurį iliustravo mūsų 
ypatingasis dailininkas ponas Neilsonas Braunas, pono Buto 
bendradarbis pateikiant pranešimą apie karaliaus Ruperto karū- 
navimo ceremonijos iškilmes. 

krašto himną „Vesk mus per tamsą, Viešpatie“. Arkivyskupas, 
apsirengęs iškilmių rūbais ir pasiruošęs, stovėjo priešais alto- 
rių, o šalia jo —- keturių didžiųjų vienuolynų archimandritai. 
Valdytojas stovėjo Tautos tarybos narių priekyje. Šiek tiek šo- 
ne jų buvo aukštų pareigūnų grupė, Šalies įstatymo ir Teisin- 
gumo tarybų pirmininkai, kancleris ir kiti - visi vilkėjo nuosta- 
biais senoviniais drabužiais — bei vyriausiasis ginkluotųjų 
pajėgų maršalas ir vyriausiasis admirolas lordas. 

Kai viskas buvo parengta karūnavimo ceremonijai, arki- 
vyskupas pakėlė ranką, muzika tuojau pat nutilo. Pasisukęs 
taip, kad stovėtų priešais karalienę, kuri taip pat atsistojo, ka- 
ralius išsitraukė iš makšties durklą ir išreiškė pagarbą jai Mė- 
lynųjų kalnų krašto papročiu — iškėlė smaigalį taip aukštai, 
kiek tai buvo įmanoma, o tada staigiai nuleido Žemyn ir šis 
beveik pasiekė grindis. Kiekvienas vyras bažnyčioje, net dva- 
sininkai, nešiojasi durklą. Sekdami karaliumi per akimirką iš- 
sitraukė iš makštų blykstelėjusį ginklą. Buvo kažin kas sim- 
boliško ir jaudinančio šioje pagarbos išraiškoje, lydėjusioje 
karalių. Karaliaus durklo ašmenys galingi ir šio stotingo vyro 
rankoje iškilo be galo aukštai, rodės, iki pat bažnyčios skliau- 
tų. Įkvepiantis reginys. Nė vienas, kas jį matė, kaip gyvas ne- 
pamirš to puikių ašmenų blykstelėjimo - tūkstančio metų se- 
numo pagarbos išraiškos... 

Karūnavimo ceremonija buvo trumpa, paprasta ir įspūdin- 
ga. Rupertas priklaupė, kol arkivyskupas po trumpos, karštos 
maldos uždėjo jam ant galvos bronzinę pirmojo Mėlynųjų 
kalnų krašto karaliaus Peterio karūną. Ją padavė valdytojas, 
kuriam karūną perdavė Tautos iždo aukštų pareigūnų proce- 
sija. Ceremonija baigėsi naujo karaliaus ir karalienės Teutos 
palaiminimu. Pirma, ką padarė pakilęs Rupertas — išsitraukė 
durklą ir išreiškė pagarbą žmonėms. 

Po ceremonijos Šv. Savos bažnyčioje procesija persirikiavo 
ir patraukė į Visarionų pilį, kuri yra šiek tiek toliau, už vaiz- 
dingos įlankos, kitoje pusėje apsuptos stačių, į svaiginantį aukš- 
tį iškilusių uolų. Karalius rodė kelią, karalienė ėjo greta ir laikė 
jo ranką... Visarionų pilis labai sena ir neįtikėtinai vaizdinga. 
Vėliau atsiųsiu jos aprašymą kaip atskirą straipsnį... 

„Karūnavimo puota“, kaip ji pavadinta valgiaraštyje, vyko 
erdvioje didžiojoje menėje. Pridedu meniu nuorašą, nes mūsų 
skaitytojams gali būti įdomu smulkiau sužinoti, kaip tokios 
puotos švenčiamos šioje pasaulio dalyje. 

Viena pokylio ypatybių ypač verta dėmesio. Kadangi Tau- 
tos pareigūnai buvo karaliaus ir karalienės svečiai, juos as- 
meniškai aptarnavo ir jiems patarnavo patys karalius ir kara- 
lienė. Likusią svečių dalį, tarp jų ir mane, aptarnavo dvariškiai. 

Kai visi atsistojo, buvo pasakytas tik vienas tostas. Ir tas 
pats karaliaus. 

— Mėlynųjų kalnų krašto Žmonės, visi galime atlikti savo 
pareigą šaliai, kurią mylime! 

Prieš ištuštinant taures galingas karaliaus durklas vėl 
blykstelėjo ir po akimirkos už kiekvieno stalo, kur sėdėjo 
Mėlynųjų kalnų krašto vyrai, žybtelėjo plienas. Tarp kita ko, 
durklas yra jų tautinis ginklas. Nežinau, ar Mėlynųjų kalnų 
krašto vyrai ir miega su juo, bet neabejotinai visur ir visada 
jį nešiojasi. Atrodo, jo turėjimas atspindi visą tautos gyveni- 
mą... 

Vėl įlipome į karo laivus - didžiulį, šarvuotą karo laivą, 
naujausią iki paskutinės detalės, ir kitą — tobulą ir nepapras- 
tai greitą šarvuotą jachtą. Karalius ir karalienė, Tarybos nariai, 
įvairaus rango dvasininkai ir aukšti pareigūnai plaukė jachta, 
kurią valdė neįprastai ryžtingo veido lordas vyriausiasis ad- 
mirolas. Kiti karūnavimo ceremonijos dalyviai plaukė karo 
laivu. Nors pastarasis plaukė greitai, jachta visą kelią buvo 
priekyje. Vis dėlto karaliaus grupė palaukė mūsų Mėlynųjų 
žiočių prieplaukoje. Nuo čia funikulierius nuvežė visus į Rotu- 
šę Plazace. Čia procesija persitvarkė ir nuvingiavo savo keliu 
į artimiausią tuščią kalvą. Karalius ir karalienė - ant karaliaus 
galvos tebebuvo senovinė bronzinė karūna, kurią jam uždėjo 
arkivyskupas Šv. Savos bažnyčioje - arkivyskupas, valdyto- 
jas ir keturi archimandritai stovėjo kartu kalvos viršūnėje, be 
abejo, karalius ir karalienė stovėjo priekyje. Mandagus jaunas 
džentelmenas, kuris buvo man paskirtas dienos pradžioje - vi- 
sais svečiais labai rūpinamasi - paaiškino man: tautos iškilmės 
kaip priešprieša religinei ceremonijai, čia vadovavimą perima 

valdytojas, kuris yra oficialus pasauliečių atstovas. Matėme 
dvasininkus, kurie stovėjo priekyje. Jie atėjo iš pagarbos tau- 
tai, kuri juos labai mylėjo. 

Tada prasidėjo kita nepaprasta ceremonija, kuri tikrai ga- 
lėtų puikiai prigyti Vakarų šalyse. Kaip galėjome matyti, vyrai 
susiskirstė į apytiksliai vienodas grupes, vilkėdami ne unifor- 
momis, o tautiniais rūbais ir apsiginklavę tik durklais. Kiek- 
vienos šios grupės ar padalinio priekyje stovėjo atitinkamos 
srities Tautos tarybos narys, kurio oficialų statusą pabrėžė ofi- 
cialus drabužis ir grandinė. Tokių padalinių iš viso buvo sep- 
tyniolika. Skaičius buvo nevienodas: kai kur jų daugiau, kai 
kur mažiau, negalėtum tikėtis tokios didelės Tarybos tokioje 
mažoje kalnuotoje šalyje. Kaip minėjau, iš viso dalyvavo per 
šimtą tūkstančių vyrų. Žiūrėdamas į vyrų grupes iš patirties 
galiu spręsti, kad apytiksliai jų buvo būtent tiek. Buvau šiek 
tiek nustebęs matydamas daugybę Žmonių, nes geografijos 
knygose neminima, kad Mėlynųjų kalnų krašto gyventojų yra 
tiek daug. Kai pasiteiravau, kas dabar saugo pasienį, man pa- 
sakė: 

— Daugiausia moterys. Turime ir vyrų sargybą, kuri saugo 
visą pasienį, išskyrus vietą, kuri ribojasi su jūra. Kiekvienas 
vyras vadovauja šešioms moterims, todėl visa linija nenu- 
trūkstamai apsaugota. Be to, sere, įsidėmėkite, kad Mėlynųjų 
kalnų krašto moterys yra išmokytos naudotis ginklais taip pat 
kaip vyrai - taip, jos paliks gerą įspūdį ir atsilaikys prieš bet 
kurį priešą, jei šis mus užpultų. Mūsų istorija rodo, ką moterys 
gali padaryti gindamosi. Užtikrinu, kad šiandien turkų būtų 
daugiau, jei ne moterys, kurios mūsų pasienyje nuo seno ko- 
vojo gindamos savo namus! 

— Nenuostabu, kad per tūkstančius metų ši tauta neprara- 
do savo laisvės, - atsakiau. 

Tautos tarybos pirmininkui davus ženklą vienas iš dalinių 
žengė į priekį. Tai buvo ne paprastas ėjimas, o smarkus, drąsių 
ir puikiai ištreniruotų vyrų puolimas, atliktas veržliai ir ener- 
gingai. Jie ėjo ne paprasčiausiai skubėdami, o tarsi puldami. 
Rankose laikydami durklus metėsi į priekį. Tegaliu palyginti 
jų puolimą su artilerijos ataka arba susitelkusių kavalerijos 

batalionų puolimu. Man pasisekė, kad anksčiau regėjau Ma- 
džentos, vėliau Sadovos mūšį, todėl žinau, ką tokia vaizdinga 
scena reiškia. Taip pat galiu pridurti, kad mačiau apsiausties 
nutraukimo koloną, kai Robertsas puolė miestą siekdamas iš- 
vaduoti iš apsupties Mafikengą; ir visi, kas turėjo malonumo 
matyti šį įkvepiantį lekiančios armijos judėjimą išvaduojant 
savo draugus iš bėdos, pasakys, koks gali būti ginkluotų vyrų 
puolimas. Pašėlusiu greičiu jie bėgo į kalvą ir supo ratu pa- 
sukdami į kairę, taip aukščiausioje plynaukštėje, kur stovėjo 
karalius, susidarė žiedas. Žiedas buvo beveik sudarytas, bet 
visi ėjo ratu, kol paskutiniai vyrai susijungė su pirmais ir ra- 
tas užsivėrė. Tuo tarpu kitas dalinys nusekė paskui pirmąjį, jo 
vadas sustojo arti pirmojo dalinio galo. Tada pribėgo dar du 
daliniai. Nenutrūkstama grandinė vis supo ir supo ratu kalvą. 
Jų atrodė be galo daug, kol visas šlaitas buvo užtvindytas ju- 
dančių vyrų, apsirengusių tamsiais drabužiais ir laikančių ne- 
suskaičiuojamą daugybę blizgančių ašmenų. Kai visi daliniai 
apsupo karalių, akimirką tvyrojo tyla — tokia ramuma, kad 
beveik atrodė, tarsi pati Gamta nusčiuvo. Mes, žiūrovai, be- 
veik bijojome kvėpuoti. 

Tada staiga, kiek galėjau aprėpti žvilgsniu, be jokio vado 
nurodymo ar žodinės komandos visi tos didžiulės vyrų ka- 
riuomenės durklai darniai blykstelėjo nukreipti į viršų ir tarsi 
griaustinis pasigirdo maldaujantis Tautos šūksnis: 

— Mėlynųjų kalnų kraštas ir pareiga! 

Po šio šūksnio minia keistai nuslūgo, kas kliudė stebėtojams 
žiūrėti. Atrodė, tarsi visa kovingų vyrų masė pusiau susmego 
į žemę. Paskui suvokėme, kokia nuostabaus nuoširdumo iš- 
raiška tai buvo — visa tauta klūpojo priešais išrinktą karalių, 
stovintį tiesiai. 

Vėl įsivyravo tyla, kai karalius Rupertas nusiėmęs karūną 
pakėlė ją kaire ranka, o dešine aukštai iškėlęs savo puikųjį 
durklą sušuko tokiu galingu balsu, kad šis nuskambėjo per tą 
glaudžiai susispietusią žmonių minią kaip trimito garsas: 

— Kovosiu už mūsų tautos laisvę ir laisvę joje. Prisiekiu! 

Tai pasakęs taip pat atsiklaupė, kol visi nesąmoningai nu- 
siėmėme skrybėles. 

Tyla truko kelias sekundes; paskui be jokio ženklo, visi iki 
vieno veikė instinktyviai, minia atsistojo. Tuojau pat prasidėjo 
judėjimas. Nieko panašaus per visą kareivio ir karo patirtį nete- 
ko regėti - tam neprilygo nei Rusijos imperatoriškosios sargy- 
bos atiduodama pagarba carui per jo karūnavimo ceremoniją, 
nei Kečvaijo zulų genties pulkui, besisukančiam per kaimelio 
šventinimo ceremoniją. 

Sekundę ar dvi visa minia, atrodė, rangėsi ar trūkčiojo ir 
tada, štai! Visi daliniai vėl sudarė visumą, jų Tarybos nariai 
stovėjo šalia karaliaus, o patys daliniai buvo išsidėstę spindu- 
liais leisdamiesi į kalvos apačią, kas priminė pleištus. 

Taip baigėsi ceremonija ir visi susiskirstė į grupes. Vėliau 
mano draugas pareigūnas pasakė, kad paskutinis karaliaus 
veiksmas — duota priesaika, kai jis atsiklaupė - buvo naujovė. 
Viskas, ką galiu pasakyti: jei ateityje šis paprotys neprigis vi- 
siems laikams, o liks tik svarbia patriotinės karūnavimo cere- 
monijos dalimi, Mėlynųjų kalnų krašto gyventojai įrodys, kad 
yra ne tokie protingi, nei atrodo dabar. 

Karūnavimo iškilmių pabaiga buvo ypač džiaugsminga. 
Tauta iškėlė pokylį karaliui ir karalienei; tautos svečiai buvo 
įtraukti į karališkąją grupę. Tai buvo unikali ceremonija. Ne- 
įprasta šimto tūkstančių asmenų, beveik vien vyrų, iškyla. 
Tikriausiai visa tauta iš anksto daug ir kruopščiai ruošėsi. 
Nors kiekviena grupė atsinešė pakankamai maisto sau ir kelis 
ypatingus patiekalus svečių stalui, atsineštas maistas nebuvo 
skirtas vien tik jį atsinešusiai grupei. 

Aišku, suplanuota taip, kad visi gautų maisto iš bendrų 
atsargų. Tokiu nepaprastu būdu siekiama išlaikyti brolybės ir 
bendros nuosavybės jausmą. 

Tebuvo matyti tik svečiams skirti stalai. Didžioji dalis puo- 
taujančiųjų sėdėjo ant žemės. Rankų darbo medinius stalus ir 
kėdes iš anksto atsinešė ir sustatė patys vyrai - jokio aptarna- 
vimo. Iš kiekvieno miestelio ir kaimo namų ūkių buvo atneš- 
tos staltiesės ir indai. Anksti tą rytą kalnuose vaikai priskynė 
gėlių, kurios buvo įmerktos į auksinius ir sidabrinius bažnyčių 
indus. Kiekvienas patiekalas ant svečių stalo buvo iš eilės pa- 
tiektas kiekvienos grupės vyrų. 

Atrodė, kad visa gaubė džiaugsmo, taikos, brolybės nuo- 
taika. Taip būtų įmanoma tiksliai perteikti tą nuostabią sceną: 
visa tauta puikių vyrų, apsupusių savo naujus karalių ir kara- 
lienę, atsidavusius jiems ir juos gerbiančius. Išsibarsčiusios 
po tą milžinišką minią vaikščiojo muzikantų, išrinktų iš pačių 
kalniečių tarpo, grupės. Iškyla apėmė tokią milžinišką erdvę, 
kad būta kelių vietų, iš kur girdėjosi muzika. 

Po pietų atsisėdome ir užsirūkėme; ėmė groti greičiau voka- 
linė nei instrumentinė muzika - nebegirdėjome, kad koks nors 
instrumentas skleistų garsą. Težinodamas kelis žodžius Bal- 
kanų pusiasalio kalbomis negalėjau suprasti dainų, bet manau, 
kad jose buvo pasakojamos legendos ar istoriniai įvykiai. Mane 
globojantis jaunas draugas, kuris buvo šalia visą šią įsimintiną 
dieną, pasakė, kad klausėmės istorinės Mėlynųjų kalnų krašto 
baladės. Nekantraujančioms ausims buvo papasakotas milžiniš- 
kas kiekvieno įsidėmėtino dešimties amžių istorijos epizodas. 

Buvo vėlu. Saulė lėtai leidosi už Kalabrijos kalnų ir ke- 
rinti prieblanda užvaldė šį reginį. Atrodė, kad niekas nė nepa- 
stebėjo, jog artinasi naktis, kuri apgaubė mus nenusakomai 
paslaptingai. Dar ilgai sėdėjome ramiai, daugelio liežuvių kle- 
gesys, paveiktas reginio kerų, ėmė tilti. Saulė leidosi vis Že- 
miau, kol tik vakaro žara nudažė dangų rožine šviesa; tada ji 
greitai užgeso ir netrukus stojo naktis. 

Galų gale kai vos galėjome įžiūrėti šalia sėdinčiųjų veidus, 
tuo pat metu prasidėjo judėjimas. Vietomis ant šlaito ėmė įsi- 
žiebti šviesos. Iš pradžių atrodė mažytės kaip švytinčios gy- 
vatėlės, kurias vasarą galima pamatyti miške, bet pamažu 
šviesų daugėjo, kol erdvę užpildė maži šviesos ratai. Jų vis 
daugėjo, daugėjo, buvo vis šviesiau. Liepsnos ėmė šokinėti 
nuo malkų krūvos, buvo uždegti ir aukštai iškelti deglai. Tada 
vėl pradėjo groti muzika, iš pradžių švelniai, bet paskui vis 
garsiau, kai muzikantai ėmė rinktis į vidurį, kur sėdėjo kara- 
lius ir karalienė. Muzika buvo laukinė ir pusiau barbariška, 
bet pilna švelnių melodijų. Atrodė, kad prieš mus atsivėrė žila 
senovė; visi iki vieno, priklausomai nuo vaizduotės stiprumo 
ir Žinių bagažo, regėjome epizodus ir seniai praėjusių dienų 
įvykius. Grojo nuostabi ritmiška muzika, beveik chorinė, 

skambėjo smarki nesenstanti melodija, dėl ko beveik neįma- 
noma nusėdėti vietoje. Tai buvo kvietimas šokti; toks, kokio 
man nėra tekę girdėti jokioje tautoje. Tada aplink ėmė rinktis 
šviesos. Dar kartą kalniečiai sudarė žiedą, panašų į ankstesnį — 
per karūnavimo ceremoniją. Ten, kur sėdėjo karališkoji pora, 
buvo lygi pieva, kurioje augo šiugždanti, trumpa žolė, ir ap- 
link ją susidarė tai, ką puikiai galėtume pavadinti tautos žiedu. 

Muzika grojo vis garsiau. Kiekvienas kalnietis, kuris netu- 
rėjo uždegto deglo, užsidegė tokį ir visi kildami apšvietė kal- 
vos šlaitą. Karalienė atsistojo, netrukus po jos atsistojo ir kara- 
lius. Kai jie pakilo, vyrai žengė į priekį ir patraukė jų kėdes 
arba, tiksliau, sostus. Karalienė padavė karaliui ranką - tai, 
atrodo, yra žmonos privilegija, reiškianti išsiskyrimą iš bet ko- 
kių kitų moterų. Valdovų kojos pagavo muzikos taktą ir jie 
nuėjo į žiedo vidurį. 

Šis šokis taip pat buvo įsimintinas; prisiminimas, įsirėžęs 
į atmintį tą keistą dieną. Iš pradžių karalius ir karalienė šoko 
vieni. Pradėjo didingais judesiais, bet muzikai greitinant tem- 
pą jų kojos laikėsi takto, todėl kūnai sukosi vis greičiau ir grei- 
čiau apimti ekstazės su kiekvienu dūžiu tol, kol, kaip priimta 
šokti Balkanų pusiasalio šalyse, šokis ėmė virsti aistringų ju- 
desių agonija. 

Pasiekusi šį tašką muzika vėl ėmė lėtėti ir kalniečiai prisi- 
jungė prie šokančių. Iš pradžių lėtai, vienas po kito įsitraukdavo 
į šokį, valdytojas ir aukštieji dvasininkai ėjo priešakyje; tada 
visur visa didžiulė minia pradėjo šokti, kol žemė po mumis, 
rodos, ėmė drebėti. Šviesos virpėjo, spirgėjo, liepsnojo, kilo ir 
leidosi, kai šis šimtas tūkstančių vyrų, kiekvienas laikydamas 
deglą, pakildavo ir nusileisdavo šokio ritmu. Vis greičiau gro- 
jo muzika, sparčiau minė ir dundėjo kojos ir atrodė, kad visą 
tautą pagavo ekstazė. 

Stovėjau šalia valdytojo ir šio galutinio pašėliusio šokio vi- 
duryje pamačiau, kaip jis išsitraukė iš už diržo trumpą, plo- 
ną fleitą; tada pridėjo ją prie lūpų ir išpūtė vien natą - garsią, 
trumpą natą, kurios garsas perskrodė orą stipriau nei nugriau- 
dėjęs pabūklo šūvis. Per sekundę visi vyrai numetė deglus sau 
po kojomis. 

Akimirksniu mus visiškai apgaubė tamsa, aišku, kad nu- 
mesti deglai buvo sutrypti šokio taktu. Muzika tebegrojo rit- 
miškai, bet jau lėčiau. Pamažu šį taktą ėmė pabrėžti plojimai — 
iš pradžių keli, bet jų vis daugėjo, kol visi dalyviai lėtai plojo 
pagal muziką. Tai truko kurį laiką. Žvalgydamasis aplinkui 
pastebėjau blankią šviesą, kylančią iš už kalvų. Tekėjo mėnulis. 

Vėl iš valdytojo fleitos pasigirdo nata - viena švelni ir sub- 
tili, kurią galiu palyginti tik su lakštingalos giedama labai gar- 
sia nata. Ji buvo garsesnė už plojimų griausmą ir per sekundę 
garsai nutilo. Netikėta tyla ir tamsa buvo tokie įspūdingi, kad 
beveik galėjau girdėti, kaip plaka mūsų širdys. Tada tam- 
soje pasigirdo gražiausias ir įspūdingiausias kada nors gir- 
dėtas garsas. Ši minia be jokio vado nurodymo ėmė tyliai, 
aistringai dainuoti tautinį himną. Iš pradžių taip tyliai, tarsi 
grotų didelis būrys smuikininkų su dusikliais. Tačiau garsas 
pamažu stiprėjo, kol oras virš mūsų, atrodo, pradėjo pulsuoti 
ir drebėti. Kiekvienas skiemuo, kiekvienas žodis, skambantis 
unisonu, buvo taip aiškiai tariami didžiulės minios, tarsi dai- 
nuotų vienas balsas. 

— Vesk mus per tamsą, Viešpatie... 

Šis iš pačių širdies gelmių sujaudinęs himnas liks mūsų 
atmintyje kaip paskutinis puikios dienos akordas. Nesigėdiju 
prisipažinti, kad verkiau kaip vaikas. Iš tikrųjų nepajėgčiau to 
perteikti žodžiais; tai palaužė mano vyriškumą! 

Anksti ryte, kol kalnai buvo greičiau pilki nei mėlyni, fu- 
nikulierius nuvežė mus į Mėlynąsias žiotis, kur sulipome į 
karaliaus jachtą „Dama“, nuplukdysiančią mus per Adrijos 
jūrą tokiu greičiu, kokio ligi šiol maniau esant neįmanoma 
pasiekti. Karalius ir karalienė atėjo mūsų išlydėti. Jie stovė- 
jo kartu dešinėje raudonu kilimu dengto trapo pusėje ir 
spaudė kiekvienam svečiui ranką, kai šis kildavo į denį. Kai 
paskutinis keleivis įlipo į denį, trapas buvo pakeltas. Lordas 
vyriausiasis admirolas, kuris stovėjo tiltelyje, pakėlė ranką, 
ir mes nulėkėme link įlankos įplaukos. Žinoma, visi nusiėmė 

skrybėles ir mes džiaugsmingai ir audringai atsisveikinome. 
Galiu nuoširdžiai pasakyti, kad, jei karalius Rupertas ir kara- 
lienė Teuta kada nors nuspręstų įsteigti Mėlynųjų kalnų krašte 
diplomatinę atstovybę ir žurnalistų koloniją, tie, kurie buvo 
jų svečiai šiose iškilmėse, visi iki paskutinio vyro pasisiūlys 
savanoriais. Manau, senasis Hempetčas, kuris yra veteranas 
tarp anglakalbių žurnalistų, puikiai išreiškė mūsų jausmus, 
pasakydamas: 

— Telaimina Dievas juos maloningai, suteikia jiems laimės 
ir tesiunčia klestėjimą šaliai ir žmonėms, kuriuos jie valdo! 

Manau, karalius ir karalienė išgirdo mūsų džiaugsmo šūks- 
nius, nes pasisuko ir pažvelgė į skriejantį laivą. 


DEVINTA KNYGA - BALKA 
Ruperto dienoraščio tęsinys (po ilgos pertraukos) 


1908 m. vasario 10 d. 

Praėjo tiek daug laiko nuo tada, kai buvau prisiminęs šį 
dienoraštį, kad vargiai bežinau, nuo ko pradėti. Dažnai girdė- 
jau sakant, kad vedęs vyras - labai užsiėmęs Žmogus, bet nuo 
tada, kai vedžiau, nors man tai naujas gyvenimas, esu neapsa- 
komai laimingas, žinau, koks tai gyvenimas. Tačiau neturėjau 
nė menkiausio supratimo, kad karaliaus pareiga bus kuo nors 
panaši į tą, kurią prisiėmiau. Dėl jos nebeturiu nė akimirkos 
sau - arba, kas blogiau, Teutai. Jei karalių smerkėjai padirbėtų 
savo gyvenimo bent mėnesį šiose pareigose, susidarytų nuo- 
monę, kuri skirtųsi nuo tos, kurios jie laikosi. Būtų naudinga 
turėti karaliavimo dėstytoją anarchistų koledže - kai tik tas 
bus įkurtas! 

Mums puikiai sekasi, esu laimingas tai sakydamas. Teu- 
tos sveikata puiki, nors ji tik neseniai beveik atsisakė skraidyti 
savo lėktuvu. Žinau, kad tai buvo didis pasiaukojimas, nes ji 
ką tik tapo šios srities eksperte. Čia sakoma, kas ji yra viena 
geriausių piločių Mėlynųjų kalnų krašte. Ir pasaulyje - patys 
padarėme tokią išvadą. Nuo tada, kai Didžiajame tunelyje ap- 
tikome urano rūdos kišenių ir radome paprastą būdą radžiui 
iš jo išgauti, toliau nustatinėjome naudingųjų iškasenų dis- 
lokacijas ir ribas. Kai Teuta pirmą kartą pasakė man, kad kurį 
laiką nepilotuos lėktuvo, pamaniau, kad elgiasi išmintingai ir 
palaikiau ją: pilotuoti lėktuvą —- sunkus ir įtemptas darbas. Tik 
tada sužinojau atsargumo priežastį — įprastą jaunai Žmonai. 
Tai buvo prieš tris mėnesius ir tik šį rytą pasakė man, kad 

neskraidys net su manimi tol, kol galės tai daryti „saugiai“ —ji 
neturėjo omenyje savęs. Teta Džaneta žinojo, ką ji turėjo ome- 
nyje, ir patarė jai griežtai laikytis savo sprendimo. Todėl kitus 
kelis mėnesius skraidysiu vienas. 

Viešieji darbai, kuriuos pradėjome tuojau pat po karūnavi- 
mo ceremonijos iškilmių, sparčiai atliekami. Pradėjome nuo 
pat pradžių detaliai parengdami sistemą. Pirma, atitinkamai 
sustiprinti Mėlynąsias žiotis. Kol buvo statomi įtvirtinimai, 
karo laivai stovėjo reide įlankoje. Kai pasiekėme saugumo taš- 
ką, laivai budėjo plaukiodami palei krantą, kol vyrai dalyvavo 
pratybose jūroje. Ėmėmės įgyvendinti planą pamažu apmoky- 
ti visus jaunus vyrus tarnybos jūroje, kad galų gale visi gyven- 
tojai išmoktų kovoti jūroje, kaip yra išmokyti kovoti sausu- 
moje. Kadangi taip pat mokome juos pilotuoti lėktuvus, tarp 
visų gaivalų jie jausis kaip žuvis vandenyje - žinoma, išskyrus 
ugnį, nors, jei reikės, užkariausime ir ją! 

Toliau nuo jūros esančioje Mėlynųjų žiočių teritorijoje 
pradėjome kasti Didijį tunelį; pasukome į rytus atitinkamu 
45 laipsnių kampu, kad, kai baigsime, tunelis eitų tiesiai per 
pirmą kalvų grandinę, išeinančią į Plazaco plynaukštę. Ši 
plynaukštė nėra labai plati - daugiausia pusės mylios pločio — 
ir toliau kasime kitą tunelį, kuris prasidės rytinėje pusėje. 
Šis naujas tunelis pakreiptas mažesniu kampu, nes turės ei- 
ti kiaurai kitą kalvą — šį kartą kalną. Kai išeis rytinėje pusėje, 
sudarys tikrai našią zoną. Čia auga puikiausios kokybės kiet- 
medis ir slūgso didžiausi naudingųjų iškasenų telkiniai. Ši 
plynaukštė yra neįtikėtinai ilga ir driekiasi iš šiaurės į pietus 
aplink didįjį centrinį kalnų masyvą, todėl laikui bėgant, kai 
nutiesime žiedinę geležinkelio liniją, galėsime pasitelkę mini- 
malias sąnaudas gabenti į viršų ar žemyn visų rūšių medžia- 
gas. Šioje vietoje pastatysime didžiules gamyklas karo reikme- 
nims gaminti. Kalnuose, kur slūgso didžiuliai anglių klodai, 
iškasime tunelius. Vagonetės įvažiuos ir išvažiuos viena- 
me lygyje ir gausime puikią vėdinimo sistemą patyrę mažai 
išlaidų ir pasitelkę minimumą darbo jėgos. Jau kasame ang- 
lį, kurią naudojame tik savo šalies viduje, bet, jei pageidausi- 
me, galime po metų eksportuoti didžiąją jos dalį. Didieji šių 

tunelių nuolydžiai suteikia mums būtiną ypatingą trauką ir, 
kadangi tiekiame neišsenkamą vandens kiekį į didžiuosius 
vamzdžius naudodami vandens jėgą, galime daryti kad ir ką 
užsigeisime. Kadangi Europos ir Azijos tautos viena po kitos 
pradeda mažinti karinę pramonę, per savo agentus perimame 
jų darbininkus, todėl jau turime didesnę nei kur nors kitur pa- 
saulyje galima būtų rasti našių kvalifikuotų darbininkų grupę. 
Manau, mums pasisekė, kad taip greitai atliekame darbus ka- 
ro pramonei, nes jei kuri nors iš „didžiųjų valstybių“, kaip jos 
save vadina, žinotų apie mūsų esamos produkcijos mastą, ne- 
gaišdama nė akimirkos mėgintų imtis aktyvių veiksmų prieš 
mus. Tokiu atveju turėtume su jomis kovoti, kas mus gaišintų. 
Jei galėtume dar bent metus gyventi ramiai, kiek tai susiję su 
karo reikmenimis, ateityje galėsime nepaisyti bet kokios tau- 
tos pasaulyje. Jei, kai baigsime statybos darbus ir konstruoti 
mašinas, ateis taikos metas, galėsime pagaminti šaudmenų ir 
reikmenų visoms Balkanų pusiasalio tautoms. Tada ateis geri 
laikai... bet tai tik svajonė. 

Tuo tarpu reikalai puikiai klostosi. Pastatėme pabūklų lie- 
jyklas, jos jau veikia. Baigiame darbus. Žinoma, pirmieji mū- 
sų ginklai nėra labai dideli, bet jie geri. Vėliau pagaminsime 
didžiųjų ir ypač apgulties ginklų. Kai esminiai darbai bus 
baigti, o gręžimo ir vielos vyniojimo mašinos veiks, galėsime 
nerūpestingai tęsti darbus. Spėju, kad iki to laiko visa žemu- 
tinė plynaukštė primins pramoninį miestelį - po ranka turime 
labai daug žaliavos. Atrodo, hematito rūdynai neišsenkami 
ir, kadangi rūdos iškėlimas atsieina pigiai ir nėra alinantis 
darbas naudojant mūsų ypatingąją vandens energiją, o ang- 
lys nuleidžiamos į plynaukštę traukai veikiant funikulierius, 
galime naudotis gamtos teikiamais turtais, kurių vargiai rastu- 
mėte dar kur nors pasaulyje — visus vienoje vietoje kaip čia. 
Toji Mėlynųjų Žiočių apžvalga iš paukščio skrydžio, kai skri- 
dome lėktuvu ir kai Teuta regėjo ateities viziją, nebuvo vel- 
tui. Lėktuvai statomi nuostabiai našiai. Lėktuvas —- didelis 
ir matomas produktas; nesupainiosi su niekuo, kai jį matai! 
Jau turime didelę ir tinkamai parengtą eskadrilę. Žinoma, ga- 
myklos sprogmenims gaminti yra toli tuščiame slėnyje, kur 

atsitiktiniai poveikiai sumažinti iki minimumo. Taip pat vyk- 
domi radžio gavybos darbai, kur gali slypėti nežinomas pa- 
vojus. Turbinos tunelyje duoda mums visą energiją, kurios 
reikia dabar ir reikės vėliau, kai baigsime kasti naują tunelį, 
kurį vadiname „vandens tuneliu“. Energija, kurią gausime, 
bus milžiniška. Visi šie darbai stabdo pervežimą, bet ateičiai 
turime didelių vilčių. 

Štai tiek apie mūsų materialią gerovę. Tačiau su tuo ateina 
platesnis gyvenimas ir didesnės viltys. Beveik nebeslegia šių 
didžių darbų organizavimas ir statybos darbai. Kadangi jie 
atliekami ne atskirai, bet labai našiai, visas rūpestis dėl šalies 
sąnaudų yra minimalizuotas. Todėl labiau nei visi kiti galiu 
sutelkti dėmesį į tuos dalykus, kurie šaliai svarbesni už pir- 
minį jos vystymąsi. Tai tiesioginė jėga, nuo kurios priklausys 
mūsų šalis. 

Mąsčiau apie didžiąją Balkanų federaciją. Paaiškėjo, kad 
Teuta seniai apie tai svajoja, ir Plazaco archimandritas, kuriuo 
šiuo metu yra jos tėvas. Nuo tada, kai paskutinį kartą rašiau 
šiame dienoraštyje, jis paskyrė save šventojo gyvenimui ir 
atsistatydinus Petrofui Vlastimirui buvo Bažnyčios vienuolių 
ir žmonių valia paskirtas šioms didžioms pareigoms. 

Mintis apie tokią federaciją ilgai kybojo ore. Mačiau, kad 
iš pat pradžių tai buvo neišvengiama. Šiuolaikinės tautų 5ą- 
jungos užpuolimai, interpretuoti remiantis praeities istorija, 
atsižvelgiant į situaciją Italijoje, rodė tokios gynybinės priemo- 
nės būtinumą. Dabar, kai Serbija ir Bulgarija siekia praplėsti 
savo valdas ir užkariauti turkų periferiją, laikinai saugomą 
Berlyno sutarties; kai atrodytų, kad Juodkalnija turėjo praras- 
ti viltis susigrąžinti Kotorą, kurį prieš amžius išsikovojo ir iš- 
laikė ginklu, kol didžiosios valstybės remdamosi prastu įsiti- 
kinimu perdavė jį savo kaimynei Dalmatijai; kai Novipazaro 
sandžakui buvo grasinama pražūtimi, kuri, atrodė, jau ištiko 
Bosniją ir Hercogoviną; kai narsi nedidelė Juodkalnija jau bu- 
vo atskirta nuo jūros Dalmatijos, kuri tarsi aštuonkojis supo 
pastarąją palei vakarinę pakrantę; kai Turkija neteko savo 
ankstesnės svarbos politinėje arenoje; kai Graikija jau tik sim- 
boliškai buvo taip vadinama ir kai Albanija kaip tauta - nors 

vis dar formaliai turėjo šalies statusą — dar gyvavo ir tai teikė 
daug vilčių ateičiai, nekilo abejonių, kad kažkas įvyks, jei Bal- 
kanų pusiasalio tautos nebus prarytos po kąsnelį šiaurinių 
kaimynių. Supratau, kad daugelis iš jų pasiruošusios sudaryti 
gynybinę sąjungą kaip paskutinę apsaugos priemonę. 

Kadangi tikroji gynyba neatskiriama nuo apgalvoto puo- 
limo, neabejoju, kad tuo remiantis sudaryta sąjunga galiausiai 
turės pasitarnauti visų tikslams. Sunkiausia buvo įtikinti Al- 
baniją, nes jos santykiai su siuzerenais buvo sudėtingi ir susi- 
maišę su pačių Žmonių išdidumu ir įtarumu. Tapome apdai- 
rūs iki kraštutinumų. Vienintelė išeitis — įtikinti Albanijos 
valdovus, kad jie suprastų, jog nesvarbu tautos išdidumas ir 
narsa, nesustabdomo puolimo iš šiaurės atveju galų gale šalis 
bus sutriuškinta. 

Prisipažįstu, kad šis žemėlapio sudarymas buvo nervinan- 
tis darbas, nes negalėjau nepaisyti fakto, jog Vokietija aistringai 
plečia savo teritoriją puldama Austriją. Tris didžiąsias Vidurio 
Europos valstybes užvaldė mintis plėsti savo valdas. Rusija 
patraukė į Rytus, vildamasi pasiglemžti turtingąsias šiaur- 
ryčių Kinijos provincijas, kol galiausiai įsiviešpatautų visoje 
Šiaurės Europoje ir Azijoje - nuo Suomijos įlankos iki Geltono- 
sios jūros. Vokietija nori apjungti Šiaurės ir Viduržemio jūras 
ir nenutrūkstamai driektis kirsdama Europą iš šiaurės į pietus. 

Jei Gamta nuspręstų nutraukti imperijos viešpatavimą, 
valdos, kaip tikros įpėdinės, slinktų į pietus per vokiškai kal- 
bančias žemes. Todėl Austrija, kuri, žinoma, nepraneštų apie 
kaimynės galutinius tikslus, turėtų plėstis į pietus. Vakaruose 
kelią jai užkirto Italijoje kilęs iredentizmo judėjimas, dėl kurio 
ji turėjo atsitraukti už Karintijos, Krajinos ir Istrijos sienų. 

Svajojau sudaryti naują žemėlapį sukurdamas „Balką“ — 
Balkanų pusiasalio federaciją - kuri galiausiai apimtų visą pie- 
tinę ribą, nubrėžtą nuo Gyvačių salos iki Akvilėjos. Kils, turėtų 
kilti sunkumų įgyvendinant tokį planą. Žinoma, Austrijai teks 
atsisakyti Dalmatijos, Istrijos ir Slavojinos bei dalies Kroatijos 
ir Banato. Preišingu atveju ji negali tikėtis, kad pietuose amžių 
amžius viešpataus taika. Tačiau taika būtų tvirtesnė ir netektų 
per daug paaukoti, jei kiekviena valstybė suvoktų jos vertę. 


296 Bram Stoker. DAMA SU ĮKAPĖMIS 


„Balka“ kaip visuma taptų ilgalaikių interesų, kurie šiuo metu 
susiduria, susitarimu ir dalytųsi nauja didžia pasauline jėga. 
Kiekviena valstybė šioje visumoje būtų absoliučiai savivaldė 
ir nepriklausoma būdama sąjungoje tik bendros gerovės tiks- 
lais. Turėjau vilties, kad net Turkija ir Graikija suprasdamos 
tą naudą ir saugumą anksčiau ar vėliau įstotų į federaciją iš- 
laikydamos ir net nesumažindamos savo savitumo. Klausimas 
iš dalies aptartas ir nuspręsta, kad per mėnesį įvairių valstybių 
vadovai, kurie įtraukti į sumanymą, atvyks slapta neoficialiai 
susitikti. Neabejotina, kad tada bus plėtojamas tam tikras di- 
desnis planas ir tolesni veiksmai. Kol spręsime šį klausimą, 
bus neramu visame šiame regione ir net valstybėse už jo ribų. 
Kol klausimas bus vienaip ar kitaip išspręstas, karo reikmenų 
gamyba ir toliau vyks. 


Ruperto dienoraščio tęsinys 


1908 m. kovo 6 d. 

Galiu laisviau atsikvėpti. Susitikimas vyko Visarione. For- 
malaus susitikimo priežastis — medžioklė Mėlynųjų kalnų 
krašte. Nebuvo tvarkomi jokie oficialūs reikalai. Medžioklėje 
nedalyvavo jokie valstybių kancleriai, ministrai ar diploma- 
tai. Tik vyriausiųjų valdybų atstovai. Juk tai buvo tikra me- 
džioklė. Atvyko gerų sportininkų, buvo surengta daug žaidi- 
mų, pasamdytas visas pulkas varovų - viskas buvo tinkamai 
organizuota ir sulaukėme įspūdingų rezultatų. Manau, visi 
patyrėme malonumą sportuodami, o politinė pasekmė buvo 
visiškas tikslo ir ketinimo vieningumas, nebuvo jokios gali- 
mos priežasties skųstis. 

Taigi viskas nuspręsta. Viskas ramu. Nėra užuominos, kad 
kils karas, sukilimas ar gresia koks nors kitas konfliktas. Kitais 
metais ir toliau dirbsime taip, kaip dirbome siekdami asme- 
ninių tikslų, taip darėme ir iki šiol. Pamatysime, kad mūsų 
pačių namų ūkiuose įsivyraus tvarka. Manoma, kad visa tai 
bus veiksminga, jei laikysimės tinkamos darbo tvarkos, kad ir 
kaip sunku šiuo metu būtų. Tai skirta apsaugai ir gynybai. Su- 

prantame vieni kitus. Tačiau, jei bet koks nerangus pašalietis 
sumanytų kištis į mūsų krašto reikalus, akimirksniu turėsime 
susivienyti, kad sutvarkytume reikalus taip, kaip norime. Tu- 
rėsime būti pasiruošę. Alfredo taikos principas turės dar kartą 
būti pavyzdžiu. Tuo tarpu mūsų kalnuose esančios gamyklos 
turės dirbti viršvalandžius, o pagaminta produkcija bus nau- 
dojama bendram mūsų ypatingos bendruomenės labui: kaip 
apmokėti sąskaitą vėliau draugiškai išspręsime. Vargu ar skir- 
tingai galvosime, kai kiti bus mūsų gaminių pertekliaus var- 
totojai. Esame gamintojai, pirmiausia gaminantys sau, o tik 
paskui tiekiantys prekes ribotai rinkai Žiedo viduje. Kadangi 
įsipareigojome saugoti mūsų pasienį - jūrą ir sausumą - ir ga- 
lime tai padaryti, sandėliuosime produkciją Mėlynųjų kalnų 
krašte tol, kol jos reikės - jei iš viso kada nors reikės —- kad 
pateiktume ją pasauliui ir ypač Europos rinkai. Jei viskas pui- 
kiai seksis ir rinkos bus aktyvios, prekės turės būti tinkamai 
pristatytos pirkėjams, kaip sutarta. 
Štai kiek daug; reikalų su prekyba. 


Vaivadaitės Džanetos Makelpi užrašai 


1908 m. gegužės 21 d. 

Kadangi tapęs karaliumi Rupertas apleido savo dienoraštį, 
nusprendžiau palikti jį rašyti kitiem. Tačiau vieno neturiu pa- 
likti kitiems - tai mažasis Rupertas. Mažylis Rupertas ir Teuta 
yra per daug brangūs ir apie juos turi būti kalbama tik su mei- 
le, ir ne dėl to, kad, savaime suprantama, mažasis bus kara- 
lius! Turėjau pažadėti Teutai, kad viskas, kas bus išdėstyta 
šiame įraše apie pirmąjį Selindžerių dinastijos karalių ar jo di- 
denybę princą, turi būti užrašyta arba mano, arba jos ranka. 
Teuta įgaliojo mane tvarkyti šį reikalą. 

Mūsų brangus mažasis princas gimė laiku ir sveikas kaip 
ridikas. Jį saugantys angelai labai juo rūpinosi ir prieš jį palik- 
dami apdovanojo viskuo, kas geriausia. Jis mielas! Panašus į 
mamą ir tai daug ką pasako. Manau, kad jis gimė būti karaliu- 
mi! Jam nežinomas baimės jausmas ir jis galvoja daugiau apie 

viską aplinkui nei pats apie save. Jei šie dalykai nerodo tikros 
karališkos prigimties, nežinau tada, kas galėtų... 

Tai perskaitė Teuta. Ji pakėlė pirštą įspėdama ir tarė: 

— Miela teta Džaneta, tai tiesa. Jis - mielas, jis - karalius ir 
angelas! Tačiau kol kas neturime per daug apie jį kalbėti. Ši 
knyga turi būti apie Rupertą. Todėl mūsų mažasis vyras gali 
būti tik tuo, ką turėtume vadinti princu. 

Taigi yra taip, kaip yra. 

Turėčiau paminėti, kad parašyti knygą sumanė Teuta. Prieš 
gimstant mažajam Rupertui, ji nuostabiai valdėsi darydama tik 
tai, ką manė esant geriausia remiantis susiklosčiusiomis aplin- 
kybėmis. Pastebėjau, kad jai bus lengviau ramiai laukti, jei su- 
Rupertui leidus) visus senus Ruperto laiškus ir dienoraščius, 
taip pat Žurnalus ir ataskaitas — viską, ką išsaugojau per tuos 
jo nuotykių metus. Iš pradžių šiek tiek bijojau, kad tekstai gali 
Teutai pakenkti, nes kartais ji taip susijaudindavo dėl kai ku- 
rių dalykų, kad turėdavau ją įspėti. Čia vėl pasireiškė Teutos 
puikus gebėjimas valdytis. Manau, labiausiai raminantis ar- 
gumentas, kurį pateikdavau, buvo atkreipti dėmesį į tai, kad 
brangus berniukas įveikė visus pavojus ir buvo su mumis, 
tarp kitko, stipresnis ir kilnesnis nei anksčiau. 

Keletą kartų perskaitę visą medžiagą - kai kas buvo beveik 
nauja ir man, pati buvau beveik tokia pat susijaudinusi kaip 
Teuta, nors pažįstu Rupertą ilgiau — priėjome išvadą, kad iš 
šios atrinktos medžiagos sudarysime atskirą knygą. Ten pa- 
kankamai medžiagos apie Ruperto darbą, kad būtų parašyta 
daug knygų, ir sumanėme kurią nors dieną išleisti ambicingą 
literatūrinį projektą - visų jo surinktų darbų ėdition de luxe. Tai 
bus retenybė. Tačiau knyga visa turi būti apie Rupertą, kad 
ateityje aprašydami jo gyvenimą biografai galėtų remtis šiuo 
leidiniu. 

Netrukus priėjome dalį, kai turėjome užduoti Rupertui 
klausimų; ir jis buvo taip susidomėjęs Teutos darbu - jis tikrai 
prisirišęs prie savo gražiosios žmonos kūnu ir siela ir nenuos- 
tabu, kad turėjome jam viską papasakoti. Jis pažadėjo, kad 
padės mums leisdamas pasinaudoti jo vėlesniais užrašais ir 

laiškais bei dokumentais, nes slapta saugojo juos. Pasakė, kad 
duos su viena sąlyga - perteikiu žodis žodin: 

— Kadangi jūs, dvi man brangios moterys, būsite mano re- 
daktorės, turėsite pažadėti, kad perteiksite viską tiksliai kaip 
parašyta. Draudžiu kąnorspagražinti. Nenoriu, kadelgtumėtės 
neprotingai ar būtumėte paskatintos savanaudiško švelnumo 
dėl man jaučiamos meilės. Viskas perteikta nuoširdžiai ir, jei 
klydau, tai neturi būti slepiama. Jei tai bus istorija — turi būti 
tiesa, net jei jūs ir aš ar kuris nors iš mūsų dėl to nutolsime vie- 
nas nuo kito. 

Pažadėjome. 

Taip pat pasakė, kad baronetas seras Edvardas Binghemas 
Trentas - kaip jis dabar vadinamas - tikrai turės šiokios tokios 
medžiagos, kuri mums patiktų, todėl parašys jam ir paprašys 
atsiųsti. Pridūrė, kad ponas Ernestas Rodžeris Halbardas Mel- 
tonas, gyvenantis Humkrofte, Šropšyro grafystėje (Ernestas 
visada pateikia pilną vardą ir adresą, taip parodydamas pa- 
nieką Rupertui), neabejotinai turėtų turėti su juo, Rupertu, su- 
sijusios medžiagos ir kad parašys jam dėl to. Kaip pasakė, taip 
padarė. Pirmasis pasiuntinybės sekretorius parašė jam pačiu 
pompastiškiausiu stiliumi. Ponas E. R. H. Meltonas, gyvenan- 
tis H., Š., atsakė atgaliniu paštu. Jo laiškas - iškalbingas doku- 
mentas. 


Humkroftas, Šropšyras 


1908 m. gegužės 30 d. 

GERBIAMAS PUSBROLI KARALIAU RUPERTAI, 

Esu pagerbtas dėl užklausos, pateiktos man tavo vardu 
tavo karalystės lordo vyriausiojo pasiuntinybės sekretoriaus, 
kad įneščiau savo literatūrinį indėlį į veikalą, kurį mano gi- 
minaitė, karalienė Teuta, padedama tavo buvusios auklės pa- 
nelės Makelpi, ketina parašyti. Norėčiau patenkinti tavo pra- 
šymą, nes suprantama, kad pageidauji tame darbe pateikti tam 
tikrus amžininko įrašus, padarytus Meltonų šeimos galvos, su 
kuriuo esi susijęs giminystės ryšiais, nors tik iš motinos pusės. 

Tai pakankamai suprantamas troškimas, net iš barbarų - arba 
galbūt pusiau barbarų - karaliaus, tebūnie aš kaip šeimos gal- 
va suteiksiu tau tokią geidžiamą privilegiją. Galbūt dar ne- 
žinai, kad esu šeimos galva: mano tėvas mirė prieš tris die- 
nas. Pareigos verčiamas pasiūliau motinai naudotis našlės 
rezidencija, į kurią jai suteikta teisė jos santuokos susitarimu. 
Tačiau ji nusprendė apsigyventi savo dvare Kafakse, Kento 
grafystėje. Išvyko šįryt po laidotuvių. Leidžiu naudotis savo 
rankraščiu tik su viena išlyga, kurios, tikiuosi, bus griežtai 
laikomasi. Pageidauju, kad viskas, ką parašiau toje knygoje, 
būtų perteikta in extenso. Nenoriu, kad kuris nors mano įrašas 
būtų iškreiptas, idant patenkintų kitas versijas nei tos, kurios 
yra oficialiai pateiktos, ir pakenktų mano ar mano šeimos gar- 
bei. Gerbiamas Rupertai, manau, atkreipei dėmesį į tai, kad 
šeimų istorijų sudarytojai dažnai vedami pavydo pakeičia 
turinį daugiau nei jiems yra leista siekdami savo tikslo arba 
patenkinti tuštybę. Manau, teisinga bus pasakyti, jog turiu 
patvirtintą nuorašą, padarytą prekiautojų raštinės reikmeni- 
mis, skirtais teisės įstaigoms, Peterio ir Galpino, kad galėčiau 
patikrinti, ar mano išlygos garbingai laikomasi. Knygą, kuri, 
savaime suprantama, yra vertinga, kruopščiai supakavau ir 
persiųsiu ją advokatui baronetui serui Edvardui Binghemui 
Trentui (kuriuo jis yra dabar - jei taip galima pasakyti!). Pra- 
šau pasirūpinti, kad jis grąžintų ją man tinkamos būklės. Jam 
neleidžiama persispausdinti jokio jos turinio, kuriame jis mi- 
nimas. Tos klasės Žmonės yra linkę skelbti bet kokius faktus 
dėl pastebėjimų, padarytų apie juos. Parodysiu išspausdintą 
rankraštį ir kuriam laikui suteiksiu tau šiokią tokią pramogą, 
tik tavo gyvenime esama tokių storžievių, spėju, vadini juos 
žmonėmis, kad tarp jų džentelmenui vargu ar saugu gyventi. 
Niekada nebuvau sutikęs nieko, kas taip neišmanėliškai ver- 
tintų sąmojį, išskyrus juos. Beje, kaip Teuta? Ji - viena jų. Gir- 
dėjau apie išperėjimo reikaliuką. Tikiuosi, vaikiūkščiui viskas 
gerai. Pasakysiu tik tau, todėl nepasipūsk, berneli. Dar nesu 
niekieno krikštatėvis. Pagalvok apie tai, Heda! Žinoma, jei 
pasirinkai kitą krikštatėvį ir krikštamotę, nenoriu per daug 
siūlytis! Supranti? Pabučiuok Teutą ir pyplį nuo manęs. Kiek 


DEVINTA KNYGA - Balka 301 


vėliau - kai bus tinkamas pristatyti ir mokės neįkyrėti — turi 
atsivežti berniuką čia. Jam išeis į naudą pamatyti tokį išskirtinį 
Anglijos dvarą kaip Humkroftas. Įpratusiam prie duobėtų ke- 
lių ir skurdaus gyvenimo asmeniui dvaro prabanga įsimins 
taip, kad laikui bėgant pasitarnaus kaip pavyzdys, kurį verta 
laikyti galvoje. Netrukus parašysiu. Nesivaržyk prašyti bet 
kokios paslaugos, kurią galiu tau suteikti. Kol kas tiek! 

Tavo pusbrolis 

ERNESTAS RODŽERIS HALBARDAS MELTONAS 


Ištrauka iš E. Binghemo Trento laiško 
Mėlynųjų kalnų krašto karalienei Teutai 


„„Todėl pamaniau, kad geriausias būdas pasitarnauti tam 
pasibaisėtinam storžieviui - perteikti jo žodžius ir pateikti visą 
jo literatūrinį indėlį. Padariau ir patvirtinau „Įrašo“ nuorašą, 
kaip jis jį vadina, kad apsaugočiau jus nuo rūpesčių. Siunčiu 
ir pačią knygą, nes baiminuosi, kad, jei savo akimis neperskai- 
tysite jo ranka parašytų žodžių, nepatikėsite, kad jis ar kas ki- 
tas galėjo rimtai rašyti dokumentą, kuris taip inkriminuotų 
patį autorių. Esu įsitikinęs, kad tikriausiai pamiršo, ką parašė, 
nes net toks bukaprotis kaip Ernestas Meltonas sąmoningai 
negalėtų paviešinti tokio dalyko... Toks tipas keršija pats sau 
tuo atveju, jei keršto vykdytojai yra jo ipsissima verba. 


Ruperto dienoraščio tęsinys 


1909 m. vasario 1 d. 

Viskas vyksta kuo puikiausiai. Rusijos caras, slavų papra- 
šytas (kaip buvo sutarta) būti „Balkanų susitarimo“ arbitru, 
atsisakė remdamasis tuo, kad pats yra suinteresuotųjų pusėje, 
todėl Balkanų pusiasalio šalių valdovai vienbalsiai sutarė, 
kad reikia paprašyti Vakarų karalių būti arbitru, nes visi suin- 
teresuotieji visiškai pasitikėjo jo išmintingumu ir teisingumu. 
Karalius maloniai sutiko patenkinti jų norą. Jau daugiau nei 

šeši mėnesiai, kai jis nagrinėja šį klausimą ir stengiasi surinkti 
visą galimą informaciją. Per savo pirmąjį pasiuntinybės sekre- 
torių pranešė mums, kad beveik parengė sprendimą ir susi- 
sieks su manimi, kai tik tai bus įmanoma. 

Kitą savaitę Visarione rengiame dar vieną medžioklę. Teu- 
ta laukia jos nepaprastai susidomėjusi. Per medžioklę Teuta vi- 
liasi pristatyti Balkanų pusiasalio šalių broliams mūsų mažąjį 
sūnų ir trokšta sužinoti, ar jie pritars jos motiniškai nuomonei 
apie princą. 


Ruperto dienoraščio tęsinys 


1909 m. balandžio 15 d. 

Pirmasis Vakarų karaliaus pasiuntinybės sekretorius asme- 
niškai perdavė mums arbitro sprendimą kaip ypatingą drau- 
giškumo ženklą. Jis buvo sutiktas visiems entuziastingai pri- 
tarus. Ministras pirmininkas dalyvavo su mumis medžioklėje, 
kuri buvo viena iš linksmiausių progų, kokią kada nors teko 
patirti. Visi buvome puikiai nusiteikę, nes dabar Balkanų pu- 
siasalio tautų ateitis yra užtikrinta. Liovėsi tūkstantį metų trū- 
kę vaidai — vidaus ir išorės — ir dabar žvelgiame su viltimi į 
ilgus ir laimingus ateities laikus. Sekretorius atsinešė visus 
pranešimus, kuriuose išreiškiamas palankumas ir kilnumas 
bei draugiškumas. Kai aš, kaip šalies atstovas, paklausiau jo, 
ar galėtume pasiteirauti Jo didenybės, ar jis pagerbtų mus savo 
apsilankymu per oficialią Balkanų pusiasalio šalių susitarimo 
paskelbimo ceremoniją, sekretorius atsakė, kad karalius įga- 
liojo jį pasakyti, jog mielai atvyks, jei mes to pageidaujame, 
o jei atvyks, tai kartu su flotile kaip savo palyda. Sekretorius 
taip pat pasakė man, kad gal būtų įmanoma pakviesti ir ki- 
tas tautas, kurioms tokia svarbia proga atstovautų ambasado- 
riai ir net jų flotilės, nors patys monarchai tikriausiai negalės 
atvykti. Užsiminė, kad būtų puiku, jei iškelčiau šį klausimą. 
(Jis tai laikė savaime suprantamu dalyku; nors buvau tik vie- 
nas iš kelių, klausimas paliekamas spręsti man - tikėtina, kad 
pasirinko mane kaip tą, kuriuo pasitiki, nes buvau gimęs pa- 

šaliečiu.) Kai aptarėme tai, sekretoriaus entuziazmas išaugo 
ir galiausiai jis pasakė, kad, kai karalius imasi vadovauti, ne- 
abejotinai visos žemės tautos draugiškai sutiks dalyvauti ce- 
remonijoje. Todėl iš tikrųjų tikėtina surengti nepakartojamą 
tarptautinę ceremoniją. Tautai patiks ir visi turime padaryti, 
ką galime. 


Džanetos Makelpi užrašai 


1909 m. birželio 1 d. 

Mūsų brangi Teuta užsiėmusi artėjančios Balkanų fede- 
racijos iškilmių, kurios įvyks šį mėnesį, organizavimu, nors, 
manau, iškilmės įgavo tokius užmojus, kad pradedu jausti 
tam tikrą neapibrėžtą baimę. Atrodo šiurpokai. Rupertas jau 
kurį laiką nepaliaujamai dirba. Atrodė, kad praeitas savaites 
dieną ir naktį skrido lėktuvu apžiūrėdamas šalį, spręsdamas 
klausimus ir įsitikindamas, kad atlikta tai, kas buvo numatyta. 
Dėdė Kolinas ir admirolas Rukis visada šalia jo. Dabar ir Teuta 
kartais išvyksta su Rupertu. Šiai jaunai moteriai — visai kaip 
Rupertui —- svetimas baimės jausmas. Atrodo, jie susirūpinę, 
kad mažasis Rupertas bus toks pat. Iš tikrųjų, jis toks ir yra. 
Prieš kelias aušras Rupertas ir Teuta rengėsi skristi nuo pilies 
viršūnės vos prieš išbrėkštant. Mažasis Rupertas buvo ten - jis 
visada pabunda anksti, taip anksti kaip bitutė. Laikiau jį ant 
rankų ir kai Teuta atsisveikindama pasilenkė jo pabučiuoti, jis 
ištiesė rankeles į ją taip, tarsi aiškiai sakytų: „Paimkite mane 
kartu.“ 

Ji maldaujamai pažvelgė į Rupertą, kuris linktelėjo ir pa- 
sakė: 

— Gerai. Paimk jį, brangioji. Kurią nors dieną turės išmokti, 
ir kuo anksčiau, tuo geriau. 

Mažylis klausiamai žvelgė tai į vieną, tai į kitą - tokį klau- 
simą kartais galima įžvelgti kačiuko ar šuniuko akyse, bet, 
žinoma, už jų nesimato energingos sielos - pamatė, kad jam 
leidžiama vykti, ir beveik įšoko į motinos rankas. Manau, Teu- 
ta tikėjosi, kad mažasis princas vyks kartu, nes iš jo auklės 

Margaritos paėmė odinį kostiumėlį ir didžiuodamasi ėmė jį 
rengti. Kai laikydama sūnų ant rankų Teuta įlipo į lėktuvą ir 
užėmė savo vietą viduryje už Ruperto, jauni vyrai iš įpėdinio 
sargybos pritariamai sušuko, o Rupertas vidury šio šūksmo 
patraukė svirtį ir jie nuskriejo aušros link. 

Kalniečiai įsteigė įpėdinio sargybą jo gimimo dieną. Buvo 
išrinkta dešimt kilniausių ir stipriausių bei sumaniausių jau- 
nų tautos vyrų, kurie buvo prisaikdinti per labai įspūdingas 
iškilmes saugoti jaunąjį princą. Jie taip pasiskirstė ir sutvarkė 
budėjimą, kad mažiausia du iš jų visada turi būti šalia princo 
arba šalia tos vietos, kur jis yra, kad matytų įpėdinį. Visi de- 
šimt prisiekė, kad paskutinis jų, likęs gyvas, paaukos savo gy- 
vybę dėl princo saugumo. Žinoma, Teuta ir Rupertas suprato. 
Šie jauni vyrai visoje pilyje yra daugiausia privilegijų turintys 
asmenys. Jie - šaunūs vaikinai, kiekvieną iš jų ir visus juos 
drauge mylime ir gerbiame. Jie tiesiog dievina mažylį. 

Nuo to ryto, išskyrus metą, kuris skirtas jo miegui, mažylis 
Rupertas išvykdavo su motina. Manau, bet kuri kita valstybė 
prieštarautų, kad visa karališkoji šeima taip rizikuoja, bet Mė- 
lynųjų kalnų krašte negalvojama apie pavojų ir baimę - iš 
tikrųjų jie vargiai rastų šiuos žodžius savo kalboje. Tikrai ma- 
nau, kad vaikas patiria didesnį malonumą nei jo tėvai. Jis kaip 
paukščiukas, kuris mėgina skraidyti. Telaimina jį Viešpats! 

Manau, ir man ne pro šalį būtų šiek tiek pasimokyti ka- 
rališkojo dvaro etiketo. Tiek daug tautų į Balkanų susitarimo 
iškilmes atsiųs savo atstovus ir atvyks tiek daug karalių ir prin- 
cų bei visokiausių įžymybių, jog privalome viskuo pasirūpinti, 
kad nepadarytume jokių klaidų. Kitaip spaudos atstovai mus 
išjuoks. Kartais vakarais, kai esame per daug pavargę dirbti, 
pas mane ateina Rupertas ir Teuta, ir mes sėdime ir ilsimės ap- 
tardami klausimus. Rupertas sako, kad bus per penkis šimtus 
spaudos atstovų; kad prašymai leisti atvykti siunčiami taip 
greitai, jog, kai išauš iškilmių diena, tikriausiai susirinks visas 
tūkstantis. Praeitą naktį jis sustojo vidury kalbos ir tarė: 

— Mane aplankė mūzos! Noriu tūkstančio spaudos atsto- 
vų, bet kiekvienas jų norės pralenkti varžovus, ir visi jie trokš 
pasitelkti blogio jėgas išskirtinei informacijai gauti! Vienintelis 

vyras, kuris pasirūpintų šiuo reikalu, yra Rukis. Jis žino, kaip 
elgtis su vyrais, ir kadangi dabar turime daug darbuotojų, 
kurie gali pasirūpinti svečiais žurnalistais, vadovaus jiems ir 
paskirs padėjėjus. Kai kur kartais ir taikos palaikymas parei- 
kalaus energijos ir ryžto, o Rukis yra šiam darbui tinkamas 
vyras. 

Visi buvo susirūpinę dėl vieno dalyko, savaime supranta- 
ma, svarbaus žvelgiant moters akimis: kokį drabužį vilkės 
Teuta? Praeityje, kai šalį valdė karaliai ir karalienės, jie neabe- 
jotinai vilkėjo ką nors prašmatnaus ar įspūdingo, bet kad ir 
ką vilkėjo, tai prieš amžių amžius virto dulkėmis ir iš tų seno- 
vinių laikų mūsų nepasiekė jokie piešiniai. Teuta energingai 
kalbėjosi su manimi apie tai suraukusi puikius gražius anta- 
kius, kai Rupertas, kuris skaitė kažkokių dokumentų šūsnį, 
pažvelgė įją ir paklausė: 

— Brangioji, juk vilkėsi savo įkapes? 

— Puiku! - atsakė suplodama rankomis kaip laimingas vai- 
kas. - Pats tas, ir žmonėms patiks. 

Prisipažįstu, kad akimirką nuliūdau. Įkapės buvo siaubin- 
gas moters meilės ir ištikimybės išbandymas. Tuo metu, kai ji 
linksmins karalius ir įžymybes savo namuose - ir, be abejonės, 
jie bus pasidabinę puošniais drabužiais - pasirodys vilkėdama 
tokį apdarą! Suprantama, nieko gražaus, jau nekalbant apie 
puošnumą! Pasakiau Rupertui, ką manau, nes baiminausi, kad 
Teuta gali nuliūsti, nors ji galėjo to neparodyti, bet prieš jam 
ištariant bent žodį, Teuta atsakė: 

— Ak, labai ačiū tau, brangusis! Jas rinkčiausi pirmiausia, 
bet nenorėjau siūlyti, kad nepamanytum, jog išpuikau ar per 
daug sau leidžiu, nes, Rupertai, tikrai labai didžiuojuosi šiuo 
drabužiu ir tautos požiūriu į jį. 

— Kodėl ne? - tarė Rupertas kaip visada atvirai. - Įkapėmis 
visi didžiuojamės ir tauta jau priima jas kaip tautinį simbolį — 
kaip mūsų narsos ir atsidavimo bei patriotizmo simbolį, kurį, 
tikiuosi, visada brangins mūsų dinastijos vyrai ir moterys. 

Vėliau vakare sulaukėme keisto tautos valios pritarimo. 
Kalniečių Tautos delegacija nepateikusi jokio oficialaus įspė- 
jimoarprisistatymo vėlai vakareatvykoįpilį taip, kaip paskelbė 
Rupertas „Laisvės deklaracijoje“, kuria visiems piliečiams 

buvo suteikta teisė siųsti karaliui delegacijas kada tik panorės 
ir atvykti asmeniškai dėl bet kokio valstybės svarbos reikalo. 
Šią delegaciją sudarė septyniolika vyrų, po vieną išrinktą iš 
kiekvienos politinės grupės, kad grupė kaip visuma atstovautų 
visai tautai. Nors buvo visų socialinių ir materialinės padėties 
sluoksnių, daugiausia tai buvo vyrai „iš tautos“. Jie kalbėjo ne- 
ryžtingai - galbūt dėl to, kad ten buvo Teuta ar net aš - bet 
akivaizdžiai nuoširdžiai. Jie kreipėsi prašydami tik vieno, kad 
svarbia Balkanų federacijos įsteigimo proga karalienė vilkėtų 
valstybės įkapes. Kreipdamasis į karalienę delegatas tarė tvir- 
tai iškalbingai: 

— Jūsų didenybe, savaime suprantama, kad moterys turi 
teisę reikšti savo nuomonę šiuo klausimu, todėl, žinoma, apta- 
rėme tai su jomis. Pasitarusios tarpusavyje, o paskui su mu- 
mis, ir neradusios trūkumų sutiko, kad tai bus gerai tautai 
ir moteriškumui, kurį išreiškiate šiuo drabužiu. Konkrečiai 
parodėte joms ir pasauliui, ką moterys turi daryti, ką jos ga- 
li padaryti. Taigi jos jūsų didžiam poelgiui atminti nori, kad 
įkapės būtų išdidumo ir garbės drabužis moterims, kurios 
daug nusipelnė savo šaliai. Ateityje juo galės vilkėti tik pri- 
vilegijuotos moterys, kurios užsitarnavo šią teisę. Tačiau jos 
viliasi ir mes viliamės kartu su jomis, kad šia proga, kai mūsų 
tauta eina pasaulio priešakyje, visos mūsų moterys gali vil- 
kėti įkapes tą dieną; taip viešai parodys savo pasiryžimą atlikti 
pareigą, net jei reikėtų mirti. Ir todėl... - šioje vietoje jis pasi- 
suko į karalių — ...Rupertai, tikimės, kad Jos didenybė kara- 
lienė Teuta supras, kad patenkindama Mėlynųjų kalnų krašto 
moterų norą, ji iš naujo užsitarnaus karalienei rodytą ištikimą 
atsidavimą, kurio nusipelnė kaip vaivadaitė. Nuo šiol ir visa- 
da įkapės bus garbės drabužis mūsų šalyje. 
sidavimu. Žvaigždės jos akyse spindėjo kaip baltos ugnelės, 
kai pasitikėdama savimi juos užtikrino, kad patenkins jų pra- 
šymą. Baigė trumpa kalba: 

— Baiminausi, kad jei vykdyčiau savo norą, tai atrodytų 
puikybė, bet Rupertas išreiškė tokį pat pageidavimą ir dabar 
manau, kad esu laisva vilkėti šį drabužį, kuris grąžino mane 

jums ir Rupertui... - šioje vietoje džiugiai nusišypsojo man ir 
ištiesė ranką — ...paremti; taip darau atsižvelgdama į jūsų no- 
rus ir savo vyro karaliaus įsakymą. 

Rupertas apglėbė ją ir pabučiavo švelniai visų akivaizdoje 
tardamas: 

— Broliai, pasakykite savo žmonoms ir kitoms Mėlynųjų kal- 
nų krašto moterims, kad toks yra atsakymas vyro, kuris myli 
ir gerbia savo žmoną. Visas pasaulis pamatys per „Balkos“ 
federacijos ceremonijos iškilmes, kaip mes, vyrai, mylime ir 
gerbiame savo moteris, kurios yra ištikimos ir gali paaukoti 
gyvybę atlikdamos pareigą. Dar, Mėlynųjų kalnų krašto vyrai, 
kurią nors dieną įgyvendinsime šią didžią mintį ir įvesime šį 
dalyką - tas įkapių įsakymas yra didžiausias atpildas; kilnios 
širdies moterys galės jas vilkėti. 

Kelioms akimirkoms Teuta dingo ir grįžo laikydama ant 
rankų įpėdinį. Kiekvienas delegacijos narys paprašė leisti pa- 
bučiuoti princą. Vyrai tai padarė atsiklaupę. 


„BALKOS“ FEDERACIJA 
Parengta „Laisvosios Amerikos" korespondentų 


„Laisvosios Amerikos“ redaktoriai pamanė, kad būtų pui- 
ku nuosekliai pateikti mūsų ypatingųjų korespondentų, kurių 
buvo ne mažiau nei aštuoni, parašytas ataskaitas ir aprašy- 
mus. Nė vienas jų užrašytas žodis nėra praleistas, bet atskiros 
jų ataskaitų dalys yra išdėstytos skirtinga tvarka: padarėme 
taip, kad skaitytojas galėtų sekti įvykius, užrašytus skirtingų 
rašytojų, kurie turėjo palankiausią galimybę stebėti iškilmes ir 
išreikšti savo požiūrį. Kadangi susirinko tiek daug žurnalistų — 
jų buvo per tūkstantį — visi negalėjo susirinkti vienoje vietoje, 
todėl mūsų vyrai pasitarę sutarė išsiskirstyti, kad apimtų visą 
įvykį iš įvairių „patogių pozicijų“, rinkdamiesi šiuos taškus 
rėmėsi savo įgūdžiais ir patirtimi. Vienas stebėjo aukščiausio 
lygio susitikimą bokšte, esančiame prie įplaukos į Mėlynąsias 
žiotis; kitas sekė įvykius „Spaudos laive“, pririštame prie ka- 
raliaus Ruperto šarvuotos jachtos „Dama“, kuriame susirinko 

į federaciją įstoję įvairių Balkanų šalių karaliai ir valdovai, 
borto; trečiasis kartu su keliaujančiais įgaliotiniais plaukė 
greitame minininke, kuris pagal prašymą kreisavo aplink uos- 
tą; ketvirtasis įkopė į aukštų kalnų viršūnę, kuri stūkso virš 
Plazaco, ir taip galėjo stebėti iš viršaus, kaip rengiamasi iš- 
kilmėms; penktasis ir šeštasis įsikūrė vienas kairiajame, kitas 
dešiniajame Mėlynųjų kalnų krašto fortuose; septintasis buvo 
paskirtas stebėti įėjimą į Didijį tunelį, kuris eina nuo vandens 
tiesiai per kalnus į plynaukštę, kur yra išdėstytos kasyklos ir 
gamyklos; aštuntasis gavo privilegijuotą vietą lėktuve ir galėjo 
visur skristi ir viską matyti. Šį lėktuvą pilotavo senas „Laisvo- 
sios Amerikos“ ypatingasis korespondentas, kuris buvo mūsų 
išskirtinis atstovas Japonijos ir Rusijos kare, o dabar dirba 
Mėlynųjų kalnų krašto „Oficialiajame laikraštyje“. 


1909 m. birželio 30 d., Plazacas 

Dvi dienas prieš iškilmes į Mėlynųjų kalnų kraštą pradėjo 
rinktis svečiai. Pirmieji daugiausia buvo žurnalistai, kurie at- 
vyko beveik iš visų pasaulio kampelių. Karalius Rupertas, 
kuris puikiai pasidarbavo, pastatė stovyklą specialiai jiems. 
Kiekvienas gavo atskirą palapinę — žinoma, nedidelę, nes čia 
buvo per tūkstantį spaudos atstovų. Aplink buvo išbarstytos 
bendrai naudotis skirtos didelės palapinės: valgyklos, skaity- 
mo ir rašymo kambariai, biblioteka, poilsio kambarys ir t. t. 
Skaitymui ir rašymui skirtuose darbo kambariuose, kuriais 
visi bendrai naudojosi, buvo laikraščių (paskutinieji atsiųsti 
iš viso pasaulio) federacijos dokumentų rinkinių, vadovų ir 
visokiausių pagalbinių priemonių — visa apdairiai paruošta. 
Mus aptarnavo kelių šimtų sumanių tarnų, aprengtų specialia 
uniforma su prisegtais identifikavimo numeriais, grupė - ka- 
ralius Rupertas tikrai „puikiai mumis pasirūpino“, kad tik ne- 
rašytume dviprasmybių. 

Buvo kitų stovyklaviečių specialiam aptarnavimui, visos 
puikiai sutvarkytos ir siūlančios daugybę galimybių dirbti. 
Kiekvienas iš monarchų, įstojusių į federaciją, turėjo savo sto- 
vyklavietę, kur stovėjo nuostabios palapinės. Karaliui, kuris 

veikė kaip arbitras sprendžiant federacijos klausimą, karalius 
Rupertas pastatė tikrus rūmus, kurie galėtų priminti Aladino, 
nors užtikrinu, vos prieš kelias savaites čia buvo tyrlaukiai. 
Karalius Rupertas ir jo karalienė Teuta turėjo atskirą palapinę, 
kuri panaši į likusių Balkanų federacijos narių palapines, tik ji 
šiuolaikiškesnė tiek dydžiu, tiek papuošimais. 

Visur matėme Mėlynųjų kalnų krašto sargybinių, apsigink- 
lavusių tik durklais, kurie yra jų tautinis ginklas. Jie vilkėjo tau- 
tinius drabužius, bet taip išdėstę spalvas ir ekipuotę, kad vie- 
nodas bendras vaizdas priminė griežtą uniformą. Tikriausiai 
jų būta mažiausiai septyniolikos ar aštuoniolikos tūkstančių. 

Pirmą dieną detaliai apžiūrinėjome atvykėlius. Kitą dieną 
atvyko didžiųjų federacijos narių palyda. Kai kurios iš šių pa- 
lydų buvo milžiniškos. Pavyzdžiui, sultono (nors jis ką tik 
tapo federacijos nariu) palydą sudarė daugiau nei tūkstantis 
žmonių. Jie pasirodė didingai, tai puikūs, tobulai išmuštruoti 
vyrai. Kai jie išdidžiai žengia kartu, po vieną ar visi iš karto, 
vilkėdami savo ryškiaspalvius švarkus ir apsmukusias kelnes, 
užsidėję šalmus, kuriuos puošia auksinis pusmėnulis, atrodo, 
kad negalėtum jausti neapykantos priešui. Žurnalistas Nesto- 
ras Landrekas Martinas pasakė man, kai stovėjome žvelgdami 
į juos: 

- Šiandien esame naujo Mėlynųjų kalnų krašto istorijos 
etapo liudininkai. Pirmą kartą per tūkstantmetį regime, kad 
tokia didelė turkų grupė įžengė į Mėlynųjų kalnų kraštą ir tai- 
kiai iš jo išeis atėjus laikui. 


1909 m. liepos 1 d. 

Šiandiena, iškilmių diena, palanki Mėlynųjų kalnų kraštui, 
kur šiuo metų laiku oras beveik visada puikus. Mėlynųjų kalnų 
krašto tauta keliasi anksti, o šiandien sujudo dar prieš aušrą. 
Kviečiama čia medžioklės ragais: viskas čia organizuojama 
skelbiant muzikiniais instrumentais — trimitais ar medžioklės 
ragais, ar būgnais (jei būgną galima vadinti muzikiniu instru- 
mentu) - ar šviesomis, kai sutemsta. Mes, žurnalistai, jau bu- 
vome pasiruošę; kava ir sviestu sutepta duonos riekė buvo 

rūpestingai anksti atneštos į mūsų miegui skirtas palapines, 
o palapinėse-valgyklose visą tą laiką mūsų laukė prašmatnūs 
pusryčiai. Iš anksto apsižvalgėme, o tada bendrai papusryčia- 
vome. Apspitome puikų - tikrai įsimintina akimirka - maistą, 
kuris buvo mums patiektas. 

Iškilmės turėjo prasidėti vidurdienį, bet dešimtą valandą 
visi jau sujudo — ne paprasčiausia prasidėjo bruzdėjimas, o 
tikras judėjimas; visi užėmė savo vietas didžiosiose iškilmėse. 
Artėjant vidurdieniui, susijaudinimas smarkėjo ir jis truko 
ilgai. Vienas po kito ėmė rinktis įvairūs federacijos signata- 
rai. Jie nuėjo prie jūros; tie, kurie turėjo pakrantėse savo flo- 
tiles, susibūrė aplink jas. Tie, kurie neturėjo laivyno, buvo 
palydėti prie vieno iš Mėlynųjų kalnų krašto šarvuočių. Jau- 
čiu pareigą pasakyti, kad gyvenime nesu regėjęs pavojin- 
gesnio laivyno nei šie nedideli Mėlynųjų kalnų krašto kara- 
liui Rupertui priklausantys karo laivai. Kai jie įplaukė į 
Mėlynąsias žiotis, kiekvienas laivas užėmė jam skirtą vietą, 
plukdžiusieji signatarus laikėsi kartu sudarydami atskirą 
grupę įlankėlėje, kurią tolimiausiuose nuošaliuose didžiulio 
uosto kampeliuose beveik visą supo stačios uolos. Šarvuota 
karaliaus Ruperto jachta visą laiką dreifavo netoli pakrantės 
įplaukos, šalia Didžiojo tunelio, kuris eina tiesiai iš kalnų, iš 
plačios plynaukštės, ir iš dalies yra natūralus urvas, o iš dalies 
žmogaus rankų darbo iš didžiulių akmens luitų sukrautas 
tunelis. Man pasakė, kad būtent čia pagaminta šalyje produk- 
cija nuleidžiama į šiuolaikinį Plazaco uostą. Kai tik laikrodžiai 
išmušė pusvalandį prieš vidurdienį, jachta įplaukė į įplaukos 
platybes. Paskui ją sekė dvylika didelių, karališkai išpuoštų 
ir drapiruotų kiekvieno signataro tautine vėliava admirolo 
katerių. Į kiekvieną jų valdovas lipo su savo sargyba ir buvo 
plukdomas į Ruperto jachtą, ten užlipdavo į tiltelį, ojo palyda 
likdavo apatiniame denyje. Tuo tarpu pietuose pasirodė visos 
flotilės; tautos siuntė savo laivynus pakrikštyti „Balką“! Tokia 
nuostabia tvarka, kokios tik galima tikėtis iš karo laivų eskad- 
ros; didžiulė minia siūbtelėjo į Mėlynąsias Žiotis ir grupėmis 
užpildė savo vietas. Vienintelės didžiosios valstybės gin- 
kluotoji jėga, kurios dar trūko, buvo Vakarų karalius. Tačiau 

dar buvo laiko. Ir tikrai, kai tik minia ėmė žiūrėti į savo laik- 
rodžius, šiaurėje nuo Italijos pakrantės pusės pasirodė ilga 
laivų virtinė. Jie plaukė dideliu - maždaug dvidešimties maz- 
gų —- greičiu. Tai tikrai nuostabus reginys — penkiasdešimt 
puikiausių pasaulyje laivų; naujausia karinio jūrų laivyno iš- 
raiška, kiekvienas atitiko savo tipą — drednoutai, kreiseriai, 
eskadriniai minininkai. Forma primindami pleištą jie įplaukė 
kartu su karaliaus jachta, kurios viršuje plaikstėsi karališkoji 
vėliava. Kiekvienas eskadros laivas plaukė su Didžiosios 
Britanijos prekybos laivyno vėliava, kuri buvo tokia ilga, 
kad leisdamasi nuo stiebo viršūnės siekė vandens paviršių. 
Iš šarvuoto bokšto šalia vandens kelio galėjai matyti nesu- 
skaitomą daugybę veidų - spindinčių tarsi baltos žvaigždžės 
tiek sausumoje, tiek jūroje — dabar didžiulis uostas atgijo: 
vandenyje ir laivuose be išimties virė gyvenimas. 

Staiga be jokios akivaizdžios priežasties baltoji masė ėmė 
po įlankėlę ir toli, pačioje kalno viršūnėje —- didžiulio kalno, 
kurio šlaitai kyla iki pat dangaus, ketera po keteros - ant di- 
džiulio stiebo, kuris buvo panašus į šviesos stulpą, plevėsa- 
vo Mėlynųjų kalnų krašto vėliava. Stiebas buvo dviejų šim- 
tų pėdų ilgio, nudažytas balta spalva, o jo plieninės atramos 
buvo nematomos dėl atstumo, todėl didingai stovėjo vieni- 
šas. Jo apačioje matėme už baltos erdvės susitelkusią tamsią 
masę, negalėjau suprasti, kas tai, kol nepasinaudojau lauko 
žiūronais. 

Tuomet supratau, kad tai karalius Rupertas ir karalienė, 
kurie buvo vidury kalniečių grupės. Jie stovėjo aviacijos bazėje 
už aviacinės paltformos, kuri spindėjo - spindėjo, o ne blizgė- 
jo - tarsi būtų padengta aukso plokštėmis. 

Veidai vėl pasisuko į vakarus. Prie Mėlynųjų žiočių įplau- 
kos artėjo Vakarų eskadra. Jachtos tiltelyje stovėjo Vakarų 
karalius, apsivilkęs admirolo uniformą, o šalia jo — karalienė, 
vilkinti purpurinės spalvos drabužius, papuoštus auksu. Vėl 
žvilgtelėjau į viršukalnę, o ten vyko sujudimas. Atrodė, kad 
visa artilerija netikėtai atgijo, aplink kiekvieną sukiojosi pasi- 
ruošęs pakilti ekipažas. Grupėje, vėliavos stiebo apačioje, galė- 

jome įžiūrėti karalių Rupertą; jo milžino ūgis ir stotas išskyrė jį 
iš visų jį supančių Žmonių. Šalia jo buvo balta figūra, padarėme 
išvadą, kad tai tikriausiai karalienė Teuta, kurią Mėlynųjų 
kalnų krašto gyventojai tiesiog dievina. 

Tuo metu šarvuota jachta, plukdanti signatarus (išskyrus 
karalių Rupertą) į „Balką“, patraukė įplaukon ir dreifavo ra- 
mi ir tyli, laukdama karališkojo arbitro atvykimo, kurio visa 
flotilė sumažino greitį ir beveik dreifavo kunkuliuojančiame 
vandenyje, kuris raibuliavo dėl įjungtų pagalbinių variklių. 

Kai vėliava, kuri buvo jachtos pirmagalyje, atsidūrė beveik 
priešais šarvuotą jachtą, Vakarų karalius iškėlė plono per- 
gamentinio popieriaus ritinį, kurį jam padavė vienas iš kari- 
ninkų. Mes, žiūrovai, sulaikėme kvapą, nes tą akimirką vyko 
tokia scena, kokią vargu ar kada vėl teks regėti. 

Vakarų karaliui pakėlus ranką kalno viršūnėje, kur iškilo 
didžiulis stiebas su Mėlynųjų kalnų krašto vėliava, iššovė pa- 
būklas. Tada nugriaudėjo pabūklų salvė, ryškūs blyksniai ir 
šūvių garsas, aidu atsiliepęs kalvų šlaitų apačioje nenutylančia 
seka. Nugriaudėjus pirmam šūviui, kuriuo buvo duotas signa- 
las, į paslaptingai iškilusio stiebo viršų pakilo sujungtos į fe- 
deraciją „Balkos“ vėliava ir ėmė plevėsuoti šalia Mėlynųjų kal- 
nų krašto vėliavos. 

Tuo pat metu dingo Ruperto ir Teutos figūros; jie užėmė 
savo vietas lėktuve. Po akimirkosjis lyg didelis auksinis paukš- 
tis šovė į orą ir nuleidęs priekį ėmė lėtai leistis. Galėjome ma- 
tyti karalių ir karalienę daugiau virš liemens - Mėlynųjų kalnų 
krašto karalius vilkėjo žalios spalvos drabužius, o karalienė — 
baltas įkapes ir glaudė prie krūtinės savo vaiką. Kai toli nuo 
viršukalnės ir virš Mėlynųjų žiočių pakilo didelės panašios į 
paukštį mašinos sparnai ir uodega, lėktuvas ėmė kristi kaip 
akmuo; taip buvo, kol iki vandens paviršiaus teliko keli šim- 
tai pėdų. Tada sparnai ir uodega nusileido nemažindami grei- 
čio. Žemiau plokštumos buvo matyti karalius ir karalienė, 
sėdintys kartu ant mažytės valdomos platformos, kuri tikriau- 
siai buvo nuleista; ji sėdėjo už vyro, kaip būdinga Mėlynųjų 
kalnų matronoms. Šis skrydis lėktuvu buvo nuostabiausias tą 
puikią dieną įvykęs epizodas. 

Planiravus kelias sekundes ėmė veikti varikliai, nors plat- 
formos darniai, vienu metu grįžo į pradinę padėtį. Auksinis 
lėktuvas ėmė saugiai planiruoti. Tuo pat metu pakilo valdoma 
platforma, todėl dar kartą esantieji ant jos buvo ne apačioje, o 
virš lėktuvo. Dabar jie buvo maždaug tik šimtą pėdų virš van- 
dens. Skrisdami iš tolimojo Mėlynųjų žiočių galo link įplaukos 
į tarpą tarp dviejų gretų skirtingoms tautoms priklausančių ko- 
vos laivų, kurių visi dabar turėjo valdyti užtvaras - manevras, 
kurį atlikus pradėta šaudyti iš pirmo viršukalnėje esančio gin- 
klo. Kai lėktuvas skrido į priekį, visi jūrininkai ėmė jį džiaugs- 
mingai sveikinti — taip sveikino tol, kol karalius ir karalienė 
atsidūrė prie Vakarų karaliaus laivo taip arti, kad du karaliai ir 
dvi karalienės galėtų pasveikinti vieni kitus. Nuo viršukalnės 
papūtė vakarų vėjas, nešantis garsus link šarvuoto forto, todėl 
kartais galėjome išskirti šiuos džiaugsmingus skirtingų tautų 
sveikinimus, tarp kurių energingiau nei kitų skambėjo švelnus 
japoniškas šūkis „Banzai!“ 

Karalius Rupertas laikydamas valdymo svirtis sėdėjo tarsi 
būtų iškaltas iš marmuro. Už jo buvo gražioji žmona, vilkinti 
įkapes ir laikanti ant rankų mažąjį įpėdinį. Ji taip pat priminė 
statulą. 

Neklystančios Ruperto rankos pilotuojamas lėktuvas švel- 
niai nusileido ant užpakalinės Vakarų karaliaus jachtos denio 
dalies, o karalius Rupertas išlipęs ant denio padėjo išlipti ka- 
ralienei Teutai su kūdikiu ant rankų. Tik kai Mėlynųjų kalnų 
krašto karalius atsistojo tarp kitų vyrų, galėjau suvokti, koks jis 
milžinas. Jis tiesiogine prasme buvo galva ir pečiais aukštesnis 
už visus ten buvusius vyrus. 

Nors lėktuvas buvo paliktas kaip našta, Vakarų karalius ir 
jo karalienė nusileido nuo tiltelio. Šeimininkas ir šeimininkė 
susikibę už rankų - atrodė, kad tai jiems įprasta - nuskubėjo 
pasitikti svečių. Susitikimas buvo jaudinantis savo paprastu- 
mu. Du monarchai paspaudė vienas kitam rankas, o jų Žmo- 
nos, gražiausios šiaurės ir pietų tautų atstovės, pabučiavo 
viena kitą. Tada karalienė Teuta žengė link Vakarų karaliaus, 
atsiklaupė priešais jį padariusi maloningą reveransą, kaip Mė- 
lynųjų kalnų krašto šeimininkė, ir pabučiavo jo ranką. 

Jos sveikinimo žodžiai buvo: 

— Malonu jus matyti Mėlynųjų kalnų krašte. Esame jums 
dėkingi už viską, ką padarėte dėl „Balkos“,jums ir Jos dideny- 
bei už tai, kad pagerbėte mus savo dalyvavimu. 

Atrodė, karalius susijaudino. Įpratęs prie ritualų svarbio- 
mis progomis, nesitikėjo, kad šiuo senu rytų papročiu bus 
pasveikintas taip šiltai, nuoširdžiai ir maloningai nuolankiai, 
todėl jis, monarchas, nors lankėsi didžiuose kraštuose ir dau- 
gelyje Tolimųjų Rytų tautų, susijaudino. Impulsyviai sulaužė 
karališkojo dvaro etiketą ir pasielgė taip, kad kaip, man pasakė, 
nuo tada amžiams laimėjo ypatingą vietą Mėlynųjų kalnų 
krašto Žmonių gerose širdyse. Priklaupęs priešais gražiąją 
įkapėmis vilkinčią karalienę pakėlė jos ranką ir pabučiavo 
ją. Šį veiksmą matė visi ten buvę ir aplink Mėlynąsias Žiotis 
susirinkę Žmonės; netrukus pasigirdo galingas džiaugsmo 
šūksnis, kuris kilo ir stiprėjo pasklisdamas toli ir plačiai kalnų 
šlaitais, kol nuslopo tolimoje viršukalnėje, kur buvo didingai 
iškeltas didžiulis vėliavos stiebas, o jo viršuje plevėsavo Bal- 
kanų pusiasalio federacijos vėliava. 

Niekada nepamiršiu šio nuostabaus tautos entuziazmo 
protrūkio, kuris taip giliai įsirėžė į atmintį. Tas švarus denis 
tarsi tobulumo kariniame jūrų laivyne simbolis; didingiausios 
žemėje tautos“? karalius ir karalienė priėmė naują karališkąją 
porą. Karalių ir karalienę, kurie sukūrė imperiją, todėl kito ka- 
raliaus pareiga priimti valdovą kaip brolį monarchą. Čia buvo 
kuriama istorija: kai anksčiau nežinoma pasaulio jėga, naujojo 
karaliaus globojama, staigiai išvydo šį pasaulį. Šviesiaplaukė 
šiaurės karalienė tamsiaplaukės spindinčių akių pietų kara- 
lienės glėbyje. Įprasta šiaurės drabužio didybė prieš tą beveik 
valstietišką milžino pietų karaliaus neišskirtinumą. Tačiau 
dėl Teutos įkapių paprastumo viskas nublanko - net Vakarų 
karaliaus kilmė, Ruperto įgimtas stotas ir šiaurės karalienės 
karališka laikysena, orumas ir švelnumas. Ne vienas iš visos 
tos gausios minios žinojo nuostabią Teutos istoriją ir ne vienas 


2 Didingiausios karalystės („Laisvosios Amerikos“ redaktoriaus 
pastaba). 

galėjo pasidžiaugti ir didžiuotis tuo, kad tokia kilni moteris 
iškovojo imperiją pasitelkusi savo narsą, net įveikusi mirties 
kapo nasrus. 

Šarvuota jachta su likusiais Balkanų pusiasalio federacijos 
signatarais priplaukė arčiau, ir valdovai žengė į laivą pasvei- 
kinti arbitro Vakarų karaliaus; dabar Rupertas nebebuvo pri- 
vatus šeimininkas, o prisijungė prie jų. Jis ėjo kukliai grupės 
gale ir vėl nusilenkė gavęs naują kompetenciją. 

Netrukus priplaukė kitas karo laivas - „Balka“. Jame buvo 
užsienio valstybių ambasadoriai ir kancleriai bei aukšti Bal- 
kanų pusiasalio tautų pareigūnai. Paskui jį sekė karo laivų flo- 
tilės, kiekviena atstovavo Balkanų pusiasalio valstybei. Didelė 
Vakarų flotilė sukomplektavo rėjas ir stovėjo savo vietoje, ne- 
skubėjo dalyvauti posėdyje. 

Atvykėlio denyje Balkanų pusiasalio monarchai užėmė sa- 
vo vietas, o kiekvienos šalies pareigūnai išsirikiavo pagal ran- 
gą už savo valdovo. Ambasadoriai sudarė grupę, kuri sėdėjo 
pačiame priekyje. 

Paskutinis atėjo Vakarų karalius, beveik vienas (jei neskai- 
čiuosime dviejų karalienių) nešdamas plono pergamentinio 
popieriaus ritinėlį - arbitro raštą. Pradėjo jį skaityti, jo nuora- 
šai įvairiomis kalbomis jau buvo įteikti kiekvienam dalyvavu- 
siam monarchui, ambasadoriui ir pareigūnui. Tai buvo ilgas 
pareiškimas, bet proga buvo tokia stulbinama - tokia rimta — 
kad laikas greitai pralėkė. Akimirksniu liovėsi džiaugsmingi 
šūksniai ir įsivyravo kapų tyla, kai arbitras išvyniojo ritinėlį. 

Kai jis baigė skaityti, Rupertas pakėlė ranką ir tuojau pat 
nugriaudėjo kurtinanti pabūklų salvė ne tik iš uoste buvusių 
laivų, bet, matyt, iš visur: nuo aukščiausio ir kitų kalnų šlaitų, 
ir užjų. 

Kai džiaugsmingi šūksniai, kuriuos lydėjo saliutas, šiek 
tiek susilpnėjo, buvę denyje pradėjo kalbėtis ir apsikeitė dova- 
nomis. Tuo metu kateriai nuplukdė svečius prie šarvuoto for- 
to įplaukoje į Mėlynąsias žiotis. Čia, priekyje, buvo pasirengta 
progai, buvo paruoštos platformos lėktuvams pakilti. Už jų 
buvo sustatyti įvairūs sostai, skirti Vakarų karaliui ir kara- 
lienei bei įvairiems „Balkos“ valdovams - nes gimė nauja 

Balkanų pusiasalio federacija - de juire ir dabar de facto. Už jų 
atsisėdo likę svečiai. Visur matėsi tamsiai raudonos spalvos 
gaisas ir aukso spindesys. Mes, spaudos atstovai, laukėme, nes 
akivaizdžiai buvo rengiamasi iškilmėms, bet niekas nežinojo 
detalių. Kol kas tegalėjau spręsti iš veidų, kad dalyviai buvo, 
geriausiu atveju, tik iš dalies informuoti. Jie tikrai nežinojo 
visų smulkmenų ir net visos dienos programos. Tvyrojo lau- 
kimo nerimas. 

Lėktuvas, kuriuo karalius ir karalienė nusileido nuo kal- 
no, buvo atplukdytas ant platformos, kuriai vadovavo aukštas 
jaunas kalnietis, tuojau pat nuo jos nulipęs. Karalius Ruper- 
tas padavė ranką savo karalienei (kuri tebelaikė kūdikį) ir pa- 
sodino ją į vietą, tada užėmė savąją ir nuleido svirtį. Lėktuvas 
pradėjo judėti į priekį ir atrodė, krenta nosimi nuo forto. Te- 
buvo neriama žemyn, vis dėlto toks įgudęs pilotas neįkris į 
negilius vandenis, nes lėktuvas padarė kreivę aukštyn ir per 
kelias sekundes nuslydo paviršiumi pakildamas į viršų ir nu- 
skriedamas link vėliavos stiebo. Nepaisant vėjo nuskrido ten 
per neįtikėtinai trumpą laiką. Šį kartą didesnis lėktuvas plani- 
ravo ant platformos. Prie jo nedelsiant priėjo dešimties aukštų, 
puikiai sudėtų jaunų vyrų grupė. Pilotas nuleido svirtį ir lėk- 
tuvas tuojau pat pakilo ir nuskrido paskui karaliaus. Tai stebė- 
jęs Vakarų karalius paklausė lordo vyriausiojo admirolo, kuris 
pats davė komandas karo laive ir dabar stovėjo netoliese už jo: 

— Kas tie vyrai, admirole? 

— Jaunojo princo sargyba, Jūsų didenybe. Juos paskyrė tauta. 

— Pasakykite, admirole, ar jie turi kokių nors ypatingų pa- 
reigų? 

— Taip, Jūsų didenybe, turi, - patvirtino šis, - mirti dėl ma- 
žojo princo, jei reikės! 

— Visiškai teisingai! Tai puiki tarnyba. Tačiau kaip būtų, jei 
kuris nors iš jų žūtų? 

- Jūsų didenybe, jei vienas iš jų žūtų, yra dešimt tūkstančių, 
kurie trokšta užimti jo vietą. 

— Puiku, puiku! Gerai, kai turi bent vieną vyrą, kuris trokšta 
atiduoti savo gyvybę dėl pareigos. Tačiau dešimt tūkstančių! 
Štai kas vienija tautą! 

Kai karalius Rupertas pasiekė vėliavos stiebo platformą, po 
ja buvo iškelta Mėlynųjų kalnų krašto karališkoji vėliava. Ru- 
pertas atsistojo ir pakėlė ranką. Akimirksniu šalia jo stovėjęs 
pabūklas iššovė, tada greitai kaip mintis, vienas po kito, tarsi 
vienas užsitęsęs šviesos blyksnis, iššovė kiti pabūklai. Dunde- 
sys buvo nenutrūkstamas, bet sprogimo sukeltas garsas slopo 
dėl atstumo, galėjome girdėti, kad perduodamas jis tarsi tolsta 
ratu, kol einanti į šiaurę linija grįžo iš pietų, sustodama ties 
paskutiniu pabūklu, buvusiu į pietus nuo vėliavos stiebo. 

— Koks nuostabus ratas tai buvo? —- paklausė Vakarų kara- 
lius lordo vyriausiojo admirolo. 

— Tai, Jūsų didenybe, Mėlynųjų kalnų krašto pasienio lini- 
ja. Ten Rupertas išdėstė dešimt tūkstančių pabūklų. 

— Kas tada šaudė? Maniau, kad visa kariuomenė turėtų 
būti čia. 

- Moterys, Jūsų didenybe. Šiandien jų pareiga budėti pa- 
sienyje, kad vyrai galėtų ateiti čia. 

Kaip tik tada vienas įpėdinio sargybinių atnešė prie kara- 
liaus lėktuvo šono kažin ką panašaus į guminį kamuoliuką su 
virvele. Karalienė padavė jį kūdikiui, kurį laikė ant rankų, tas 
čiupo kamuoliuką. Sargyba atsitraukė. Tikriausiai paspaudus 
šį kamuoliuką buvo duotas signalas, nes akimirksniu pabūklas 
buvo pakeltas statmenai ir iš jo buvo iššauta. Sviedinys nulėkė 
tiesiai į viršų, į didžiulį aukštį. Sviedinys sprogo ir iš jo išsi- 
veržė šviesa, tokia ryški, kokios nepamatysi dieną, ir pasklido 
raudonos spalvos dūmai, kuriuos galėjai matyti iš Kalabrijos 
kalnų viršūnių Italijoje. 

Kai sviedinys sprogo, atrodė, kad karaliaus lėktuvas dar 
kartą atsiplėšė nuo platformos ir pakilo į orą, paskui vėl smigo 
žemyn ir nuskriejo virš Mėlynųjų žiočių taip greitai, kad žvel- 
giant į jį užgniaužė kvapą. 

Kai karalius Rupertas atskrido lydimas jaunojo princo sar- 
gybos ir grupės kitų lėktuvų, visas kalno šlaitas tarytum at- 
gijo. Visur iki pat tolimiausių matomų viršukalnių pikiravo 
lėktuvai, kol jų šeimininkas baisiu greičiu pralėkė pro Vakarų 
karalių. Karalius pasisuko į karalienę Teutą ir neabejotinai 
kažką pasakė, nes ji pašaukė įpėdinio sargybos kapitoną, kuris 

vietoj to, kad sektų virš jų atviru keliu tarp karo laivų, pakilo 
aukštyn virš išorinės linijos. Vienas lėktuvo keleivių pradėjo 
kažin ką mėtyti, kas krito žemyn kaskart nusileisdamas ant 
laivo tiltelio, virš kurio lėktuvas praskrido. 

Vakarų karalius vėl paklausė pono Rukio (lordo vyriau- 
siojo admirolo!): 

— Tikriausiai reikia tam tikrų įgūdžių, kad numestum laiš- 
ką taip tiksliai. 

Ramia išraiška admirolas atsakė: 

— Lengviau numesti bombas, Jūsų didenybe. 

Lėktuvų skrydis buvo įsimintinas reginys. Jis padėjo kurti 
istoriją. Nuo šiol jokia tauta, siekianti apsiginti ar pulti, nega- 
li tikėtis, kad jai pavyks, jei nebus meistriškai įvaldžiusi oro 
stichijos. 

Dabar ir vėliau, tol, kol Rupertas ir Teuta gyvena tų Žmonių 
širdyse ir jungia juos į nenugalimą vienybę, Viešpats tepadeda 
tautai, kuri užpuls „Balką“ ar bet kurią jos dalį. 

